
I.  FEJEZET. 

A    HARMINCZ    ÉVES    HÁBORÚ    KORA.    BETHLEN    GÁBOR. 

II.  Mátyás  koronázásakor  a  magyar  nemzet  vérmes 
reményeket  táplált  jövője  iránt.  A  mikor  a  nemzet  jogaiért 
küzdött,  Mátyás  melléje  állt  és  a  rendekkel  való  szövet- 
ségnek köszönhette  trónját.  Joggal  hihette  tehát  a  magyar 
nemesség,  hogy  végtére  szive  szerint  való  királya  lesz,  a 
ki  ugyanazt  akarja,  a  mit  ő.  Arra  számított,  hogy  a  Habs- 
burgok védelmében  fog  részesülni  a  nélkül,  hogy,  mint 
eddig  mindig,  érte  idegenek  uralmát  legyen  kénytelen  el- 
viselni. 

De,  mint  láttuk,  az  események  hamar  megfosztották 
reményétől.  Az  új  törvényeket,  a  melyeket  Bocskainak  és 
Illésházynak  lehetett  köszönni,  a  melyekért  annyi  vér  omlott 
és  a  melyek  egy  jobb  kor  alapjaivá  válhattak  volna,  sok 
részükben  sohasem  hajtották  végre.  A  régi  rendszer  ural- 
kodott Mátyás  idejében  is.  A  jogi  állapot  és  a  valóságos 
állapot  egyetlenegy  pillanatig  sem  volt  ugyanaz.  Mennél 
többet  várt  a  nemzet,  annál  nagyobb  volt  a  csalódása. 

E  mellett  a  katholiczizmus  rohama  a  protestantizmust 
veszedelembe  ejtette  és  sérelmet  szenvedett  a  nemzet  több- 
ségének vallásos  érzése. 

Elégedetlen  és  nyugtalan  tehát  a  nemzet,  a  midőn 
Prágában  az  a  zendülés  támad,  a-  mely  a  harmincz  éves 
háború  kiinduló  pontja  volt  s  a  midőn  II.  Ferdinánd  jut 
Mátyás  örökébe. 

Gróf  Andrássy  Gyula  :  Fönmaradáaunk  okai.  1 


2  I.  FEJEZET. 

Láttuk,  hogy  a  felekezetek  harcza,  mely  Franczia- 
országot  és  Németalföldet  a  XVI.  században  marczangolta, 
régtől  fogva  készülőben  volt  Németországban  is.  A  Cseh- 
országban kigyuladt  szikra  lángra  lobbantja  a  szent  biro- 
dalomban már  régtől  fogva  összehalmozódott  puskaport. 
Népek  és  trónok  alatt  megmozdul  a  föld.  Vérbe  és  lángba 
borul  Európa  közepe.  Testvér  testvér  ellen,  hazafi  honfi- 
társa ellen  gyilkos  fegyvert  fordít. 

Ez  a  világtörténeti  fontosságú  nagy  mozgalom  mind- 
járt eleinte  élénken  érdekelte  a  magyar  rendeket  is.  Hatá- 
raink mellett  dúlt  és  már  ennél  fogva  is  magával  rántha- 
tott minket. 

De  a  magyarországi  eseményekkel  belső  kapcsolatban 
is  volt. 

A  prágai  országház  termében  az  a  politikai  rendszer 
lépett  a  nyilt  harez  terére,  a  melyet  Csehországban  Bocskai 
diadala  segített  győzelemre.  A  cseh  mozgalom  a  vallás- 
szabadságot védő  jogrend  érdekében  indult  meg,  mely 
a  magyar  szabadságot  védő  jogrendnek  eredeténél  és  tar- 
talmánál fogva  hasonmása   volt. 

S  a  cseh  rendi  és  protestáns  pártok  ugyanazzal  az 
ellenséggel,  a  császári  udvarral  és  a  katholikus  reakczióval 
állottak  szemben,  a  mely  Magyarországban  Bocskai  alko- 
tását is  veszélylyel  fenyegette. 

A  kitört  háború  továbbá  azért  is  érdekelt  bennünket, 
mert  mind  a  két  küzdő  fél  segítségünkre  számított.  Mátyás 
azért,  mert  királyunk  volt,  a  lázadó  cseh  rendek  azért,  mert 
1606  óta  törvénybe  is  foglalt  baráti  szövetségben  éltünk 
velők. 

Mindenki  érezte,  hogy  annak,  a  mi  a  Lajtán  túl  tör- 
ténik, reánk  is  lesz  hatása.  Ha  a  katholikus  reakczió  győz, 
nálunk  is  veszély  fenyegeti  'a  protestantizmust  s  meg- 
fordítva. 

A  vallásbeli  ellentéteknek  mindig  megvan  az  a  hajlan- 
dóságuk, hogy  nemzetközi  jelleget  öltsenek.  A  reformatio 
és  a  katholiczizmus  harczának  korában  egymástól  teljesen 
független  országok  belső  életét  is  egybefonták.  Hát  még 
azokét,  a  melyek  egy  fejedelmet  uraltak. 

Ilyen  körülmények  között  nyitja  meg  Mátyás  halála 
után  (1619)  az  új  király,  II.  Ferdinánd  első  országgyűlé- 
sét s  kér  segítséget  Magyarországtól  a  protestánsok  ellen, 
a  kiket  minden  áron  le  akar  verni.  A  nemzet  nagyjelentő- 
ségű határozat  előtt  állott. 

Az  országgyűlésen  homlokegyenest  ellenkező  felfogá- 
sok keltek  egymással  harczra.  Czélját  teljesen  egyik  párt 
sem  éri  el.  A  rendek  semlegesek  maradnak  a  szomszéd 
küzdelmében  és  a  király  és  alattvalói  között  közvetíteni 
akarnak.  De,  sajnos,  e  közvetítés  nem  lehetett  eredményes. 
A  felekben  nem  volt  meg  a  békés  szándék  s  a  közvetítő- 
ket magukat  is  hevítették  azon  szenvedélyek,  a  melyeket 
csillapítani  akartak.  A  betegséget  nem  bírják  elfojtani  s 
csak  azt  érik  el,  hogy  a  ragály  őket  is  megejti.  Ruházatuk 
gyúlékony  és  az  oltás  kísérletének  egyetlen  eredménye, 
hogy  az  is  lobbot  vet. 

Már  az  országgyűlés  tárgyalásai  is  gyaníttatják,  hogy 
mi  sem  kerülhetjük  el  a  felekezeti  harczot.  A  rendek  a 
vallásbeli  sérelmeket  nem  bírják  elintézni.  Hosszas  viták 
után  a  protestánsok  azt  a  mérsékelt  ajánlatot  teszik, 
hogy  a  sérelmek  ügye  maradjon  a  jövő  országgyűlésre  s 
addig  vallásában  ne  legyen  szabad  senkit  sem  háborgatni. 
A  katholikusok,  nem.  akarván  kezüket  megkötni,  ezt  az 
ideiglenes  megoldást  is  visszautasítják.  A  hol  tehetik, 
továbbá  is  üldözni  akarják  a  protestánsokat. 

Tűzzel  játszottak.  Veszedelmes  vállalkozás  volt  a 
protestánsok  ellen  ugyanakkor  támadni,  a  mikor  Cseh- 
ország,   Morvaország,    Szilézia,    Lauzitz,    Felső-    és    Alsó- 

Ausztria  többsége  protestáns  volt  és  fegyvereik  Ferdinánd 
királyt  már  magában  Bécsben  szorongatták.  Ilyen  körül- 
mények között  a  magyar  nemzet  békéjét  csak  a  türelem 
politikájával  lehetett  volna  föntartani. 

De  a  katholikusok  szenvedélyesek,  tehát  vakok  voltak. 
Erőt  vett  rajtuk  a  kor  szelleme.  Természetes  tehát,  hogy 
a  protestánsok  aggódva  néznek  a  jövő  elé  s  hogy  készek 
a  végsőre,  készek  fegyvert  ragadni. 

Az  új  király  személye  is  nyugtalanítja  őket.  Ferdinánd 
neve  egymaga  egész  programmot,  még  pedig  kíméletlen, 
erőszakos  programmot  jelentett  és  baljóslatú  hangzása 
volt  minden  protestánsra  nézve.  Ferdinánd  ritka  jelenség. 
Tehetsége  gyenge  s  mégis  nagy  eredményeket  ér  el.  Közép- 
szerű ember  s  az  sikerül  neki,  a  mi  a  legnagyobb  erejű 
férfiúnak  is  dicsőségére  vált  volna:  magát  oly  háborúban 
föntartania,  a  melyben  alattvalóinak  többsége  ellene  van, 
a  melyben  a  Habsburg-ház  valamennyi  versenytársai  ellene 
minden  erejüket  megfeszítették,  a  melyben  a  kor  legjele- 
sebb politikusai  és  katonái  az  ellentáborban  voltak  és 
legtehetségesebb  híve,  Wallenstein,  elárulja,  s  a  melynek 
kezdetén  bécsi  palotájában  sincs  biztosságban. 

Középszerűsége  ellenére  uralkodása  olyan  mély  nyo- 
mokat hagy,  a  minőket  rendesen  csak  nagy  emberek  vés- 
nek a  sors  könyvébe.  Czéljának  nagyrészét  eléri,  a  katholi- 
czizmust  óriás  területeken  győzelemre  segíti  s  a  Lajtán 
túli  tartományokban  a  fejedelmi  hatalmat  századokra  meg- 
erősíti. A  Habsburg-dynastiának  többet  használt,  mint 
legjobb  tehetségű  tagjai,  V.  Károly  vagy  II.  József. 

Furcsa  véletlen,  hogy  II.  Ferdinánd  munkájának  másik 
felét  egy  hozzá  hasonlóan  jelentéktelen  fejedelem  végzi 
el,  I.  Leopold,  a  ki  Magyarországot  fölszabadítja,  Erdélyt 
megszerzi,  Szent  István  koronája  örökrendjét  meghatá- 
rozza s  ezzel  a  Habsburgok  monarchiájának  keleti   részé- 

ben    alapítja   meg    azt   a   dynastikus    hatalmat,    a   melyet 
nyugati  részében  II.  Ferdinánd  szervezett. 

II.  Ferdinánd  jószívű  volt  és  azt  hiszem,  becsülete- 
sebb és  egyenesebb  legtöbb  versenytársánál  s  mégis  tömén- 
telen vért  ontott  és  számtalan  családot  tett  tönkre.  Annyit 
dolgozott  bárddal  és  hóhérral,  mint  kevés  kegyetlen,  kevés 
rosszlelkű  uralkodó. 

Ezeket  az  ellenmondásokat  miképpen  érthetni  meg? 
Miképpen  magyarázhatni  meg,  hogy  csekély  munkabírással, 
gyenge  itélötehetséggel  és  fogyatékos  kormányzati  képes- 
séggel, pazarló  természettel,  misék  és  ájtatosságok  között 
töltve  napjait,  nagy  eredményeket  ér  el  és  jó  szive  daczára 
nevét  tűzzel  és  vérrel  írja  be  a  világtörténelembe  1  A  ma- 
gyarázat abban  van,  hogy  Ferdinánd  fogyatkozásai  mellett 
is  testtel  lélekkel  egy  nagy  eszme  szolgálatába  lépett. 

Következetesen,  állandóan  és  teljesen  egy  eszménynek 
élt  és  érte  kész  volt  odaadni  koronáját,  életét  és  fölál- 
dozni mások  életét,  mások  boldogságát. 

Rabja  volt  a  katholikus  reakcziónak,  a  mely  föltétle- 
nül megbízhatott  benne  és  azért  föltétlenül  is  támogatta. 
Ennek  az  ereje  segítette  a  győzelemhez  és  ennek  a  kegyet- 
lensége tette  őt  is  kegyetlenné.  Semmitől  sem  riadt  vissza, 
a  mit  tőle  egyháza  érdekében  kértek.  Elfogadta  tetteinek 
minden  következményét,  tétovázás  nélkül  halálos  Ítéletet 
hozott  és  koldusbotra  juttatott,  száműzött  bárkit,  ha  azt 
hitte,  hogy  a  kathohczizmus  érdeke  úgy  kívánja. 

Ez  érdek  kedvéért  elejtette  győzelmes  hadvezérét, 
a  nagyhatalmú  Wallensteint,  noha  hálával  tartozott  ne 
és  még  nagy  szüksége  lett  volna  reá.  Midőn  pedig  a  fele- 
kezet java  úgy  kívánta,  Ferdinánd  megalázza  magát  ugyan- 
azon gőgös  hadvezér  előtt,  a  kit  az  imént  megbántott,  s 
bocsánatot  kér  attól,  elfogadja  annak  a  diktátori  parancsait, 
a  kit  nemrég  vérig  sértett.  Végül  pedig  Friedlandot  halálra 

Ítéli  és  gyilkosait  megjutalmazza,  mert  egyházának  érdeke 
hite  szerint  akkor  ezt  követeli  meg.  Midőn  csapás  csapás 
után  éri,  midőn  a  legtöbb  más  ember  elcsüggedne,  Fer- 
dinánd kitart,  mert  bízik  ügye  szentségében  és  gyözhe- 
tetlenségében.  Vereségek,  melyek  mást  földre  terítené- 
nek, nem  képesek  őt  legyőzni.  Utolsó  betétét  is  el  kellene 
veszítenie,  hogy  letegye  a  fegyvert.  S  nincs  az  az  áldozat, 
a  melyet  meg  ne  hozna,  az  a  jutalom,  a  melyet  meg  ne 
adna,  hogy  mások  buzgalmát  ébren  tartsa.  Saját  anyagi 
és  politikai  érdekeit,  hiúságát,  sőt  fejedelmi  méltóságát  is 
félreteszi,  hogy  híveket  toborozzon  a  szent  ügynek.  Hálát, 
büszkeséget,  könyörületet,  félelmet,  becsületet  legyőz,  ha 
arról  van  szó,  hogy  beváltsa  azt  a  fogadalmat,  a  melyet 
egyházának  tett. 

Sokszor  tapasztalhatni,  hogy  a  következetes  és  kitartó 
akarat  a  tehetségnél  nagyobb  síkereket  bír  kivívni. 

Mindig  nagy  erő  van  abban,  ha  valaki  magát  rendü- 
letlen fanatizmussal  kizárólag  egy  czélnak  szenteli.  Hát 
még  ha  ez  a  czél  millióknak  a  czélja,  nagy,  hatalmas, 
hódító  szervezeteknek  egyetlen  hivatása.  Ferdinánd  a  maga 
fejedelmi  hatalmát  egy  óriási  segélyerőkkel  rendelkező, 
előretörő,  hódító  politikai  és  szellemi  tényező  szolgálatába 
állította.  Nemzetközi  erők  csatlakoznak  hozzá  és  a  sok 
csapás,  viszontagság  és  válság  ellenére  sem  engedik  el- 
bukni. 

Ferdinánddal  szemben  zavarban  van  a  történetíró. 
Dicsérje-e  indokainak  tisztasága,  czéljainak  komolysága  és 
gondolkozásának  fenkölt  volta  miatt?  Avagy  átkozza-e  a 
sok  szenvedésért,  a  melyet  okozott? 

Ferdinánd  kényes  kérdések  eldöntése  előtt  meghall- 
gatta tanácsosainak  és  a  papoknak  véleményét,  hogy  ezek 
fedezzék  őt,  mikor  a  legfelsőbb  bíró  elé  kell  lépnie.  Ö  jót 
akar  és   ha  rosszat  tesz,   Isten  előtt  a  felelősséget  azokra 

hárítja,  a  kik  a  rosszat  a  jó  elérésére  szükségesnek  mon- 
dották. 

Legyen  Ferdinánd  akarata  szerint.  Ne  Ítéljünk  felette 
mi  se  és  inkább  sajnálkozzunk  az  emberi  természeten,  a 
mely  lehetővé  teszi,  hogy  nemes  érzésekből  töméntelen 
rossz  fakadjon.  Ostorozzuk  inkább  azt  a  csodálatos  szen- 
vedélyt, azt  a  gonosz  őrületet,  a  mely  lehetővé  teszi,  hogy 
az  elképzelhető  legfönségesebb  eszme,  az  emberszeretet 
tana.  Jézus  nemes  vallása,  jó  lelkeket  kegyetlenekké  és 
kártékonyakká  alakítson. 

Ferdinánd  hajlíthatatlanságának  már  trónra  jutása 
előtt  bizonyságát  adta.  Iránya  közismeretű  volt.  Már  Rudolf 
idejében  azonosította  magát  a  katholikus  reakczióval  és  az 
ő  példáján  felbuzdulva  kezdte  meg  Rudolf  azt  a  szeren- 
csétlen politikát,  mely  bukását  előidézte.  II.  Mátyásnak,  a 
tranzakcziók  mesterének  korában  Ferdinánd  volt  a  katho- 
hkus  túlzók  vezére.  Mikor  a  prágai  forradalom  kitört,  az 
ellenállást  az  elgyengült  Mátyás  helyett  már  Ferdinánd  ve- 
zette. Mátyás  és  Khlesl  hajlandók  voltak  engedményekre, 
Ferdinánd  azonban  elfogatta  a  császár  első  miniszterét  és 
erőszakkal  juttatta  érvényre  a  legszélsőbb  kathohkus  irányt. 
Ferdinándban  testesül  meg  a  nemezis,  mely  Mátyást  majd- 
nem arra  a  sorsra  juttatta,  a  melyet  ő  szerzett  testvér- 
bátyjának, II.  Rudolfnak. 

Természetes  tehát,  hogy  a  protestánsok  aggodalommal 
néztek  a  jövő  elé,  midőn  ez  a  pártember,  ez  az  ellenségük 
lett  urukká.  Csak  vezér  kellett,  a  ki  élükre  áll  és  készek 
voltak   harczba   szállani.    És   ezt  a  vezért   meg  is  találták. 

Bethlen  Gábor,  Erdély  protestáns  fejedelme,  a  bécsi 
udvar  részéről  uralkodása  kezdetétől  fogva  rosszakaratot 
tapasztalt.  De  tűrt,  míg  nem  érezte  magát  biztosnak  a  nye- 
regben és  míg  a  király  másutt  békében  élt  és  ezért  ellene  a 
támadás  nagy  koczkázattal  járt.  Most  azonban  mindez  meg- 

változott.  Az  eszes  fejedelem  Erdélyben  már  úr  volt,  a  király 
ellenben  nehéz  küzdelembe  keveredett.  Az  általános  elége- 
detlenség, valamint  a  protestánsok  aggódása,  Bethlen  iránt 
mindenfelöl  jóakaratot  keltett  és  számára  a  protestánsok 
lelkes   támogatását  biztosította. 

Bethlen  nem  volt  az  az  ember,  a  ki  az  ilyen  alkalmat 
meg  ne  ragadja.  Különben  mint  magyar  és  protestáns 
.a  magyar  nemzet  elégedetlenségében  és  a  protestánsok 
keserűségében  is  osztozott.  Szövetségre  lép  tehát  a  király 
ellenségeivel  és  a  protestáns  világ  érdekében  háborút  kezd 

(1-619). 

Ezzel  a  vallási  harcz,  a  mely  határaink  mellett  meg- 
kezdődött, nálunk  is  kitört.  A  nemzetközi  harmincz  éves 
nagy  háború,  a  melyet  a  Bocskaitól  megsegített  protestáns 
rendek  indítottak  meg,  visszahat  reánk  és  jó  ideig  a  mi 
sorsunkat  is  igazgatja. 

Bethlen  szerepe  sok  tekintetben  Bocskaiéhoz  hasonlít. 
Ö  is  a  magyar  önállóságot  és  a  vallás  szabadságát  védte. 
Mind  a  két  nagy  ember  ugyanazokért  az  érdekekért  har- 
czolt.  De  azért  lényeges  különbség  is  van  politikájuk 
között. 

Bocskai  harcza  kétségtelenül  önvédelmi  volt  és  végig 
az  ettől  megszabott  határok  között  mozgott.  Bethlen  ellen- 
ben kezdettől  fogva  a  támadó  fél. 

Bocskai,  bár  felhasználja  a  törököt,  lényegében  mégis 
a  nyugati  szövetség  híve,  Bethlen  ellenben  inkább  a 
török  szövetség  barátja.  Bocskai  szabadságharcza  a  Nyu- 
gattal való  kapcsolat  pártjának  a  küzdelme  az  elvisel- 
hetetlen zsarnokság  ellen,  azzal  a  czéllal,  hogy  e  zsar- 
nokságot megtörje,  nem  pedig  azzal,  hogy  e  kapcsokat 
felbontsa.  Betlilen  ellenben  az  ország  hangulatát  és  a 
Habsburgok  zavarát  arra  akarta  használni,  hogy  Magyar- 
országot   Ausztriától  elszakítsa  és  Szent    István   koronáját 

a  szultán  védelme  mellett  a  maga  számára  megszerezze. 
E  specifikus  nemzeti  czélján  kívül  európai  tervei  is  van- 
nak. A  Németországban   dúló   nagy   harczokba    avatkozik. 

Politikájának  ezen  nemzetközi  vonatkozása  természe- 
tes kapcsolatban  van  magyarországi  terveivel.  Vállalko- 
zásának logikai  következménye  volt,  hogy  a  Habsburgok 
uralmát  Németországban  is  meg  akarta  dönteni."  Protestáns 
érzelmein  kívül  politikája  is  belesodorta  a  szomszédok 
véres  tusájába.  A  magyar  királyságot  csak  úgy  szerezhette 
meg  és  tarthatta  meg,  ha  a  protestáns  világ  a  katho- 
likus  reakcziót  legyőzi  és  megtöri  a  Habsburgokat,  még 
pedig  nemcsak  Magyarországban,  hanem  a  német  biroda- 
lomban is. 

Nagyravágyó  tervei  Bethlent,  miként  rendesen  történik, 
magukkal  ragadják  és  új  vállalatok,  új  hódítások  gondo- 
latát ébresztik  benne. 

Csak  úgy  léphet  a  Habsburgok  magyarországi  örö- 
kébe, ha  a  Habsburgok  nem  magyar  tartományai  is  őt 
uralják.  Ezért  vágyódik  a  cseh  korona  után  és  midörf 
e  reményében  csalódik,  ezért  keres  másutt  kompenzácziót. 
A  helyelte  cseh  királylyá  megválasztott  Pfalzi  Frigyes- 
sel alkudozva,  a  két  Ausztriát,  Steierországot,  Karinthiát 
és  Krajnát  kívánja  magának. 

A  német  birodalom  választó  fejedelme  is  szeretne 
lenni,  hogy  a  protestánsoknak  többséget  szerezzen  a 
czászári  trón  felett  rendelkező  testületben  és  a  Habs- 
burgokat Németország  koronájától  is  megfoszthassa.  Mint 
élesen  látó  államférfiú  Bethlen  megérti,  hogy  az  önálló 
magyar  királyság  csak  akkor  tarthatja  fönn  magát,  ha  az 
innen  kiűzött  dynastia  a  szomszéd  országokban  is  elveszti 
hatalmát. 

Ilyen  végső  gondolatokkal  kezdette  meg  Bethlen  had- 
járatát.   Nagy   sikerei   voltak.   A  király   ereje   a   Nyugaton 

volt  elfoglalva  és  a  magyarság  túlnyomó  része  Bethlenhez 
csatlakozott,  a  kit  királylyá  választanak  (1620). 

De  e  közben  nagy  fordalat  áll  be  az  osztrák  harcz- 
téren.  A  császár  hatalmas  szövetséget  köt  a  cseh  király 
ellen  és  Fehérhegynél  (1620)  tönkre  veri. 

Bethlen  nehéz  helyzetbe  kerül.  Mi  lesz  szép  terveiből, 
hatalmi  állásából,  söt  Magyarország  szabadságából,  ha  a 
császár  ellene  fordítja  győzelmes  hadait? 

A  nemzet  elégedetlen  volt  Mátyással,  félt  Ferdinánd- 
tól és  könnyű  vállalkozásnak  gondolván  a  Habsburgok  el- 
űzését, Bethlen  mellé  állott;  midőn  azonban  Nyugaton  a 
harczi  szerencse  a  császár  javára  döntött  és  a  küzdelem 
folytatása  reánk  nézve  is  végzetessé  válhatott  volna,  a 
nemzet  békülékenynyé  lett.  Bethlent  sokan  elhagyják.  Az 
országban  meggyengül  pártja  és  számításai  künn  sem  vál- 
nak be.  Meghiúsul  az  a  törekvése  is,  hogy  megszerezze 
Velencze  segítségét.  Az  óvatos  köztársaság  szép  szóval 
tartja,  de  komolyan  nem  akar  hozzá  közelíteni.  Bethlen 
tőle  kosarat  kap,  becsvágya  és  tervei  nagyobbak  erejé- 
nél, s  ezért  a  külföld  hatalmai  nem  hajlandók  magukat 
hozzá  kötni. 

Ebben  a  helyzetben  az  országot  Bethlen  nagy  elméje 
és  bátorsága  menti  meg.  A  veszélyt  ő  hozta  a  nemzet 
fejére,  támadásával  ő  vonta  rája  a  Habsburgok  hadait,  a 
melyek  nélküle  nem  fordultak  volna  ellenünk,  mert  másutt 
voltak  elfoglalva.  Ha  rajta  is  erőt  vesz  a  közv  itmény 
hangulata,  csúfos  megadás  lett  volna  merész  pclitikájának 
a  következménye.  De  ö  a  helyzet  ura  tud  maradni.  Midőn 
az  első  balsiker  után  a  közvélemény  megijed  és  megfor- 
dul, ő  kitart.  S  bátorságának  jutalmát  látja. 

A  veszély  nem  bizonyul  olyannak,  mint  a  minőnek 
hitték. 

A  katholikus  szövetség  hadai   1621-ben  Németország- 

ban  vannak  elfoglalva  és  ott  maradnak.  Ezért  nem  képes 
Ferdinánd  nálunk  döntő  eredményeket  elérni.  Bethlen 
fegyvereinek  szerencséje  a  fehérhegyi  csata  után  is  hű 
marad  hozzá.  Hadserege  még  mindig  félelmes  és  bebizo- 
nyul, hogy  a  magyar  ellenállást  nem  lehet  félkézzel  és 
könnyű  szerrel  megtörni. 

Az  új  hatalmi  helyzet  azonban  ambiczióinak  nem  ked- 
vez és  ezért  nem  kivánja  a  hadakozást  folytatni,  hanem 
kész  békét  kötni. 

S  mivel  Ferdinándot  főképen  Németország  érdekli 
és  engedményekre  velünk  szemben  könnyebben  szánja 
el  magát,  mint  német  ellenfeleivel  szemben,  Nikolsburg- 
ban  létre  is  jön  a  béke.  Bethlen  nem  nyeri  meg  mindazt, 
a  mit  remélt,  de  azért  meg  lehet  elégedve  az  eredmény- 
nyel. A  királyi  czímröl  lemond,  Erdélyen  kívül  azonban 
hét  felsőmagyarországi  vármegyének  élethossziglan  való 
kormányzatát  szerzi  meg  magának.  Ezenkívül  Ferdinánd 
az  ország  szabadságának  megtartását  és  a  vallás  szabad 
gyakorlatának  elismerését  igéri  meg.  S  ezen  Ígéreteket  a 
béke  helyreáüta  után  1622-ben  összegyűlt  országgyűlés 
részletezi  és  törvénybe  iktatja.  A  Bocskai-féle  mozga- 
lom által  kivívott  jogokat  megerősíti.  Magyarország  kor- 
mányzatának függetlenségére,  az  idegen  katonaságra,  a 
magyar  kamara  önállóságára,  a  báni  méltóság  hatáskörére 
stb.  vonatkozó  határozatokat  ismétli.  A  II.  Ferdinándnak 
választása  alalmával  megállapított  hitlevelet,  a  mely  az 
ország  összes  szabadságait  felölelte,  törvénybe  iktatja. 
A  várkapitányok  kérdésében  a  rendek  engednek  ugyan,  a 
mennyiben  belenyugosznak  abba,  hogy  Győrön  kívül  Ko- 
máromban is  idegen  kapitány  maradjon,  de  kikötik,  hogy 
mind  a  kettő  a  nádor  parancsa  alatt  álljon  és  mind  a  két 
helyen  magyar  alkapitányok   legyenek. 

Mindehhez  nem  jutottak    a  rendek  könnyű  szerrel  és 

heves  küzdelem  nélkül.  Mint  rendesen,   a   katonaság  kér- 
dése volt  a  viták  főtárgya. 

Az  udvar,  mint  mindig,  német  katonák  behozatalát 
sürgeti.  Azzal  fenyegetödzik,  mint  mindig  tette,  hogy  a 
német  birodalom  nem  ad  a  végek  fentartására  segítséget, 
ha  a  német  katonákat  az  országból  kiküldik.  A  hadi  tanács 
a  maga  befolyását  azzal  igyekszik  igazolni,  hogy  a  törvé- 
nyek a  nádornak  csak  közigazgatási  tekintetben  adtak  a 
várkapitányságok  felett  hatalmat  és  katonai  tekintetben  a 
hadi  tanács  maradt  felettes  hatóságuk. 

Thurzó  Szaniszló,  az  új  nádor,  ámbátor  protestáns, 
annyira  kedvében  jár  az  udvarnak,  hogy  a  német  katonák 
érdekében  az  országgyűlés  tárgyalásainak  rendes  módjától 
is  el  akar  térni.  A  német  katonaság  kérdését  a  főrendi  és 
az  alsó-tábla  vegyes  ülésében  akarja  eldönteni.  De  az 
ellenzék  erélyes  ellenállása  következtében  Ferdinánd  maga 
elejti  ezt  a  gondolatot  s  a  törvények  a  nemzet  akarata  sze- 
rint hozalnak  meg. 

A  vallásbeli  törvényeket  is  megerősítik,  új  biztosítékot 
azonban  a  protestánsok  nem  szereznek  maguknak  és  a 
templomok  kérdését  sem  bírják  megoldani. 

A  végső  eredmény  tehát  mindenben  Bocskai  programm- 
jának  az  érvényesülése.  A  mennyit  ő  és  utódai  akartak 
és  kivívtak,  annyit  ért  el  Bethlen.  Újra  megerősítik,  a  mi 
úgy  is  érvényben  volt,  de  a  mit  addig  sohasem  hajtottak 
teljesen  végre.  S  Keleten  ismét  megalakul  az  a  védő  erő, 
a  mely  a  Bocskai  alkotása. 

Helyes  volt-e  Bethlen  politikája? 

A  miben  túlment  Bocskai  programmján,  az  elszaka- 
dásnak, a  Keletre  támaszkodó  független  Magyarországnak 
terve,  úgy  hiszem,  téves  volt. 

Bocskai  olyanért  ragadott  fegyvert,  a  miért  szabad 
volt    mindent   koczkára    tenni:  az    alkotmány   védelméért. 

Bethlen  ellenben  olyan  tervért  harczol,  a  melyet  még  az 
sem  tarthatott  minden  áron  megvalósítandónak,  a  ki 
helyeselte. 

S  míg  Bocskai  programmja  kivihető  volt,  az.  a  mit 
Bethlen  akart,  meg  nem  felelt  az  erőviszonyoknak.  A  po- 
litikának pedig  a  legelső  föltétele,  a  legfőbb  szabálya,  a 
hozzájuk  való  alkalmazkodás.  Az  a  szalagszerű  vékony 
magyar  terület^  a  mely  a  török  birodalom  szélét  szegé- 
lyezte, a  Habsburgokat  meg  nem  törhette  s  ezért  hiba 
volt  olyan  czélokat  kitűzni,  a  melyeket  csak  a  Habsburgok 
teljes  legyőzése  esetében  érhettünk  volna  el.  Bocskai  ellen- 
ben csupán  olyat  akart,  a  mit  a  Habsburgok  tönkretétele 
nélkül  is  elérhetett,  mert  ő  csak  régi  alkotmányunk  újra 
való  megerősítését  kívánta  biztosítani,  ez  pedig  neki  a 
Habsburgok  végleges  letörése  nélkül  is  sikerülhetett.  A  dy- 
nastia  e  korban  Magyarország  területének  kicsinységénél 
fogva  jogaink  elismerésétől  nem  igen  tartott.  Bízott  abban, 
hogy  a  körülmények  változtával  könnyű  lesz  neki  e  jogok 
valódi  gyakorlását  megakadályozni.  A  magyar  koronához 
ellenben  egész  erejével  ragaszkodott.  A  független  Magyar- 
ország csak  a  Habsburgok  végleges  megbuktatása  árán 
volt    megalapítható,    ez  azonban  nem  volt   hatalmunkban. 

A  « maradék")  Magyarország,  mint  Pázmány  nevezi,  a 
maga  lábán  még  akkor  sem  állhatott  volna  meg,  ha  vala- 
mely véletlen  a  dynastiát  megtöri.  A  déli  részek,  Horvát- 
és  Tótország  roncsai,  valamint  a  Dunántúl  vagy  a  német 
birodalom  védelme  alá  helyezkedtek  volna,  vagy  meghó- 
doltak volna  a  töröknek. 

Ezeket  az  exponált  részeket,  míg  Budán  a  török  ta- 
nyázott, nyugati  háttér  és  hátvéd  nélkül  Kolozsvárról  és 
Kassáról  Pozsonyon  keresztül  meg  nem  védhettük.  Ez 
katonai  és  politikai  lehetetlenség  volt. 

Érzi  ezt  Bethlen  is  és  ezért  akarja  magának  a  nyugati 

határaink  mellett  levő  osztrák  tartományokat  biztosítani. 
De  tiszta  ábránd  volt  az  a  gondolata,  hogy  a  folyton 
pusztuló  Magyarország  a  németek  rovására  hódítson.  Lehe- 
tetlen volt  azt  várni,  hogy  az  osztrák  tartományok  Bethlen 
alá  álljanak,  hogy  a  műveltebb,  a  vagyonosabb,  az  erö- 
sebb  a  műveletlenebbnek,  a  szegényebbnek,  a  gyengébbnek 
felsöbbségét  elismerje  s  hogy  Magyarország  a  török  járom 
idejében  megvalósítsa  azt,  a  mit  sem  az  Árpádok,  sem 
Mátyás  király  korában  nem  bírt  állandóan  elérni. 

E  szerint  csak  a  török  pártolásának  köszönhettük 
volna  a  Habsburgoktól  független  állami  életünket ;  de  lehe- 
tett-e az  ozmánokra  támaszkodni? 

Minden  aspirácziójuk  még  a  régi  volt.  A  musul- 
man  birodalom  belsőleg  gyengülni  kezdett,  a  bomlás  jelei 
már  mutatkoztak  rajta,  de  azért  még  mindig  hódítani 
akart. 

Bethlen  úgy  ismerte  és  úgy  tudta  kezelni  a  Portát, 
mint  senki  más.  Bujdosó  korában  huzamosabb  ideig  tar- 
tózkodott török  földön.  Tudott  hízelegni,  hazudni  és  az 
égről  a  napot  is  le  bírta  tagadni;  volt  merészsége  be- 
válthatatlan Ígéreteket  is  tenni;  szóval  értett  ahhoz  a 
mesterséghez,  a  mely  a  török  udvarnál  sikerrel  kecsegtetett. 
A  szultán  teremtménye  is  volt.  A  török  sereg  jelenlétében, 
mint  gúnyosan  írták,  « féltökben  libere  eligálták  Bethlen 
Gábort))  az  erdélyi  rendek.  Ha  tehát  valaki  számíthatott  a 
fényes  Porta  jóindulatára,  ha  valaki  hasznát  láthatta  támo- 
gatásának, Bethlen  volt  az. 

S  mégis,  midőn  Homonnay  és  a  bécsi  udvar  komolyan 
veszélyeztették  a  még  új  hatalmat,  a  porta  kapzsisága  majd- 
nem nyakát  szegi.  Lippát  és  Jenőt  követeli  tőle.  Bethlennek 
szembe  kell  helyezkednie  a  magyar  közérzülettel  és  erőszak- 
kal kell  Jenő  magyar  őrségét  lefegyvereznie,  hogy  kielégítse 
a  szultánt.  Más  alkalommal  a  török   Váczot   követeli   tőle, 

s  miközben   Bethlen   Ferdinánddal  harczol,  a  budai   basa 
a  várost  egyszerűen  elfoglalja. 

A  török  vezérférfiak  nyiltan  megmondják  a  magyarok- 
nak, hogy  ha  Bethlen  király  lesz,  Erdélyt  majd  másnak  ad- 
ják, mert  nem  engedhetik,  hogy  Bethlen  túlságosan  meg- 
erősödjék. 

A  török  kard  néha  megvédett  bennünket,  de  annyira 
éles  volt,  hogy  nem  lehetett  reá  támaszkodni. 

Míg  a  török  Budán  tanyázott,  minden  belső  harczot 
a  lehetőségig  kerülnünk  kellett.  Gyengeségünknél  fogva 
igazolt  volt  az,  hogy  Erdély  a  szultánt  szép  szóval  tar- 
totta, felsőbbségét  elismerte  és  adót  fizetett  neki.  mint 
Martinuzzi  óta  folyton  történt.  A  szükség  mentségéül  szol- 
gál annak  is,  hogy  a  Nyugat  beolvasztási  kísérlete  ellen 
a  törökhöz  folyamodtunk,  mint  ezt  Bocskai  tette. 

De  nem  volt  szabad,  a  török  barátságára  számítva, 
támadó  hadjáratot  indítani  és  elkerülhető  vérontást  provo- 
kálni. Túlságos  koczkázattal  járt  minden  harcz.  Az  a 
veszély  fenyegetett  bennünket,  hogy  a  támadás  eredményeit 
a  török  foglalja  le,  az  esetleges  vereséget  pedig  még  ő  is 
kiaknázza. 

A  török  protekcziója  mellett  a  belső  rend  megszilár- 
dulását sem  lehetett  remélni.  Joggal  mondta  az  éles  eszű 
Esterházy  Miklós,  hogy  ha  a  nemzet  Bethlennek  a  szultán- 
tól kapott  királyságát  helybenhagyja,  nemsokára  akad  más, 
a  ki  az  ő  példáját  követi.  Pénz.  vagy  egy-egy  vár  Ígérete 
a  török  hatalmasokat  mindenki  számára  megszerezhetővé 
tette.  Báthory  Gábor  követe,  Géczy,  egy  zsarolás,  erősza- 
kosság és  gyilkosság  miatt  elcsapott  hajdukapitány  meg- 
szerzi a  török  kegyet  és  a  fejedelemséget.  Bethlen  Gábor 
maga  Erdély  uralmát  mint  földönfutó,  ügyes  Ígéretekkel 
Konstantinápolyban  nyerte  meg.  Midőn  a  budai  basa 
I.   Rákóczi    György    ellen    Bethlen   Gábornak    az    öcscsét, 

Istvánt  támogatja,  Pázmány  találóan  jellemzi  a  töröktől 
való  függés  szomorú  következményeit,  mondván,  hogy  már 
most  mindenki  azt  fogja  hinni,  hogy  elég  a  törökhöz  futni, 
hogy  fejedelem  legyen  belőle.  Erdélynek  sok  vérébe  került, 
hogy  az  emberek  némi  szerencsével  és  ügyességgel  elér- 
hetőnek hitlék  a  legmagasabb  polczot.  A  szultánok  szeszé- 
lyük szerint  cserélgetik  a  nagyvezéreket  és  basákat,  egy 
szavukkal  agyonsújtják  a  legnagyobbakat  és  felemelik  a 
legkisebbeket.  Belső  érték  nélkül  való,  tudatlan  rabszolgá- 
kat a  legelőkelőbb  állásokba  juttatnak.  A  leghűbb  és  a 
legtehetségesebb  szolgát  megsemmisítik.  Az  államnak  és 
az  egyeseknek  törvényt  a  teljhatalom  mámorától  megrésze- 
gített egyének   ötletei   szabtak. 

Ilyen  körülmények  között  a  protektiója  alatt  álló  állam- 
rend a  török  türelmesség  ellenére  sem  szilárdulhatott  meg. 

A  töröknek  az  az  érdeke,  hogy  erős  keresztény  állam 
alakulását  meg  ne  engedje  s  hihetetlen  naivitása,  a  melyet 
a  leglelkiismeretlenebb  kalandorok  kihasználhattak,  vala- 
mint a  török  kormány  köreiben  mindinkább  elterjedő 
korrupczió  a  szultánra  való  állandó  támaszkodás  politiká- 
ját lehetetlenné  tették. 

Magyar  választó  királyság  olyan  új  dynastiával,  mint 
a  Bethlené,  a  melynek  felsőbbségét  a  többi  nagy  család 
el  nem  ismerte  s  olyan  védnök  mellett,  mint  a  milyen  a 
szultán  volt,  a  pártoskodást,  a  viszályt,  a  polgárháborút 
örökössé  tette  volna.  Minden  uralkodójának  halála  óriási 
válságot  idézett  volna  elő. 

Bethlen  vesztébe  hajtotta  volna  a  nemzetet,  ha  való- 
ban ragaszkodik  ambicziójához,  ha  megteszi  azt,  a  mi 
czéljának  megvalósítására  szükséges  s  úgy  cselekszik, 
mint  sógora,  a  nagy  Gusztáv  Adolf,  a  ki  egész  képességét, 
Svédország  összes  segélyforrásait  európai  terveinek  szolgá- 
latába állította  és  egy  kártyára  tette  fel  mindenét. 

Szerencsénkre  Bethlen  egészen  másként  jár  el.  Olyan, 
mint  az  a  jó  gazda,  a  ki  anyagi  létét  biztos  üzletekre  ala- 
pítja és  reális  munkával  szerzi  meg  pénzét,  de  e  mellett 
csekély  összeget  koczkázatos  vállalatokba  is  fektet.  Ezzel 
a  kis  összeggel  próbálja  meg  szerencséjét,  ezzel  szerzi  meg 
magának  azt  a  gyönyörűséget,  mely  sokak  szemében  a 
határtalan  nyereség  reményével  jár.  De  bír  magával  és 
nem  fut  a  pénze  után.  A  koczkázat  reá  nézve  ártatlan 
játék,  a  melyben  öröme  telik,  a  melynek  sikertelensége 
azonban  nem  ragadja  ki  sodrából  és  nem  veszélyezteti  léte 
alapjait. 

Bethlen  életét  magasan  szárnyaló  gondolatok  fűszere- 
zik, nagy  lehetőségekkel  játszik  képzelőtehetsége,  de  nem 
koczkáztatja  értük  meglevő  hatalmát.  Alig  volt  még  valaha 
olyan  óvatos,  körültekintő  ember,  mint  ő,  a  ki  agyában 
annyi  kétséges  eredményű  nagy  tervet  forgatott.  Talán 
leginkább  hasonlít  hozzá  a  habsburgi  V.  Károly,  a  kinek 
agyában  szintén  sok  meg  nem  valósítható  eszme  fogant 
meg  s  a  ki  e  mellett  mindig  alkalmazkodott  a  fönfor- 
gott  hatalmi  viszonyokhoz.  De  Bethlen,  azt  hiszem,  tet- 
teiben még  Károlynál  is  reálisabb  volt,  az  ellentét  képze- 
letük csapongása  és  magukviselete  között  még  nagyobb 
benne,  mint  a  nagy  császárban. 

Bethlen  messzevágó  tervei  kedvéért  nem  veszélyezteti 
azt,  a  mivel  bír.  Szeretné  a  koronát  magának  megszerezni, 
de  csak  úgy,  hogy  meg  is  tarthassa  s  hogy  ezzel  magát  ve- 
szedelembe ne  ejtse.  Midőn  a  rendek  királylyá  akarják  vá- 
lasztani, e  megtiszteltetés  elől  kitér,  mert  a  törökkel  még 
nem  jött  tisztába.  S  mikor  ez  az  aggálya  megszűnt,  akkor 
sem  koronáztatja  meg  magát,  mert  királysága  állandóságá- 
ban nem  bízik.  A  nikolsburgi  békével  pedig  lemond  arról 
a  legmagasabb  rangról,  a  melyet  magyar  elérhet.  Erre  az 
elhatározásra  aligha  az  a  nemes  hazafiság  indítja,  a  mely 

később  Rákóczi  Ferenczel  irányította,  a  ki  azért  nem  akarta 
a  koronát  megszerezni,  mert  ezt  nem  tartotta  az  ország 
érdekében  levőnek  és  a  ki  maga  helyett  más  királyt  kere- 
sett az  országnak,  hanem  a  reál-politikus  számítása,  a  ki 
belátja,  hogy  a  korona  megszerzése  egyelőre  túlságosan 
sok  áldozatot  követelne.  S  a  háborút  magát  sem  úgy 
harczolja  mint  a  ki  össze  akarja  törni  ellenfelét,  hogy  rá- 
kényszerítse a  birtokában  levő  kincs  kiszolgáltatására. 

Gusztáv  Adolf  komolyan  veszi  terveit,  ellenségeit  or- 
száguk szivében  keresi  fel  és  döntő  csapásokat  akar  rájuk 
mérni. 

Az  erdélyi  fejedelem  stratégiája  nem  ilyen  és  nincs 
összhangban  ambicziójával.  Fő  vonása  az  óvatosság. 

Bethlen  nagyobb  csatát  sohasem  fogad  el  s  jelenté- 
kenyebb erő  elől  visszavonul.  A  várak  védelmével,  az  ellen- 
ség kifárasztásával,  örökös  portyázással  állítja  meg  az  invá- 
ziót, így  elhatározó  csapást  alig  mérhet  az  ellenségre.  Szö- 
vetségesei kevés  hasznát  veszik.  Ha  komolyan  meg  akarta 
volna  törni  a  Habsburgokat,  fő  erejével  jelen  kellett  volna 
lennie  a  fehérhegyi  csatánál.  De  az  óvatossággal  járó  hát- 
rányoknál nagyobb  fontosságúnak  tartja  azt,  hogy  így 
elhárítja  a  megsemmisülés  veszedelmét.  Annyira  félt  a 
sikertelenségtől,  hogy  nagy  sikereket  képtelen  volt  elérni. 
A  ki  sokat   akar   nyerni,   annak   sokat  kell   koczkáztatnia. 

Bethlen  nagy  ambiczióval  kezdett  támadó  harcza 
közben  is  mindig  kész  megalkudni.  Többet  akar  elérni, 
mint  Bocskai,  de  éppen  olyan  könnyen  békül  mint  ő,  sőt 
könnyebben,  mert  az  országos  sérelmek  tárgyában  beéri  a 
puszta  Ígérettel,  holott  Bocskai  magába  a  békeszerződésbe 
iktatja  be  orvoslásukat. 

Bethlen  óvatosságának  köszönhető,  hogy  a  harc  ve- 
szélye nincs  arányban  a  vállalat  komolyságával.  Ha  Beth- 
len a  czéljaihoz  mért  erélylyel  folytatja  hadjáratát,  a  Habs- 

burgok  első  sorban  ellene  íoidították  volna  erejüket,  mint 
a  kitol  magát  Bécs  városát  is  félthették.  De  Bethlennel 
meg  lehet  alkudni.  A  Habsburgok  érzik,  hogy  létüket  nem 
veszélyeztető,  kisebb  engedményekkel  le  lehet  őt  szerelni. 
Ezért  ezt  az  utat  választják,  nem  pedig  a  késhegyig  menő 
harczot.  Míg  Németországban  összes  czéljaikat  el  nem  érik, 
ha  Bethlen  őket  erre  reá  nem  kényszeríti,  nem  fordítják 
egész   hatalmukat  ellene. 

A  mit  Bocskai  czéljainak  mérsékelt  volta  tett  lehetővé, 
azt    Bethlen   magatartásának   ildomosságával   éri   el.   Élet 
halálharcz  elkerülésével  létre  jöhet  a  béke. 

Bethlen  támadása  így  nem  idézi  föl  azokat  a  veszé- 
lyeket, a  melyekkel  járt  volna,  ha  komolyan  és  elszán- 
tan küzd. 

De  ez  még  nem  jelenti  azt,  hogy  támadása  hasznos 
is  volt. 

Volt-e  szükség  offenzívára,  előbbre  vitte-e  vele  a  nem- 
zet ügyét? 

A  nemzet  elkeseredése  királya  ellen  érthető  volt.  Midőn 
Bocskainak  véres  harczai  és  a  bécsi  ünnepélyes  szerződés 
után  is  állapota  ugyanaz  volt,  mint  előbb  s  annyi  szép 
reménye  füstbe  ment,  természetes  volt,  hogy  bizalmatlan- 
ság fogta  el.  A  protestánsok  aggodalma  pedig  még  iga- 
zoltabb volt. 

Megfogható  volt  tehát,  hogy  Bethlen  a  Habsburgok 
súlyos  helyzetét  új  biztosítékok  szerzésére,  Erdély  hatalmá- 
nak kiterjesztésére  akarta  felhasználni. 

A  lajtántúli  népek  politikai  sorsa  is  érdekelt  bennün- 
ket. Nagy  igazság  volt  abban  a  gondolatban,  hogy  meg  kell 
akadályozni,  hogy  az  reánk  nézve  kedvezőtlenül  alakuljon  s 
hogy  ott  a  császári  absolutismus  fészkelje  meg  magát.  Beth- 
len politikai  előrelátásának  bizonyságául  szolgál  a  későbbi 
idők  története,  Thököly  és  U.  Rákóczi  Ferencz  sorsa,  mi- 

dőn  a  magyar  rendi  alkotmány  és  a  magyar  protestantiz- 
mus nagy  kárára  szolgált,  hogy  nem  találhatott  többé  a 
Nyugaton  támasztékra  és  Ausztria  ereje  az  absolutismus 
táborában  volt.  Bethlennek  ugyanaz  volt  a  politikai  szá- 
mítása, mint  később  Széchenyinek,  Kossuthnak  és  Deák- 
nak, a  kik  a  magyar  alkotmány  biztosítása  végett  az  osz- 
trákoknak is  alkotmányt  kivántak  szerezni.  Ö  is  Ausztriá- 
ban akarta  a  magyar  szabadságot  megvédeni. 

Bethlen  czéljai  tehát  sok  tekintetben  helyesek  voltak, 
a  támadást  megelőzött  valóságos  sérelmek  azonban  nem 
voltak  nagyobbak,  mint  egy  század  óta  bármikor.  Közvet- 
len veszély  ez  időben  már  azért  sem  forgott  fenn,  mert  az 
örökös  tartományok  belső  zavarai  lekötötték  a  Habsburgok 
erejét.  S  ezért  joggal  veti  Esterházy  Bethlennek  a  szemére, 
hogy  kardot  ránt,  ámbár  nem  történt  kísérlet  a  bajoknak 
országgyűlésen  való  békés  megszüntetésére. 

Bethlen  harcza  nem  új  biztosítékokért  folyt.  Az  alkot- 
mánynak olyan  átalakítása,  mely  a  kormányt  a  rendek  be- 
folyása alá  helyezte  volna,  szóba  sem  került.  Ehhez  képest 
az  eredmény  is  csak  a  fönnálló  törvények  ismétlése  volt. 
Sem  a  törvények  részletesebb  kiépítésével,  sem  új  szerve- 
zetek felállításával  nem  erősítették  meg  a  politikai  és  a  val- 
lásszabadságnak jogi  biztosítékait. 

Mindezek  figyelembe  vételével  méltán  föltehetni  azt  a 
kérdést,  hogy  nem  lehetett  volna-e  ezt  az  eredményt  há- 
ború nélkül  az  országgyűlés  útján  is  elérni? 

Csak  a  felsömagyarországi  hét  vármegye,  melyet  a 
nikolsburgi  béke  biztosított  Bethlen  számára,  fokozta 
az  ellenerőket,  a  melyek  támadás  esetében  a  nemzeti 
ügyet  megvédhették.  De  ez  sem  lényegesen.  Ezek  a  pro- 
testáns megyék  Erdélylyel  tarthattak  akkor  is,  ha  nem 
állottak  erdélyi  kormány  alatt.  Bocskai  kezdettől  fogva 
és  mielőtt  Erdély  fejedelme   lett,    rájuk   támaszkodott.   És 

Bethlen  első  támadására,  még  mielőtt  jogara  alá  kerültek 
volna,  azonnal  hozzá  csatlakoztak.  Később  I.  Rákóczi 
György  idejében  ugyanez  történt.  II.  Rákóczi  Ferencz 
szabadságharcza  pedig  mindvégig  egyenesen  ezekre  a  vár- 
megyékre támaszkodott.  Ott  kezdődött  az  és  ott  tartotta 
fönn  magát  a  legtovább.  A  vidékek  nagy  önállóságánál 
fogva  Felső -Magyarország  segélyforrásaira  mindig  számot 
tarthatott  az,  a  ki  a  magyar  szabadságért  küzdött.  Az  egyet- 
értés pótolta  a  közjogi  kapcsolatot.  S  a  felső  vidékek  or- 
szágos jövedelménél  jóval  többre  rúghatott  a  háború  köz- 
vetett és  közvetlen  költsége,  úgy  hogy  kétség  fér  ahhoz  is, 
hogy  Bethlen  támadásával  a  nemzeti  ellenállás  ügye  anya- 
gilag megerösbödött-e. 

Mindent  egybevetve  azt  hiszem  tehát,  hogy  a  fegyve- 
res felkelés  nem  volt  szükséges  s  hogy  az  országgyűlésnek 
Bethlentől  támogatott  erélyes  felszólalása  megszerezhette 
volna  a  nemzetnek  azokat  a  biztosítékokat,  a  melyeket 
így  is  csak  a  béke  létrejötte  után  az  országgyűlésnek  kellett 
kivívnia.  Annál  kevesebb  haszon  háramlóit  a  háborúból, 
mert  ez  nem  hozta  meg  azokat  a  vívmányokat,  a  melye- 
ket nélküle  nem  lehetett  elérni  és  a  melyek  a  háborút  iga- 
zolhatták volna.  A  határainkon  túl  levő  hatalmi  helyzetet 
Bethlen  nem  volt  képes  érdeke  szerint  alakítani.  A  fehér- 
hegyi csata  Bethlen  ellenére  a  kathohkus  absolutismust 
szomszédságunkban  talpra  állította. 

A  magyar  nemzetnek  ritkán  volt  része  a  béke  áldá- 
saiban és  bajaink  egyik  fő  forrása  az  örökös  háború  volt. 
Bethlen  nem  becsülte  meg  igaz  értéke  szerint  a  nemzet 
nyugalmát.  Azt  hiszem,  hogy  égető  szükség  nélkül  fel- 
áldozta azt,  a  mire  a  nemzetnek  égető  szüksége  volt,  még 
pedig  olyanért,  a  mit  háború  nélkül  is  valószínűleg  elérhe- 
tett volna. 

De  maga   a   nemzet  is   oly  kevéssé   szokott   hozzá  a 

béke  munkájához,  hogy  nem  sokat  adott  reá  és  nem  for- 
dult az  ellen,  a  ki  Janus  templomának  amúgy  is  mindig 
nyitott  kapuját  tárva  tartja,  a  midőn  be  lehetne  zárni. 

A  nikolsburgi  békével  Bethlen  nem  volt  megelégedve. 
Fájt  neki,  hogy  vérmes  reményeiről  le  kellett  mondania 
s  nem  tartozott  azon  férfiak  közé,  a  kik  az  első  kudarcz  ha- 
tása alatt  terveiket  végleg  elejtik.  A  szerencsét  sohasem 
erőltette,  de  azért  mégis  szívósan  ragaszkodott  eszméihez 
és  nagy  alkalmazkodó  képességével  régi  terveit  épen  olyan 
gyorsan  veszi  újra  föl,  vagy  alkalmazza  azokat  a  tény- 
leges viszonyokhoz,  mint  a  milyen  hamar  fölhagyott  ve- 
lök.  Ezért  próbálja  meg  újra  nemsokára  a  nikolsburgi  béke 
után  régi  ambicziói  kielégítését  és  szövevényes  politikát  kezd. 
Fő  czélja  mindig  az  marad,  hogy  saját  vezetése  mellett 
Magyarország  belső  fejlődésének  szabadságát  biztosítsa. 
Eddig  a  török  szövetség  útján  kivívandó  teljes  önállósággal 
vélte  ezen  czélját  elérhetni.  De  ezen  az  úton  teljes  eredmény- 
hez jutni  nem  birt.  A  török  Lengyelországban  volt  elfog- 
lalva, Ferdinánd  pedig  győzelmesen  harczolt  Németország- 
ban s  így  Bethlennek  gondolata  megvalósítására  kevés 
reménye  lehetett.  S  ha  egyéni  becsvágyának  az  elszakadás 
kedvezett  a  legjobban,  a  keresztény  érzést  és  a  magyar  ön- 
érzetet a  török  protekcziója  mégis  sérthette.  Ennélfogva 
hajlandó  más  útra  is  rálépni  és  kísérletet  tesz,  nem  birja-e 
a  Habsburg-házhoz  való  közeledés  útján  azt  elérni,  a  mit 
tőle  erőszakkal  kicsikarni  képes  nem  volt.  Szövetséget,  há- 
zassági összeköttetést  ajánl  Ferdinándnak,  a  ki  még  min- 
dig súlyos  anyagi  körülmények  között  lévén,  talán  kész 
lesz  a  keleti  határok  biztosságát  nagy  áldozatokkal  is  meg- 
fizelni.  Bethlen  az  ország  kormányzatát  kéri  tőle  s  cseré- 
ben érte  azt  igéri,  hogy  megvédi  az  országot,  sőt  ha  Fer- 
dinánd a  Nyugaton  békét  teremtene,  a  török  kiűzését  is 
kilátásba  helyezi.  De  ezen   alkudozásai  mellett  szövetsége- 

sét  sem  hanyagolja  el  s  föntartja  annak  a  lehetőségét,  hogy 
hozzá  visszatérjen. 

Bethlenben  kevesen  bíztak  meg.  Szövetségesei  azt 
mondották  róla,  hogy  önző  és  irányát  érdekéhez  képest  vál- 
toztatja. Miképpen  bocsátkozhatott  volna  tehát  Ferdinánd 
az  ö  szavában  való  bizodalomból  a  Nyugaton  folyó  har- 
czai  közben  új  háborúba  a  törökökkel  ?  Ferdinánd  Bethlen- 
ről joggal  tehette  fel,  hogy  cserben  hagyja,  mihelyt  előnye 
úgy  kivánja.  Ha  reá  ruházza  az  ország  kormányzatát,  nem 
fogja-e  Bethlen  a  tőle  nyert  hatalmat  magára  nézve  ked- 
vező körülmények  között  ellene  felhasználni?  Lehetett-e 
általában  Bethlenben  megbízni?  Ki  volt  zárva,  hogy  a 
katholikus  Ferdinánd  a  vallási  küzdelmek  közben  a  pro- 
testáns fejedelemre  ruházza  jogait.  Bethlen  mindezt  tekin- 
tetbe is  vette.  Leveleiben  gyakran  említette  a  bécsi  körök- 
nek iránta  való  bizalmatlanságát.  Azért,  míg  a  királyt 
hitegette,  a  szultánnak  is  hűséget  igért. 

Azt  hiszem,  nem  is  bocsátkozott  volna  alkudozásokba, 
ha  értük  áldozatokat  kellett  volna  hozni,  de  bátran  bele- 
kezdhetett a  tárgyalásokba,  mert  azon  esetben  is  hasznu- 
kat látta,  ha  eredménytelenek  maradnak.  Talán  nem  is 
vette  őket  komolyan;  talán  csak  hitegetni  akarta  Fer- 
dinándot. Mindenesetre  tény,  hogy  velők  a  királyt  meg- 
nyugtatva, a  maga  támadó  hadjáratának  kedvező  esélyeit 
fokozta.  Ferdinánd  békét  remélt  s  ezért  fegyverkezés  he- 
lyett alkudozott.  Bethlen  biztosra  vehette,  hogy  őt  nem 
támadják  meg  és  hogy  kirohanásának  időpontját  szabadon 
választhalja  meg. 

S  így  is  történt.  Miután  Ferdinánd  nem  fogadta  el 
Bethlen  ajánlatát,  a  török  ellenben  segítséget  igért,  Bethlen 
visszatér  előbbeni  politikájához  és  új  támadást  intéz  (1623) 
a  Nyugaton  még  mindig  küzdő  Ferdinánd  eUen.  A  külföld 
protestáns   vezéreivel   is    érintkezésbe   lép    s    ők    pénzbeli 

segítségben  részesítik^  csakhamar  azonban  újra  békét  köt. 
Hadi  ereje  nagyobb  volt,  mint  ellenfeléé,  a  német  sereget, 
melyet  ellene  küldenek,  úgy  tetszik,  el  is  foghatná;  de  e 
helyett  fegyverszünetet  köt.  Egy  éleseszü  angol  diplomata 
helyesen  mondja,  hogy  Bethlen  érzi,  hogy  esetleges  si- 
kere megnehezítené  a  békét  A  császár  ellene  fordítaná  fő 
erejét,  ö  pedig  ettől  fél,  mert  nem  bízik  a  török  segítség 
állandóságában.  Inkább  egyezséget  köt,  a  nikolsburginál 
valamivel  terhesebb  feltételek  mellett,  a  melyek  azonban 
hatalmát  nem  gyengítik  meg. 

Az  általa  zálogba  bocsátott  birtokok  kérdését,  táma- 
dása ürügyét,  meg  nem  oldja.  Országos  szabadságokról 
nem  intézkedik  (1624J. 

A  valamivei  megromlott  status  quot  többre  becsüli 
a  kétséges  eredményű  harcznál. 

Ez  a  magatartás  jellemző  Bethlenre  nézve. 

Semmi  eszköztől  sem  riad  vissza,  hogy  becsvágyát  ki- 
elégítse. Hajlandó  érte  helyet  cserélni  a  politikai  világrend- 
ben, az  egyik  vagy  mind  a  két  hatalmas  szomszédját  félre- 
vezetni, semmiről  sem  feledkezik  meg,  a  mi  sikerét  biztosít- 
hatná, katonai  helyzete  is  igen  jó  s  mégis  felhagy  vállalkozá- 
sával, mihelyt  ez  némi  koczkázattal  járónak  mutatkozik. 
Sokban  hasonlít  Martinuzzihoz.  Czélja  más,  mint  a  nagyeszű 
bíborosé  volt,  de  politikai  módszere  ugyanaz.  Nehéz  fel- 
adatot akar  mindegyikük  megfejteni,  de  veszélyt  egyikük 
sem  vállal.  Ezért  mindegyikük  kétszínű,  tekervényes  poli- 
tikát követ  s  ravaszsággal  könnyűvé,  biztossá,  veszély- 
nélkül  valóvá  akarja  azt  tenni,  a  mit  csak  nagy  küzdel- 
mek árán  lehet  elérni.  Ezért  egyikük  sem  jut  el  czéljához» 
ezért  egyikükben  sem  bíznak  meg  kortársaik,  ezért  talány- 
szerű az  utókor  előtt  is  mind  a  kettő.  Egyikük  sem  iga- 
zán rokonszenves.  Mind  a  kettő  nagy  elme  és  nagy  hazafi : 
de  mind  a  kettőben  túlságosan  kifejlődött  a  nagyravágyás. 

Mind  a  kettő  kevéssé  igazmondó,  mind  a  kettő  ravasz  és 
megbizhatatlan. 

Bethlen  reményéről  második  támadó  hadjárata  után 
sem  tesz  le.  Visszatér  körmönfont,  kétszínű  politikájához; 
Házassági  tervét,  a  mely  öt  a  Habsburg-dynastiához  kap- 
csolná és  a  dynastia  ellen  irányuló  támadást  ugyan- 
abban az  időben  készíti  elő.  A  mikor  Ferdinánd  királytól 
megkéri  leánya  kezét  és  neki  szövetséget  ajánl,  a  valóság- 
gal teljesen  ellentétben  a  töröknek  azt  mondja,  hogy  ő 
utasította  vissza  a  király  ilyetén  ajánlatait.  Két  vesszője 
van  nyilán.  Még  mielőtt  kiderül,  hogy  a  császár  leányát 
meg  nem  kapja,  már  gondoskodik  más  menyasszonyról, 
olyanról,  a  ki  a  protestáns  világ  egyik  előkelőségéhez  kap- 
csolja. Egészen  ellentétes  két  tervet  kovácsol  s  csak  az  a 
közös  vpnás  e  két  gondolatában,  hogy  aráját  mindkét  eset- 
ben a  legfelsőbb  körökben  keresi.  Katholikus-e  vagy  pro- 
testáns a  menyasszony,  az  reá  nézve  nem  oly  fontos,  mint 
az,  hogy  nagy  befolyású  és  állású  családnak  tagja  legyen. 
Ha  a  császár  leányát  nem  kaphatja  feleségül,  a  branden- 
burgi fejedelem  nővérének,  Gusztáv  Adolf  svéd  király  só- 
gornőjének a  kezét  kéri  meg. 

Bethlen  azon  is  fáradozik,  hogy  a  császár  és  a  törökök 
között  fönforgó  vitás  kérdések  el  ne  intéztessenek.  E  két 
hatalmat  egymás  ellen  izgatja.  Szilárd  béke  köztük  csak- 
ugyan végét  jelentené  merész  reményének.  Ezért  mindegyi- 
küket olyan  követelések  támasztására  biztatja,  a  melyeket 
a  másik  nem  teljesít.  Bocskai  visszautasítja  a  magyar  ko- 
ronát, mert  tudja,  hogy  azt  csak  a  török  háború  megörö- 
kítése árán  tarthatná  meg.  A  zsitvatoroki  alkunál  a  be- 
csületes közvetítő  szerepét  viszi.  Szivén  hordja  a  béke 
ügyét.  Nem  így  Bethlen,  a  ki,  mivel  meg  akarja  a  király- 
ságot magának  szerezni,  kénytelen  hazájába  hívni  a  po- 
gány  pusztító   hadát.   Helytelen   alapgondolatának   keserű 

következményeitől  nem  szabadulhat.  A  magyar-török  egyez- 
ség ugyan  Gyarmaton  létrejön,  de  elintézést  követelő  több 
fontos  pont  függőben  marad,  minélfogva  a  szultán  szablyája 
Damokles-kardként   továbbra  is   a  nemzet  feje  felett  függ. 

Bethlen  a  Nyugaton  is  keres  szövetségeseket  a  Habs- 
burgok ellen.  De  ismét  tapasztalnia  kell,  hogy  becsvágya 
nincs  arányban  valóságos  erejével.  A  nyugati  hatalmak 
a  Habsburgok  ellen  fel  akarják  használni,  az  ö  útján  a 
török  támogatását  is  meg  akarják  maguknak  szerezni,  de 
vonakodnak  öt  szövetségükbe  befogadni,  érte  áldozatot 
hozni  s  a  török  barátság  ódiumát  rá  kívánják  hárítani. 

Bethlen  azonban  ezzel  nem  törődik.  Némi  pénzt  mégis 
kap  és  a  török  segítségére  támaszkodva,  a  német  hadjárat- 
nak reá  nézve  kedvezőtlen  alakulása  ellenére  újra  szeren- 
csét próbál  és  Ferdinánd  ellen  támad  (1626).  De  már  kez- 
detben alkudozik  és  az  első  percztöl  fogva  láthatni,  hogy 
ez  a  rohama  is  csak  olyan  kísérlet,  a  melyet  nem  fog 
erőltetni. 

Ez  egyszer  azonban  majdnem  megjárja.  Wallenstein- 
nak,  a  császár  főhadvezérének  vezetése  mellett  erős  had 
indul  meg  ellene.  Csak  ügyes  taktikájának  és  Wallenstein 
tervszerű  lassúságának  köszönheti,  hogy  nem  kénytelen 
kedvezőtlen  körülmények  között  csatát  állani. 

S  mivel  a  török  Perzsiában  volt  elfoglalva.  Bethlen 
sietett  nehéz  helyzetéből  menekülni.  Joggal  írta  egyszer 
Pázmány  neki,  hogy  szerencséjét  a  beretva  élén  hordja. 
Most  közel  járt  hozzá,  hogy  meglakoljon  merészségéért. 

Az  eddigieknél  valamivel  rosszabb  békével  fizeti  meg 
e  fölösleges  és  káros  harmadik  háborúját  (1626).  A  nem- 
zet pedig  az  eddigieknél  nagyobb  pusztulással  lakol  Bethlen 
becsvágyáért. 

Bethlen  a  békében  kötelezi  magát,  hogy  többé  nem 
ránt  kardot  a  király  ellen.  De  most   sem   veszi   komolyan 

fogadalmát  és  folytatja  a  kétféle  politikát,  a  melynek  czélja 
egy:  a  katholikus  reakczió  szolgálatában  álló  Ferdinánd 
hatalmát  Magyarországon  lehetőleg  korlátozni  és  helyébe 
a  magáét  tenni.  Egyrészt  vele  alkudozik  és  segítséget  igér 
neki,  ha  Németországban  békét  köt  a  protestánsokkal, 
másrészt  előkészíti  az  új  felkelést.  A  török  és  a  király 
között  folyamatban  levő  alkudozásokat  megint  megnehe- 
zíti. Majd  a  protestáns  hatalmakkal  tárgyal,  főleg  Gusztáv 
Adolffal,  a  kit  a  lengyelországi  hadjárat  helyett  Német- 
ország felé  szeretne  terelni.  Éles  szeme  megismeri  a  svéd 
királyban  a  nagy  embert.  Látnoki  tehetsége  megérezteti 
vele,  hogy  egyedül  Gusztáv  Adolf  képes  a  protestánsok 
ügyét  győzelemre  juttatni. 

S  a  lengyel  korona  megszerzésének  gondolatával  is 
foglalkozik,  midőn  a  halál  véget  vet  nagy  tervekkel  és  erős 
tettekkel  telt  életének. 

Bethlen  vagyontalan  számüzöttből  uralkodó  lett.  Egy 
szegény  kis  ország  fejedelmi  székéből  európai  álláshoz 
jutott.  Aránylag  gyenge  ország  élén  világtörténelmi  nag> 
drámában  elsőrangú  szerepet  vitt.  Nagytehetségű  állam- 
férfiaknak egyenlő  versenytársává  vált.  Nehéz  időkben 
saját  maga  által  is  felidézett  veszélyek  közepette  a  rábízott 
államot  mindenfelé  sikeresen  kormányozta. 

A  török  és  a  német  birodalom  között  aránylag  kis 
országával  önálló  politikát  volt  képes  követni.  S  javított 
Erdély  helyzetén.  Ferdinándtól  megszerezte  Felső-Magyar- 
országot, még  pedig  oly  időben,  a  mikor  II.  Ferdinánd 
mindenfelé  győzedelmeskedett  és  minden  ellenségét  leverte. 
A  császár  ez  időben  az  örökös  tartományokat  zsarnoki 
hatalma  alá  hajtotta,  a  pfalzi  fejedelmet  tartományaitól 
megfosztotta,  Mansfeldet.  a  weimari  herczeget,  a  bádeni  őr- 
grófot  és  végül  a  dán  királyt  legyőzte.  Hadvezére,  a  hatal- 
mas   Wallenstein,    1629-ben   már  a  császári   hatalom   régi 

fénye  helyreállításának  gondolatával  foglalkozott  s  Európa 
északi  részére  kiterjedő  nagy  katonai  és  tengerészeti  erő 
megalkotásán  fáradozott. 

Bethlen  volt  az  egyetlen  ellenfél,  a  kit  a  katholikus 
reakczió  diadalai  közepette  sem  bírt  legyőzni.  Ö  volt  az 
egyetlen  protestáns  uralkodó,  a  ki  a  harminczéves  háború 
ez  első  korszakában  képes  volt  uralmát  terjeszteni. 

S  e  mellett  a  törökkel  szemben  is  voltak  sikerei.  Ha 
nem  is  bírta  a  szultánok  jóakaratát  annyira  hasznára  for- 
dítani, mint  akarta,  képes  volt  az  ö  támogatásukat  meg- 
szerezni a  nélkül,  hogy  ezért  akcziószabadságát  elvesztette 
volna.  A  portának  fizetendő  adóját  lejjebb  szállíttatta. 

Harczait  Bethlen  mindig  mások  területén  vívta  s 
egyetlen  nagyobb  csatát  sem  vesztett  el.  Erejét  egyszer 
sem  tudták  megtörni. 

E  sikereket  nagy  diplomácziai  és  nagy  katonai  képes- 
ségének köszönte. 

Diploma cziája  lelkiismeretlen,  de  koráé  is  ilyen.  Élén- 
ken emlékeztet  a  renaissance  pápáinak  politikájára,  VI.  Sán- 
dor, II.  Gyula  és  X.  Leó  eljárására,  a  kik  a  franczia  király, 
a  római  császár  és  a  spanyol  király  között  ingadozva,  e 
hatalmakat  egymás  ellen  kijátsszák,  őket  egymásra  uszítják, 
a  mesterségesen  föntartott  egyensúlyban  keresték  önálló 
létük  védelmét  és  ravaszsággal  akarták  a  reális  erőt  pó- 
tolni. Óvatosságban,  fortélyban  senki  túl  nem  tett  rajta, 
még  nagy  kortársa,  Bichelieu  sem.  Minden  oldalról  ki 
akarják  őt  használni  és  a  végső  eredmény  az.  hogy  ő 
aknázza  ki  az  övénél  sokkal  nagyobb  erőket.  Mesteri  ügyes- 
séggel ért  hozzá,  hogy  részt  vegyen  szerencsétlenül  vég- 
ződő vállalatokban  a  nélkül,  hogy  szövetségesei  balsor- 
sában osztozkodnék.  Éppen  olyan  váratlanul  és  köny- 
nyen  lép  békére,  mint  a  hogyan  háborút  kezd;  éppen 
olyan   könnyen   szegi   meg,   mint  a  hogyan   leköti    szavát. 

Machiavellinek  öröme  telt  volna  benne.  De  azért  mégis 
közelebb  áll  a  mi  tisztultabb  erkölcsű  felfogásunkhoz,  mint 
ez  olasznak  a  hőse,  Gesare  Borgia,  a  mennyiben  humá- 
nus érzésű,  holott  az  olasz  berezegnek  szemében  az  em- 
berek élete  nem  számított,  s  végső  czélja,  a  melynek  min- 
dent alárendelt,  eget  ostromló  saját  vágyait  is :  országának 
jóléte  és  felekezetének  java,  holott  az  olasz  czélja  egyes- 
egyedül a  saját  dicsősége  volt. 

Mint  hadvezér  serege  jó  tulajdonságainak  kitűnően 
tudta  hasznát  venni.  A  magyar  seregben  kevés  volt  a 
gyalogos,  csupán  lovasságból  álló  sereggel  pedig  nyilt 
nagy  csatát  e  korban  már  nem  lehetett  vívni.  Bethlen  ezt 
mindig  el  is  tudja  kerülni  és  a  portyázó  harczmód  nagy- 
mesterévé lesz.  Az  övénél  nagyobb  erő  elől  kitér  és  a 
visszavonuló  hadat  zaklatja,  gyengíti,  éhezteti. 

Hálával  tartozunk  Bethlennek,  mert  mérsékelni  tudta 
magát  és  nehéz  időkben  a  magyar  szabadságot  azon  magas- 
laton tartotta,  a  hová  Bocskai  emelte.  Más  gyengébb  em- 
ber könnyen  válságba  sodorhatta  volna  nemzetét.  Ö  ezt 
elkerülte,  ámbár  azt  hiszem,  többet  használhatott  volna, 
ha  jobban  megbecsüli  a  béke  áldását.  Két  utolsó  had- 
járatának semmi  hasznát  nem  látta  és  az  elsőnek  ered- 
ményeit valószínűleg  vérontás  nélkül  is  elérhette  volna. 

Sok  kínlódástól,  szenvedéstől,  sok  élet  és  vagyon 
pusztulásától  óvhatta  volna  meg  hazáját,  mely  úgy  is 
egyre  szegényebb  és  néptelenebb  lett. 

Az  ő  korának  alig  volt  olyan  nyugtalan  vérű  em- 
berre, olyan  harczias  géniuszra  szüksége,  mint  a  milyen 
ő  volt.  A  két  császár,  a  kik  sorsunkon  uralkodtak,  a  német 
és  a  török,  az  ő  korában  másutt  volt  elfoglalva,  úgy  hogy 
ha  békésebb  szellemű  a  vezérünk,  minden  valószínűség 
szerint  békében  élhettünk  volna. 

A  nagy  tudósok,  a   nagy   művészek   csaknem   mindig 

hasznot  tesznek.  De  nem  így  a  nagy  államférfiak  és  a 
nagy  katonai  tehetségek. 

Nem  mindegyik  nagy  politikus  és  nagy  katona  szen- 
teli egész  erejét  azoknak  a  nagy  föladatoknak  és  problémák- 
nak, a  melyeket  a  nemzeti  élet  nélkülök  is  fölvet. 

Nem  mindegyik  számít  olyan  biztosan  és  jól.  nem 
mindegyik  szolgálja  annyira  nemzetének  valódi  és  állandó 
érdekeit,  mint  egy  Richelieu.  egy  Orániai  Vilmos,  vagy  az 
újabb  korban  egy  Cavour,  egy  Bismarck. 

A  nagy  emberek  i^yakran  olyan  ajándékok,  a  melye- 
kért nemzetük  drágán  tartozik  fizetni. 

Gusztáv  Adolf  és  XII.  Károly  nagy  tehetségiiek  voltak 
és  országaik  erejét  elkerülhető  küzdelmeikkel  kimerítették. 

I.  Napóleon  klasszikus  példája  annak,  hogy  a  lángész 
és  a  dicsőség  mennyi  vérbe  és  pénzbe  kerülhet. 

Bethlen  nem  tartozik  azon  államférfiak  közé,  a  kik 
nemzetük  legfontosabb  problémáit  meg  birták  fejteni,  de 
azok  közé  sem,  a  kik  országaikat  agyonhajszolták,  a  kik- 
nek becsvágya  olyan  vállalatokba  keverte  országaikat,  a 
melyekben  el  kellett  vérezniök.  Ő  e  két  túlzó  csoport  kö- 
zött a  középúton  járt.  Fölidézett  elkerülhető  veszélyeket, 
de  a  katasztrófát  elkerülte.  A  nemzet  önérzetét  példájával 
növelte,  dicsőséget  és  sikert  aratott,  a  mikor  gyengék  vol- 
tunk. Több  századig,  egészen  Deák  Ferenczig  és  Andrássy 
Gyuláig,  ő  az  egyetlen  nagyobb  szabású  magyar  államférfiú, 
a  kinek  pályája  eredménynyel  és  sikerrel  záródik  le.  A  töb- 
biek, Esterházy  Miklós,  Zrínyi  Miklós,  II.  Rákóczi  Ferencz, 
Kossuth  Lajos,  Széchenyi  István,  Batthyány  Lajos  mind 
többé-kevésbbé  martyrok. 

De  azért  Bethlen  sikereire  jó  sok  vért  és  pénzt  pazarolt 
és  állandó  előnyt  nem  ért  el,  sőt  az  általa  fehdézett  harcz 
pusztításain  kívül  munkásságának  káros  hatása  még  akkor  is 
érezhető  volt,   a   mikor  ő  már  nem  volt  az  élők  között  és 

nem  védhetett  meg  bennünket.  A  dynastiát,  a  melyet  a  trón- 
tól megfosztani  nem  bírt,  a  nemzettől  elidegenítette.  Az 
osztrák  politikai  körökben,  a  hivatalbeli  arisztokrácziában 
gyűlöltté  tette  a  magyar  nevet.  A  Bethlen-féle  politika  volt 
történelmi  háttere  és  egyik  okozója  a  Kollonichok  politiká- 
jának és  annak,  hogy  még  olyan  ember  is,  mint  Savoyai 
Eugen,  ellenségünkké  lett.  Nem  gondoltak  arra,  hogy  saját 
hibáik  tették  lehetővé  a  Bethlen-féle  politikát;  nem  értet- 
ték meg,  hogy  ennek  ismétlődése  ellen  saját  helyesebb 
maguktartása  a  legbiztosabb  orvosság.  Lelki  szemük  előtt 
csak  a  dynastiának  minden  súlyos  helyzetét  kiaknázó, 
ellenséges  szellemű  magyar  nemzet  képe  lebegett.  Bethlen- 
nek a  harminczéves  háború  idejében  tanúsított  ellenséges 
és  támadó  magatartása  erősítette  meg  azt  a  régi  felfogást, 
hogy  a  magyart  meg  kell  törni,  ha  a  dynastia  biztosságra 
akar  számítani. 

Bethlen  ambiczióját  annál  inkább  van  okunk  sajnálni, 
mert  meg  volt  benne  az  arra  való  tulajdonság,  hogy  békés 
időkben  is  nagyot  alkosson.  Békés  műve  még  így  is,  az 
örökös  harczok  közben  is,  állandóbb  hasznot  hozott  a 
nemzetnek,  mint  minden  győzelme. 

Bethlen  csekély  műveltségű  volt.  Nem  volt  sem  ideje, 
sem  alkalma  tanulni.  Örökös  zavarok  és  veszélyek  közt 
nőtt  föl.  De  fogékony  lelke  megértette  vele  a  műveltség 
hasznát.  Erdélyt  a  magyar  kultúra  tárházává  alakította. 
Mátyás  király  óta  egyetlen  uralkodó  sem  tett  annyit,  mint 
ö,  a  nemzeti  műveltség  fejlesztésére. 

Az  ország  közgazdasági  állapotának  javítására  is  nagy 
gondot  fordított.  Ha  nem  pazarolta  volna  pénzét  hadi 
czélokra,  a  magyar  társadalmat  műveltségben  és  gazdag- 
ságban tetemesen  megnövelhette  volna.  Ápolván  a  béke 
műveit,  kiváló  tehetségeinél  fogva  bizton  nagyobb  erőhöz 
juttathatja  nemzetét,  mint  harczai  által.  ^. 

Legtöbbre  becsülöm  Bethlennek  azt  az  érdemét,  a 
melyet  valláspolitikájával  szerzett.  A  vallási  tusák  orgiái 
közepette  élt.  Magyarországra  is  átragadt  ez  a  nemzet- 
gyilkos fanatizmus.  A  katholikus  reakczió  megerősödése  a 
felekezeti  torzsalkodást  nálunk  is  napról-napra  mind  éle- 
sebbé tette.  De  Bethlen  nem  rabja  kora  szenvedelmeinek. 
Igazán  türelmes.  E  részben  teljesen  Bocskai  példáját  kö- 
veti és  oly  nagy,  mint  ö;  de  nagysága  még  hasznosabb 
és  még  inkább  méltányolni  való,  mánt  az  előbbié,  mert 
Magyarország  Bocskai  óta  türelmetlenebbé  lett. 

Míg  osztrák  szövetségesei  tulajdonképpen  a  protestan- 
tizmus felsöbbségéért  küzdöttek,  Bethlen  valóban  a  vallás- 
szabadságért harczolt.  Szövetségese,  a  pfalzi  Frigyes,  Cseh- 
országban kizárólag  protestáns  államot  rendezett  be. 
A  prágai  udvarban  a  felekezeti  szellem  olyan  hevességű, 
hogy  a  lutheránusok  és  a  kálvinisták  a  közös  veszély 
ellenére  sem  férnek  meg  egymással.  Egészen  más  Bethlen 
magatartása.  Midőn  első  támadásának  idejében  Magyar- 
országon országgyűlést  tart,  a  felekezetekkel  való  egyenlő 
elbánásnak  bizonyságául  három  felekezeti  templomban 
rendeztet  istentiszteletet. 

A  vallásszabadságnak  olyan  feltétlen  híve,  hogy  pro- 
testantizmusa ellenére  felekezetének  rémjeit,  a  harczias 
jezsuitákat  is  bebocsátja  Erdélybe  és  maga  gondoskodik 
ellátásukról. 

A  kinevezéseknél  nem  néz  a  vallásra.  Kanczellárja  a 
szombatos  vallású  Péchy  után  egy  katholikus.  0  maga 
kathohkus  nőt  akar  feleségül  venni. 

Magyarországon  hozott  törvényei  szigorúan  a  vallások 
egyenlőségének  alapján  állanak.  A  templomokat  múltjukra 
való  tekintet  nélkül  annak  a  felekezeteknek  adják,  a  mely 
az  illető  helyen  többségben  van.  Minden  felekezet  védelmét 
három  defensorra  bízzák. 

A  katholikusokra  ugyan  kemény  csapást  mér,  midőn 
a  papi  birtokokat  az  államnak  adja  és  a  püspökök  számát 
háromra  redukálja,  a  kiket  az  állam  fizet.  Ha  azonban 
tekintetbe  vesszük,  hogy  ez  időben  mennyire  megapadt  a 
katholikusok  száma,  el  kell  ismerni,  hogy  a  püspöki  kar 
régi  létszáma  e  csekély  számú  felekezetnek  az  állami  élet- 
ben aránytalan  súlyt  adott. 

Bethlen  rendszere  következtében  a  katholiczizmus  el- 
vesztette volna  az  államvallás  jellegét,  el  azt  a  nagy  fel- 
söbbségét,  mely  történeti  múltjából  származott,  azt  a  nagy 
befolyást,  a  melyet  az  országgyűlés  egyik  házában  gyakorolt, 
azt  a  nagy  hatalmat,  a  melylyel  régi  állását  visszahódíthatta 
volna;  de  szabadságát  és  a  többi  felekezetekkel  egyenlő 
jogát  megtartotta  volna.  Ebben  a  korban  melyik  más 
protestáns  kormányzat  alatt  volt  ennyire  jó  dolguk  a 
katholikusoknak  ?  S  ebben  a  korban  melyik  katholikus 
fejedelem  adott  önszántából  annyi  jogot  más  vallásúaknak? 

Bethlennek  és  az  ország  többségének  általa  fentartott 
türelmessége  a  magyar  géniusz  győzelme  a  nemzetközi 
ragály  fölött.  Midőn  a  katholikus  reakczió  a  magyar  katholi- 
czizmus nagy  részét  magával  ragadta,  megbecsülhetetlen 
haszon  származott  abból,  hogy  olyan  vezetés  mellett,  mint 
Bocskaié  és  Bethlené,  a  protestantizmus  a  magyar  nemzeti 
lét  fentartásának  szempontjából  indult  ki  és  eltérve  a  kül- 
föld példájától,  a  türelem  útján  maradt.  Egyes  protestánsok 
éppen  olyan  szenvedélyesek,  mint  a  katholikusok.  De  a 
felekezetnek  felső  vezetése,  a  hivatalos  politika  e  nagy 
férfiak  befolyásánál  fogva  megóvja  a  helyes  irányt.  Erdély 
a  helyes  ösvényen  marad.  Melegágya  a  vallásbeli  türelmes- 
ség államföntartó  erejének. 


Gróf  Andrássy  Gyula:  Fönmaradásunk  okai. 


II.  FEJEZET. 

A    HARMINCZÉVES    HÁBORÚ    FOLYTATÁSA.    ESTERHÁZY 
MIKLÓS   ÉS   L    RÁKÓCZI   GYÖRGY. 

Bethlent  támadó  politikájában  nem  követte  az  egész 
nemzet.  Bethlen  erdélyi  és  protestáns  nagyhatalmi  politikát 
folytatott.  Midőn  ennek  esélyei  kedvezően  alakultak,  a 
nemzet  többsége  hozzája  csatlakozott;  a  várt  siker  el- 
maradásával azonban  a  nemzet  kivonta  magát  a  mozgalom- 
ból. A  fehérhegyi  csata  óta  a  közvélemény  Bethlen  táma- 
dásait nem  helyeselte. 

A  protestánsok  maguk  sem  tartották  a  meglevő  álla- 
potokat olyan  rosszaknak,  hogy  megváltoztatásukért  kocz- 
kázatot  vállaljanak.  Bethlen  keservesen  panaszkodott  is  a 
nemzet  közömbössége  miatt. 

A  nemzet  érezte,  hogy  a  fejedelmet  olyan  czélok  irá- 
nyítják, a  melyekért  vért  ontani  és  az  úgy  is  fenyegető 
nagy  veszélyeket  fokozni  nem  érdemes. 

A  nemzet  zömének  közönyén  kívül  Bethlent  a  nemzet 
egy  részének  határozott  ellenszenve  is  kisérte.  Bocskai 
lázadása  annyira  szükséges  volt,  hogy  ellenséges  támadás 
magyar  részről  aligha  érhette.  A  ki  hű  maradt  a  király- 
hoz, az  is  főleg  azon  igyekezett,  hogy  Bocskaira  nézve 
előnyös  békét  közvetítsen.  így  volt  ez  II.  Rákóczi  Ferencz 
idejében  is.  A  labanczok  folyton  békét  akarnak  kötni  és 
e  mellett  Rákóczi  követeléseinek  tuhiyomó   részét   helyes- 

nek  ismerik  el.  Bethlennek  ellenben  elkeseredett  ellenségei 
éppen  olyan  jó  hazafiak  lehettek  és  valóban  voltak  is, 
mint  a  minő  ö  maga  volt. 

Az  ambicziótól  sugalt  akcziók  nem  keltettek  olyan 
általános  visszhangot,  mint  az  olyanok,  a  melyek  nyilván- 
való közérdeket  szolgáltak.  A  támadó  politika  nem  tetszett 
annyira  a  nemzetnek,  mint  a  reákényszerített  védelmi 
harcz. 

Mindjárt  az  első  béke  után  a  magyar  országgyűlés 
nagy  ellentétbe  jutott  Bethlennel.  A  magyar  országgyűlés 
a  nikolsburgi  béke  föltételeinek  megsértésével  váltságdíj 
nélkül  szolgáltatta  át  régi  tulajdonosaiknak  a  Bethlentől 
híveinek  zálogba  adott  birtokokat. 

Bethlent  ez  annyira  bántotta,  hogy  a  fegyverre  kelést 
az  országgyűlésnek  ezen  határozatával  okolja  meg.  Máso- 
dik hadjárata  tehát  egyenesen  az  országgyűlés  ellen  irányult. 
Nem  idegen  kormány,  hanem  a  magyar  rendek  ellen  for- 
dította kardját. 

A  katholikus  párt  Bethlennek  állandó  ellensége  volt. 
Bethlen  elszakadási  vágya  és  protestáns  politikája  a  régi 
egyház  hívei  körében  visszahatást  támasztott.  A  királyhoz 
hú  erélyes  szellem  fejlődik  ki  köztük,  olyan,  a  milyenre 
a  Habsburgok  nálunk  eddig  nem  igen  támaszkodtak. 

Ennek  az  irányzatnak  zászlóvivője  Pázmány  érsek  és 
Esterházy  Miklós  volt.  Pázmány,  a  kiről  már  megemlé- 
keztem, volt  az  úttörő.  írásaival,  szónoklataival,  egyénisé- 
gének nagy  varázsával  és  vallásos  belső  meggyőződésével 
új  lelket  volt  képes  az  elgyengült  katholiczizmusba  lehelni. 
A  nemesség  vezető  családjait  visszanyeri  a  római  egyház- 
nak. Az  annyi  veszteséget  szenvedett  katholikus  felekezet- 
ben önérzetet  és   reményt   ébreszt. 

Esterházy  Miklós  nádor  Pázmány  érsek  tanítványa 
volt.  Hűsége  a  királyhoz   megingathatatlan.   A  legnagyobb 

veszélyek  idejében  is  rendületlenül  ragaszkodik  hozzá.  Ám- 
bár birtokainak  nagy  része  Bethlen  hatalmi  körében  van  és 
Belhlen  az  ország  ura,  még  sem  habozik  éles  irataival 
és  bátor  tetteivel  haragját  magára  vonni.  Bethlen  mozgal- 
mát, mely  természetszerűleg  forradalmi  és  erőszakos,  nagy 
ügyességgel  a  magyar  szabadság  nevében  támadja  meg. 
Bethlen  ellenségeinek  birtokai  elkoboztatnak.  Esterházy 
gúnynyal  kérdezi,  szabadság-e  az  olyan  kormányzat,  mely 
meghallgatás  nélkül  itél?  Bethlennek  királylyá  való  megvá- 
lasztását is,  mint  törvénytelent  és  befolyásoltat,  megtá- 
madja. S  reámutat  a  lejtőre,  melyre  a  nemzet  lépne,  ha  a 
török  pártfogoltját  királylyá  fogadná,  a  minek  vége  török 
szolgaság  és  a  királyi  méltóság  sülyedése  volna. 

Mint  Pázmány,  Esterházy  is  erős  hitű  katholikus. 
Bokros  elfoglaltsága  közben  a  katholikus  hit  igazáért  ő  is 
tollat  ragad.  Ferdinándhoz  vallásbeli  hitének  mélysége 
is  köti.  Olyan  igazságok  lelkes  harczosát  látja  benne,  a  me- 
lyekhez ö  hévvel  ragaszkodik.  De  politikai  okok  is  a  király- 
hoz kapcsolják. 

Miként  a  nagy  érsek,  ő  is  az  osztrák  ház  védelme  alatt 
látja  biztosítva  Magyarország  jövőjét.  Egyik  levelében  azt 
írja,  hogy  « eszeveszett  bolond  az,  a  ki  azt  tartja,  hogy 
valami  magányosan  való  magyar  fejedelemség  ezt  a  nem- 
zetet és  a  hazát  megtarthatná*. 

E  kor  történetét  fölötte  érdekessé  teszi,  hogy  a  mel- 
lett a  két  nagy  irány  mellett,  a  mely  Mohácstól  fogva 
Thököly  koráig  a  nemzet  uralmáért  egymással  küzd,  a 
Kelettel  és  a  Nyugattal  való  szövetség  eszméje  mellett 
elsőrendű  férfiak  szállanak  harczba.  Pázmány  és  Ester- 
házy egyrészt,  Bethlen,  majd  Bákóczi  György  másrészt, 
történeti  nagy  erők  hatalmas  képviselői.  Életbevágó  érde- 
kek kiváló  férfiak  vezetése  mellett  ütköznek  össze  egy- 
mással. 

Esterházy  az  erős  meggyőződés  embere.  Nem  felületes 
és  változó  impulzusok  irányítják.  Komoly  tanulmányokra 
épített  és  végig  gondolt  politikai  rendszere  van.  Müveit  és 
finom  politikai  fő  önálló  nézetekkel.  Czéljaihoz,  politikai 
irányához  mindig  következetes  és  sohasem  kétértelmű. 
Nem  sphinx,  mint  Martinuzzi  vagy  Bethlen,  hanem  köz- 
ismeretű  politikai  iránynak  becsületes  képviselője.  Nem 
olyan  fényes  tehetségű,  mint  versenytársai.  Mint  hadvezér 
kevés  sikert  ért  el.  Ebben  nem  hasonhthatni  össze  Beth- 
lennel. Nem  olyan  nagy  író,  mint  Pázmány.  Nem  olyan 
kitűnő  diplomata,  mint  Pázmány  vagy  Bethlen.  Ellen- 
feleit nem  birja  úgy  félrevezetni,  mint  erdélyi  vetélytársa. 
Túlságosan  szenvedélyes  és  sértő,  de  jellemben,  hazafiság- 
ban, munkabírásban,  az  ország  helyzetének  találó  megíté- 
lésében, politikai  czéljai  megválasztásában  a  legnagyobbak- 
kal is  összemérhető. 

Bethlen  az  övével  homlokegyenest  ellenkező  politikát 
követ  és  ezért  természetes,  hogy  Esterházy,  a  ki  komolyan 
hisz  saját  igazában,  keményen  és  kíméletlenül  a  fejedelem 
ellen  tör.  Meg  akarja  fosztani  az  erdélyi  tróntól  is,  mert 
fél,  hogy  különben  a  protestaniismus  és  a  kelettel  való 
szövetség  nagyon  megerősödnék  és  hogy  Bethlen  az  élet- 
fogytiglan neki  átengedett  hét  magyar  vármegyét  a  török 
védelme  mellett  utódjának  biztosítja. 

Esterházy  egyáltalában  kemény  pártember,  mint  korá- 
ban csaknem  mindenki.  Erőszaktól  és  törvénytelenségtől 
sem  riad  vissza,  ha  czélhoz  vezetni  látszanak.  Német  ha- 
dak behozatalát  is  sürgeti  s  maga  mondja,  hogy  ezzel 
törvénytelen,  de  szükséges  dolgot  művel.  Azt  írja,  hogy  ezt 
(•kedve  ellenére  tette «,  tudván,  «hogy  az  oltalom  fegyvere 
is  igen  káros »  (1644).  Érzi,  hogy  a  magyar  szabadságra  is 
hátrányossá  válhatik  a  hatalmi  egyensúlynak  az  a  módo- 
sulása, mely  a  tőle  behívott  idegen  hadak  győzelmével  járt 

volna  s  a  melyet  aztán  Bécsben  másra  használhatnának 
fel,  mint  a  mire  ő  kívánta  felhasználni ;  ezt  azonban  kisebb 
rossznak  tartja,  mint  a  Nyugattól  való  elszakadást  és  Bethlen 
győzelmét. 

Midőn  Bethlen  meghal,  Esterházy  figyelmét  arra  for- 
dítja, hogy  olyan  utódja  legyen,  a  ki  békésebb  politikát 
követ  és  a  ki  nem  a  királyi  háznak  és  a  katholikus 
iránynak,  hanem  a  töröknek  ellensége.  Erdélyt  azonban 
ő  maga  sem  akarja  a  magyar  király  közvetlen  kormány- 
zata alá  hajtani. 

Ezzel  a  gondolattal  Bocskai  óta  általában  felhagy- 
tak. De  Esterházy  nagy  jelentőséget  tulajdonít  annak, 
hogy  a  keleti  részek  vezére  összhangban  éljen  és  hogy 
a  Nyugat  kormányával  közös  pohtikai  czélokat  kövessen. 
Attól  tart,  hogy,  a  mint  Bethlen  idejében  történt,  ellen- 
tétes irányú  kormányok  versengése  minden  órában  hábo- 
rúvá fajulhat.  S  a  török  ellen  is  csak  úgy  remél  Esterházy 
sikert,  ha  területét  két  oldalról  lehet  fenyegetni. 

Esterházy  lelkének  egész  szenvedélyességével  tör  e 
czélja  felé,  de  siker  nélkül.  Többféle  viszály  után  Rákóczi 
György  lesz  Erdély  ura,  a  kit  Esterházy  ki  akart  zárni  a 
trónról,  mert  tudta,  hogy  már  nagy  kiterjedésű  felső- 
magyarországi  birtokai  miatt  is  ez  országrész  megszerzé- 
séért fog  küzdeni.  S  ellene  volt  Rákóczinak  azért  is,  mert 
keménynyakú   kálvinistának  ismerte. 

Esterházy  Rákóczit  azonnal  meg  is  akarja  támadni, 
még  « mielőtt  megtollasodik  repülésig ». 

De  még  saját  pártját  sem  birja  erélyes  akczióra  fel- 
tüzelni. Útja  elválik  a  Pázmányétól,  a  ki  attól  a  politikától, 
a  melyet  Bethlennel  szemben  követett,  eltér  és  Rákóczinak 
baráti  szolgálatot  tesz. 

Pázmánynak  becsületére  válik  Rákóczival  szemben 
követett  magatartása.  Vallásbeli  buzgósága  ellenére  politi- 

kajában   felsöJíb   nézőpontra   tud  emelkedni   és   felekezete 
érdekét  az  ország  javával  össze  tudja  egyeztetni. 

Bethlen  ellen  erősen  tusakodott,  mert  aggressziv  po- 
litikájától féltette  egyházát  és  királyát.  Rákóczit  ellenben 
békésebb  szelleműnek  tartotta.  Ugy  hitte,  hogy  vele  meg 
lehet  élni,  ez  esetben  pedig  a  belső  békét  becsülendöbb- 
nek  tartotta  még  a  katholikus  hódításnál  is.  A  hazafi 
benne  a  vallás  fanatikusát  mérsékli. 

Ezért  jó  tanácsokkal  látja  el  Rákóczit  és  érdekeit 
Bécsben  és  Esterházy  ellen  is  megvédeni  törekszik.  Azt 
írja  neki:  «Én  Erdélyt  szinte  úgy  féltem,  mint  Győrt »>. 
«Én  a  békességnek  őrzésében  szívből  fáradok,  mert  akar- 
nám, ha  ezt  a  kevés  magyarságot  jobb  időre  tartanok  és 
egymást  ne  fogyasztanók)). 

A  békét  akarja  s  ezért  Rákóczit  arra  figyelmezteti, 
hogy  háború  esetében  « annyi  németség  jön  szegény  ha- 
zánkra, hogy  kegyelmed  törökivei  utolsó  pusztulásra  jut- 
tatják nemzetünket*).  Pázmány  a  maga  egész  politikájának 
és  e  századok  tragédiájának  fő  okát  is  megmondja,  mi- 
dőn azt  írja  Rákóczinak:  «A  mi  nyomorult  nemzetünk- 
nek szerencsétlensége,  hogy  az  oltalomtól  majd  annyit 
kell  félni,  mint  az  ellenségtől. » 

Az  érsek  a  királynál  is  a  békét  hirdeti  és  a  német 
háborúnak  már  úgy  is  alig  elviselhető  nagy  terhére  hivat- 
kozik. 

A  bécsi  udvar  hallgat  is  szavára,  mert  a  harmincz- 
éves  háború  eseményei  valóban  lekötik  egész  erejét. 

így  Esterházy  kudarczot  vall,  Rákóczi  megtollasodik 
és  azzá  válik,  a  mitől  Esterházy  tartott. 

Ha  Esterházynak  nagyobb  harcz  nélkül,  Rákóczi  ver- 
senytársainak segítségével  és  a  török  megegyezésével,  sike- 
rül őt  megbuktatni,  minden  esetre  nevezetes  szolgálatot 
tett  volna  a  királynak  is,  a  békének  is.  így  azonban  fára- 

dozásainak  egyetlen  eredménye  az  lett,  hogy  Erdélyt  erö- 
sebben  kapcsolta  ahhoz  a  rendszerhez,  a  melytől  el  akarta 
választani.  Pázmány  és  Esterházy  ellentétes  irányai  ellen- 
súlyozzák egymást  s  a  helyett,  hogy  megnyerték  vagy 
megbuktatták  volna  Rákóczit,  ő  hatalmon  marad  és  ellen- 
séggé válik. 

Rákóczi  nem  olyan  nagyszabású  ember,  mint  Bethlen. 
Nem  olyan  hadvezér,  mint  mestere  volt  és  nem  olyan  tág 
a  látóköre.  De  okos  fö  és  méltó  arra,  hogy  egy  ország  sorsát 
intézze.  Szigorral  és  jól  kormányoz.  Pénzvágyó  és  ellensé- 
geivel szemben  kíméletlen.  Erős  protestáns  és  a  felekezeti 
szempont  poUtikájának  a  fő  motívuma.  Kezdettől  fogva  el 
van  reá  határozva,  hogy  Bethlen  munkáját  folytassa.  A  pro- 
testáns ügy  győzelmét  egész  Európában  elő  akarja  moz- 
dítani és  vele  saját  emelkedését  reményli  összekapcsol- 
hatni.  Úgy  tetszik,  Esterházy   helyesebben  itéli  meg,  mint 

»  ^Pázmány,  a  ki  megnyerhetönek  tartja,  holott  Rákóczi 
a  katholikus  Habsburgok  természetes  ellenfelének  tudja 
magát,  s  mihelyt  nagyobb  veszély  nélkül  teheti,  okvetet- 
lenül meg  fogja  támadni.   Piákóczi   sokáig   csak   azért  tar- 

.    tózkodik  ettől,  mert  óvatos  és  kerüli  a  koczkázatot. 

Magyarország  és  Morvaország  birtokát  is  kéri  Rákóczi 

nyugati  szövetségeseitől,  de  nem  optimista  és  vágyai  nem 

csapongnak   a   végtelenbe,   mint   Bethlenéi.    Minden  tervét 

biztos  alapra  akarja  fektetni  és  ezéit  mielőtt  beleelegyedik 

.  a  nagy  vallásháborúba,  sokáig  tétovázik.    Uralkodása  első 

•  éveiben  Erdély  belső  helyzetének  javítása  foglalkoztatja. 
Magyarországon  is  birtokokat  szerez,  a  N>ugaton  és  a  Ke- 
leten alkudozik,  de  döntő  lépést  semmi  irányban  sem  tesz. 
A  portával  nem  tud  olyan  ügyesen  bánni,  mint  a 
furfangos  Bethlen.  Ezért  onnan  sok  veszély  fenyegeti.  Jel- 
lemző a  török  protekczió  értékére  nézve,  hogy  Konstanti- 
nápolyban Székely  Mózes  személyében  állandóan  esetlei/es 

ellenfejedelmet  tartanak,  hogy  vele  ijesszék  és  zsarolják  a 
fejedelmet. 

Ilyen  körülmények  között  Rákóczi  várakozó  állást 
foglal  el  és  a  magyarországi  ügyek  jó  ideig  beavatkozása 
nélkül  a  maguk  útján  haladnak. 

Esterházy  politikája  ez  időben  domborodik  ki  a  maga 
egészében.  Ámbár  szenvedélyessége,  gyűlöletre  hajló  ter- 
mészete és  kiméletet  nem  ismerő  erélyessége  könnyen 
túlzó  pártemberré  alakíthatta  volna,  valódi  hazafisága  ezt 
meggátolta.  A  végső  czélt  mindig  szemmel  tartotta,  azt 
felekezete  érdekének  alája  rendelni  soha  nem  engedte  és 
ha  a  haza  érdeke  megkívánta,  induiatosságát  is  mérsékelte. 
A  szenvedélyes  embert,  a  ki  túlzásokra  hajlik,  józan  Íté- 
lete és  igaz  érzése  a  közép  útra  tereli,  s  magasan  a  pár- 
tok szűk  látókörű  állásán  túl  emelkedik. 

Esterházy  fényes  pályát  futott  meg.  Kisnemesi  család- 
ját az  elsők  közé  emelte.  Nagy  vagyont  szerzett,  nádoí. 
lett,  aranygyapjuval  díszítették  fel.  És  mégis  elégedetlen. 
Utolsó  éveiben  nagyfokú  kedvetlenség  fogja  el.  Pohtikája 
mindenfelé  akadályokba  ütközik  s  oda  akarja  hagyni  állá- 
sát. Hosszú  pályája  kudarczczal  végződik.  Megbukik,  ám- 
bár —  sőt  talán  éppen  azért,  mert  —  azt  akarta,  a  mi  a 
királynak  és  a  nemzetnek  egyaránt  a  legtöbbet  használt 
volna  s  mert  a  középúton  járva,  olyan  politikát  tanácsolt, 
a  mely  sem  a  királynak,  sem  a  nemzetnek  minden  vágyát 
és  minden  ambiczióját  ki  nem  elégítette.  Önmérsékletet 
tanácsolt  a  királynak  és  a  nemzetnek,  igazat  mondott  mind- 
a  kettőnek,  ők  azonban,  mint  rendesen,  a  hízelgőket  sze- 
rették, vagy  legalább  azokat,  a  kik  a  természetes  ösztönök- 
nek megfelelő  eljárást  javasoltak  nekik. 

Esterházy,  ámbár  buzgó  katholikus  volt,  a  főpapsággal 
összeütközött.  Pázmány  és  Esterházy  hatalmaskodó  termé- 
szetűek, az  egyik  az  egyház,  a  másik  az  állam  első  méltó- 

sága  s  közös  czéljaik  ellenére  sem  bírtak  egymással  meg- 
férni. Mindegyik  az  első  akart  lenni.  Az  egyházi  és  a 
polgári  elem  mérkőzik  egymással  az  uralomért.  Világtörté- 
neti nagy  ellentétek,  a  katholiczizmus  körén  belül  egymás- 
sal gyakran  harczra  szálló  különféle  álláspontok  lappanga- 
nak a  személyes  antagonizmus  mögött.  Pázmány  az  ügye- 
sebb. Esterházynak  azt  a  természetes  és  helyes  törekvését, 
hogy  a  nádori  hivatalnak  minden  hatalmával  éljen,  az 
udvarnál,  a  mely  elvi  ellensége  a  nádori  állásnak,  könnyen 
befeketítheti.  Midőn  Esterházy  egyszer  Rákóczi  ellen,  más- 
kor a  török  berohanása  ellen  részleges  felkelést  rendel  el, 
Pázmány  a  királyt  arra  figyelmezteti,  hogy  a  felkelés  el- 
rendelésének jogát  nem  lehet  a  nádorra  bízni,  mert  vele 
könnyen  visszaélne.  Pázmány  a  nádornak  e  cselekedete 
ellen  a  rendek  körében  is  izgat,  a  kik  szintén  szívesen 
hallgatnak  reá,  mert  náluk  mindig  népszerűtlen  a  felkelés 
és  törvényt  is  hoznak,  mely  annak  elrendelését  a  király 
kizárólagos  jogává  teszi.  Esterházy  húzza  a  rövidebbet, 
pedig  neki  volt  igaza,  mert  a  török  berohanások  gyakran 
gyors  védelmet  követeltek,  erre  meg  a  távolban  levő  király 
nem  volt  alkalmatos.  Úgy  tetszik,  hogy  Pázmány  különben 
is  a  nádori  hatáskör  korlátozásán  fáradozott.  Esterházynak 
hozzá  intézett  védekező  leveléből  látszik,  hogy  Pázmány 
« esztelenségnek »  nyilvánította  a  nádori  hivatalt  és  kifogása 
volt  az  ellen  is,  hogy  beleavatkozzék  a  végvárak  ügyébe. 
Nem  lehetett  benne  kétség,  hogy  Pázmány  ezen  törekvésé- 
ben czélt  ér.  Az  udvar  hagyományos  álláspontja  és  az 
egyház  hatalma  könnyűvé  tették  az  érsek  diadalát. 

E  közjogi  természetű  ellentéten  kívül  a  valláspoli- 
tikában sem  értenek  egyet  a  katholikus  Magyarország 
vezérei. 

Esterházy,  ámbár  buzgó  hivő,  túlzottnak  tartja  a  fő- 
papság türelmetlenségét.  Új  engedményekben  ő  sem  akarja 

a  protestánsokat  részesíteni,  de  törvényes  jogaikat  tisztelet- 
ben akarja  tartani. 

Pázmány  azt  írja  róla,  hogy  kedvez  az  eretnekségnek 
és  «a  katholikusoknak  még  az  eretnek  palatínus  alatt  is 
jobban  volt  dolguk,  mint  az  ő  idejében ».  Valószínűleg  ke- 
vésbbé  üldözték  az  eretnekeket,  mint  a  hogyan  a  hitbuzgó 
főpap  kívánta. 

E  bizonyítvány  az  utókor  szemében  dicsőségére  válik 
Esterházynak,  életében  azonban  megnehezítette  helyzetét, 
hogy  a  kit  a  protestánsok  támadtak,  azt  a  főpapság  sem 
szerette, 

Esterházy  a  királynál  sürgeti  a  vallástörvények  « lelki- 
ismeretes)) végrehajtását,  különben  zavart  és  elégedetlen- 
séget jósol.  Nem  bírja  helyeselni  azoknak  a  papoknak  az 
eljárását,  a  kik  a  protestánsokat  templomukból  erőszak- 
kal elkergetik  s  Pázmány  haragját  ennek  az  állásfoglalásá- 
nak tulajdonítja.  Magyar  érzése  és  politikai  ösztöne  mér- 
séklik buzgalmát.  Azt  írja:  «Ha  mi  most  egymást  fegyverrel 
akarnók  persequálni,  ki  ne  lássa,  hogy  ottan  mind  a  két 
fél  religióstól  és  régióstól  a  pogányok  kezébe  esnénk. » 
Szemét  sohasem  veszi  le  a  török  veszélyről.  Ez  mérsékli 
természetes  türelmetlenségét  is. 

Rákóczinak  írt  levelében  világosan  rámutat  azokra  az 
érvekre,  a  melyek  a  vallási  türelmetlenség  korában  is 
türelemre  indíthatták  azt,  a  ki,  mint  ő,  mindenekfelett 
hazáját  szerette. 

Azt  mondja,  hogy  megpróbálták  már  a  különböző 
vallások  ügyét  eligazítani,  de  «sem  békével,  sem  harczczal 
nem  ment  a  dolog  s  nem  is  fog  menni  sohasem*),  "Be- 
hozták az  országba  a  törököt,  a  tatárt,  a  németet  a  vallás 
kedvéért  s  az  eredmény  a  nemzet  pusztulása  lett. »  <'Reli- 
giót  mi  nem  adhatunk  Kegyelmeteknek,  Kegyelmetek  nem 
adhatnak  nekünk.  Isten  ajándéka  a  hit  s  ám  vallja  Kegyel- 

mutek,  a  mit  akar  s  hagyjon  békét  nekünk  is  in  a  vita 
nostra  fide.'> 

Okos  szavak  ezek  s  különösen  nagybecsüek  katholikus 
reakczió  közepette  katholikus  vezérférfiú  szájában.  Pázmány- 
nak és  iskolájának  azonban  nem  voltak  kedvükre  valók, 
ámbár,  mint  láttuk,  Pázmány  sem  volt  olyan  fanatikus, 
mint  kortársai  közül  sokan. 

Esterházy  középúton  jár.  A  protestánsok  gyűlölik  és 
támadják,  mert  nem  akar  nekik  új  engedményt  adni  s 
mert  nem  ismerik  közvetítő  munkásságát.  Felelőssé  teszik 
olyan  állapotokért,  a  melyeket  meg  akar  változtatni.  Csend- 
ben és  jó  irányban  működik  és  eltűri,  hogy  benne  keresik 
a  rossznak  az  okát.  De  az  udvar  ismeri  működését  és  zokon 
veszi  tőle.  A  papságnak  is  szálka  a  szemében. 

Ugyanilyen  a  helyzete  a  tisztán  politikai  kérdésekben 
is.  Itt  is  azon  a  helyes  középúton  jár,  a  melyen  oly  nehéz 
a  tömegek  rokonérzését  megszerezni  és  oly  bajos  eredmény- 
hez jutni. 

Esterházy  hű  a  királyhoz;  de  szeretettel  ragaszkodik 
a  magyar  rendi  szabadságokhoz  is  s  ezeket  az  udvar  túl- 
kapásai ellen  ép  úgy  megvédi,  mint  a  főpapság  ellen. 

Azt  írja,  hogy  «ha  a  haza  szabadságának  megsértésé- 
ről van  szó,  teljes  erőnkkel  törekednünk  kell  a  sérelem 
orvoslására ». 

Mint  nádor  tényleg  azon  iparkodik,  hogy  a  sérelmeket 
megszüntesse.  De  ez  nem  sikerül  neki.  írásaiból  látszik, 
hogy  a  kormányrendszerrel  nincs  megelégedve  és  hogy 
kifogásait  nyíltan  a  király  elé  terjesztette.  Elpanaszolja, 
hogy  a  törvények  nincsenek  végrehajtva  és  ez  az  oka  az 
elégedetlenségnek.  Rámutat  arra  a  tényre,  hogy  Magyar- 
országon erőszakkal  nem  lehet  könnyen  boldogulni,  mert 
a  törökök  segítségére  vannak  a  lázadóknak  s  nyomatéko- 
san  kiemeli,    hogy  mivel  a  jogot   előbb-utóbb   életbe   kell 

léptetni,  jobb  vele  sietni.  Úgy  tetszik,  hogy  a  harmincz- 
éves  háború  idejében  a  király  kevesebbet  képes  a  szom- 
széd tartományok  pénzéből  nekünk  szánni,  mint  a  meny- 
nyit tőlünk  kivisz.  Ez  ellen  is  van  kifogása  Esterházynak. 
Szerinte  a  végvárak  a  rossz  közigazgatás  miatt  romlanak 
és  bomlanak.  A  kamarának  ügyvitelével  sincs  megelégedve. 
Eljárását  törvénytelennek  mondja. 

Esterházy  országgyűlés  tartását  is  sürgeti,  míg  a  király 
ettől  fél.  Mindezt  azonban  titokban  teszi.  Nem  mer  sérel- 
meivel nyiltan  a  nemzet  elé  lépni,  mert  attól  fél,  hogy 
vele  többet  árthatna,  mint  használna.  Azt  írja  Rákóczinak, 
hogy  «a  mennyiben  ez  a  szegény  haza  és  nemzet  vagyon 
ennyi  veszély  között,  eltűrhettük))  «a  palatínus  autoritásán » 
esett  fogyatkozásokat.  Midőn  hite  szerint  a  nemzetnek 
mindenekelőtt  nyugalomra  van  szüksége  s  midőn  a  nemzet 
üdvét,  a  királyival  való  összhangban  látja  nem  határoz- 
hatja el  magát  olyan  cselekedetre,  melylyel  üszköt  dobna 
a  puskapor  közé.  Inkább  le  akar  mondani,  inkább  szaba- 
dulni attól  a  czifra  nyomorúságtól,  a  magas  rangtól  és 
hivataltól,  a  melylyel  nem  élhet  akarata  szerint.  Állam- 
férfiúnak semmi  sem  okozhat  nagyobb  szenvedést,  mint 
nagy  állása,  nagy  felelőssége,  ha  neai  követheti  saját 
politikáját. 

Esterházy  mint  az  országgyűlés  vezére  is  gondosan 
őrködik  a  nemzet  jogai  felett.  Az  1625.,  1630.,  1638-diki 
országgyűlések  megújítják  a  magyar  szabadság  összes 
biztosítékait.  A  német  katonák  ittmaradásának  érdekét 
Esterházy  össze  tudja  egyeztetni  a  magyar  állam  önálló- 
ságával (1625,  1635,  1638),  a  mennyiben  törvénybe  iktat- 
ják, hogy  «jóllehet,  hogy  a  jelen  idők  veszedelmes  volta 
miatt  a  véghelyekröl  most  az  idegen  katonákat  kivinni  nem 
lehető,  mégis  fönmaradnak  azok  a  törvények,  a  melyek  az 
idegen  katonák  kivonását  megrendelik.  A  király  mellett  tar- 

tózkodó  magyar  kanczellár  mellé  két  tanácsost  rendelnek, 
hogy  ezzel  is  megerősítsék  ezt  a  magyar  hivatalt  (1630). 
A  magyar  tanács,  a  kanczellária,  valamint  a  kamara  ha- 
táskörének épségben  tartását,  a  bányavárosok  magyar  kor- 
mányzatát, a  báni  méltóság  teljes  hatalmának  helyreállítá- 
sát sürgetik.  Elrendelik,  hogy  a  törökhöz  magyar  követ 
küldessék. 

1638-ban  III.  Ferdinánd  koronázási  hitlevelét,  összes 
szabadságaink  biztosítékát,  törvénybe  iktatják.  A  nádori  ha- 
talom tiszteletben  tartását  is  kimondják.  Esterházy  méltó 
utóda  Illésházynak  és  Thurzónak.  Ö  is  a  becsületes  közvetí- 
tés nehéz  és  többnyire  hálátlan  feladatának  él.  A  királylyal 
szemben  könnyebb  a  helyzete,  mint  volt  amaz  államférfiak- 
nak, mert  katholikus  és  mert  melegebben  is  ragaszkodik 
hozzá,  mint  ők.  Több  eredményt  is  ér  el.  A  király  soha- 
sem hallgatott  úgy  magyarra,  mint  Pázmányra  és  ő  reá. 
De  azért  megközelítőleg  sem  éri  el  azt,  hogy  igazán  az  ö 
eszméi  szerint  kormányozzák  Magyarországot.  Nem  bírja 
megszüntetni  az  idegen  befolyást  és  az  idegenek  beavatko- 
zását. Azokat  a  vasabroncsokat,  a  melyeket  Bocskai  fegy- 
vere sem  bírt  összetörni,  az  ő  érveinek  sem  sikerül  szét- 
pattantani. 

S  midőn  Esterházy  gáncsolja  azt,  a  mi  az  ország 
szabadságaival  ellenkezik,  maga  mondja,  hogy  makacsnak, 
majdnem  pártütőnek  nevezik. 

Esterházy  a  nemzettel  szemben  is  olyan  őszinte,  mint 
királyával.  A  magyar  társadalmat  fegyelemhez  szeretné 
szoktatni.  A  török  a  magyarság  különféle  elemeit  egymás 
ellen  uszítja  «holmi  rövid  ideig  némelyeknek  való  méltó- 
ságnak mutogatásával)).  Ezért  a  rendek  1622-ben  egy  évre 
szóló  szigorú  törvényt  hoztak  a  törökkel  való  tárgyalások 
és  szövetségek  ellen.  Esterházy  ezt  a  törvényt  állandóvá 
akarja   tenni.   Az   országgyűlések   magatartását    keményen 

ostorozza.  Sokan  « kiabálni  »>  jöttek  a  gyűlésre.  Ezt  meg 
akarta  büntetni  és  szabályozni  kivánta  az  országgyűlések 
eljárását.  Még  a  tanácskozó  teremben  elfoglalandó  hely 
kérdését  is,  valamint  az  odamenetelt,  a  távozást  a  rang 
és  méltóság  szerint  óhajtotta  megállapítani.  A  tekintély 
elvének  annyira  barátja,  hogy  jobban  szeretné,  ha  a  szava- 
zatokat mérlegelnék  a  helyett,  hogy  összeszámítják. 

Az  utasítás  rendszerének  is  ellensége.  Arra  inti  a 
rendeket,  hogy  ne  ragaszkodjanak  föltétlenül  utasításaik- 
hoz, mert  különben  könnyen  megtörténhetik,  hogy  a  királyi 
javaslatok  dolgában  sohasem  hozhatnak  határozatot.  Az 
utasításoknak  feltétlen  érvénye  a  központot  alkotó  ország- 
gyűlés hatalmát  egészen  megszüntetné  és  még  növelné  a 
deczentralizácziót.  A  nemzet  teljesen  megfosztatnék  az  egy- 
séges akczióképességtöl,  melyet  pedig  Esterházy  fokozni 
akart.  S  e  végből  azt  is  ajánlja,  hogy  a  javaslatokat  előre 
megküldjék  a  megyéknek,  hogy  ezek  kellő  időben  adhas- 
sanak utasításokat. 

Nagy  érdekű  propozicziói  arra  czéloznak,  hogy  rendes, 
békés  és  gyors  lefolyású  legyen  az  országgyűlés,  a  nemzeti 
életnek  lelke,  ,mint  a  melynek  minden  betegsége  káros 
hatással  van  az  egész  nemzetre. 

Reformeszméi  kiterjednek  a  hadügyre  is.  Nem  való, 
mondja,  hogy  a  nemzet  a  maga  védelmét  elsősorban  kirá- 
lyának külföldi  erejétől  várja.  Segítsen  maga  magán.  Ezért 
fizessen  adót,  még  pedig  ne  csak  a  « szegény  pór»,  hanem 
a  nemes  is.  1626-ban  ki  is  viszi,  hogy,  mint  már  többször 
történt,  a  segítség  egy  részét  a  nemesség  vállalja  magára. 
De  a  nemesség  áldozatkészsége  igazán  üdvös  csak  akkor 
volna,  ha  rendszerré  válnék. 

Kívánja  továbbá,  hogy  a  nemes  a  háborúban  is  job- 
ban és  odaadóbban  szolgálja  hazáját,  mint  a  miként  az 
utóbbi  időkben  tette.  Esterházy   szemére   veti   nemzedéké- 

nek,  hogy  nem  végzi  munkáját  olyan  jól,  mint  elődei. 
Keményen  ostorozza  korát,  melynek  erőfeszítésével  hazájá- 
ért lelkesülő  szive  nincs  megelégedve. 

Esterházynak  egyik  kitűnő  gondolata,  hogy  az  ország 
a  végvárakban  állandó,  rendes  katonaságot  tartson.  Az 
urak  és  a  papok  is  toborozzanak  és  jó  ellátásban  része- 
sítsenek harczosokat  s  ne  küldjenek  hasznavehetetlen  em- 
bereket a  zászlók  alá.  Ezek  és  a  vármegyék  katonái  a 
nádornak,  vagy  a  generálisnak  parancsára  mindig  készen 
álljanak  a  török  várak  őrsége  ellen,  mint  a  melyek  örökö- 
sen háborgatják  az  országot.  Szükség  esetében  az  egész 
nemesség  is  fegyverre  keljen  a  török  hordák  ellen.  A  nagy 
török  hadjáratok  idején  azután  a  fegyverben  álló  nemzeten 
kívül  keressünk  támasztékot  a  külföld  segítségében,  vala- 
mint királyunk  idegen  hadaiban. 

E  nagyszabású  programmnak  megfelelő  arányokban  való 
megvalósítása  többet  használt  volna  a  nemzetnek,  mint 
örökös  ismétlése  azoknak  a  törvényeknek,  melyek  függet- 
lenségünket hangoztatták.  Ha  kellő  számú  rendes  katoná- 
kat tartunk  és  a  haza  mindennapi  védelmére  magunk 
vagyunk  képesek,  megszűnik  a  folytonos  beavatkozás 
ürügye  és  megszűnik  bármi  néven  nevezhető  jogosult- 
sága is. 

De  képes-e  erre  az  áldozatra  a  már  száz  év  óta  vérző 
és  egyre  szegényedő  nemzet?  Ha  lelkesítenék  és  fegyelem- 
hez szoktatnák  s  Esterházy  a  maga  szellemét  a  királyba 
ültethetné  át,  valószínű,  hogy  képes  volna  rá.  Mivel  azon- 
ban a  nádor  a  királynál  nem  ér  eredményt,  a  nemzetnél 
sem  jut  czélhoz. 

Pedig  mindegyik  félnek  hasznára  volna,  ha  Esterházy 
bölcs  tanácsait  követné.  Azt  hiszem,  hogy  az  ö  korában 
az  ő  politikája  volt  a  hel^'-es  nemzeti  politika.  Legalább 
íőbb  vonásaiban.   Az  a  politika,  a  mely   nem   akar   elsza- 

kadni  a  Nyugattól,  a  mely  hű  az  elvállalt  kötelezettségek- 
hez, de  a  nemzet  jogait  is  megvédi. 

A  legszerencsésebben  alakulhattak  volna  ügyeink,  ha 
a  különböző  pártok,  áaibár  eltérő  álláspontokból  kiindulva, 
tehát  némileg  eltérő  módszerrel,  Esterházy  czéljainak  ér- 
dekében összemúködtek  volna.  Ha  az  egész  nemzet  a 
Nyugattal  való  kapcsolat  barátjává  válik,  a  király  bizalma 
a  nemzet  iránt  megerősödött  volna.  A  sérelmek  egyik  for- 
rása, a  királynak  és  idegen  tanácsosainak  aggodalma  és 
ellenszenve,  némileg  legalább,  meggyengülne.  Ha  a  nemzet 
egyik  része  sem  leskelődnék  arra,  .hogy  a  király  mikor  jut 
bajba  és  mikor  lehet  gyöngeségét  kiaknázni,  a  király  maga- 
tartása talán  megváltoznék.  A  nagyobb  áldozatokra  elszánt, 
erősen  szervezett  és  fegyelmezett  társadalom  feloldhatná  a 
lealázó  függés  kötelékét  és  elkerülhetné  az  örökös  segély- 
kérés szükségét. 

A  kathoükus  túlzók  mérséklése  a  vallásszakadéfö  káros 
következményeit  is  korlátozná. 

S  a  nemzetnek  különféle  elemei  az  alkotmány  védel- 
mében is  együtt  működhetnének.  Az  egyik  rész  szép  szó- 
val és  jó  tanácscsal  megelőzné,  a  másik  ellenállással  s  ha 
szükséges,  erélyes  eszközökkel  meggátolná  jogaink  károsí- 
tását. Az  erőszakkal  az  egész  nemzet  szállhatna  szembe. 
A  modern  stratégia  alapelve:  külön  haladni  és  együtt  üt- 
közni. Ha  a  czél  azonossága  és  a  hazafiasság  a  felekezeti 
gyűlölködést  mérsékelni  bírja,  a  nemzet  képes  lett  volna 
ezt  az  elvet  létének  védelme  terén  megvalósítani. 

S  a  király  is  sokat  nyerhetne  Esterházy  tanácsainak 
követésével.  Nem  világos-e,  hogy  míg  Európában  véres 
küzdelmek  foglalkoztatják,  míg  a  Nyugaton  élet-halálharczot 
vív,  életbevágó  érdeke,  hogy  a  magyar  nemzetet  kielégítse, 
hűségét  fokozza  és  a  török  ellen  szervezze?  S  ha  nem 
hallgat  Esterházyra,  a  ki  vagyonát   és   életét  is  ura  védel- 

Gróf  Andrássy  Gyula :  Fönmaradásunk  okai.  « 

mében  már  többször  koczkára  vetette  s  a  ki  hazája  és 
vallása  ügyét  azonosnak  Ítélte  királya  ügyével,  ki  az,  a 
kire  hallgathatott  volna"? 

De  az  udvar  nem  látja  be  ezeket  az  egyszerű  igaz- 
ságokat és  olyan  kevéssé  karolja  fel  a  magyar  érdekeket, 
hogy  az  elszakadás  vágya  a  hevesebb  vérüek  szivét  nem 
szűnik  meg  vonzani. 

Maga  Esterházy  nádorságának  és  életének  vége  felé 
kifakad  a  kormányzat  sok  hibája  ellen.  Elpanaszolja,  hogy 
az  idegen  hatóságok  nem  gondozzák  szeretettel  a  magyar 
végvárakat  és  azt  sem  engedik  meg,  hogy  ezt  a  nádor 
tegye.  így  határaink  romlanak,  a  török  becsapások  folyto- 
nosak, a  rosszul  fizetett  zsoldosok  rabolnak. 

S  a  katholikus  térítés  szenvedélyességét  sem  bírja 
Esterházy  megfékezni.  1643-ban  élete  alkonyán  azon  kese- 
reg, hogy  a  midőn  « saját  fenmaradásunk  és  a  Felség 
ügye  felhozatik,  az  elégedetlenek  legott  azzal  állnak  elő, 
mikép  vallási  és  egyéb  szabadságaikban  sértve  és  hábor- 
gatva vannak)). 

Királyának  azt  mondja,  hogy  míg  «az  ország  végzé- 
sein alapuló  követeléseinek  elég  téve  nem  lesz»,  biztos 
békére  nem  számíthat. 

Éveken  át  folyton  így  nyilatkozott  és  ezt  a  felfogását 
különféle  írott  véleményeiben  bőven  kifejtette;  most  már 
azonban  nagyon  sürgősnek  látta  a  dolgot  és  ezért  a  ma- 
gyar tanács  összehívását  és  mindannak  gyors  életbe  lépte- 
tését követelte,  a  mit  a  király  megígért.  Másképp  «jövendö 
veszedelmeket"  jósol,  «a  hazának  és  ő  felsége  híveinek,  úgy 
mint  az  egyháznak  romlását*. 

Szavai  elhangzottak  a  pusztában.  Főleg  a  vallás- 
belí  sérelmek  szaporodtak  meg.  Bethlen  István  ez  időben 
azt  írta: 

« Sokan    vannak   az   evangéükus    rendek    között,    kik 

hűek  volnának  a  királyhoz,  ha  a  kathohkusok  nem  akar- 
nák az  emhereket  erővel  üdvözíteni". 

így  természetes,  hogy  beteljesedett  a  nádor  jóslata. 
Minthogy  saját  pártja  sem  követte  politikáját,  az  Erdélyre 
támaszkodó  ellenzék  sem  lehetett  olyan,  mint  a  milyen- 
nek ő  kívánta.  Esterházy  terveit  a  király  buktatta  meg,  a 
kinek  pedig  a  legnagyobb  hasznára  szolgálhattak  volna. 
Az  az  idő,  a  mely  Bethlen  halálától  Pvákóczi  támadásáig 
eltelt,  a  mikor  a  kathohkus  magyar  párt  a  királyt  és  a 
nemzetet  egymás  szivéhez  közelebb  juttathatta  volna  s  a 
mikor  annyi  nagy  érdek  szembeötlőleg  figyelmeztette  a 
dynastiát  arra,  hogy  milyen  haszna  lehetne  belőle,  ha  nem- 
zeti politikát  követne,  ez  az  idő,  Esterházy  működése  elle- 
nére, elmúlt  a  nélkül,  hogy  a  király  és  a  nemzet  valóban 
megértették  volna  egymást. 

Végre  ütött  Rákóczinak,  a  ki  folyton  Felső-Magyar- 
ország uralmára  vágyódott,  az  órája.  A  király  az  ő  mal- 
mára hajtotta  a  vizet.  Rákóczi  régóta  leste  az  alkalmat, 
a  mikor  a  harminczéves  háborúba  beleavatkozhatik.  Saját 
és  a  protestantizmusnak  ügyét  a  Habsburgokkal  Bethlen 
halála  óta  kedvező  szerencsével  harczban  álló  európai 
protestáns  koaliczió  ügyéhez  akarta  kötni  s  azt  akarta 
elérni,  hogy  a  Németországgal  már  megindult  béketárgya- 
lások Erdélyt  és  a  magyar  szabadságot  európai  garanczia 
alá  helyezzék. 

1644-ben,  miután  a  töröktől  engedelmet  kapott  reá  s 
a  Habsburgoknak  nyugati  ellenségeivel  szövetségre  lépett 
és  Magyarországon  nagy  volt  az  elkeseredés,  Rákóczi  fegy- 
vert ragadott.  Esterházy  alkudozni  akart  vele,  mert  látta, 
hogy  nem  bir  neki  ellentállni,  de  Pázmány  utóda,  Lippay 
érsek,  megakadályozta  Esterházy  közvetítésének  sikerét. 

Esterházy  keményen  megtámadja  Rákóczit  és  nyilt 
levelekben   minden    romlás   okozójának  nevezi.   A   király- 

hoz  intézett  jelentésében  azonban  éppen  Esterházy  bizo- 
nyítja be,  hogy  Rákóczinak  volt  oka  a  támadásra,  minden- 
esetre annyi,  mint  volt  Bethlennek,  mikor  megindította  első 
hadjáratát.  A  történelem  Ítélőszéke  előtt  Esterházy  az  a 
koronatanú,  a  ki  kétségtelenné  teszi  azt,  hogy  sok  és  sú- 
lyos sérelme  volt  a  nemzetnek. 

Rákóczinak  nagyon  kedveztek  a  körülmények.  A  vallás- 
háború a  császár  hátrányára  alakul.  Torstenson,  a  svédek 
kitűnő  hadvezére,  elvégzi  Erdély  munkáját  is  és  keményen 
szorongatja  a  császárt. 

Esterházy  tragikus  véget  ér.  Látta  a  veszedelmet  kö- 
zeledni, meg  akarta  előzni  a  bekövetkezett  bajokat,  de 
hiábavaló  volt  minden  iparkodása,  ura  nem  fogadta  meg 
tanácsát  s  most  elejtik.  Ellenfele  győzedelmeskedik.  Egyik 
birtokát  is  Rákóczinak  kell  odaadnia.    Megtörve   hal  meg. 

Sok  magyar  embernek  jutott  ez  a  sors  osztályrészéül. 

Zrínyi  Miklós,  Széchenyi  István,  Batthyány  Lajos  mind 
a  középút  rögös  voltának  köszönhetik  szenvedéseiket.  Deák 
Ferencz  és  Andrássy  Gyula  idejéig  nem  sikerült  egy  ma- 
gyar államféríiúnak  sem :  a  király  és  a  nemzet  rokonérzé- 
sét egyenlő  mértékben  biztosítani,  ezt  a  két  tényezőt  egy- 
más szivéhez  közel  juttatni. 

Széchenyi  mondotta  egyszer,  hogy  a  becsületes  ma- 
gyar államférfiút  Bécsben  rendesen  forradalmárnak,  itthon 
aulikusnak  tartják.  Esterházy  magán  tapasztalta  e  mondás 
igazságát. 

R.ákóczi  Bécs  közelében  táborozik,  de  békét  akar  kötni, 
mert  a  török  szokott  megbízhatatlanságával  kényszeríti 
erre. 

in.  Ferdinánd  engedékeny.  Alig  birja  a  folytonos 
harczok  költségét  fedezni.  A  linzi  béke  Rákóczi  köve- 
telései alapján  jön  létre  (1645).  Erdély  a  hét  felső-magyar- 
országi vármegyét  újra  megkapja.  Rákóczi  földbirtokot  nyer. 

A  vallásszabadságot  a  béke  megerősíti  és  kiterjeszti.  A  többi 
sérelem  elintézése  az  országgyűlésre  marad.  A  rendek 
1646-ban  a  főpapok  forma  szerinti  tiltakozása  ellenére  a 
törvénykönyvbe  beczikkelyezik  a  békét  és  elveit  részlete- 
sen kifejtik.  A  protestáns  jobbágyoktól  elvett  kilenczven 
templomot  visszaadják.  Megengedik  nekik,  hogy  templo- 
mot bárhol  építsenek.  Megtiltják,  hogy  lelkészeiket  bárki 
zavarja.  Fizetésüket  is  a  paritás  alapján  rendezik.  A  nem- 
zet önállóságát  biztosító  törvények  nagyrészt  megismétel- 
tetnek, de  új  erőt  nem  nyernek.  Egyetlen  vonással  sem 
gazdagodnak  a  közjogunkat  védő  szabályok. 

Nyomban  a  linzi  békére  a  westphaliai  következett, 
mely  a  Németországban  dúló  harminczéves  háborúnak  vé- 
get vetett  (1648).  E  békekötésekkel  Magyarország  történe- 
tének egyik  viharos  kora  záródik  le. 

A  határaink  mellett  pusztító  harcz  minket  is  magával 
ragadott.  A  vallásbeli  villongás  nálunk  is  véres  áldozato- 
kat szedett.  De  nálunk  a  küzdelem  csekélyebb,  az  ered- 
mény ellenben  tökéletesebb  volt,  mint  szomszédságunkban. 
A  nemzeti  eszme  a  katholikus  térítők  hevét  is  mérsékelte 
és  a  legbuzgóbb  hivők  közül  sokan  vonakodnak  lelki  üd- 
vösségük kedvéért  annyi  országos  érdeket  megsebezni,  mint 
hit-  és  elvtársaik  határainkon  túl.  Maga  Pázmány,  a  ka- 
tholikus reakció  megteremtője,  a  béke  emberévé  lesz,  saj- 
nálja a  harminczéves  háborút,  bántja,  hogy  a  kereszté- 
nyek egymást  pusztítják  és  a  protestáns  Rákóczival  szö- 
vetségben akar  élni.  A  protestánsok  nemcsak  a  nagyszabású 
Bethlen,  de  a  felekezetibb  és  szűkebb  látókörű  Rákóczi 
vezetése  mellett  is  sokkal  szabadabb  elvüek  voltak,  mint 
hitrokonaik  Európa  más  részeiben.  Ök  nálunk  valóban  a 
vallás  szabadságáért  küzdenek  és  nem  az  uralomért,  mint 
Németországban. 

S  a  béke  nálunk  még  a  szegény,   tudatlan  és  elnyo- 

mott  pórságnak  is  megadja  a  hitbeli  szabadságot.  A  rög- 
höz kötött  jobbágyoknak  is  lehetővé  leszi,  hogy  önálló 
lelki  életet  folytathassanak,  holott  Németországban  a  terri- 
toriáhs  hatalom  önkényének  a  legműveltebb  osztályokat  is 
kiszolgáltatják.  Ott  a  vallásszabadságjogát  csak  a  birodalmi 
rend  nyeri  meg.  A  fejedelem,  az  autonóm  város  ezentúl 
is  megkövetelhette,  hogy  ezer  meg  ezer  alattvalója  igaz  és 
benső  meggyőződését  az  övéhez  alkalmazza.  A  harmincz- 
éves  háború  idejében  ontott  töméntelen  vér  tehát  német 
földön  a  valódi  vallásszabadságot  még  a  jog  terén  sem 
birta  megalapítani. 

A  nagy  kultúrájú  németeknél  mi,  legalább  a  törvény 
betűje  szerint,  e  téren  előbbre  jutottunk  és  kevesebb  áldo- 
zat árán  több  igaz   szabadságot   szereztünk,  mint  ők. 

De  hogyan  záródik  le  ennek  a  küzdelmes,  érdekes, 
nagy  emberek  és  nagy  ellentétek  mérkőzése  közben  eltelt 
kornak  mérlege  a  nemzeti  szabadság  szempontjábón 

A  harminczéves  háború  két  részre  osztható.  Az  első 
Gusztáv  Adolf  beavatkozásáig  terjed  és  II.  Ferdinánd  állandó 
győzelmei  közben  bonyolódik  le.  Ekkor  tiportatott  el  Cseh- 
ország, ekkor  forgott  a  mi  szabadságunk  is  a  legnagyobb 
veszélyben  s  ekkor  zúdította  reánk  Bethlen  királyunknak 
mindenfelé  győzelmes  seregeit. 

A  katasztrófát  azonban  mégis  elkerüljük.  Ferdinánd 
és  a  vele  szövetséges  rendek  kevesebb  fontosságot  tulaj- 
donítanak Magyarországnak  és  a  magyar  közállapotoknak, 
mint  a  német  birodalom  belügyeinek. 

Eleinte  a  császári  hadak  általában  gyengék  voltak, 
zömüket  a  császárral  szövetségben  élt,  de  tőle  független 
katholikus  német  ligának  seregei  alkották.  A  bajor  szolgá- 
latban levő  Tilly  volt  a  katholikusok  legkiválóbb  hadvezére 
és  a  bajor  fejedelem  a  legjelentékenyebb  államférfia. 

A  vezetés  is  az  övék,  nem   pedig  a   császáré.   Ezeket 

a  férfiakat  pedig  Magyarország  közjoga  kevéssé  érdekelte ; 
ők  Bethlen  ellen  csak  hadjáratának  a  német  viszonyokra 
gyakorolt  hatása  miatt  fordultak.  Nálunk,  a  mennyire 
csak  lehet,  defenzívára  szorítkoznak.  így  Bethlennek  min- 
dig módjában  van,  derekas  harczok  nélkül  ügyes  alkudo- 
zásokkal szabadulni. 

S  maga  Ferdinánd  is  csak  másodrendű  fontosságúnak 
tartja  azt,  a  mi  nálunk  történik.  Mikor  másutt  nem  akar 
tágítani,  országainak  Hamupipőkéje,  a  török  torkában  levő 
Magyarország  irányában  engedékeny  lesz.  Ha  valahol  sza- 
bad kezet  kell  adni  a  protestantismusnak ;  ha  a  lélek  e 
betegségének  tért  kell  engedni;  ha  valahol  bele  kell  nyu- 
godni a  rendi  elem  térfoglalásába:  Magyarországon  teszi 
ezt  meg,  ahol  a  protestánsok  előtte  is  több  szabadságban 
részesültek  s  a  hol  a  fejedelem  ritkán  fordult  meg. 

S  Ferdinánd  legnagyobb  hadvezérét,  Wallensteint  is, 
becsvágya  Németország  felé  tereli.  A  német  birodalomban 
újra  erőssé  akarja  tenni  a  császár  hatalmát  és  maga  ma- 
gának német  fejedelemséget  akar  szerezni.  Nem  akarja 
nagy  seregét  koczkára  tenni.  Nem  annyira  győzelmes 
csatákba  veti  reményét,  hanem  azért  gyűjt  nagy  sere- 
get, hogy  kiélje  Németországnak  a  császártól  független 
hatalmasságait  és  hogy  katonái  tartásának  terhe  meghaj- 
lítsa a  fejedelmek  büszke  nyakát.  Kedvetlenül  megy  tehát 
Magyarországba,  melynek  elpusztított  talaján  nem  kivan 
időzni.  Nem  is  fér  meg  a  magyarokkal.  Midőn  hazánkból 
távozik,  kijelenti,  hogy  ide  nem  tér  vissza.  Ez  a  nagy 
álmodozó  később  kalandos  terveket  sző  ugyan  a  törökök 
legyőzésére,  de  hamar  elejti  ezt  a  gondolatot  s  újra  erőt 
vesz  rajta  németországi  politikája.  így  elmúlnak  a  győze- 
lem évei  a  nélkül,  hogy  Magyarországon  olyan  vállalkozás 
jöhetne  létre,  a  melynek  eredménye  az  udvarban  azt  a 
szándékot  ébreszthetné  fel,  hogy  itt  új  kormányzati  rend- 

szert  alapítson.  A  magyar  szabadság  nem  forog  komoly 
veszélyben,  mert  a  császári  házat  csak  Erdély  támadása 
birja  arra,  hogy  nagyobb  erőt  küldjön  félénk;  Erdély  pe- 
dig Bethlennek  nagyeszű  vezetése  mellett  el  tudja  hárí- 
tani a  veszélyt,  a  melyet  íeüdézett. 

A  katholikus  párt  egyfelől  látja,  hogy  Bethlent  telje- 
sen legyőzni  nehéz  feladat  s  másfelöl  tudja,  hogy  ő,  ha 
nagyobb  erővel  áll  szemben,  aránylag  kevéssel  is  meg- 
elégszik, minél  íogva  a  békés  megegyezés  előnyösebbnek 
tetszik,  mint  a  küzdelem  folytatása. 

1630-ban  Gusztáv  Adolf  fellépésével  a  németországi 
háború  képe  megváltozik.  Az  ő  győzelmei  óta  a  dynastia 
egy  perczig  sincs  olyan  helyzetben,  hogy  offensiv  poli- 
tikai gondolatai  támadhatnának.  Svédország,  majd  pedig 
Richelieu  és  Mazarin  teljesen  lekötik  erejét.  Elmultak  a 
diadalmak  évei.  A  dynastia  nem  gondolhat  nehéz  küzdel- 
mei közben  arra,  a  mire  kedvezőbb  körülmények  között 
sem  volt  ideje  és  ereje. 

Míg  Rákóczi  békét  tart,  a  bécsi  udvar  nem  foglalko- 
zik az  ő  megtámadásával.  S  Rákóczi  olyan  jól  választja 
meg  a  támadás  idejét,  hogy  a  király  nem  birja  őt  meg- 
fenyíteni. Rákóczi  vállalkozása  nem  olyan  koczkázatos, 
mint  Bethlené.  'A  svéd  győzelmek  megvédik.  Az  európai 
helyzet  alakulásánál  fogva  szabadságunk  nem  forog  veszély- 
ben, sőt  terjeszkedhetik.  Bethlen  és  Rákóczi  nagy  ügyes- 
séggel aknázzák  ki  a  harminczéves  háború  teremtette  al- 
kalmakat, a  nélkül,  hogy  a'  kellő  határoknál  messzebb 
ragadtatnák  el  magukat  és  többre  vállalkoznának,  mint 
a  minek  kivívására  képesek.  A  véres  háború  lezajlik  a 
nélkül,  hogy  Magyarország  jövőjét  veszedelembe   sodorná. 

A  magyar  állami  élet  főbb  tényezőinek  egymáshoz 
való  viszonya  a  küzdelmes  korszak  végén  nagy  vonásai- 
ban ugyanolyan,  a  milyen  előbb  volt. 

A  harminczéves  háború  a  Habsburg-ház  erejét  leköti, 
úgy  hogy,  ámbár  az  ellentétek  a  király  és  a  nemzet  kö- 
zött nem  enyésznek  el,  az  alkotmányos  szabadságot  ko- 
moly veszedelem  nem  fenyegeti.  Inkább  a  nemzet  aggresz- 
sziv,  mint  a  király,  de  mert  vezérei  mérsékletet  tanúsíta- 
nak, ez  az  aggresszió  elhatározó  eredményt  nem  idéz  elő. 

Új  jogi  biztosítékot  a  magyar  önállóság  nem  szerez, 
a  régiek  azonban  megmaradnak.  S  Erdély  újra  imponáló 
hatalommá  válván,  az  erők  aránya  Magyarországban  ked- 
vez a  szabadság  ügyének. 


III.  FEJEZET. 

A    HATALMI    EGYENSÚLY   MEGVÁLTOZÁSA. 

Az  egyes  korszakok  jelentősége  nemcsak  azokban  az 
eredményekben  áll,  a  melyeket  végleg  kifejlesztenek,  hanem 
azon  csírákban  és  impulzusokban  is,  a  melyeket  keltenek 
és  a  melyek  később  éreztetik  hatásukat.  E  szempontnál 
fogva  is  nagy  fontossággal  volt  reánk  nézve  a  harmincz- 
éves  háború  korszaka. 

A  határaink  mellett  lefolyt  európai  válságnak  Bethlen 
és  Rákóczi  olyan  fordulatot  akartak  adni,  a  mely  Magyar- 
ország jogainak  és  az  európai  vallásszabadságnak  biztosí- 
tására alkalmatos  lett  volna.  Ez  a  törekvésük  azonban 
nem  sikerült.  Erdély  az  európai  eseményekre  sem  Bethlen, 
sem  Rákóczi  idejében  nem  bír  döntő  befolyást  gyakorolni. 

A  külpolitikai  helyzet,  a  mely  sorsunka  legtöbbnyire 
még  belső  fejleményeinknél  is  inkább  hatott,  a  magyar 
politikusok  akaratától  függetlenül  alakult  ki. 

A  harminczéves  háború  végső  eredménye,  a  Habs- 
burgok szempontjából  nézve  a  helyzetet,  abban  áll,  hogy 
míg  Európában  és  a  német  birodalomban  hatalmat  vesz- 
tenek, német-cseh   tartományaikban   hatalmuk  gyarapodik. 

A  harminczéves  háború  a  német  birodalom  bomlását 
véglegessé  teszi.  A  császári  hatalom  sülyedése  és  a  terri- 
toriális hatalmasságok  emelkedése  tovább  folytatódik.   Fő- 

leg  Brandenburg  erősödik  meg  és  mint  protestáns  állam  a 
Habsburgok  irányával  ellenkező  német  politikát  kezd  kép- 
viselni. Megindul  köztük  a  versengés,  a  mely  a  XVIII.  szá- 
zad óta  a  világpolitika  egyik  legfőbb  tényezője  lesz,  a  mely 
gyakran  mélyen  belenyúl  hazánk  fejlődésébe  is  s  a  melyet 
a  közelmúltban  Bismarck  és  Moltke  döntöttek  el. 

E  mellett  Svédország  is  a  német  politika  tényezőjévé 
vált  s  Francziaország  lett  a  világ  első  hatalmasságává. 

Az  V.  Károly  idejében  Francziaország  és  a  Habsburgok 
között  az  utóbbiknak  túlsúlyával  megindult  küzdelemnek 
már  IV.  Henrik  franczia  király  kezd  birodalmára  nézve 
kedvezőbb  fordulatot  adni.  Ö,  a  ki  Francziaországban 
eleinte  alig  bir  a  spanyol  befolyással  megküzdeni,  életé- 
nek végén  már  hódító  gondolatokkal  foglalkozik.  S  utódai, 
Richelieu  és  Mazarin,  megvalósítják  álmainak  reális  részét. 
Francziaország  volt  a  harminczéves  háború  egyik  fő  oko- 
zója; a  lankadó  tüzet  mindig  ő  gerjesztette  és  a  háború 
legfőbb  győztese  ő  lett.  Kitolt  határaival,  magában  Né- 
metországban szerzett  szövetségeseivel,  a  katholikus  és  a 
protestáns  világra  gyakorolt  befolyásával  és  jelentékeny 
embereivel  az  európai  egyensúlyt  fenyegető  nagyhatalommá 
vált.  Ettől  az  időtől  fogva  a  Habsburgoknak  egyik  főczélja 
a  franczia  szupremáczia  leküzdése  lesz. 

De  a  Habsburgok  ezen  veszteségét  nyereségek  ellen- 
súlyozták. 

n.  Ferdinándnak  a  lázadó  rendek  fölött  aratott  győzel- 
mei örökös  tartományaiban  a  császár  túlhatalmát  végleg 
biztosították.  Ettől  fogva  a  császár  akarata  lett  amaz  orszá- 
goknak is  akarata.  Módosult  az  a  hatalmi  helyzet,  a  mely 
eddig  a  Habsburgokat,  birodalmuk  nagy  kiterjedése  melleit 
is,  a  rendek  befolyásától  függővé  tette  és  Magyarország 
rendi  jogainak  is  biztosítékául  szolgált. 

S   megszűnt   a  szövetség  lehetősége  is  az  osztrák  és 

a  magyar  rendek  között,  a  mely  Bocskai  győzelmét  jelen- 
tékeny módon  megkönnyítette  és  II.  Mátyás  reakezióját 
megbuktatta. 

Megállhatott  volna-e  Habsburgok  birodalma  Richelieu- 
vel,  Mazarinnal  és  XIV.  Lajossal  szemben,  ha  a  rendi  élet 
szabadsága  a  Lajtán  túl  és  a  Lajtán  innen  egyformán 
fönmarad  ?  A  széjjelhúzó  erőkben  elégséges  támaszlékra 
talált  volna-e  nagyhatalmi  állása?  Sikerült  volna-e  a  kü- 
lönféle népek  érdekeit  egymás  és  a  fejedelem  érdekeivei 
csak  némileg  is  összeegyeztetni?  Nem  támasztottak  volna-e 
ezek  az  éles  ellentétek  meg  nem   szűnő   véres   harczokat? 

S  fölvetődik  az  a  kérdés  is,  sikerült  volna-e  az  el- 
gyengült, elszegényedett  és  felekezetekre  oszlott  magyar 
nemzetnek  a  még  mindig  félelmetes  törököt  visszaszorí- 
tani, ha  a  Habsburgok  hatalmukat  elvesztik  és  másod- 
rendű fejedelmi  házzá  sülyednek  ? 

De  a  fehérhegyi  csata  más  problémát  tűz  ki  a  jövő- 
nek. A  Habsburgok  birodalmának  leggazdagabb,  legművel- 
tebb, legpihentebb  és  a  törökök  kiűzéséig  legnagyobb  és 
legnépesebb  része  ezentúl  fejedelmének  valóban  engedel- 
meskedik. A  Habsburg-dynastia  hatalma  meggyarapszik. 
Magyarországgal  szemben  az  ereje  megnő,  országainak  belső 
konszolidácziója  akczióképességét  nagyobb  mértékben  fo- 
kozza, mint  a  mennyire  a  külpolitikai  helyzet  romlása  azt 
megbénítja.  Országainak  egyik  részéből  a  dynastia  erőt 
meríthet  arra,  hogy  a  másikat  megfékezze.  Ellentétes  irá- 
nyokban indulnak  meg  a  testvérnemzetek.  Az  egyikben 
az  uralkodói  hatalom  emelkedik,  a  másikban  a  régi 
rendi  korlátok  fönmaradnak.  Az  egyik  vagyona,  az  egyik 
hatalma  a  fejedelemnek  is  vagyona  és  hatalma,  míg  a 
másik  ereje  ellene  is  fordulhat.  Az  egyik  az  ő  nyelvén 
beszél  (II.  Ferdinánd  óta  Csehországban  is  meggyarapszik 
a  német  befolyás),  a  másiknak  mindinkább  művelődő  nyel- 

vét  a  királyok  saját  és  a  maguk  kárára  nem  tanulják  meg. 
Az  egyik  rész  csaknem  egészen  a  fejedelem  vallását  követi ; 
a  másiknál  a  protestantizmus  valóságos  hatalom.  Az  egyik- 
nek ugyanaz  a  politikai  becsvágya,  mint  neki  és  vele 
együtt  a  Nyugaton  keresi  emelkedése  feliételeit;  a  másik 
csak  Kelet  felé  néz. 

A  német  és  szláv  népek  az  imperialisztikus  politika 
támasztékaivá  lesznek;  a  magyar  szellem  elszigetelten  ma- 
rad. Az  alkotmányért  folyó  küzdelmünkben  csak  egészen 
idegen  államok  segítségére  számíthatunk.  Esetleges  és  vál- 
tozékony érdekközösség  lép  az  életnek  ugyanazon  föltéte- 
lein alapuló  szövetség  helyébe,  a  mely  II.  Rudolf  rend- 
szerét megbuktatta,  Bocskai  győzelméhez,  a  bécsi  békéhez. 
Illésházy  és  Thurzó  kormányzatához  vezetett,  s  Magyar- 
ország függetlenségét  annyira  kifejezésre  juttatta,  mint  a. 
hogyan  ez  azóta  a  mai  napig  sem  sikerült. 

A  Habsburgok  monarchiája  kétlelkű  életet  él.  A  jövőn 
az  a  kérdés  uralkodik,  nem  fog-e  a  nagyobb  és  gazdagabb 
részben  érvényesülő  rend  a  másikban  is  diadalmaskodni? 

A  harminczéves  háborúnak  az  a  nagy  következménye, 
hogy  a  Lajtán  túl  egy  mindinkább  központosított  monarchi- 
kus hatalom  alakult  meg,  a  magyar  szabadság  ügyének 
a  mai  korig  elható  jelentékeny  kárára  volt.  Még  ma  is 
nagy  hátránya  a  magyar  alkotmánynak,  hogy  Ausztriában 
a  szabadság  szeretetének  nincsenek  hagyományos  gyökerei 
és  hogy  Ausztria  népeinek   oktroyált  az  alkotmányuk. 

Annál  súlyosabb  helyzetben  volt  szabadságunk,  a 
mikor  tőszomszédságunkban  királyaink  csaknem  korlátlan 
hatalommal  rendelkeztek.  És  sajnos,  alig  múlt  el  a  har- 
minczéves háború,  nálunk  is  oly  események  mentek  végbe, 
a  melyek  önállóságunknak  már  úgy  is  megnőtt  veszélyeit 
még  fokozták. 

Erdély  a  török  fönhatósága  alatt  mindig  tojástánczot 

volt  kénytelen  járni.  Csak  engedelmesség  és  szerény  lemon- 
dás tettetésével,  csak  Martinuzzi-  és  Bethlen-féle  kétszínű 
és  alakoskodó  szégyenletes  magatartással,  mely  minden 
cselekedelének  kétféle  magyarázatot  volt  képes  adni  és 
minden  pillanatban  kész  volt  életbevágó  érdekeket  mel- 
lőzni és  a  legszebb  reményekről  lemondani,  csak  az  ilyen 
példátlan  ruganyossággal  bírt  Erdély  önálló  politikát  kö- 
vetni. Minden  nyugodt  perczét  adóval,  álnoksággal,  szé- 
gyennel kellett  megvásárolnia.  Már  I.  R.ákóczi  György  sem 
volt  elég  hajlékony  arra,  hogy  elkerülje  a  Kelet  zsarnoká- 
nak haragját.  Csupán  a  török  birodalom  belső  zavarai 
mentették  meg  a  végveszélytől.  Fia,  II.  Rákóczi  György 
pedig  teljesen  alkalmatlan  volt  a  reá  váró  szerep  betölté- 
sére. Bátor,  nyakas  és  nagyravágyó  volt.  Atyjának  kor- 
mányzata idejében  hízelgők  környezték,  a  kiknek  társasá- 
gában még  fokozódott  nagyzása  és  önzése.  Mindent  elérhető- 
nek tartott.  Bármely  ország  trónján  ül,  súlyos  válságot 
keltett  volna  föl  hajlíthatatlan  jelleme.  Annál  könnyebben 
válhatott  fejessége  és  dacza  végzetessé  Erdély  trónján,  a 
hol  csak  a  legnagyobb  ügyesség  és  alkalmazkodás  művé- 
szetével lehetett  boldogulni.  S  a  rendek  az  alkotmányos 
élet  minden  fejlettsége  mellett  sem  voltak  képesek  öt  a 
mérséklet  útjára  reákényszeríteni.  akaratuk  követésérfi  szo- 
rítani. 

Bocskai  és  Bethlen  mindig  alkalmazkodtak  az  erdélyi 
rendek  kívánságához.  Tiszteletben  tartották  az  alkotmányt. 
De  ezt  nem  kényszerűségből  tették,  hanem  bölcs  előre- 
látásból. Magyarország  szabadságáért  küzdve,  otthon  is 
tartózkodtak  az  önkénytől.  Mint  okos  emberek  számításba 
vették  a  jövő  lehető  veszélyeit  és  nem  hajtották  végre 
erőnek  erejével  szándékukat,  ha  az  bántotta  nemzetüket. 
Belátták,  hogy  Erdély  elégedetlensége,  mely  visszhangra 
találna  Bécsben,  vagy   éppen    Konstantinápolyban,  vesztü- 

ket  jelentené.  A  ki  azonban  csak  a  pillanatnak  élt,  a  ki  a 
jövő  veszélyeit  nem  érezte  meg  és  tőlük  nem  félt,  az  Er- 
dély  trónján   könnyen   zsarnokságra   ragadtatta   el   magát. 

Ha  a  fejedelemnek  pénze  és  katonája  volt,  mint 
a  hogyan  volt  Pvákóczinak,  akaratát  föltétlenül  érvényre 
emelhette.  Keze  a  kis  ország  minden  zugába  eljuthatott, 
s  az  ellenállást  könnyű  szerrel  és  gyorsan  mindenütt  el- 
nyomhatta, így  cselekedtek  Báthory  Zsigmond  és  Báthory 
Gábor.  Módjában  volt  ez  Rákóczi  Györgynek  is,  s  ő  nem 
volt  az  az  ember,  a  ki  az  utólag  bekövetkezhető  károkra 
való  tekintettel  ne  tegye  meg  azt,  a  mit  tenni  kivánt  és 
a  mit  megtehetett.  Meg  is  teszi.  Önhatalmúlag,  a  rendek 
ellenére,  nagy  vállalatba  fog.  Az  éppen  akkor  dúló  svéd- 
lengyel háborút  a  lengyel  korona  megszerzésére  próbálja 
kiaknázni.  Már  Bethlent  és  I.  Rákóczi  Györgyöt  is  kísér- 
tetbe vitte  Báthory  István  öröke,  a  fiatal  Rákóczi  pedig 
valóságos  rabja  lesz  annak  az  eszmének,  a  melylyel  elődei 
csak  játszottak. 

A  török  tilalma  és  saját  országa  hangulata  ellenére 
1657-ben  útnak  indul  kalandos  vállalatára.  A  mikor  két- 
ségessé vált  a  porta  támogatása,  Bethlen  lemondott  a  ma- 
gyar korona  megszerzéséről ;  az  idősebb  Rákóczi  a  porta 
parancsára  békét  kötött.  Az  ifjabb  azonban  merész  köny- 
nyelmúséggel  vesztébe  rohan.  Diplomácziai  és  politikai 
képességei  sincsenek  arányban  nagy  tervével.  Nem  gon- 
dolva a  visszavonulás  biztosítására,  a  lengyel  hadakat 
messze  földre  követi.  Lidércz  csábja  után  fut  és  posványba 
kerül.  A  lengyelek  önérzete  és  a  katholikusok  érdeke  so- 
rompóba száll  ellene.  A  külpohtikai  helyzet  megromlik, 
de  mindez  nem  állítja  meg  útjában.  Illúziói  csak  akkor 
oszlanak  el,  a  mikor  már  minden  veszve  van.  Erdélyt, 
mondják  kortársai,  Lengyelországba  vitte  és  ott  elvesztette. 

Hazatérve    bűnhődnie    kell   vakmerőségéért.    A   török 

nem  akarta  eltúrni  engedetlenséget  és  példát  kívánt  mu- 
tatni. Elhatározza,  hogy  bármit  igér,  bármennyire  meg- 
alázza magát,  Rákóczinak  buknia  kell.  A  nagyvezér  ki- 
mondja letételét  és  végrehajtja  Ítéletét.  Erdély  meghajol  a 
parancsszó  előtt,  de  nem  Rákóczi.  Rideg  önzéssel  mondja, 
hogy  «nem  gondolok  vele,  ha  Erdély  pusztán  marad  is>», 
s  «ha  én  nem  bírom,  más  is  ne  bírhassa ».  Végül  vitézi 
harczban  életét  veszti  (1660.).  Az  önbizalom,  a  bátorság 
és  a  kitartás  nagy  tulajdonságok  és  nélkülük  kiváló  állam- 
férfiút el  sem  lehet  képzelni.  De  erkölcsi  alap  és  a  józan 
ítélőképesség  vezetése  nélkül  ezek  az  erők  nagy  káro- 
kat okoznak.  Az  elhatározott  akaratú  és  merész  férfiú, 
ha  elhatározottságát  és  merészségét  rosszra  fordítja,  éppen 
annyit  árt  az  emberiségnek,  mint  amennyit  más  jellemmel 
vagy  több  belátással  használhatna.  Szívós  kitartás  nélkül 
nincs  eredmény,  nincs  dicsőség;  de  a  konokság,  a  mely 
makacson  követi  a  hibás  utat,  végzetessé  válhatik  az 
egyénre  és  a  nemzetekre  nézve  s  rokonszenves  színétől 
még  a  heroizmust  is  megfosztja.  Ilyen  konok  volt  Rákóczi. 
Hősies  halálánál  fogva  enyhébben  ítélünk  hibáiról,  dicső- 
séget azonban  ez  sem  biztosít  neki. 

Pedig  szép  és  dicső  út  állott  nyitva  előtte.  Rendezett 
országot  örökölt,  fösvény  atyja  sok  pénzt  hagyott  reá,  s 
e  mellett  nagy  volt  a  népszerűsége.  Korának  legkiválóbb 
fia,  a  bölcs  és  hős  Zrínyi  Miklós,  neki  szolgálatait  fel- 
ajánlja. Rákóczi  nagy  érdemet  szerezhetne  magának,  ha 
Zrínyi  sugalatát  követve,  a  török  ellen  és  Récs  túlkapásai 
ellen  a  magyar  nemzeti  irány  hátvédévé  válnék.  De  el- 
kábítja a  lengyel  korona  fénye. 

Erdély  a  töröknek  büntető  vaspálczáját  keservesen 
érzi  meg.  Két  év  alatt  hétszer  változik  fejedelmének  sze- 
mélye. Rákóczit  háromszor  választják  meg;  továbbá  feje- 
delmekké  lesznek:    Rhédey,    Rarcsay,    Kemény    és    Apafi. 

A  török  kezéből  már  senki  sem  akarja  a  fejedelemséget 
elfogadni.  Barcsayt  és  Apafit  a  török  táborban  egyenesen 
reákényszerítik  e  méltóság  elvállalására.  Az  állam  adóját 
emelik,  Jenőt  és  Nagyváradot  a  török  elfoglalja  és  nagy 
kiterjedésű  erdélyi  terület  meghódol  neki.  Az  ország  sze- 
gény és  puszta.  A  magyar  erők  tartaléka  is  elfogy  és  Er- 
dély elveszti  régi  jelentőségét. 

Az  új  erdélyi  fejedelemnek,  Apafinak,  egyénisége 
megfelel  Erdély  megváltozott  helyzetének.  Összehasonlítva 
a  nagyszabású  Bocskaival  és  Bethlennel,  vagy  a  hatalmas 
erejű  Rákócziakkal,  Apafi  nyárspolgár,  a  ki  főczéljának  azt 
tartja,  hogy  megálljon  azon  a  fényes  polczon,  a  hová  a 
véletlen  szeszélye  emelte.  Tőle  a  bécsi  reakcziónak  nem 
sokat  kell  tartania.  Miatta  a  magyart  rabigába  szoríthatják. 

A  válságok  ezen  sorozata  a  hatalmi  egyensúlyt  a  ma- 
gyar nemzet  kárára  megváltoztatja.  Erdélytől  csak  kevéssé 
kell  annak  tartania,  a  ki  a  magyar  szabadságot  vagy  a 
protestantizmust  támadni  készül.  A  Keleten  meggyengül 
az  a  nemzeti  erő,  a  mely  Bocskai  óta  az  idegen  befolyást 
ellensúlyozta.  Midőn  a  Habsburgok  a  Lajtán  túl  megerő- 
sítik az  abszolutizmus  várát,  Magyarország  keleti  részén 
a  szabadság  védő  bástyája  mind  erőtlenebbé  lesz. 


Gróf  Andrássy  Gyula :  Főnmaradásunk  okai. 

zrínyi  és  a  vasvári  béke. 

A  hatalmi  helyzetnek  a  Habsburgokra  nézve  kedvezőbb 
alakulása  nem  azonnal  érezteti  hatását.  Noha  a  dynastia 
a  harminczéves  háború  után  nálunk  nagyobb  erőt  bír  ki- 
fejteni, mint  bírt  előbb,  a  nagy  harczok  után  mégis  első 
sorban  a  békét  akarja  föntartani. 

Magyarországban  politikája  óvatos  és  a  törökök  foly- 
tonos aggressziója,  betörései  és  pusztításai  ellenére  békés. 
III.  Ferdinánd  és  utána  I.  Leopold  eltűrik  a  török  túl- 
kapásait. A  magyar  közjoggal  szemben  is  tartózkodnak 
erélyes  támadástól.  Szívük  mélyében  mind  a  kettő  bizal- 
matlan a  magyar  iránt.  De  nem  tartják  magukat  eléggé 
erőseknek  arra,  hogy  a  magyar  ügyekbe  erélyesen  belemar- 
koljanak. Kormányzásuk  a  régi  nyomon  halad,  a  lényeges 
ügyeket  osztrák  minisztereik  és  az  udvar  hadi  tanácsa 
intézik  el,  a  nélkül  azonban,  hogy  a  magyar  alkotmányt 
eltörülnék  vagy  fölfüggesztenék. 

Az  országgyűlések  folytonosan  panaszkodnak  a  nem- 
zeten ejtett  sérelmek  miatt  és  a  katholikusok  és  protes- 
tánsok egyformán  buzgólkodnak  azon,  hogy  az  alkotmányt 
védő  törvények  érvényesüljenek. 

Az  1649.,  1655.  és  az  1659-diki  országgyűléseknek  si- 
kerül is  a  régi  törvényeket  újra  megerősíttetni.  A  független 
nemzeti  kormányzatot  újra  beczikkelyezik.  1659-ben  I.  Leo- 

pold  hitlevele  ismétli  az  alkotmány  összes  biztosítékait. 
Csak  egy  lényeges  pontban,  a  hadügyek  felső  vezetése 
ügyében,  módosítja   ez    a   kor   az  eddigi  jogot. 

A  magyarok  a  törvényeket  úgy  értelmezték,  hogy  ezek 
az  egész  katonai  kormányzatot  a  magyar  tanácsra  és  a 
nádorra  ruházták.  A  bécsi  udvar  azonban  nem  osztozik 
e  fölfogásban.  Mivel  a  törvények  az  udvari  kamarát  és  az 
udvari  kanczelláriát  a  magyar  ügyek  intézésétől  névszerint 
eltiltották,  az  udvari  hadi  tanácsot  pedig  világos  szavak- 
kal egyszer  sem  zárták  ki  a  magyar  hadi  ügyekbe  való 
beavatkozástól,  a  hadi  kormány  a  beavatkozás  jogát  min- 
dig föntartotta.  Ragaszkodott  az  1569-diki  törvényhez,  a 
katonai  ügyeket  vegyes  ügyeknek  nevezte,  s  ezeket  nem 
tartotta  a  magyar  tanácshoz  tartozóknak,  hanem  a  ma- 
gyar tanácsnak  kizárólagos  jogát  csupán  a  tisztán  ma- 
gyar ügyekben  ismerte  el.  Szerinte  a  nádor  joga  csak  az 
adminisztratív  teendőkre  terjedt  ki,  a  katonai  szakszerű 
vezetés  ellenben  tőle  független  maradt  és  az  udvari  hadi 
tanács  joga  volt. 

Végre  az  1649-diki  országgyűlés  elfogadja  az  udvar 
álláspontját  és  belenyugszik  a  szakadatlan  gyakorlatba. 
Az  udvari  hadi  tanács  illetőségét  a  magyar  katonai  ügyekre 
vonatkozólag  elismeri,  de  arról  akar  gondoskodni,  hogy  e 
tárgyban  a  magyarok  tanácsával  éljen.  Kimondja,  hogy  a 
« tisztán  magyar))  ügyekben  a  hadi  tanácsban  két  olyan 
magyar  tanácsos  « tanácsával  kell  élni,  a  kiko  a  magyar 
ügyeket  és  a  végvidékek  állapotját  ismerik ».  S  mivel  az 
udvar  a  törvénynek  csak  reá  nézve  kívánatos  pontjait 
hajtja  végre,  1655-ben  újabb  törvény  kimondja,  hogy  a 
szóban  lévő  magyar  hadi  tanácsosokat  ki  kell  nevezni  és 
az  ő  «odavonásukkal»  kell  a  kapitányoknak  az  ország 
törvényeivel  megegyező  utasítást  adni.  A  kapitányok  ki- 
nevezésére vonatkozólag   azonban  az  1649-diki  törvény  is 

föntartja  a  nemzet  régi  jogát.  Ezeket  az  állásokat  a  magyar 
tanács  véleménye  alapján  csak  magyar  születésű  hazafiak- 
nak szabad  adni. 

Ezzel  a  rendezéssel  a  kalonai  ügyekre  való  befolyást 
nem  adja  föl  a  nemzet;  magyar  törvény  szabályozza  a 
katonai  ügyek  jogviszonyait  is  és  a  személyi  ügyek  a  ma- 
gyar tanácsnak  tartatnak  fönn  ezentúl  is.  A  tulajdon- 
képeni  szakszerű  vezetést  azonban  az  udvari  hatóságnál 
hagyják  meg.  De  a  törvény  gondoskodik  róla,  hogy  ez  a 
hatóság  ne  legyen  teljesen  idegen.  A  király,  mint  császár, 
kénye-kedve  szerint  állíthatja  azt  össze,  mint  magyar  király 
azonban  két  magyart  tartozik  oda  kinevezni. 

Ezzel  ugyan  a  magyar  érdek  nagyon  tökéletlenül  volt 
biztosítva.  A  királyok  azon  kívánsága,  hogy  a  legfelső 
vezetés  egységes  elvek  szerint  intéztessék  s  az  a  szomorú 
helyzetünk,  a  melynél  fogva  mindig  rászorultunk  szom- 
szédainknak adóbeli  és  katonai  segítségére,  a  hadügyek 
terén  a  mi  jogainkat  és  érdekeinket  végül  mégis  háttérbe 
szorította. 

Angliáról  mondták,  hogy  alkotmányát  királyától  pén- 
zen vásárolta  meg.  Adóért  adott  a  király  engedményeket 
a  nemzetnek.  Mi  azonban  ezen  mostoha  korban  inkább 
reászorultunk  a  király  segítségére,  mint  ö  a  mienkre  s 
ezért  kénytelenek   voltunk   az  idegenek   befolyását  eltúrni. 

A  király  a  most  ecsetelt  vívmányán  kívül  is  fokozni 
akarja  a  maga  hatalmát.  Lippay  érsekkel  együtt  azon  fárado- 
zik, hogy  az  országot  Pálffy  Pál  nádor  halála  után  az  érsek 
mint  helytartó  kormányozza.  S  az  örökjog  megszerzése 
czéljából  is  propagandát  indít  meg.  De  mind  a  két  irányban 
enged  a  rendek  ellenállásának.  Kísérletezésével  hatalma  nö- 
velése helyett  maga  ellen  csak  bizalmatlanságot  kelt.  Meg- 
döbbentő az  a  következetesség,  a  melylyel  a  dynastia  ugyan- 
azt a  hibáját  ismételve  elkövette.  Nem  okul  a  maga  kárán. 

A  politikai  küzdelmek  mellett  a  felekezeti  folytatódik 
és  napról-napra  mind  hevesebbé  lesz.  Az  1647-diki  tör- 
vényeket a  kormány  nem  hajtja  végre.  Lippay  érsek  sok- 
kal jelentéktelenebb  ember  Pázmánynál,  de  éppen  ezért 
türelmetlenebb.  A  katholikus  földbirtokosok  erőszakkal 
térítenek,  a  mi  annál  érezhetőbb  hatással  van  a  köz- 
állapotokra, mert  a  nagy  urak  közül  Pázmány  kora  óta 
mind  többen  csatlakoznak  a  régi  hithez.  A  katholikusok 
főleg  a  protestáns  Rákóczinak  Lengyelországban  szenvedett 
veresége  óta  vakmerőek  És  óriási  eredményt  érnek  el  azzal, 
hogy  Rákóczi  halála  után  özvegyét,  Báthory  Zsófiát,  hitük- 
nek újra  megnyerik.  A  protestánsok  is  erőszakoskodnak 
ellenfeleiken,  a  hol  csak  tehetik.  De  hatalmas  emberek  mind 
kevesebben  vannak  köztük  és  ellenük  van  a  kormány. 
Az  ö  sérelmeiket  nem  orvosolják,  holott  a  katholikusok 
panaszainak  készségesen  eleget  tesznek.  Az  országgyűlése- 
ken uralkodó  katholikas  párt  a  protestánsok  sérelmeit  az 
országos  sérelmek  közé  már  föl  sem  akarja  venni.  Szerinte 
magánosok  egyéni  bajairól,  a  törvények  alkalmazásáról 
szólanak  azok.  azért  a  vármegyei  hatóságok,  nem  pedig 
az  országgyűlés  elé  valók.  A  vármegyéknek  nagy  része 
azonban  újra  katholikus  leit  és  így  nem  alkalmatos  arra, 
hogy  a  sérelmet  szenvedett  protestánsoknak  elégtételt  sze- 
rezzen. 

A  nemzet  testén  mind  mélyebbé  váló  hasadék  támad 
és  olyan  időben  teszi  nehézzé  a  hazafiaknak  a  működést 
ugyanazon  czél  szolgálatában,  a  mikor  a  nemzetnek  sok 
nagy  érdeke  valamennyi  elemének  összhangzatos  munkás- 
ságát követeli  meg.  Egymást  gyengíti  a  nemzet  két  része 
és  megkönnyíti  ellenségeink  sikerét. 

Az  1662-diki  országgyűlésen  az  ellenfelek  már  viharos 
erővel  csapnak  össze.  Most  már  a  protestánsok  a  nemzeti 
sérelmeket  sem  akarják   tárgyalni,   mielőtt  a  vallás   üg^^eit 

tisztába  nem  hozzák.  Ott  hagyják  az  országgyűlést.  A  katho- 
likusok  egymaguk  hozzák  meg  a  szokásos  törvényeket  a 
német  katonákról,  az  adóról,  az  ország  jogairól.  De  a  nem- 
zet egyik  része  tiltakozik  ellenök,  mert  nélküle  jöttek  létre. 
Az  önkormányzat  alapfeltétele,  hogy  a  kisebbség  a  több- 
ség akaratában  megnyugodjék.  A  felekezeti  ellentétek  azon- 
ban oly  nagyok,  hogy  az  együttműködés  e  minimáhs 
mértéke  sem  érhető  többé  el.  A  többség  olyat  akar,  a 
mit  a  kisebbség  el  nem  tűrhet,  mert  létét  látja  általa 
veszélyeztetve. 

Kétségbeejtő  volna  a  nemzet  sorsa,  ha  nem  talál- 
koznának egyesek,  a  kik,  hiven  a  nemzeti  genius  sugal- 
latához, föntartják  a  régi  nagy  hagyományokat.  Minden 
pártban  akadnak  ilyenek.  A  protestáns  papok  között  van- 
nak, a  kik  a  haza  iavát  felekezetűk  érdeke  fölé  helyezik. 
A  katholikusok  között  Esterházy  nádornak  helyes  iránya 
buzgó  követökre  talál.  A  nádorok,  köztük  a  derék  Pálffy 
Pál  és  még  a  bécsi  kormányhoz  közelebb  álló  opportunista 
Wesselényi  Ferencz  is,  azon  fáradnak,  hogy  az  udvart 
magyarabb  politikára  bírják,  a  katholikusokat  mérsékeljék 
és  a  protestánsok  szenvedélyességét  csillapítsák. 

De  valamennyiök  közül  kimagaslik  Zrínyi  Miklós. 

A  sűlyedés  e  szomorú  szakának  ő  ad  fényt  és  érde- 
ket. Általa  jut  kifejezésre  a  nemzet  állandó  életerejének 
tiltakozása  a  hanyatló  kor  ellen.  Jobb  jövőre  tarthatott 
számot  az  a  nemzet,  a  melynek  még  ilyen  fia  volt.  Az  ő 
kimagasló  egyéniségéhez  kívánom  fűzni  azt,  a  mit  koráról 
mondanom  kell. 

Neve  nem  fűződik  korszakot  alkotó  eseményekhez,  de 
azért  viselője  mégis  megérdemli,  hogy  történetét  tüzetesen 
tárgyaljuk,  mert  valódi  nagy  emberekkel  foglalkozni  min- 
dig érdemes,  még  akkor  is,  ha  sikereik  és  alkotásaik  nin- 
csenek    arányban    nagyságukkal    s    mert    Zrínyi    j^ályája 

korát  jellemzi.  Világosan  reá  mutat  azokra  a  tényezőkre, 
a  melyek  a  nemzet  sorsát  szomorúvá  alakították.  Élete 
folyásában  az  udvarnak  és  a  nemzetnek  hibái  egyaránt 
éreztetik  hatásukat.  Az  ö  tragikuma  hasonmása  a  nemzet 
tragikumának,  azonos  okoknak  a  következménye.  Zrinyi 
képes  lett  volna  nemzete  sorsán  változtatni,  politikája  volt 
a  leghelyesebb;  de  a  kor  fogyatkozásai  megbénítják  erejét 
és  bekövetkeznek  azok  a  gyászos  idők,  a  melyek  pusztí- 
tásaiból egy  az  övéhez  hasonló  nemes  lélek,  II.  Rákóczi 
Ferencz  Golgothája  váltotta  meg  a  nemzetet,  a  nélkül  azon- 
ban, hogy  azon  polczra  bírta  volna  hazáját  emelni,  a  hová 
eljutott  volna,  ha  Zrinyi  terveit  siker  koronázza. 

Zrinyi  élete  dicsőséges  pillanat  nemzetünk  fejlődése 
történetében,  de,  sajnos,  nem  új  kornak  a  hajnala.  Jelentő- 
sége, egyéni  nagyságán  kívül,  czéljaiban  van,  nem  pedig 
elért  eredményeiben.  Pályája  vizsgálatából  megállapíthatjuk, 
hogy  mivel  a  helyes  úton  járt  és  mivel,  ha  a  kormány 
megérti  és  kihasználja,  módjában  lett  volna  ezt  a  helyes 
politikáját  érvényre  juttatni:  a  felelősség  a  bekövetkezett 
csapásokért  a  dynastiára  hárul. 

Zrinyi  szivében  a  költő  nemes  lendülete  a  mély  és 
erős  hitnek  szilárd  erkölcsi  felfogásával  egyesül.  írói,  poli- 
tikai és  katonai  tehetségei  egyaránt  kiválóak.  Tágkörű  tanul- 
mányok és  ernyedetlen  szorgalom  egészítik  ki  a  természet- 
től nyert  bő  adományait.  Rettenthetetlen  vitézség  bölcs 
előrelátással  párosul  benne.  S  mind  e  tulajdonságát  szép 
harmóniába  olvasztja,  valamennyit  egy  nagy  czél  szolgá- 
latába  állítja  lángoló  hazaszeretete. 

Zrínyiből,  a  kiváló  tehetségű  emberből,  valódi  nagy 
embert  az  formál,  hogy  minden  erejét  egy  magasztos  czél 
szolgálatára  fordítja. 

Műveltsége  az  olasz  renaissanceban  és  ennek  példa- 
képében,  az   ókori   klasszicizmusban    gyökerezik.     Ugyan- 


72  IV.  FEJEZET. 

azon  tárgyakról  elmélkedik,  a  melyek  Olaszhon  nagy 
szellemeit  foglalkoztatják.  De  mégis  mennyire  más  ö,  mint 
amazok  az  önző  hősök.  Magasztosabb  czéljaival  nő  az 
ember  is.  A  Mediciek,  Sforzák,  a  Borgiák  mind  a  nagy 
egoisták  fajtájából  valók.  Saját  maguk  dicsőségének  él- 
nek. Tündökölni,  megbámultatni  kivannak.  Dicsőségért, 
vagyonért,  hatalomért  küzdenek  nyers  erővel  és  ijesztően 
kegyetlenül.  Országaik,  népeik  nekik  csak  eszközök. 

Zrinyi  ellenben  nagy  idealista.  Magát  hazája  érdekét 
szolgáló  puszta  eszköznek  tekinti. 

Magáról  azt  mondja:  <'Az  én  géniuszomat  mindenkor 
hazám  szolgalatjára  alkalmazom ».  «A  magyar  vitézek  dicső- 
séggel földben  temetett  csontjai  nem  hagynak  nekem  alud- 
nom.»  Azt  súgják  neki:  «Ne  keresd  a  gyönyörűséget. 
Látod-e  romlott  hazánkat,  melyet  mi  annyi  vérontással, 
verésekkel  és  untalan  való  fáradsággal  nyertünk,  oltalmaz- 
tunk és  sok  száz  esztendeig  megtartottunk.  Kövesd  a  mi 
nyomdokainkat  •>.  «Ne  szánd  életedet. » 

A  költők  határtalan  érzelmi  ömlengéseinek,  a  szónokok 
rhetorikus  formákban  kifejezett  hősiességének,  halálra  el- 
szántságának nem  igen  hiszek.  Az  igazi  érzés  rendesen 
óvakodik  a  dicsekvéstől  és  kerüli  a  föltűnést  s  szavak 
helyett  tettekben  nyilatkozik  meg. 

De  Zrinyi  nem  kérkedik,  hanem  keresetlen  szavakkal 
és  egyszerűen  adja  elő  hősies  elhatározását.  A  mit  mond, 
az  nem  pillanatnyi  fölhevülésböl  ered,  mint  annyi  más 
aranyszavú  embernél ;  s  nem  hazugság,  mint  a  formák 
nem  egy  nagymesterének  a  szavalata,  hanem  komoly  el- 
tökéltség következménye,  tettek  hirnöke.  A  hangnak  póz 
nélkül  megnyilatkozó  közvetlensége  őszinteségéről  még 
akkor  is  meggyőzne,  ha  hijjával  volnánk  a  tények  sohasem 
hazudó  bizonyságának. 

Zrinyi  a  tollhoz  nemcsak   azért   nyúl,  mint  a  renais- 

sance  emberei  tették,  mert  erre  művészi  ösztöne  sarkalja 
és  a  formák  szépsége  gyönyörködteti;  nemcsak  azért  szó- 
lal meg,  a  miért  a  fülemüle  éifekel,  hogy  ösztönét  kö- 
vesse; hanem  azért,  hogy  használjon,  lelkesítsen,  nemze- 
tét tettekre  buzdítsa.  A  szépnek  nemes  kultuszát  ő  is  űzi, 
de  nem  emeli  azt  a  jónak  a  helyébe,  mint  tette  a  renais- 
sance. 

A  magyar  nemzet  szellemi  és  anyagi  fejlődés  tekinteté- 
ben a  Nyugat  művelt  nemzeteinek  messze  mögötte  maradt. 
De  a  mi  Zrinyit  dicsövé  teszi,  az  a  nemzet  dicsősége  is, 
a  mi  őt  oly  magas  polczra  állítja,  az  nemzeti  jellemvonás 
volt.  Afoji_érzés^  az  a  tudat^hogy  mindenkinek  a  hazáért 
kell  élnie,  nemzeti  sajátságunk.  Rendesen  kevesen  felelnek 
meg^^azoíTeszményképnek,  a  melynek  a  nemzet  meghódol. 
A  "Tálóságban  rendesen  mögötte  maradnak  az  emberek 
azon  példának,  a  melyet  követni  föladatukul  tűzték  ki  ma- 
guknak. De  azért  mégis  megbecsülhetetlen  értéke  van  an- 
nak, hogy  a  nemzetnek  olyan  volt  az  ideálja,  mint  a  mi-, 
yent  Zrínyi  megtestesített.  Ez  az  eszménykép  nemzetünk- 
nek még  a  pártoskodás,  a  felekezeti  szellem  korában,  a 
hanyatlás  idejében  is  erkölcsi  tartalmat  adott. 

Zrinyi  politikája  legközelebb  áll  Esterházy  Miklóséhoz. 
Zrinyi  éppen  olyan  buzgó  kathoHkus,  mint  a  milyen  a 
nagy  nádor  volt.  S  valamint  Esterházy,  Zrinyi  sem  tar- 
tozik a  katholikus  propaganda  pártjához.  Zrinyi  még 
szabadelvűbb,  mint  Esterházy.  Nemes  szive  és  hazafias 
érzése  visszariad  attól  a  beteges  felfogástól,  mely  a  lelki- 
ismeretet erőszakkal  akarja  irányítani.  «A  mostani  világ, 
a  mikor  szint  akar  adni  a  maga  hadakozásának,  religiót 
obtendál.  De  hun  vagyon  Krisztus  urunk  tanításában,  hogy 
fegyverrel  kell  eretneket,  törököt  a  mi  hitünkre  hoznunk? 
Sehol. »)  «A  katholikus  hitnek  az  ő  géniusza  idegen  a  há- 
borúságtól. Szent  Péternek  nem  vala  szabad  a  maga  oltal- 

máért  sem  kardoskodni.))  «De  ezt  a  mostani  világ  papjai 
másképpen  értik. »  «Zelusnak  neve  alatt  lutheránusok  és 
kálvinisták  ellen  declamálnak.»  <'Nem  isteni  zelus  ez,  ha- 
nem lábak  alól  felszedett  ambitio,  kivel  magok  javát  s 
nem  az  Isten  dicsőségét  keresik.  Krisztus  urunk  funda- 
tióját,  a  testamentumot  elrontják. » 

A  ki  így  gondolkozott,  az  nem  férhetett  meg  az  ak- 
kori papsággal.  Zrinyi,  a  ki  saját  birtokain  sem  zaklatja 
a  más  hitüeket,  állandóan  ellentétben  is  van  Lippay  érsek- 
kel, a  türelmetlen  főpappal.  Elve,  hogy  helytelen,  ha  pa- 
pok kormányoznak.  « Semmi  közök  e  világ  politikus  ad- 
ministratiójához.w  « Látta  a  mi  időnk  « ennek »  ártalmát, 
holott  most  a  papság  (némelyekről  szólok,  nem  mindenik- 
ről) első  fundamentumját  a  maga  conditiójának  tartja, 
hogy  tapodhassa  a  politikus  administratióval  együtt  a 
világi  urakat. » 

Zrinyi  tehát  az  országgyűléseken  a  protestánsok  mel- 
ett  foglal  állást.  Sérelmeik  megszüntetésében  látja  a  nem- 
zet békéjének  és  együttes  működésének  feltételét.  1662-ben 
közvetíteni  igyekszik  a  pártok  között  s  mikor  ez  neki  nem 
sikerül,  az  elégedetlen  protestánsokkal  együtt  maga  is  ott- 
hagyja az  országgyűlést.  Azt  mondja  a  protestánsoknak: 
«nem  osztozom  hitetekben,  de  sérelmetek  az  enyém  is,  mert 
az  a  szabadság  sérelme ».  Gyönyörű  szavak.  Vajha  állan- 
dóan követték  volna  azokat  felekezeteink. 

Zrinyi  hú  királyához.  Benne  keresi  nemzete  képviselő- 
jét. Azt  Írja,  hogy  «a  király  az  isten  képét  e  földön  hor- 
dozza».  De  a  fejedelemnek  nagy  tekintélyéhez  mérten  so- 
kat is  követel  tőle.  Azt  mondja:  (< Legyen  szava  szent, 
legyen  az  sacramentum». 

A  királyok  személyéről  irataiban  mindig  tisztelettel 
nyilatkozik.  Csakis  a  ta}}ácsosokat  hibáztatja. 

Benső    rokonszenvet    azonban   nem   érez   a   dynastia 

iránt.  Mátyás  király  ellenfeléről,  Habsburg  Frigyes  csá- 
szárról ismétli  Bonfin  szavait,  hogy  «német  fő  és  magyar 
fő  soha  sem  lehet  egy  fő>K 

"'  Uynastiánk  erős  birálata  van  abban  is,  midőn  azt 
mondja,  hogy  nagy  baj  volt,  hogy  Mátyás  király  Ausztriát 
meghódította,  mert  az  új  szerzemény  elvonta  volna  Má- 
tyást tőlünk  és  a  király  Bécsben  elpuhult  volna,  mint 
Hannibál  Gapuában. 

Mátyás-féle  magyar  királyság  az  eszménye.  S  midőn 
arra  az  eshetőségre  is  gondolt,  hogy  a  Habsburgok  kihal- 
nak, Rákóczi  György  személyével  kapcsolatban  a  nemzeti 
királyság  helyreállítását  tervezi. 

Ebben  eltér  Esterházytól,  a  ki  bensőbben  ragaszkodik 
a  dynastiához  és  a  Habsburgok  magvaszakad ása  esetében 
is  valószínűleg  a  Nyugaton  kereste  volna  az  új  uralkodót. 

Zrínyit  alattvalói  hűsége  sohasem  gátolja  abban, 
hogy  a  kormány  eljárását  gáncsolja.  A  kormányzás  módjá- 
val nincs  és  nem  is  lehet  megelégedve.  Mint  bán  a  hor- 
vátok sérelmeinek  elintézésén  is  őszinte  szóval  és  kitartás- 
sal fáradozik,  úgy,  mint  Esterházy  tette  a  magyar  sérelmek 
tárgyában,  de  az  eredmény,  a  melyet  elér,  nem  jobb,  mint 
emezé. 

A  legfőbb  kifogása  a  bécsi  kormány  ellen  ennek  erély- 
telensége  volt  a  tőrökkel  szemben.  I.  Lipót  udvaráról  azt 
írja:  «Az  emberek  ugyan  mások,  mások  a  nevek,  más  a 
dolog  külseje,  de  a  szokás  ugyanaz,  ugyanaz  a  késlekedés, 
a  vágy  még  a  becstelen  után  is  ugyanaz,  sőt  a  tespedés- 
nek  a  hatványozása  is  csak  a  régi.  Vajha  dicső  kirá- 
lyunk oroszlánminiszterekkel  is  birna,  tán  nem  panasz- 
kodnánk ma.)) 

Legbensőbb  gondolatát  és  a  szomorú  igazságot  a  kö- 
vetkezőkben fejezi  ki:  «Ha  a  mi  urunknak  alattvaló  ma- 
gyar nemzetéhez  való  diffidentiáját   nem  nevelnék,  sőt  ki- 

gyomlálnák  a  rossz  tanácsosok,  kik  között  mind  német, 
mind  magyar  vagyon,  de  rossz;  ha  el  nem  hitetnék  vele, 
hogy  nem  bir  máskép  a  magyarral,  hanem  mikor  nyomo- 
rult .  .  .  kész  volna  a  dolog,  örülhetne  a  kereszténység, 
nem  telnék  tovább  az  ottomán  hold." 

Alapeszméje,  élete  czélja  a  küzdelem  a  török  ellen. 
Őseinek  példája,  a  szigetvári  hős  dicső  emléke,  valamint 
báni  hivatalos  állása  annak  hű  teljesítésére  serkentik,  a  mi 
nemzetének  legnagyobb  érdeke. 

Éjjel  és  nappal,  békében  és  háborúban,  észszel  és 
karral,  szóval  és  tettel,  egész  egyéniségével  és  nagy  vagyo- 
nával egyaránt  szolgálja  a  magasztos  ügyet,  a  melynek 
életét  szentelte. 

Felismeri,  hogy  az  ozmán  hatalom  gyengül.  Többször 
mondja,  hogy  megjött  az  alkalom  a  felszabadulásra,  mert 
hanyatlóban  van  a  félhold  fénye.  Ezért  szól  a  királyi  ta- 
nácsban a  harcz  mellett.  Ezért  aggressziv  a  határszéleken. 
Ezért  műveli  magát  a  katonai  tudományok  terén  elmélet- 
ben és  gyakorlatban  s  lelkesíti  hasonló  munkára  nemze- 
dékét. Tanulmányaival  magát  és  nemzedékét  akarja  a  nagy 
napokra  előkészíteni.  Szép  eposzát,  a  Zrinyiászt.  a  török 
elleni  szenvedély  fölkorbácsolására  írja  meg.  A  költő  is 
a  hazafit  szolgálja.  Minden  képességét  egy  czélra  fordítja, 
hazája  fölszabadítására. 

Prózai  irataiban  is  a  nemzetet  önbizalomra,  vitéz 
tettekre  sarkalja.  Nálunk,  mondja,  senkise  válaszsza  a 
könnyű  életet,  senkise  éljen  magának,  mindenki  azt  csi- 
nálja, a  miből  «a  magyar  nemzet  tapasztalható  hasznot 
vehet ».  Örök  igazság,  a  melyhez  a  magyarnak  alkalmaz- 
kodnia kell.  Kevesen  vagyunk,  nincs  közülünk  senkinek 
sem  joga  pusztán  önmagának  élni. 

Ha  magunkban  nem  bízunk,  mondja.  « héjában  remél- 
jük szomszédoktul  és  más  idegen  barátainktul  segítséget ». 

Mindig  sürgeti  az  idegen  segítséget.  Saját  vezetése 
alá  kér  külföldi  ezredeket.  De  czélja  a  magyart  tettre  buz- 
dítani és  rávenni  arra,  hogy  megfeszítse_egész^  erejét  és 
az  üdvözítést  ne  mástól  várja. 

^  idegen  nemzeteket  végig  mustrálja  és  arra  az 
eredményre  jut,  hogy  « ezektől  sem  lehet  segítség  úgy, 
hogy  az  legyen  a  fundamentuma  a  mi  szabadulásunknak". 
"  A  történelemből  bizonyítja,  hogy  «a  derekas  vesze- 
delmek nálunk  az  idegenektől  estek ».  S  ha  győzne  a  né- 
met, ki  remélheti,  hogy  a  mit  nyer,  azt  « magának  ne 
akarja  tartani ».  A  jövő  igazolta  e  jóslatot.  A  nemzetek 
emelkedésüket  csak  önmaguknak  köszönhetik.  Mások  is 
lehetnek  segítségére,  de  biztos  csak  az  a  szabadság  és 
jog,  a  melyet  a  nemzet  önerejéből  bírt  megszerezni. 

«Mi  magyarok  ne  tegyünk  fundamentumot  senki  vi- 
tézségébe, hanem  míg  Isten  ép  kezét-lábat  adott  kinek- 
kinek,  azon  erőlködjék,  hogy  az  idegenek  ne  legyenek 
szükségesek  principaliter,  hanem  accessorie,  segítségképen. » 

«Ha  így  lesz  dolgunk,  felelek  életemig »,  mondja  az- 
után nagy  igazsággal,  «az  idegeneknél  is  elegendő  segít- 
séget találunk.)) 

«A  vízben  haló  embertől  fél  a  hajóban  ülő  is.» 

Az  idegen  « inkább  ad  segítséget  olyannak,  a  kit  lát 
serénykedni  a  maga  dolgában,  hogysem  a  tunyának*. 
Úgy  van ;  csak  az  erősnek  van  szövetségese. 

Zrínyi  nem  akarja  az  idegen  támogatást  nélkülözni ; 
maga  mondja,  hogy  «a  törökhöz  képest  mi  csak  nyomo- 
rultak vagyunk"). 

De  csak  abban  az  esetben  számít  védelemre  és  csak 
úgy  hiszi,  hogy  ez  a  védelem  szabadságot  jelent,  nem 
pedig  új  zsarnokot,  ha  magunk  is  megfeszítjük  erőnket. 
«Most,  ha  valami  csak  megrezzenik  is  a  török  részéről, 
futunk    ide    és    tova,    vizeken   által,   ki   emide,   ki  amoda. 

minden   remediumunk    csak    a    másoktól    való    segítség- 
koldulás*). 

Ezt  akarja  orvosolni,  ebben  látja  az  ország  legnagyobb 
baját,  ebből  származott  a  lealázó  és  veszélyes  függés  azok- 
tól, a  kiktől  koldultunk,  s  a  kiknek  mégsem  akartunk  jo- 
got adni.  S  ebben  is  igaza  volt. 

A  szenvedő  és  eltörődött  nemzet,  egyesítő,  központi 
vezetés  híjával,  elhagyatva  létének  és  önállóságának  hiva- 
tásos őrétől,  a  Nyugattal  való  szövetség  helyes  és  szüksé- 
ges eszméje  helyett  a  szövetségesnek  erejével  való  meg- 
mentés hiú  reményében  bizakodott.  így  volt  ez  már  Mar- 
tinuzzi  óta.  Marlinuzzi,  a  ki  a  magyar  erőt  megszervezte 
és  tekintélyes  magyar  hadsereggel  rendelkezett,  nem  merte 
ezt  az  általa  megszervezett  erőt  a  török  ellen  harczba 
vinni. 

A  királyok  hibás  politikája  következtében  a  nemzet 
idealizmusa  később  inkább  az  alkotmány  védelmében  nyi- 
latkozik meg,  mint  a  török  elleni  küzdelemben.  Bocskait, 
ki  eleinte  Zrinyi  eszméjének  él  és  a  ki  Báthory  Zsigmon- 
dot arra  lelkesíti,  hogy  a  török  ellen  harczoljon,  Rudolf 
hibái  arra  szorítják,  hogy  a  király  ellen  forduljon.  A  Bocs- 
kai lelkében  átélt  változás  végbemegy  a  nemzet  lelkében 
is.  Míg  a  XVI.  században  a  nemzet  lelkesedése  a  török 
ellen  harczoló  hősök  felé  fordul,  s  míg  ezen  században  a 
nemzet  legjavát  a  pogány  elleni  harczok  eszméje  foglal- 
koztatja, a  XYII.  században  ez  már  nincs  így.  Bocskai 
typusa  váltja  föl  a  Zrínyiek,  a  Dobók  és  Szondiak  szere- 
pét. Bethlen  Gábor  agyában  megvillant  ugyan  az  az  eszme, 
hogy  a  törököt  a  magyar  nemzet  erejével  és  idegen  segít- 
séggel hazájából  kiűzze.  De  ez  a  gondolat  ellentétben 
volt  saját  nniltjával.  a  nemzet  érzelmeivel  és  a  világ  akkori 
helyzetével.  Hogyan  számíthatott  volna  Bethlen  a  harmincz- 
éves    háborúval    elfoglalt    királyra,    a   kinek  mindeddig  el- 

keseredett  és  veszedelmes  ellensége  volt.  Összeműködésük 
ellenfelek  ravaszkodásaiból  eiedö  kétes  értékű  és  ideigle- 
nes parallelactio  lett  volna,  nem  pedig  becsületes  szövet- 
ség és  barátok  lelkes  harcza  a  közös  czélokért. 

A  királyok  nem  szervezték  a  nemzetet,  az  a  szervezet 
pedig,  melyet  nála  az  élet  körülményeihez  való  önkéntelen 
alkalmazkodás  teremtett,  a  deczentralizáczió  jegyében  tör- 
tént. A  vidék  a  központi  hatalomra  gyanús  szemmel  né- 
zett. A  támadásoknak  kitett  országrészek  legtöbbnyire  ön- 
védelme szorultak.  Erdély  is  czentrifugális  erőt  képviselt, 
főleg  Bethlen  és  Piákóczi  idejében. 

Esterházy  volt  az  első,  a  ki  a  nemzetet  szervezni  és 
erejét  a  király  köré  csoportosítva,  a  török  ellen  fordítani 
akarta.  Zrinyi  ugyanazon  a  nyomon  haladt  tovább.  Mind 
a  kettő  azon  van,  hogy  a  nemzetet  talpraállítsa  és  egye- 
sítse. Esterházy  Erdélyben  olyan  fejedelmet  kivan,  a  ki  a 
Keletnek  pihentebb  erejével  a  török  ellen  indul  meg. 
Ezért  ellensége  Bethlennek  és  Rákóczinak,  a  kiktől  ezt 
nem  várhatja.  Zrinyi  ezt  a  politikát  magáévá  teszi.  A  tö- 
rökre támaszkodó  I.  Rákóczi  György  ellen  harczol^  de 
II.  Rákóczi  Györgygyei  szemben  másként  jár  el,  mert  azt 
reményű,  hogy  megnyeri  a  maga  eszméjének.  A  fiatal 
fejedelem  kezdettől  fogva  engedet metlen  volt  a  török  irá- 
nyában. A  szultán  akarata  ellen  a  Duna  melletti  tartomá- 
nyok ügyeibe  avatkozik.  Zrinyi  lelkesedik  e  föllépésén  és 
a  nemzet  felszabadulását  Rákóczi  Györgytől  várja.  Azon 
fárad,  hogy  megszerezze  a  király  jóindulatát  a  fejedelem 
számára.  Az  összes  magyar  erőket  a  török  ellen  akarja 
fordítani.  Még  Rákóczinak  szerencsétlen  lengyelországi  had- 
járata után  sem  tesz  le  arról  a  reményéről,  hogy  Rákóczi- 
val együtt  a  török  ellen  indulhat.  A  fejedelem  érdekében 
és  a  török  ellen  a  Habsburgokat  is  harezba  akarja   vinni. 

Zrínyi  a  nemzetet  rendszeresen  akarja  szervezni. 
« Fegyver,  fegyver,  fegyver  kívántatik  és  jó  vitézi  reso- 
lütio.o  oA  mi  nemes  szabadságunk  az  ég  alatt  sehun 
nincs,  hanem  Pannoniában.  Ezért  egész  lelkünknek  appli- 
catióját,  minden  testünknek  fáradtságát  fordítanunk  kell 
a  mi  utolsó  veszélyünknek  eltávolítására.))  S  van  rá 
erőnk,  csak  tudjuk  használni.  «Soha  muzulmán  vér  na- 
gyobb folyásokkal  nem  folyt,  mint  a  magyar  kard  miatt.  •> 
«De  most  messze  estünk  a  régiektől. »  « Csúfsága  let- 
tünk a  nemzetnek  —  ellenségünknek  pedig  prédájává.* 
Miért?  kérdezi  azzal  a  hazafisággal,  a  mely  kíméletet  nem 
ismer  s  a  mely,  mert  mélységes  és  igaz  s  mert  belátással 
párosul,  nem  hízeleg  és  soviniszta  nem  lehet.  Mint  szá- 
zadok múlva  —  igaz  hazafiasságban  a  párja  —  Széchenyi 
István,  ö  is  kemény  bírája  nemzetének.  Neki  is  annak  a 
hibája  fáj  mindennél  jobban,  a  kit  leginkább  szeret.  Az 
idegen  gyengéje  hidegen  hagyja,  az  ellenségé  örömet  okoz 
s  csak  saját  vére  bántja.  Hízelgő  mindig  elég  van.  Az 
igaz  hazafi  kötelessége  az,  hogy  igazat  mondjon. 

Zrínyi  azt  mondja,  hogy  «a  magyar  vitézség  discip- 
linája  meg  nem  tartásáért,  a  részegségért,  a  tunyaságért, 
az    egymást    gyűlöletért  és  ezer  ilyen  vétkünkért  szolgáin. 

«Én  nem  hízeleghetem.))  « Megismervén  magad,  vesd 
ki  ezt  a  mocskot  lelkedből;  reformáld  vétkeidet,  öltözzél 
igazságban,  övedzzél  erősséggel.* 

A  «mostani»  nemesekről  azt  mondja:  íossz  a  neve- 
lésük: vagy  henyélnek  otthon,  vagy  beállnak  egy  magyar 
úr  szolgálatába  és  ott  «mit  tanulnak?  Innya;  mit  többet? 
Pompáskodni,  egy  mentét  aranynyal  megprémezni,  pipes- 
kedni,  paripát  futtatni,  egyszóval  esküdni,  hazudni  és 
semmi  jót  nem  követni)).  « Senki  sem  tanul  tudományo- 
kat, senki  sem  lesz  zarándokká,  hogy  láthasson,  tudhasson 
abból  valamit  hazájának  szolgálni. » 

Zrinyi  tudatában  van  a  nevelés  fontosságának,  a 
tanulás  értékének,  az  utazás  jelentőségének.  Igazán  egye- 
temleges szellem.  Éles  szeme  végigjár  a  nemzet  szerveze- 
tén és  meglátja  minden  hibáját. 

S  kritikája,  sajnos,  megfelelt  az  igazságnak.  A  sok 
nyomor,  a  nagy  szegénység,  a  felsőbb  vezetésnek  és  a 
íegyelemnek  hiánya,  a  reménytelenség  mindenütt  éreztette 
hatását.   Mindezt   már  Esterházy  is  korholta. 

A  zsitvi  toroki  béke  óta  nem  volt  nagy  háború  a  tö- 
rök ellen.  A  magyarok  Bethlen  óta  más  irányú  nagyobb 
harczokat  sem  vívtak.  Elszoktak  tőlük.  Vitéz,  sőt  hősies 
küzdelmek  néha  még  folytak  a  török  szakadatlan  becsapá- 
sai következtében  a  Végeken,  de  egészben  véve  a  nemzet 
és  védereje  bomladozolt. 

Zrinyi  szigorú  bíró  volt,  de  Ítéletével  a  nemzetet  nem 
teszi  kislelküvé,  mert  nagyra  tartja  ősi  erényét  s  bízik 
javulásában.  A  jelent  ostorozza,  hogy  a  jövő  méltó  legyen 
a  múlthoz.  Nemzedékének  fáj,  a  mit  róla  mond,  de  bírá- 
lata nem  fakad  fajának  kicsinyléséből  s  nem  csüggeszti, 
hanem  fokozza  becsvágyát. 

« Ámbár,  mondja  Zrínyi,  «a  mi  magunk  népét,  a  mint 
mostan  vagyon,  jól  leábrázoltam,')  mégis  oltalmunkra  «a 
magyart  kíván om».  «Gsak  javítsuk  magunkat.*) 

Nem  elég  a  lelkesedés,  a  vitézség,  az  egyesek  erő- 
feszítése, új  szervezet  is  kell.  A  veszély  állandó  lévén, 
Zrinyi  belátja,  hogy  csak  állandó  intézménynyel  lehet  azt 
leküzdeni.  «Nem  elég  az,  hogy  minden  particulatus  em- 
bernek legyen  fegyvere  házánál,  noha  ennek  is  úgy  kell 
lenni,  hanem  hogy  az  ország  tartson  egy  armadát  lábon 
készen,  a  ki  mindenfelé,  minden  órában,  minden  pillan- 
tásban, télen-nyáron  oda  mehessen,  a  hová  a  szükség 
kívánja.  Et  fundamentuma  megmar adásunknak.y> 

Nagy  háború  esetében  azonban  Zrinyi  azt  akarja,  hogy 

Gróf  Andrássy  Gyula:  Fvnmar adásunk  okai.  " 

az  egész  nemzet  fegyvert  ragadjon  és  a  kettős  létszámra 
emelt  rendes  sereg  központja,  tanítója  legyen  a  nemzeti 
nagy  felkelésnek.  Az  adja  a  tiszteket  és  az  altiszteket. 

Ez  a  katonaság  álljon  magyar  vezérlet  alatt.  Mivel 
azonban  egyelőre  kevés  a  tanult  magyar  tiszt,  fogadjanak 
egy  ideig  idegeneket  más  nemzetből.  «Nem  szégyen  attól 
tanulni,  a  ki  többet  tud;  szégyen  megkötni  magát  tudat- 
lanságában s  nem  tanulni. »  Utal  a  külföldre,  a  mely  gyak- 
ran tett  így.  De  ez  csak  átmenet  legyen.  «A  hadi  népet 
magyarból  akarom  csinálni.)) 

S  legyen  vasfegyelejn  a  seregben.  Ne  féltse  attól  a 
magyar  a  szabadságát.  Az  a  bajunk,  «hogy  a  mi  szabad- 
ságunkat annyira  tágan  értjük,  hogy  akármilyen  hajducska 
nem  örömest  hagyja  magát  az  ilyen  discipUnába.  Igaz, 
nincs  a  szabadságnál  szebb  dolog;  de  nincs  semmi,  a  mi 
a  világon  az  ö  libertásukat  jobban  megtartsa,  inint  a  fe- 
gyelem. )) 

A  magyarban  ma  is  meglevő  hibát  leplez  le  vele  a 
XVII.  század  nagy  gondolkozója. 

S  az  új  hadi  törvény  terjedjen  ki  az  országra,  Er- 
délyre is.  « Mindnyájunknak  kell,  a  kik  magyarok,  horvá- 
tok vagyunk,  ebben  concurrálnunk.» 

S  gondoskodjunk  pénzről  is.  A  király  fizesse,  mint 
eddig  tette,  a  Végeket,  de  a  derékhadakat  maga  a  nemzet 
tartsa. 

«A  magyar  nemzet  nem  olyan  pénzes,  mint  egyéb 
más  nemzetek.  De  a  török,  ha  meghódítaná,  találna  ezüs- 
töt, aranyat.  Tehát  vegyük  elő  mi  is,  mint  ö  tenné,  a  hol 
van,  «ha  az  oltárról  is»),  keressük  elő  ládáinkból  mindnyá- 
jan. Hagyjunk  békét  egy  sokáig  a  pompának  s  vendégség- 
nek, a  kerteknek  s  más  haszontalan  épületeknek,  a  pré- 
mes köntösnek,  az  ezüst  kupának  és  más  haszontalan 
czifraságnak)). 

Zrínyi  nem  barbár.  Vára  telve  remek  műtárgyakkal. 
De  a  nemzet  önvédelmét  fölébe  helyezi  minden  másnak  s 
habozás  nélkül  feláldozni  kész  érte  azt  is,  a  mit  különben 
nagy  becsben  tart.  « Reformáljuk  magunkat  elsőbben,  kik 
elei  vagyunk  az   országnak,  azután   az    alattunk   valókat-). 

Midőn  sokan  a  nemesi  előjogot  az  adó  alól  való  men- 
tességben keresik.  Zrínyi  a  kötelesség  odaadóbb  teljesítésé- 
ben és  fokozott  áldozatkészségben  látja  azoknak  a  hivatá- 
sát, a  kik  «elei  az  országnak*.  Önmagukon  kezdjék  meg 
a  javítást  a  hatalmasok,  a  kik  rendesen  másoktól  várnak 
mindent. 

Zrínyit,  a  ki  jelleménél  fogva  is  hűséges  alattvaló, 
vallása  és  a  török  iránt  érzett  szenvedélyes  gyűlölete  is  a 
királyhoz  kapcsolja.  Általában  a  rendnek,  a  fegyelemnek 
az  embere.  Gouvernementális  szellemű.  Jó  király,  mondja, 
helyrepótolja  a  szabadság  sérelmét  is.  A  királynak  adót 
kell  kapni,  mert  csak  így  felelhet  meg  kötelességének, 
mondta  máskor.  Nem  frazeolog  és  hazafisága  nem  merül 
ki  a  kiváltságokért  való  ügyvédeskedésben.  Gyakorlati  po- 
htikus.  Tudja,  hogy  előbb  élnie  kell  a  nemzetnek  s  csak 
azután  élvezheti  szabadságait.  Ha  valaki,  ő  volna  képes  a 
király  és  a  nemzet  között  a  harmóniát  biztosítani.  Egyéni- 
sége bubája,  neve  fénye,  kardja  és  tolla  dicsősége  alkal- 
matossá teszik  arra,  hogy  magával  ragadja  a  nemzet  lel- 
két s  megvan  benne  az  akarat  is  arra,  hogy  a  király  leg- 
hűbb szolgája  legyen. 

Csak  harczba  kellene  vinni,  csak  kellő  munkát  kellene 
számára  megnyitni,  a  fejedelemnek  csak  magyar  királynak 
kellene  tudni  lenni. 

S  e  helyett  mit  csinálnak  a  bécsi  kormányférfiak? 

A  nádori  állásra  Zrínyit,  az  ország  legérdemesebb 
emberét,  a  leggazdagabb  főurak  egyikét,  a  legnépszerűbb 
dahát  nem   is  jelöUk.    Zrínyi   pedig    kívánt   nádor   lenni. 

6* 

A  nagy  ember  jogos  ambicziója  hevíti.  Csak  mint  nádor 
valósíthatja  meg  politikáját,  gyakorolhat  döntő  befolyást  a 
koronára  és  a  nemzetre.  Csak  ekkor  szervezhetné  békében 
a  háborúra  a  nemzetet.  De  beletörődik  mellőzésébe.  Azért 
kivánt  első  lenni,  hogy  használjon:  sértett  hiúságból  sem 
fog  tehát  ártani.  Kisebb  állásban  is  annyi  szolgálatot  kíván 
tenni,  a  mennyit  csak  tehet.  Csak  azt  kívánja,  hogy  a  báni 
állásnak  minél  méltóbb  betöltése  és  a  határoknak  sikeres 
védelme  végett  megfelelő  eszközökkel  lássák  el.  De  ezt  sem 
éri  el. 

Zrínyi  megbocsátaná  mellőzését,  csak  a  nemzet  érde- 
keit óvná  meg  a  király.  Ha  a  kormány  az  ország  védel- 
mét szivén  hordaná  és  a  török  harczra  szervezkednék. 
Zrínyi  a  nemzet  egész  erejét  a  király  táborába  tudná  vinni. 

De  a  mellőzött  hazafi  látja,  hogy  a  munkát,  a  melyet 
nem  bíztak  reá,  más  sem  végzi  el  és  hogy  a  török  garáz- 
dálkodásait tétlenül  nézik. 

A  Rákóczi  halálával  megindult  erdélyi  lázadás  végül 
mégis  arra  készteli  a  kormányt,  hogy  fölhagyjon  tétlenségé- 
vel. Montecuccoht  Kemény  fejedelem  védelmére  küldi.  De 
hadjárata  teljes  kudarczczal  végződik.  Kemény  Jánost  a 
segély  nem  menti  meg  s  a  német  hadak  több  kárt  okoz- 
nak az  országnak,  mint  az  ellenségnek. 

A  török  új  támadásra  készül,  olyan  nagy  harczra, 
mint  a  minőt  a  zsitvatoroki  béke  óta  nem  indított  meg. 
Zrínyi  látja,  hogy  elkerülhetetlen  a  háború  s  hogy  a  király 
és  a  nemzet  nem  készülnek  a  leszámolás  napjára.  Azt 
hiszi,  "kezdődik  az  utolsó  romlás)).  «Úgy  látom,  minden 
veszély  összeesküdt  megnyomorodott  hazánkra.  Bécsben 
semmit  sem  végezhettek  a  magyar  urak,  mert  oly  rémülés- 
ben vagyon  a  szomszéd  nemzetség  is,  hogy  csaknem  job- 
ban van  őnekik  a  biztatásra  szükségük,  hogysem  minékünk, 
a  kik  elsők  vagyunk  a  veszedelmekben." 

De  ha  veszni  kell,  mondja  halálra  kész  elszántsággal, 
veszszünk  « vitézül,  magyari  szívvel,  ellenségünk  kimond- 
hatlan  kárával ».  S  az  első  akar  lenni  a  halálban. 

Midőn  ősének.  Szigetvár  rettenthetetlen  védőjének  nagy- 
tettét  megírja,  hősét  eszményesíti.  Vitéz  kötelességteljesí- 
tésből katonai  büszkeségből  eredő  harczában  költői  kép- 
zelete szándékos  önfeláldozást  látott,  azt  a  gondolatot, 
hogy  vére  kiengesztelje  a  haragvó  Istent  és  megváltsa  a 
kereszténységet  és  a  magyarságot.  A  maga  lelkét  lehelte  a 
vitézségben  hozzá  hasonló,  de  idealizmusban  messze  mö- 
götte maradó  szigetvári  oligarchába.  Képzeletének  szép 
álmát  most  meg  akarja  valósítani. 

«Azon  vagyok,  rajtam  kezdi en  a  veszedelem.  »> 

« Örömmel  adok  hálát  az  Istennek,  ha  én  rajtam,  a 
mint  hire  vagyon,  kezdődik  el  az  utolsó  romlás. » 

S  Zrínyiben  ez  nem  kérkedés.  Nagysága  abban  van, 
hogy  minden  szava  igaz  s  hogy  azt,  a  mit  mond,  végre 
is  akarja  hajtani.  Saját  pénzén  és  a  bécsi  udvar  engedelme 
nélkül  várat  épít  a  török  határon  és  örökös  támadásaival 
öntudatosan  magára  vonja  az  ellenség  haragját.  Egyik 
szomszéd  basa  figyelmezteti  magatartása  következményeire, 
mire  ő  azt  feleU,  hogy  büszke  lesz  rá,  ha  a  világ  első 
hatalmával  küzdve  halhat  meg.  Az  erők  aránytalansága 
fokozza  dicsőségét. 

A  tunya,  gyáva  és  őt  mellőző  politika  odáig  juttatja 
Zrínyi  hősi  lelkét,  hogy  reménytől  és  hittől  duzzadó  szivé- 
ből eltűnt  a  bizalom  utolsó  csilláma  is  s  hogy  a  halálra 
szánta  el  magát. 

("Olyan  desperatióban  vagyok,  mint  az  oktalan  állat », 
írja  egyik  barátjának. 

Lelke  nem  jutott  volna  ebbe  az  állapotba,  ha  csupán 
az  udvar  hagyja  el.  Nemcsak  tőle  várta  a  nemzet  védel- 
mét; a  nemzettől   magától   kívánta   az   erélyes  küzdelmet. 

Irtózatos  tragikuma  abból  eredt,  hogy  várakozásának  a 
nemzet  sem  felelt  meg. 

Nemzetétől  hősies  elhatározást,  nagy  áldozatokat  ki- 
vánt.  Ha  mint  nádor,  a  király  tekintélyére  támaszkodva, 
követeli  a  reformokat  s  a  kormányok,  a  mint  írja,  a  nem- 
zetet, ha  « akarata  ellen  is,  régi  jó  állapotára  fel  igyekezné- 
nek emelni*),  akkor  bizton  sikert  látott  volna;  mert  akkor 
álmából  a  nemzetet  bizton  fölrázhatta  volna.  De  midőn  a 
hormány  fél  a  nemzet  szervezésétől,  magános  ember  vem 
képes  a  rendi  társadalomnak  mindig  erős  önzését  legyőzni. 
A  központosítás,  a  fegyelmezés  az  államnak  és  a  királynak 
buzgó  közreműködésével  is  csak  nehezen  valósítható  meg, 
e  tényezők  ellenére  pedig  egyáltalában  kivihetetlen.  Franczia- 
országban  és  Poroszországban  a  nemzeti  dynastia  követke- 
zetes munkája  birta  csak  létrehozni  azt  a  központosítást  és 
azt  a  fegyelmet,  a  mely  később  ezen  nemzetek  erejévé  vált 
és  lehetővé  tette  XIV.  Lajos  és  II.  Frigyes  diadalait.  Nálunk 
semmi  sem  történt  a  nemzet  erejének  szervezése  czéljábóL 
Természetes  tehát,  hogy  Zrinyi  törekvései  nem  jártak  si- 
kerrel és  hogy  a  nemzet  nem  képes  egységes  erőt  kifejteni. 
Sem  királya,  sem  nemzete  nem  használja  ki  a  gond- 
viselésnek Zrínyiben  adott  ritka  ajándékát. 

A  nagy  ember  egymagában  nem  bír  nagy  korszakot 
alkotni.  Ehhez  hozzája  méltó  társadalom  is  kell  és  kitűnő 
segítő  társakra  van  szükség.  Az  olyan  kornak,  mint  a 
Zrinyié,  hiába  van  olyan  fia,  mint  a  milyen  ő. 

Az  udvar  politikája,  a  mely  Zrínyit  kétségbeejti,  meg- 
rontja a  nemzet  hangulatát  is.  A  protestánsok  bizalmatla- 
nok. S  a  Montecuccoli-féle  erdélyi  expediczió  kudarcza  és 
a  német  hadak  garázdálkodása  még  a  katholikusokat  is 
megijeszti.  Mindenfelől  sérelmek  hangzanak  föl,  midőn 
vállvetett  küzdelemre  volna  szükség.  A  mikor  a  török  tá- 
madásra készül,  a  magyar  pártok  egymástól  és  királyuktól 

félnek.  Egységes  vezetés  hiányában  az  erők  tehetetlenekké 
válnak  és  Zrínyi  bárhová  néz,  szomorú  jelenségeket  lát. 
Csak  Isten  segíthetne  még  valamely  csodával  —  írja.  De 
miért  tegye  ezt,  midőn  <i egymást  gyűlöljük  és  csaknem 
mint  az  ebek  vagyunk  ...  Mi,  kik  minden  nyavalyánk- 
ban csak  egymásra  szánkat  tatjuk  s  mindnyájan  vagyunk 
rosszak  és  vétkesek  .  .  .  Mi,  az  kik  mmdenik  a  maga 
«pnvátumáért»  pattog  ...  a  publikumért  meg  némul  .  .  .  s 
örömest  látjuk  felebarátunk  házát  égve  .  .  .  csak  legyen 
annyi  hasznunk  benne,  hogy  annál  melegedhessünk  fél 
óráig. >y  «Mi»,  mondta  az  elkeseredett  hős,  nfegTjvert  kezünkbe 
nem  veszünk,  hanem  mint  a  szarnarak  nyögünk. ^> 

Az  események  gyors  haladása  felrázza  Zrínyit  tépelő- 
déseiből.  A  török  támadó  hadjáratot  indít  (1663).  Eleinte 
minden  úgy  történik,  a  hogyan  Zrínyi  elképzelte.  A  ma- 
gyarság nem  kel  fel,  mert  a  török  a  maga  központi  hely- 
zetéből mindenkinek  az  otthonát  veszélyezteti  és  senki 
sem  bízik  az  országos  védekezés  sikerében.  Az  uralkodó 
békét  akart.  Számított  is  erre  egészen  az  utolsó  pillanatig 
és  ennélfogva  készületlen  volt.  Csak  a  nagyvezér  hibájá- 
nak köszönheti,  nem  pedig  saját  érdemének,  hogy  1663-ban 
döntés  még  nem  következik  be,  a  mely  pedig  csak  ellene 
történhetett  volna  meg.  A  nagyvezér  ügyefogy ottsága  követ- 
keztében Montecuccolinak  és  Zrínyinek  különvált  kis  seregei 
meg  nem  semmisülnek  s  a  törökök  csak  Érsekújvárig  jut- 
nak el.  Zrínyi  gyors  és  ügyes  mozdulatokkal  némi  győzel- 
met arat  és  a  magyar  fegyverek  fényét  újra  ragyogtatja;  a 
német  hadak  pedig  tétlenül  töltik  idejüket.  Zrínyi  Monté - 
cuccolit  is  támadásra  akarja  buzdítani,  de  hiába,  Monte- 
cuccoli  nem  mozdul  meg. 

Montecuccoli  az  ügyes  portyázáshoz  nem  értett  s  nem 
akarta  gyenge  hadát  megosztva,  ennek  egy  részét  Zrínyire 
bízni,  a  kinek  katonai  képességeiben  nem  hitt  és  a   kinek 

személyes  ellensége  is  volt.  A  két  férfiút  elvi  ellentétek 
is  szétválasztották.  Montecuccoli  doctrinair,  az  óvatos  és 
biztos  hadmüveletek  hive.  Zrinyi  a  szakadatlan  tevékeny- 
ség és  a  gyorsaság  barátja.  Bízva  magában  és  a  magyar 
lovasságban,  a  magyar  foglyok  megmentéseért,  a  hazánk- 
ban szerzett  zsákmány  visszafoglalásáért,  a  megrettent 
nemzet  bátorításáért  merész  támadásra  hajlik.  Rajongás- 
sal szereti  hazáját  és  ezért  minden  elmulasztott  perez 
pokoli  kínokat  okoz  neki.  De  nem  így  Montecuccoli.  Ö  nem 
érzi  a  nemzet  fájdalmát,  nem  szereti  a  magyart,  nem  ra- 
gadja el  a  hév,  a  pogányon  bosszút  állani.  A  nemzet  föl- 
villanyozásától  semmit  sem  vár.  Zrinyi  vállalkozásának 
sikerében  sem  bízik.  A  « lehető))  relatív  fogalom.  A  mit 
Zrinyi  el  bír  érni,  az  Montecuccolitól  nem  telik  s  a  mit 
Zrinyi  kigondol,  azt  Montecuccoli  nem  bírja  végrehajtani  s 
ezért  feltétlenül  rossznak  tartja,  ámbár  csak  nem  neki  való. 

Zrinyi  a  szerencsétlen  hadjárat  után  erős  támadást 
tervez  Eszék,  a  törökök  hadmüködési  alapja  felé.  A  dél- 
vidéki várakra  és  Alsó-Ausztriára  támaszkodva,  az  ellen- 
félt a  legérzékenyebb  helyén  sújtaná. 

A  töröknek  javára  vált  központi  helyzete,  nekünk 
meg  az  a  körülmény,  hogy  tág  és  átfogó  hadmüködési 
alapunk  lévén,  a  töröknek  magyarországi  állását  többfelöl 
fenyegethettük  és  hátában  támadhattuk  meg.  Zrinyi  ezt  a 
helyzetet  hasznára  akarja  fordítani.  Ha  a  téli  pihenő  köz- 
ben hajtatnék  végre  a  müvelet,  midőn  az  ellenség  derék- 
hada még  távol  van,  akkor  elfoglalhatjuk  a  Drávát  és 
tavaszszal  a  magyarországi  megszálló  hadakkal  való  egye- 
sülése előtt  oly  döntő  csapást  lehetne  a  törökre  mérni, 
hogy  az  egész  ország  felszabadulhatna.  Ha  e  hadjárat 
közben  a  Duna  alsó  részét  el  lehetne  foglalni,  egyetlenegy 
győzelem  elvághatná  a  törököt  Konstantinápolytól. 

Valóban  van  valami  napóleoni  conceptió  Zrinyi  ezen 

gondolatában.  Emlékeztet  azon  tervre,  a  melyet  min- 
den kornak  legnagyobb  hadvezére  végrehajtott,  a  midőn 
1800-ban,  fölhasználva  hadmúködési  alapjának  átfogó  voltát, 
az  osztrák  hadakat  nem  elölről  támadja  meg,  hanem  az 
Alpeseken  átkelve,  jobbszárnyuk  mögé  kerül  és  Marengónál 
egy  csapással  nyeri  meg  az  egész  hadjáratot. 

Montecuccolinak  azonban  az  efféle  terv  nem  volt  tet- 
szésére. Ö  arcztámadást,  Esztergomnak,  Budának  megvívá- 
sát javasolja. 

Zrinyinek  mégis  sikerül  engedelmet  kapni  arra,  hogy 
téli  időben  a  maga  tervének  végrehajtására  kísérletet  te- 
gyen. S  szép  eredményt  ér  el.  A  török  föhidat  lerombolja, 
több  kisebb  várat  elfoglal,  úgy  hogy  ha  tavaszszal  kellő 
támogatást  kap,  az  ázsiai  hadakat  a  Drávánál  megver- 
hette volna  s  ezzel  a  harczteret  áthelyezhette  volna  a 
Balkán-félszigetre. 

De  ez  elmarad.  Zrinyi  legalább  Kanizsát  akarná  az 
ellenséges  főerő  megjelenése  előtt  elfoglalni.  De  a  csapa- 
tok későn  érkeznek  és  az  udvari  tanács  azt  a  hibát  kö- 
veti el,  hogy  a  várat  támadó  sereg  vezéreit,  Zrinyit,  Ho- 
henlohet  és  Strozzit  egyenlő  hatalommal  ruházza  fel.  Egy 
akarat  helyett  három  ellentétes  akarat  vezet.  Czéltudatos 
és  gyors  akczió  helyett  minden  mozdulatnál  habozás  és 
lassúság  érezhető.  Az  egymásban  nem  bízó  vezérek,  az 
egymást  gyűlölő  katonák  kudarczot  vallanak.  Megérkezik  a 
török  főhad.  Zrinyi  szembe  akar  vele  szállni.  Vezértársai 
ezt  megakadályozzák  és  vissza  kell  vonulnia. 

A  török  erre  Zrinyivár  alá  megy.  A  nagy  magyarnak 
ez  egyéni  alkotása  volt  a  háború  egyik  ürügye.  Most  a 
török  be  akarja  venni  a  várat  és  meg  akarja  törni  a  leg- 
veszélyesebb ellenségét,  a  kitől  az  utolsó  évtizedben  a  leg- 
többet szenvedett,  a  ki  maga  fölér  egy  országgal.  Az  ellen- 
ségnek Zrinyi  megrontására   irányuló   buzgósága  neki  ke- 

serves  elégtételül  szolgálhatott,  mert  a  Montecuccolitól 
kicsinyelt  vár  fontos  voltának  a  bizonyítéka. 

Montecuccoli  nemzetközi  erős  had  élén  szintén  Zrinyi- 
vár  alá  érkezik,  de  semmit  sem  tesz  ennek  a  megvédé- 
sére. Zrinyi  kétségbeesve  nézi,  miként  vész  kárba  annyi 
fáradsággal  létrehozott  munkája.  Bécsbe  megy  panaszra. 
Az  egész  magyarság  elkedvetlenedik.  Mindenki  rosszakara- 
tot lát  Montecuccoli  magatartásában.  A  magyar  és  horvát 
hadak  nagy  része  otthona  födözésére  haza  indul.  Eközben 
a  török  Szent- Gotthárdnál  csatára  kényszeríti  a  XIV.  Lajos 
segélyhadaival  megszaporodott  keresztényeket  és  megveretik. 

E  csata  forduló  a  magyar-török  harczokban.  A  törö- 
kön kivívott  első  nagy  győzelem  Mátyás  kora  óta.  De  nem 
a  magyar  fegyverek  győzelme.  A  harminczéves  háborúban 
megaczélosodott  keresztény  fegyverek,  a  német  és  a  fran- 
czia  hadi  erő,  a  tökéletesebb  taktika  diadala  volt  ez  a  már 
hanyatló  erejű  muzulmánok  fölött. 

Montecuccolié  az  a  dicsőség,  mely  Kanizsáig  csak  a 
magyar  hőst  illette  meg.  Egyesegyedül  neki  jut  az  elisme- 
rés, a  melyben  pedig  igazság  szerint  Zrínyivel  osztozkod- 
nia kellett  volna,  annak  ellenére  is,  hogy  a  csatatéren 
nem  volt  jelen. 

Montecuccoli  a  győzelmet  vagy  előbb  is  kivívhatta 
volna,  ha  Zrinyi  szavára  hallgatva,  az  ellenséget  Zrinyi- 
vár  előtt  megtámadja,  a  mely  esetben  a  magyar  hadaknak 
és  Zrínyinek  is  rész  jutott  volna  a  diadalból,  vagy  pedig 
a  később  kivívott  győzelem  lehetőségét  Zrínyinek  köszöni. 
Ha  ugyanis  igaza  volt  Montecuccolinak  és  a  keresztény 
hadak  nem  voltak  képesek  a  Montecuccoli  szemeláttára 
ostromolt  sánczokat  megmenteni  és  ö,  a  mint  mondja,  a 
Mura  völgyében  nem  állhatott  csatát,  ez  esetben  a  tőle 
ócsárolt  Zrinyivár  mentette  meg  a  hadjáratot,  mert  időt 
engedett  és  módot  adott  az  erők  egyesítésére. 

Piosszakarat  volt-e  rugója  az  idegen  föhadvezér  maga- 
tartásának "? 

Mind  a  bécsi  haditanács,  mind  ö  sok  hibát  követtek 
el,  de  e  hibák  megegyeztek  rendszerükkel  és  rosszindu- 
lat föltevése  nélkül  is  megmagyarázhatók.  így  a  késedelem, 
a  ki  nem  elégítő  felszerelés  gyakran  ismétlődik,  még  pe- 
dig olyan  körülmények  közt,  melyek  a  szándékosság  lehető- 
ségét kizárják. 

A  későbbi  idövesztegetést,  lassúságot  és  mulasztást 
Montecuccoli  egyénisége  is  érthetővé  teszi.  Elhatározása 
mellett  sok  katonai  érv  is  szólott. 

De  a  katonai  okoknál  mindenesetre  még  nyomósab- 
bak voltak  a  politikaiak. 

A  háború  a  politikának  a  folytatása.  Az  államférfiak- 
tól megszabott  czél  irányadó  a  hadvezérre  nézve.  Olyan 
hatalmi  helyzetet  kell  teremtenie,  a  mely  lehetővé  teszi 
annak  a  czélnak  az  elérését,  a  melyet  a  politika  kijelölt 
és  a  melyért  a  harcz  folyik. 

A  császári  kormány  védeni  akarta  az  örökös  tarto- 
mányokat és  azokat  a  magyar  várakat,  a  melyek  ez  országait 
fedezték.  Magyarország  fölmentésének  és  a  török  kiszorítá- 
sának gondolatával  nem  foglalkozott.  A  háborút  reákénysze- 
rítették.  Nem  öntudatos  politikának  volt  az  következménye, 
mint  a  minő  a  Zrínyié.  A  császári  hadvezérnek  ezért 
az  volt  a  legfőbb  föladata,  hogy  Ausztria  számára  meg- 
tartsa seregét.  Míg  ezt  meg  nem  verik,  a  császári  udvar 
mindig  számíthatott  olyan  békére,  a  milyenre  el  volt 
készülve.  Olyan  várért,  mint  Érsekújvár  vagy  Zrinyivár, 
a  melyeket  a  békeért  minden  perczben  készek  voltak  oda- 
adni, a  sereget  koczkára  tenni  hibának  ítélték  volna. 
A  bécsi  rendszerbe  nem  vágott  bele,  elkerülhető  csatát  állni, 
A  szentgotthárdi  csata  is,  a  török  támadás  által  kénysze- 
rítve, Ausztria  védelmére  vívatott.  Az  egész  hadjáraton  és 

magán  a  döntő  csatán  is  rajta  van  annak  a  politikának 
a  bélyege,  a  melyet  az  udvar  követett. 

Zrinyi  egyenes  ellentétbe  jut  a  legfelsőbb  intencziók- 
kal,  holott  Montecuccoli  ezek  szerint  jár  el.  Ebben  látom 
Zrínyinek  és  a  magyar  nemzetnek  tragikumát. 

Nem  Montecuccoli  rosszakarata,  nem  is  fogyatkozásai 
okozták  a  legfőbb  bajt,  hanem  az  a  körülmény,  hogy  az 
uralkodó  nem  tudott  magyar  király  lenni  és  nem  érezte 
azt,  a  mit  a  nemzet  érzett. 

Az  eredendő  bűn  abban  van,  hogy  a  királynak 
Magyarország  csak  eszköz  a  Nyugat  megvédésére,  nem  czél. 

A  lezajlott  hadjárat  érdekesen  megvilágítja  azt  a  ne- 
hézséget is,  a  melylyel  a  dynastiának  uralma  egész  ideje 
alatt  nálunk  a  hadügy  terén  meg  kellett  küzdenie. 

Nemzetközi  szövetségben  álló,  de  különben  egymástól 
független  erőket  kellett  egy  czélra  fordítania. 

Először  külön  parancsnokok  alá  helyezi  a  külön  fajú 
csapatokat,  ezzel  azonban  elenyészik  az  egységes  vezetés 
előnye  és  vele  a  siker  egyik  fő  feltétele.  Az  1663-diki  had- 
járat ezért  csúnya  kndarczczal  végződik.  Kanizsa  ostroma 
meghiúsul,  mert  több  akarat  egymást  keresztezi. 

Ezért  más  rendszerhez  folyamodnak. 

Az  egységes  vezérlet  előnyeit  jól  ismerték  e  korban. 
A  harminczéves  háború  idejében  Gusztáv  Adolf  és  utódai 
mindig  biztosítják  maguknak  az  uralaiat  a  szövetséges 
protestáns  hadak  fölött.  Midőn  Wallenstein  együtt  műkö- 
dik a  bajor  fejedelemmel,  kiköti  magának  a  fővezetést. 
Zrinyi  Miklós  maga  is  hangoztatja  az  egységes  vezetés 
szükségességét  és  előnyeit. 

Az  1664-diki  hadjáratban  már  egy  vezére  van  az  ösz- 
szes  erőknek.  De  ez  a  kísérlet  sem  válik  be. 

Egymás  ellen  gyűlölködő  csapatokból  a  felső  vezérlet 
egysége  nem  formált  egymásért  élő,   egymásért  halni  kész 

összetartó  erőt.  A  hadi  szerencse  forgandó  és  a  csapatok 
összességének  nem  mindig  egyformán  kedvezhet.  Ha  a 
vezér  hibájából  vagy  e  nélkül  az  egyik  nemzet  seregének 
sorsa  rosszra  fordul,  a  szándékosság  gyanúja  támad.  S  az 
a  vezér,  a  kinek  szívéhez  közelebb  áll  katonáinak  egyik 
része,  mint  a  másik,  a  szerepek  kiosztásakor  önkéntelenül 
is  részrehajlóvá  válhatik.  Minden  különeredetű  egységben 
megvan  a  hajlandóság  a  maga  dicsőségét  keresni,  még 
a  közös  czél  rovására  is.  A  fegyelmezetlenségnek,  az  egyé- 
nek összeütközésének  esete  fajok  harczává  fejlődhetik. 
E  hadjárat  lefolyása  alatt  Nádasdy  ellentétbe  jut  Zrínyivel, 
úgy  mint  Hohenlohe  is ;  de  a  két  eset  hatása  nem  egyenlő. 
Az  egyik  személyes  ügy  marad,  a  másik  a  nemzet  ügyévé 
lesz.  Az  egyik  bosszantó  és  addig  árt,  míg  közvetlen  követ- 
kezményei hatnak ;  a  másik  az  együtt  küzdő  két  fajnak 
egymáshoz   való  bizalmát  állandóan  megrontja. 

Montecuccoli  habozását  és  elkövetett  hibáit  ellensé- 
ges indulatnak  tulajdonítja  a  magyarság. 

A  mód  pedig,  a  melylyel  Zrínyivel  elbánt,  az  egész 
magyar  nemzetet  sérti  és  lehangolja. 

A  bécsi  politikának  már  ez  oknál  fogva  is  régi 
czélja  volt  a  különféle  eredetű  katonaságot  már  béke  ide- 
jén lehetőleg  egységessé  alakítani.  I.  Ferdinánd  idejétől 
fogva  folyton  idegen  vezérek  alá  akarták  helyezni  a  ma- 
gyar katonákat  is.  Az  egész  katonai  adminisztrácziót  Bécs- 
ben központosították.  A  magyar  hadnak  erővel  teljes  kifej- 
lődését, a  melyet  Zrínyi  tervezett,  a  dynastia  sohasem, 
pártfogolta 

De  ha  ebben  czélt  is  ért,  még  sem  bírta  a  magyar 
haderőt  az  idegen  haderővel  egybeolvasztani. 

A  nemzeti  ellenállás  a  magyar  csapatok  önálló  jellegét 
mégis  megvédte.  A  zsitvatoroki  békével  végződő  hosszú 
háborúban  is  a  magyar  országgyűléstől  megajánlott  seregek 

idegen  fövezérlet  ellenére  nemzeti  vonásukat  megtartották. 
A  reá  következő  béke  idején  is  mindig  voltak  magyar  pa- 
rancsnokok alatt  szolgáló  magyar  csapatok. 

S  most  Zrinyi  és  néhány  társa  olyan  fennen  lobogtat- 
ták a  magyar  vitézség  zászlaját,  hogy  őket  mellőzni  és 
egyszerűen  az  idegen  seregek  közé  beosztani  kivihetetlen- 
nek látszott. 

A  nemesi  fölkelést  1664  ben  idegen  vezér  alá  akarják 
helyezni,  de  ezen  terv  ellen  Wesselényi  olyan  ellenállást 
fejt  ki,  hogy  az  egész  fölkelés  elkésik. 

A  hadvezetőség  tehát  azon  föladat  előtt  áll,  hogy  a 
külön  nemzeti  önérzettel  és  önálló  szervezettel  biró  sere- 
geket és  az  egymástól  idegenkedő  vezéreket  összemúkö- 
désre  birja. 

Mivel  a  külön  csapatokat  a  pajtásság  szelleme  sem 
hatotta  át  s  mivel  a  dynastiának  nem  sikerült  elérnie, 
hogy  a  jogara  alatt  élő  nemzetek  egymáshoz  közeledjenek, 
vagy  hogy  közös  dynastikus  gondolatban,  közös  nagy 
czélok  szolgálatában  egyesüljenek;  mivel  ezzel  ellenkezőleg 
a  nem  magyar  csapatokat  gyakran  a  magyarok  ellen  fordí- 
totta s  így  az  idegen  katona  fogalma  nálunk  gyűlölet  tár- 
gyává vált:  a  hadvezetőség  nem  bírt  hivatásának  megfelelni. 

A  dynastia  a  mai  napig  sem  bírta  azokat  a  nehéz- 
ségeket teljesen  legyőzni,  a  melyeket  az  imént  ecseteltem. 
A  mai  napig  sem  sikerült  neki  a  katonai  erőnek  azon 
maximumára  szert  tenni,  a  mely  népeitől  kitelik.  Ezt  csak 
akkor  fogja  elérni,  ha  a  nemzeti  érzést,  a  nemzeti  szelle- 
mnél, a  nemzeti  jelleget  a  mainál  nagyobb  mértékben  fogja 
a  hadseregben  meghonosítani  s  e  mellett  a  szervezet  egy- 
ségét, az  esprit  de  corpst  és  a  rendes  együttműködésben 
kifejlődő  szokásokat  íöntartja.  Olyan  politikát  kell  érvényre 
juttatni,  hogy  a  közös  uralkodóház  iránt  érzett  benső  sze- 
retet és  ragaszkodás  államainak  társadalmát  is  áthassa  és 

ez  a  nemzet  lelkével  összhangzó  érzés  lehessen  a  hadsereg- 
ben az  egyik  összetartó  erő. 

De  térjünk  vissza  a  gyászos  események  rajzára. 

Az  a  szerencsétlen  politika,  mely  a  hadjárat  dicstelen 
végét  okozta  volna,  ha  a  török  merészsége  nem  kényszeríti 
Montecuccolit  döntő  mérkőzésre,  a  győzelmet  is  megfosz- 
totta gyümölcsétől. 

Az  udvar  békét  akart,  nem  pedig  hódítást  és  ezért  a 
keresztény  fegyverek  felsőbbségét  nem  aknázza  ki.  A  hadjára- 
tot meglepő  béke  zárja  be.  Érsekújvárt,  Nagyváradot  török 
kézen  hagyják  és  Zerinvár  romban  marad.  A  magyar  határ 
kedvezőtlenebb  alakot  ölt  a  győzelem  után,  mint  a  milyent 
a  háború  előtt  mutatott. 

Mi  volt  ennek  a  politikai  hibának,  sőt  túlzás  nélkül 
mondhatjuk,  mi  volt  ennek  a  bűnnek  az  indító  oka? 

Az  udvar  teljesen  közömbös  a  magyar  nemzet  sérel- 
mei iránt.  Bethlen  Gábor  és  Rákóczi  György  nemzetének 
az  ereje  inkább  aggodalmat,  mint  bizalmat  ébreszt  benne. 
Nem  látja,  hogy  milyen  könnyű  volna  a  nemzetet  magá- 
hoz kapcsolnia.  Nem  érti  meg,  hogy  a  magyar  nemzetnek 
állandó  hűségét  alapítaná  meg,  ha  Esterházy  Miklós  vagy 
Zrinyi  Miklós  tanácsát  követve,  nem  folytatna  olyan  politi- 
kát, a  mely  hiveit  nálunk  lehetetlen  helyzetbe  sodorja, 
mert  elszigeteli  őket  a  nemzettől  s  azt  idézi  elő,  hogy 
népszerűséget  csak  az  ellenzéki  politikusok  érhetnek  el. 

Nem  ismeri  föl  azt  a  hatalmat,  melyet  a  magyar  nem- 
zettől szerezhetne,  ha  élére  állna,  ha  megbecsülné  és  ősi 
földjét  számára  visszahódítaná. 

Porcia,  a  bécsi  miniszter,  a  franczia  követtel  szemben 
a  békekötés  ódiumát  a  magyarokra  hárítja.  Szerinte  azért 
kellett  békét  kötni,  mert  a  magyar  nemzet,  a  mely  akarta 
a  háborút,  a  császár  seregeit  eléggé  nem  segítette. 

Sajnos,  tény,  hogy   a  magyarok   nem   feszítették  meg 

erejöket.  De  azért  nem  kellett  békét  kötni.  Ha  a  győze- 
lem után  a  császár  bizalma  Zrinyi  állását  megerősíti,  ö 
mindenesetre  képes  lett  volna  a  magyar  nemzetet  mozgó- 
sítani. A  császártól  függött,  hogy  több  erőt  állítsunk  ki- 
Bánni  kellett  velünk  tudni.  Mielőtt  Porcia  a  magyarokat 
elitélte,  lelkiismerete  előtt  azt  a  kérdést  kellett  volna  fel- 
vetnie, megtette-e  a  királyi  kormány  mindazt,  a  mi  alkal- 
matos arra,  hogy  a  nemzet  szivébe  bátorságot  leheljen  ? 
Törekedett-e  hathatós  fegyvert  adni  kezébe"?  Akarta-e  szer- 
vezni erejét?  Legkitűnőbb  férfiait  ellátta-e  valóságos  hala- 
lommal?  Mutatta-e  azt  a  szándékát,  hogy  az  ország  terü- 
letét komolyan  megvédi?  Nem  keltette-e  azt  a  hitet,  hogy 
csupán  az  örökös  tartományokat  kívánja  megóvni  és  hogy 
Magyarország  sorsával  vajmi  keveset  törődik? 

A  császár  vezető  minisztere,  Porcia,  a  franczia  követtel 
szemben  azzal  is  igyekezett  a  béke  megkötését  igazolni, 
hogy  utána  könnyebb  lesz  minket  hűségünkben  megtar- 
tani. Ez  már  komolyabb  ok  volt.  A  bécsi  kormány  maga- 
tartásának egyik  indoka  valóban  a  tőlünk  való  félelem 
volt.  De  csak  egyik. 

A  béke  megkötésének  másik  oka  a  franczia  király 
ellen  érzett  bizalmatlanság  volt.  Leopold  már  kezdetben 
sem  fogadta  örömmel  a  franczia  király  segítségét  és  tőle 
mennél  előbb  szabadulni  kívánt.  A  franczia  hadak  vitéz- 
sége, a  franczia  vezéreknek  a  magyar  nagyok  iránt  tanú- 
sított előzékeny  modora,  a  franczia-magyar  fegyverbarát- 
ság benne  féltékenységet  keltenek.  A  francziák  Zrínyi- 
nek udvarolnak  és  maguk  iránt  mindenfelé  rokonszenvet 
ébresztenek,  míg  a  császár  katonái  uruk  ellenségeinek 
számát  szaporítják. 

Mindez  nyugtalanítja  Leopoldot.  Az  az  aggodalom 
támad  benne,  hogy  a  háború  folytatásával  oly  nemzetet 
erősíthetne  meg,  mely  elégedetlen  és  megbízhatatlan  marad 

s  támaszát  majd  az  ö  nagy  versenytársában,  az  úgy  is 
túlságosan  hatalmas  franczia  királyban  keresi. 

Úgy  tetszik,  hogy  a  Porta  is  hasznára  akarja  fordítani 
a  császár  bizalmatlanságát  a  magyarok  ellen.  Török  rész- 
ről azt  mondják  egy  császári  követnek,  hogy  a  magyarok 
ellenségei  uruknak  s  hogy  ez  jól  tenné,  ha  németeket 
vitetne  a  végvárakba.  A  török  eddig  Szapolyaiban,  később 
Bocskaiban,  Bethlenben  és  R.ákócziban  segítségre  talált. 
Most  azonban  Apafi  semmit  sem  tett  érdekei  előmozdítá- 
sára. A  nagyvezér  parancsára  felhívást  intézett  ugyan  a 
nemzethez,  de  az  visszhang  nélkül  maradt.  A  török  neheztelt 
reánk,  mert  hivei  maradtunk  a  királynak,  a  király  meg 
azért  duzzogott,  mert  nem  harczoltunk  eléggé  lelkesen 
mellette.  A  török  a  Zrínyiekért  bosszankodott  a  nemzetre, 
a  király  meg  a  társadalom  zömének  lanyhaságáért  meg- 
feledkezik Zrínyi  érdemeiről. 

Ezt  a  helyzetet  a  bécsi  kormány  arra  használta  föl, 
hogy  a  törökkel  magyarországi  politikáját  megváltoztassa. 
Az  udvar  a  törököt  arra  akarja  reávenni,  hogy  ne  törődjék 
a  magyarok  ügyeivel  és  ne  védje  meg  őket,  mint  előbb 
tette.  S  ezzel  az  udvar  többet  is  érhetett  el,  mint  a  háború 
folytatásával.  Ha  a  török  szabad  kezet  enged  neki  a  ma- 
gyarral szemben,  a  császár  javára  módosul  a  hatalmi  vi- 
szony Magyarországban  s  könnyen  boldogulhat  velünk. 

A  török-magyar  szövetség  megszűnése  módot  ad  a 
bécsi  udvarnak  arra,  hogy  Magyarországgal  külön  végez- 
zen s  csak  akkor  forduljon  a  török  ellen,  a  mikor  már 
Magyarországban  kormányzati  rendszerét  végleg  megerő- 
sítette. Erdélytől  már  nem  volt  tartani  valója.  Ha  a  török 
sem  védi  többé,  akkor  könnyűvé  válik  az  elbánás  a  kor- 
mányzata alatt  élő  nemzet  e  töredékével.  S  az  udvar  rész- 
ben czélt  ér.  A  török,  egyidőre  legalább,  a  magyarországi 
állapotok  iránt  közömbössé  lett. 

Gróf  Andrássy  Gyula :  Fönmar adásunk  okai,  ' 

A  Habsburgokat  őseink  azért  emelték  a  trónra,  mert 
hathatós  védelmet  vártak  tőlük.  Már  I.  Ferdinánd  azzal 
érvel  maga  mellett,  hogy  az  országot  a  török  veszélytől 
megmenti.  Ezóta  is  minden  királyunk  megígéri,  hogy  az 
országot,  a  mint  teheti,  fölszabadítja. 

A  vasvári  béke  óta  úgy  látszik,  hogy  e  remény  hiu 
volt.  Már  a  háború  közben  az  a  gyanú  támad,  hogy 
a  császári  hadak  nem  akarják  Magyarországot  a  pogány 
járma  alól  fölszabadítani.  A  békekötés  meggyőződéssé  ér- 
leli ezt  a  hitet.  A  szerencse  változó.  Mikor  ismétlődik  az 
a  kedvező  pillanat,  a  melyet  most  elszalasztottak?  S  mit 
ér  a  fegyverek  szerencséje,  ha  nincs  meg  a  jóakarat  annak 
felhasználására?  Eddig  azt  lehetett  hinni,  hogy  a  Habs- 
burgokat a  cselekvéstől  helyzetük  nehézségei  tartják  vissza. 
Most  jóakaratukban  is  kételkedni  kellett. 

A  vasvári  béke  tehát  azt  a  gondolatot  kelti  a  nem- 
zetben, hogy  ötnegyed  századig  téves  úton  járt,  s  hogy  a 
dynastia,  mely  a  magyarok  alkotmányát  veszélyeztette,  az 
ország  épségét  sem  akarja  helyreállítani. 

A  nemzet  úgy  látja,  hogy  tervszerű  merénylet  készült 
ellene.  Meg  van  győződve,  hogy  ura  a  magyarok  természetes 
ellenségével  az  ö  rovásukra  megalkuszik.  Hiszen  már  erre 
is  volt  praeczedens,  midőn  a  nemzet  U.  Mátyás  idejében  a 
magyar  katonaság  lefegyverzésének  tervével  állott  szemben. 

Még  a  velenczei  követ  is  valószínűnek  tartja,  hogy  a 
két  császár  a  magyarok  rovására  titkos  pontokban  meg- 
egyezett. Ilyféle  megállapodás  a  mai  napig  nem  jutott 
nyilvánosságra.  Valószínűnek  tartom,  hogy  nem  is  jött 
létre.  De  érthető  a  gyanú.  Piettenetes,  hogy  megfogamzott 
és  hogy  elterjedhetett.  Lesújtó  kritikája  ez  az  eddig  köve- 
tett kormányzati  rendszernek. 

Különben  a  nyilvánvaló  tény  maga  is  elégséges  volt 
a  legnagyobb  fölháborodás  és  aggodalom  keltésére. 

A  nemzet  tehát  joggal  elégedetlen  és  joggal  veszti  el 
akkor  reményét,  a  mikor  legádázabb  ellenségét  a  király 
először  győzi  le. 

Ha  a  király  bizalommal  fordul  a  nemzethez  és  ezt 
talpra  állítani  segíti,  s  ha  másfelől  a  nemzet  összeszedi 
összes  erejét  és  még  béke  idejében  szerveződik,  a  közös 
erővel  kivívott  győzelem  áldás  lett  volna  mind  a  két  fél- 
nek. Az  országnak  egy  nagy  részét  vissza  lehetett  volna 
hódítani  s  a  közös  siker  és  a  közösen  teljesített  köteles- 
ség záloga  lehetett  volna  a  harmóniának,  ez  pedig  még 
nagyobb  erőhöz  juttatta  volna  a  nemzetet  és  királyát  is, 
mint  a  terület  megnövekedése. 

De  mivel  sem  a  király,  sem  a  nemzet  nem  lépett  reá 
arra  az  útra,  a  melyet  Zrínyi  nekik  kijelölt,  még  a  győ- 
zelem sem  hoz  szerencsét  egyik  félnek  sem. 

A  nemzetnek  a  nélküle  kivívott  diadal  semmit  sem 
ér.  Meghasonolva  önmagával  és  királyával,  vészes  esemé- 
nyek küszöbére  jutott. 

S  mit  nyert  vele  a  király?  Birodalmát  nem  öregbí- 
tette. Mivel  nem  bízik  a  nemzetben,  melynek  országában 
a  háború  folyt,  szerencséjét  nem  meri  kizsákmányolni. 
S  a  nemzet  elidegenedik  tőle.  Igaz,  hogy  ezentúl  köny- 
nyebb  lesz  az  udvarra  nézve  a  régi  politika  folytatása ;  de 
mivel  ez  hibás  alapokon  nyugszik,  nagyon  kérdéses,  szár- 
mazik-e belőle  valódi  haszon*? 

Lelhet-e  a  király  valódi  előnyt  nemzetének  nyomoru- 
ságában  ? 

Minden  ütőkártya  a  kormánynak  volt  a  kezében. 
A  nemzet  égett  a  vágytól,  hogy  harczoljon  a  törökkel.  Ma- 
gatartása kielégítő  volt.  A  török  oftenziva  idejében  sincs 
a  hűtlenségnek  nyoma.  A  király  és  a  nemzet  között  egy 
nagy  ember  közvetíthetett,  a  ki  képes  lett  volna,  a  múlt 
emlékeit  háttérbe  szorítva,  a  fölszabadítás  magasztos  ügyé- 

nek  az  egész  nemzetet  megnyerni  és  a  ki  lelke  egész  ere- 
jét e  föladatnak  kívánta  szentelni.  Az  első  győzelmek 
után  a  kereszténység  zászlajához  még  Apafi  is  csatlakozott 
volna.  II.  Rákóczi  György  rémes  tragédiája  következmé- 
nyeivel együtt  a  törököt  Erdélylyel  is  megutáltatta.  S  ha 
nem  kell  a  magyarok  elégedetlenségével  számolnia,  XIV. 
Lajos  segítsége  is  csodásan  kedvező  szerencsévé  vált  volna. 
Ellenségük  vére  a  Habsburgoknak  nagy  területet  és  dicső- 
séget szerzett  volna. 

Kis  emberek  nagy  alkalmat  szalasztottak  el,  olyant,  a 
mely  többé  nem  tért  vissza.  Az  első  nagy  sikert  olyan 
perczekben  vívták  ki,  a  mikor  a  nemzetet  nagy  fia  segít- 
ségével teljesen  meg  lehetett  volna  nyerni.  Ha  a  dynastia 
fegyvert  ad  a  nemzet  kezébe  és  bebizonyítja,  hogy  föl- 
szabadítását igazán  szívén  hordja,  a  Zrínyiek  és  a  Szondiak 
gondolkodását  ébresztheti  föl  és  teheti  általánossá. 

Ha  helyes  politikát  követnek,  megoldhatták  volna  a 
magyar  kérdést,  így  pedig,  elszalasztva  a  jó  alkalmat,  el- 
mérgesítették azt  és  súlyos  válságok  egész  sorát  idéz- 
tek föl. 


V.  FEJEZET. 

A   WESSELÉNYI-FÉLE    ÖSSZEESKÜVÉS  ÉS  KÖVETKEZMÉNYEI. 

A  vasvári  béke  félszázados  szomorú  viszálynak  a  ki- 
induló pontja  (1664—1711). 

Az  eseményeknek  olyan  folyamata  indul  meg,  a  mely- 
ben egy  baj  a  másikat  szüli,  a  melyben  egymást  váltják  fel 
az  abszolutizmus   kísérletei   és  a  véres   szabadságharczok. 

E  szomorú  korban  a  Habsburgok  mesés  sikereket 
érnek  el.  Hadaik  a  Rajnánál,  Olaszországban,  Belgiumban 
dicsőséget  aratnak,  Magyarországban  győzelmet  vívnak  ki 
és  uruk  számára  új  országot  hódítanak  meg.  Ugyanekkor 
a  magyar  hősies  tudott  lenni  és  szívós  életerejűnek  bizo- 
nyult. Nagy  emberek  küzdenek  mind  a  két  táborban.  Ba- 
deni  Lajos,  Lotharingiai  Károly,  Eugén  berezeg,  Széchenyi 
Pál,  Thököly,  II.  Rákóczi  Ferencz  és  Bercsényi  neve  éke- 
síti e  kor  történetét.  Ha  eg}miást  megérti  és  összefog  a 
nemzet  és  a  király,  rájuk  nézve  nagy  idők  következtek 
volnajie,:.  A  dynastia  a  Kelet  uralkodó  hatalmává  válha- 
tik,  vagy  a  Nyugaton  a  francziát  visszaszoríthatja  és  talán 
németbirodalombeli  állását  is  megtarthatja,  ha  akkor,  a 
mikor  hatalmas  szövetségesei  és  kitűnő  katonái  vannak, 
a  nemzettel  békében  él.  Magyarország  fejlődése  biztos  ala- 
pokra helyezkedik,  ha  területével  együtt  visszaszerzi  királya 
jóakaratát  is.  Mivel  azonban  éppen  ezen  korban  támad  a 
király  és  a  nemzet  között  a   leghevesebb    összeütközés,   a 

ritka  szerencse  és  mindkét  fél  ritka  érdemei  ellenére  csak 
íéleredményt  lehetett  elérni.  A  siker  mindegyik  tényezőre 
nézve  csekélyebb,  mint  a  milyen  lehetne,  ha  meg  tudták 
volna  óvni  a  belső  békét.  A  Habsburg-dynastia  a  bukás  szé- 
lén van.  S  győzelme  nem  szolgál  arra,  hogy  teljesen  meg- 
nyerje és  kielégítse  azt  a  nemzetet,  a  mely  a  fejedelem 
erejének  egyik  forrása.  A  Duna  völgyének  első  hatalmává 
lesz  ugyan,  de  nem  bírja  az  egész  régi  Magyarországot 
visszahódítani  és  nem  bírja  a  Balkán-félsziget  fejlődését 
irányítani.  Ki  nem  használja  azt  az  időt.  a  mikor  még  ő 
volt  fő  reménye  a  keleti  keresztényeknek.  Nemsokára  az 
orosz  fog  előtérbe  lépni  és  a  Habsburgok  nem  szerezhetik 
meg  azt  a  hatalmat,  a  melyet  a  XVII.  században  maguknak 
biztosíthattak  volna.  A  franczia  király  győzelmes  előnyomu- 
lását  visszaszorítják  ugyan,  de  a  spanyol  ág  örökségének 
tetemes  részét  elveszítik  és  a  német  birodalomban  támadó 
versenytársaik  megerősödését  kénytelenek  eltűrni,  sőt  elő  is 
mozdítani.  A  nemzet  föntartja  ugyan  a  maga  létét,  de  nem 
erősödik  meg  úgy,  a  hogyan  tehette  volna  es  annyira,  a 
mennyire  szomszédaink  meggyarapodtak,  a  minek  következ- 
ményeit még  ma  is  érzi  és  érzi  a  velünk  kibékült  király 
is.  A  sok  viszály  emléke  ma  is  eleven  közöttünk,  s  nálunk 
a  dynastia-  és  az  osztrák-ellenes  hangulatot,  Ausztriá- 
ban és  az  udvarnál  a  magyar-ellenes  politika  felülkereke- 
désének  esélyeit  növeh. 

Ennek  a  nagy  tragédiának,  —  a  mely  a  szatmári  bé- 
kében nyeri  befejezését,  —  első  felvonása,  a  vasvári  bé- 
kére következett  magyar  összeesküvés,  reánk  nézve  talán 
a  legszomorúbb,  mert  a  legszégyenletesebb. 

A  nemzet  azt  hiszi,  hogy  királya  végképpen  meg 
akarja  törni  s  hogy  e  végből  fő  ellenségével,  a  törökkel  meg- 
egyezésre is  jutott.  Tényleg,  úgy  tetszik  legalább,  a  török- 
kel megállapodás  a  magyarok  rovására  létre    nem  jött.    s 

nem  volt  meg  a  bécsi  kormánynak  az  az  eltökélt  szán- 
déka sem,  hogy  abszolutisztikus  kormányzatot  alapít  meg. 
I.  Leopold  magatartását  ez  időben  inkább  a  félelem,  mint 
a  merész  koczkázat,  jellemezte. 

A  látszat  azonban  rosszat  sejtetett  és  a  forradalmai 
a  biztosan  tudott  valóság  is  megokolttá  tette. 

A  király  a  szentgotthárdi  győzelmet  nem  használja 
ki.  A  nemzettel  szemben  vállalt  kötelezettségeit  nem  tel- 
jesíti. Az  országnak  I.  Ferdinánd  óta  annyiszor  megígért 
felszabadítása  helyett  olyan  hatalmi  helyzetet  akar  terem- 
teni, a  mely  lehetővé  tegye,  hogy  a  Bocskai  óta  újra  meg- 
erősített önálló  magyar  kormányzatot  és  a  vallás  szabad- 
ságát hátraszorítsa  és  hogy  a  császári  kormányzatnak  és  a 
katholicizmusnak  uralmát  a  fegyveres  ellenállás  veszélye 
nélkül  biztosíthassa. 

Kétségtelen  tehát,  hogy  a  nemzet  bizalmatlansága  és 
rettegése  igazolt  volt. 

Ez  a  jogosult  és  általános  elégedetlenség  forradalmi 
gondolatokban  és  tervekben  nyilatkozott  meg. 

A  politikai  helyzet  pedig  a  nemzetnek  a  legkevésbbé 
sem  kedvezett.  XIV.  Lajos  békét  tartott  a  császárral  s 
nem  volt  kedve,  vele  miattunk  harczba  keveredni.  Kezében 
akarta  tartani  a  gyutacsot,  hogy  ellensége  házát  szükség 
esetében  Párizsból  lángba  borítsa.  Ezért  biztatta  a  ma- 
gyar elégedetleneket;  de  nem  tett  értük  semmit.  Esetleg 
hasznos  diversio  lehetett  reá  nézve  a  Magyaroi  szagban 
támadó  zavar;  de  a  nemzetünkre  való  tekintetnek  nem 
volt  meg  az  a  súlya,  hogy  magatartását  eldöntse.  Politikája 
sikerének  eshetőségét  a  magyaroknak  várt  felkelése  nem 
fokozta  annyira,  hogy  elhatározásait  érdekeinkhez  alkal- 
mazza. Abban  a  helyzetben  akart  lenni,  hogy  szükség  eseté- 
ben a  magyarokat  harczra  bírhassa,  de  maga  nem  akart  a 
magyarok  kedvéért  háborút  kezdeni. 

A  török  pedig  egészen  magyarellenes  volt.  A  magyar 
szabadságok  megvédésére  kisujját  sem  mozdította  meg 
Corrupt  tisztviselői  közölték  Bécscsel  a  magyaroknak  minden 
ajánlatát  és  tervét.  Támogatására  számítani  hiú  ábránd  volt. 

Erdély  II.  Rákóczi  György  bukása  óta  nem  bir  többé 
erőre  szert  tenni.  Azontúl  is  mindig  részt  vesz  a  magyar 
nemzet  életében  és  ennek  becses  részét  alkotja,  de  vezető 
szerepre,  Bocskai-  és  Bethlen- féle  politikára,  többé  nem 
alkalmatos.  S  most  a  porta  eltiltja  a  magyar  mozgalom- 
ban való  részvételtől. 

Szerencsétlenségünkre  Zrínyi  is  meghalt  s  vele  sírba 
szállt  hosszú  időre  az  utolsó  valóban  nagy  magyar.  Ha  él, 
talán  nem  tör  ki  a  lázadás  s  ha  kitör,  nem  ért  volna 
olyan  szégyenletes  véget,  mint  így. 

Ha  Zrínyi  nem  is  menthette  volna  meg  a  nemzetet 
attól  a  nehéz  helyzettől,  a  melyben  volt  és  ha  nem  is  lett 
volna  képes  benne  azt  a  heroikus  áldozatkészséget  fölkel- 
teni, a  melyre  szükség  lett  volna,  a  nemzetet  a  Wesse- 
lényi-féle összeütközés  csúfos  kudarczától  megóvhatta  volna. 

A  döntő  események  bekövetkezte  előtt  Lippay  az  ér- 
sek és  Wesselényi  a  nádor  is  elhal,  pedig  ezek  tágasabb 
látóköre,  már  kielégített  becsvágya,  valamint  elismertebb 
tekintélye  a  válság  folyamatát  talán  helyesebb  mederbe  birta 
volna  terelni.  így  azonban  rossz  időben,  teljesen  magunkra 
hagyva,  tört  ki  a  Wesselényi  néven  elnevezett  lázadás. 

Ha  Zrínyi  példája  azt  bizonyítja,  hogy  a  nagy  ember 
egymaga  nem  pótolhatja  kora  fogyatkozásait,  a  Wesselényi- 
féle  összeesküvés  tanulság  arra,  hogy  milyen  szégyenletes 
katasztrófák  támadhatnak,  ha  senki  sincs,  a  ki  kiemelke- 
dik a  mindennapiság  köréből  és  a  középszerűség  önmagái-a 
van  hagyva. 

A  forradalmak  ethikája  nemcsak  azt  követeli  meg, 
hogy  életbevágó  érdekek  megvédését  czélozzák  és  hogy  az 

elégedetlenség  jogosult  legyen,  hanem  azt  is,  hogy  a  forra- 
dalom sikere  valószínű  legyen.  A  polgárháború  és  a  hűség- 
nek és  kötelességnek  megszegése  erkölcsi  rossz  s  rendesen 
irtóztató  anyagi  kárral,  óriási  koczkázattal  jár.  A  ki  ilyen 
vállalatba  sodorja  nemzetét,  midőn  ennek  még  van  veszí- 
teni valója,  az  elképzelhető  legsúlyosabb  felelősséggel  ter- 
heli meg  lelkét  és  a  legszigorúbb  bírálatot  provokálja. 

Azok  a  nagy  urak,  a  kik  a  vasvári  béke  után  a  nem- 
zetet vezették,  a  bírálatot  nem  állják  ki,  mozgalmuk  meg- 
gondolatlan volt,  mert  nem  voltak  meg  a  siker  alapfeltéte- 
lei s  mert  azt  a  nehéz  és  fontos  ügyet,  a  melyre  vállal- 
koztak, silányul  és  könnyelműen  kezelték.  Sérelme  a  nem- 
zetnek elég  volt;  legfontosabb  életkérdéseiben  nélküle  és 
ellene  döntöttek.  Az  ellenállásnak  megvolt  az  erkölcsi 
jogosultsága.  Nem  is  abban  volt  a  hiba,  hogy  a  magyarok 
fegyverhez  akartak  folyamodni,  hanem  abban,  hogy  ezt 
rossz  időben  és  a  felelősség  kellő  érzete  nélkül  tették. 

A  vasvári  béke  után  megindult  mozgalom  gyászos 
bukással  végződött,  mert  vezérei  sem  arra  nem  voltak 
képesek,  hogy  erélylyel  cselekedjenek,  sem  pedig  arra,  hogy 
kellő  időben  leszereljenek. 

A  vezérletben  egység  és  következetesség  sem  volt. 

Nagy  körben  beszélték  meg  azt,  a  mit  csak  titkosan 
lehet  előkészíteni.  Folytonosan  tanácskoztak  és  szövetsé- 
get kötöttek  egymással,  a  helyett,  hogy  bármit  is  tettek 
volna.  Hűséget  esküdtek  egymásnak  s  lelkükben  egymás 
ellen  irigység  és  gyűlölet  lakozott.  Ellentétes  politikai  fel- 
fogások és  egyéni  érdekek  még  azt  a  kis  erőt  is  megosz- 
tották, melylyel  a  nemzet  rendelkezett.  Az  egyik  a  törökre 
akart  támaszkodni,  a  másik,  a  ki  gyűlölte  a  pogányt,  a 
francziára,  a  harmadik  a  lengyelre,  holott  egyikre  sem 
lehetett  számítani,  hanem  vagy  nem  kellett  volna  fegyvert 
ragadni,  vagy  önmagukban  kellett  volna   bizakodniok.   Az 

egyik  Apafi  segítségében  hitt,  a  másik  Apafit  meg  akarta 
buktatni  és  ezzel  az  ügy  ellenségévé  tette.  A  felsőmagyar- 
országi protestánsok,  a  mozgalom  legőszintébb  hivei,  féltek 
azoktól  a  katholikus  nagy  uraktól,  a  kik  őket  ez  ideig  val- 
lásuk miatt  üldözték,  most  pedig  vezetőik  akartak  lenni, 
mint  Nádasdy  és  II.  Rákóczi  György  fejedelem  fia,  I.  Ferencz. 
S  a  vezérek  hazafias  alapgondolatuk  mellett  önző  czélo- 
kat  követtek  és  egymásban  nem  bíztak.  Zrinyi  Péter,  az 
állhatatlan  lelkű,  könnyelmű  ember,  a  ki  csak  vitézségben 
hasonlított  bátyjához,  Miklóshoz,  horvát  fejedelemségről 
álmodozott  s  azt  remélte,  hogy  vejét,  Rákóczit  Erdély 
és  Felső-Magyarország  urává  teheti.  Nádasdy  nádor  kivánt 
lenni  és  ezért  az  ellenzékhez  közeledett,  de  az  udvarral 
sem  akart  összetűzni.  Thököly  István  részeges  és  léha  em- 
ber volt.  Rákóczi  ingatag  lelkű,  a  ki  majd  vakbuzgó  ka- 
tholikus anyjának,  majd  apósának.  Zrínyinek,  befolyása 
alatt  állván,  a  forradalom  és  a  hűség  között  ingadozott. 
A  fiatal  és  tapasztalatlan  Frangepánt  hiúsága  irányította. 
Hogy  teljes  legyen  a  nagy  nevek  sora,  e  szomorú  válság- 
ban még  egy  Bocskai  is  szerepelt,  de  nem  emelkedeit  a 
középszerűség  íölé.  Kiváló  férfiak  utódai,  kiválóak  elődei, 
maguk  méltatlanok  fényes  nevükköz,  nagy  rangjukhoz  és 
tekintélyükhöz,  gyászos  kudarcz  felé  rohannak. 

Még  mielőtt  tettre  kerül  a  dolog,  tervüket  önmaguk 
árulják  el. 

Mindegyikük  látta  a  nehézségeket,  a  melyek  útjukban 
állottak ;  egyikükben  sem  volt  az  a  hősies  elszántság,  mely 
meggondolatlan  vállalkozásuknak  némi  mentségéül  szolgál- 
hatott volna;  a  vész  perczeiben  mindegyikük  társainak 
rovására  a  maga  javára  gondolt.  Midőn  már  késő  volt  a 
megbánás  és  a  kitűzött  czél  felé  kellett  volna  haladni,  a 
harczlól  visszariadtak  és  azt  a  békét  kívánták,  a  melyet 
oly  könnyű  lett  volna  meg  nem  zavarni,  de  most  már  alig 

lehetett  visszaszerezni  teljes  megalázás  és  a  megsemmisü- 
lés veszélye  nélkül. 

Kamoly  ember  jól  megfontolja  elhatározását,  mielőtt 
végrehajtására  megteszi  az  első  lépést,  ekkor  azonban  ha- 
bozás nélkül  cselekszik.  A  mieink  tett  közben  ingadoz- 
nak. A  mit  könnyelműen  elhatároztak,  tekintet  nélkül  arra, 
hogy  a  nemzetközi  helyzet  nem  kedvezett  vállalkozásuk- 
nak, tekintet  nélkül  arra,  hogy  a  nemzet  ereje  szervezve 
nem  volt  és  a  harcz  feltételei,  pénz  és  katona  hiányzot- 
tak, azt,  a  mit  vakmerően  kezdettek  meg,  félénken  hajtják 
végre. 

Fekete,  majd  Barkóczy  önzésből  kezdik  meg  az  árul- 
kodást,  a  melyet  a  fővezérek  folytatnak.  Zrinyi  Péter  és 
Wesselényinek  az  özvegye,  Széchy  Mária,  saját  büntetlen- 
ségük biztosítása  végett  az  összeesküvést  felderítik.  Követi 
a  példát  Nádasdy,  a  ki  az  árulást  már  korábban  is  meg- 
kezdte, a  kit  azonban  Bécsben  nem  vettek  komolyan. 
Most  apróra  megvall  mindent,  bocsánatot  kér  mindenért 
és  hűséget  fogad. 

Zrinyi  azonban  a  vészes  játékot,  a  melyre  maga  is 
figyelmeztette  a  kormányt,  hihetetlen  elvakultsággal  folytatja. 
Vakon  bízik  a  törökökben,  a  kiknek  ezelőtt  soha  sem  hitt, 
a  kiknek  mindig  esküdt  ellensége  volt  s  a  kik  most  reá 
gyanakodnak.  A  harczot  világos  Ígéret  és  szerződés  nélkül, 
üres  biztatásra  kezdi  meg,  holott  kellő  biztosítékot  szer- 
ződés sem  nyújtott  volna  neki.  Ö,  a  kinek  összes  birtokai 
az  osztrák  hatalom  keze  ügyében  vannak,  megbocsátha- 
tatlan könnyelműséggel  kitűzi  a  lázadás  zászlaját,  ámbár 
Nádasdy  már  végleg  elhagyta  az  összeesküvőket  és  vilá- 
gossá vált,  hogy  a  törökre  sem  számíthatni. 

S  ahg  tette  meg  a  felkelésre  vezető  első  lépéseket, 
újra  habozni  kezd.  Gyors  cselekedet,  erélyes  támadás  he- 
lyett alkudozásba   bocsátkozik.   Menthetetlen  tette  a  felső- 

vidéket  is  magával  ragadja.  Itt  is  elterjed  az  a  dőre  re- 
mény, hogy  a  török  segítségünkre  jön  s  Zrinyit  az  észak- 
keleti vármegyék  vesztébe  követik. 

Az  illúziókon  alapuló  bátorság  az  illúziókkal  együtt 
szokott  elillanni.  így  történt  Zrínyivel  és  a  felső-vidékkel 
is.  A  végső  perczben  is  észlelhetni  a  széthúzást  és  az 
egész  mozgalom  szervezeti  baját.  Midőn  a  katholikus  Zrínyi 
jeladására  Felső-Magyarországnak  meg  kellene  indulnia,  itt 
kitör  a  katholiczizmus  ellen  érzett  gyűlölet.  Debreczenben 
azt  mondják,  hogy  az  egész  csak  « pápista  practica».  Ung 
megyében  a  katholikusokat  pribékeknek  nevezik,  a  kiket 
le  kell  ütni,  ha  nem  lesznek  kálvinistákká. 

Gyors  és  csúfos  véget  ér  tehát  az  egész  összeeskü- 
vés. Bécs  könnyű  diadalt  arat.  A  szerencsétlen  forradal- 
márok egyenként  szaladtak  be  a  csapdákba,  melyeket  sa- 
ját figyelmeztetésük  következtében  ellenségük  elhelyezett. 
Saját  társaiknak  ásták  a  vermet  azon  czélból,  hogy  maguk 
menekedhessenek  s  maguk  estek  bele.  Csak  sülyedő  kor- 
ban volt  lehetséges  ez  az  egész  történet. 

A  nemzet  lelkét  oligarchikus  önzés  és  felekezeti  szel- 
lemmel vegyes  szenvedélyes  pártoskodás  megmérgezték. 
Corvin  Mátyás  király  halála  óta  majdnem  kétszáz  éven  át 
szerencsétlen  volt  a  nemzet  sorsa.  Olyan  kormányzásban, 
mely  növelte  volna  erkölcsi  érzését  és  fejlesztette  volna  mű- 
veltségét és  vagyonosságát,  csak  elvétve,  csak  egyes  vidékei 
részesültek.  A  mohácsi  vész  óta  a  nemzet  nem  élt  közös 
állami  életet.  Az  érzelmeknek  egészséges  és  összhangza- 
tos  fejlődését  a  királynak  és  a  nemzetnek  állandó  el- 
lentéte megakasztotta.  A  kötelesség  útjai  homályosak 
voltak  és  ellentétbe  jutottak  egymással.  A  magyar  neki 
nem  tetsző  és  önérzetét  sértő  szövetségekben  volt  kény- 
telen élni,  akár  labancz  volt,  akár  kurucz.  Melyik  párt 
politikája    felelt    meg    e    szomorú  korban    a    nemzet    ön- 

érzetének,  melyiknek  nem  lehetett  megalázkodást  szemére 
vetni  1  Minden  pártnak  volt  mit  restelnie.  Az  egyik  pártnak 
hazafias  büszkeségét,  magyar  érzését  bántotta,  hogy  azt  a 
királyt  szolgálta,  a  ki  nem  egy  törvényünket  sértette  meg 
s  a  ki  a  magyart  nem  értette,  a  kire  távolléte  miatt  min- 
den rosszat  reá  lehetett  fogni,  a  kit  rendesen  a  legrosszabb 
akarattal  vádoltak,  s  a  ki  irántunk  igaz  jóakaratot  és  áldo- 
zatkészséget vajmi  ritkán  tanúsított.  A  másik  párt  lelke- 
sedését pedig  az  lohasztotta,  hogy  meg  kellett  tagadni  a 
szolidaritást  a  keresztény  világgal,  a  melynek  elöharczosa 
volt  a  magyar  nemzet  századokig,  hogy  meghajlott  a  mu- 
zulmánok előtt,  a  kik  ellen  való  harcz  volt  a  legszebb 
nemzeti  tradiczió  s  hogy  Szent  István  koronájának  viselője 
iránt  sokszor  hűtlennek  kellett  lennie.  Mindegyik  párt  hű- 
séget tartozott  idegeneknek  Ígérni  a  nélkül,  hogy  meg  lett 
volna  az,  a  mi  az  engedelmesség  kötelékét  megnemesíti, 
a  benső  érzelem  és  a  közös  czél. 

S  míg  homályos  és  ellenszenves  volt  a  kötelesség 
útja,  az  önérdek  mindenkiben  csalhatatlan  és  nagy  súlyú 
szavakkal  szólalt  meg.  Életbevágó  jelentőségű  következmé- 
nyekkel járhatott  mindenkire  nézve  magatartása.  A  leg- 
rövidebb idő  alatt  sokat  nyerhetett  és  mindent  elveszíthe- 
tett. A  hatalmasok,  valódi  rendet  tartó  és  törvényt  tisztelő 
kormány  nem  létében,  sokat  várhattak  a  sorstól  és  sokat 
merhettek.  Ok  és  vidékük  magukra  voltak  hagyva,  török, 
tatár,  német,  labancz  és  kurucz  pusztításainak  kitéve.  Ma- 
gukat kellett  megoltalmazniok,  tehát  magukra  gondoltak. 
Kevés  hasznot  vártak  magukra  nézve  a  közerőtől  s  azért 
a  közérdeket  kevésre  is  becsülték.  A  deczentralizáczió  a 
vidéki  partikularizmusnak  és  az  egyéni  egoizmusnak  kifejlesz- 
téséig izmosodott  meg.  Minden  vidék,  minden  egyén  ön- 
magát volt  kénytelen  megvédeni  és  ezért  első  sorban  ön- 
magára gondolt. 

Az  Önérdek  a  különféle  jellemekre  és  a  különböző 
helyzetekben  élő  emberekre  különbözően  hatott.  A  kik  ma 
is  kuruczok,  nagyrészt  azt  hiszik,  hogy  önző  szándék  csak 
a  Bécs  felé  hajlókat  irányította.  Mások  ellenben  többnyire 
csak  factiosus  szellemet,  csak  nagyravágyást  látnak  a  ku- 
ruczokban.  Pedig  mindkét  részen  működött  önző  és  nemes 
motivum.  A  körülmények  változásával  ezen  motívumoknak 
egymáshoz  való  aránya  és  a  küzdő  táborok  között  való 
megoszlása  is  változott,  de  őszinte  meggyőződések  és  ego- 
istikűs  tekintetek  mind  a  két  párt  körében  folyton  működ- 
tek. Tekintélyt,  gazdagságot,  hivatalt  itt  is,  ott  is  lehetett 
szerezni.  Az  illető  lakóhelye  és  a  politikai  alakulás  válto- 
zata szerint  a  labanczság  vagy  a  kuruczság  mutatkozott 
jobb  üzletnek,  sőt  válhatott  szükségessé.  A  gyengébb  fél 
is  képes  volt  bizonyos  vidéken  sokáig  olyan  zsarnoki 
hatalmat  gyakorolni,  a  melylyel  ott  megmérkőzni  senki 
sem  bírt.  A  híradásnak,  a  sereg  mozgásának  lassúsága 
megengedte,  hogy  a  legyőzött  párt  egyes  vidékeken  még 
évekig  is  föntartsa  uralmát.  A  legrosszabbul  gyakran  az 
igaz  és  hajlíthatatlan  meggyőződés  járt,  mely,  akárminő 
volt  a  hatalmi  helyzet,  labanczczá  vagy  kuruczczá  tett. 
Sokszor  legalább  az  önérdek  nem  labanczot,  nem  kuruczot 
formált,  hanem  opportunistákat,  olyanokat,  akik  majd  az 
egyik,  majd  a  másik  táborhoz  csatlakoztak.  A  renegátokat 
mindenütt  örömmel  fogadták.  S  a  biztos  híveket  gyakran 
mellőzték  a  megnyerhetők  és  elveszthetők  kedvéért. 

A  végső  eredményt  tekintve,  a  labanczok  jártak  job- 
ban, mert  többnyire  a  királyi  adományok  maradtak  érvény- 
ben, s  mert  végül  a  király  pártja  győzedelmeskedett;  de 
ezt  nem  lehetett  mindig  előre  látni,  úgy  hogy  ezen  korban 
a  labanczság  nem  látszott  mindig  az  előnyösebb  üzletnek. 
Megtörténhetett,  hogy  egyesek  számításból  kuruczokká 
leltek.    A    nagyobb    ambiczió,    a   legtehetségesebb    embe- 

reknek  azon  vágya,  hogy  dicsőséget  szerezzenek,  híre- 
sekké váljanak,  népszerűkké  legyenek,  inkább  az  ellen- 
zék táborát  erősíthette.  A  nagyobb  szabású  szellemeket 
az  ő  nagyobb  szabású  egoismusok  inkább  a  keleti  rend- 
szernek, mint  a  nyugatinak  tette  barátjaivá.  Elsőrangú  ön- 
álló szerep  a  bécsi  udvar  politikája  mellett  a  magyarnak 
nem  jutott,  bármilyen  hű,  bármilyen  megbízható  lett  lé- 
gyen. lUésházy  és  Thurzó  nádorok  szavát  a  nagy  politi- 
kai kérdésekben  még  meghallgatták,  de  ezt  csak  annak 
köszönhették,  hogy  harczias  ellenzék  is  állott  mögöttük 
és  az  osztrák  rendekkel  együtt  a  protestantizmus  nemzet- 
közi hatalmát  is  képviselték.  Mióta  azonban  a  harmincz- 
éves  háború  a  dynastikus  és  kathohkus  uralmat  Ausztriá- 
ban megszilárdította,  a  magyar  államférfiak  befolyása 
Bécsben  a  minimumig  hanyatlott.  Esterházy  Miklós  és 
Zrinyi  Miklós  e  miatt  kétségbe  esnek,  az  egyik  le  akar 
mondani  minden  állásáról,  a  másik  halálra  gondol,  mert 
csak  rangot  kap,  de  igaz  hatalmat,  módot  arra.  hogy  nem- 
zetén segítsen,  nem.  A  nemzet  sorsára  döntő  befolyást 
nem  gyakorolhatnak.  A  világpolitikában,  a  melytől  hazájuk 
jövője  is  függ,  szavuk  nincs.  Mint  hadvezérek,  mint  állam- 
férfiak egész  tehetségüket  az  e  korbeli  magyarok  csak  a 
Keleten  érvényesíthetik.  Martinuzzi,  Bocskai,  Bethlen  és  a 
Rákócziak  példája  a  nagy  ambicziókat  a  magyar  nemzeti 
állani~észméje  felé  tereli.  Ezen  az  úton  fejedelemség,  ki- 
rályság is  elérhetőnek  látszik.  Könnyebb  Keleten  elsőnek 
lenni,  mint  érvényesülni  a  Nyugaton,  a  hol  a  Khlesleké, 
a  Porciáké,  a  Montecuccoliké  és  Lobkovitzoké  az  első 
szó,  még  ha  kevés  is  a  tehetségük,  mert  közelebb  állanak 
urukhoz. 

Az  önzés  tehát  nem  adott  egyik  tábornak  sem  állandó 
túlsúlyt  a  másik  felett  s  csak  a  nemzetnek  erkölcsi  tőké- 
jét fogyasztotta. 

A  nemzet  jelleme  ugyanazon  népnél  ugyanazon  idő- 
ben ritkán  összeható,  egészen  ellentétes  két  tényezőnek 
egyformán  corrumpáló  befolyása  alá  került.  Bécsben,  a  hol 
a  felsőbb  politika  eldől,  egy  ember  kegye  és  akarata  ran- 
gossá, hatalmassá,  gazdaggá  tehet  bárkit.  S  erre  az  emberre 
a  magyarnak  az  alkotmányosság  eszközeinek  segítségével 
édes-kevés  a  befolyása.  A  magyar  főnemesnek  még  az  az 
érzése  sincs,  a  mi  XIV.  Lajos  környezetében  a  franczia 
nemesé  lehetett,  hogy  királya  rászorult  a  magafajtájából 
valókra,  mert  ők  egyetlen  támaszai.  Még  a  közvélemény 
útján  sem  gyakorolhat  királyára  nyomást.  A  mi  uralko- 
dóinkra a  mi  társadalmunk  rokonszenvének  vagy  ellen- 
szenvének, vagy  a  magyar  felfogás  irányának  még  annyi 
súlya  sincs,  mint  a  francziáknak  volt  a  mindenható  Nap- 
királyra, a  kire  a  párisi  légkör,  a  párisi  szalonok  divatja 
és  iránya  némi  hatással  volt.  Fejedelme  szivéhez  sem 
férkőzhetett  a  magyar,  ha  nem  volt  pap.  S  nemcsak 
királyának  jóakaratát  kell  tetszetős  modorral  és  hajlékony 
hátgerinczczel  megnyerni  tudnia,  hanem  azokét  az  idegen 
urakét  is,  a  kiknek  szavát  a  fejedelem  füle  készségesen 
befogadta,  a  kik  neki  valódi  tanácsadói  és  a  kik  minket 
magyarokat  már  azért  sem  kedveltek,  mert  tudták,  hogy  tör- 
vényeink szellemével  ellenkező  hatalmuknak  elvi  ellenségei 
vagyunk.  Az  abszolutizmus  óriási  hatalmát  egy  ember  nem 
kezelheti.  A  legerősebb  egyéniség  sem  bírja  egyéni  akara- 
tával az  állami  gépezetnek  minden  részét  irányítani.  Még 
I.  Napóleon  alatt  is  nagy  befolyáshoz  jutottak  ismeret- 
len, felelősségnélküli  közegek,  kegyenczek  és  hivatalno- 
kok. Olyan  középszerű  fejedelmek  alatt,  mint  a  minők 
ezek  a  Habsburgok  voltak,  és  olyan  bureaukratia  és  udvari 
aristokratia  mellett,  mint  a  milyen  Bécsben  uralkodott,  nem 
maitresszek,  mint  XIV.  és  XV.  Lajos  idejében,  hanem  gyón- 
tató atyák,  a  fejedelem  környezete,  bureauk  és  klikkek  döntő 


A  WESSELÉNYI-FÉLE  ÖSSZEESKÜVÉS  ÉS  KÖVETKEZMÉNYEL       1^3 

hatalomra  tettek  szert.  Nemcsak  a  királyt,  hanem  idegen 
szolgáit  is  meg  kellett  annak  nyernie,  a  ki  adományok, 
hivatalok  és  méltóságok  után  vágyódott,  sőt  annak  is,  a 
ki   hazájának  és  királyának  javát  kívánta  szolgálni. 

Az  tehát,  a  ki  Bécstől  várta  boldogulását,  könnyen 
az  udvaroncz  legcsunyább  typusává  válhatott,  olyanná, 
a  ki  annak  hizeleg,  a  kit  nem  szeret. 

A  királyhűség  nemes  jellemvonás  és  büszkén  szok- 
tuk azt  érdemeink  közé  sorolni.  Történetünk  ismeri  is 
sok  szép  példáját;  de  az  a  viszony,  mely  ezen  áldatlan 
korban  a  király  és  a  hozzája  szító  magyarság  között  fenn- 
állott, könnyebben  fejleszthette  ki  a  képmutató  szolga  typu- 
sát,  mint  a  lovagi  hűség  lélekemelő  példaképét.  A  királyt 
nem  ismerik,  alig  látják  a  magyar  urak.  Nemcsak  a  töme- 
gek, hanem  az  aristokratia  és  az  állami  méltóságok  is 
távol  állanak  a  tróntól  és  alig  van  összeköttetésük  a  dy- 
nastia  tagjaival.  A  személyes  ragaszkodás  érzése  tehát 
nem  fejlődhetik  ki  a  nemzetben.  A  király  nem  is  képviseli 
a  magyar  nemzetet.  Nem  hús  annak  a  húsából  és  nem 
vér  annak  a  véréből.  Idegen  hatalmi  tényező,  a  melyhez 
a  magyar  társadalmát  semminemű  rokonság,  semmiféle 
ösztön  nem  kapcsolja,  hanem  csak  a  kötelesség  érzete 
és  az  érdek.  A  királyhoz  való  vonzalom  másutt  a  fajhoz, 
a  nemzethez  való  vonzódásnak  természetes  következménye ; 
hisz  a  király  a  faj  és  a  nemzet  legfelső  képviselője  és  idea- 
lismusának  és  ambitióinak  megtestesítője ;  nálunk  a  király 
iránt  való  szeretet  nagygyá  csak  a  fajérzés  korlátozása  és 
mérséklése  utján  fejlődhetett. 

A  politikai  jellem  kialakulásánál  az  udvar  idegen 
voltának  e  káros  befolyásán  kívül  a  népuralommal  járó 
veszélyes  következések  is  érezhetőkké  váltak.  Az  ország 
belügyeiben  nagy  hatalom  maradt  a  nemesi  közönség. 
Választástól  függött  a  megye  tisztviselői  kara,    az   ország- 

gyűlési  követi  állás.  A  közép-nemesnek,  ha  nem  állott 
valamely  nagy  úr  befolyása  alatt,  existenlinja  egészen 
abban  a  körben  folyt  le,  a  hol  a  főhatalom  a  központ- 
tól többnyire  független  választó  volt.  Becsvágyát  csupán 
abban  az  esetben  elégíthette  ki,  ha  közkedveltségben  ré- 
szesült. A  nádori  állás  betöltésének  módja  pedig  a  nép- 
szerűség iránt  a  nagyurakat  is  fogékonyakká  tette  Forgách 
Zsigmond,  Thurzó  Szaniszló  és  ebben  a  korban  Nádasdy 
azért  kaczérkodnak  az  ellenzékkel,  hogy  szavazatát  maguk- 
nak biztosítsák.  Korteskedés,  versengés  a  nép  keg^^éért, 
az  ellenfélnek  bemocskolása  sikert  igérő  eszközök  voltak. 
A  szenvedelmeket  szolgálni,  túlozni,  teli  torokkal  az  or- 
szág romlásán  keseregni,  a  nemzetet  magasztalni  és  min- 
den kárért  egyesegyedül  Bécset  okolni,  sok  helyütt  a  szúk 
látókörű  megyei  politikusnak  is  használt.  Ha  ehhez  az 
aránylag  könnyű  mesterséghez  értett,  ő  is  országos  szerep- 
hez juthatott.  A  munkát,  a  tudást  néhány  jelszó,  néhány 
hangzatos    frázis  pótolhatta. 

A  gyakori  választásnak  mindig  korrumpáló  a  hatása. 
Hamis  jelszavak,  csúnya  ellenségeskedések,  túlzások,  a 
társadalomnak  csúnya  és  ostoba  ösztöneihez  való  alkal- 
mazkodása napirenden  vannak.  A  népnek  épenúgy  megvan- 
nak a  maga  udvarlói,  mint  az  abszolút  urnák.  A  nép  gyen- 
géit és  hibáit  épen  úgy  magasztalják,  mint  a  királyok 
fogyatkozásait. 

Magyarországon  a  király,  habár  szűkebb  körben,  mint 
a  Nyugat  abszolút  uralkodói,  de  azért  az  övékéhez  hasonló 
hatalmat  képes  gyakorolni.  E  körön  kívül  a  politikai  nem- 
zet, a  nemesség  olyan  jogoknak  van  a  birtokában,  mint 
akár  Lengyelországban  a  slachta.  A  Habsburg-uralom  ide- 
jében nálunk  a  hatalmi  megoszlásnak  páratlan  dualizmusa 
alakult  ki.  A  királyi  hatalomra  a  nemzet  nem  bírt  befo- 
lyást gyakorolni,  azt   igazában   nélküle,    idegenek    tanácsa 

szerint,  külföldön  kezelték,  a  nemzet  belső  élete  pedig  a 
központi  kormánytól  független.  A  király  nem  bír  reá  hatni, 
mert  idegen  és  nem  akar  reá  hatni,  mert  a  nemzeti  élet 
legnagyobb  része  iránt  teljesen  közömbös. 

Két  zsarnoka  lehet  tehát  a  magyar  politikusnak,  akik- 
nek mindegyike  a  maga  körében  abszolút  úr  és  a  maga 
módja  szerint  korrumpálhat.  Egyesekre,  akik  a  legmaga- 
sabb polczokra  vágyódnak,  mind  a  két  állócsillag  vonzó- 
erőt gyakorolhat,  s  az  ilyenek  önállóságukon  kívül  köny- 
nyen  becsületüket  is  elveszthetik. 

S  e  befolyások  mellett  Byzancz  erkölcsrontó  hatása 
is  érvényesült.  A  török  kegye  és  haragja,  mondhatni, 
határt  nem  ismerő  szélsőségek  között  ingadozott.  A  naiv 
török  otromba  cselfogáshoz  és  ámításhoz  szokott.  A  ke- 
reszténység legkülönbözőbb  alakjai  űzték  Konstantinápoly- 
ban korrumpáló  ármányaikat.  Az  egyéni  ügyességtől,  a 
legszemérmetlenebb  hazugságtól,  hízelgéstől  függött,  hogy 
az,  a  ki  a  muzulmánoktól  függött,  rabságot,  halált  szen- 
vedjen-e, vagy  hatalomhoz  és  esetleg  trónhoz  jusson. 
A  kétszinúség  bő  kamatokat  hajthatott  és  fönforgott  a 
veszély,  hogy  ez  az  ocsmány  hajlam  erőt  vesz  rajtunk  és 
főleg  Erdély  politikai  életén. 

S  ez  erkölcsi  miazmákon  kívül,  melyek  szegény  hazánk 
talaján  könnyen  elszaporodhattak,  szerencsétlen  körülmé- 
nyeink között  az  összetartó  munkának  és  az  egységes  műkö- 
désnek még  a  hazafiság  és  vallásosság  is  kárára  válhattak. 

A  felekezeti  ellentéteken  kívül  a  politikai  elválasztó 
vonalak  is  annyira  elidegenítik  egymástól  az  embereket, 
hogy  az  eltérő  meggyőződés  igen  gyakran  gyűlöletté  faiul- 
hatott. Az  egyik  németet,  a  másik  törököt  látott  abban, 
a  ki  csak  olyan  magyar  volt,  mint  ő,  de  más  utakon  járt. 
Alig  érthették  meg  egymást,  alig  hihettek  egymás  őszinte 
hazafiságában,  a  kik  ellenséges  két  világban  keresték  szö- 

vetségesüket.  A  magyar  hevülékeny  és  hamar  lángra  lob- 
banó. A  szabad  kormányforma  a  vele  járó  választásokkal, 
a  pártok  viszályával  nálunk  már  akkor  is  szenvedélyes 
ellentéteket  keltett,  mikor  a  sok  hitvallásnak,  a  Kelet  és 
Nyugat  politikai  .világfelfogásának  a  küzdelme  még  nem 
határaink  között  játszódott  le.  S  még  ma  is,  a  mikor  az 
egymással  küzdő  pohtikai  irányok  ellentéte  már  sokkal 
kisebb,  mint  a  milyen  volt,  a  magyar  közönség  ritka 
türelmetlen  és  sehol  sem  akadni  oly  gyakran  a  honáru- 
lás vádjára,  mint  nálunk.  A  mohácsi  vészre  következett 
időben  a  szertehúzás,  a  pártosság  szelleme,  a  magyar 
gyűlölete  a  magyar  ellen,  a  vallási  ellentét,  a  velünk  szü- 
letett szenvedélyesség  a  közviszonyokban  új  táplálékra 
talált  és  azért  a  végletekig  fajult.  Mindezen  hatások  közre- 
működtek a  Zrinyi — Nádasdy-féle  szomorú  dráma  lefolyá- 
sánál, mindezeknek  részük  volt  előidézésében  és  csúnya 
bukásában.  A  csekély  számú  és  gyenge  nemzet  nem  tart 
össze,  nem  tud  egyet  akarni  és  tenni  s  ilyen  széttagolt 
állapotban  vállalkozik  az  egységes  nemzetnél  is  erősebb 
dynastia  legyőzésére. 

S  a  kegyetlen  sors  úgy  akarta,  hogy  a  mikor  vészes 
felhők  tornyosulnak  a  nemzet  égboltozatán  s  a  német  és  a 
török,  a  kiknek  eddigi  ellentétei  tetemesen  megkönnyítették 
a  magyar  szabadság  fönmaradását,  közeledni  látszanak 
egymáshoz,  s  a  mikor  Erdély  kimerülten  és  némán  nézi  a 
nemzet  sorsát,  nincs  nagy  emberünk,  a  kinek  elméje  meg- 
világíthatná a  jövő  rejtelmes  útjait,  melyek  hemzsegnek  való- 
ságos veszélyektől  és  igazaknak  hitt  képzelt  rémektől.  Haza- 
fias ösztönök,  tisztult  elme  és  az  önfeláldozás  hősiességéig 
fokozott  nemes  érzések  nélkül,  vegyítve  a  gazdagon  fel- 
burjánzó önzés  csiráival,  az  emberekben  ideges  tettvágyat 
ébresztenek,  mely  kapkod,  tévelyeg  és  végül  csúfos  bukás- 
sal végződik.  Tragédia  játszódik  le  valódi  hős  nélkül. 

Bismarck  mondta  egy  parlamenti  beszédében,  hogyha 
ö  egy  ördögnek  van  hatalmában,  ez  az  ördög  teuton. 
Zrinyi  Péter  és  társairól  is  mondhatni,  hogy  valamely 
ördög  varázslata  alatt  állanak,  de  ez  az  ördög  minden- 
esetre szittya.  Önzők,  egymáshoz  hűtlenek,  könnyelműek; 
de  magyarok  és  minden  gyarlóságuk  ellenére  a  haza  ér- 
dekében és  a  magyar  szabadságért  vélnek  cselekedni  és 
meghalni. 

Ez  mindenesetre  enyhíti  vétküket,  de  nem  mossa  őket 
tisztára  a  történelem  Ítélőszéke  előtt. 

Annál  kevésbbé  oldhatók  fel  a  vád  alól,  mert  vétkes 
könnyelműségükért  nemcsak  ők  maguk  sújtattak,  hanem 
az  egész  nemzet.  Az  ő  bűnükért,  mint  rendesen  a  hatal- 
masok bűneiért,  az  egész  társadalom  lakolt. 

Komoly  és  súlyos  felelősséggel  járó  foglalkozás  a  po- 
litika. Ki  kellene  belőle  irtani  a  hiúságot,  a  rangkórságot, 
a  népszerűség  vágyát,  a  kapzsiságot,  a  gyűlölködést,  az 
emberi  természet  e  fonákságait,  a  melyek,  sajnos,  épen 
a  politika  mezején  szoktak  burjánozni,  mert  éppen  a 
politika  mezején  lehet  a  legtöbb  vagyont,  a  legnagyobb 
dicsőséget  és  rangot  szerezni.  A  kik  embertársaikat  veze- 
tik, azoknak  ezrek,  milliók  sorsa,  a  jelen  és  a  jövő  bol- 
dogsága van  a  kezükben.  E  hatalmukkal  tönkre  tehe- 
tik vagy  felemelhetik  azokat,  a  kik  vérükből  való  vér,  a 
kiknek  mindenüket  köszönhetik,  a  kiknek  ők  alkotórészeik, 
elemeik,  a  kikkel  egyek.  Vajha  ezt  mindig  szemük  előtt 
tartanák.  De  ha  maguk  el  is  feledkeznek  szent  kötelessé- 
gükről, a  történelem  nem  lehet  elnéző  irántuk,  a  törté- 
nelem kénytelen  azokat  elitélni,  a  kik  saját  «én»-jüknek 
alárendelik  a  közérdeket,  a  kiknek  hibái  miatt  egész  nem- 
zetük szenved. 

A  bécsi  kormány  nem  volt  jobb   ellenfeleinél.   Maga- 
viseletét legalább  is  annyira  el  kell  Ítélni,  mint  az  összeeskü- 

vökét.  Nemcsak  azért,  mert  a  magyar  urak  összeesküvését 
rossz  és  törvénytelen  eljárása  okozta  hanem  azon  módért 
is,  a  melylyel  győzelmével  élt. 

Leopold  keményen  sújtotta  az  összeesküvőket.  A  fő- 
vétkesek  vérpadon  bűnhődtek  (1671.).  Nemzeti  martyrokká 
lettek,  a  kik  erre  nem  voltak  méltók.  De  ez  a  szigor 
érthető,  s  nem  a  büntetés  mértékében  van  a  kormány 
hibája,  hanem  abban,  hogy  szószegés  útján,  színlelt  bűn- 
bocsánat árán  kerítette  hatn Imába  Zrinyit,  Frangepánt, 
Nádasdyt,  valamint  Széchy  Máriát  és  mindazokat,  a  kiket 
azután  keményen  sújtott  büntető  keze. 

A  király  szavába  vetett  föltétlen  bizalom  értékesebb 
politikai  töke,  mint  a  félelem,  a  melyet  a  büntetés  ébreszt. 
A  jogosult  szigor  imponálhat,  a  csalás,  a  szószegés  ellen- 
ben utálatot  kelt.  Az  igazság  kiszolgáhatásába,  ha  kérlelhetet- 
len is,  belenyugosznak  az  emberek,  az  álnok  bosszú  ellen- 
ben csak  bosszúra  ingerel.  A  cselvetést  még  mentegethet- 
ték a  közérdekkel,  de  a  szószegés  útján  törbecsalt  emberek 
kivégzését  tiltotta  a  becsület  és  nem  menthette  semmi. 
A  tehetetlen  foglyok  megölése  brutalitás  volt  s  minden 
jobb  érzésű  embert  fellázított.  Gyűlöletet  keltett  a  magya- 
rok nagy  részénél  a  dynastia  ellen  és  újabb  véres  ese- 
ményeket, újabb  harczokat  segített  előkészíteni. 

A  Habsburgok  II.  Rudolf  kivételével  mindezideig 
a  magyar  alkotmányt  egyetlen  esetben  sem  függesztet- 
ték fel.  Kivetkőztették  értéke  nagy  részéből,  teljes  eltörlé- 
sét azonban  egyikük  sem  próbálta  meg.  Féltek  a  magya- 
rok ehenállásától,  s  a  maguk  esküjével  sem  akartak  nyil- 
vánvaló ellentétbe  kerülni.  Mindig  jobb  politikának  látszott 
nekik  a  törvények  kijátszásával  féleredménnyel  beérni, 
mint  az  alkotmány  nyilt  és  tökéletes  megtörésével  teljes 
eredmény  után  törekedni.  A  Wesselényi-féle  összeesküvés 
legyőzése  után  azonban  Leopoldnak  már  nem  kellett  tar- 

tania  azoktól  a  veszélyektől,  a  melyekkel  addig  a  nyilt  erő- 
szak járt.  Önvédelemből  nyúlt  fegyverhez  és  győzedelmes- 
kedett. Diadala  után  nem  volt  tehát  többé  mitől  félnie. 
A  nemzet  egy  részének  hűtlensége  czimén  kötelességei  alól 
felmentve  érezte  magát.  Alkotmányunk  felfüggesztésére  e 
szerint  megvolt  a  veszély  nélküli  alkalom  és  megvolt  az 
ürügy,  mind  a  kettőt  magunk  szolgáltattuk  kezébe.  Rossz 
állapotunkat  még  sokkal  rosszabbal  cseréltük  fel.  Egy  lehe- 
tővé, sőt  valószínűvé  váló  veszély  ellen  akartunk  véde- 
kezni, s  támadásunkkal  magunkra  zúdítottuk  az  egész 
bajt,  a  mely  e  nélkül  teljes  erejével  ekkor  talán  nem  is 
csapott  volna  le  ránk. 

Leopold  tétovázó  magaviseletéből  és  a  sok  vád  elle- 
nére jó  ideig  tanúsított  tétlenségéből  kiderül,  hogy  félt  az 
erőszaktól  s  ha  az  önvédelem  nem  kényszerítette  volna 
olyan  akczióra,  mely  könnyű  győzelemhez  segítette,  ő  sem 
merte  volna  az  alkotmányt  nyíltan  megtámadni.  Midőn 
azonban  gyors  sikert  ér  el,  merészszé  lesz. 

Azt  írja:  «A  magyar  ügyek  jó  állapotban  vannak;  én 
meg  akarom  ragadni  az  alkalmat  a  magyar  közügyek  más- 
féle elintézésére.* 

Meg  is  teszi.  Részben  az  országon  kívül,  tehát  világos 
törvény  ellenére,  hozzák  meg  az  ítéletet  a  lázadók  ellen, 
részben  az  országban,  de  rendkívüli,  tehát  szintén  törvény- 
telen Ítélőszékek  járnak  el,  melyek  utasításuk  értelmében 
magyar  s  ha  ez  nem  volt  alkalmatos  a  büntetés  kimon- 
dására, császári  jog  szerint  s  ha  ez  sem  adott  módot  a 
kívánatos  szigorra,  «a  lelkiismeret  és  igazság  szerint », 
azaz  korlátlan  önkény  szerint  Ítélkeztek.  S  ez  az  önkény 
nemcsak  a  büntetés  módjában  nyilvánult  meg,  ez  a  kor- 
mányrendszer uralkodó  elvévé  lett. 

Világos  törvény  ellenére  nem  hívnak  többé  össze 
országgyűlést.   Leopold  nemcsak   arra   akarja  a  kínálkozó 

alkalmat  használni,  hogy  a  rendek  jogát  a  király  javára 
megnyirbálja,  hanem  arra  is,  hogy  a  magyar  állam  önálló- 
ságát megdöntse.  Régtől  fogva  dolgozott  a  dynastia  azon, 
hogy  az  uralma  alatt  lévő  népek  erejével,  tekintet  nélkül 
közjogi  önállóságukra,  szabadon  rendelkezzék.  Most  sikereit 
arra  akarja  fordítani,  hogv  népeinek  még  fönnálló  tény- 
leges önállóságát  véglegesen  megsemmisítse. 

A  király  nyugati  minta  szerint  kormányzó  testületet 
szervez  és  ennek  főnökévé  egy  idegen  katonát,  a  német 
rend  nagymesterét,  Ampringent  teszi.  A  testület  az  udvari 
hadi  tanácsnak  és  az  udvari  kamarának  egy-egy  tagjából, 
egy  német  jogtanácsosból  és  pár  magyar  zászlós  úrból 
áll.  Magyarország  önálló  kormányzata  ezzel  eltöröltetett. 
Teljes  diadalt  ült  a  centralisatio.  A  magyar  kormányban 
olyan  férfiú  is  van,  a  ki  az  alsó-ausztriai  kormánynak 
tagja.  S  ez  a  vegyes  hatóság  a  birodalmi  udvari  hatósá- 
gokkal össze  tartozik  működni.  Ampringen  tényleg  egészen 
az  udvari  tanács  vezetése  alatt  áll.  Maga  a  magyarországi 
kormányzó  testület  nagyrészt  idegen  és  olyan  más  testü- 
letnek van  alárendelve,  a  melynek  semmi  köze  a  magyar 
államhoz.  Magyar  elemekkel  vegyített  kirendeltsége  az  tel- 
jesen idegen  hatóságoknak. 

Az  udvar  a  magyarság  teljes  megtörését  veszi  czélba. 
Fölfogását  híven  íejezi  ki  a  kormány  köréből  származó 
az  az  emlékirat,  a  mely  azt  ajánlja,  hogy  az  országban 
német  katonaságot  tartsanak,  s  mely  azt  a  reményét  fejezi 
ki,  hogy  a  magyarokat  német  szokások,  német  ruha  és 
német   nyelv   használatára  lehet  majd  tanítani. 

Önkényes  és  nyomasztóan  súlyos  adót  vetnek  ki  s 
ebbe  a  törvények  ellenére  bevonják  a  nemességet.  Új  és 
jogtalan  fogyasztási  illetékeket  szabnak  meg. 

Az  összes  rendi  kiváltságokat  mellőzik  és  a  magyar 
királyság  önállóságát  semmibe  sem  veszik.  Mindenütt  német 


A  WESSELÉx\YI-FÉLE  ÖSSZEESKÜVÉS  ÉS  KÖVETKEZMÉNYEI.       121 

katonaság  tanyázott  és  pusztította  az  országot.  A  vallás- 
üldözés is  új  erővel  indul  meg.  A  jó  alkalmat  nemcsak  a 
politikai  szabadság  tönkretételére,  hanem  a  vallásegység 
helyreállítására  is  föl  akarják  használni.  A  templomokat 
tömegesen  elveszik  az  újhitüektől.  A  protestáns  városokban 
a  czéheket  és  a  tisztviselői  kart  jog  ellenére  katholizálják. 
Azon  vannak,  hogy  a  vármegyékben  is  katholikusokat  válasz- 
szanak  tiszviselőkké.  Az  urak  áttérésre  szorítják  jobbágyai- 
kat. S  tömeges  per  útján  az  összes  protestáns  lelkészektől 
szabadulni  kivannak.  Azon  ürügy  alatt,  hogy  résztvettek 
a  forradalomban,  mindnyájukat  rendkívüli  vészbíróság  elé 
idézik.  A  ki  áttért,  kegyelmet  kap,  úgyszintén  az  is,  a 
ki  bűnét  írásban  megvallotta  és  az  országot  elhagyta. 
A  többit  halálbüntetés  helyett  kegyelemből  fogságba  vagy 
gályarabságba  küldöttek. 

Ilyen  keményen  még  nem  sújtotta  az  országot  az  el- 
nyomás. Helyzetünk  veszélye-ebb  volt,  mint  II.  Rudolf 
idejében  a  szomorú  emlékű  Básta  garázdálkodása  alatt. 

Akkor  egy  alig  beszámítható  elméjű  embernek  az  erő- 
viszonyokkal ellentétben  levő  vállalkozásáról  volt  szó,  most 
elenben  oly  komoly  politikai  gondolattal  állottunk  szem- 
ben, melynek  végrehajtására  a  fejedelem,  úgy  látszott, 
elégséges  segítőeszközzel  rendelkezik.  Elnyomóink  nincse- 
nek viszályban  egymással,  mint  Rudolf  alatt,  a  midőn 
maga  a  dynastia  sem  tartott  össze.  A  király  az  erélyes 
föllépésre  a  magyarok  támadásában  jogczímmel  is  vél  bírni. 

Nálunk  gazdagabb  és  hatalmasabb  tényezők  a  már 
kivívott  győzelem  után  e  győzelem  következményeit  akar- 
ják levonni. 

Ilyen  súlyos  helyzetbe  sodorta  a  nemzetet  az  indokolt 
és  érthető,  de  rossz  körülmények  közt  megindított  és  rosz- 
szul  vezetett  ellenállás.  A  legyőzött  nemzet  azonban  meg 
nem  adja  magát. 

A  nemzetek  jellemére  elhatározó  befolyással  vannak 
azon  viszonyok,  a  melyeknek  hatása  alatt  sokáig  élnek. 
A  jelen  a  múlt  életkörülményeinek  a  lenyomata,  a  melyre 
új  benyomások  és  új  erők  lassú  munkával  új  képet  feste- 
nek és  előkészítik  a  jövő  alakulását.  A  nemzet  jelleme 
életkörülményeinek  hatása  szerint  fejlődik.  De  ez  a  fejlődés 
lassú.  A  hosszú  idők  közben  keletkezett  jellemvonások 
sokáig  megóvják  eredeti  sajátságaikat.  A  már  kifejlődött 
egyéniségek  az  új  viszonyokhoz  alkalmazkodnak,  de  ki- 
alakult egyéniségüket  egyhamar  el  nem  vesztik.  Az  örökölt 
alapvonásokat  csak  következetesen  és  erősen  ható  benyo- 
mások szakadatlan  munkássága  módosítja. 

Mi  sok  százados  történetünk  közben  erős  nemzeti 
öntudatra  tettünk  szert  s  nálunk  a  kollektív  lény  érdeke 
az  egyéni  egoismus  fölé  bírt  emelkedni. 

A  nemzet  ezt  az  alaptulajdonságát,  az  új  kor  mostoha- 
sága  és  az  egyeseknek  vele  járó  és  mindinkább  növekedő 
egoismusa  ellenére  is,  megóvta.  Ennek  köszönhetjük,  hogy 
a  niai  napig  fönmaradtunk.  Sokszor  öntudatlanul  és  kellő 
vezetés  nélkül,  de  szakadatlanul  dolgozott  bennünk  a 
nemzetnek  ez  őseredetú  önérzete.  E  nemzeti  érzületünk 
miatt  olyan  nehézzé  vált  legyőzetésünk,  hogy  a  kik  ezt 
czéljukul  tűzték  ki,  eddig  mindig  előbb  vagy  utóbb,  de 
bizton  visszariadtak  tőle,  vagy  elhalasztották  végrehajtásá- 
nak megkísérlését.  így  vált  lehetségessé  a  vallási  ellen- 
téteket háttérbe  szorítani,  az  osztályharczokat  megelőzni  és 
az  elvek  küzdelmét  is  korlátozni 

A  magyar  ideálismusa  mindig  nemzete  felé  fordult; 
vallásért,  tudományért,  művészetért  nem  rajongott  olyan 
bensőséggel,  olyan  odaadással,  mint  sok  más  nép.  Hanyat- 
lásunk korában  ez  a  patriotizmusunk  is  hanyatlik,  csak 
úgy,  mint  hasonló  körülmények  között  más  népeknek  más 
irányú  tulajdonsága;  de  olyan  fényes  kort  nem  élhettünk, 

hogy  az  ne  lett  volna  első  sorban  az  összességnek,  az 
államnak,  a  nemzetnek  a  fénykora.  Olaszország  Michel 
Angelo,  Rafael,  Leonardo  da  Vinci  korában,  Németország 
Goethe  és  Schiller  idejében  az  emberiséget  örök  értékű 
ajándékokkal  halmozták  el,  magukról  mini  nemzetről  ellen- 
ben megfeledkeztek.  Nálunk  ez  nem  történhetett  meg.  Jó 
időkben  fő  tulajdonságunk  hazafiságunk  volt  s  ez  rossz 
időkben  nem  veszett  ki  belőlünk.  Azok  a  rontó  hatások, 
a  melyek  a  mohácsi  vész  óta  jellemünk  egészséges  fejlő- 
dését veszélyeztették,  nem  bírták  örökölt  hazafiságunkat 
elsenyveszteni.  A  fajunkhoz  való  benső  ragaszkodás  nálunk 
a  haszonlesés  és  a  korrupczió  közepette  is  egy  jobb  jövő 
irányítójaképen  ébren  maradt.  A  sok  csapás  hazaszerete- 
tünket talán   még  élesítette  is. 

A  magyar  társadalom  a  Wesselényi-féle  összeesküvés- 
nek e  szomorú  korszakában  sem  vesztette  el  nemzeti 
érzését,  bármilyen  gyenge  volt  egyébképen  erkölcsi  értéke ; 
opportunista  volt  nagyrésze,  saját  javát  hajszolta  legtöbbje, 
hazájától  azonban  belsőleg  is  csak  a  legkevesebben  sza- 
kadtak el.  S  ezért  nemsokára  be  kellett  a  reakcziónak 
állani  azon  állapotok  ellen,  a  melyek  a  győzelem  után 
kifejlődtek. 

Segítségünkre  voltak  Leopold  tanácsosainak  hibái  is. 
Romlottabbnak  és  gyengébbnek  hitték  a  nemzetet,  mint 
a  milyen  valóban  volt  és  meg  akarták  végleg  törni. 

Többet  értek  volna  el,  ha  az  elégedetlenek  legyőzése 
után  kínálkozó  alkalmat  alkotmányunknak  törvényes  úton 
való  megnyirbálására  használták  volna  föl.  Miként  1849 
után,  a  császár  tanácsosai  most  is  túlságosan  sokat  akar- 
tak és  elmulasztották  az  alkalmat,  alkotmányos  úton  meg- 
erősíteni a  fejedelem  állását.  Midőn  a  nemzet  aránylag 
erős  volt,  nem  egyszer  jogainak  önkéntes  föladására  pró- 
bálták reávenni,  s  eredmény  helyett  elégedetlenséget  idéztek 

elő.  Midőn  a  nemzet  gyenge  volt,  megint  többet  kivántak, 
mint  a  mennyit  el  lehetett  érni ;  az  alkotmány  reformálása 
helyett  teljes  megszüntetését  kisérelték  meg,  s  ezzel  újra 
reakcziót  támasztottak. 

Ha  egy-egy  skálával  kívánságaikban  alább  maradnak, 
sikerük  nagyobb  lett  volna. 

Ha  ellenségeink  ügyesebbek  és  nem  akarnak  egyszerre 
mindent  elérni,  szabadságunk  legerősebb  bástyáit  lerom- 
bolhattíik   volna.  Jogaiból  a  nemzet  sokat   engedett  volna. 

A  végső  enyészettől  az  mentett  meg  bennünket,  hogy 
a  bécsi  kormány  annál  is  többet  kivánt,  mint  a  mennyit 
megadni  készek  voltunk.  Annyit  akartak  a  magyaroktól 
elvenni,  hogy  egymás  ellen  való  agyarkodásunk  ellenére 
hagyományos  szellemünknél  fogva  egyetlen  egy  párt  sem 
barátkozott  meg  mindazzal,  a  mit  a  kormány  elrendelt. 
Az  abszolutizmussal  még  azok  sem  akarták  magukat 
azonosítani,  a  kiket  személyes  érdekük  a  bécsi  kormány- 
hoz fűzött. 

A  kormánynak  nagy  pártja  lehetne,  ügy  tetszik,  hogy 
ez  időben  a  Pázmány  óta  folyton  munkálkodott  katholikus 
akczió  már  többségben  volt.  A  gazdagabb,  befolyásosabb, 
hatalmasabb  rész  mindenesetre  hozzátartozott.  S  ez  az 
erősebb  rész  vak  szenvedélyességgel  küzdött  a  protestan- 
tizmus ellen  és  ezért  a  bécsi  udvar  hasonló  politikája  iránt 
rokonszenvet  érzett.  Annak  a  bíróságnak,  a  mely  az  evan- 
gélikus lelkészek  fölött  lelketlenül  törvényt  ült,  a  mely  az 
udvari  politika  szolgálatában  a  magyarság  egyik  erős- 
ségét igazságtalanul  és  felháborító  kérlelhetetlenséggel 
gyengítette,  sajnos,  magyarok  voltak  a  tagjai.  A  püspöki 
kar  legjobbja,  a  hazafias  Széchenyi  György,  a  ki  jelenté- 
keny összeget  ajánlott  föl  a  szepesi  várak  kiváltására,  s 
független  és  magyar  gondolkozású  volt,  az  erőszakos  térí- 
tés czéljából  fegyveres   kézzel   valóságos   hadjáratot  viselt. 

Sok  helyütt  dúlt  az  a  szenvedély,  hogy  kiki  a  maga 
felekezetét,  törvény,  az  emberies  érzés  és  a  józan  ész  elle- 
nére túzzel-vassal  terjeszteni  akarta. 

Az  elnyomó  és  az  elnyomottaknak  hatalmasabb  része 
ezen   elhatározó  érzésben  találkoztak. 

S  a  kormány  és  a  magyar  többség  nemcsak  ebben 
az  érzésben  egyesült.  A  törökökkel  való  hagyományos 
szövetséget,  a  mely  minden  kuruczharcz  hátteréül  szolgált 
és  annak  következménye  volt,  a  labanczok  is  bűnösnek  és 
károsnak  találták. 

S  a  társadalom  nagy  része  önző  voli,  a  mi  e  korban 
szintén  a  győzelmes  bécsi  kormány  iránt  való  engedel- 
mességet erősítette.  A  siker  mindig  a  leghatalmasabb 
táborozó.  S  a  szentgotthárdi  csata  és  a  bécsújhelyi  kivég- 
zések után  a  császár  túlereje  szilárd  alapon  állott.  Sokan 
az  országot  és  önmagukat  feltették  a  forradalomtól,  s  a 
király  jóakaratától  várták  hazájuk  és  saját  maguk  boldo- 
gulását. 

De  mindezek  ellenére  a  kormánynyal  még  a  katholiku- 
sok  sem  és  még  az  önzők  sem  tartanak  mellékgondolat 
nélkül  és  őszintén.  A  legtöbb  labancz  elégedetlen  az  udvar- 
ral és  csak  félelemből  tartózkodik  minden  nyilt  ellen- 
zékieskedéstől, de  magaviseletéből  kitűnik,  hogy  czélja 
nem  azonos  a  kormányéval. 

A  kormány  érzi,  hogy  az  országban  sehol  sincs  szilárd 
talaja  és  hogy  a  viszonyok  fordultával  a  titkos  ellenszenv, 
az  opportunista  meghajlás,  nyilt  ellenségeskedéssé  fajul- 
hat. Csehországban  a  czentralisztikus  kormány  a  fehér- 
hegyi csata  után  új  birtokos  osztályt  teremtett,  mely  a 
régi  osztályokat  is  magával  rántva,  az  új  rendszert  szilárd 
alapra  helyezte.  A  vagyon  és  a  vele  járó  befolyás  melléje 
állott.  Nálunk  ez  nem  történt  meg.  A  császári  kormány 
vagy   nem    ment    eléggé    messze,    vagy    pedig   túlságosan 

messze  ment.  A  magyar  társadalomra  támaszkodva,  a 
magyar  alkotmányt  nem  lehetett  megsemmisítenie.  A  ma- 
gyar alkotmányt  a  meg  nem  semmisített  magyar  társada- 
lom mentette  meg.  A  magyar  önállóságot  csak  úgy  lehetett 
volna  végleg  megszüntetni,  ha  a  föld  és  a  vagyon  új  és 
idegen  elemek  kezébe  jut.  A  felekezeti  érdek,  az  ellenpárttal 
szemben  érzett  vad  gyűlöletet,  a  mely  e  korban  szomorú 
orgiáját  ülte,  söt  még  a  korrupczió  hatalma  sem  volt 
elégséges  arra,  hogy  a  magyarok  zöme  a  nyíltan  ellenünk 
irányult  rendszerrel  őszintén  megbarátkozzék,  s  hogy  meg- 
szűnjék ragaszkodni,  ha  másképen  nem  lehetett,  titokban 
ahhoz  az  alkotmányhoz  a  melyhez  önzése  is  csatolta.  Még 
akik  támogatást  Ígérnek  a  kormánynak  és  hivatalt  kérnek 
és  kapnak  tőle,  azok  sem  mozdítják  elő  az  új  rendszer 
ügyét  igazán  és  úgy,  hogy  haszna  legyen  belőle;  még 
azok  is  örülnének,  ha  szabadulhatnának  tőle.  Rútul  tör- 
nek egymás  ellen  a  magyarok;  örülni  tudnak  egymás 
baján ;  de  az  összesség  kárát  tudatosan  csak  néhányan 
szolgálják.  Önérzetünket  bántja,  hogy  akadtak  ilyenek  is, 
de  vigaszul  szolgálhat,  hogy  nem  volt  elég  nagy  a  gyász- 
magyarok száma,  hogy  az  új  rendszert  fönn  lehetett  volna 
tartani. 

Más  nemzeteknél,  a  mienkhez  hasonló  mostoha  körül- 
mények között,  annyi  rontó  hatásnak  kitéve,  valószínűleg 
többen  találkoztak  volna  olyanok,  a  kik  elszakadnak  nem- 
zetük sülyedö  ügyétől  s  a  kiket  az  idegen  saját  vezéreik 
leigázására  használhatott  volna. 

Nálunk  Leopold  kormánya  e  korban  csak  nagyon  ke- 
veseknek valódi  hűségére  számíthatott. 

Mikor  a  király  szigorhoz  folyamodik,  Széchenyi  György, 
a  hű  és  alázatos  alattvaló,  a  fanatikus  püspök,  a  lázadók 
ellensége,  az  összeesküdtek  mellett  szólal  meg. 

S   midőn    új    adórendszert   léptetnek    életbe,  keserves 

emlékiratban  fordul  az  uralkodóhoz.  A  magyar  nemzet  a 
kereszténységért  szenvedett.  Ma  is  « égetik,  vérzik  és  ölik 
a  magyart »,  míg  az  örökös  tartományok  békében  élnek. 
Egyesekért  ne  büntessék  az  egész  nemzetet.  A  török  táma- 
dását nem  fogiák  visszaverni,  a  kik  vagyonukat  elvesz- 
tik, így  írt  a  püspök.  Igaz,  Széchenyi  főleg  a  nemesség 
kiváltságait  félti,  de  nemcsak  saját  osztálya  érdekében 
szólal  föl,  hanem  az  egész  nemzetért  is.  Hangja  alázatos, 
de  megérthetni  belőle,  hogy  ö  sem  megbizható  védője  az 
új  rendszernek.  A  kik  semmiben  sem  akarnak  engedni, 
azoknak  még  az  ilyen  könyörgés  is  alkalmatlan  volt. 

Forgách  Ádám  püspök  szintén  királypárti.  Úgy  látom, 
önző  ember  és  vagyont  akar  szerezni.  Törvénytelenségek- 
nek eszközül  is  odaadja  magát.  Szóval  a  legkönnyebben 
kezelhetők  közül  való,  de  azért  bensejében  még  ő  is  érzi, 
hogy  rossz  útra  lépett.  Midőn  nála  jár  egy  kérelmező  kül- 
döttség, azt  mondja  nekik,  hogy  nincs  mit  remélni.  Ha  az 
udvar  meg  nem  változik,  menthetetlenül  el  kell  vesznünk. 

A  kik  magyarok  előtt  az  uralkodó  rendszerről  így 
nyilatkoznak,  ennek  az  erejét  nem  igen  gyarapítják.  Az  ilyen 
elitélő  szavak  alkalmasak  az  elkeseredésnek  és  az  ellent- 
állás hajlamának  fokozására.  Szelepcsényi,  a  prímás,  kapzsi 
és  nagyravágyó  ember.  Sokra  kapható,  de  azért  szintén 
érez  lelkiismereti  furdalást,  s  talán  kétszínűségből,  talán 
mert  látja,  hogy  különben  nálunk  ellenszenvessé  válnék, 
talán  meggyőződésből,  másképen  beszél  a  magyarokkal, 
mint  az  udvarral. 

Forgáchnak  azt  mondja,  hogy  ő  is  magyar  hazafi  és 
becsülete  tiltja,  hogy  a  magyar  szabadságot  föladja.  De 
attól  tartva,  hogy  e  szavait  Forgách  Bécsben  idézni  találja, 
megijed  és  más  hangnemben  folytatja  beszédét.  Mint 
érseket  érdeke  is  a  magyar  közjog  érvényességéhez  köti. 
Ezért,  midőn  az  Ampringen-féle  kormányzat  meghonosítá- 

sáról  van  szó,  erélyesen  és  helyesen  szólal  föl  a  mag}'ar 
álláspont  mellett.  De  tiltakozását  visszavonja  és  Ampringen 
kormányának  tagja  marad.  Silány  ember,  de  az  udvari 
körökben  időnként  felbuzduló  hazafisága  azt  a  benyomást 
keltheti,  hogy  még  benne  sem  lehet  megbízni. 

A  királynak  magyar  tanácsosai  csaknem  mindig  ország- 
gyűlés tartása  mellett  szólaltak  föl.  Valahányszor  megkér- 
deztettek, mindannyiszor  az  alkotmány  helyreállítását  sür- 
gették. Erély  nélkül  védték  ugyan  a  magyar  álláspontot, 
de  hangulatuk  mégis  elárulta,  hogy  az  új  rendszer  még 
ezekre  a  látszólag  hű  és  engedelmes  urakra  sem  számít- 
hatna, ha  nehéz  körülmények  közé  jutna. 

Pálffy  Tamás  püspök  és  aulikus  politikus  tanácskozás 
alkalmával  Hocherrel  keményen  összetűzött  és  azt  mon- 
dotta neki,  hogy  a  magyar  a  királynak  jobbágya,  de  nem 
rabszolgája,  s  hogy  ö  keveset  törődik  azzal,  hogy  Hocher 
mint  vélekedik  róla. 

Gubasóczi  püspök  kifejti,  hogy  a  kurucz  lázadások 
oka  a  törvénytelen  elnyomás,  ezt  kell  megszüntetni  és 
az  okozat  is  megszűnik. 

Barkóczy,  a  legkeményebb  labanczkapitány  is  a  kon- 
czessziók  megadását  tanácsolja  a  királynak. 

A   legaulikusabb   főpapok   és   főurak   sem   birják  ma- 
gukba   fojtani    azt   a   szellemet,   mely   egyenes  ellentétben 
van  az  uralkodó   renddel,   ámbár  gyávaságból,   kapzsiság 
ból  vagy  esetleg  egyesek  hazafias  aggodalomból  szolgálatába 
szegődnek. 

Hocher  Pálífynak  azt  mondja,  hogy  az  egész  nemzet 
lázadó.  Szerinte  Leopold  meg  lehetne  elégedve,  ha  tíz 
magyar  között  egy  hű  embere  akadna. 

S  Martinié  azt  írja  Szelepcsényinek,  hogy  még  a  leg- 
jobb magyarban  sem  bízhatni  meg  s  hogy  iga  kell  a  lázadó 
nemzetnek. 

Montecuccoli,  a  szentgotthárdi  győző  memorandumá- 
ban azt  írja,  hogy  «a  magyarok  büszkék,  nyugtalanok, 
változékonyok  és  ki  nem  elégíthetők*).  Bennök  ('rebel- 
liseket, zsiványokat  és  lelketlen  embereket »  lát,  a  kiket 
«sem  értelemmel,  sem  szelídséggel,  sem  törvénynyel  nem 
lehet  vezetni ».  Szerinte  a  nemzettől  mindig  félni  kell,  a 
mikor  ő  maga  nem  fél,  ezért  azt  « vesszővel  kell  kormá- 
nyozni és  szigorral  kell  fékezni*. 

Részben  igazuk  volt  ezeknek  az  államférfiaknak.  Az  ő 
rendszerük  szerint  a  bécsi  szellemben  csak  vesszővel  lehe- 
tett kormányozni.  Megelégedéssel  lehet  megállapítani,  hogy 
a  nemzeti  érzéshez  és  az  örökölt  alkotmányhoz  való  hű- 
ség még  a  legönzöbb  udvaronczokban  is  időről-időre  meg- 
nyilatkozott. Ez  az  érzés  nem  gátolta  ugyan  őket  az  udvar 
kegyének  hajhászásában  és  abban,  hogy  uradalmakat  és 
jutalmakat  el  ne  fogadjanak,  de  ellenszolgáltatásuk  érté- 
két apasztotta.  Szive  sugallata,  vére  szava  megakadályozta, 
hogy  a  magyar  a  határozottan  magyarellenes  irányzatnak 
igaz  híve  legyen.  A  ki  pedig  önmagával  meghasonlott,  a 
ki  jobb  tudata  ellenére  cselekszik,  az  ritkán  képes  erőt 
kifejteni.  Hévvel  és  odaadással  hogyan  buzogjon  valaki 
olyan  irányok  ellen,  a  melyek  lelke  mélyében  élénk  vissz- 
hangra találnak? 

A  magyar  légkör  és  fölfogás  még  magára  Ampringenre 
is  átalakító  hatással  van,  úgy  hogy  rövid  idővel  kinevezése 
után  Leopoldnak  azt  tanácsolja,  hogy  változtassa  meg 
kormányfő rm áj  át  és  a  magyart  engesztelje  meg.  Valószínű- 
leg ennek  a  következtében  is  a  kormányzó  elveszíti  be- 
folyását és  az  országot  helyette  tábornokok  kormányozzák. 

A  bécsi  udvar  új  politikája  csak  az  önzésre  és  a 
félelemre  támaszkodhatott,  ezek  az  ösztönök  és  érzé- 
sek pedig  egymagukban  nem  bírják  az  államrendet  fön- 
tartani.   Sajnos,  az  államférfiú    ezekkel   az   ösztönökkel  is 

kénytelen  számítani.  Áz  a  rendszer,  a  melyhez  önzés  nem 
kapcsolódik  és  a  mely  félelmet  ébreszteni  nem  tud,  gyenge 
lábon  áll.  De  az  is  beteg,  a  mely  mellett  csak  önzés  har- 
czol.  A  hajlékony,  engedelmes  szolgák  kényelmesek  urukra 
nézve  és  rendes  és  békés  időkben  beválnak.  Mennél  nehe- 
zebb körülmények  közé  jut  azonban  az  uralkodó,  mennél 
nagyobb  szüksége  van  igaz  hűségre,  annál  kevésbbé  állják 
meg  a  sarat  azok,  a  kiket  csak  önzés  vagy  gyávaság  irányít. 
Az  önző  csak  addig  tekinthető  támasznak,  a  míg  rendben 
mennek  a  dolgok;  mihelyt  azonban  a  kormány  bajba  ke- 
veredik és  reá  szorul,  az  önzőt,  a  ki  mindig  az  emelkedő  nap 
felé  szeret  fordulni,  önzése  könnyen  ellenséggé  formálja. 
A  kinek  nincs  hátgerincze  fölfelé,  rendesen  hijjával  van 
annak  lefelé  is  s  az  a  harczban  gyenge  értékű  szokott  lenni. 

Az  új  kormányzati  rendszer  e  szerint  gyenge  alapon 
állott.  Föltétlenül  még  barátaira  sem  építhetett.  Nem  volt 
magyar  uralom,  még  csak  magyar  kisebbségnek  uralma 
sem,  hanem  idegennek  hatalmát  jelentette,  megterhelve 
azzal  az  ódiummal,  a  melylyel  olyan  nemzetnél,  mely  az 
idegen  uralomtól  annyit  szenvedett,  mint  a  magyar,  az  ilyen 
kormány  mindig  jár.  De  azért  az  új  rendszer  sokáig  tart- 
hatta volna  fönn  magát,  ha  csupán  a  katholikus  labanczok 
elégedetlensége  fenyegeti.  Veszélye  abban  volt,  hogy  míg 
hívei  önmagukkal  meghasonlottak,  szégyenlősek  és  lany- 
hák, ellenségei  elszántak  és  kérlelhetetlenek.  Míg  barátjai 
nem  igazi  barátok,  ellenségei  elkeseredett  ellenségei.  S  ha 
a  katholikusok  a  kormányt  csak  félszívvel  védik,  a  protes- 
tánsok lelkük  egész  erejével  fordulnak  ellene.  Bennök  min- 
den motívum  az  ellenállás  szellemét  fejleszti.  Magyarságuk 
és  vallásuk  egyaránt  veszélyben  forog.  Vagyonuk  nincs 
biztosságban. 

Sok  a  száműzött,  a  büntetés  elöl  bujkáló,  a  ki  a  leg- 
végsőre is  kész,  a  ki  elkeseredett  ellensége  a  kormánynak. 

s  a  kinek  az  ország  ellensége  személyes  ellensége  és  csa- 
ládjának, otthonának  a  megrontója.  Régi  existentiáját  csak 
karddal  szerezheti  vissza.  A  sok  földönfutónak  nincs  mit 
veszítenie,  legfölebb  életét  koczkáztatja,  melynek  azonban 
kevés  értéket  tulajdonít.  Legmagasztosabb  ideálizmusuk  és 
legegyénibb  önzésük  harczra  tüze'i  ezeket  a  szerencsétlen 
hontalanokat.  Az  abszolutizmus  útjai  szabadsághoz  szokott 
és  szabadságot  szerető  nemzet  körében  rögösek.  Ha  kíméle- 
tes, nem  félnek  tőle ;  ha  elszánt  és  erőszakos,  mindenre 
kész  ellenségei  támadnak.  A  megkímélt  ellenfél  újra  harczba 
indulhat.  A  meghalt  martyr  sírjából  is  kikelhet  és  gyilko- 
sán bosszút  állhat.  Megölni  azt,  a  ki  szent  és  igaz  ügyért, 
hazájáért  harczol,  még  nem  jelenti  végleges  legyőzését. 
Az  élőkön  a  halottak  sokszor  felülkerekednek. 

A  kuruczok  támadása  már  1672-ben  a  Wesselényi-féle 
összeesküvésre  következett  büntetések  hatása  alatt  kezdő- 
dött meg.  Azóta  patakokban  folyik  a  vér,  az  ország  pusztul, 
magyar  magyart  öl,  a  nélkül,  hogy  döntés  előtt  állanának. 
A  rosszul  fegyelmezett  és  egységes  terv  és  vezetés  nélkül 
való  kurucz  had  végleg  győzni  ugyan  nem  bír,  de  őt 
sem  birják  megtörni;  többször  megverik,  de  "mindig  újra 
talpra  áll  és  véres  munkáját  folytatja.  Mind  több  áldo- 
zatért kell  bosszút  állani  és  egyre  szaporodik  azok  száma, 
a  kik  mindent  mernek,  mert  nincs  mit  félteniök. 

Midőn  a  kurucz  fegyvert  ragad,  jó  remény  nyel  nem 
igen  kecsegteti  magát.  Ausztriával  meg  nem  mérkőzhetik, 
eleinte  Erdély  csak  titokban  támogatja,  a  török  még  hallani 
sem  akar  róla.  Német  hadak  tanyáznak  a  magyar  várak- 
ban. A  nemzet  többsége  kishitű,  a  siker  reménye  nélkül 
folytatott  küzdelmet  a  nyugodt  várakozásnál  veszélyesebb- 
nek tartja  és  ellenséges  indulattal  van  a  kuruczok  iránt. 
A  felekezeti  gyűlölködés  a  nemzet  létét  és  szabadságát 
veszélyezteti,  mert  (ellenségeinknek  erőt  ad.  A  katholikusok 

a  kuruczokat  helyenként  izzó  gyűlölettel  fogadják,  mert 
többnyire  protestánsok.  Ámbár  a  németet  nem  szeretik  és 
a  kormányrendszerrel  elégedetlenek,  felekezeti  szellemük 
a  labanczokat  a  bujdosók  ellen  harczra  bírja.  De  a  kurucz- 
ság  mégis  kitart. 

A  Wesselényi-féle  összeesküvést  elitéltük,  mert  siker- 
rel alig  biztató  küzdelmet  idézett  elő.  A  kurucz  lázadást, 
ámbár  kitörésekor  jó  eredményt  éppen  oly  kevéssé  lehetett 
reményleni,  mint  a  szerencsétlenül  végződött  összeesküvés- 
től, még  sem  szabad  hasonló  mértékkel  mérnünk. 

Midőn  nagy  állásban  levő  államférfiak  higgadt  fővel 
harczot  tervelnek,  megkövetelhetjük  tőlük,  hogy  a  hatalmi 
viszonyokkal  számoljanak.  A  mikor  azonban  a  fekete 
föld  mozdul  meg,  a  mikor  a  szegény  ragad  fegyvert  és 
ezrek  mesterséges  izgatás  és  felülről  eredő  biztatás  nélkül, 
vezér  nélkül  és  talán  remény  nélkül  végső  elkeseredésük- 
ben a  tűrhetetlen  elnyomás  alól  szabadulni  akarnak,  akkor 
Ítélkezésünkben  félre  kell  tennünk  a  politikai  latolgatás 
tekinteteit.  Az  ilyen  felkelés  nagy  szervezeti  bajnak  a  biz- 
tos tünete,  s  ha  vérengzés  és  nagy  pusztítás  jár  nyomá- 
ban, érte  azok  felelősek,  kik  a  bajt  előidézték,  kik  a  forra- 
dalmat okozták,  nem  pedig  a  kétségbeesésig  fölzaklatott 
és  ösztöneitől  kergetett  szerencsétlen  nép.  A  kit  igaz  ok 
nélkül  földönfutóvá  tesznek,  a  kinek  az  oltárát  nyers  erő- 
szakkal összetörik,  a  kinek  hazáját  idegenek  meghódított 
jószáguknak  nézik,  attól  nem  lehet  azt  követelni,  hogy  csak 
a  siker  valószínűségének  az  esetében  védekezzék,  s  hogy 
tekintettel  azokra,  a  kiknek  még  van  veszteni  valójuk, 
minden  javának  elvesztésébe  belenyugodjék. 

A  kuruczoknak  pedig  ez  volt  a  helyzetük.  Nem  nagyra- 
vágyó politikusok  izgatták  őket  a  harczra.  hisz  sokáig  meg- 
felelő vezér  nélkül  voltak.  A  természet  törvénye,  a  létfen- 
tartás  ösztöne    nyomott   fegyvert   kezükbe.  Ki    merné  őket 

elitélni?  Szivósságuk,  hősies  kitartásuk  is  mellettük  szól. 
Ha  eleinte  a  külső  körülmények  nem  is  kedveztek  vállal- 
kozásuknak, meg  volt  bennük  az  az  erő,  hogy  részben 
maguk  alakítsák  kedvezőbbekké  ezeket  a  körülményeket, 
részben  pedig,  hogy  kitartsanak  addig,  míg  azok  javukra 
módosultak.  Megvolt  bennük  a  nehéz  vállalatnak  megfelelő 
heroizmus. 

Nem  illúziók,  nem  csalóka  számítások,  hanem  kétségbe- 
esés és  vak  ösztön  hajtotta  őket.  El  voltak  a  rosszra 
készülve  s  ezért  a  balsiker  első  csapása  őket  le  nem 
sújtotta. 

A  kuruczok  mozgalma,  ha  nem  is  ők  indították  azt 
meg,  jó  ideig  egymással  versengő  középszerűségeknek  be- 
folyása alá  kerül,  a  kik  a  kuruczok  nyomorát  a  maguk 
apró  kedvteléseik   számára   akarják   kiaknázni. 

Idővel  azonban  a  szegény  bujdosók  reátalálnak  arra 
a  férfiúra,  a  ki  valóban  hivatott  volt  a  vezetésre,  Thököly 
Imrére.  Ö  komolyan  vette  a  bujdosók  ügyét,  nem  úgy, 
mint  Apafi,  vagy  Teleki  Mihály.  Ugyanazok  az  érzelmek 
hevítették,  mint  a  kurucz  legénységét.  Helyzete  olyan,  mint 
az  övéké  és  ezért  való  közéjük.  Már  gyermekkorában  érzi 
azokat  a  sajgó  sebeket,  a  melyek  a  nemzet  testét  sanyar- 
gatják. Álruhában  kénytelen  menekülni  az  osztrák  katonák 
elől,  a  kik  az  összeesküvésben  részi  vett  atyját  üldözik. 
Birtokukat  is  elkobozzák.  A  nemzet  sérelme  az  ő  egyéni 
sérelme  is.  E  mellett  éleseszuTvásakáratu  férfiú.  Ernyedet- 
len a  szorgalma.  íróasztalánál  éppen  olyan  fáradhatatlan, 
munkásságú,  mint  a  mezei  szolgálatban.  Már  fiatal  korában 
ismerkedik  meg  az  élettel  és  ennek  minden  keservével. 
Tehetséges  és  vitéz  katona.  Született  kurucz  és  született 
vezér. 

A  hagyomány  ellenére,  mely  Erdélyben  kereste  a  sza- 
badságharcz  támasztékát  s  erdélyi  versenytársának,  az  eszes 

és  nagy  befolyású  Teleki  Mihálynak  és  az  erdélyi  fejedelem- 
nek iránta  táplált  rosszindulata  ellenére,  a  benne  lakozó 
nagy  erőnél  fogva  1678-ban  a  forradalom  fejévé  lesz. 
A  kuruczok  és  a  külföld  kénytelenek  öt  ilyennek  elismerni. 

Erkölcsi  értéke  kétségesebb,  mint  tehetsége.  Mindig 
sok  ellensége  volt.  Mint  a  török  szövetség  utolsó  képvise- 
lőjét, mint  egy  rosszemlékű  elbukott  irány  hősét  halála 
után  is  sok  sújtó  váddal  illették.  A  nála  sokkal  nemesebb 
mostoha  fia,  a  nagy  Rákóczi  Ferencz  rossz  embernek  tar- 
totta, sőt  még  gyilkossági  kisérlettel  is  gyanúsította.  Nagyra- 
vágyásának tulajdonította  működését. 

Nehéz  megállapítani,  megérdemelte-e  mindezt  a  gán- 
csot. Valószínűleg  sok  bennük  a  nagyítás,  de  van  benne 
igazság  is. 

Bizonyos,  hogy  legalább  eleinte  nagy  szolgálatot  tett 
hazájának.  Később  elkövetett  hibái,  talán  bűnei  is  azt  az 
érdemét  nem  felejtethetik  el,  a  melyet  szerzett.  Egy  igaz- 
ságos önvédelmi  harczot,  a  melyet  nem  ö  indított  meg, 
derekasan  és  eredményesen  folytatott.  Az  ő  vezetése  mel- 
lett lesz  a  kuruczok  harcza  a  Habsburgok  monarchiájának 
komoly  erőpróbájává.  Az  ő  ügyességénél  és  szívósságánál 
fogva  ölt  a  küzdelem  oly  mértéket,  hogy  az  uralkodó 
seregeinek  nagy  részét  leköti.  A  császári  kormány  mind- 
inkább tudatára  jut  annak,  hogy  politikája  még  sokáig 
folytonos  vér-  és  pénzáldozatokkal  fog  járni,  s  érzi,  hogy 
győzelem  nem  segít  rajta,  mert  utána  az  elégedetlenek 
hada  újra  talpra  fog  állani. 

Thökölynek  a  külügyi  helyzet  alakulása  is  kedvezett. 
A  magyar  szabadságnak  addig,  a  míg  iránta  a  királyok 
ellenséges  indulatot  tanúsítottak,  alapföltélele  mindig  az 
volt,  hogy  a  fejedelem  erejét  a  külső  viszonyok  lekössék. 
Most  ez  is  bekövetkezett. 

A  franczia  királyság,  miként  láttuk,  egy   kiváló   férfiú 

vezetése  mellett  mindinkább  fokozódó  erőhöz  jutott.  Európa 
legelső  nemzeteinek  egyike  talán  ekkor  élte  fejlődésének 
legszerencsésebb  korszakát.  Nyelvét  mindenütt  beszélik, 
szokásai,  irodalma  és  művészete  utánzásra  találtak  min- 
denütt. Századok  következetes  és  sikeres  munkája  egy 
tehetséges  ember  kezére  hódító  kultúrájú  egységes  és  hatal- 
mas nemzetet,  nagy  seregeket  és  sok  pénzt  adott;  szere- 
tettel és  büszkeséggel  engedelmeskedik  egy  embernek  az 
ereje  öntudatában  élő  hatalmas  franczia  társadalom.  S  ez 
az  ember  ismeri  hatalmát  és  miként  hazájában  ő  az  első, 
nemzetét  az  egész  világon  az  elsővé  akarja  tenni.  Hiu  a 
nemzete,  a  mely  általa  vél  ragyogó  életre  kelni,  s  hiu  ő, 
a  ki  nemzete  révén  akar  a  világ  első  hatalmasságává  lenni. 
Lajost  fajának  és  önmagának  becsvágya  hódításra  ösz- 
tökéli, hódításra  csupán  a  hódítás  kedvéért  is.  A  király  és 
a  nemzet  nagyravágyása  ugyanazokon  a  nyomokon  halad 
és  egymás  erejét  fokozza. 

Bármely  irányt  vesz  pedig  a  franczia  terjeszkedés, 
mindenütt  beleütközik  régi  ellenségének,  a  Habsburgok 
dynastiájának  érdekkörébe. 

Akár  Németalföld  meghódításába  fog  bele  XIV.  Lajos, 
akár  a  spanyol  királyságot  akarja  megszerezni,  akár  a 
Rajna  felé  terjeszkedik,  mindezen  ambitiói  egyaránt  csak 
a  Habsburg-ház  rovására  válhatnak  valókká.  Turennenek 
véleménye  szerint  Francziaország  határai  rosszak,  mert 
négy  nap  alatt  az  ellenség  Parisig  eljuthat  és  e  határok  ki- 
kerekítése  csak  a  Habsburg-dynastiának  és  a  német  biro- 
dalomnak kárával  érhető  el. 

Lajos  befolyását  a  német  fejedelmekre  is  kiterjeszti 
és  a  német  császárnak  magában  a  birodalomban  is  vesze- 
delmes versenytársává  lesz.  Leopold  vele  a  békét  csak  ál- 
landó megalázása  és  a  legmesszebb  menő  türelme  árán 
vásárolhatja  meg. 

Rövid  idővel  az  első  kurucztámadások  után  Lajos 
Hollandiát  megtámadja  és  leveri.  Ezen  győzelme  annyira 
megnöveli  hatalmát,  hogy  Leopold  kénytelen  a  háborúban 
részt  venni.  E  háború  nagyfontosságú  a  magyar  állapotokra 
nézve  és  megjavítja  a  kuruczok  esélyeit. 

Lajos  mindig  rendszert  csinált  belőle,  hogy  ellenségeit 
mindenfelől  nyugtalanítsa  és  e  czélból  az  országától  messze- 
lakó népeket  is  a  harczba  bevonni  törekedett.  Barátokat 
pénzzel  és  Ígéretekkel  is  szerez  magának.  Ellenségeire  nézve 
tevékeny  és  ügyes  diplomatiája  éppen  olyan  veszélyes,  mint 
hadserege. 

Ezen  időben  Svédországot,  Lengyelországot  és  a  magyar 
elégedetleneket  igyekezett  a  császár  ellen  fölhasználni. 
Lengyelországban  sikerül  is  neki  a  vitéz  Sobieskit  az 
osztrákok  pártfogoltja  ellen  királylyá  választatni.  (1674). 
A  lengyel  udvarhoz  küldött  követe  a  magj^arokkal  érint- 
kezést keres  és  Lajos  Apafival  közvetlen  üzeneteket  is  vált, 
sőt  vele  szerződést  is  köt.  A  kuruczokat  némi  pénzsegély- 
ben is  részesíti.  Lajos  iránt  való  barátságból  Sobieski 
békét  köt  a  törökkel  és  nem  akadályozza  meg,  hogy  lengyel 
hadsereg  (1677)  a  magyarok  szolgálatára  menjen.  Apafi 
ebből  a  körülményből  bátorságot  merít  és  a  kuruczokat 
támogatja. 

A  bujdosók  helyzete  ezen  fordulat  következtében 
annyira  megjavul,  hogy  Leopold  a  velük  szemben  eddig 
követett  magatartását  kénytelen  megváltoztatni.  Vezéreit 
a  kegyetlenkedéstől  eltiltja.  Kopp  tábornokot  kétszer  is  meg- 
fosztja állásától,  mert  a  magyarokkal  nagyon  is  keményen 
bánt.  A  kurucz  várőrségeknek  vallásuk  szabad  gyakorlását 
Ígéri  meg  és  végül  Thökölyvel  alkut  kezd,  a  mely  1678-ban 
fegyverszünethez  vezet. 

A  kuruczok  helyzetét  a  franczia  háború  annyira  meg- 
erősíti, hogy  Leopold  velünk  szemben  akkor  is  az  engesz- 

telödés  politikáját  követi,  a  mikor  Lajossal  már  békét 
kötött  (1679). 

Leopold  a  franczia  béke  ellenére  reászorult  a  belső 
nyugalomra,  mert  a  franczia  hatalom  veszélyes  voltát  be- 
bizonyította az,  hogy  az  ellene  létrejött  nagy  coalitióval 
is  sikeresen  tudott  megbirkózni  és  mert  a  franczia  béke 
maradandóságára  nem  lehetett  számítani.  Biztosra  kellett 
venni,  hogy  Lajos  becsvágya  nem  fog  lelohadni  és  hogy 
eddig  elért  sikerei  új  vágyakat  fognak  benne  ébreszteni  és 
új  támadásokra  fogják  bírni. 

A  török  is  mozgolódni  kezd.  Lajos  az  osztrák-ház 
gyengítése  czéljából  a  török  birodalom  számára  ennek  keleti 
határain  békét  biztosít  és  így  a  vasvári  egyezség  lejártának 
közeledésével  török  támadás  eshetőségével  is  számolni  kell, 
A  bécsi  udvar  attól  tart,  hogy  Paris  és  Konstantinápoly 
két    ellenkező  oldalról  egyszerre  fogják  megtámadni. 

Thököly  pedig  annyira  megerősödik,  hogy  Leopoldnak  a 
franczia  béke  óta  megszaporodott  seregei  sem  bírják  le- 
győzni. 

Ily  körülmények  között  a  pápa  is  (Odescalchi)  azt 
tanácsolja  Leopoldnak,  hogy  béküljön  meg  a  magyarokkal. 

A  magyar  tanácsosok  is  mindig  az  alkotmány  helyre- 
állítását sürgetik,  úgy  hogy  Leopold  végre  elhatározza, 
hogy  visszaállítja  Magyarország  alkotmányát  és  Sopronba 
országgyűlést  hiv  össze. 

Az  országgyűlés  Esterházy  Pált,  Miklós  nádor  fiát, 
nádorrá  választja  és  ezzel  újra  életbelép  a  törvényes  kor- 
mányzás. 

Leopold  megerősíti  a  régi  törvényeket,  a  nélkül  azon- 
ban, hogy  azokat  új  tartalommal  gazdagítaná,  vagy  az  al- 
kotmányt új  biztosítékokkal  látná  el.  A  rendeknek  abbeli 
törekvése  is,  hogy  az  eddigi  rendszer  törvénytelenségét 
világosabban  kifejezésre  juttassák,  meddő  marad,  úgy  hogy 

közjogunkon  az  országgyűlés  semmi  nyomot  nem  hagy. 
Az  akkor  élt  nemzedékre  nézve  azonban  rendkívül  nagy 
volt  annak  a  jelentősége,  hogy  kivívta  a  restitutio  in 
integrum-ot. 

Leopoldnak  még  csak  pár  évvel  előbb  is  az  volt  a 
véleménye,  hogy  elérkezett  az  idő  a  magyar  ügyeknek  szán- 
dékai szerint  való  végleges  rendezésére,  most  ellenben  be- 
látta, hogy  terve  végrehajtásának  az  alkalom  nem  kedvez. 
Kénytelen  volt  tehát  a  biztatóknak  tetsző  remények  mellett 
megindított  új  kormányzási  rendszerről  lemondani  és  a 
régi  magyar  közjogot  minden  fogyatkozásával  és  tökéletlen- 
ségével együtt  újra  helyreállítani. 

Az  európai  helyzet  veszélyes  volta,  a  kurucz  kisebbség 
vitézsége  és  a  labancz  többségnek  a  régi  jogokhoz  való 
állhatatos  ragaszkodása  a  magyar  alkotmányt  még  egyszer 
megvédte. 

Leopold  szerencsétlen  kísérlete  csak  újabb  ék  a  király 
és  a  nemzet  között,  újabb  gyászos  emlék,  a  mely  meg- 
nehezíti a  két  tényező  együttes  működését. 

De  a  régi  alkotmány  helyreállítása  még  korántsem 
jelentette  annak  a  mozgalomnak  lecsendesülését,  a  melyet 
az  absqlutismus  kísérlete  megindított. 

Sajnos,  a  soproni  országgyűlés  a  vallás  ügyében  csak 
félmunkát  végez.  Sajnos,  a  katholikus  többség,  mely  a  köz- 
jogi szabadság  fentartásához  mindig  ragaszkodott,  a  vele 
kapcsolatos  vallásszabadságért  nemcsak  nem  hevül,  hanem 
azt  károsnak  és  magára  nézve  sérelmesnek  tartja,  úgy  hogy 
nem  is  akarja  az  országgyűlésen  tárgyaltatni,  mert  egy- 
szerűen magánügynek  tekinti.  Nincs  többé  tagjai  között 
Esterházy  Miklós  és  nincs  Zrínyi  Miklós.  A  katholikus 
vezérférfiak  közül  senki  sem  látja  be,  hogy  a  nemzet 
legfőbb  érdeke  a  vallási  ellentétek  elenyésztetése  és  hogy 
a  vallásbeli  türelmetlenség  és  üldözés  bún   a   haza    ellen. 

A  protestánsok  szomorú  állapotukat  annyira  érzik, 
hogy  sérelmeik  orvoslását  többé  nem  is  az  országgyűléstől 
kérik,  a  hol  a  katholikusok  vannak  többségben,  hanem  a 
királyhoz  fordulnak.  Az  alkotmányos  életet  fenyegető  veszély 
nyilvánulmegmindigabban,  ha  valamely  testület  kisebbsége 
annyira  bizalmatlan  a  többség  iránt,  hogy  a  törvényes  utat 
mellőzi  és  jogos  kívánságai  kielégítését  az  uralkodótól  várja. 

Leopold  e  tárgyban  csakugyan  több  méltányosságot 
tanúsított,  mint  a  magyar  rendek.  Messzebb  látott,  mint 
ők,  megismerte  a  politikai  ég  szemhatárán  jelentkező  vészes 
felhőket  és  a  protestánsokkal  szemben  bizonyos  fokig  enge- 
dékenységet mutatott.  S  ezért  midőn  felszólítása  ellenére 
a  felekezetek  egymással  meg  nem  egyeztek,  a  vallás  szabad- 
ságát biztosító  régi  törvényeket  némi  korlátozással  ugyan, 
de  mégis  megerősítette.  A  király  a  jobbágyok  rovására  fen- 
tartotta  a  földesurak  jogait  és  az  evangélikusok  számára 
csak  kevés  templomot  jelölt  ki.  De  ezt  is  sokalták  a  katho- 
likusok, a  kik  csak  sikertelen  újabb  felszólítások  után 
nyugodtak  meg  a  király  elhatározásában  és  czikkelyezték 
azt  be  az  ország  törvényei  közé. 

Ez  a  türelmetlenség  nagy  hiba  volt. 

A  protestánsok  elégedetlenek,  óvást  tesznek  a  törvény 
ellen  és  fenmarad  a  viszály  magva,  a  mikor  pedig  az 
ország  az  egyetértésre  annyira  rászorult.  A  hiba  oroszlán- 
része minket  terhel. 

Leopoldtól  nem  igen  lehetett  várni,  hogy  az  ország- 
gyűlés többsége  ellenére  azoknak  adjon  igazat,  a  kikben 
mindig  legádázabb  ellenségeit  látta,  holott  a  rendeknek  nem 
lett  volna  szabad  elfelejteniök,  hogy  a  protestánsok  szintén 
magyarok  és  hogy  nélkülök  a  rendi  alkotmányt  megvédeni 
nem  bírják. 

Az  alkotmány  helyreállítása  a  vallási  béke  nélkül  az 
annyira  szükséges  nyugalmat  nem  biztosíthatta. 

Thökölyt,  a  kire  a  nymvégeni  béke  ki  nem  terjedt, 
nagy  csábítások  kisértgetik  és  mondhatni,  európai  positió- 
hoz  jut.  Leopold  folyton  alkudozik  vele,  mert  attól  tart, 
hogy  különben  a  török  fogja  támogatni.  Lajos  fi^anczia 
király  és  a  szultán  egyre  keresik  barátságát,  mint  a  ki  a 
Habsburgok  ellen  való  küzdelmeikben  becses  szövetségesük 
lehet.  A  magyar  nép  nagy  része  reménynyel  tekint  reá, 
mert  látja,  hogy  a  teljes  lelkiismereti  szabadságot  csak  az 
ő  befolyása  szerezheti  meg. 

Thököly  választhat  a  király  és  a  török  között  és  köz- 
vetíthet is  kettőjük  között.  Nagy  következményű,  világ- 
történelmi esemény,  hogy  Thököly,  a  ki  Leopolddal  is 
alkudozott,  s  a  ki,  ha  föltételeit  a  király  elfogadja,  minden 
bizonynyal  hozzá  csatlakozott  volna,  végül  mégis  a  szultán 
pártjára  áll  és  behívja  az  országba  a  török  hadakat. 

Leopoldnak  nagy  érdeke  volt,  hogy  megbéküljön 
Thökölyvel.  Az  ö  befolyásával  elháríthatja  magától  a  törö- 
kök támadását.  Ha  pedig  ez  nem  érhető  el,  Thököly  harcz- 
edzett  serege,  a  mely  jól  ismeri  a  törökök  taktikáját  és  a 
mely  könnyű  lovasságával  egyedül  képes  a  török  lovasság 
rohamának  ellensúlyozására  és  a  harcz  terén  élő  magyarok 
osztatlan  támogatásának  megszerzésére,  a  hadjáratot  ol- 
csóbbá teheti  és  a  siker  esélyeit  növelheti. 

Leopold  Thököly  támogatásának  jelentőségét  át  is  látja, 
de  azokra  az  áldozatokra  nem  bírja  magát  elszánni,  a 
melyekkel  azt  magának  megszerezheti. 

A  protestánsok  jogait  a  király  nem  állítja  vissza  és 
nem  hajlandó  a  felső-magyarországi  vármegyéket  Thököly- 
nek  átengedni.  E  feltételei  teljesülése  nélkül  pedig  Thököly 
a  töröktől  nem  pártol  el,  a  kitől  többet  remél  kapni  és 
a  kitől  inkább  is  fél,  mint  Leopoldtól. 

1682-ben  a  szultán  Felső-Magyarország  királyának 
nevezi  ki  és  segélycsapatot  bocsát  rendelkezésére,  a  melylyel 

Thököly  nagy  eredményt  ér  el.  Sikerei  megijesztik  a  magyar 
labanczokat,  első  sorban  az  új  nádort,  a  ki  gyors  és  erős 
támadást  akart  Thököly  ellen  indítani. 

Esterházy,  a  ki  nem  tagadja  ugyan  meg  magyar  vérét 
és  véleményét  urának  nem  egyszer  bátran  megmondja^ 
a  ki  közvetíteni  is  akart  a  király  és  a  nemzet  között,  a  ki 
azonban  nem  nagyszabású  ember  és  annyira  hiú  és  becs- 
vágyó, hogy  urától  önmagának  kitüntetést  és  jutalmat  kér 
és  ezzel  az  udvarnak  könnyen  kész  szolgájává  válhatik, 
jó  tulajdonságainál  és  hibáinál  fogva  egyaránt  Thökölynek 
eltökélt  ellensége.  Azzá  teszi  az,  hogy  hű  királyához  és 
hogy  teljes  meggyőződésből  folytatja  atyja  politikáját,  a 
mely  homlokegyenest  ellentétben  van  Thököly  terveivel. 
Azzá  teszi  a  protestánsok  ellen  való  gyűlölete,  a  kikkel 
szemben  nem  bír  annyira  elfogulatlan  lenni,  mint  a  milyen 
volt  a  nála  nagyobbeszű  atyja.  Azzá  teszi  nagyravágyása, 
a  melyet  Thököly  szerencséje  és  emelkedése  megsért. 

Ez  okoknál  fogva  Esterházy  a  kuruczokkal  való  al- 
kudozást és  a  velők  való  fegyverszünetet  állandóan  el- 
lenezte. 

Attól  tartott,  hogy  velők  csak  növelnék  a  kuruczok 
pártját  és  tekintélyét.  E  helyett  azt  akarta,  hogy  a  király 
Thököly  ellen  szánja  el  magát  az  offensivára,  a  hozzá 
ragaszkodó  magyar  erőket  szervezze  meg,  magyar  kato- 
naságot tartson,  a  végvárakat  hozassa  rendbe  és  a  tör- 
vényeket hajtassa  végre.  Azt  remélte,  hogy  Thökölyt  meg- 
törheti, még  mielőtt  a  török  segítségben  részesíti.  Es- 
terházy a  magyarok  megnyerését  és  egyesítésüket  nem 
Thökölyvel,  hanem  egyesegyedül  Thököly  ellen  vélte  el- 
érhetőnek. 

De  mindez  hiábavaló  volt.  Valamint  atyja  a  nagy 
nádor  a  királynak  hiában  ajánlotta  a  magyar  erők  meg- 
szervezését és  I.  Rákóczi  György  megtámadását,  még  mielőtt 

(•megtollasodhatnék*),  s  valamint  Zrínyi  hiában  jósolta 
a  török  veszedelem  bekövetkezését  és  ellene  hiában  sür- 
gette a  nemzet  megszervezését,  Pál  nádor  intő  szava  is  a 
pusztában  hangzik  el.  A  magyar  politikusoknak  annyira 
megszokott  martyriuma  őt  is  utoléri,  s  ö  reá  nehezedik 
annak  a  csapásnak  a  súlya,  a  melyet  megjósolt  és  a  melyet 
talán  el  lehetett  volna  kerülni,  ha  tanácsát  követik. 

A  magyar  viszályból,  a  melyet  a  király  sem  legyőzni, 
sem  leszerelni  nem  bír,  világtörténelmi  jelentőségű  tusa 
keletkezik. 

Thököly  sikerei  nagyszabású  támadásra  buzdítják  a 
szultánt.  A  szentgotthárdi  békével  inaugurált  téves  császári 
pohtika  a  csak  félig  megadott  concessiók  ellenére  nagy 
veszélyeket  támaszt  és  a  Habsburg-dynastia  hatalmát  a 
megsemmisülés  szélére  juttatja. 

A  baj  a  Habsburgoknak  ez  időbeli  politikájában  az 
volt,  hogy  magyar  ügyekben  sem  hallgattak  magyar  taná- 
csosaikra, hanem  idegenekre,  a  kik,  ha  véletlenségből 
okosabbak  is  lettek  volna  a  magyar  vezérférfiaknál,  keve- 
sebb időt  szentelhettek  a  magyar  dolgoknak  és  nem  ismer- 
ték a  magyar  állapotokat  és  a  magyar  ember  természetét. 
Felfogásukat  többnyire  a  bizalmatlanság  szabta  meg,  a 
mely,  ha  néha  igazolt  is  volt,  főleg  addig,  a  míg  irá- 
nyunkban követett  politikájuk  meg  nem  változott,  gyak- 
ran végzetes  hibáknak  volt  az  okozója.  A  királyhoz  iga- 
zán hű  embereknek,  kiválóan  jeles  államférfiaknak  véle- 
ménye csak  azért  nem  nyomott  a  latban,  mert  magya- 
roktól eredt. 

így,  a  mikor  a  török  újra  nagy  támadást  intéz  a 
Habsburgok  ellen  és  Magyarország  sorsának  eldőltéről  van 
szó,  a  dynastia  a  magyarságban  lakozó  erőt  nem  birja 
hasznára  fordítani. 

Nem  lehet  csodálni,  hogy  midőn  a  török  :250,000  em- 

bérrel  Bécs  felé  indul  és  csak  60,000  keresztény  áll  vele 
szemben,  s  a  midőn  ennek  a  kis  hadnak  is  az  az  utasí- 
tása, hogy  « kivált  az  örökös  tartományok  oltalmára  és  a 
hadak  épségben  tartására  ügyeljen*,  a  király  magyar  pártja 
ellankad  és  a  nemzet  nagy  része  Thökölyhez   csatlakozik. 

Esterházy  elkeseredett  és  igaz  szavakkal  ecseteli  a 
szerencsétlen  ország  szomorú  helyzetét.  Olyan  igaz  sza- 
vakat mer  hangoztatni,  mint  ritkán  másszor.  « Felséged 
nemzeti  zászlaja  sehol  sem  mutatkozik;  pénz  itt  nincs. » 
« Főseregünk  vizek  közé  vette  magát,  a  melyek  közül  leg- 
felebb  a  végre  fog  kibontakozni,  hogy  Magyarországot 
magára  hagyván,  Bécs  alá  siessen.  Felséged  Linzig  fog 
visszavonulni,  mint  hallom,  vagy  még  tovább  is. »« Thököly 
közeledik,  a  lengyel  segélynek  semmi  nyoma ;  én  itt  vagyok 
katonaság  nélkül  az  ellenség  torkában. » 

Fohászait  a  nádor  így  folytatja:  <•  Könyörög  tehát 
általam,  mint  nádor  és  közbenjáró  által,  az  ország  Fel- 
ségednek, méltóztassék  neki  tudomásul  adni,  mitevö  legyen 
e  végveszélyben,  s  ha  képes-e  Felséged  a  lakosokat  meg- 
oltalmazni, vagy  sem?  Ha  igen,  ennek  mielőbbi  végre- 
hajtásáért esedeznek.))* Ha  nem,  ne  vegye  nekik  rossz  néven 
Felséged,  ha  az  időjáráshoz  alkalmazkodva,  a  kénytelen- 
ségtől  kérvén  tanácsot,  maguk,  nejük  és  gyermekeik  meg- 
maradásáról gondoskodnak. »« Én  nem  fogok  Bál  előtt  térdet 
hajtani. » 

A  nemzet  lelki  szeme  előtt  áll:  elhagyatottsága  és  a 
sok  keserű  tapasztalat,  a  melyet  eddig  szerzett.  Hányszor 
remélt  segélyt  királyától  és  hányszor  csalódott  benne. 
Élénken  emlékezhetnek  még  a  szentgotthárdi  csatára  és  a 
vasvári  békére.  Mint  akkor  történt,  valószínű,  hogy  a 
császáriak  most  is  megbékülnek  a  törökkel,  a  mint  az 
örökös  tartományok  kára  nélkül  megtehetik.  «Az  idők 
járása »  csakugyan  nem  kedvezett  a  labanczoknak.  A  török 

szövetség  nem  népszerű.  De  a  szultán  túlnyomó  számú 
hadserege;  az  a  remény,  hogy  annak  védelme  mellett 
Thököly  visszaállíthatja  a  magyarok  régi  szabadságát;  az 
a  félelem,  hogy  a  királyhoz  való  hűség  az  ország  vég- 
pusztulását vonja  maga  után:  a  magyarok  zömét  mégis  a 
keleti  szövetséghez  köti. 

Bécsben  a  spanyol  befolyás  érvényesül,  a  mely  a 
franczia  háborúnak  sikeres  folytatása  végett  a  törökkel 
mindenáron  békét  akar  tartani.  A  bécsi  miniszterek  több- 
ségének az  a  véleménye,  hogy  a  Keleten  egy  pár  vár- 
megyéről, a  Nyugaton  ellenben  a  császári  koronáról  van 
szó,  s  maga  Leopold  mondja,  hogy  «nem  vehetni  tőlem 
rossz  néven,  ha  inkább  a  Keleten  áldozok  fel  olyasmit, 
a  mi  úgy  sem  volt  elődeimé,  mint  ha  a  Nyugaton  mindent 
koczkára  tennék».  Csak  a  szultán  támadása  kényszeríti 
reá  a  harczra,  a  mely  olyan  nagy  dicsőséget  szerzett 
neki,  nem  pedig  a  magyar  nemzet  iránt  tartozó  köte- 
lessége. 

A  muzulmán  merész  támadása  Európaszerte  felébreszti 
a  keresztény  öntudatot.  Közép-Európát  akarják  Bécsben 
megvédeni  Konstantinápoly  ellen.  A  veszély,  a  melyben  a 
Habsburg-dynastia  íorog,  az  egész  kereszténységet  is  fenye- 
geti és  ezért  olyan  hangulatot  kelt,  hogy  XIV.  Lajos  sem 
mer  vele  szembeszállani  és  a  törökkel  szövetkezve  a  német 
birodalom  ellen  fordulni.  Luxenburgból,  a  melyet  korábban 
jogi  ürügyök  alatt  meg  akart  magának  szerezni  és  a  mely 
ellen  éppen  a  törökök  támadása  közben  ostromot  indított, 
csapatait  visszarendeli,  hogy  Bécsnek  hathatós  ellenállását 
ne  akadályozza  meg. 

így  sikerül  a  hős  Sobieski  segítségével  Bécs  városát 
fölmenteni  és  ennek  falai  alatt  a  törököt  döntő  csatában 
legyőzni. 

Bécs  felmentése  után   a   császáriak   Magyarországban 

erős  offensivához  fognak.   A  nagy  veszélyek   perczeire  fé- 
nyes  győzelmek   következnek. 

Budát  másfélszázados  török  uralom  után  a  keresztény 
hadak  visszahódítják. 

Vitéz  harczosok  élén  álló  nagy  katonai  tehetségek 
dicső  eredményeket  érnek  el.  S  e  nagy  győzelmeket  az  sem 
hiúsítja  meg,  hogy  a  török  háború  folyamában  a  franczia 
háború  is  megújul.  Lajos  király  aggódik  a  császár  terjesz- 
kedő hatalmának  visszahatása  miatt  és  jogot  támasztva  a 
Pfalz  német  fejedelemségre,  1687-ben  megtámadja  a  német 
birodalmat.  A  Habsburgok  szerencséjére  azonban  ekkor  a 
török  támadás  ereje  már  meg  volt  törve,  a  győzelmes 
keresztény  hadak  már  visszafoglalták  Budát  és  Lajos  új 
támadása  az  európai  egyensúly  védőit  a  Habsburgok  mellett 
mozgósítja. 

Lajos  ellenlábasa,  Hollandia  nagy  fia,  Oraniai  Vilmos 
a  francziákhoz  hajló  H.  Jakab  angol  királyt  (1688)  trónjá- 
tól elhajtja  és  mint  Anglia  királya  és  Hollandia  ura  Lajos 
ellen  tekintélyes  hatalmat  állít  síkra.  Az  oraniaiak  mindig 
az  európai  egyensúly  harczosai  voltak.  Azelőtt  ugyan- 
azon érdekből  küzdöttek,  részben  Angliával  szövetkezve,  a 
Habsburgok  ellen,  a  mely  érdekből  most  Anglia  és  Hol- 
landia hatalmát  a  Habsburgok  táborához  csatolják. 

Ránk  nézve  nagyfontosságú  Vilmos  állásfoglalása.  Le- 
hetővé teszi  a  török  háború  folytatását  és  lehetővé  teszi 
azt  is,  hogy  a  császári  hadak  zöme  nálunk  maradjon,  mert 
a  franczia  háború  fő  terhét  ő  viseli. 

Leopold,  a  ki  eleinte  kerülte  a  harczot,  később  vér- 
szemet kap  és  Magyarországban  tett  hódításait  nem  akarja 
odahagyni.  Bécsben  már  a  Balkán-félszigetnek,  sőt  Kon- 
stantinápolynak  megszerzésére  gondolnak.  A  magyar  király 
jogán  számot  tartanak  a  Balkán  keresztény  népeire.  Leo- 
pold  kiáltványban   fordul    hozzájuk   (1690)   és   ebben   azt 

mondja,  hogy  «a  törökkel  a  végből  viselünk  háborút,  hogy 
a  nekünk  jogosan  alávetett  és  Magyarországtól  jogosan 
függő  népeket*)  felszabadítsa. 

De  a  Habsburg-dynastia  e  czélját  el  nem  érheti. 
A  nyugati  és  a  keleti  harcz  annyira  lefoglalja  seregeit, 
hogy  a  török  földön  tett  hódításokat  nem  bírja  megvédeni. 
Még  azon  évben,  a  melyben  Leopoldnak  föntebb  említett 
kiadványa  kelt,  a  törökök  újra  bizonyos  előnyökre  tesznek 
szert  s  Leopoldnak  föl  kell  hagynia  azzal  a  reménynyel, 
hogy  Nagy  Lajos  birodalmát  visszaállítja  és  hogy  a  Balkán- 
félsziget urává  váliék. 

Eugen  fényes  diadala  Zentánál  biztosítja  ugyan  Leopold 
győzelmét  a  félhold  fölött,  ereje  azonban  annyira  kimerült, 
hogy  reászorult  a  békére.  Ez  1697-ben  létre  is  jön  Franczia- 
országgal  és  1699-ben  Karloviczban  a  törökkel. 

A  kettős  béke  egyik  irányban  sem  biztosítja  mind- 
azokat az  előnyöket,  a  melyeket  a  bécsi  kormány  elérni 
kívánt,  de  megállítja  a  franczia  király  terjeszkedését,  a 
törökök  magyarországi  uralmát  pedig  megtöri.  Temesvár 
vidékének  kivételével  Szent  István  koronájának  országai 
újra   egyesülnek. 

A  török  uralommal  együtt,  a  mely  előidézte  és  fön- 
tartotta,  megszűnik  Erdély  önállósága  is. 

Apafinak  nagyeszű  tanácsosa.  Teleki  Mihály,  a  ki 
Martinuzzi  és  Bethlen  Gábor  iskolájából  való  és  a  ravasz- 
ság és  alkalmazkodó  képesség  jellegzetes  példája,  Leopold- 
hoz  szít.  Különösen  haragszik  Thökölyre,  a  ki  a  bujdosók 
vezérletét  előle  elnyerte  s  leánya  kezét  is  elutasította. 

S  ehhez  járul  az  is,  hogy  Thököly  Telekit  a  porta 
kegyéből  is  kiszorította  és  a  háború  közben  Apafi  trónját 
is  veszélyeztette. 

Ezen  önző  okokon  kívül  Telekit  politikai  meggyőző- 
dése is  a  Nyugathoz  csatolja.   Éles   esze  látja,  hogy  a  né- 

metek  és  a  törökök  közé  ékelve,  életünk  örökké  nyomorú- 
ságos lesz.  Már  1670-ben  írja,  hogy  « Isten  bűneinkért  az 
két  nagy  és  ravasz  nemzetség  közé  vetett  bennünket))  s 
ezért  óvatosságból  «úgy  kell  tettetnünk,  mintha  mi  egy- 
ügyűek volnánk))  s  hogy  ((a  török  mi  velünk  (erdélyiek- 
kel) az  német  odaki  csak  úgy  bánik,  a  mint  szereti, 
szegény  magyar  nemzetünkkel.  Igazán  két  bestia  között 
vagyunk)). 

S  ebből  a  helyzetből  csak  úgy  vél  megszabadulhatni, 
ha  a  törököt  legyőzik.  Azt  mondja,  hogy  «ha  ő  felsége  és 
a  kereszténység  fegyvere  által  meg  nem  szégyeníttetik  az 
török,  bizony  semmi  úton  és  módon  másképpen  a  magyar 
nemzetnek  megmaradása  nem  leszen)). 

Teleki  közeledni  is  látta  Magyarország  felszabadításá- 
nak időpontját  s  éppen  úgy  ura,  mint  Magyarország  érde- 
kében levőnek  hitte,  hogy  a  keresztény  szövetséggel  tartva, 
a  felszabadulást  siettesse.  Teleki  el  is  éri,  hogy  Erdély  még 
Buda  bevétele  előtt  Leopolddal  megegyez,  ennek  hadait 
befogadja  és  végül  (1688)  szerződésileg  a  királynak  aláveti 
magát.  Midőn  Apafi  meghal,  Leopold-  uralkodik  Erdélyben 
és  II.  Apafi  Mihályt  fiatalsága  ürügyén,  majd  pedig  azért, 
mert  Leopold  akarata  ellenére  protestáns  nőt  vett  feleségül, 
fejedelmi  székében  nem  erősíti  meg  és  Erdélyt  kormány- 
zóság alá  helyezi.  Megígéri  ugyan,  hogy  fentartja  törvény- 
hozói és  kormányzati  önállóságát,  az  ország  ezen  részének 
külön  politikája  azonban  a  fejedelemséggel  együtt  végkép- 
pen megszűnik. 

Erdélynek  ez  a  sorsa  az  új  hatalmi  helyzet  következ- 
ménye. Mióta  Buda  felszabadult  és  a  törököt  Magyarország 
szívéből  visszaszorították,  Erdélynek  politikai  különállását 
csak  örökös  harczok  árán  lehetne  fentartani,  már  pedig 
önállósága  keletkezésének  főoka  a  keleti  Magyarország  béké- 
jének  biztosítása   volt,    úgy   hogy   most   ugyanazon    érdek 

kívánta  Erdély  önállóságának  megszüntetését,  a  mely  előbb 
különválását  előidézte. 

A  kereszténység  a  törökön  aratott  győzelmét  annak 
köszönhette,  hogy  az  európai  államok  lassankint  megerő- 
södtek. A  királyok  mindinkább  urai  lettek  haladó  népeik- 
nek, a  belső  békében  élő  területek  mindenfelé  megnagyob- 
bodtak, a  sok  háború  közben  a  keresztény  katonaság  harczi 
ügyessége  fejlődött,  a  muzulmánság  pedig  nem  gyarapo- 
dott, nem  művelődött  és  haladásában  fönnakadt,  s  mint 
minden  hatalom,  a  mely  nem  megy  előre,  hanyatlott  és 
gyengült.  A  nagyobb  műveltség,  a  nagyobb  gazdagság,  a 
jobb  szervezet,  az  elevenebb  közszellem,  a  fokozódó  katonai 
tudomány  győzött  most  is,  a  mint  máskor  is  mindig. 

A  Habsburgoknak  világraszóló  nagy  állása  kellett 
azonban  ahhoz,  hogy  ennek  a  megnövekedett,  de  megosz- 
lott keresztény  erőnek  nagy  része  a  pogány  ellen  egyesül- 
őn. Az  ő  világtörténelmi  nagy  érdemük,  hogy  Európa 
keleti  határán  oly  szilárd  bástyát  tudtak  emelni,  mely  a 
török  invasiót  megállította  és  később  egészen  visszaverte. 
Hosszú  századoknak  nagy  eredményű  munkája,  mely  a 
magyar  királyságot  egyesítette  az  osztrák  örökös  tartomá- 
nyok feletti  uralommal  és  a  mely  megszerezte  a  dynastiá- 
nak  a  német  császári  rangot,  tette  lehetővé  azon  kedvező 
perez  kiaknázását,  a  mely  annak  következtében  állott  elő, 
hogy  a  török  éppen  akkor  támadta  meg  a  császárt,  a  mi- 
kor a  Habsburgok  mindenfelé  békében  éltek  és  a  fran- 
cziákkal  folytatott  küzdelem  során  megalakult  hatalmas 
európai  szövetség  élére  kerültek. 

Midőn  Mohács  után  Ferdinánd  lett  királyunk,  a  ma- 
gyarság V.  Károlynak  nagy  hatalmába  vetette  bizalmát,  de 
V.  Károly  óriási  terjedelmű  birodalma  veszélylyel  fenye- 
gette az  európai  hatalmi  egyensúlyt  s  ezért  mindenfelé 
ellenségei  támadtak.  Magyarországban  tehát  hódításra  kép- 

telenné  vált.  A  íranczia  királyság  a  Habsburgok  ellen 
Európa  szabadságának  érdekében  vívott  harezai  közben 
megerősödött.  A  Habsburgok  ellenben,  szembe  kerülvén  a 
mindinkább  terjeszkedő  protestantismussal  és  országaik 
rendi  jogaitól  korlátozva,  világraszóló  ambitiókkal  meg- 
terhelten,  elgyengülnek. 

Francziaország,  legyőzve  a  vallásbeli  ellentétek  veszé- 
lyét, túlsúlyra  tett  szert  és  XIV.  Lajos  idejében  ő  fenyegeti 
veszélylyel  az  európai  szabadságot,  az  európai  országoknak 
önálló  életét.  A  szerepek  fölcserélődnek.  XIV.  Lajos  veszi 
át  V.  Károly,  I.  Leopold  pedig  I.  Ferencz  munkáját. 

A  Habsburg-dynastia,  a  mely  időközben  saját  örökös 
tartományainak  erejét  magának  teljesen  alá  tudta  vetni  és 
így  tekintélyes  hatalomra  tett  szert,  az  európai  hatalmi 
egyensúly  védője  lett  s  mint  ilyen  mindenfelé  szövetsége- 
seket szerez.  A  világ  érdekében  levő  és  a  reális  hatalmi 
viszonyoknak  megfelelő  európai  államrendszer  egyensúlyát 
ő  védi  meg  Lajos  túlhajtott  becsvágya  ellen.  A  vallásbeli 
ellentét  is  megszűnik  a  nemzetközi  politikának  legfőbb  irá- 
nyítója lenni.  A  katholikus  Habsburgok  protestáns  szövet- 
ségesekkel együtt  harczolhatnak. 

A  Habsburgok  valóban  dicső,  mert  közhasznú  szerepet 
töltenek  be.  Ugyanabban  az  időben  Európa  fejlődésének 
két  legfőbb  érdekét  képviselik :  a  Francziaországtól  és  a 
törököktől  eredő  veszély  ellen  sikerrel  megvédik  Európa 
államainak  önállóságát,  mely  a  jövő  haladás  alapja. 

Sok  váddal  illettek  bennünket  azért,  mert  a  török 
háborúban  a  magyar  erők  aránylag  csekély  részt  vettek  és 
mert  a  nemzet  egy  része  a  törökkel  tartott.  Ellenségeink 
ma  is  szemünkre   vetik, ">^  hogy   idegen   erők   szabadították 


*  Július  Bunzel :  «Oesterreich    und  Ungarn.  Jahrbuch  f.  Gesetzgebung 
und  Verwaltung.»  Schmoller.  1909.  HL  Heft. 

fel  hazánkat  és  hogy  a  nemzet,  a  mely  annyi  jogot  és 
szabadságot  követel,  ajándékba  kapott  területen  él. 

Méltánytalan  és  igazságtalan  ez  a  vád,  de  sokat  ártott 
nekünk  már  a  múltban  is.  A  kik  így  beszélnek,  azok  meg- 
feledkeznek több  századnak  mindennap  vívott  harczárói, 
meg  arról,  hogy  hosszú  időn  át  egészen  a  mohácsi  vér- 
veszteségig nemcsak  magunkat,  hanem  Közép-Európát  is 
mi  védtük  meg.  Megfeledkeznek  a  Hunyadiak  dicső  koráról 
s  megfeledkeznek  a  Zrínyiek,  a  Jurisicsok,  a  Dobók,  a 
Szondik  hősiességéről  és  a  végvárakért  vívott  állandó  küz- 
delmeinkről is,  a  melyek  az  országnak  anyagi  megterhelé- 
sével jártak,  megakasztották  vagyonosodásunkat  és  műve- 
lődésünket, s  a  melyek  a  török  végleges  kiszorításának 
okvetetlenül  szükséges   előzményei   és    bevezetései  voltak. 

Saját  testünkkel  védtük  meg  a  kereszténységet  és  bizo- 
nyos, hogy  nincs  nép  Európában,  a  mely  a  törökök  ellen 
vívott  harczokban  annyi  vért  ontott  s  annyi  anyagi  és 
szellemi  áldozatot  hozott,  mint  éppen  a  magyar.  Ha  van 
nemzet,  a  mely  az  Európáért  és  a  kereszténységért  vívott 
küzdelmek  nyomait  még  ma  is  érzi,  a  magyar  az. 

S  ha  magában  a  nagy  hadjáratban  nem  is  volt  nagy 
számú  magyar  sereg,  ezért  igazán  mi  vagyunk  a  legkevésbbé 
felelősek.  Ennek  az  oka  a  helytelen  kormányzás  volt.  A  dy- 
nastia  nem  bízott  meg  a  magyarokban  és  ezért  vonakodott 
a  magyar  haderő  kifejlesztésétől.  Szerves  és  költséges 
munka  nélkül  pedig  már  ebben  az  időben  sem  lehetett 
egyszerű  parancsszóra  harczraképes  sereget  előteremteni. 
Tudjuk,  hogy  Esterházy  Miklós,  majd  Zrínyi  Miklós  és 
közvetlenül  a  török  hadjárat  előtt  Esterházy  Pál  a  magyar 
haderő  szervezését  sürgették.  De  hiába  tették,  semmi  sem 
történt  a  harczias  szellemű  magyar  nemzet  katonai  szer- 
vezése czéljából. 

Lehet-e  tehát  csodálkozni,  hogy  a  nagy   háború   szá- 

mára  iskolázott  katonaságunk  aincs?  Az  ország  a  végső 
kimerülés  szélén  van.  Másfél  század  óta  örökös  harczok- 
nak,  a  védő  és  támadó  hadseregek  kicsapongásainak  a 
színhelye.  Sok  ezer  idegen,  még  pedig  a  legdurvább,  a  leg- 
erőszakosabb fajtából  való,  az  országból  él.  Az  elszegénye- 
dett és  elgyengült  népet  csak  felülről  való  nógatás,  talán 
kényszerítés  útján  lehetne  nagyobb  katonai  erőfeszítésre 
rábírni,  ez  irányban  azonban  felülről  semmi  sem  történik. 
Pénzt  annyit  szorítanak  ki  a  nemzetből,  a  mennyit  csak 
lehet.  Adófizetés  és  főleg  a  katonaság  élelmezése  és  eltar- 
tása formájában  használják  fel  a  harcz  czéljaira  a  magyar 
erőket,  de  a  tőlük  kizsarolt  garasokat  nem  magyar  kato- 
nára és  nem  a  magyar  nemzet  katonai  szervezésére,  hanem 
idegen  csapatok  fentartására  és  élelmezésére  fordítják. 

A  magyar  hozza  ekkor  is  a  legkeservesebb  áldozato- 
kat, életével  és  pénzével  fizet  ekkor  is,  de  névtelenül  és 
dicsőség  nélkül  roskad  össze  a  vállára  rakott  terhek  alatt, 
míg  a  dicső  szerep  idegeneknek  jut.  A  harcz  az  ő  orszá- 
gában folyik.  A  sereget  neki  kell  eltartani.  S  pénzén  kívül 
katonát  is  ad  a  keresztény  szövetségnek.  Többet  is  adna, 
ha  akarnák,  de  nem  kell  nekik  magyar  katona,  csak  ma- 
gyar kenyér  és  pénz,  mert  a  magyar  katona  veszélyes  is 
lehet,  a  magyar  kenyér  és  pénz  pedig  csak  hasznos. 

A  Qiagyarral  rosszul  bánnak.  Hiában  tanácsolja  ennek 
az  ellenkezőjét  Sobieski,  a  Hunyadiak  szellemének  képvi- 
selője, a  törökök  győzelmes  ellenfele,  a  kinek  a  szavára 
pedig  az  udvar  valóban  hallgathatott  volna,  hisz  az  ő 
segítsége  nélkül  Bécs  is  elvész  és  a  Habsburgok  büszke 
birodalma  a  porban  hever.  Hiába  szól  a  magyarok  ki- 
elégítése mellett  ez  a  nagylelkű  hős,  a  ki  Leopold  hálát- 
lansága ellenére  szövetségese  és  esküje  mellett  kitart.  Jó 
szíve  megesik  Magyarország  állapotán.  Nincs  rokonérzése 
Thököly  iránt,  a  ki  meg  is  csalta,  de  «nagy  részvétet  érez 

a  magyar  nemzet  iránt)).  A  magyarokat  igazán  szerencsét- 
leneknek mondja. 

S  midőn  elkedvetlenedésében  odahagyja  a  harcz  terét, 
a  hol  annyi  dicsőséget  szerzett  és  annyi  szolgálatot  tett  a 
kereszténységnek,  a  pápát  kéri  a  magyarok  támogatására 
Azt  üzeni  neki  (1683),  hogy  előre  tudta,  hogy  a  méltatlan 
bánásmód,  a  melyet  Thököly  és  a  magyarok  iránt  tanúsí- 
tottak, őket  a  törökök  karjai  közé  fogja  hajtani. 

Nagy  jelentőséget  tulajdonít  Thököly  megnyerésének, 
mert  őt  követné  Erdély,  Erdélyt  Oláhország,  a  kozákot  a 
szerbek,  a  bolgárok.  A  harcz  terén  élő  összes  keresztény 
népeket  egyesíteni  kell  a  török  ellen,  s  ezért  azt  kéri,  hogy 
bánjanak  keresztényül  a  keresztény  népekkel.  A  jelenlegi 
rendszer,  mondja,  alkalmas  minden  magyarból  Thökölyt 
csinálni. 

De  semmisem  történik  Sobieski  tanácsa  szellemében. 

A  törökök  föllépése  Thököly  ellen  mégis  megváltoz- 
tatja a  magyarok  hangulatát  és  a  háború  közben  a  kuru- 
czok  nagyrésze  Leopoldhoz  csatlakozik.  Megvolt  tehát  reá 
a  jó  alkalom,  hogy  a  magyar  erőket  a  császárnak  meg- 
nyerjék és  seregeit  harczedzett  katonasággal  szaporítsák. 
De  hiába  tanácsolják  ezt  a  magyar  urak,  Esterházy  és 
Csáky.  Sőt  a  magyarság  szervezésének  az  alaposabb  ítéletű 
idegen  politikusok  és  vezérek  is  nagy  jelentőséget  tulaj- 
donítanak. Strassoldo  a  bujdosók  hadi  beosztására  nézve 
tervet  dolgoz  ki.  Schmettau,  a  brandenburgi  követ,  azt 
mondja  róluk:  «Sie  bezeugen  eine  ungemeine  Begierde 
zum  Fechten  gegen  die  Türkén. » 

A  pápai  nunczius  lelkesedéssel  szól  a  volt  kurucz 
katonákról  és  azt  mondja,  minden  pénzét  nekik  adná,  jobb 
helyre  nem  is  tudná  azt  fordítani.  « Bizony  illenék  e  derék 
harczosokat  fölsegíteni. »  «Majd  vérrel  kell  nagy  keservesen 
jóvá  tenni  azt,  a  mit  kevés  pénzzel  el  lehetett  volna  kerülni. » 

De  hiában  van  meg  irántunk  ez  a  rokonérzésük,  az 
illetékes  körökben  a  magyar  csapatokkal  nem  törődnek. 
Zsoldot  nem  adnak  nekik,  ellátásukról  nem  gondoskodnak, 
engedik  őket  éhezni,  fázni  és  elzüUeni.  Esterházy  eredmény 
nélkül  panaszkodik:  «A  magyar  katonaság  is  fogyni  kezd 
véginség  miatt,  elesége  nincs,  fizetés  nem  érkezik,  szavakkal 
már  nem  tarthatom  tovább »,  írja  a  királynak  1684-ben. 
Ilyen  körülmények  között  lehet-e  csodálkozni,  hogy  a  há- 
ború menetére  elhatározó  befolyása  nincs? 

S  a  leghűbb  magyar  vezérek  is  háttérbe  szorulnak. 
A  politika  mezején  és  a  harcztereken  egyaránt  alárendelt 
szerepet  juttatnak  nekik.  Esterházy,  a  nádor,  a  királyhoz 
intézett  egyik  levelében  írja,  hogy  semmit  sem  tud  a  fran- 
czia  király  propositiójáról,  tanácsait  tehát  csak  föltételesen 
adhatja.  A  táborból  pedig  azt  írja:  «Én  azonban  semmi- 
féle tanácskozmányba  sem  hivattam. » 

Lehet-e  ily  körülmények  között  igazságosnak  mondani 
azt  a  szemrehányást,  hogy  a  nagy  háborúban  nem  vettünk 
kellő  részt? 

Meg  tudott  volna-e  Francziaország  mérkőzni  fél  Euró- 
pával, ha  XIV.  Lajos  és  elődjei  nem  gondoskodnak  a  had- 
sereg szervezéséről  és  ha  a  —  nem  az  ö  érdemükből  — 
mégis  összeverődött  sereget  tétlenül  és  ruhátlanul  hagy- 
nák? Vájjon  joggal  fakadhatna-e  ki  földje  ellen  az  a  gazda, 
a  ki  nem  szánt  és  nem  vet  s  a  ki  gondozatlanul  és  vadul 
mégis  megnőtt  termést  le  sem  akarja  aratni? 

Sokkal  kevésbbé  lehet  a  magyarokat  azon  vád  ellen 
megvédeni,  hogy  a  mikor  hazájuk  felszabadításáért  küz- 
dött á  királyuk,  a  nemzetnek  egyik  része  a  törökkel  tartott. 

Az  igazságos  történetíró  azonban  köteles  reámutatni 
arra,  hogy  e  hibáért  nemcsak  a  magyarok  felelősek,  hanem, 
mint  Sobieski  mondja,  a  király  is,  mindenek  fölött  pedig 
az    akkor   fönforgott    szerencsétlen   körülmények.    Miként 

többnyire  lenni  szokott,  midőn  egymásra  utalt  két  fél  nem 
tud  egymással  megélni,  a  dynastia  és  a  nemzet  között  ke- 
letkezett bizalmatlanság,  félreértés,  visszavonás  és  harcz 
mindkettejük   hibájából    eredt. 

Ez  időben  a  magyar  nem  volt  könnyen  kormányoz- 
ható nép.  Láttuk,  hogy  sok  szerencsétlen  körülmény  hatá- 
sánál fogva  élénken  kifejlődött  benne  az  önzés  és  az  oppor- 
tunismus.  A  nemzet  nagy  része  gyakran  cserél  pártot.  Poli- 
tikájában nem  lehet  megbízni.  A  gyöngéknek  fegyveréhez, 
a  ravaszsághoz  folyamodik.  Az  aranybullának  az  ellenállást 
megengedő  záradéka  még  érvényben  levő  törvény  s  ha  a 
dynastia  nem  is  alkalmazkodik  hozzá  és  büntetendőnek 
találja  a  fegyveres  fölkelést,  a  magyar  társadalom  szellemé- 
nek hatása  alatt  áll  és  a  fegyveres  ellenállásban  alig  látott 
kifogásolni  valót.  A  magyar  nem  érzi  annyira  a  harcz  bajait, 
mint  más  szerencsésebb  és  gazdagabb  nemzet  tenné.  Ezek- 
ben a  szomorú  időkben  a  harcz  nálunk  a  mindennapi 
élethez  tartozik  és  a  ki  fölkelti,  az  nem  vonja  magára  a 
társadalom  átkát. 

S  az  ország  nagy  részében  a  dynastia  iránt  nincs  meg 
az  a  meleg  érzés,  az  az  igazi  hú  ragaszkodás,  a  mely  az 
önzést  ellensúlyozhatná  és  a  fejedelem  ellen  indított  har- 
czot  gyűlöletessé  tenné.  A  nemzet  végső  veszedelmében 
fogadja  el  uralkodókul  a  Habsburgokat,  olyan  pillanatban, 
a  mikor  az  egyes  embert  és  az  egész  nemzetet  a  puszta 
fenmaradás  vágya  és  az  önfentartás  ösztöne  irányítja. 
Miként  a  fuldoklók  rendesen  önmagukra  gondolnak,  nagy 
veszedelmei  közben  a  nemzetet  is  csak  létének  megóvása 
foglalkoztathatja  és  az  új  dynastia  csak  eszköz  a  szemé- 
ben. Eddigi  ellenségét  a  trónra  nem  rokonérzésből,  hanem 
politikai  kényszerűségnél  fogva  ülteti. 

A  nyomasztó  helyzet  nagyra  növeli  az  emberek  ön- 
zését. Kevesen  vannak,  a  kik  nemesebb  tekinteteknek  áldoz- 

nak  és  ezek  is  a  nemzetért  lelkesednek,  nem  pedig  a 
dynastiáért.  A  királyok  mindenütt  nemzetükkel  együtt  foly- 
tatott életükért,  közös  küzdelmeikért,  népeiknek  tett  nagy 
szolgálataikért  lettek  igazán  népszerűekké.  XIV.  Lajos  ide- 
jében a  franczia  nép  royalista  érzelmű,  mert  a  franczia 
társadalom  és  állam  Lajos  ősei  által  lett  nagygyá  és  mert 
Lajos  igaz  franczia  és  nemzetének  legtökéletesebb  kép- 
viselője. 

A  mi  királyaink  idegenek  hozzánk,  nem  éreznek  a 
magyarért  és  a  magyarral.  Sok  nagy  gondjuk  között  a 
magyaT "Mraryságra  való  gondjuk  háttérbe  szorul.  Kevés  jó 
és  sok  rossz  történik  nevükben  és  felelősségükre. 

Mindezen  oknál  fogva  a  magyarok  zöme  ez  időben 
csak  akkor  tart  a  királylyal,  a  mikor  belátja,  hogy  nemze- 
tének vagy  esetleg  önmagának  használ  vele.  Mihelyt  azon- 
ban a  nemzetre  vagy  egyesekre  nézve  a  királyhoz  való 
csatlakozás  veszélylyel  jár,  az  ellenfélhez  pártol,  sokan 
ugyan  csak  tettetésképen,  de  mégis  a  hűség  rovására. 

Az  olyan  föltétlen  hűségű  emberek,  mint  a  Pálffyak, 
az  Esterházyak  és  a  Koháryak,  kivételek  és  inkább  csak 
e  korszak  végével  akadunk  reájuk  a  megerősödött  katho- 
likus  párt  soraiban. 

Bethlennek,  Rákóczinak  és  legutóbb  Thökölynek  táma- 
dásakor azt  tapasztalja  a  király,  hogy  a  társadalom  többsége 
ellenállás  nélkül  megadja  magát,  sőt  átpártol  a  győzelmes 
ellenséghez,  a  mint  azonban  a  császári  sereg  visszaszorítja 
ellenfelét,  a  vármegyék  és  az  urak  zöme  megint  hozzája 
csatlakozik. 

De  ha  e  szerint  nem  is  tagadhatni,  hogy  a  nemzet 
viselkedése  a  királylyal  szemben  sokszor  kifogásolható  volt, 
éppen  annyira  kétségtelen,  hogy  a  nemzettel  szemben  a 
király  is  önző  motívumok  szerint  járt  el. 

A  király  éppen  olyan  kevés  önfeláldozó  hűséget  mutat 

a  nemzet  iránt,  mint  a  nemzet  a  király  iránt.  A  Habs- 
burgok e  korban  hajszálnyival  sem  mennek  messzebb  a 
magyar  érdekek  védelmében,  mint  ezt  saját  javuk  más- 
képen is  megkívánja,  sőt  még  ennél  is  kevesebbet  tesz- 
nek. Idejükből,  gondjaikból,  pénzükből  és  hadseregükből 
a  magyar  ügyekre  csak  annyit  fordítanak,  a  mennyi  nekik 
elkerülhetetlenül  szükségesnek  tetszett.  Néha  meg  a  ma- 
gyarok ellenségeinek  mutatkoznak. 

Őseink  oltalmazót  kerestek  a  Habsburgokban  a  törö- 
kök ellen,  a  Habsburgok  meg  védőbástyát  akartak  nálunk 
emelni  a  törökök  ellen  nagy  birodalmuk  számára.  Mi  vona- 
kodtunk magunkat  végső  veszélybe  ejteni  annak  a  javáért, 
a  kit  épen  e  veszély  elhárítása  miatt  ültettünk  a  trónra, 
a  király  ellenben  nem  akarta  a  saját  nagy  küzdelmei  árán 
szerzett  világraszóló  állását  azokért  koczkára  vetni,  a  kik- 
nek éppen  azért  akart  uralkodójává  lenni,  hogy  európai 
hatalmi  positióját  megszilárdítsa.  A  dynastia  nem  Magyar- 
országból meríti  hatalmát.  Magyarországnak  csak  a  védő- 
bástya szerepét  juttatja  és  nem  törekszik  erejét  kifejleszteni. 
Elégségesnek  tetszik  neki,  ha  a  kereszténységnek  szánt 
csapásokat  a  császári  csapatok  Magyarország  területén  fog- 
hatják fel.  A  magyar  terület  kiterjedésének  ügyét  közöm- 
bösen nézik,  míg  a  magyarok  országuk  régi  határainak 
visszaszerzését  életük  föltételének  tekintik. 

Mindegyik  fél  a  másikat  akarja  saját  czéljára  fel- 
használni, holott  mindegyikük  kötelessége  volna  ereje  végső 
megfeszítésével  a  másikat  is  szolgálni.  S  ha  a  Habsbur- 
gokat a  magyarok  ellen  Szapolyay  szövetsége  a  szultán- 
nal, Martinuzzi  megbizhatatlansága,  Bethlen  Gábor  ellen- 
séges czélzatai  és  Erdély  török  politikája  joggal  elkeserítik: 
a  török  harczoknak  kezdettől  fogva  állandóan  tapasztalt 
elhanyagolása,  H.  Rudolf  merénylete,  II.  Mátyás  tervei, 
I.  Leopold  absolutismusa  és  az  az  állandó  törekvés,  hogy 

Magyarországnak  különállását  gyengítsék  és  minden  Ígé- 
ret és  eskü  ellenére  törvényeinek  mellőzésével  a  többi 
tartományok  módjára  kormányozzák,  minket  szintén  jog- 
gal elidegenítenek  tőlük.  Széchenyi  István  mindkét  félnek 
nagy  hasznára  szolgálható  érdekházassághoz  hasonlította 
azt  a  frigyet,  a  melyet  a  nemzet  királyával  kötött.  Igaza 
volt.  Csakugyan  érdek  hozta  össze  a  Habsburgokat  és  a 
nemzetet,  nem  pedig  kölcsönös  érzelem,  és  sajnos,  ezen 
egész  időn  át  egymással  való  viszonyuk  megőrzi  eredeti 
természetét:  érdekházasság  marad  minden  igaz  vonzódás 
és  bensöség  nélkül. 

Mindkét  fél  java  ezen  egész  időn  át  változatlanul  meg- 
követeli a  frigy  fenntartását  és  az  fen  is  marad,  de  nem 
alakul  át  szívből  fogant  viszonynyá. 

A  felelősség  ezen  szomorú  helyzetért  mindkét  félt 
terheli.  S  tetemesen  súlyosbítja  a  dynastia  felelősségét, 
hogy  ez  időtájt  csak  a  magyarok  között  akadtak  olyan 
államférfiak,  a  kik  rámutattak  a  helyes  politikára  és  a  kik, 
ha  a  király  hallgat  szavukra,  képesek  is  lettek  volna  a 
nemzetet  annak  a  számára  megnyerni.  Esterházy  Miklós 
és  Zrinyi  Miklós  tanácsa,  ha  az  uralkodó  elfogadja,  bensővé 
tehette  volna  a  viszonyt  a  király  és  a  nemzet  között,  a 
nélkül,  hogy  a  királynak  a  maga  jól  felfogott  érdekeiből 
áldoznia  kellett  volna. 

Törvényeink  nagyobb  tisztelete,  a  magyarság  szer- 
vezése, élénkebb  érdeklődés  ügyeink  iránt,  komolyabb 
törekvés  a  törökök  visszaszorítására,  a  nemzetben  vissz- 
hangot keltett  volna.  A  bizalom,  még  ha  tettetett  is  lett 
volna,  viszontbizalmat  támasztott  volna.  Ha  a  királyuk 
többet  törődnék  vele,  a  nemzetnek  kétségbeejtő  állapota, 
a  mely  fiait  önzőkké  tette,  hálás  és  hűséges  érzést  ébresz- 
tene bennük. 

De  sem  a  király,  sem  idegen  tanácsosai  nem   birnak 

az  egyetlen  helyes  útra  rátalálni.  S  a  magyarok  elégedet- 
lensége nem  szűnik  meg  és  mindig  új  okot  ad  a  király- 
nak, hogy  rossz  szemmel  nézzen  magyar  népére,  a  mi 
megint  új  tápot  ad  a  nemzet  elégedetlenségének.  Az  egyik 
hiba  szüli  a  másikat  és  circulus  vitiosus  képződik,  a 
melyből  nehéz  a  kibontakozás. 

Thököly  politikája  is  ennek  a  százados  viszálynak  a 
következménye.  Eleinte  küzdelme  kétségtelenül  jogosult. 
A  reánk  nézve  legveszélyesebb  elnyomás  ellen  folytatja  a 
már  előbb  megindított  védelmi  harczot.  Midőn  Leopold 
végül  belátja,  hogy  az  idő  nem  alkalmas  az  új  kormány- 
zási rendszer  meghonosítására  és  a  magyar  alkotmányt 
helyreállítja,  Thökölynek  és  a  nemzetnek,  sajnos,  még 
mindig  elég  sérelme  van  a  harcz  folytatására. 

Az  új  állapot  benne  sem  a  magyart,  sem  a  protestánst 
ki  nem  elégíthette.  A  magyart  azért  nem.  mert  a  régi 
alkotmánynyal  mindazok  a  régi  visszaélések  is  felélednek, 
a  melyek  az  elmúlt  másfélszázad  alatt  annak  értékét 
annyira  leszállították  és  Magyarországot  mindinkább  a 
császári  hatalomnak  alája  rendelték. 

A  protestánst  azért  nem,  mert  az  új  törA'ény  a  val- 
lásszabadság útjáról  való  visszalépést  jelentett.  S  az  elért 
eredmény  a  levegőben  lóg. 

Maga  Esterházy  nádor  az  országgyűlés  után  azon 
panaszkodik,  hogy  az  új  törvényeket  nem  hajtják  végre. 
És  semmi  biztosíték  sincs  arra  nézve,  hogy  Leopold,  a 
mint  a  külpolitikai  helyzet  ezt  megengedi,  régi  terveit  nem 
újítja-e  meg. 

S  e  mellett  a  sok  és  kínos  tapasztalatai  után  hogyan 
bizhatott  meg  Thököly  Leopoldnak  azon  szándékában,  hogy 
Magyarországot  felszabadítja? 

A  császári  udvar  Bécs  felszabadítása  után  a  háború 
folytatása   és   a   béke   megkötése   kőzött    csakugyan    egyre 

ingadozik.  Egymással  a  legnagyobb  ellentétben  levő  befolyá- 
sok igyekeznek  a  gyenge  Leopoldot  maguknak  megnyerni. 

Hajszáltól  függ  a  jövő.  A  császár  tanácsosai  végül  is 
abban  állapodnak  meg,  hogy  «az  ajtót  nyitva  kell  tartani »> 
és  a  törökkel  alkudozni  kell.  Ha  XIV.  Lajos  a  török  had- 
járatnak első  évében  megtámadja  a  Habsburgok  birodal- 
mát, rögtön  békét  kötnének  a  törökkel.  Csak  a  franczia 
király  semlegessége  menti  meg  a  magyarságot  attól,  hogy 
újra  cserbe  ne  hagyják  és  hogy  újra  ne  érjék  azok  a  csaló- 
dások, a  melyekben  a  vasvári  béke  óta  része  volt. 

Mindezeknél  fogva  Thökölynek  és  a  vele  tartó  magyar- 
ságnak azon  elhatározását,  hogy  a  török  parancsának  enged 
és  nem  csatlakozik  Leopoldhoz,  nem  lehet  olyan  véteknek 
tekinteni,  a  melyért  csak  a  magyart  kell  elitélni.  Minden 
oldalról  elkövetett  hibáknak  természetes  következménye  az. 

Sajnos  azonban,  úgy  tetszik,  Thököly  ennél  is  töb- 
bet tett. 

Valószínűleg  egyéni  becsvágyból,  azért,  hogy  egész 
Magyarországnak  urává  legyen,  de  talán  azért,  mert  Leopold 
uralmát  annyira  túrhetetlennek  tartja,  hogy  még  a  török 
veszélyt  is  nálánál  kisebb  bajnak  nézi,  a  törökök  táma- 
dását előmozdítja  és  ezzel  óriási  felelősséget  vállal. 

Ezzel  eltér  nagy  elődjei  példájától  is.  Martinuzzi  és 
Bocskai  mindig  azon  voltak,  hogy  a  török  nagy  hadjárat 
iszonyaitól  megóvják  a  hazát. 

Bethlen  Gábor  ugyan  már  azon  dolgozik,  hogy  a  török 
és  a  király  békét  ne  kössenek  egymással,  az  ő  idejében 
azonban  nagyobb  török  hadjárattól  nem  kellett  tartani, 
mert  a  szultánnak  más  háborúja  volt. 

Török  segélycsapatokkal  már  maga  Thököly  is  élt  s 
ezt  nem  lehet  hibájául  felróni.  De  most  ennél  többet  tesz, 
nagy  török  hadjáratot  provokál,  a  melynek  sikere  Magyar- 
országnak végső  bukását  jelentette  volna. 

Nagy  hiba  volt  tőle,  hogy  a  nem  jó,  de  elviselhető 
állapotot  koczkára  tette  olyan  czélért,  a  mely,  ha  elérhető 
lett  volna,  aligha  vált  volna  hasznára  az  országnak,  s  a 
legjobb  esetben  is  csak  neki  adott  volna  az  eddiginél  na- 
gyobb  rangot  és  állást. 

Thököly  politikája  nem  a  nemzet  önvédelmi  politikája 
volt,  nem  az  a  politika,  a  melyet  a  nemzet  azért  folytatott, 
mert  nem  bizhatott  meg  uralkodójában  és  éppen   annyira 
félt  a  némettől,  mint  a  töröktől,  s  mert  egyiket  sem  akarta 
az  egész  nemzetnek  kérlelhetetlen  ellenségévé  tenni.   Nem 
volt  mása  a  nemzet  gyengeségéből  eredő  azon  magatartás- 
nak, a  mely  ellentállás  nélkül  engedett   a   török  támadás- 
nak és  a  mely  a  király  iránt  is   hűséget   szinlelt,   s   nem 
volt  az   a  régebben   követett  politika   sem,   a   mely   Bécs 
magyarellenes    támadó    irányának    visszaszorítására   pilla- 
natnyira és  a  szükség  mértékéig  a  török  segítségével  is  él. 
Ez  a  keleti   szövetség  politikája  volt,   a  mely   ellenkezett 
egész  multunkkal  és  ellenkezett  érdekeinkkel.  Magyarország 
boldogulásának  első  feltétele  volt  területi  épségének  helyre- 
állítása,  azaz   a   török  járom   lerázása.    A  török    végleges 
győzelme  a  Habsburgok  felett  Magyarország  teljes  bukását 
is  maga  után  vonta  volna. 

Thököly  meg  is  bánja  a  török  barátságot  és  mindig 
kész  a  király lyal  megbékülni.  Az  sem  lehetetlen,  hogy 
kezdetben  sem  volt  őszinte  a  törökkel  szemben  és  nem 
hitte,  hogy  a  szultán  komoly  vállalatba  belebocsátkozzék. 
Meglehet,  hogy,  mint  Bethlen,  ö  is  csak  arra  akarta  a 
Portát  használni,  hogy  reáijeszszen  a  császárra  és  enged- 
ményekre szorítsa.  Erre  látszik  vallani,  hogy  mihelyt  a 
török  hadak  az  országban  vannak,  úgy  viselkedik,  mint  a 
ki  maga  sem  kívánja  győzelmüket  és  csak  a  maga  javára 
akarja  pártfogóját  felhasználni.  A  mint  csak  teheti,  békét 
is   kíván   Leopolddal   kötni.   A   párkányi   ütközettől   szán- 

dékosan  elmarad.  Sobieski,  a  szász  választó  fejedelem, 
a  pápa  és  Esterházy  útján  és  külön  küldöttek  közvetí- 
tésével is  Leopoldhoz  közeledni  kivan.  De  Leopold,  ám- 
bár több  tanácsosa  és  Sobieski  is  a  megegyezést  ajánl- 
ják neki  és  ámbár,  azt  hiszem,  érdeke  is  megkivánta  a 
magyar  pártütőknek  végleges  leszerelését,  többé  nem  akar 
Thökölyvel  megbékülni,  a  ki  így  akarata  ellenére  a  tö- 
rök táborban  kénytelen  maradni.  A  török  vele  is  érez- 
teti azt  a  kegyetlen  szeszélyét,  a  mely  ezen  századokban 
a  reá  való  támaszkodást  annyira  kínossá  és  lealázóvá 
tette. 

A  váradi  pasa  Thökölyt  táborába  csalja,  elfogatja  és 
ezzel  nimbuszát  végleg  megsemmisíti.  (1685). 

Később  ugyan  a  Porta  újra  felhasználja  Thökölyt,  de 
mindig  kész  a  császárnak  kiszolgáltatni,  sőt  fejét  a  béke 
árában  többször  föl  is  ajánlja. 

Thököly  lealázó  szerepet  visz.  A  török  követ  azt 
mondja  róla:  «Thököly  kutya,  a  ki  a  szultán  parancsára 
fölkel  és  megalázkodik,  ugat  és  hallgat.)) 

Ugy  hiszem,  örömest  szabadult  volna  a  töröktől.  Még 
vallása  megváltoztatását  is  fölajánlja  a  pápának,  de  mivel 
nem  akarnak  neki  megkegyelmezni,  a  hanyatló  török  mel- 
lett a  keresztyén  ellen  harczol,  talán,  mint  Homonnai  ál- 
lítja, « azért,  mert  a  török  könnyebben  osztogat  fejedelem- 
séget, mint  a  kereszténység)),  talán,  mint  XIV.  Lajos  írja, 
azért,  mert:  ('biztosságot,  bármily  szerződést  is  köt  a 
bécsi  udvarral,  minden  valószínűség  szerint  tőle  többé 
nem  fog  nyerni ». 

Érdekes  és  szomorú  az  ő  pályafutása.  Életét  mint  üldö- 
zött bujdosó  kezdi  meg.  Nagy  tehetségével  hatalommá  küzdi 
föl  magát,  és  az  európai  politika  egyik  tényezőjévé  válik. 
A  magyarságnak  nagy  hasznára  van,  de  mivel  Leopold  vo- 
nakodik neki  önálló  fejedelemséget  adni  és  mivel  nem  bírja 

azt  megszerezni,  a  mit  az  ország  érdekében  levőnek  tartott, 
nem  éri  be  féleredménynyel,  hanem  becsvágya  kielégítése 
végett  a  törököt  hívja  segítségül  s  ezzel  a  nemzetnek 
súlyos  megpróbáltatásokat  okoz.  A  kereszténység  győzelmei 
közben  hazája  felszabadítása  ellen  harczol.  Érzi  helyzete 
fonákságát,  de  nem  bír  szabadulni  az  ördögtől,  a  kit  fel- 
idézett. Hazájának  károkat  okozó  harczokat  folytat  s 
végül  mint  száműzött  hal  meg,  mint  annak  a  hatalomnak 
örökös  jobbágya,  a  mely  szívtelen  játékot  űz  vele,  a  mely- 
hez hűtlen  akart  lenni,  de  a  melyhez  túlhajtott  becs- 
vágya és  kegyetlen  sorsa  elválaszthatatlanul  hozzá  kap- 
csolta. 

Még  mostoha  fiával,  Rákóczi  Ferenczczel  is  ellentétbe 
jut  és  úgy  tetszik,  hogy  a  mikor  ez  az  ország  szabadsá- 
gáért nagy  harczot  folytat  és  az  erők  egyesítése  van  az 
ország  érdekében,  akkor  a  lutheránusok  révén  magának 
akarja  az  erdélyi  fejedelemséget  megszerezni. 

De  Thököly  hibáiért  nem  lehet  az  egész  nemzetet  fele- 
lőssé tenni.  Rákóczi  Ferencz  írja,  hogy  Thököly  szövetsége 
a  törökkel  nem  tetszett  a  magyar  közvéleménynek  és  hogy 
a  kuruczok  túlnyomó  többsége  nem  híve  a  keleti  szövet- 
ségnek. Igaza  is  volt;  a  legtöbbeket  Thököly  táborába 
csupán  a  bizalmatlanság  az  uralkodó  ellen,  az  elégedet- 
lenség a  kormányzási  rendszerrel,  a  vallási  kérdés,  a  tö- 
rököktől való  félelem,  legfőképpen  pedig  a  nyomor  és  a 
kínos  helyzet  kényszerűsége  viszi,  nem  pedig  a  török  iránt 
érzett  barátság. 

De  akármiképpen  Ítéljük  is  meg  a  felelősség  kérdését, 
az  a  tény,  hogy  a  nemzet  egész  ereje  nem  vesz  részt  a 
felszabadító  harczokban  és  hogy  a  nemzet  egy  része  a 
törökkel  tart,  a  mikor  a  császári  hadsereg  és  a  keresz- 
ténység színe-java  az  ország  fölszabadításáért  harczol,  nagy 
kárunkra  volt.  Ezen  magatartása  megfosztotta  a  nemzetet, 

a  mely  pedig  éppen  a  török  küzdelemben  sok  heroismust 
tanúsított  és  a  szultánok  uralmától  sokat  szenvedett,  attól 
a  nagy  szerencsétől,  hogy  királyával  együtt  részese  legyen 
a  nagy  dicsőségnek,  a  melyet  a  kereszténység  aratott  és  a 
melyet  ezen  időkben  mindenfelé  ágyúk  dörögtetésével,  tűzi 
játékokkal,  isteni  tisztelettel  és  érmekkel  ünnepeltek.  S  így 
az  az  esemény,  a  mely  a  békés  és  rendes  fejlődés  kezdő- 
pontja lehetett  volna,  új  veszélyek  forrásává  válik. 

Milyen  más  lett  volna  sorsunk,  ha  Zrinyi  Miklósnak 
sikerül  politikáját  érvényesíteni. 

A  közös  küzdelem  és  ennek  közös  dicsősége  a  dynas- 
tiának  és  a  nemzetnek  ki  nem  számítható  hasznot  hajt- 
hatott volna.  így  azonban  a  Habsburgokat  nagy  diadaluk 
és  az  országnak  tett  nagy  szolgálatuk  csak  megerősítette 
azon  politikájukban,  a  mely  ellentélet  támasztott  köztük  és 
a  nemzet  között.  A  magyarnak  szabadság  után  áhítozó 
vágyát  hálátlanságnak  minősítették  és  a  jogosultság  lát- 
szatával ennek  hirdethették  is  azok,  a  kiké  volt  a  fölszaba- 
dítás dicsősége.  A  felszabadulás,  a  melyet  a  nemzet  nagy- 
részt idegeneknek  köszön  és  a  melynek  érdemét  ezek  az 
idegenek  teljesen  maguknak  tulajdonítják,  nem  válhatolt 
a  nemzetnek  annyira  osztatlan  javára,  mint  vált  volna 
olyan    győzelem,    a    melyet    elismerten    önmaga    vív    ki. 

A  Habsburgok  győzelmes  csatáikkal  olyan  nagy  szol- 
gálatot tesznek  a  nemzetnek,  a  minőt  fejedelmek  alatt- 
valóiknak csak  ritkán  tehetnek.  De  ez  a  nagy  jótétemény 
új  visszavonást  idéz  elő  és  új  veszélynek  lesz  okozójává. 
A  fejedelem  úgy  véli,  hogy  jogczíme  van  az  absolutis- 
musra  s  érzi,  hogy  sokkal  hatalmasabb  a  nemzetnél. 
A  győzelmes  seregek  Magyarországnak  egész  területe  fö- 
lött uralkodnak.  Európa  bennünk  a  pogány  szövetsége- 
seit látja,  úgy  hogy  a  császárnak  módjában  van  min- 
den parancsát   végrehajtani   és  reménye  van  ahhoz,  hogy 

a  mit  végez  és  elrendel,  azt  az  európai  társadalom  is 
helyesnek  és  igazságosnak  fogja  találni,  mert  az  ő  védel- 
mét is  czélozza  és  a  pogányokkal  való  szövetség  méltó 
büntetése. 

Már  a  török  hadjáratok  első  éveiben  is  érezhető,  hogy 
a  magyar  alkotmányt  nagy  veszély  fenyegeti  és  hogy  védel- 
mére a  magyarok  kénytelenek  lesznek  újra  kardot  rántani. 
Alig  szabadult  fel  Buda,  Karaffa,  a  császár  egyik  tábornoka, 
a  szigor  útjára  akarja  a  bécsi  udvart  terelni. 

Érdekes  Karaffának  a  császárhoz  intézett  felterjesztése, 
a  melyben  ő  felségét  Thököly  volt  híveinek  súlyos  meg- 
büntetésére akarja  reábírni.  «Örök  nyavalyája  ennek  az 
országnak,  hogy  mindig  pártoskodásoktól  hemzseg.  Hisz 
találkoztak,  a  kik  még  István,  a  szent  király  ellen  is  pártot 
ütöttek.  S  ime  most  alkalom  nyilik  örök  időkre  kiirtani 
Magyarországból  a  pártoskodást.»«A  hadi  szerencse  jelenleg 
kedvez  Felségednek,  a  lázadókat  azzal  vádolja  a  világ, 
hogy  majdnem  végveszélybe  ejtették  a  kereszténységet  és 
e  szerint  nemcsak  igazságosnak  fog  látszani  a  büntetés, 
hanem  helyeseltetni  is  fog.»  «A  bíróságok  az  elkobzással 
öregbíteni  fogják  a  kincstárt. »  « Félrendszabálynak  semmi 
haszna,  a  miért  is  büntetni  kell  őket  országszerte ;  nagyot, 
kicsinyt  el  kell  rémíteni.') 

Az  udvar  meg  is  hatalmazza  Karaffát  a  bűnösök  üldö- 
zésére, de  arra  utasítja,  hogy  magyar  törvények  szerint  és 
lelkiismeretesen  járjon  el.  Kérdem  azonban,  Karaffa  idézett 
felterjesztése  után  lehetett-e  joggal  a  magyarok  sorsát  éppen 
Karaffa  lelkiismeretére  bízni,  s  lehetett-e  arra  számítani, 
hogy  Karaffa  a  törvényeket  tiszteletben  fogja  tartani?  Ha 
fölterjesztése  alapján  a  magyarok  megbüntetésével  éppen  őt 
bízzák  meg,  nem  gondolhatta-e  joggal,  hogy  nem  cselekszik 
a  fejedelem  akarata  ellen,  ha  javaslatai  szellemében  jár  el 
és  egyszer  mindenkorra  meg  akarja  a  nemzetet  rémíteni? 

Karaffa  csakugyan  nem  az  utasítás  szavai  szerint, 
hanem  a  császár  által  elfogadott  felterjesztése  értelmében 
jár  el.  Eperjesen  végrehajtott  tömeges  kivégzések  útján 
akarja  a  nemzetet  hűségre  tanítani.  Neve  örökre  átkos  lesz 
nálunk,  de  vérlázító  cselekedeteivel  urának  is  ártott. 

Esterházy  felszólal  ellene,  de  az  udvar  csak  akkor  vet 
véget  gyilkosságainak,  a  mikor  Karaffa  szemérmetlen  vádas- 
kodásaival magát  Esterházy t  is  és  Badeni  Hermannt,  a 
hadi  tanács  főnökét,  megtámadja.  Karaffa  azonban  bün- 
tetésben ekkor  sem  részesül,  söt  előléptetik,  a  titkos  tanács 
tagja  lesz,  s  ezentúl  is  Magyarországban  működik.  Nagy- 
fontosságú missiókkal  bízzák  meg  és   Apafival   is   tárgyal. 

Lehet-e  tehát  rajta  csodálkozni,  hogy  a  magyar  köz- 
vélemény Karaffa  tetteiért  a  királyt  teszi  felelőssé  és  hogy 
a  Karaffa  névnek  gyűlölete  tetemesen  meggyöngíti  azt  a 
hálát,  a  melyet  a  felszabadító  hadjárat  szerencsés  ered- 
ménye az  országban  keltett. 

Ez  után  a  véres  episod  után  az  udvar  jobb  útra  lát- 
szik térni. 

Hadseregei  győzelmeit  és  Karaffa  kegyetlenségeit  arra 
használja,  hogy  a  nemzet  akaratát  megpuhítsa  és  hogy 
alkotmányos  formák  mellett  érje  el  czélját,  a  királyi  ha- 
talom fokozását. 

Leopold  e  végből  még  az  eperjesi  vérbíróság  műkö- 
dése idejében  országgyűlést  hív  össze  (1687)  és  a  rendek- 
től az  örökösödési  jog  elismerését  és  az  ellenállás  jogának 
eltörlését  kéri.  Leopold  trónbeszédében  kifejti,  hogy  jogá- 
ban volna  «új  törvényeket  szabni  és  a  diadalmas  fegy- 
verekkel szerzetteket  a  háború  joga  alapján »  birtokolni, 
•  mind  a  mellett  vele  született  kegyelmességébőb)  föntartja 
a  régi  alkotmányt. 

Esterházy  nádor  és  Széchenyi  György  érsek  nagyon 
exponálják  magukat  Leopold  akarata  teljesítéseért.  A  nádor 

reámutat  arra,  hogy  gyengék  vagyunk  ahhoz,  hogy  önállóan 
megéljünk,  hogy  sehol  sem  találhatunk  olyan  védelemre, 
mint  az  osztrák  háznál,  s  hogy  a  királyválasztást  nem  is 
annyira  az  uralkodóház  iránt  való  szeretethői  kell  eltörölni, 
mint  a  hazáért,  ennek  belső  békéje  kedvéért.  S  azt  a 
különös  érvet  hozza  föl,  hogy  mivel  az  új  hódítások  mind 
a  császár  pénzén  és  hadi  erejével  történtek,  abban  az  eset- 
ben, ha  a  dynastia  örökjoga  nincs  biztosítva,  ezen  hódí- 
tásokat legfeljebb  csak  költségeinek  visszatérítése  mellett 
engedné  át  az  országnak. 

Furcsa  érv  volt  ez  magyar  ember  szájában,  mert  az 
országnak  legnagyobb  részéhez  való  jogunkról  lemondott, 
a  mennyiben  ajándékképpen  kérte  azt,  a  mihez  sok  szá- 
zados jogunk  volt  és  a  minek  visszahódítására  I.  Ferdinánd 
királytól  kezdve  minden  fejedelmünk  magát  esküvel  köte- 
lezte, s  a  mit  a  királyok  mind  Szent  István  koronája  jogán 
követeltek  vissza.  Ha  a  török  hódítás  a  korábbi  magyar 
jogot  megsemmisítette,  hogyan  hivatkozhatott  Leopold  a 
Balkán-néppel  szemben  a  magyar  korona  jogaira? 

Ezen  jogilag  tarthatatlan  és  veszélyes  érvnek  azonban 
politikailag  nagy  volt  a  súlya. 

Magyarországnak  nagyobbik  fele  a  fővárossal  együtt 
a  császári  hadsereg  kezén  volt,  s  ha  a  gyenge  rendek  ezen 
jogilag  az  országhoz  tartozó  részeket  vissza  akarták  kapni, 
a  király  kívánságát  teljesíteniök  kellett.  Esterházy  érvei, 
helytelen  voltuk  ellenére  ezért  hatottak. 

A  rendek  a  király  akarata  szerint  cselekednek. 

A  királyválasztás  joga  nem  sokat  ért  a  rendek  szem- 
pontjából sem,  mert  a  Habsburgok  örökösödési  jogát  már 
korábban  is  elismerték  és  állandó  szokássá  vált  a  család 
fejét  megválasztani,  úgy  hogy  a  valóban  szabad  választás 
már  régen  megszűnt. 

A   még  fönnálló   korlátolt   választás  a  nemzet  hatal- 

mát  tetemesen  nem  gyarapította,  a  dynastiát  azonban  sér- 
tette annak  a  jogi  lehetősége,  hogy  a  Habsburg-ház  ha- 
talmi állása  fölött  a  magyarok  döntsenek. 

S  a  szabad  választói  jog  tényleges  gyakorlása  a  magyar 
állam  érdekeibe  is  ütközött  volna.  Ha  a  magyar  rendek 
nem  azt  választják  meg  királynak,  a  ki  a  Habsburgház 
feje  volt,  nemcsak  a  Habsburg-dynastia  hatalmi  állásának 
azt  az  első  föltételét  sértették  volna  meg,  hogy  ugyanaz  a 
személy  uralkodjék  nagyobb  országaikban,  hanem  meg- 
sértették volna  Magyarország  érdekét  is,  mert  állandó  és 
biztos  szövetség  és  védelem  csak  az  esetben  volt  elérhető, 
ha  a  magyar  király  uralkodott  Ausztriában  is. 

A  rendek  tehát  nem  áldoznak  fel  szabadon  gyakorol- 
ható tényleges  jogot,  hanem  csak  annak  adtak  törvényes 
erőt,  a  mit  a  körülmények  kényszerűségénél  fogva  és  a 
nemzet  érdekében  úgy  is  meg  kellett  volna  tenniök  s  ezzel 
valódi  áldozat  nélkül  a  dynastiának  az  ország  iránt  való 
érdeklődését  és  a  belső  béke  esélyeit  növelhették. 

Mennél  biztosabb  volt  a  Habsburgok  állása  Magyar- 
országban és  mennél  több  hasznot  véltek  onnan  húzhatni, 
annál  inkább  lehetett  tőlük  várni,  hogy  a  magyar  érdeke- 
ket szeretettel,  gondozzák. 

Az  ellenállás  jogáról  való  lemondás  is  igazolt  volt. 
A  forradalmak  legalisálása  a  rend  és  a  belső  béke  főn- 
tartását  teszi  nehézzé,  a  nélkül,  hogy  a  szabadság  és  a 
jog  védelme  szempontjából  szükség  volna  reá.  Azok  a 
forradalmak,  a  melyeket  a  büntetéstől  való  félelem  elfojt, 
nem  igazoltak.  A  mikor  az  ultima  ratióhoz  való  folyamodás 
valamely  állam  polgárai  között  hasznosnak,  vagy  elkerül- 
hetetlenül szükségesnek  mutatkozik,  akkor  már  annyi  gyújtó 
anyag  halmozódott  össze,  hogy  a  büntetéstől  való  félelem 
a  forradalom  kitörését  nem  akadályozza  meg.  A  forradalom 
nem  jogi,  hanem  hatalmi  kérdés.    Ha   megvan   reá   az   ok 

és  megvan  hozzá  a  hatalom,  akkor  a  büntetés  megszabása 
ellenére  is  a  forradalom  meglesz. 

A  haladásnak  rendesen  a  belső  béke  kedvez  és  a 
polgári  háború  ritkán  és  csak  kivételesen  hasznos,  minél- 
fogva minden  nemzetnek  érdekében  van  a  fegyveres 
felkelés  megbüntetése.  Nem  szabad  megengedni,  hogy 
egoismusból  könnyelműen  lehessen  a  törvény  uralmát 
megzavarni.  De  hiában  is  van  benne  a  törvényben  a 
forradalomhoz  való  jog,  a  győzelmes  közhatalom  a  le- 
győzött forradalmárt  mindig  meg  fogja  büntetni. 

Királyaink  az  ellentállókat  az  arany-bulla  ellenére 
mindig  büntették.  Az  Anjouk  és  Mátyás  király  éppen  úgy, 
mint  a  Habsburgok,  vagy  az  erdélyi  fejedelmek. 

Az  országgyűlésen  nyiltan  megmondja  Leopold  király: 
«Meg  nem  foghatja,  miképpen  lehessen  olyasvalamire  meg- 
esküdni, a  mi  az  isteni  és  az  emberi  törvényekkei  ellen- 
kezvén, azt  a  királynak  és  az  országnak  kézzel  fogható 
veszedelme  nélkül  megtartani  nem  lehet. » 

A  forradalomnak  nincs  szüksége  írott  jogra;  az  az 
önvédelem  természetes  jogán  alapul.  Ethikáját  mindig  a 
nemzet  létének  az  érdeke  szabja  meg  és  sohasem  a  szö- 
vegezett szabály. 

Midőn  II.  Rákóczi  Ferencz  fegyvert  ragadott,  a  fegy- 
veres ellenállás  tilos  volt;  midőn  Zrinyi  Péter  és  társai 
összeesküdnek,  az  arany-bulla  még  érvényben  van,  s  mégis 
ki  állítaná,  hogy  az  első  jogtalan  volt,  a  másik  ellenben 
jogos  ? 

A  rendek  abba  is  belenyugodnak,  hogy  József  ne 
olyan  esküt  tegyen  az  alkotmányra,  mint  a  milyent  a  kirá- 
lyok eddig  tettek,  hanem  olyant,  a  mely  a  törvények  mó- 
dosítását előkészíti  és  az  alkotmánynak  még  további  revi- 
sióját  is   bevezetni  alkalmas. 

Az  eskübe  ugyanis  azt  iktatja,  hogy  a  törvényeket  és 

szokásokat  úgy  fogja  megtartani,  «a  mint  ezeknek  hasz- 
nálata és  értelmezése  iránt  a  legfelségesebb  király  és  a 
Karok  és  Rendek  közösen  megegyeznek)). 

Mivel  azonban  nincs  megállapodás  arra  nézve,  hogy 
mi  történjék,  ha  ez  a  megegyezés  nem  jön  létre,  ez  az 
új  forma  a  király  kötelességei  mineműségére  némi  homályt 
borít  és  félreértést  támaszthat. 

S  ugyanakkor  azt  is  eléri  Leopold,  hogy  fia  a  koro- 
názási diplomában  ne  sorolja  elő  azokat  a  törvényeket,  a 
melyeket  annak  idejében  ö  elősorolt,  hanem  a  jogok  meg- 
tartására csak  általános  Ígéretet  tegyen. 

Ezeknek  az  engedményeknek  a  fejében  a  király  az  új 
szerzemények  visszacsatolását  megígéri,  a  törvény  az  eper- 
jesi bíróságot  megsemmisíti  és  kimondja,  hogy  hűtlenség 
esetében  is  csak  az  ország  törvényei  szerint  «és  az  azokra 
alapítandó  per  útján  lehessen  és  kelljen  eljárni ».  A  fő- 
nemesség pedig  megkapja  a  jogot  majorátusok  alapítására. 

S  az  örökösödés  jogának  ellensúlyozásaképpen  a  tör- 
vény azt  is  kimondja,  hogy  minden  király  tartozik  «a  hit- 
levél előleges  elfogadása,  vagy  királyi  biztosítása  és  az 
elődei  által  elvállalt  formában  leteendő  eskü  után  ország- 
gyűlésileg  magát  megkoronázni)). 

Ezzel  el  akarták  érni,  hogy  az  alkotmány  megtartá- 
sára minden  király  magát  kötelezze  és  hogy  a  teljes  hatal- 
mat, azt,  a  melyet  szerintök  a  király  koronázás  előtt  nem 
gyakorolhat,  az  eskü  letétele  előtt  ne  nyerje  meg. 

A  rendek  magatartása  helyes  volt.  Nagy  politikai  ér- 
dekek követelték  azt,  hogy  a  mennyire  a  jövendő  koczkáz- 
tatása  nélkül  csak  lehetséges,  legyenek  a  királyra  tekin- 
tettel. Hisz  sokat  köszönhettek  neki.  Hisz  a  nemzetnek  az 
erőteljes  élet  legfőbb  föltételét,  területének  elkerülhetetlenül 
szükséges  kiterjedését  éppen  most  szerezte  meg. 

S  a  király  olyan  nagy  hatalomhoz  jutott,   a  melylyel 

a  rendeknek  számolnia  kellett.  Az  új  szerzemények  na- 
gyobbak mint  a  régi  Magyarország  és  bennök  a  császári 
hadak  egyedül  és  föltétlenül  parancsolnak.  Polgári  hatóság 
vagy  szervezkedés,  vagy  számot  tevő  társadalom  ott  nincs. 
Onnan  a  régi   vármegyék    is   dominálhatok. 

A  császár  miniszterei  tudatában  is  vannak  uruk  ezen 
nagy  erejének  és  azt  tanácsolják  neki,  hogy  egyhamar  ne 
csatolja  vissza  ezeket  az  országrészeket,  mert  míg  ezek  ura, 
addig  Magyarországnak  is  «urai>,  az  új  részekből  «azt  a 
kevés  megyét,  a  mely  Magyarországban  fekszik  és  nem 
lett  meghódítva,  megzabolázhatja  és  akárminö  formába 
öntheti  •> . 

Ehhez  járult  a  régi  megyékben  is  elszállásolt  katona- 
ság, a  mely,  mint  a  miniszterek  magukat  kifejezik,  ő  fel- 
ségét Magyarországban  «Herr  und  Meisterré»  teszi. 

A  rendek  ezen  az  övékénél  annyival  nagyobb  erővel 
nem  daczolhattak.  Helyesen  cselekedtek,  midőn  engedé- 
kenyek voltak. 

Csak  így  vélték  a  legnagyobb  katastrophákat  elkerül- 
hetni, s  így  méltán  számítottak  arra  is,  hogy  ildomos  és 
mérsékelt  maguktartásával  megnyerik  a  király  bizalmát  és 
közelebb  férkőzhetnek  az  uralkodó  szívéhez.  Vajha  e  törek- 
vésük azzal  a  sikerrel  járt  volna,  a  melyet  megérde- 
melt. Vajha  a  fejedelem  a  nemzet  előzékenységét  viszo- 
nozta volna. 

Az  országgyűlés  közben  Leopold  fiát,  a  jövendő  királyt 
megkoronázzák.  Széchenyi  érsek  szép  szavakkal  fordul  a 
megkoronázott  ifjúhoz:  «Ijesztő  eszközökre  —  hidd  nekem  — 
nem  támaszkodhatik  az  uralkodó.  A  szeretet  és  a  kegyel- 
messég lesznek  leghűbb  őreid. » 

Vajha  meghallgatta  volna  a  király  ezt  az  intést,  a 
mely  valóban  alkalomszerű  volt.  Ha  a  császár  magyar- 
ellenes politikájának  az  oka  csakugyan  csupán  Thökölynek 

a  törökkel  való  szövetsége  lett  volna,  méltán  el  lehetett 
volna  várni,  hogy  az  1687-diki  országgyűlésnek  előzékeny- 
sége után  ez  a  politikája  megváltozzék.  Azt  is  lehetett 
volna  hinni,  hogy  az  udvar  be  fogja  látni,  hogy  alkot- 
mányos utón  többet  nyerhet,  mint  erőszakkal  és  hogy  a 
törvénytelen  kormányzás  már  azért  is  felesleges,  mert  a 
királynak  méltányos  kívánságait  a  magyar  önként  is  haj- 
landó lesz  megadni. 

De  nem  így  történt. 

Az  udvar  nem  képes  érdekét  megismerni.  A  törté- 
nelem távolából  nézve  a  dolgot,  senki  sem  vonhatja  két- 
ségbe, hogy  mindazt,  a  mit  a  dynastia  az  absolutismus 
útján  a  nemzettől  különböző  időkben  elvett,  az  idők  vál- 
toztával  megint  elvesztette  és  hogy  a  Básta,  KoUonics  és 
Bach  nevéhez  füzőclő  absolutistikus  kísérleteknek  a  hatása 
ma  már  csak  abban  nyilvánul,  hogy  nem  vagyunk  olyan 
gazdagok  és  műveltek,  mint  lehetnénk,  s  hogy  a  magyarok 
nem  ragaszkodnak  olyan  bensőséggel  a  dynastiához,  mint 
a  hogyan  különben  tennék,  a  minek  következtében  a 
dynastia  Európában  kisebb  erőt  képvisel,  mint  a  milyen 
megillethetné  és  hogy  másfelől  egy  vagy  más  alakban 
mindaz  fönnáll,  a  mit  a  dynastia  törvényes  úton  a  rendek 
megegyezésével  megszerzett. 

A  győzelem  pillanatában  azonban,  úgy  tetszik,  a  bécsi 
Hofburgban  ezt  nem  értették  meg  és  az  intéző  körök  politiká- 
juknak az  országgyűlés  magatartása  ellenére  nem  szabnak  új 
irányt.  A  mint  az  erőszak  rendszerének  abbanhagyásával  el- 
érték azt,  hogy  az  országgyűlés  alkalmazkodott  a  király  aka- 
ratához és  fokozta  jogait,  a  király  az  erőszak  útjára  megint 
visszatér.  Az  országgyűlés  befejezése  után  újra  absolutismust 
akarnak  meghonosítani,  a  nélkül,  hogy  a  nemzet  ürügyet, 
annál  kevésbbé  pedig  okot  szolgáltatott  volna  reá.  Nem 
tudni,  korábbi  elhatározást  hajtanak-e  ezzel  végre,  olyan  el- 

határozást,  a  melynek  keresztülvitelét  talán  a  magyar  taná- 
csosok befolyása  következtében  az  országgyűlés  össze- 
hívásakor rövid  időre  felfüggesztették  és  már  Karaffa 
vérbiróságával  megkezdették,  vagy  pedig  az  országgyűlés 
feloszlása  után  jönnek-e  végleg  tisztába  tervükkel.  Annyi 
bizonyos,  hogy  ettől  az  időponttól  kezdve  a  még  alig  el- 
hangzott királyi  Ígéretek  és  a  még  friss  eskü  ellenére  s  a 
nélkül,  hogy  a  magyar  nemzet  olyant  tett  volna,  a  mi  szán- 
dékukat a  legkisebb  mértékben  is  igazolhatná,  rendszeres 
támadást  intéznek  a  nemzet  ellen. 

Az  a  rosszakarat,  a  mely  a  vasvári  békéhez,  majd 
pedig  a  Wesselényi-féle  összeesküvés  legyőzése  után  az 
Ampringen  kormányzásához  vezetett,  a  császári  fegyverek 
új  győzelmei  következtében  az  udvar  politikáján  újra  ural- 
kodik és  az  1681-ben  visszaállított  alkotmány  teljes  mel- 
lőzésével a  nemzet  életerejét  kezdi  veszélyeztetni. 

Eddig  a  királyi  Magyarország  vékony  szalagnyi  föld 
volt,  a  mely  nagyobb  fellendülésre  nem  volt  képes,  úgy 
hogy  érteni  lehet,  hogy  a  Habsburgok  nem  vetettek  nagyobb 
súlyt  közállapotaink  megjavítására.  Most  azonban  az  ország 
megszerzi  régi  határait,  a  Habsburgok  országai  kőzött  a 
legnagyobb  területe  van,  minélfogva  gondozása  és  a  reá 
fordított  fáradság  meghozná  gyümölcsét. 

A  császári  kormány  ezt  be  is  látja  és  nagyobb 
figyelmet  fordít  Magyarországra,  de  rosszul  kezd  munká- 
jához. 

Magyarországra  nézve  talán  előnyösebb  volt  elhanya- 
goltatása,  mint  a  gondozás  politikája. 

Magyarországnak  megnövekedett  jelentőségét  azzal 
honorálják,  hogy  olyan  tervszerű  merényletet  forralnak  a 
nemzet  ellen,  a  mely  még  nálunk  is  ritkítja  párját.  Azzal 
tisztelik  meg  meggyarapodott  fontosságát,  hogy  következe- 
tesebben törnek  jogai  ellen,  mint  eddig. 

Bécs  a  belső  békét,  mint  látjuk,  az  elavult  arany-bulla 
megszüntetésével  kívánta  biztosítani. 

De  nemsokára  tapasztalniok  kellett,  hogy  a  forra- 
dalmak nem  a  hozzájok  való  jog,  hanem  az  őket  elő- 
idézni képes  ok  miatt  támadnak,  és  hogy  a  helyes  politika 
követése  inkább  biztosította  volna  a  békét,  mint  az  ellen- 
állás jogának  megszüntetése. 

A  király  kívánságainak  annyira  kedvező  ezen  ország- 
gyűlésre következett  évtized  Magyarország  történelmének 
egyik  legszomorúbb  korszaka. 

Országgyűlést  nem  hívnak  többé  össze.  Az  egész 
monarchia  pénzbeli  és  katonai  szükségletét  számbavéve, 
az  adót  a  császári  tanácstól  megállapított  kulcs  szerint 
vetik  ki  az  egyes  országokra,  köztük  Magyarországra  is. 
Az  elnyomorodott  népre  nagy  és  önkényes  adót  rónak 
és  a  nemeseket  törvény  ellenére  megadóztatják.  Szokatlan 
fogyasztási  adókat  rendelnek  el.  A  nádort  és  a  magyar 
kormányt  teljesen  mellőzik,  a  katonai  hatóságok  és  a  biro- 
dalmi hivatal  mindenhatók.  Az  adókat  a  rendes  katona- 
ság hajtja  be.  A  törökkel  való  tárgyalások  a  magyarok 
kizárásával  folynak  s  a  karloviczi  békét  is  magyar  tanácso- 
sok közreműködése  nélkül  kötik  meg,  ámbár  több  régi  és 
a  magától  Leopoldtól  szentesített  1681-diki  törvény  a 
magyarok  részvételét  szabja  meg.  A  protestánsokat  üldözik 
és  a  rájuk  nézve  már  úgy  is  kedvezőtlen  újabb  törvénye- 
ket sem  hajtják  végre.  Savoyai  Eugen,  a  ki  pedig  nem 
volt  magyarbarát,  a  protestánsokkal  szemben  követett  ezen 
politikáról  maga  is  azt  mondja,  hogy  a  jezsuiták,  a  kik 
egyszer  már  veszélyeztették  a  magyar  koronát,  ezt  a  vesze- 
delmet újra  felidézik. 

S  a  magyar  nemzet  suprematiáját  is  veszély  fenye- 
geti. Kollonics  érsek  a  bécsi  udvar  szellemében  és  meg- 
bízásából   idegenekből    álló    császári    bizottsággal    együtt 

Magyarország  új   kormányzatára  vonatkozólag   rendszeres 
tervet  dolgoz  ki. 

Tervének  alapgondolata  egyrészt  az  volt,  hogy  idegen 
elemek  behozatala  és  a  nem  magyar  ajkú  lakosság  prote- 
gálása  útján  a  magyarságot  gyengítse,  másrészt,  hogy  jó- 
akaratú gazdasági  kormányzás  útján  egyesek  egoistikus 
érdekeit  kielégítse  és  őket  a  bécsi   kormányhoz   kapcsolja. 

A  Kollonicstól  kidolgozott  tervezet  a  megfogyott  né- 
pességű területekre  idegeneket,  főleg  németeket  akar  tele- 
píteni, a  mint  írja,  azért,  hogy  «a  királyság  vagy  legalább 
nagy  része  germánná  válhassék,  a  forradalmakhoz  szokott 
magyar  vér  a  német  által  mérsékeltessék  és  ezzel  termé- 
szetes és  örökös  királya  és  ura  iránt  állandó  húséghez  és 
szeretethez  szokjék ». 

Azt  kívánja,  hogy  a  városokban  főleg  németek  lak- 
hassanak. A  magyart  saját  hazájának  kulturális  központ- 
jaiból ki  akarja  rekeszteni.  A  német  telepeseknek  öt  évi, 
a  magyarnak  két  évi   adómentességet  kíván  adni. 

KoUonics  javaslata  az  idegen  befolyást  is  növeli. 
A  magyar  kanczelláriában  állandóan  egy  németet  kíván 
alkalmaztatni.  Azt  akarja,  hogy  a  magyar  közjogi  méltó- 
ságok kezében  levő  legfelsőbb  bírói  hatalom  az  országot 
egymás  között  megosztó  olyan  három  bíróságra  bizassék, 
a  melyek  mindegyikében  egy  az  udvari  kamarától  és  a 
hadi  tanácstól  függő  egyén  is  volna.  24,000  fejből  álló 
rendes  katonaság  fölállítását  sürgeti,  a  melynek  fele  német 
legyen. 

A  háború  czéljaira  befolyó  összes  jövedelmet  egy 
központi  pénztárra  bízná,  a  mely  az  udvari  kamara  és  a 
hadi  tanács  alatt  állana.  A  kincstár  jogainak  védelmére 
német  ügyvédi  állást  akar  rendszeresíttetni  és  a  magyar 
kamarához  német  hivatalnokokat  akar  kineveztetni. 

S  Kollonics  még  nem  is  volt  a  magyar  jog  és  önállóság 

legnagyobb  ellensége.  Az  a  bécsi  tanács,  a  mely  a  KoUonics 
elnöklete  alatt  állott  bizottságra  azt  a  föladatot  ruházta, 
hogy  készítsen  tervet  a  magyarországi  kormányzat  számára, 
nem  találja  az  érseket  eléggé  centralistának. 

Kifogásolja,  hogy  a  tervezet  az  ország  belsejében  levő 
várakkal  föl  akar  hagyni,  a  mikor  ezekre  szükség  van  a 
forradalmárok  ellen.  S  a  bécsi  tanács  az  udvari  kamara 
és  a  hadi  tanács  hivatalnokait  a  politikai  administratióba 
is  be  akarja  vonni. 

A  tervezetnek  egyik  része  ellenében  szükségesnek 
tartja  azt  az  elvet  hangoztatni,  hogy  a  rendeknek  paran- 
csoló hatalom  a  király  kezében  maradjon.  Az  összes 
katonaságnak  német  iskola  szerint  való  kiképzését  ajánlja. 

S  Kollonics,  talán  nemcsak  azért,  mert  az  egyesek 
anyagi  gyarapodása  nélkül  nem  képzelte  el,  hogy  a  magyar 
államot  a  bécsi  kormányzatnak  teljesen  alá  lehet  vetni, 
hanem,  akarom  hinni,  azon  társadalom  iránt  érzett  rokon- 
szenvből is,  a  melynek  tagja  volt,  szót  emel  a  katonák 
garázdálkodása  ellen  és  ezért  Karaffával  összetűz. 

Valóban  szomorú  volt  sorsunk,  a  mikor  még  Kollonics 
sem  volt  eléggé  ellenségünk  és  az  udvar  nálánál  is  messzebb 
akart  menni. 

Másrészt  jól  esik  megállapítani,  hogy  még  egy  Kollonics 
sem  bírt  teljesen  ellentállani  a  magyar  társadalom  vonzó 
erejének,  s  mivel  magyar  honos  volt,  még  sem  tudott  olyan 
ellenségünkké  lenni,  mint  ezt  tőle  az  idegenek  várták. 

Német  telepesek  lepik  el  a  városokat  és  több  vár- 
megyében német  községek  keletkeznek. 

Az  erdélyi  szászokban  német  önérzetet  fejlesztenek 
és  nekik  kedveznek.  Karaffa  ajánlja  Lipótnak,  hogy  Erdély- 
ben a  németséget  tegye  uralkodóvá,  mert  a  szászság 
« Erdély  nervusa  és  dísze*.  Kollonics  számításában  fontos 
tényező  a  szász  nép.  Azt  mondja  róluk:  « Különösen  sze- 

retem  a  szászokat,  mert  németek",  s  megígéri,  hogy  <«mert 
németek  vagytok,  jótevőtök  leszek ». 

A  török  hadak  elöl  menekülő  ráczok  tömegesen 
kapnak  lakóhelyet  nálunk  s  a  valásbeli  türelmetlen- 
ség korában  őket  hitük  szabad  gyakorlásában  sem  zak- 
latják. 

Az  új  rendszer  arról  is  gondoskodik,  hogy  mennél 
több  idegen  kapjon  birtokot  Magyarországban  s  hogy  a 
magyar  honosok  közé  vétessenek  föl.  Módot  ad  erre  a 
kuruczoknak  elkobzott  vagyona  és  az  újra  meghódított 
területnek  uratlan  földje.  De  ez  sem  elégíti  ki  a  kormányt, 
a  mely  erőszakos  utakon  is  törekszik  földbirtokhoz  jutni. 
A  kormány  kimondja,  hogy  a  magyar  nemes,  a  ki  a  vissza- 
szállott  megyékben  földdel  bírt,  ezt  csak  az  esetben  kapja 
vissza,  ha  záros  határidő  alatt  jogigényét  bebizonyítja.  Ha 
az  illető  erre  nem  képes,  birtoka  a  kincstárra  száll.  A  csá- 
szári főhatóságokból  összeállított  bizottság  végzi  a  vizsgá- 
latot és  dönt  a  jogigények  fölött,  tehát  fél  és  bíró  egy 
személyben.  Az  idegen  hatóság,  a  mely  az  ügyben  érde- 
kelve is  van,  a  maga  kénye-kedve  szerint  határoz  a  magyar 
földbirtok  tulajdonjoga  iránt. 

Az  így  szerzett  birtokokat  részben  jutalom  fejében 
idegeneknek  ajándékozzák,  részben  idegeneknek  adják  el. 
Kisbirtokú  idegen  telepesek  és  az  idegenekből  álló  városok 
mellé  idegen  arisztokráciát  akarnak  teremteni.  A  magánjog 
sérelmével  és  a  magyar  állam  közjogának  mellőzésével 
szerzett  vagyont  azon  törvény  ellenére  osztják  ki,  a  mely 
az  idegeneknek  való  adományozást  megtiltotta. 

E  mellett  azon  vannak,  hogy  külföldi  egyházi  rendek 
nálunk  földbirtokokat  kapjanak.  A  német  lovagrendnek 
eladják  a  Kis-Kunságot. 

Úgy  tetszik,  akképen  akarnak  Magyarországgal  el- 
bánni, mint  tették  Csehországgal. 

S  nehogy  a  megnő vekedett  Magyarországnak  egységes 
fejlődéséből  a  nemzet  politikailag  erőt  meríthessen,  minden 
jog  ellenére  az  ország  kormányzását  eldarabolják  és  részeit 
a  császári  főhatóságoknak  rendelik  alá. 

Katonai  határőrvidékek  alakjában  a  szerbeknek  a  bécsi 
haditanács  fennhatósága  alatt  álló  szervezetet  adnak. 

A  Dráván  túl  három  vármegyét  külön  helytartóra  bíz- 
nak s  az  így  alkotott  tartományt  Ausztria  ellenőrzése  alá 
állítják. 

Hat  déli  vármegye  kormányzását,  az  1687-ben  tett 
Ígéret  ellenére,  nem  állítják  a  magyar  törvények  alá,  ha- 
nem kormányzatukat  a  haditanácsra  és  az  udvari  kamarára 
bízzák,  a  melyek  az  összes  pénzügyeket,  katonai  ügyeket 
és  az  igazságszolgáltatás  nagy  részét  általuk  kinevezett 
idegen  tisztviselőkkel  végeztetik.  A  Frangepán -birtokok  ke- 
zelése a  gráczi  kamarának  jut. 

És  mindezen  tervszerű  és  rosszakaratú  intézkedések- 
hez járul  a  harczokkal  és  a  nagy  adókkal  kapcsolatos  sze- 
génység s  a  népesség  számának  apadása. 

Midőn  KoUonics  a  katonák  visszaéléseit  korholja,  maga 
is  elismeri,  hogy  az  országnak  nyomorúságos  az  állapota. 
Azt  mondja,  hogy  a  soldateska  Magyarországot  ellenséges 
földként  zsarolta,  hogy  két  ezred  csupán  az  adó  erőszakos 
behajtásával  foglalkozott,  hogy  a  vagyont,  a  mely  csak 
négy  százalék  jövedelmet  ad,  hat  százalék  terheli  és  hogy 
a  nép  az  executióktól  való  félelemtől  hajtva,  otthonát 
tömegesen  elhag^ga,  úgy  hogy  nemrég  szökés  közben  kilencz 
gyermek  megfagyott. 

Azon  is  panaszkodik,  hogy  az  adó  nagy  részét  ellop- 
ják s  a  lakosság  nem  tarthatja  jobbnak  az  új  állapotot  a 
török  uralomnál. 

S  szerinte  «cum  grano  salis»  kell  azt  a  tételt  is  venni, 
hogy  a  forradalmi  hajlamú  népet  szegénységbe  juttatásával 

kell  megtörni,  mert  néha  éppen  a  végső  nyomor  teszi  az 
embereket  vakmerőkké. 

Egy  ez  időbeli  magyarellenes  röpiratban  a  következő- 
ket olvashatni:  «A  német  katonaság  zsarolásával  annyira 
vitte,  hogy  a  magyaroknak  előbb  ökreiket,  azután  földjeiket, 
végre  gyermekeiket  és  nejüket  kell  eladni,  mert  tagadha- 
tatlan, hogy  nem  néhányan,  hanem  sokan  eladják  gyer- 
mekeiket a  törököknek  és  az  értük  járó  pénz  a  német 
katonáknak  jut. » 

A  kormányzásnak  magyarellenes  és  törvénytelen  irány- 
zata a  háború  iszonyatosságaival  együtt  a  nemzet  életerejét 
apasztja.  A  mikor  odaadó  gondozásra  és  szeretetteljes  ápo- 
lásra volna  szükségünk  és  évszázados  kínlódásunk  csúcs- 
pontját éri  el,  az  általunk  újra  megerősített  közhatalom 
ellenünk  tervszerű  hadjáratot  folytat. 

Mint  Piákóczi  írja:  a  bécsi  kormányférfiak  «azt  gon- 
dolják, kezükben  van  végre  az  ostor  s  biztosan  csapkod- 
hatnak vele». 

A  mikor  az  Ampringen-féle  kormányzatot  megalapítják, 
a  bécsi  politika  Zrinyi,  Nádasdy  és  Frangepán  hűtlenségére 
mutathat.  Igaz,  hogy  ezek  az  urak  az  országon  ejtett  sé- 
relmek ellen  akartak  védekezni,  de  fölkelésük  az  absolutis- 
musnak  legalább  ürügyéül  szolgálhatott.  Most  azonban 
ilyen  mentségük  sincs.  De  azt  hiszik,  hogy  megvan  a  siker 
lehetősége  és  ez  elég  nekik. 

A  hatalmi  helyzet  tényleg  kedvez  Bécsnek.  Mindazok 
a  külső  viszonyok,  a  melyek  a  mohácsi  vész  óta  a  magyar 
nemzet  védelmi  harczát  a  király  ellen  megkönnyítették, 
fokról-fokra  a  magyarok  kárára  módosultak. 

Miként  láttuk,  a  hatalmi  viszonyok  már  a  Wesselényi- 
féle összeütközés  idejében  reánk  nézve  hátrányosabbak 
voltak,  mint  Bocskai  korában.  Tudjuk,  hogy  már  a  har- 
minczéves  háború  közben  az  osztrák  rendek  önállóságukat 

elvesztették  és  támaszt  a  magyar  rendekben  az  uralkodó 
hatalmának  túlsúlya  ellen  többé  nem  keresnek,  mint  a 
hogyan  tették  Bocskai  korában. 

A  protestantismus  nagy  hatalma  és  rendszeres  ellen- 
téte a  Habsburgokkal  szemben  szintén  elmúlt.  A  katholikus 
reakczió  már  nagy  hódításokat  tett  és  Ausztria  lakosságá- 
nak nagy  része  katholikus,  holott  II.  Rudolf  és  II.  Mátyás 
idejében  még  protestáns  volt  és  azért  is  tartott  a  magyarok- 
kal. Különben  a  vallásbeli  motivum  már  háttérbe  is  szorult 
és  a  protestáns  vezérhatalmak,  ámbár  a  Habsburgok  üldözik 
protestáns  alattvalóikat,  mégis  velük  tartanak.  Anglia,  Hol- 
landia, Brandenburg  a  XIV.  Lajos  ellen  folytatott  harczaiban 
többnyire  a  császár  szövetségesei  és  legfeljebb  tanácscsal 
segítik  a  magyar  vallásszabadságot.  A  Wesselényi-féle 
összeesküvés  idejében  azonban  e  helyett  Konstantiná- 
poly és  Paris  hatalma  szolgálhatott  az  osztrák  túlkapás 
gátjául. 

A  Habsburgoknak  közép-európai  birodalma  kezdettől 
fogva  nyugatról  és  keletről  eredő  támadásoknak  volt  kitéve. 
Már  V.  Károly  érzi  az  ebből  származható  veszedelmet. 
I.  Ferencz  franczia  király  az  első  keresztény  fejedelem,  a 
ki  a  törökökkel  tart.  Politikáját  követi  XIV.  Lajos,  midőn 
a  törököket  a  Habsburgok  ellen  izgatja. 

Ha  Bécs  ostroma  idejében  XIV.  Lajos  egész  erejével 
a  Rajnára  veti  magát,  alig  hihető,  hogy  Leopold  a  kettős 
támadásnak  ellen  tudott  volna  állani.  Ha  Konstantinápoly 
és  Paris  együttesen  ostromolja  Bécset,  ennek  össze  kellett 
volna  dőlnie. 

De  ez  nem  történt  meg. 

Európa  közérdeke  már  olyan  fontos  tényező,  hogy 
Lajos  a  törökkel  való  nyilt  és  benső  szövetségért  nem 
mer  felelősséget  vállalni.  Leopoldnak  így  módjában  van 
a  törököknek  első   és   legerősebb   csapásait   visszaverni,  a 

nélkül,  hogy  a  franciák  beavatkoznának.  A  mikor  pedig 
Lajos  is  háborút  indít,  a  török  már  annyira  meggyengült 
és  a  Habsburgok  már  olyan  erős  szövetség  élén  állanak, 
hogy  Lajossal  is  megbirkózhatnak. 

A  Habsburgokat  fenyegető  vasgyűrűnek  egyik  része  a 
íelszabadító  hadjárat  idejében  eltörik.  A  török  hódító  erejét 
elveszti.  A  magyarok  harczát  könnyítő  egyetlen  külpolitikai 
tényezőnek,  Lajos  királynak  még  mindig  imponáló  ugyan 
a  hatalma,  csakhogy  már  ez  sem  a  régi.  Lajos  fényűzése 
és  örökös  háborúi  Francziaország  pénzügyi  forrásait  ki- 
merítik, a  hugenották  üldözése  értékes  erőktől  fosztja 
meg,  legkiválóbb  hadvezérei  elhalnak,  Anglia,  a  melyre 
a  Stuartok  idejében  nagy  befolyást  gyakorolt,  ma  a  leg- 
ádázabb és  leghatalmasabb  ellensége,  úgy  hogy  Lajos 
többé  nem  olyan  félelmes  ellenség,  mint  a  milyen  a  múlt- 
ban volt. 

Különben  is  Francziaország  nem  tehet  a  magyar 
elégedetlenkedőknek  annyi  szolgálatot,  mint  a  török  biro- 
dalom. 

Messze  van  Magyarországtól  és  ezért  a  magyar  álla- 
potok alakulása  politikájára  nézve  nem  irányadó.  A  török 
bármikor  kész  volt  a  végből  fegyvert  ragadni,  hogy  a 
Habsburgok  hatalma  a  magyar  földön  meg  ne  növekedjék. 
Erdély  különállásának  a  török  volt  állandó  hátvédje,  a 
törökre  való  tekintettel  nyugodtak  meg  Bécsben  az  erdélyi 
fejedelemség  fenmaradásában."  Lajos  azonban  Thököly 
vagy  Rákóczi  kedvéért  háborút  nem  kezd.  Ha  a  Habs- 
burgok ellen  véletlenül  más  okoknál  fogva  háborút  indít, 
segítségben  a  magyar  elégedetlenkedőket  részesíti,  de  ezt 
sem  teheti  olyan  hatással,  mint  tette  a  török.  A  császár 
hadait  lekötheti,  a  kuruczokat  pénzzel  és  némi  katonasággal 
támogathatja,  nincs  azonban  a  magyar  harcztéren  készen 
álló,  nagy  számú  hadereje,  mint  volt  a  törököknek  s  ezért 

a  magyar  harcz   eredményét   közvetlenül   nem  befolyásol- 
hatja. 

A  karloviczi  békére  következett  időben  tehát  a  magyar 
csakugyan  magára  van  hagyva.  Nemcsak  annálfogva,  mert 
Leopold  pillanatnyilag  békében  él  a  törökkel  és  a  francziá- 
val  is,  a  mi  a  Wesselényi-féle  összeesküvés  idejében  a 
magyaroknak  olyan  nagy  hátrányára  szolgált,  hanem  azért 
is,  mert  az  állandó  hatalmi  viszonyok  és  különösen  azok, 
a  melyek  a  magyar  harcztér  közelében  alakultak,  a  Habs- 
burgok javára  megváltoztak. 

A  Rajna  völgyére  nézve  kétséges  volt,  hogy  a  supre- 
matia  kié  lesz,  a  Duna  völgyének  sorsát  azonban  Lotha- 
ringiai  Károly,  Sobieski,  Badeni  Lajos  és  Eugén  berezeg 
győzelmei  már  eldöntötték. 

S  a  török  visszaszorításával  egyidejűleg  a  király  ha- 
talma magában  az  országban  is  emelkedik. 

Régente  Erdély  önállósága  volt  a  magyar  rendek  fö- 
erössége.  Igaz,  hogy  e  támaszunk  II.  Rákóczi  György 
bukása  óta  jelentékenyen  meggyengült.  De  azért  a  kuru- 
czok  ellentállásának  még  Apafi  Erdélye  is  némi  hátteréül 
szolgált.  A  bujdosók  Erdélyben  biztos  menedékre  találtak, 
onnan  pénzt  kaptak  és  Teleki  Mihálytól  és  Apafitól  néha 
nyilt  segítségben  is  részesültek.  Most  ennek  a  lehetősége 
is  megszűnt.  Erdély  várait  német  örségek  szállják  meg. 
Erdély  a  császári  hatalom  alapjává  lesz,  a  helyett,  hogy  a 
magyar  nemzeti  önállóság  erejét  fokozná. 

Tetemesen  növeli  a  császár  hatalmát  az  is,  hogy  had- 
serege ezen  időben  szilárd  szervezetre  tesz  szert  és  félel- 
mes ellenféllé  lesz. 

A  császári  hadak  fényes  győzelmei  az  embereknek 
imponálnak.  Nagytehetségű  vezéreik  vannak,  közülük  Eugen 
berezeg  egymaga  egész  hadsereggel  ér  föl  és  félelmetessé 
teszi  az  osztrák  házat,  minélfogva  Bécs  a  katholikus  laban- 

czoknak  és  a  nagyszámú  opportunistáknak  segítségével 
könnyebben  boldogulhat  az  országban,  mint  azelőtt. 

Az  ország  pedig  szegényebb,  mint  a  milyen  volt  s  a 
protestantismus,  a  mely  a  bécsi  centralisatiónak  hatalmas 
ellensége  volt,  hanyatlásnak  indul.  Az  országban  magában 
a  megszaporodott  nem  magyarajkú  nemzetiségek  és  a  vég- 
vidékek lakossága  Bécs  befolyása  alá  kerülnek  és  a  ma- 
gyarok ellen  fordulhatnak. 

A  jobbágyok  különösen  sokat  szenvedtek  a  legköze- 
lebbi években  és  alig  lehetett  reményleni,  hogy  kedvük 
lesz  harczolni  azért  a  nemességért,  a  mely  szolgaságukban 
meg  akarja  őket  tartani. 

A  király  pénzügyi  okoknál  fogva  a  nemességet  meg 
akarja  adóztatni  és  bizonyos  mértékig  a  néppel  kezd  ka- 
czérkodni. 

Nyiltan  kifejezésre  jut  ez  1696-ban,  a  mikor  a  Bécsbe 
hivott  magyar  urak  nem  akarnak  országgyűlés  nélkül  adót 
megajánlani.  A  király  ekkor  kemény  váddal  illeti  a  nemes- 
séget. Azt  uja:  «Az  értekezlet  összes  idejét  álnok  szőr- 
szálhasogatással  töltötték,  azon  lévén,  miszerint  az  elnyo- 
mottak fölsegítésére  czélzó  szándékunkat  kijátszván,  magukat 
a  törvények  őre  gyanánt  tüntessék  föl.  Mi  nem  akarunk 
csorbát  ejteni  a  törvényeken,  de  ezeknek  fö  alapja,  az 
igazság  kívánja  tőlünk,  miszerint  a  terhek  alatt  nyögő  sze- 
gényeket ne  hagyjuk  elnyomatni  a  hatalmasoktól.  Annál 
fájdalmasabban  vettük,  hogy  a  szabadságot,  a  melyet  mind- 
nyájuk nevében  követelnek,  ezentúl  is  csak  a  maguk  ma- 
gánjavára igyekezvén  kibányászni,  a  hatalmasok  inkább 
azt  akarják,  hogy  az  ország  bajai  még  erösebben  növeked- 
jenek, mint  azt,  hogy  helyes  felosztás  által  tűrhetőbbé 
váljanak  a  terhek. » 

Nem  lehetett-e  attól  tartani,  hogy  ez  a  hang  a  jobbágy- 
ságot a  király  pártjára  csalja  át? 

Ha  a  nép  hisz  ezen  szép  szavaknak,  okvetetlenül  pór- 
lázadás üt  ki  és  a  nemesség,  alulról  és  felülről  szoron- 
gatva, elbukik. 

De  a  sok  adóbeli  és  katonai  teher  okozójának  és  a 
törvény  megszegőjének,  Karaffának  és  a  pusztító  zsoldo- 
soknak ura  talál-e  hitelre  a  nép  lelkében  ?  Nem  veszi-e 
észre  a  szegény  jobbágy,  hogy  az  iránta  tanúsított  szo- 
katlan és  váratlan  részvét  csak  ürügy  arra,  hogy  a  király 
pénzt  szerezzen  a  nemességtől  és  hogy  nem  annyira  rajta 
akar  segíteni,  mint  inkább  a  nemességet  kívánja  megter- 
helni ? 

Minden  bizonynyal  nagyfontosságú  az  ilyen  pillanat 
a  nemzet  életében.  Míg  a  király  az  ország  önállóságának 
az  ellensége,  az  elképzelhető  legnagyobb  veszélyt  jelentette, 
hogy  az  uralkodó  hatalma  az  alsó  osztályok  felé  közeledik 
és  őket  a  felsőbb  osztályok  ellen  akarja  fölhasználni. 

Ilyen  volt  a  helyzet,  a  melyet  a  török  visszaszorítása 
teremtett,  A  hatalmi  egyensúly  a  király  javára  alakult  át, 
a  nélkül,  hogy  a  király  és  a  nemzet  között  a  viszony  meg- 
javult volna. 

Ezen  hatalmi  helyzet  védelme  mellett  olyan  kormány- 
zatot, olyan  vagyonmegosztást  és  olyan  nemzetiségi  poli- 
tikát kívánnak  megalapítani,  a  melyek  alkalmasak  a  magyar 
faj  végső  elbukásának  előidézésére.  Ha  a  nemzet  időt  enged 
ezen  gyilkos  rendszer  gyakorlati  megkísérlésére,  lassan,  de 
okvetetlenül  kimúlik.  Ha  meg  ellene  támad,  a  gyors  elpusz- 
tulás veszélye  fenyegeti. 

A  nemzet  az  utóbbi  utat  választja.  Igazolt  volt 
Kollonics  aggodalma:  a  nemzetet  a  nagy  nyomor  vak- 
merővé tette. 

Szerencsénkre  olyan  vezére  is  akadt,  a  kit  maga  Kollo- 
nics segített  száműzetni,  hontalanná  és  ezzel  vakmerővé 
tenni. 

Szerencsénkre  II.  Rákóczi  Ferenczben  oly  férfiú  tá- 
madt^ a  ki  a  nemzet  vakmerőségét  irányítani  tudta  és  a 
ki,  ha  nem  is  éri  el  az  ideált,  a  melyért  küzd  és  eszmé- 
nyének áldozatává  lesz,  az  élet  föltételeit  a  nemzet  számára 
visszaszerzi  és  a  törökön  kivívott  győzelmek  következtében 
inaugurált  rendszert  megtöri. 

Szerencsénkre  a  bécsi  kormány  túlságosan  megfeszí- 
tette a  húrt,  egyszerre  támadván  meg  a  vallás  szabadságát, 
az  alkotmányt,  a  magyar  faj  suprematiáját,  a  nemesség 
előjogait  és  a  nemzet  minden  osztályának  vagyoni  érdekeit. 

RÁKÓCZI  FERENCZ  JELLEME. 

II.  Rákóczi  Ferencz  igazán  nagy  ember  volt,  olyan,  a 
kire  bármely  nemzet  büszke  lehetne.  Zrinyi  Miklós,  a  költő 
óta  hozzája  fogható  magyar  nem  élt.  Sőt  állíthatni,  hogy 
az  egész  magyar  történelem  egyik  legrokonszenvesebb  és 
legkiválóbb  alakja  volt. 

Nemes  és  igaz  hazafiság  volt  minden  tettének  legfőbb 
rugója.  Igazat  mond,  midőn  azt  n^ja  magáról,  hogy  « egye- 
dül a  szabadság  szeretete  és  a  vágy:  hazáját  az  idegen 
járom  alól  fölmenteni,  volt  czélja»  minden  tettének  s 
hogy  fegyverre  kelése  alatt  « semmi  uralmi  vágy,  semmi 
magánhaszon,  vagy  dicsszomj  nem  lappang".  Óriási  va- 
gyonnak örököse,  daliás  és  szép  fiatal  ember,  élénk  ér- 
zékkel az  élet  minden  gyönyöre  iránt  és  mégis  már 
zsenge  korában  a  hazának  szenteli  erejét  és  a  hazája 
érdekében  folytatandó  harczra  gondol.  Igaz,  hogy  bi- 
zalmatlansággal viselkedik  az  udvar  iránt  és  nem  sok 
jót  várhat  tőle  a  maga  számára  sem;  de  nem  forog 
közvetlen  veszélyben,  midőn  XIV.  Lajos  királylyal  érint- 
kezést keres  és  az  ország  fölszabadításának  terveit  ková- 
csolja. Nem  önzésből,  hanem  hazaszeretetből  fordul  XIV. 
Lajoshoz  és  indítja  meg  vele  azokat  a  tárgyalásokat,  ame- 
lyek arra  vezetnek,  hogy  nyugalmas  életét  és  a  sok  gyö- 
nyört, a  mely  neki   kínálkozik,   az   annyi   szenvedéssel   és 

nélkülözéssel  járó  és  e  mellett  nagyon  kétes  eredményű 
harczczal  cserélje  föl.  S  mindvégig  megóvja  azt  a  nemes 
ideálizmust,  a  mely  már  ifjú  korában  nagy  veszélyekbe 
sodorta.  Hosszú  élete  viszontagságai  és  megpróbáltatásai 
közben  Rákóczi  sohasem  gondol  önmagára,  hanem  mindig 
hazája  érdekeit  tekinti.  Sikerei  nem  kábítják  el.  Hiúságtól 
nem  mentes  természete  ellenére  nem  nyúl  a  korona  után, 
mert  azt  tartja,  hogy  az  országnak  nehéz  küzdelmében 
szövetségre  van  szüksége,  ezt  pedig  a  királyi  méltóság  föl- 
ajánlása  útján  lehet  a  legbiztosabban  megszerezni.  Jókora 
becsvágyánál  sokkalla  nagyobb  a  hazafisága.  Mást  kíván  a 
legelső  helyre  emelni,  noha  származása,  rangja,  vagyona, 
fejedelmi  állása  és  népszerűsége  oda  juttathatná,  s  XIV. 
Lajos  és  a  külföld  közvéleményének  egy  része  természetes- 
nek és  helyesnek  is  találná,  ha  ö  lenne  a  magyarok  ura. 
Rákóczit  a  lengyel  koronával  két  ízben  kínálják  meg,  de 
ö  nem  akar  miatta  a  megkezdett  magyar  szabadságharcz- 
hoz  hútelen  lenni.  Az  első  alkalomkor  azt  írja,  hogy : 
((Becsületemmel  megegyezőnek  nem  tartottam  idegen  ország 
koronájáért  és  önhasznomért  hazám  ügyét  cserben  hagyni » 
és  ezért  nem  kívánt  jelöltetni.  A  második  alkalomkor  a 
magyar  szabadság  érdekét  vélné  veszélyeztetni,  ha  Péter 
czárnak,  a  ki  Lengyelország  élére  akarná  állítani,  kosarat 
adna,  s  ezért  nem  utasítja  vissza  a  koronát,  de  nem  tesz 
komoly  lépést  megszerzésére  és  a  lengyel  ügyet  a  ma- 
gyar érdekeknek  továbbá  is  alárendeli.  A  lengyel  koronát 
csak  úgy  fogadná  el,  ha  ezzel  hasznot  hajtana  a  magyar 
szabadságnak,  a  melynek  életét  szentelte.  Midőn  17ü9-ben 
Péter  pultavai  győzelmei  után  addigi  terveit  elejti  és 
nem  tesz  semmit  a  végett,  hogy  a  lengyel  trónt  Rákóczi- 
nak juttassa,  Rákóczi  azt  üzeni  neki.  hogy:  «A  lengyel 
korona  iránt  ő  felségének  skrupulusa  ne  légyen,  mert  csak 
hazánk  szabadságát  állítsa  helyre,  mi  bizonyára  azt  senki- 

nek  sem  irigyeljük.))  Nem  koronát  vadászik,  hanem  egyes- 
egyedül a  magyar  szabadság  ügyét  szolgálja. 

Önzetlen  nemességét  különösen  az  bizonyítja,  hogy 
ebben  az  időben  a  magyar  ügy  már  nagyon  rosszul  áll  és 
öt  a  lengyel  korona  elfogadása  a  sülyedö  hajóból  talán 
biztos  partra  juttathatná. 

S  Rákóczi  jellemének  nemessége  épp  oly  fényesen 
kiállja  a  sorscsapások,  mint  szerencséje  próbakövét.  Ö,  a 
ki  meglepően  gyors  sikerei  idejében  becsvágyát  fékezni 
tudta,  a  sors  sújtó  csapásai  közben  is  megőrizte  férfiúi 
büszkeségét  és  lelke  nemes  gyöngédségét. 

Midőn  látja  a  kuruczok  bomlását  és  látja  a  tőle  fel- 
karolt ügy  kudarczát,  rendíthetetlenül  ragaszkodik  azon 
álláspontjához,  a  melyet  győzelmei  közben  elfoglalt,  de  ki- 
jelenti a  rendeknek,  hogy  kész  őket  a  hűség  esküje  alól 
feloldani. 

Bármely  időben  és  bármely  nemzetnél  nagy  ritkán 
észlelt  fenRölt  gondolkodásról  tanúskodik   ez    a   felfogása. 

Ha  komoly  reménye  lehetne  arra,  hogy  az  ország 
sorsának  kedvező  fordulatot  adhat,  talán  hibáztatni  kellene 
nagylelkűségét,  mert  annak,  a  ki  vezető  szerepet  visz,  egye- 
sek szenvedései  iránt  nem  szabad  több  tekintettel  lenni, 
mint  a  közérdek  iránt.  Rákóczinak  azonban  már  nincs 
komoly  reménye  ügye  jobbrafordultához.  Érthető  tehát, 
hogy  csak  azokkal  kívánja  sorsát  megosztani,  a  kik  erre 
önként  szánják  el  magukat  s  hogy  akkor,  a  mikor  önmagát 
feláldozza,  mások  vesztének  nem  akar  okozója  lenni. 

Rákóczi,  mint  « Emlékiratai ))-ból  és  « Önvallomása »-ból 
is  látni,  legfőbb  becsvágyát  a  maga  lelke  jóságába  helyezte. 
Míg  szándékai  önzetlenségét,  hazafiúi  érzése  igaz  voltát  a 
gyanú  látszata  ellen  is  meg  akarja  védeni,  addig  keveset 
törődik  államférfiúi  hírével  és  hadvezéri  dicsőségével  sem 
kérkedik,  sőt  nem  egy  súlyos  hibáját  nyíltan  bevallja. 

Nem  önhitt.  Azt  írja  magáról:  «Nem  vagyok  pápa, 
hogy  csalhatatlannak  tartsam  magamat.  Keveset  beszélek 
ex  kathedra.  És  midőn  vétkemet  korrigálnom  kell,  nem 
azt  szégyenlem,  hogy  korrigálom,  hanem  azt,  hogy  meg- 
gondolatlanul cselekedtem. » 

Iratainak  minden  sorából  kiderül,  hogy  nemcsak  nemes 
hajlamú,  hanem  büszkesége  kielégítését  is  abban  keresi, 
hogy  jólelkűnek  bizonyuljon  és  ilyennek  is  lássék.  Ösztöne 
és  akarata  egyforma  hatással  vannak  reá. 

Midőn  akarata  ellenére  Károlyi  Sándor  békét  kőt  a 
császárral,  Rákóczi  menti  eljárását  és  csak  környezete 
biztatására  lép  föl  ellene.  S  múló  főlháborodása  után  Rá- 
kóczi Károlyit  igazságosan  és  elnézően  ítéli  meg,  elismeri 
jó  szándékát  és  kiváló  tulajdonságait.  Még  azzal  szemben 
is  méltányos  bír  lenni,  a  ki  neki  a  halálos  döfést  megadja 
és  a  ki  elhagyja. 

Valóban  nagy  lélekre  vall  jellemének  ezen  vonása, 
mert  a  legritkább  emberi  tulajdonságok  egyike  az  igazságos- 
ság ellenfelekkel  szemben  és  csaknem  példa  nélkül  való  a 
méltányosság  oly  valaki  iránt,  a  ki  engedetlenségével  és 
hűtlenségével  mindőrökre  tönkretette.  Rákóczi  iratait  álta- 
lában bámulni  való  tárgyilagosság  lengi  át. 

A  tragédia  hőse  és  áldozata  az  objektív  történetírás 
elfogulatlanságáig  képes  fölemelkedni  és  éppen  olyan  tárgyi- 
lagos tud  lenni  önmaga,  mint  azok  iránt,  a  kiket  vesztéért 
megvádolhatna.  Sohasem  törekszik  a  bukás  okát  másra 
hárítani.  Lovagias  gondolkozásának  egyik  bizonysága,  hogy 
a  mikor  katonái  az  udvar  pártján  harczoló  erdélyi  magyar 
urakat  elfogták:  «nehogy  az  látszassék,  mintha  hűségüket 
és  szabadságukat  árúba  bocsátották  volna »,  és  nehogy  a 
magyar  névhez  az  árulás  vádja  tapadjon,  az  elfogott  urak 
hódolatát  nem  akarja  elfogadni. 

Rákóczi   az   elvekhez    való   hűség   mintaképe.    Midőn 

Ügye  elbukott  és  nagyon  kevés  volt  a  reménye  szerencséjé- 
nek feltámadására,  s  a  midőn  meggyőződésének  megtaga- 
dásával óriási  vagyonát  visszaszerezhette  volna,  ezt  nem 
teszi  meg,  hanem  a  külföldön  tengődik  és  szenved. 

Mivel  nem  bírta  czélját  elérni  és  nem  bírta  Magyar- 
ország számára  a  szabadságot  kivívni,  egyéni  martyriumá- 
val  akar  eszményképének  erőt  adni. 

Ámbár  ürügye  elég  volna  azon  megállapodások  elfoga- 
dására, a  melyek  Károlyi  és  a  császáriak  között  létrejöttek, 
ezt  nem  teszi  meg,  hanem  szenvedései  árán  emeli  ideálja 
dicsfényét  és  tereli  feléje  az  utókor  figyelmét  és  rokon- 
szenvét. 

Az  elbukott  és  száműzött  nagyságokban  az  a  tulaj- 
donság szokott  kifejlődni,  hogy  a  régi  állapotokat,  ha  más- 
ként nem  lehet,  nemzetüknek  legnagyobb  veszélyeztetése 
árán   is   vissza   akarják   állítani.  Rákóczi  ebben  is  kivétel. 

Midőn  több  évi  bujdosás  után  a  töröknek  a  császárral 
folytatott  háborújából  reményt  merít  fejedelemsége  vissza- 
szerzésére, mindenekelőtt  nemzete  érdekeit  kívánja  biztosí- 
tani és  a  török  hadak  élén  nem  akar  keresztények  ellen 
harczolni.  A  töröktől  csak  pénzt  fogad  el  és  ezzel  akar 
önálló  magyar  sereget  toborzani.  Mielőtt  fejedelmi  széke 
visszahódítására  gondolna  és  a  törökkel  való  közös  akczióra 
elhatározná  magát,  okulva  azokon  a  szerencsétlenségeken, 
a  melyeket  a  török  szövetség  a  magyaroknak  a  múltban 
nem  egyszer  okozott,  Magyarország  területi  épségét  és  a 
magyar  szabadságot  irott  szerződésben   akarja   biztosítani. 

Ok  nélkül  való  szenvedésnek  hazáját  nem  akarja  ki- 
tenni, hanem  inkább  eszi  tovább  is  a  száműzetés  keserű 
kenyerét. 

Mennyire  más  volt  Thököly  magatartása,  a  ki,  midőn 
maga  is  látja,  hogy  a  török  nem  bír  mérkőzni  a  keresz- 
tény   hadakkal,   kiáltványában   azt   hirdeti,    hogy    a    török 

sohasem  volt  erösebb,  mint  a  jelenben,  a  ki  nem  átallja 
a  magyar  földet  török  hadak  élén  pusztítani,  a  kinek 
eszeágában  sincs  föltételekhez  kötni  közreműködését,  s  ki 
fejedelem  akar  lenni,  bármennyit  szenvedne  is  e  miatt 
hazája  és  bármilyen  kevés  hasznát  látná  a  nemzet  az  ő 
szerencséjének. 

Valljuk  meg,  az  élet  több  Thökölyt  ismer,  mint  R.á- 
kóczit.  A  Piákócziéhoz  hasonló  magatartást  sokan  naiv 
ügyetlenségnek  tartják.  Vannak,  a  kik  a  politikában  csak 
a  siker  kultuszát  űzik  és  elítélik  azt,  a  kinek  módjában 
volna  a  hatalomért  küzdeni  és  azt  magának  meg  is  sze- 
rezni, de  lelkiismereténél  fogva  ezt  megtenni  meg  sem 
kísérli. 

Rákóczi  humánus  volt.  Humánusabb,  mint  kora,  a 
mely  kegyetlen  és  durva  és  az  emberi  élet  becsét  magasra 
még  nem  helyezi.  Mint  fejedelem  elnézést  és  nagylelkű- 
séget tanúsított  s  nemes  lelkét  a  polgári  háború  vadsága 
sem  bírta  eldurvítani.  Nem  követett  el  szükségtelen  kegyet- 
lenséget, sőt  talán  néha  túlságosan  elnéző  volt.  A  tiszteket, 
a  kik  elárulták  és  a  kiket  elfogtak  hívei,  nem  akarta  halálra 
ítélni  és  csak  táborkara  unszolására  nyugszik  meg  kivégzé- 
sükben. Midőn  a  sárospataki  vár  egyik  ablakából  Bezerédj 
kivégzését  látja,  könybe  borul  a  szeme. 

Katonái,  mint  emlékirataiban  maga  mondja,  azon 
panaszkodnak,  hogy  az  urak  és  tábornokok  kicsapongásait 
nem  bünteti  meg.  De  Rákóczi  csupán  teljesen  bebizonyo- 
sodott rosszakarat  és  bűncselekmények  esetében  vél  bün- 
tethetni és  ezért  nem  egy  hibát  és  engedetlenséget  hagy 
megtorlás  nélkül.  Harczai  közben  is  ügyel  a  törvényesség 
minden  formájára.  Azt  írja:  A  magukban  véve  jogos  pana- 
szok alapján  sem  járt  el  a  vétkesek  ellen,  ha  a  panaszlók 
«nem  bírnak  törvényerejű  bizonyítékokkal  és  a  félelemtől 
ment  és  megvesztegethetetlen  tanukkal ».  Fiait  is  arra  inti 

végrendeletében,  hogy  soíiase  büntessenek   elegendő  bizo- 
nyítékok nélkül. 

Midőn  Forgács  tábornokot  engedetlen ségéért  már  nem 
hagyhatja  büntetlenül,  nem  állítja  bíró  elé,  mert  attól  tart, 
hogy  halálra  ítélik,  a  mi  családjának  örök  szégyenére  szol- 
gálna, hanem  várfogságba  küldi. 

A  forradalmak  rendesen  másképpen  járnak  el  és  kér- 
dés, nem  ment-e  el  túlságosan  messze  Pvákóczi  a  maga 
jóságában  és  hogy  lehetett-e  ezen  vad  időkben  tekin- 
télyt és  rendet  tartani  az  ő  jószívűségével  és  igazságos- 
ságával ? 

Igaz,  néha  ő  is  tud  kemény  lenni  és  néha  véres  tet- 
tekre határozza  el  magát.  így  midőn  a  turóczi  követeknek 
az  ónodi  országgyűlésen  történt  megölését  helyesli,  ámbár 
pártütésnek  vagy  lázadásnak  alig  nevezhető  azon  akczió, 
a  melyet  e  követek  a  béke  megkötése  érdekében  megindí- 
tottak (1707).  De  egyrészt  kétségtelen,  hogy  a  turóczi  ne- 
messég akcziója  nagy  veszélybe  sodorhatta  volna  a  szabad- 
ságharczot,  mert  a  harczi  kedv  és  elszántság  apadását 
idézhette  volna  elő,  még  pedig  olyankor,  a  mikor  semmi 
remény  nem  volt  arra,  hogy  kedvező  föltételek  mellett  békét 
lehessen  kötni,  másrészt  pedig  Rákóczit  a  turócziak  nyilat- 
kozataiban foglalt  igaztalan  gyanúsítások  annyira  elkeserí- 
tették, hogy  igazságszeretetét  és  önuralmát  a  jogos  harag 
háttérbe  szorította. 

Ezen  eseten  kívül  Rákóczi  nem  egy  kegyetlen  intéz- 
kedést is  tett  harczai  közben,  de  ezeket  mind  a  megtorlás 
vagy  a  háború  parancsoló  érdeke  követelte  meg,  úgy  hogy 
ezen  kivételek  mellett  is  kétségtelennek  tartom,  hogy  Rá- 
kóczi korának  egyik  leghumánusabb  harczosa  volt  és  inkább 
elnézésével  és  jóságával,  mint  büntetéseivel  és  kegyetlen- 
ségeivel vétett. 

Alkotmányos   érzése  a  Napkirály  és  I.  Leopold  ideje- 

ben  párját  ritkítja.   Csak   az   olyan   talajon  fejlődhetett  az 
ki,  mint  a  milyen  a  magyar  volt. 

Az  alkotmányosság  tisztelete  hatja  át  egész  lényét. 
Szépen  írja  magáról,  hogy:  «Az  isteni  gondviselés  küldött 
a  puszta  hazába,  hogy  fegyverre  és  szabadságra  hivó  szózat 
legyek)).  Hű  is  maradt  szent  hivatásához.  Nemcsak  mástól 
követeli  meg  az  alkotmány  megtartását,  hanem  maga  is 
ragaszkodik  hozzá.  Azt  írja:  « Kárhoztatandó  lett  volna, 
saját  szabadságunkért  harczolva,  osztrák  módon  járni  el . . .» 
Mindig  a  rendek  akaratához  alkalmazkodik.  Hívei  néha 
az  ö  akarata  ellen  határoznak,  de  ö  alárendeli  meggyőző- 
dését a  közakaratnak.  A  jezsuitáknak  az  országból  való 
kizárását  nem  helyesU,  de  elfogadja  és  végrehajtja.  Erdély- 
ben katholikus  püspökséget  akar  felállítani,  de  mikor  látja, 
hogy  ezt  a  közvélemény  ellenzi,  visszavonja  javaslatát.  Az 
erdélyi  rendek  az  ő  jobb  belátása  ellenére  elfogadtatják 
vele  azt  a  törvényt,  hogy  a  földesúr  az  akarata  ellen  kato- 
nává vált  jobbágyot  visszakövetelheti,  a  mely  határozat  a 
közérdeket  alárendeli  az  osztályérdeknek  és  a  mely  az 
erdélyi  csapatoknak  nagy  kárára  is  vált. 

Rákóczi  annyira  megy,  hogy  a  mikor  saját  állásáról 
van  szó,  néha  még  azzal  a  befolyással  is  vonakodik  élni, 
a  melyet  mindenki  megengedhetőnek  tart. 

Midőn  az  erdélyi  rendek  arra  kérik,  hogy  országgyű- 
lést hívjon  össze,  a  mely  őt  fejedelemmé  választaná,  nem 
akarja  kívánságukat  teljesíteni,  mert  azt  hiszi,  hogy  arra 
nincs  joga  és  képviselőjét  sem  akarja  Erdélybe  küldeni, 
mert,  mint  írja:  «Tökéletesen  szabad  fejlődést  akartam 
engedni  az  ottani  eseményeknek,  hogy  még  árnyéka  se 
lássék,  mintha  magamat  akarnám  megválasztat.ni.» 

Azt  akarja,  hogy  az  érdekeltek  szabad  akaratának  kö- 
szönje állását,  mert  csak  így  számíthat  lelkes  támogatásra. 

Midőn  1705-ben   országgyűlést  hív  össze,  hogy  ez  az 

általa  megindított  és  eddig  teljhatalommal  vezetett  küzdel- 
met megszervezze,  nem  akarja  híveinek  elhatározását  kez- 
deményezésével befolyásolni. 

Főmunkatársa,  Bercsényi,  nem  is  hiszi  el  neki,  midőn 
azt  hallja  tőle,  hogy  a  határozat  meghozatalára  nem  akar 
befolyást  gyakorolni,  hanem  a  gyűlésen  mint  egyszerű  hon- 
polgár fog  résztvenni  és  a  meghozott  határozatot  végre 
fogja  hajtani. 

S  midőn  az  országgyűlés  a  szövetkezett  rendek  ve- 
zérlő fejedelmévé  választja  meg,  Rákóczi  maga  javasolja, 
hogy  melléje  szenátust  állítsanak.  Ennek  tagjait  nem  akarja 
kinevezni  és  a  mikor  látja,  hogy  a  rendek  a  személyekre 
nézve  nem  bírnak  megegyezni,  legalább  oly  névjegyzéket 
kér  tőlük,  a  melynek  tagjai  közül  szenátorokat  választhas- 
son. A  szenátust  a  politikai  ügyekbe  is  beavatja,  mert 
«a  túlságig  korlátlan  hatalom  a  rendeknek  idővel  kárára 
lehetne)).  Rákóczi  többször  kiemeli,  hogy  nem  ura  a  szö- 
vetkezett rendeknek,  hanem  csak  vezére. 

A  szabadságot  önmagával  szemben  intézményes  bizto- 
sításokkal kívánja  ellátni,  nehogy  az  iránta  érzett  bizalom 
és  az  ő  pillanatnyi  érdeke  a  szabadság  áhandó  érdekeit 
veszélyeztesse. 

Lord  Stepney  azt  írja  róla,  hogy  nem  annyira  állása, 
tekintélye,  mint  józan  esze  által  vezeti  társait. 

S  a  béketárgyalások  közben  sohasem  lépi  túl  hatás- 
körét s  mint  a  most  megnevezett  angol  követ  is  kiemeli, 
nem  járt  el  önkényesen,  hanem  minden  fontos  ügyben  a 
nemzet  hozzájárulását  kötötte  ki.  Rákóczi  sohasem  alkuszik 
titokban,  mert  mint  mondja,  «egy  szabad  nemzet  kormány- 
zásában semmi  sem  veszélyesebb,  mint  a  titkolódzás 
negélyezése,  a  mi  számtalan  gyanúsításra  és  bizalmatlan- 
ságra ad  alkalmat)). 

Ezt  az  elvet  annyira   szívén   hordja,  hogy   vele   meg- 

Gróf  Andrássy  Gijula  :  Főnmar  adásunk  okai.  ^^ 

előzi  korát.  A  nyilvánosság  értékét  olyan  nagyra  becsüli, 
hogy  eltérve  a  szokástól,  <«  mivel  a  nemzet  természetének 
ez  jobban  felel  meg%  összes  költségeiről  nyilvános  záró- 
számadást  terjeszt  az  országgyűlés  elé  s  a  béke  föltételei- 
nek egyik  pontjául  azt  tűzi  ki,  hogy^  a  király  ugyanígy 
tegyen. 

Rákóczi,  felfogásához  híven,  a  szabadságharcz  egész 
ideje  alatt  gondoskodik  arról,  hogy  az  alkotmányos  élet 
fonala  meg  ne  szakadjon.  Ahányszor  teheti,  országgyűlést 
tart;  ha  pedig  nem  hívhatja  össze  az  egész  nemességet, 
szenátorait  gyűjti  maga  köré;  arról  is  gondoskodik,  hogy 
a  vármegyékkel  állandó  összeköttetésben  legyen  s  azoknak 
véleményét  nagyfontosságú  elhatározások  előtt  gyakran 
kikéri. 

Rákóczi  minden  ízében  becsületes  és  megbízható  ember. 

Vallomásaiban  legnagyobb  bűnei  közé  sorolja,  hogy 
a  mikor  fiatal  korában  fogságban  volt,  hazugsággal  töre- 
kedett életét  megmenteni.  « Átkozom  ezen  tettemet."  ((Bor- 
zadtam a  hazudozásoktól,  de  némely  eszeveszett  theologus 
véleménye  után  elhitettem  magammal,  hogy  magához  a 
hazugsághoz  is  az  élet  megmentése  érdekében  szabadon 
lehet  nyúlni. » 

Emlékirataiban  mondja,  hogy  «az  egyenesség  a  vilá- 
gon a  legnagyobb  ügyesség».  Az  államférfiak  nagy  része 
ugyan  minden  időben  más  véleményen  volt,  de  hitem  sze- 
rint Rákóczinak  van  igaza:  az  egyenesség  rendesen  erő  a 
politikában  és  a  ravaszság  rendszerint  a  gyöngék  fegyvere, 
A  mi  államférfiainkat  mindenesetre  az  ország  gyengestge 
telte  ravaszokká  és  a  ravaszság  legnagyobb  embereinken 
is  rendesen  megboszulta  magát.  Marlinuzzit  azért  gyilkolják 
meg,  mert  nem  bíznak  benne-  Ö  a  végielekig  vitt  ügyesség 
áldozata.  S  Bethlen  Gábor,  a  ki  a  hatalmas  eszű  főpap 
mellett  a  legravaszabb  magyar  nllamférfiu  volt,  azért  nyúl 

mindig  újra  fegyverhez,  mert  érzi,  hogy  nem  bíznak  benne, 
s  azért  nem  bír  a  királylyal  szövetséget  és  állandó  békét 
kötni,  mert  a  fejedelem  nem  hihet  szavának. 

Rákóczinak  mindenesetre  hasznára  vált  egyenessége, 
mert  bizalmat  gerjesztett  iránta.  Mint  levelezéseiből  látni, 
még  a  császár  szövetségeseinek  megbizottjai  is  inkább  bíz- 
nak meg  az  ő  jóhiszeműségében,  mint  a  szövetségeseikben. 
A  magyar  nemzet  pedig  rajongó  szeretettel  és  igaz  biza- 
lommal volt  és  lehetett  iránta  mindvégig.  Egyenessége  és 
tiszta  jelleme  alakját  még  halála  után  is  éltető  hatalommá 
varázsolta. 

Rákóczi  értelmi  tehetsége  is  kiváló  volt.  Képzettsége 
nem  közönséges.  Hat  nyelven  beszél,  a  bibliát  és  a  klasz- 
szikusokat  jól  ismeri  és  gyakran  idézi  is.  A  természet- 
tudományokkal és  a  történelemmel  szívesen  foglalkozik. 
A  magyar  törvényekben  járatos,  a  mint  ezt  írásai  bizo- 
nyítják. Általában  intellectuális  ember,  a  ki  a  tanulás  és 
tudás  nagy  értékét  az  egyesek  szempontjából  éppen  any- 
nyira  átérzi,  mint  a  nemzet  szempontjából.  Korának  leg- 
előkelőbb szellemei,  a  szerencsésebb  és  műveltebb  nem- 
zetek vezérférfiai  sem  értették  jobban  meg  nálánál  a  nevelés 
és  a  tanulás  fontosságát. 

írásai,  ha  nem  is  tanúskodnak  annyi  önálló  gondo- 
latról és  annyi  geniális  elmeerőről,  mint  például  Zrínyi 
Miklóséi,  szépek,  világosak  és  néha  lendületesek.  Fogal- 
mazványaiban inkább  előkelő  felfogás  nyilvánul  meg,  mint 
imponálóan  hatalmas  és  eredeti  elme.  Rákóczi  szép  tehet- 
ségeit szorgalom  és  kiváló  munkabírás  segíti  kifejleszteni 
és  értékesíteni. 

Nagy  küzdelmei  közben  pihenő  óráiban  is  tanul.  Ko- 
csizás  közben  is  olvas  történelmi  könyveket.  Pedig  kemény 
és  nehéz  munkát  végez.  Gyakran  van  a  táborban  és  oszto- 
zik katonái  szenvedéseiben.  S  másutt  is  töméntelen  a  dolga. 

13* 

A  törvényhozás  nagyon  foglalkoztatja.  Egész  napon  tartó 
országgyűléseken  elnököl.  Gyakran  beszél.  A  külfölddel 
folytatott  tárgyalásokat  személyesen  vezeti.  A  katonaságot 
szervezi,  ellátásáról  és  ruházatáról  gondoskodik,  szemléket 
tart  fölötte.  A  várak  megerősítését  személyesen  irányítja. 
Tábornokaival  és  diplomatáival  állandóan  levelez.  Levele- 
zései mutatják,  hogy  nemcsak  nagy  dolgokkal  foglalkozik, 
hanem   aprólékos  részletekkel  is. 

A  művészet  iránt  is  élénk  érzéke  van.  Nemcsak  sze- 
reti a  zenét  és  a  képzőművészetet,  hanem  maga  is  fest. 
Biztos  és  jó  ítélettel  udvarába  veszi  Mányokit,  a  magyar 
festészeti  talentum  egyik  első  képviselőjét. 

A  fejedelem  megérti  korát  és  éles  eszével  ráismer  a 
magyar  állapotok  fogyatkozásaira. 

Látja,  hogy  a  parasztság,  főleg  a  magyar  származású, 
elégedetlen  az  urak  viselkedésével  és  gyűlöli  a  nemességet. 
Érzi,  hogy  ebben  van  a  magyar  állam  Achilles-sarka. 

Kötelességének  ismeri,  hogy  a  szegényen  segítsen.  Azt 
írja  a  fejedelemről:  « Téged  az  isten  a  szegények,  a  gyámol- 
talanok és  árvák,  az  özvegyek  és  megnyomorodottak  atyjává 
tett.))  Kemény  parancsot  ad  ki  az  uzsora  ellen  és  elítéü 
azokat,  «a  kik  sokakat  szabadságukból  kivetkőztetvén,  a 
jobbágyság  igájának  keserves  szívvel  való  felvételére  kény- 
szerítenek"). 

Azon  van,  hogy  «a  gazdag  ne  nyomja  el  a  szegényt, 
mert  a  szegénység  átkozódása  és  végső  kétségbeesése  ve- 
szedelmesebbek a  gazdagok  panaszainál". 

A  szegényekkel  érző  szívét  bizonyítja  az  a  nyilatkozata, 
hogy  « nagyobb  matéria  a  haragra,  ha  szegény  ember  éhen 
halva  lészen,  mintha  az  urak  fizetésüket  nem  kapják  meg». 
A  munkásnak  mindennapi  kenyerét  kitevő  fizetését  előbbre 
teszi  a  hatalmasok  illetményeinél. 

De  ezek  mellett  is  még  ö  sem  emelkedik  túl  a  rendi 

állam  fogalmán  és  nincs  olyan  reformeszméje,  a  mely  a 
megismert  bajt  megszünteti.  Nem  lehet  csodálkozni,  hogy 
a  polgárháború  idejében  nem  birta  a  magyarországi  szo- 
cziális  kérdést  megoldani,  de  úgy  tetszik,  hogy  a  nemesi 
privilégiumok  kártékony  voltát  nem  is  veszi  észre  és  nem 
jut  annak  a  belátására,  hogy  a  nemzet  függetlenségének 
egyik  íö  garancziája  volna  a  jobbágyság  helyzetének  orga- 
nikus javítása. 

A  saját  jobbágyaival,  úgy  látszik,  jól  bánik,  a  mit  hű- 
ségük bizonyít.  A  jobbágyság  kérdésében  azonban  egész 
programmja  csak  humánus,  nem  akar  változtatni  a  fönn- 
álló jogviszonyon  és  a  nemesség  uralmát  jó  bánásmóddal 
akarja  elviselhetőbbé  tenni. 

Igaz,  a  táborba  szállt  jobbágyokat  és  otthonmaradt 
rokkantakat  fölmenti  az  adózás  alól,  de  ezt  nem  a  szo- 
cziális  igazság  szempontjából  teszi,  hanem  azért,  hogy  több 
ember  csatlakozzék  zászlóihoz. 

Aligha  volt  Rákóczinak  az  állam  megerősítésére  és  a 
társadalom  szervezetének  reformjára  vonatkozólag  nagyobb- 
szabású  gondolata,  pedig  e  részben  Nyugat-Európa  már 
utánzásra  méltó  sok  példát  mutatott  és  benníinket  messze 
túlszárnyalt. 

Rákóczi  emlékirataiban  keményen  bírálja  a  Habsburg- 
dynastiának  kormányzási  rendszerét  és  szemére  veti,  hogy 
kollégiumokat  és  akadémiákat  nálunk  nem  állított  és  hogy 
az  ipar  és  kereskedelem  fejlesztésére  semmit  sem  tett,  de 
nem  adja  annak  a  jelét,  hogy  e  tárgyakkal  behatóan  fog- 
lalkozott volna.  S  midőn  irataiban  a  fejedelem  tulajdon- 
ságairól és  kötelességeiről  emlékezik  meg,  csak  az  isteni 
félelemről,  a  szeretetről  és  az  igazságosságról  szól  és  a  jó 
fejedelemnek  erkölcsi  kellékeit  említi,  nem  terjeszkedik  ki 
azonban  kormányzati  elvekre,  a  melyeket  a  fejedelemnek 
követnie  kell. 

De  ha  Rákóczinak  nincs  is  az  állam  és  a  társadalom 
átalakulására  irányuló  rendszeres  programmja,  a  közteher- 
viselés nagy  elvét  mégis  magáévá  tette.  A  rendek  előtt 
egyszer  kifejtette  annak  kívánatos  voltát,  hogy  az  úr  és  a 
szegény  egyaránt  adózzék.  A  hol  csak  teheti,  a  nemeseket 
is  megterheh.  Azt  írja  az  egyik  alispánnak:  «Újabban  pa- 
rancsoljuk, hogy  a  közteher  egyenlőképpen  supponáltassék 
s  egyikének  immunitiójával  a  másikra  ne  opprimáltassék 
s  ereje  fölött  ne  aggreváltassék.  Ezen  dologban,  félretevén 
minden  respektusokat  és  disgustatióktól  való  félelmet,  a 
közönséges  igazság  szerint  procedáljon.»> 

Az  ipar  és  a  kereskedelem  fontosságát  az  ország  jövője 
szempontjából  Rákóczi  megérti  és  nem  egy  intézkedésével 
törekszik  a  magyar  ipart  fejleszteni.  A  hadi  eszközöket  pl. 
a  hazában  akarja  előállítani.  De  nagyobbszabású  átgondolt 
terve  alig  volt  az  ország  anyagi  jólétének  kifejlesztésére 
vonatkozólag.  Nem  volt  ideje  és  módja  arra,  hogy  új  irá- 
nyokat szabjon  a  nemzet  életének  és  gazdálkodásának,  de 
élénk  esze  és  helyes  érzéke  a  nemzet  valódi  érdekei  iránt 
bizonyossá  teszi,  hogy  békés  időkben  kitűnő  fejedelem 
lett  volna. 

Általában  Rákóczi  tehetséges  és  minden  irányban  fo- 
gékony lelkű  ember,  de  nem  úttörő  genie. 

A  gyakorlati  politika  terén  sem  bizonyul  elsőrangú 
képességű  embernek.  Helytelen  számításra  vall,  hogy  harczi 
költségeit  rézpénz  veretése  útján  akarja  fedezni,  s  hogy  a 
mikor  ez  a  pénz  már  veszít  értékéből  és  szenátusa  a 
népnek  erősebb  megadóztatását  ajánlja,  új  pénz  verésére 
határozza  el  magát  s  ezzel  a  rézpénz  értékének  még  tete- 
mesebb hanyatlását  idézi  elő.  Bukásának  egyik  föokává 
lesz,  hogy  rézpénzét,  tehát  egyetlen  fizetési  eszközét,  többé 
senki  se  akarta  elfogadni. 

Rákóczi  a  rézpénz  értékvesztesége  ellen  küzd.  de  esz- 

közei  bizonyítják,  hogy  egy  hajszállal  sem  lát  világosabban, 
mint  kora  s  rendszabálya  csak  súlyosbítja  a  pénz  értéké- 
nek veszteségével  és  az  árak  rohamos  emelkedésével  járó 
károkat.  A  rossz  és  nagymennyiségű  rézpénz  első  termé- 
szetes hatása  az  ezüst  agiója  volt,  de  Rákóczi  szigorú  bün- 
tetéssel tiltja  a  réz  és  ezüst  közötti  árkülönbözetet,  a  mi 
az  ezüst  kiözönlését  még  sietteti  és  így  az  ezüst  agióját 
még  emeli.  Az  ezüst  és  arany  annyira  megfogy,  hogy  a 
külkereskedelem  csere  által  történik.  És  a  magyarok  szük- 
séges fegyvereiket  Sziléziából  szarvasmarhákért  veszik  meg 
és  azon  cserélik  el.  A  rossz  pénznek  másik  következménye 
az  áruk  rohamos  emelkedése.  Ez  ellen  is  tilalommal  dol- 
goznak és  megállapítják  a  czikkek  árát,  a  minek  követ- 
keztében a  vásárok  üresek,  a  kereskedés  megszűnik,  a 
kínálat  megfogy,  tehát  az  árak  még  inkább  felszöknek.  Az 
árképződés  törvényét  nem  ismerve,  Rákóczi  törekvése  árt 
azon  czélnak,  a  melyet  szolgált. 

Önálló  és  kortársainál  sokkal  helyesebb  gondolkozást 
főleg  az  egyházpolitikai  kérdésekben  tanúsít. 

A  bécsi  udvar  papot  akart  belőle  nevelni,  hogy  így 
elvonja  a  politikától  és  a  magyar  nemzettől.  Ez  a  terv 
azonban  nem  sikerült.  Honszeretetét  nevelése  nem  bírta 
háttérbe  szorítani  és  vallásossága  nem  változtatja  meg  élete 
czélját.  Törhetetlen  hazafisága  mellé  azonban  erős,  pozitív 
hitet  plántált  lelkébe. 

HíAxivel  folytatott  leveleiben  minduntalan  vallásbeli 
dissertatiókra  tér  át.  Egy-egy  levele  valóságos  prédikaczio. 
A  kivel  elégedetlen,  azt  nem  egyszer  inkább  az  Isten  bíráló 
székének  ítéletével  fenyegeti  meg,  mint  a  saját  büntető 
hatalmával.  Szerencsétlenségének  hatása  alatt,  a  mikor  a 
világgal  való  foglalkozás  többé  nem  vonta  el  lelke  benső 
életének  megfigyelésétől  és  ideje  volt  magában  elmélyednie 
és  azokról  a  rejtelmes  titkokról  elmélkednie,  a  melyekben 

a  lét  oly  gazdag,  vallásos  rajongóvá  lesz.  Ezen  korbeli 
írásai  telvék  vallásos  motívumokkal.  Élete  történetét  gyónás 
formájában  írja  meg. 

S  ez  a  hitbuzgó  ember  a  papság  türelmetlenségének 
ellenére  és  daczolva  a  magyar  katholikusok  felfogásával,  a 
vallásszabadság  úttörő  harczosává  lesz. 

('Eretneknek)),  « ferde  vallásúaknak»)  mondja  a  protes- 
tánsokat, de  nemes  lelke  visszariad  e  « ferdeség »  üldözésé- 
től. Megérti  hogy  az  ember  nem  felelős  hitéért  és  hogy 
nem  büntethető  oly  tévedésért,  a  melyről  semmit  sem  tehet. 
Azt  írja:  ('Megfontoltam,  hogy  a  hit  nem  emberi  munka 
eredménye;  senki  sem  gyűlöli  a  vakot,  hanem  részvétet 
érez  iránta,  miért  üldözzük  tehát  a  —  lelki  —  vakokat  és 
miért  ne  imádkozzunk  részvételre  indulva,  világosságuk- 
ért?)) Azt  mondja,  hogy  a  vallás  kérdésében  « végső  czélja 
a  szeretet  visszaállítása  és  az  egyenetlenség,  gyűlölség  és 
az  ezekből  netalán  eredhető  vérontás  okainak  megszünte- 
tése volt)). 

Az  igazságosságán  kívül  mélységes  hazaszeretete  is 
türelmessé  teszi.  Sehogysem  helyesli,  hogy  «a  lelkiismeret 
dolgában  erőszak  használtassék)). 

A  szabadságért  harczolva,  a  lelkiismeretbeli  szabadság 
ellen  sem  vétkezik.  Jó  szíve  és  politikai  bölcsesége  a  helyes 
útra  vezette,  a  mikor  körülötte  annyian  tévelyegtek. 

A  vallásbeli  kérdés  elintézése  volt  talán  legnagyobb 
diplomatiai  sikere  is.  Az  a  tapintat,  az  a  szeretetreméltóság 
és  rábeszélő  tehetség,  a  mely  sajátja  volt,  ebben  az  ügy- 
ben ért  el  legtöbb  eredményt. 

A  protestánsok  az  utolsó  két  országgyűlésen  tőlük 
elvett  positiót  törvénynyel  akarjáK  visszahódítani  és  azt 
követelték,  hogy  adják  át  nekik  mindazokat  a  tomplomokat, 
a  melyeket  II.  Rákóczi  György  számukra  biztosított.  De 
Rákóczi  fél  etlől  a  követelésüktől.  Attól  tart,  hogy  a  katho- 

likusok  elhagyják  és  hogy  a  franczia  király  elidegenedik 
tőle.  A  régi  állapot  helyreállítását  igazságtalannak  is  tartja, 
mert  azóta  a  katholikusok  megszaporodtak.  Mindezen 
okoknál  fogva  a  fejedelem  azon  buzgólkodik,  hogy  a  refor- 
mátusok álljanak  el  szándékuktól  és  érjék  be  azzal,  hogy 
a  vármegyékben  kötött  barátságos  egyezség  méltányos  kí- 
vánságaikat honorálja.  A  bécsi  kormány  aknamunkája  és  a 
protestánsoknak  tett  ígéreteik  ellenére  sikerül  neki  a  pro- 
testánsokat kielégíteni,  a  nélkül,  hogy  a  katholikusokat 
megsértené. 

A  vallásbeli  kérdés,  ámbár  Pvákóczi  hithű  katholikus 
és  katonáinak  túlnyomó  része  protestáns  s  ámbár  a  császár 
mindent  megtesz,  hogy  a  kuruczok  táborát  ezen  ellentét 
segítségével  széjjelrobbantsa,  Rákóczi  üg^^ességénél  és  sze- 
mélye varázserejénél  fogva  a  kuruczok  összeműködését 
nem  bírja  megakadályozni. 

Annak  a  bizalomnak  és  szeretetnek,  melyei  Rákóczi 
ébreszteni  képes  volt,  a  legtündöklőbb  bizonyítéka,  hogy 
erősen  protestáns  táborban  katholikus  istentiszteleteket  tar- 
tott és  hogy  vallása  szertartásainak  pontosan  megfelel- 
hetett, a  nélkül,  hogy  ezzel  zúgolódást  vagy  elégedetlen- 
séget keltett  volna. 

R.ákóczi  minden  igyekezete  és  kitartása  ellenére  a 
külső  politika  terén  kevesebb  sikert  bírt  elérni.  Nem  az  ő' 
hibájának  bizonyítéka  ez,  a  helyzet  nem  kedvezett  neki 
abban,  hogy  szilárd  szövetségeket  kössön.  Hibája  legfeljebb 
abban  van,  hogy  mivel  inkább  hitt  az  embereknek,  mint 
a  mennyire  megérdemelték  és  mivel,  mint  a  legtöbb  idea- 
lista, másról  perfidiát  alig  volt  képes  föltenni,  a  maga 
politikai  állapotára  vonatkozólag  csalódott.  Ha  nem  hisz 
hiú  Ígéreteknek,  talán  békét  kötött  volna  és  kevesebbet 
remélve,  többet  ért  volna  el. 

Rákóczi  vitéz  ember  volt.  Vallomásaiban  szemrehányást 


202  VI.  FEJEZET. 

telt  magának,  hogy  életét  nem  egyszer  szükség  és  ok  nél- 
kül veszélybe  ejtette.  Valóban  merész  szív  kellett  már 
harczai  megindításához  is.  Számbavehetö  kíséret  nélkül  föl- 
dönfutóknak, megszökött  jobbágyoknak  szétvert  hada  élére 
áll  és  velük  indal  támadásra  a  világ  egyik  legelső  katonai 
hatalma  ellen.  Harczai  közben  is  nem  egyszer  bátorságá- 
nak bizonyítékát  adja.  Néha  helyes  katonai  érzéket  tanúsít, 
különbet,  mint  tanácsadói  és  úgy  tetszik,  elméleti  ismere- 
teket is  szerzett  magának  a  katonai  tudományok  terén ;  de 
szerzetesnek  nevelték  s  hadi  tapasztalata,  midőn  az  első 
sereget  kellett  vezetnie,  nem  volt.  Katonai  pályáját  a  leg- 
nehezebb és  legfelsőbb  katonai  állásban  kezdette  meg. 
A  nélkül,  hogy  valaha  csak  egy  szakaszt  is  vezetett  volna, 
egy  hadsereg  élére  kellett  állania,  még  pedig  nem  egy  isko- 
lázott, tapasztalt  és  szilárdan  szervezett  hadsereg  élére, 
a  mely  Rákóczi  fogyatkozásait  pótolhatta  volna,  hanem 
olyan  hadsereg  élére,  a  melyet  neki  kellett  megszerveznie, 
tanítania  és  igazítania  és  igazi  katonai  erényekre  nevelnie. 
Csak  nagy  katonai  lángész  pótolhatta  volna  helyzete  fo- 
nákságát. 

De  Rákóczi  híjával  volt  a  hadvezetés  legfőbb  tulaj- 
donságainak, a  kellő  határozottságnak,  a  kellő  erélynek  és 
önbizalomnak.  Ezt  maga  is  elismeri  és  azt  írja:  « Fiatal  és 
tapasztalatlan  lévén,  nem  bírtam  elég  szilárdsággal  ellent- 
állni  (vezérei)  tolakodó  tanácsainak. » 

Ritka  őszinteséggel  és  szerénységgel  írja,  «hogy  én  a 
csatákban  tudatlanságommal  igen  sok  tévedést  követtem 
el».  Csaknem  minden  elhatározó  perczben  jobb  meggyőző- 
dése ellenére  jár  el.  Elhatározásaira  oly  gyakran  vannak 
döntő  befolyással  tábornokai  és  tisztjei,  hogy  emlékiratai- 
ban egyik  esetről  így  nyilatkozik:  «Nem  merem  állítani, 
hogy  badar  bosszúsággal  nem  kívántam-e,  bár  megveretnék, 
hogy  megmondhassam  nekik,  lám  igazam  volt.» 

A  nagy  hadvezérek  sajátja  szokott  lenni,  hogy  maguk 
kánt  szeretetet  is,  félehnet  is  tudnak  kelteni  a  csapatok- 
ban. 11.  Frigyestől  vagy  Napóleontól  éppen  annyira  félnek 
emberei,  mint  a  mennyire  szeretik.  Rettegés  és  rajongás 
engedelmessé  teszi  katonáikat  és  képessé  teszi  őket  csodák 
művelésére. 

Rákócziban  nem  volt  meg  ez  a  tulajdonság.  Szeretetet 
maga  iránt  ugyan  bírt  fejleszteni,  de  nem  féltek  tőle.  mert 
ismerték  elnéző  jóságát  és  mert  híjával  volt  azon  tekintély- 
nek és  felsőbbségnek,  a  melyet  a  hadvezéri  hír  s  a  sikerekbe 
vetett  bizalom  szokott  ébreszteni. 

ügy  tetszik,  nem  imponáló  egyéniség,  nincs  meg  benne 
a  határozottságnak,  a  biztos  fellépésnek  suggestiv  és  pa- 
rancsoló ereje. 

AHg  hiszem,  hogy  nagy  kortársaival,  Marlborough-val 
vagy  Eugen  herczeggel  merték  volna  azt  tenni,  a  mit  Rá- 
kóczival tettek  a  nagyszombati  csatatéren,  a  hol,  midőn 
seregét  támadásra  akarja  vezetni,  Vay  Ádám  parancsára 
katonái  erőszakkal  tartóztatják. 

Rákóczi  nem  is  képes  az  egységes  vezetés  áldását 
biztosítani.  Mint  még  reá  fogok  mutatni,  generálisai  folyton 
parancsa  ellen  cselekesznek,  a  mi  a  kuruczok  egyik  fő 
bajává  lesz. 

Rákóczi  kiváló  szónok  volt.  Volt  nap,  a  mikor  három 
nyelven,  magyarul,  francziául  és  latinul  mondott  beszédet. 
Ötven-hatvan  beszédjének  emléke  maradt  reánk,  köztük 
néhány  formájára  nézve  is  szép  és  arra  alkalmas,  hogy  a 
szenvedélyekre  hasson.  Annyira  érzi,  a  mit  mond,  hogy 
könnyeket  is  hullat.  A  hallgatóságot  magával  ragadó  pathos 
is  megnyilatkozik  beszédeiben. 

Minő  lelkesítő  hatással  lehetett  katonáira,  a  midőn 
őket  a  harcz  veszélye  és  fáradalmai  között  (Gyömrő,  1705.) 
lángoló  szavakkal  ostorozza  és  bátorítja   s   midőn  ő,  a  ki 

valóban  kész  életét  a  hazájáért  koczkáztatni,  a  mint  tényleg 
folyton  teszi  is,  azt  mondja  nekik:  « Vesszőn  oda  őseink 
dicsőséges  Rákóczi  neve,  csak  több  ily  gyalázatos  napot 
ne  kelljen  megsiratnia.))  Áldozzák  fel  személyét,  adják  az 
ellenség  kezébe,  ö  nem  bánja,  csak  szabadságot  szerezze- 
nek vele  nekik  és  nemzetüknek.  Visszamegy  a  sötét  töm- 
löczbe,  a  melyből  Isten  keze  kiszabadította,  «kész  a  gyászos 
vérpadra  lépni,  csak  elnyerhesse  nemzete  boldogságát.  En- 
gedjék, hogy  inkább  az  ellenség  fegyvere  ölje  meg,  mint 
hogy  haldokolva,  gyalázatosan  éljen.  Nem  kíván  birodal- 
mat, nem  kincset  tőlük  s  nem  egyebet  az  igaz  magyarhoz 
illő  szívnél,  hogy  azt  magához  csatolva,  velők  éljen  vagy 
haljon ». 

S  a  nemes  szenvedélyesség  egész  ereje  nyilvánul  meg 
ama  beszédben  is,  a  melyet  Ónodon  mond,  midőn  a  turóczi 
nemesség  megvádolja  és  ő  azt  hiszi,  hogy  a  rendek  igazat 
adnak  a  vádlóknak. 

«Édes  nemzetem,  kiáltott  fel,  hál  ezt  érdemeltem  ha- 
zám ügye  mellett  való  sok  fáradságaim  után  ?  Ezt  érdemel- 
tem tőled  bujdosásaim  után?  Életemet,  véremet,  mindene- 
met szenteltem  föl.  Feleségemet,  gyermekeimet,  szerencsémet 
megvetettem.  Sőt  eleim  is  koczkára  vetvén  mindenüket, 
verőket  feláldozták.  S  rólam  most  azt  hiszik,  hogy  hazám 
kárával  kincseket  gyújtok.  Nem  tehetek  mást,  mint  hogy 
kezökbe  adjam  méltóságaimat.  Visszavonulok  erdélyi  feje- 
delemségembe. Készebb  vagyok  megvonni  magamat  az 
ország  egyik  szögletében,  mint  hogy  a  várt  köszönet  helyett 
zsarnoknak  mondjanak.  Nem  tűröm,  nem  szenvedem  el, 
magammal  viszem  koporsómba.  Mert  te  tudod.  Istenem, 
hogy  igazszívű  vagyok  és  privatumot  nem  kívánok.  Édes 
hazám,  ne  szenvedd  rajtam  ezt  a  gyalázatot. » 

Izzó  szenvedélynek  közvetlen  és  igaz  kitörései  ezek, 
a  melyek  másokban  is  szenvedélyt  gerjesztenek. 

De  Rákóczi  szónoki  képességét  még  inkább  bizonyítja 
beszédeinek  hatása,  mint  azoknak  reánk  maradt  töredékei, 
a  melyek  a  tényleg  mondott  beszédeknek  valószínűleg  csak 
tökéletlen  kivonatai. 

Midőn  a  magyar  határnál  fölfegyverzett  jobbágyok 
várják,  ezek  rá  nem  ismernek  és  pórul  járhat,  ha  beszé- 
dével nem  tüzeli  fel,  nem  nyeri  meg  őket.  Szavának  hatása 
alatt  ráismernek,  lábához  borulnak  és  örök  hűséget  esküsz- 
nek neki.  Midőn  Ónodon  elmondotta  védőbeszédét,  a  kardok 
mintegy  önmaguktól  kirepülnek  hüvelyükből  és  Rakovszky 
véres  teste  bizonyítja  Rákóczi  szavainak  erejét. 

Máskor  a  csüggedő  rendeket  új  áldozatokra,  katonáit 
kitartásra  és  vitézségre  lelkesíti  szózata. 

De  foglaljuk  össze  azokat,  a  miket  Rákóczi  egyéni- 
ségéről mondottunk. 

Azok  között  a  kiváló  férfiak  között,  a  kik  vezérlő 
szerepet  vittek  abban  a  nagy  világtörténelmi  drámában,  a 
melynek  egyik  hőse  ő  volt,  nálánál  nagyobb  tehetséggel 
nem  egy  volt  megáldva.  Kétségtelen,  hogy  Savoyai  Eugen, 
a  ki  a  török  és  francziák  ellen  egyaránt  képes  volt  fényes 
győzelmeket  kivívni  és  a  ki  páratlan  volt  a  csaták  vezeté- 
sében; hogy  Marlborough,  a  kiről  joggal  írja  Voltaire,  hogy 
minden  várat  megvett,  a  melyet  valaha  ostrom  alá  fogott  s 
minden  csatát  megnyert,  a  melyet  valaha  vezetett  és  a  ki 
stratégiai  konceptióban  talán  Eugenen  is  túltett;  hogy 
Vendome  és  Villars  franczia  marsallok,  Turenne  méltó 
utódai,  Eugen  és  Marlborough  méltó  ellenfelei  messze  túl- 
szárnyalták Rákóczit  katonai  képesség  tekintetében.  Két- 
ségtelen, hogy  nagyobb  katona  volt  nálánál  XII.  Károly 
svéd  király,  ki  túlerők  ellen  az  egyik  csodás  győzelmet  a 
másik  után  vívja  ki  és  vasakaratával,  vakmerőségével  mesés 
sikereket  ér  el.  Politikusok  is  éltek  akkor  nálánál  kétség- 
telenül nagyobbak.  I.  Péter  orosz   czár,   a  ki   nagy   előre- 

látással  és  következetességgel  nemzete  életének  új  irányokat 
szabott  és  a  ki  nagy  világbirodalommá  alakítja  elmaradt 
ázsiai  országát,  különb  reformátor  és  nagyobbszubású  állam- 
férfiú volt,  mint  Rákóczy.  Talán  XIV.  Lajosnak  nagyobb 
volt  az  akaratereje,  az  emberismerete  és  a  határozottsága, 
mint  Rákóczinak.  S  a  napkirály  miniszterei  közül  is  töb- 
ben ügyesebb  diplomaták  lehettek,  mint  Rákóczi.  Boling- 
broke,  a  nagyeszű  angol  államférfi  és  elsőrangú  szónok  és 
író  geniálisabb  volt,  mint  ö.  Egymagában  elméje  talán  nem 
is  emelte  volna  Rákóczit  a  legelsők  sorába.  Nem  szabad 
azonban  elfelejteni,  hogy  a  mikor  megkezdte  azt  a  pálya- 
futását, a  mely  a  legnagyobb  veszélyek  között  levő  nemzete 
élére  állítja,  24  éves  volt,  a  mikor  tragikus  sorsa  véget  vet 
aktiv  politikai  szereplésének,  még  csak  34  éves,  azaz  abban 
a  korban  van,  a  mikor  mások  rendesen  legfeljebb  csak 
kezdenek  döntő  szerepet  vinni,  hogy  tehát  fogyatkozásai- 
nak nagy  részét  fiatalságának  kell  tulajdonítani.  Ezt  számba 
véve,  nem  lehet  tagadni,  hogy  Rákóczi  tehetsége  magasan 
emelkedett  az  átlag  fölé.  Tehetségének  gazdag  sokoldalú- 
sága minden  körülmények  között  előkelő  szerepet  biztosított 
volna  neki.  Valódi  nagyságát  azonban  mégsem  elmeereje^ 
hanem  nagy  hazafisága,  nemes  jelleme,  lényének  magasz- 
tos erkölcsi  tartalma,  mind  olyan  tulajdonságok  alapítják 
meg,  a  melyek  becsesebbek  és  a  vezető  áUamférfiakban, 
sajnos,  sokkal  ritkábbak  a  tehetség  erejénél. 

Jelleme  ellen  legfölebb  az  a  kifogás  emelhető,  hogy 
Rákóczi  túlságosan  jó,  nemes  és  elnéző  volt,  hogysem 
olyan  durva  korban,  mint  a  minő  az  övé,  polgárháborút 
vezessen.  Békésebb  és  humánusabb  feladatokra  volt  te- 
remtve, mint  a  melyek  elé  állította  kötelessége. 

Korának  vezető  államférfiai  és  legelső  katonái  kö- 
zött talán  egy  sem  volt,  a  ki  olyan  tiszta  és  magasztos 
ideálokat    szolgált,   mint   ő,   még    pedig    annyi    önfeláldo- 

zással,  kitartással  és  következetességgel,  mint  a  hogyan 
ő  tette. 

Kétségtelen,  hogy  jellem  dolgában  egyik  nagy  kortársa 
sem  versenyezhetett  vele. 

Savoyai  Eugen  nemes  jellem  és  kötelességtudó,  hű 
szolgája  a  császárnak,  de  hogyan  hasonlítható  össze  Rá- 
kóczival, a  nagy  hazafival  az  az  ember,  a  ki  franczia  volta 
és  nevelése  ellenére  a  fi^ancziák  ellen  harczol,  a  ki  a  sa- 
voyai dynastia  tagja,  de  családja  feje  ellen  is  küzd,  a  ki 
ép  úgy  szolgált  volna  bármely  más  dynastiát,  mint  a  Habs- 
burgokat, a  ki  metierből  katona,  nem  pedig  hazaszeretetből 
és  szabadságvágyból. 

Rákóczi  erkölcsi  felfogásra  jóval  felül  multa  a  szívte- 
len XIV.  Lajost,  a  ki  mindenekelőtt  saját  dicsőségét  szol- 
gálja és  csak  azután  hazája  érdekeit,  a  ki  valódi  vallásbeli 
buzgóság  és  fanatizmus  nélkül  és  kényszerítő  politikai  ok 
nélkül  képes  volt  a  protestánsokat  kegyetlenül  üldözni. 

És  sokkal  fölötte  áll  I.  Péternek,  a  ki  olyan  vadlelkű 
és  embertelen  tudott  lenni,  hogy  saját  fiát  megkínoztatta 
és  halálba  üldözte  csupán  azért,  mert  azt  hitte  róla,  hogy 
rossz  orosz  czár  lenne  belőle. 

Nem  hasonlítható  össze  Marlborough-val,  a  ki  önző  és 
megbízhatatlan  volt,  a  ki  jóltevőjét,  II.  Jakab  angol  királyt, 
a  veszély  perczeiben  a  legcsúnyábban  elárulja  és  később 
az  ily  drága  áron,  becsülete  árán,  győzelemhez  segített 
ügytől  is  hajlandó  elpártolni.  Nem  hasonlítható  össze 
Bolingbrokekal,  a  ki  nagyravágyása  kielégítése  érdeké- 
ben kész  Anglia  szövetségeseit  megcsalni,  a  legnehezebb 
harczok  közben  cserbenhagyni  és  barátját  és  munkatársát, 
Marlborough-t  tönkretenni,  a  ki  nyilvánosan  a  törvényben 
megállapított  örököst,  a  Hannover-házat  szolgálja,  a  mely- 
hez esküje  is  köti,  titokban  pedig  ellene  dolgozik  és  a 
Stuartokkal  tárgyal. 

S  Rákóczi  erkölcsileg  sokkal  magasabban  áll  XII. 
Károlynál,  e  hiú  és  szeszélyes  embernél,  a  ki,  mint  sok 
más  kiváló  férfiú,  semmit  sem  tudott  önmaga  érdeke  fölé 
helyezni,  ellenben  mindent  kész  volt  saját  dicsőségének  és 
hiúságának  feláldozni,  s  a  ki  az  emberekben  és  a  nemze- 
tekben csak  eszközt  látott  arra,  hogy  fölhasználásukkal  a 
maga  hősiességét  és  katonai  képességét  csillogtassa. 

Mennyire  fölötte  áll  Rákóczi  Villars  híres  kapzsi- 
ságának, a  henczegésig  menő  kérkedésének  és  Vendöme 
könnyelműségének  és  erkölcstelenségének. 

Rákóczi  olyan  ember,  a  minő  aligha  nevelődhet  másutt 
és  más  körülmények  között,  mint  erős  nemzeti  öntudatú 
és  szabadságszerető  nép  körében,  a  mikor  e  nép  a  maga 
léte  föntartása  végett  küzd. 

Mielőtt  átlépi  a  magyar  határt,  zászlókat  küld  hívei- 
nek e  felírással:  « Istenért,  hazáért  és  szabadságért. »  Va- 
lóban e  hármas  fogadalomnak  szenteli  egész  életét,  vállal 
minden  koczkázatot,  áldozza  fel  nyugalmát,  nagy  vagyonát, 
hogy  aztán  mint  földönfutó  haljon  meg. 

Vezérlő  szerepet  vitt  kortársai  közül  kiről  lehetne 
ugyanezt  mondani? 

Rákócziban  sok  vonás  Washingtonra  emlékeztet.  Más 
a  kor,  a  melyben  éltek,  más  a  nevelésük,  más  a  milieu,  a 
mely  reájuk  hatott,  de  szabadságszeretetben,  önzetlen  ha- 
zafiságban egyenlően  magasztos  mind  a  kettő. 

Rákóczit  a  sors  forradalmárrá  alakította,  de  nem  hiú- 
ság, nem  a  törekvés,  hogy  első  legyen,  nem  gyűlölet  és 
szenvedély,  nem  irigység  és  szívtelenség,  nem  vágyainak 
és  ambicziójának  sikertelensége  tette  azzá,  mint  teszi  annyi 
mást,  hanem  egyesegyedül  a  nemzet  érdekeinek  helyes  és 
világos  megértése,   tisztán   és   kizárólag  a  kötelességtudás. 

S  mindig  ebben  látom  a  legnagyobb  dicsőséget,  na- 
gyobbat annál  is,  a  mely  a  sikerrel  járt.  Sok  kiváló  tehet- 

ségü  férfiú  életpályája  abból  az  ösztönükből  fakad,  hogy 
csodálatosnak  érzett  erejüket  érvényre  juttassák  és  meg- 
szerezzék maguknak  azt  a  hatalmat,  a  melyre  nagy  tulaj- 
donaiknál fogva  számot  tartanak.  S  hány  bámulója  és 
védője  támad  annak  a  nagy  erőnek,  a  mely  mindent  meg- 
engedhetőnek és  mindent  jogosnak  tart,  a  mi  dicsőségének 
növelésére  szolgál  és  fénylő  tulajdonságainak  kifejlődésére 
és  ragyogtatására  alkalmas.  Híres  gondolkozók  odáig  ragad- 
tatják el  magukat,  hogy  bámulattal  és  örömmel  nézik,  ha 
a  nemzetek  millióit  arra  használják  fel,  hogy  egy  Über- 
mensch  dicsősége  fokozódjék  és  egy-egy  genie  mennél 
tökéletesebben  kialakuljon. 

Nekem  ellenkező  a  véleményem.  Senkinek  az  önzése 
nem  olyan  elszomorító  és  annyi  kárt  okozó,  mint  a  nagy 
erővel  megáldott  férfiúé.  Kiváló  embernek  sokszoros  az  a 
kötelessége,  hogy  önzését  legyőzze  és  mindent  megtegyen, 
hogy  az  a  nagy  kincs,  a  mely  benne  lakozik,  a  lehető  leg- 
nagyobb hasznára  legyen  az  emberiségnek.  A  genie  ne 
váljék  csak  tulajdonosának  a  javára.  A  tehetség  nélkül 
való  ember  önzése  és  lébasága  ugyan  kinek  árt? 

Csupán  azokat  az  embereket  lehet  igazán  becsülni  és 
a  valóban  nagy  emberek  közé  sorolni,  a  kik,  mint  Rákóczi, 
minden  erejüket  nagy  és  szép  czéloknak  szentelik. 

Eugen  berezeg  RáRóczit  hypokritának  mondja.  ítélete 
téves,  de  érthető.  A  mi  Rákóczit  hevíti,  azt  Eugen  nem 
becsüli  nagyra.  Eugen  a  savoyai  fejedelmi  ház  ivadéka  és 
teljesen  franczia  nevelésben  részesült,  de  nem  érzi  magát 
sem  savoyai nak,  sem  francziának.  A  mint  királyát,  XIV. 
Lajost,  a  kinek  udvarában  és  szolgálatában  nevelődik,  meg- 
gyülöli, semmi  skrupulus  sem  tartóztatja  attól,  hogy  a 
írancziák  ellen  harczoljon.  Idegen  fejedelemhez  csatlakozik 
és  éppen  olyan  lelkiismeretességgel  szolgálja,  mintha  ez  az 
idegen  fejedelem  nemzete  képviselője  volna. 

Gróf  Andrássy  Gyula  :  Fönmaradcisunk  okai.  1* 

Ilyen  ember  nem  értheti  meg  Piákóczit,  a  ki  minden 
más  kötelesség  és  tekintet  fölé  helyezi  a  nemzete  iránt  való 
kötelességet  és  tekintetet,  s  a  ki  kész  királya  ellen  is  for- 
dulni, de  nem  azért,  hogy  más  király  kenyerét  egye  és 
érdekeit  szolgálja,  hanem  azért,  hogy  annak  a  nemzetnek 
éljen,  a  melynek  tagja. 

S  a  szabadság  fogalma  még  messzebb  áll  az  «edler 
Ritter»-töl,  mint  a  nemzeti  érzelem. 

Eugen  épp  úgy  szolgálhatja  XIV.  Lajost,  mint  I.  Leo- 
poldot  vagy  bármely  más  uralkodót,  de  becsületével  alig- 
hanem ellenkezőnek  tartotta  volna  azon  uralkodó  ellen,  a 
kinek  alattvalója  volt,  a  nemzet  alkotmányáért  és  a  rendek 
előjogaiért    kardot    húzni. 

Eugen  a  forradalmárokat  olyan  férfiaknak  tartja,  mint  a 
minők  voltak  a  franczia  fronde-ok  vezérei,  önzők  és  nagyra- 
vágyó oligarchák,  a  kiket  ő  írásaikból  és  élő  tradiczióikból 
jól  ismert  és  nem  becsülhetett.  Ilyennek  tartja  Piákóczit  is. 
A  magyar  nemzeti  érzés  és  szabadságszeretet  bensőségét 
és  magasztos  voltát  nem  érti  meg  és  azért  személyes  mo- 
tívumokat keres  Rákóczi  cselekedeteiben.  Magatartását  csak 
így  birja  magának  megmagyarázni. 

S  ha  ezen  szempontokból  ítéli  meg  Rákóczit,  hypokri- 
tának  is  kell  tartania.  Rákóczi,  a  mint  láttuk,  nemcsak 
természeténél  fogva  idealista,  de  tudatosan  is  az  akar  lenni 
és  annak  akar  látszani. 

Rákóczi  beszédeiben  és  írásaiban  sokat  foglalkozik 
saját  magával  és  érzéseivel.  Teszi  ezt  egyrészt  azért,  mert 
saját  példájával  akarja  kortársait  áldozatkészségre  és  kitar- 
tásra lelkesíteni,  másrészt  azért,  mert  az  önmagukat  bírál- 
gató és  tépelődő  emberek  fajtájából  való,  a  kiknek  szo- 
kása: önmagukkal  foglalkozni  és  önmagukról  beszélni. 
Mint  ilyen,  Rákóczi  gyakran  szánja  és  bánja  hibáit,  de 
máskor  újra  elköveti    azokat.    Hisz    a    hibákat    belátni   és 

megsajnálni  még.  nem  jelenti  legyőzésüket.  A  ki  tehát  Rá- 
kóczi eljárását  helyteleníti,  az  az-  ö  fénkölt  gondolkozását 
és  ennek  gyakori  hangsúlyozását,  az  ő  önbírálatát  és  a 
megbánt  hibák  ismétlését  könnyen  hypokrizisnek  tartja. 

Széchenyi  István  is  így  járt.  Mivel  e  részben  ö  is  a 
Rákóczi  fajtájából  való  volt,  nem  egyszer  a  hypokrizis  vád- 
jával illették. 

A  magyar  nagy  államférfiakról  az  osztrákok  közül 
minden  időben  sokan  voltak  rossz  véleménynyel,  olyannal, 
a  minőt  Eugen  táplált  Rákócziról,  még  pedig  ugyanazon 
oknál  fogva,  mint  ő.  Az  osztrák  történetírók  közül  sokan, 
még  azok  is,  a  kik  pártatlanok  igyekeznek  lenni,  vakok  a 
magyar  jellem  iránt  és  mivel  nem  éreznek  rokonszenvet 
a  nemzeti  szabadság  eszményei  iránt,  önző  oUgarchákra 
vagy  véresszájú  demagógokra  vélnek  a  szabadság  hőseiben 
ismerni. 

De  ha  nem  egy  ilyen  véleményt  közömbösen  is  foga- 
dok, Eugen  berezegnek  ellenszenvét  a  magyarok  iránt  és 
R.ákócziról  és  mozgalmáról  alkotott  igazságtalan  ítéletét 
valóban  fájlalom,  mert  Eugen  kétségtelenül  nagyeszű  és 
sok  nemes  tulajdonsággal  megáldott  ember  volt,  a  kinek 
elismerése  minden  magyarnak  jól  esett  volna  és  mert 
Eugen  a  nemzet  jóltevői  közül  való,  a  kinek  többet  köszön- 
hetünk, mint  nagyon  sok  elsőrangú  állásban  volt  kiváló 
magyarnak. 

De  ennyi  elég  Rákóczi  jelleméről.  Most  nézzük  mun- 
káját. 

RÁKÓCZI  FÖLKELÉSÉRŐL  ÉS  ENNEK  VÁRHATÓ 
EREDMÉNYÉRŐL. 

Azt  a  nagy  s zabád  ságharczot,  a  melyet  a  történe- 
lem Rákóczi  dicső  nevéhez  fűz,  a  jobbágyság  lázadása 
előzi  meg. 

Láttuk,  hogy  maga  a  király,  a  leghatalmasabb  úr  a 
« hatalmasok))  ellen  izgatott  és  hogy  maga  a  kormányzás 
feje  hivatalos  okiratban  a  százados  kormányrendszert 
igazságtalannak  nyilvánítja.  Ezen  felülről  jövő  izgatás  és  a 
tényleges  nyomor  gyümölcsüket  meg  is  hozzák.  A  szegény- 
ség elveszti  türelmét,  elkeseredik  és  az  igazságtalanság  és 
a  nyomor  ellen  harczba  száll. 

De  nemzeti  önállóságunk  szerencséjére  nem  a  király 
mellett  foglal  állási  hanem  mindenki  ellen,  a  ki  a  múltért 
elelös.  A  nem  mag  r  származású  jobbágyság  engedelmes 
marad  és  nem  gond  1  íelkelésre.  Csak  a  magyar  nyelvű 
jobbágyságnak  van  annyi  erélye,  annyi  szervezkedő  képes- 
sége, hogy  önálló  actiót  kezdhet.  A  magyart  pedig  nehéz 
volt  az  idegen  befolyás  védelmére  lelkesíteni,  hisz  elége- 
detlensége a  legelső  sorban  éppen  az  idegenek  ellen  for- 
dult, a  kik  a  közállapotokért  mindenekelőtt  felelősek.  S  ha 
a  paraszt  a  hatalmasok  ellen  gyűlöletet  érez.  hogy  ne 
gyűlölné  a  leghatalmasabbat  is? 

A  jogból  kizárt  osztályok  körében  a  vezető  elemek 
ellen  sokkal  könnyebb  gyűlöletet  kelleni,  mint  a  feltámasz- 

tott  gyűlöletet  irányítani  és  sokszor  tapasztalt  tény,  hogyha 
kiváltságosok  közé  tartozók  az  alkotmány  bástyáiból  kizár- 
takat társaik  ellen  föl  birták  izgatni,  a  támasztott  harag 
rendesen  mindnyájukra  ki  szokott  terjedni.  Egalité  Fülöp 
is  követte  a  vérpadra  XVI.  Lajost. 

Most  is  így  történt.  A  jobbágyság  nem  különböztet 
nr  és  úr  között  és  az  az  ösztön,  a  mely  harczra  bírta, 
nem  válogat,  hanem  mindenütt,  a  hol  teheti,   öl   és    éget. 

De  bármi  lett  légyen  a  jobbágyság  intentiója,  kétség- 
telen tény,  hogy  a  lázadás  első  sorban  a  magyar  nemesség 
és  a  magyar  függetlenség  veszélyét  jelenti.  Midőn  szabad- 
ságainkat felülről  veszélyeztették,  a  jobbágyság  támadása 
a  nemességet  tehetetlenségre  kárhoztatja  és  arra  kény- 
szeríti, hogy  védelmét  keresse  annak  a  kormánynak,  a 
mely  ellen  harczolnia  kellene.  Hogyan  küzdjön  az  alkot- 
mányért, midőn  otthonát  veszély  fenyegeti,  midőn  saját 
községében  sincs  biztosságban? 

Rákóczi  örök  érdeme,  hogy  ezt  a  veszélyt  megszün- 
tette. Az  akkor  már  száműzött  berezeg  merész  elhatáro- 
zással érintkezésbe  lép  a  lázadó  néppel,  s  ámbár  Károlyi 
Sándor  főispán  szétverte  őket  és  az  a  segítség  elmarad,  a 
melyet  Rákóczi  Lengyelországból  várt,  az  ország  legnagyobb 
ura,  csak  három  híve  kíséretében,  átlép  a  határon  és  a 
parasztok  élére  áll. 

Ezzel  Rákóczi  sokat  koczkáztat.  A  nélkül,  hogy  magát 
megvédhette  volna,  könnyen  vagy  fegyelmezetlen  és  szilaj 
embereinek,  vagy  pedig  ellenségei  első  támadásának  áldo- 
zatává válhatott  volna. 

De  mivel  e  veszélyeket  elkerülte,  merész  elhatározásá- 
val sokat  is  nyer.  Vele  mindjárt  az  első  percztől  fogva  a 
parasztok  irányítását  kezébe  vette. 

S  a  mi  végső  veszélyünk  lehetett  volna,  az  erőnk 
forrásává  válik.  A  vakon  pusztító  elemet  Rákóczi  a   nem- 

zeti  szabadság  munkásává  avatja  és  az  osztályharczból  a 
nemzetért  vívott  harczot  alakít.  A  job])ágyság  hazafisága 
az  ő  népszerű  egyéniségének  varázshatalmánál  fogva  hát- 
térbe szorítja  az  osztályérdeket. 

Rákóczinak  azon  merész  elhatározása,  hogy  a  hatal- 
mas urakkal  való  megegyezés  nélkül  tisztán  csak  paraszt 
hada  élén  támadja  meg  a  Habsburgok  világhatalmát,  nem- 
csak azzal  váhk  megváltássá,  hogy  megszünteti  a  társa- 
dalmi decompositio  komoly  veszélyét,  hanem  azzal  is,  hogy 
a  szabadságharczot  széles  demokratikus  alapokra  fekteti. 
Rákóczi  már  ezen  első  föllépésével  a  néplélek  mélyéhez 
férkőzött  és  a  tömegeket  is  harczba  tudta  vinni. 

A  jobbágyság  nem  felejti  ugyan  el  saját  érdekeit  és 
a  socialis  forradalom  nem  egy  tünete  kiséri  végig  a  sza- 
badságharczot, de  ez  nem  válik  a  küzdelem  hátrányára, 
hanem  ellenkezőleg,  éppen  ebből  merít  erőt.  mert  a  nép 
tőle  nemcsak  az  idegen  uralom  megtörését,  hanem  az 
igazság  uralmát  is  várja  és  saját  egyéni  érdekéért  is  vél 
harczolni,  a  midőn  a  kuruczok  zászlóját  követi. 

Rákóczi  támadása  eleinte  csodálatos  eredménynyel  is 
járt.  Midőn  1703  nyarán  a  Kárpátokon  átkelt,  csak  néhány 
száz  emberből  álló,  a  magyar  nemességtől  megvert  és 
kaszával  és  bottal  felfegyverzett  gyülevész  népség  várta  és 
hódító  útjára  körülbelül  négyezerre  szaporodott  ilyen  fel- 
szerelésű jobbágygyal  indult.  S  a  legrövidebb  idő  múlva 
majdnem  az  egész  ország  engedelmeskedik  neki.  Nagy- 
számú serege  van.  Récs  lakosságát  a  kuruczok  térfoglalása 
rémületbe  ejti.  A  császárt  magát  a  megijedt  bécsi  népes- 
ség insultálja,  s  az  udvarnak  komolyan  tartania  kell  attól, 
hogy  Rákóczi  hadai  a  franczia  és  bajor  hadsereggel  együtt 
Récset  ostrom  alá  veszik.  1704  nyarán  úgy  tetszik,  hogy 
XIV.  Lajos  seregei  és  a  magyarok  együttes  erővel  győzel- 
meskedni    fognak    a    Habsburgok    fölött    és    Kelet-Európa 

fejlődése  döntő  fordulat  előtt  áll.  A  bécsi  angol  követ  azt 
írja,  hogy  nagyobb  a  veszély,  mint  volt,  midőn  a  török 
ostromolta  Bécs  városát,  mert  akkor  nem  két  oldalról  fenye- 
gette ellenség,  mint  most. 

Rákóczi  ezen  meglepő  sikereinek  kettős  oka  volt. 

A  franczia-német  ellentét,  a  melyen  már  régebbi  idő 
óta  az  európai  egyensúly  alapult  és  a  melynek  Thököly  is 
hasznát  látta,  most  a  spanyol  trónörökösödésnek  kérdése 
miatt  új  véres  háborút  támasztott.  A  Habsburgok  had- 
seregének nagy  része  távol  volt  Magyarországtól  és  a 
franczia  és  bajor  hadakkal  viaskodott.  A  Magyarországban 
maradt  csapatok  pedig  elmulasztották  a  kellő  pillanatot,  a 
mikor  Rákóczi  gyülevész  hadait  könnyen  szétszórhatták 
volna.  A  Magyarországban  lévő  császári  hadak,  felsőbb 
irányítás  nélkül,  erős  offensiva  helyett,  a  mely  a  lázadás- 
nak rövid  idő  alatt  véget  vethetett  és  Rákóczi  gyülevész 
csapatait  a  legnagyobb  könnyűséggel  szétverhette  volna, 
a  várak  őrzésére  szorítkoztak  és  így  a  kuruczok  terjesz- 
kedését nem  akadályozhatták  meg. 

A  másik  oka  Rákóczi  gyors  térfoglalásának  a  nem- 
zeten erőt  vett  általános  keserűség  és  elégedetlenség. 
A  magyarság  zöme  hozzá  csatlakozik,  mert  tőle  várja  a 
szabadság  visszaállítását.  Igaz  és  szent  ügyért  harczol  és 
€z  magyarázza  meg,  hogy  a  magyaroknál  kevés  ellenállásra 
talál. 

Nagy  szerencséje  volt,  hogy  a  jobbágyságot  mindjárt 
kezdetben  megnyerhette,  mert  reájok  támaszkodva,  könnyebb 
volt  neki  a  nemességet,  saját  osztályát,  megnyerni,  mint 
lett  volna  a  nemesség  mozgalma  számára  a  parasztságot 
megszerezni. 

A  nemesség  eleinte  tartózkodó,  mert  megijeszti  Rákóczi 
szövetsége  a  szegény  legényekkel  és  a  bujdosó  jobbágyokkal, 
de  hamar  megnyugszik,  hamar  látja,   hogy   R.ákóczi   az   ő 

szabadságáért  akar  liarczolni  s  ezért  nem  sokára  csatlakoz- 
nak zászlójához. 

Lassanként  a  főnemesség  egy  része  is  hozzája  áll  úgy, 
hogy  harmincz  tábornoka  közül  húsz  főnemes,  s  a  király- 
tól összehívott  pozsonyi  országgyűlésen  csak  ötvenhét 
mágnás  jelenik  meg,  részben  nem  magyar  származásúak. 
A  protestánsokat  önérdekük  Rákóczi  táborába  hajtja. 

A  katholikusok  is  sokkal  szívesebben  mennek  Rákóczi- 
val, a  hitbuzgó  katholikussal,  mint  a  hogyan  tartoltak 
Thökölyvel,  s  magyar  hazafiságuk  szavára  hallgatva,  szép 
számmal  találhatók  táborában. 

Az  alsó  papság  tekintélyes  része  kurucz  lesz,  sőt  meg 
püspök  is  van  Rákóczi  hívei  között.  A  szerzetes  Andrássy 
Miklós  iskolás  fiúkkal  kurucz  szolgálatba  lép  és  reverendá- 
ban tatár  hadat  vezet.  Korabeli  jelentés  azt  írja  róla,  hogy 
hazája  szabadsága  iránt  való  nagy  szeretetből  hagyta  el 
klastromát,  ámbár  tudós  theologus  és  híres  prédikátor  volt. 
Eperjes  bevételekor  egy  más  katholikus  pap  azt  mondja 
a  német  katonák  előtt,  hogyha  két  kurucz  lenne  az  egész 
országban,  a  kettő  egyike  ő  lenne.  Annyi  katholikus  csat- 
lakozott Rákóczihoz,  hogy  a  bécsi  udvar  szükségesnek 
tartotta  a  pápát  Rákóczi  ellen  megszólaltatni.  A  főpapság 
tartózkodó  állást  foglalt  el,  de  azért  Rákóczinak  még 
püspökhíve  is  van. 

Úgy  tetszik,  hogy  a  kurucz  szellem  áthatja  az  egész 
társadalmat.  A  népdalok  a  nép  lelke  mélyéből  merítik 
kurucz  érzelmeiket  és  hangulatukat. 

S  a  nemzet  lelki  állapotára  nézve  jellemző,  hogy  a 
nők  és  a  gyermekek,  a  kik  a  nemzet  érzelmi  világát  híven 
szokták  visszatükrözni,  még  a  szerencsétlenség  mostoha 
perczeiben  is,  a  harczi  kedv  és  az  önbizalom  hanyatlása 
korában,  szenvedélyes  kuruczok  maradtak.  Midőn  egy  apród 
a  császár   egyik   tábornokának    szemébe   mondja,    hogy   ő 


RÁKÓCZI  FÖLKELESÉRŐL  ES  ENNEK  VÁRHATÓ  EREDMÉNYÉRŐL. 


'in 


«nem  szolgál  németet,  akármilyen  jó  dolga  lenne  is*,  a 
tábornok  kifakad  és  azt  jegyzi  meg,  « hogyan  bírjak  ezekkel 
a  rebellis  magyarokkal,  mikor  még  a  magyar  gyermek  is 
ilyen  nagy  kurucz»? 

Erdélyben  Montecuccoli  azt  tapasztalja,  hogy  minden 
városban  vannak  nők,  a  kik  híreket  visznek  a  kuruczok- 
rfak  és  ezért  kénytelen  ellenük  erélylyel  fellépni. 

Rákóczi  merész  támadása  tehát  kedvező  talajra  talál. 
Kevés  császári  hadra  bukkan  és  vele  van  a  magyarság. 

De  az  a  kedvező  helyzet,  a  mely  Rákóczi  támadásai- 
nak első  évében  javára  szolgált,  elmúlt  a  nélkül,  hogy 
Rákóczinak  sikerült  volna  döntő  eredményeket  elérni.  Eugen 
berezeg  megismeri  a  veszélyt,  a  melylyel  a  Récs  felé 
irányuló  franczia-bajor  offensiva  jár  és  Németország  szívé- 
ben egyesül  kitűnő  vezértársával,  Marlborough  angol  had- 
vezérrel, s  a  bajor  és  franczia  hadakat  Hochstádtnél  (1704) 
megveri.  Ez  a  csata  a  magyar  történelemnek  is  elhatározó 
eseményévé  lesz,  a  mennyiben  a  spanyol  örökösödési 
háborúnak  a  Habsburgokra  nézve  kedvező  fordulatot  ad 
és  lehetetlenné  teszi,  hogy  Rákóczit  a  Habsburgok  nyugati 
ellenségei  megsegítsék.  A  hochstádti  csata  óta  az  európai 
háború  Ausztria  örökös  tartományaitól  elterelődik. 

A  császár  és  szövetségesei  ezóta  állandóan  nagy  győ- 
zelmeket aratnak  a  németalföldi  és  olasz  harcztereken. 
S  Rákóczi  szerencsétlenségére  a  francziák  még  a  legtöbb 
eredményt  Spanyolországban  érik  el,  a  magyar  harcztértől 
legmesszebb  eső  harcztéren,  úgy  hogy  Rákóczi  magára 
hagyva  kénytelen  a  császárral  tovább  küzdeni.  S  a  mint 
az  első  rohama  nem  járt  sikerrel,  Rákóczinak  nehéz  hely- 
zetbe kellett  jutnia. 

Jelentékeny  hadvezéri  képesség  a  magyar  harczokban 
nem  mutatkozott  sem  a  császárnál,  sem  Rákóczi  részén. 
Joggal  írja  Rákóczi,  hogy  a  magyarok  harczmodora  olyan 

tökéletlen,  mint  a  milyen  Caesar  commentárjai  szerint  a 
gallusoké  volt,  de  hogy  Caesar  nem  találkozott  a  császár 
tábornokai  között. 

A  császárnak  legtehetségesebb  hadvezérei  csak  el- 
vétve és  rövid  ideig  vannak  nálunk.  Legtöbbnyire  Lajos 
ellen  liarczolnak.  így  Eugen  berezeg  komolyabb  actiót 
nem  vezet  nálunk  és  Starhemberg.  mellette  a  legkülönb 
osztrák  hadvezér,  szintén  kevés  ideig  harczol  a  magyarok 
ellen. 

Igazi  hadvezér  a  magyarok  között  sincs.  Piákóczi  nem 
az  és  társai  sem  azok.  Bercsényi,  a  kuruczok  első  tábor- 
noka, elmés,  éles  nyelvű,  ötletes  ember,  kitűnő  szónok,  hü 
és  derék  hazafi,  vitéz  katona,  de  nem  hadvezér,  határo- 
zatlan, az  emberek  vezetésére  nem  alkalmas.  Szenvedélyes, 
igazságtalan,  és  ezért  nem  bír  társaival  megférni.  Nem 
összetartó,  hanem  inkább  bomlasztó  erő.  Rákóczinak  sok 
jó  dandárnoka  van,  sok  vitéz  lovas  vezére,  de  nagytehet- 
ségű hadvezére  egy  sincs.  Közülök  talán  Károlyiban  van 
a  legtöbb  katonai  tehetség,  de  neki  sincs  tapasztalata  és 
elsőrangú  katonának  ő  sem  bizonyult. 

A  császáriak  hibáit  a  kuruczok  nem  tudják  ki- 
aknázni és  így  a  háború  sorsát  nem  a  katonai  tudo- 
mány vagy  genie  fogja  elhatározni,  hanem  a  két  fél  erejé- 
nek egymáshoz  való  aránya.  Ez  pedig  a  magyarnak  nem 
kedvez. 

A  mint  a  döntést  az  első  támadás  meglepetése  nem 
vonta  maga  után  és  a  mint  a  harcz  hosszúra  nyúlik,  a 
dynastia  esélyei  javulnak.  A  két  küzdő  fél  között  a  nagyobb 
erő  a  dynastia  mögött  áll. 

A  császári  hadsereg  a  világ  legjobb  hadseregeinek 
egyike,  katonailag  képzett  és  az  utolsó  évek  nagyszabású 
hadjáratainak  elképzelhető  legjobb  iskoláján  ment  át.  Jó 
fegyverrel    van    ellátva,    szilárd    és    állandó    szervezetekbe 


RÁKÓCZI  FÖLKELÉSÉRŐL  ÉS  EXNEK  VÁRHATÓ  EREDMÉNYÉRŐL.   219 

van  osztva,  engedelmességhez  és  egymással  való  össze- 
működéshez  szokott  hivatásbeli  tisztikar  vezetése  alatt  áll. 
A  kuruczok  hada  nincs  kiképezve,  nagy  része  háborút  nem 
látott  és  igazában  rosszul  felszerelt  népfelkelés,  a  melyet 
egymásra  féltékeny  és  nagyrészt  laikusokból  összetoborzott 
tisztek  vezettek. 

A  császári  hadban  az  egyes  fegyvernemek  a  kor  takti- 
kájától követelt  arányban  állanak  egymáshoz,  a  kuruczok 
ellenben  csaknem  mind  lovasok. 

Rákóczi  belátja,  hogy  ez  nagy  baj  és  hogy  gyalogság 
nélkül  komoly  eredményt  nem  érhet  el,  de  sohasem  bír 
elegendő  gyalogost  szerezni.  A  nemes  nem  akar  gyalog 
szolgálni,  mert  szerinte  «csak  a  kutya  jár  gyalog».  A  mi 
gyalogságot  összeszed  Rákóczi,  az  szenved  a  legtöbbet  az 
ellenség  tüzétől,  úgy  hogy  az  utolsó  években  csak  kétezer 
gyalog  katonája  van,  a  mi  annyi,  mint  ha  semmije  se 
volna. 

Bercsényi  gyakran  sopánkodik  gyalogság  után,  Bottyán 
folyton  gyalogost  kér. 

Mindez  olyan  felsőbbséget  ad  a  császári  hadaknak,  a 
melyet  nem  pótol  a  kuruczok  nagyobb  száma  és  nagyobb 
lelkesedése. 

Téves  az  a  felfogás,  hogy  a  harczban  a  lelkesedés 
elég  és  hogy  nincs  szükség  fegyelemre  és  képzettségre. 
A  test  edzettsége,  az  engedelmesség,  a  szokás  azokat  a 
bajokat  is  elviselhetőkké  teszi,  a  melyeknek  a  lelkesedés 
nehezen  bír  ellentállani.  az  ügyesség  és  a  gyakorlat  a  lel- 
kesedés hatását  is  fokozza. 

Rákóczi  katonái  pedig  nem  edzettek,  a  háború  nél- 
külözéseit nem  szokták  meg,  s  nem  engedelmeskednek. 

A  kurucz  hadak  vitézségüknél  és  lovaglásban  való 
ügyességüknél  fogva  portyázáskor  az  ellenségre  rajta  ütő 
módszerükkel    sokszor   így   is   szép   sikert   értek  el.   Nem 

egyszer  az  ellenség  seregét  megkerülik  és  a  hátul  magukat 
biztosságban  hitt  csapatokat  meglepik  és  szétverik.  így 
tesz  Bottyán  1708-ban  a  Dunántúl,  midőn  Heisler  hadát 
Pálffy  megkerülésével  veri  meg.  így  fogja  el  Starhemberg 
generálist  egy  portyázó  kurucz  had  a  német  hadi  vonal 
mögött. 

A  kuruczok  néha  meglepő  gyorsasággal  terjeszkedtek 
és  vereségük  után  hamar  tudták  magukat  összeszedni. 
Egyes  tisztek  kiváló  bátorságot  mutatnak.  Bezerédj  72 
németet  vág  le  különféle  csatákban.  Bottyánról  és  több 
más  tisztről  azt  hiszi  a  nép,  hogy  a  golyó  nem  fogja, 
mert  annyiszor  látja  veszedelmes  helyzetben,  a  nélkül 
hogy  baja  esnék.  Két  tiszt  fogad  egymással,  hogy  ki  hoz 
ki  az  ellenségtől  megszállt  Pozsony  várából  németet.  Az 
egyik  15  lovassal  betör  egy  külső  kaput,  pár  németet  le- 
vág és  zsákmányt  hoz.  A  másik  keresztülúszik  a  Dunán, 
két  németet  levág  és  egy  foglyot  hoz.  Ilyen  bravúros 
huszárcsinyek  napirenden  vannak. 

Bercsényi,  saját  embereinek  kemény  bírálója,  elisme- 
réssel mondja,  hogy  ámbár  harczolt  a  németekkel  a  török 
ellen,  olyan  kemény  harczot  sohasem  látott,  mint  a  minő 
a  nagyszombati  csata  volt. 

Bottyán,  a  ki  szintén  sok,  a  reguláris  császári  sere- 
gek és  a  török  között  vívott  csatában  vett  részt,  a  kuruczok 
ostromáról  azt  írja:  «olyan  erős  ostromot  nem  emlékszem, 
hogy  láttam  volna,  mint  ezek  tettének »>.  (1706.) 

Főereje  a  kuruczságnak  a  lovas  bravour,  de  néha  a 
várak  védelmében  is  méltók  a  Zrínyiek  és  Dobók  hagyo- 
mányaihoz. 

így  Görgény  várát  Rátonyi  száz  emberrel  ezer  ellen 
hónapokig  védi  meg,  minden  alkut  visszautasít  és  súlyo- 
san megsebesülve  tovább  harczol,  míg  meg  nem  hal.  Árván 
maradt  katonái  keresztülvágják  magukat  az  ellenségen. 

De  a  kui'ucz  hadak  fogyatkozásai  a  várak  megvívásá- 
nál és  a  nagyobb  rendes  csatáknál  mégis  nagyon  érezhe- 
tők. Nincs  meg  bennük  az  az  egyenlő,  nem  változó,  kitartó 
erő,  a  melyet  csak  fegyelem  és  hadi  gyakorlat  útján  sajá- 
títhatni el.  « Akármicsoda  obedientiára  fogják  és  rendre  az 
magyart,))  írja  Bercsényi,  «vagy  űz,  vagy  szalad.  Még  Má- 
tyás király  idejében  sem  magyar  volt  a  fekete  had.  A  ma- 
gyar vitézséghez  magahittség  kell,  az  kapoczánt  nem  szen- 
vedő ;  vagy  «igen  rajta,  vagy  igen  szalad).. 

Nemzetünk  főgyengéiböl  eredő  fogyatkozásainkat  jel- 
lemzi szavaiban  az  éleseszü  Bercsényi,  a  melyek  éppen 
azért  voltak  nehezen  legyőzhetők,  mert  a  nemzet  lelkéből 
fakadtak. 

Az  optimismusnak  és  a  pessimismusnak  az  előbbeni 
hangulattal  járó  «igen  rajtam  és  az  utóbbival  járó  «igen 
szalad))  gyors  egymásutánban  váltakoznak  a  magyar  ember 
lelkében  és  csak  szigorú  fegyelem  és  nagytekintélyű  veze- 
tés képes  rajtuk  erőt  venni.  De  éppen  ez  nem  volt  meg  a 
kuruczoknál. 

Rákóczi  belátással  és  kitartással  igyekezett  népseregét 
katonailag  képzett  rendes  hadsereggé  átalakítani  és  a 
változó  magyar  hangulattal  megküzdeni.  Dandárokra  osztja 
nagyszámú  katonáit  és  a  különféle  vidékek  lakosságából 
külön-külön  csapatokat  próbál  formálni.  Elrendeli,  hogy  a 
megyék  a  harczra  képes  férfiakat  összeírják  és  szemmel 
tartsák,  hogy  a  behívó  parancsra  azonnal  mozgósíthatók 
legyenek,  lehetőleg  jó  fegyvereket  törekedik  szerezni,  elite- 
csapatokat  szervez  s  a  mennyire  lehetséges,  idegenből 
eredő,  hivatásbeli,  művelt  tiszteket  alkalmaz.  Fiatal  neme- 
sek részére  iskolát  állít  fel,  hogy  belőlük  jó  tiszteket  nevel- 
jen. Czélját  azonban  mégsem  éri  el. 

Katonái  eleinte  maguktól  választott  tisztek  alatt  szol- 
gálnak. Ezek  között  pedig  züllött  existentiák,  sőt  haramiák 

is  vannak,  a  kik  nem  tudnak  engedelmeskedni  és  inkább 
gondolnak  rablásra,  mint  az  ellenség  legyőzésére.  A  nemesi 
felkelés  szintén  maga  által  választott  tisztek  vezetése  alatt 
áll.  Később  ugyan  Piákóczi  maga  nevezi  ki  a  saját  csapatai 
főbb  tisztjeit  és  a  többieket  az  ezredesek  s  ekkor  már  reá- 
termett  emberek  is  állnak  rendelkezésére,  de  a  rendi  tár- 
sadalom természetes  fokozatai  kötik  meg  Rákóczi  kezét  és 
akadályozzák  meg  azt,  hogy  mindig  a  legalkalmasabbakat 
léptesse  elő.  Főnemest  alig  állíthat  köznemes  alá,  s  köz- 
nemest nemes  alá.  Társadalmi  állás  és  protektio  többet 
nyom  az  érdemnél.  A  táborban  e  miatt  sokan  elégedetlen- 
kednek, de  nehéz  volt  e  tekinteteket  mellőzni,  mert  a 
mikor  fegyverre  akarja  szólítani  a  nemzetet,  ennek  elő- 
ítéleteivel és  természetes  rangfokozataival  számolnia  kell, 
különben  sokféle  befolyás  fordulna  ellene.  A  nagyurak 
közül  azonban  csak  kevesen  termettek  arra  az  állásra,  a 
melyet  elfoglalnak.  S  nehéz   közöttük   fegyelmet   tartani. 

Bercsényi  helyesen  írja  neki:  «a  kurucz  vezérek  mind- 
egyike azt  hiszi  magáról,  hogy  ő  a  legokosabb  s  legjobb  s 
azt  cselekszi,  a  mit  akar  s  haragszik,  ha  nem  javalja  azt 
Nagyságod,  s  azt  nem  cselekszi,  a  mit  ő  prsescribál  pedig 
csak  egyfelé  látnak  mindenkor)).  Nem  egyszer  valódi  kupak- 
tanácsok döntenek  stratégiai  vagy  taktikai  kérdésekben.  Maga 
Rákóczi  gyakran  panaszkodik  azon,  hogy  nem  engedelmes- 
kednek neki.  Esterházynak  írja:  « Ezeket  hozza  magával  a 
sok  tisztnek  értetlen  tanácsa  és  mások  parancsolatja  nem 
fogadása-).  Bercsényinek  szemére  hányja,  hogy  parancsait 
megváltoztatja.  Károlyinak  azt  írja:  «ha  mind  dispositiói 
végbe  mentek  volna,  nem  tudom,  eddig  hogy  járt  volna  a 
német.  Én  is  meguntam  az  ilyen  fogyatkozásokat  (engedet- 
lenségeket)  és  megesküdtem,  hogy  valakik  a  parancsolato- 
kat véghez  nem  viszik,  nem  kímélem  töUök  az  akasztófát*. 
Máskor  szintén  Károlyinak  azt  írja:   <'dispositiómnak   csak 

azok  a  követői,  a  kik  akarják)).  Az  olyan  rossz  vadász- 
falkára emlékezteti  ez  eljárás,  a  melynek  minden  kopója 
más  és  más  nyomot  követ. 

Valóban  igaza  van  panaszaiban.  Maga  Károlyi  enge- 
detlensége volt  a  nagyszombati  és  a  zsibói  csatavesztés 
oka  s  mint  Rákóczi  írja,  Zsibón  meg  kellett  elégednie 
azzal,  hogy  Károlyi  hadai  «megsiratának  a  hegytetőről ». 
Károlyi  parancs  ellenére  elmaradt,  de  azért  semmi  bántó- 
dása sem  esett.  Büntetés  helyett  jóakaró  dorgálásban  ré- 
szesült. 

Kisebb  hibákért,  engedetlenségért,  pontatlanságért 
Rákóczi  nem  meri  vezéreit  megbüntetni.  Azt  írja  Bercsényi 
rólnk,  hogy  « ezeket  az  urakat  jobb  megölni,  mint  disgus- 
tálniw,  mivel  pedig  kicsinységekért  bajos  volt  őket  meg- 
ölni és  erre  legkevésbbé  Rákóczi  volt  kapható,  tényleg 
büntetlenek  maradtak. 

Rákóczi  maga  érzi,  hogy  nem  eléggé  szigorú  tábor- 
nokaival szemben,  de  nem  mer  másképpen  cselekedni. 
Tábornokai  túlságosan  hatalmasak.  Maga  panaszolja,  hogy 
«nem  olyan  mérges,  a  mint  kellene >>,  mert  «az  időt  is  az 
időhöz  keh  mérni'). 

Kemény  szívre  és  vasakaratra  volna  Rákóczinak  szük- 
sége, hogy  rendet  teremtsen,  de  lágy  a  szíve  és  határo- 
zatlan a  jelleme. 

Midőn,  mint  bujdosó,  új  támadásra  gondol,  egészen 
másképpen  akarja  a  háborút  viselni,  mint  tette  a  múltban. 
Főleg  azon  van,  hogy  idegen  katonákból  álló  segélyhadat 
szervezzen  s  ne  legyen  többé  kénytelen  a  magyar  urak 
iránt  annyi  kímélettel  viseltetni,  mint  azelőtt,  mikor  nem 
volt  módja  idegen  hadtestre  támaszkodni. 

Katonai  ismerete  a  magyarok  közül  általában  kevésnek 
van  és  sok  a  seregben  a  teljesen  műveletlen  elem.  A  magyar 
faj    mostoha   körülmények    között   él,    Mátyás    király    óta 

müvelése  czéljából  semmi  sem  történt,  fegyelmezve  nem 
lett,  állandó  magyar  sereg  Zrínyinek  és  Esterházynak  ipar- 
küdása  ellenére  nincs,  csak  természetes  tehát,  hogy  Rákóczi- 
nak nem  sikerült  megfelelő  tiszteket  teremteni.  Még  a 
háború  vége  felé  is  1709-ben  azt  írja  róluk:  « balgatag  s 
magok  kárukon  ennyi  hadakozás  után  is  nem  tanuló 
tiszteim*. 

S  az  idegen  tisztek  nem  pótolhatják  a  magyarokat. 
Azzal  rontják  tekintélyüket,  hogy  nem  ismerik  a  magyar 
harczmodorát  és  franczia  módra  akarnak  verekedni.  Rákóczit 
is  hibáztatják  sokan,  mert  rájuk  hallgat. 

Jó  tisztikar  hiányában  meddő  maradt  Rákóczinak  az 
a  törekvése,  hogy  fegyelmezett  és  jól  kitanított  hadsereget 
szervezzen  s  hogy  erőt  vegyen  a  fölkelő  sereg  természetes 
fogyatkozásain. 

A  legjobb  kurucz  csapatban  is  csak  ritkán  van  kitar- 
tás a  védelemben.  A  sánczokban  nem  állja  ki  a  rohamot, 
panaszolja  Bercsényi. 

Rákóczi  különösen  elégedetlen  a  kuruczok  régi  harcz- 
modorával,  Thököly  hadnagyaival.  Fájlalja,  hogy  Károlyi 
hallgat  reájuk.  Maró  gúnynyal  írja  tábornokairól,  hogy  az 
szokott  lenni  «a  kapitányoknak  dicső  princípiuma,  hogy 
apró  és  lopó  portákkal  lopják  ki  az  németet ».  Levágnak, 
elfognak  egy-egy  németet,  de  ezekből  «hol  béres,  hol  szolga 
lett,  a  kiket  a  gaz  szélén  nyomorítottak  meg  s  a  kikkel 
aztán  «nagy  triumfussal  szaladtak  vissza  lopó  uraimék». 
Eleinte  ezen  önmagukban  értéktelen  portyázok  is  haszno- 
sak voltak.  Gyorsan  ellepték  az  országot,  az  ellenséget 
félrevezették,  mert  azt  hitték  róluk,  hogy  nagyobb  had- 
lestek előőrsei,  most  azonban  már  kiismerték  ezt  a  tak- 
tikát és  Rákóczi  panasza  szerint  «az  ellenség  nem  fél 
senkitől*). 

Mindezeknél  fogva  Rákóczi  a  hadak  nagyobb  cent  rali- 

sálását  ajánlja  Károlyinak,  «mert  soha  az  országnak  s  az 
hadaknak  jobb  szívet  nem  fog  Kegyelmed  csinálni,  mintha 
maga  erejét  megmutatja  nékiek,  se  az  ellenséget  jobban 
csonkítani,  mint  az  ilyenekkel ». 

Némely  kurucz  csapat  annyira  fegyelmezetlen,  hogy 
1709-ben  Bercsényi  seregének  nagy  része,  midőn  béke- 
alkuról hall,  kijelenti,  hogy  nem  harczol,  ha  megadják 
szabadságukat  s  fegyverszünetet  sürget.  « Ilyen  kutya  az  a 
rossz  magyar »  —  fakad  ki  Bercsényi. 

A  kuruczok  zsákmányolnak  és  zsarolnak.  Megesik, 
hogy  magának  a  föhadvezérnek,  Bercsényinek  szekereit 
is  kirabolják  «páiinkától»  részeg  jászok. 

Győzelmük  után  széjjelfütnak,  hogy  haza  vigyék  szer- 
zeményüket, vereségük  esetében  meg  azért,  hogy  családju- 
kat elrejtsék,  vagy  megvédjék.  Másszor  meg  azért  mennek 
széjjel,  mert  otthonukban  nincs,  a  ki  vessen,  arasson. 
Bercsényi  azt  írja,  hogy  «fél  a  szürettől,  mert  üres  lesz  a 
tábor ».  Az  e  korból  fönmaradt  levelek  telvék  panaszszal 
a  munkáskéz  hiánya  miatt.  «Sok  helyütt  alig  maradt 
némely  faluban  öt  vagy  hat  ember. »  A  ki  maradt,  nem 
akar  dolgozni.  «A  ki  van  is,  csak  maga  akaratát  követi." 
«A  paraszt  ember  félelme  elfogyott,  az  én  becsületem 
megcsonkult »,  panaszolja  az  egyik  birtokos. 

Általában  nehéz  a  megélés  és  irtóztató  a  szenvedés. 
Szünetel  a  munka  és  sehol  sincs  élet  és  vagyonbeli  biz- 
tosság. Nincs,  a  ki  megvédje  a  családot,  a  házat,  a  termést. 
Ezt  bizonyítják  e  kor  írásainak  szüntelen  keservei.  Lapoz- 
gassunk kissé  a  siralmak  e  könyvében. 

«A  hajdúk  is  nem  a  vár  oltalmára,  hanem  pusztí- 
tásra valók.*  «A  legények  úgy  töltik  szüntelen  idejüket, 
nagy  istenkáromlással,  lövöldözéssel  és  részegedéssel.»  «Az 
egész  hazának  lakosai  igen  megzendültek.))  «Az  egész  föld 
megrezzent.))   « Mivel  helyünk  lakosainak  jobb  része  a  hadba 

ment,  a  sok  jövőjáró  ember  rútul  mocskol,  szidalmaz, 
kötöz  és  ver  bennünket.*)  «A  faluban  alig  lehet  korcsma, 
a  korcsmárost  is  megölik. »  «Pénz  nélkül  megiszszák  a  bort 
a  hadak. »  Ha  munkára  kényszerítik  a  jobbágyot,  « veréssel, 
öléssel  fenyegetnek*. 

Ezek  és  ilyenek  a  kurucz  kor  panaszai. 

Perényiék  siránkoznak,  hogy  a  jobbágy  az  uraság 
ellen  fordul,  pedig  nem  azt  tartja  Urunk  parancsolata, 
«hogy  a  mely  jobbágy  kuruczczá  lészen,  földesurát  maga 
örökségéből  hajtsa  ki,  erdeitől  eltiltsa,  vámot,  dézsmát, 
régi  szent  királyok  adományait  földesuruktól  elvegyék ». 

Jobbágyaik  őket  "illetlen  bestelensigekkel,  adta  s 
teremtette  mondásokkal  minden  szemérem  s  irtózás  nélkül 
szüntelen  illetik ». 

Pongrácz  meg  azon  sóhajt,  hogy  cselédei  mind  a 
maguk  akaratát  követik. 

Borbála  Györgyhöz  bemegy  egy  kurucz,  «nem  katona, 
hanem  tolvaj*.  S  midőn  kitiltják,  azt  mondja,  <«neki  sem 
fejedelem,  sem  generális  nem  parancsoló  s  lövöldöz. 
«A  gyermekünk  harisnyáján  is  átment  a  golyóbis.* 

Ilyen  állapotok  mellett  tehát  nem  lehet  csodálkozni, 
hogy  a  katona,  a  ki  megteheti,  haza  szökik  és  védeni 
akarja  szeretettjeit  és  vagyonának  roncsait. 

A  kuruczok  nincsenek  állandóan  fegyver  alatt.  <« Egyik 
jön,  a  másik  megy»,  így  panaszolja  Bercsényi  ezt  a  <'natio- 
nale  malum')-ot.  A  « vármegyék  mind  eloszolnak,  százból 
tiz-husz  marad*,  panaszolja  máskor.  Sohasem  lehet  bizto- 
san tudni,  hányra  számíthatni  valamely  vállalat  végre- 
hajtásánál. Rákóczi  katonái  többnyire  önkéntesek,  saját 
fegyverük  és  saját  lovuk  van,  ügy  hogy  már  ennél  fogva 
sem  könnyű  őket  megfékezni  és  együtt  tartani  a  táborban. 
A  nagy  számú  seregnek  csak  csekély  része,  mint  mondják 
öt  vagy  hat  ezer  ember,  valósággal  harczra  képes. 

Bercsényi  gyakran  panaszkodik  katonáira,  kevés  olyan 
embere  van,  a  kivel  « kemény  dolgot  próbálhatna".  Elnézte 
hadait  és  négyezer  között  nem  látott  ötszázat  harczra  valót. » 
« Olyan  a  mi  dolgunk,  mondja  máskor,  mint  a  magyar 
vendégség,  sok  a  tál,  ein  Stikel  dórt,  ein  Stikel  hier,  sok 
a  diversiónk,  nincs  resistentiára  való  hadunk. » 

Forgách  azon  panaszkodik,  hogy  a  korponai  csatában 
a  hajdúk  nem  akartak  támadni,  «csak  állottak,  mint  a 
barmok)). 

A  jó  katonát  a  fegyelmezetlen  rossz  katona  szökése 
gyakran  magával  ragadja. 

Egy-egy  vesztett  csata  után  néha  csaknem  az  egész 
hadsereg  széjjelszalad.  így  járt  1704-ben  Károlyi  a  Dunántúl. 

A  hadak  rosszul  vannak  ruházva.  Hidegben  télen 
rongyosan  nem  bírják  a  szolgálatot. 

Azt  jelentik  Sennyey  tábornoknak,  «hogy  a  hajdúk 
szöknek,  nem  tehetek)).  «Egy  rossz  gubában  s  egy  rossz 
ingben  van,  az  üdö  igen  hideg  és  a  strázsálás  sok. » 

Kellő  számú  jó  fegyver  sincs.  1707-ben  Rákóczi  azt 
látja,  hogy  a  székelyek  bottal  akarnak  az  ellenség  elé 
menni.  A  gömöriek  közül  csak  ha.tvankettönek  van  puskája, 
a  többi  bottal,  kaszával  van  felfegyverkezve.  Agyú  általá- 
ban kevés  van. 

Ilyen  körülmények  között  Rákóczi  gyakran  a  legény- 
séggel szemben  sem  mer  kellő  szigort  kifejteni.  Egy  ízben 
azt  írja:  «érzii),  «szánja))  a  katona  morgását,  de  ha  az  ü 
eszén  járnék,  magának  sem  lesz  jó,  nekem  is,  hadd  morog- 
jon hát  szegény,  hamarább  megbékélek  én  vele,  mintsem 
a  némettel.  Majd  felváltom  karácsony  után  más  haddal, 
kinyújtózkodik  a  felesége  mellett,  megunja  magát,  elfelejti 
bosszúját  és  visszajön.)) 

S  a  pénz  hiánya  is  lehetetlenné  tesz  valóban  ered- 
ményes   hadakozást.    Rákóczi    vagy   nem    ad    csapatainak 

zsoldot,  vagy  olyan  rézpénzzel  fizeti  őket,  a  mely  értékét 
vesztette.  Egy  ízben  kénytelen  katonáinak  azt  mondani : 
vegyék  szivükbe  a  dicsőséget  fizetés  gyanánt.  « Hogyha 
akárki  nyereségért  szolgálni  kivan,  a  fizetésnek  renunciál- 
jon,  hanem  ha  tatár  módon  esztendőre  egy  tallérral,  köd- 
mönnel,  korbácscsal  megelégszik.  Ha  peniglen  hazafiságá- 
hoz képest  magáért,  gyermekeiért  fegyvert  fogván,  azoknak 
szabadságáért  illendőképpen  kivan  hadakozni,  nyereségnek 
tartsa  ellensége  életének  elfogyását,  annak  megveretését  és 
nem  a  rácz  rongyos  hátabőrit  és  a  német  hasogatott  kön- 
tösét.» 

Mindezen  hátrányokhoz  és  nehézségekhez  járult  az, 
hogy  nem  az  egész  nemzet  sorakozik  Rákóczi  mellé.  Egy 
része  labancz  marad.  A  magyar  urak  közül  ugyan  kevesen 
tartanak  az  udvarral,  de  azért  ennek  is  van  jelentősége, 
mert  nem  egy  gazdag  arisztokrata  van  közöttük.  S  ha 
KoUonicsnak  azon  törekvése,  hogy  a  jobbágyságot  a  magyar 
nemesség  ellen  izgassa,  hiúnak  bizonyult,  annyi  mégis 
sikerült  neki,  hogy  a  nemzetiségek  egy  részét  a  magyar 
ügytől  elvonja.  Rákóczi  idejében  történik  meg  először, 
hogy  a  nem  magyar  ajkú  lakosság  egy  része  a  magyar 
nemesség  ellen  fordul  és  az  udvar  mellé  sorakozik,  a  mi 
azóta  a  magyar  önállóságért  folytatott  harcz  egyik  fő- 
veszélye  maradt.  Ez  a  harcz  a  Kollonicstól  Törökországból 
betelepített  szerbek  részéről  indul  meg  és  egy  félreértés 
következtében  különösen  szenvedélyessé  válik.  A  kuruczok 
nem  tudtak  semmit  azon  megegyezésről,  a  mely  a  szerbek 
között  és  Károlyi  között  létrejött  és  az  utóbbinak  Ígéreté- 
vel ellentétben  egypár  szerb  falut  megtámadtak,  ez  pedig 
a  szerbeket  végleg  az  udvar  karjai  közé  hajtotta.  A  szerbek 
nyílt  csatában  nem  bírnak  helytállani,  de  irtóztató  pusztí- 
tást vittek  végbe  a  magyar  vidékeken  s  mivel  a  hadi  állást 
hátulról   is   fenyegették,   a  kuruczok   ellentálló    képességét 

jelentékenyen  apasztották.  S  állami  életünknek  állandó 
gyengéjeképen  a  magyar  és  a  szerb  között  mindkettőjük 
kárára  gyűlölet  fejlődött  ki,  a  melynek  hatása  az  1848.  és 
1849-diki  események  kapcsában  a  mai  napig  érezhető. 

A  magyar  társadalom  bizalmatlanságát  a  szerbek  iránt 
bizonyítják  Károlyi  Sándor  feleségének,  a  nemes  lelkéért 
és  jótékonyságáért  híres  Barkóczy  Krisztinának  levelei. 
« Keresztelt  töröknek »,  « ebből  szakadt  rácz  pogánynak » 
nevezi  őket  s  nem  akar  ráczoktól  lakott  vidékre  sem  menni, 
mert  mint  írja,  «jobban  félnék  köztük,  mint  az  ellenségtől, 
a  mint  gyűlölnek  az  ebek». 

Ezen  kívül  Horvátországot  ekkor  sikerült  először  a 
bécsi  befolyásnak  Magyarországtól  elvonni.  A  Habsburgok 
korában  a  horvátok  a  szomszédságukban  levő  osztrák 
tartományoktól  kaptak  a  törökök  elleni  védekezés  czéljából 
pénzt  és  katonát  és  ezzel  Ausztria  befolyása  rájuk  nagyon 
megerősödött,  Magyarországé  ellenben  megapadt,  úgy  hogy 
Pálffy  János  bán  Rákóczit  horvát  sereggel  támadja  meg. 

Az  országnak  törvényes  kormányzásától  elvont  határ- 
széli részei  is  mind  a  magyar  nemzet  ellenségeinek  támasz- 
tékául szolgálnak. 

Sokfelé  kell  tehát  a  magyarnak  küzdenie  és  saját 
országának  népességére  és  anyagi  erejére  sem  számíthat 
teljesen  az  amúgy  is  nehéz  harczokban. 

De  nagy  szerencséjére  nem  pártol  el  tőle  valamennyi 
nemzetiség.  A  magyarországi  németek  zöme  nem  szakad 
el  a  magyaroktól.  Mint  protestánsokat  a  vallásszabadság 
ügye  őket  a  kuruczokhoz  köti. 

A  tótok  és  ruthének  javarésze  is  hű  volt  a  magyar- 
hoz. Rákóczit,  midőn  bejött  az  országba,  ruthén  papok  és 
jobbágyok  mindenütt  lelkesen  fogadták,  a  kik  a  császáriak 
izgatásai  ellenére  hozzá  mindvégig  hűek  maradtak.  Bercsényi 
írja  egy  katonáról,  hogy  «szenicei  fiu,  tót   szegény,    mégis 

magyar  az  lélek  benne ».  Máskor  azzal  dicsekszik,  hogyha 
gyalogosa  volna,  « örömmel  gyünne  az  tótság,  kivel  már 
madarat  foghatok".  Ha  kétezerén  is  jönnek  a  kuruczok  a 
faluba,  a  tótok  örülnek  rajtuk.  «Egy  füttyentésre)*,  írja 
továbbá,  tízezer  tót  is  összegyűlne.  A  tót  nép  hazafias 
érzelmeiről  tanúskodik  az  a  népdal  is,  a  mely  azt  mondja: 
«Nem  tudok  én  semmi  tótul,  mert  én  magyar  vágyom. 
Hej,  mikor  én  kurucz  voltam  Rákóczi  vojnában. »> 

Tótok  szép  számmal  szolgálnak  is  Rákóczi  zászlaja 
alatt. 

És  az  oláhok,  a  kiknek  nagy  része  később  magyar- 
ellenesnek bizonyultak  és  1848-ban  ádáz  gyűlölettel  támad- 
tak reánk,  Rákóczi  harczaiban  még  velünk  tartottak.  Sokan 
szolgáltak  a  kurucz  seregben  s  az  oláh  lakosság  nem  egy- 
szer kelt  fel  a  labanczok  ellen.  Néhány  román  Rákóczit 
bujdosásában  is  elkísérte. 

A  románok  viselkedése  annak  is  volt  tulajdonítható, 
hogy  Leopold  nem  kedvezett  a  görög-keleti  egyháznak, 
hanem  a  katholikus  egyházzal  való  uniót  propagálta,  Rá- 
kóczi pedig  ebbe  az  ügybe  nem  avatkozott  bele.  Legfőbb 
oka  azonban  az  oláhok  és  a  többi  nemzetiség  hű  maga- 
tartásának az  volt,  hogy  együtt  élve  a  magyarral  mester- 
séges izgatásoknak  ki  nem  téve,  megvolt  az  együttérzés 
a  különböző  fajok  között.  A  magyar  nem  bántotta,  nem 
magyarosította  a  nem  magyar  ajkú  jobbágyokat  s  a  termé- 
szetes érdekközösség,  a  mely  az  együttlakásból  származott, 
éppen  úgy  egymáshoz  kötötte  a  különböző  származású 
nemeseket,  mint  a  jobbágyokat.  Mivel  nincs  különbség  a 
jogban  s  a  magyar  és  a  nem  magyar  nemes  egyenlő  szabad- 
ságban, a  magyar  és  a  nem  magyar  jobbágy  pedig  egyenlő 
szolgaságban  él,  a  nemesi  szabadság  minden  nemesnek, 
a  jobbágyi  érdek  minden  magyarországi  jobbágynak  egy- 
aránt szivén  feküdt  és  a  társadalom  különböző  rétegeihez 

tartozók  ugyanazon  impulsusok  hatásánál  fogva  egymáséhoz 
hasonló  eljárást  is  követtek. 

A  szerbek  új  jövevények  voltak  és  a  bécsi  kormány 
czélzatosan  külön  szervezetet  adott  nekik  és  függetlenné 
tette  őket  a  magyaroktól.  Ezért  lettek  a  széjjelhúzó  és 
magyarellenes  politika  első  képviselőivé. 

Mindezeknél  fogva  tehát  a  gyengébb  fél  kétségen  kívül 
a  magyar  volt. 

Rákóczi  érzi  ezt.  Nincsenek  illusiói.  S  mert  érzi,  hogy 
fegyvereinek  ereje  egymaga  alig  fogja  czéljához  eljuttatni, 
fölkelésének  kezdetétől  fogva  állandóan  kettős  irányban 
fejt  ki  diplomatiai  nagy  munkát. 

Először  is  minden  igyekezetével  azon  van,  hogy  segít- 
séget kapjon  a  külföldtől.  A  magyar  szabadságot  csak 
nemzetközi  szilárd  szövetségek  segítségével  reményli  ki- 
vívhatni és  föntarthatni. 

Ezen  kívül  állandó  érintkezést  keres  a  bécsi  udvarral 
is  és  mindig  íönn  akarja  tartani  annak  a  lehetőségét,  hogy 
vele  megegyezzék. 


vni.  FEJEZET. 

RÁKÓCZI    KÜLPOLITIKÁJA    ÉS    BÉKEALKUJA. 

Rákóczi  főleg  a  franczia  szövetségbe  helyezi  bizalmát. 
Csak  akkor  merte,  mint  maga  írja,  a  szabadságharczot 
megindítani,  a  mikor  a  spanyol  örökösödési  háború  már 
kiütött  és  így  XIV.  Lajos  segítségére  bizton  vélt  számít- 
hatni. De  nem  elégszik  meg  a  franczia  királylyal  való 
paraUel  actióval,  hanem  írásbeli  szerződésre  akar  vele  lépni 
és  biztosítani  kívánja,  hogy  a  franczia  nélküle  a  császárral 
békét  ne  kössön.  Lajos  ezt  többször  meg  is  igéri,  erre 
irányuló  írásos  és  formális  kötelezettséget  azonban  soha- 
sem vállal. 

Lajos  nem  akarja  magát  lekötni  az  övénél  kisebb  hata- 
lomnak, a  mely  úgy  is  reája  szorult.  A  Rákóczi-mozgalomra 
szüksége  volt,  mert  vele  tetemesen  megkönnyebbült  az  ő 
helyzete.  De  a  kurucz-harczot  nem  Rákóczival  kötendő 
szerződéssel  akarja  föntartani,  hanem  azzal,  hogy  Rákóczit 
olyan  cselekedetekre  ingerli,  a  melyek  kibékülését  a  bécsi 
udvarral  lehetetlenné  teszik.  S  ezen  törekvése  sikerrel  is  jár, 
mert  Rákóczi  azon  czélból,  hogy  Lajossal,  a  ki  azt  hajto- 
gatja, hogy  más  uralkodónak  alattvalóival  szerződést  nem 
köthet,  mégis  szövetkezhessek,  az  ónodi  országgyűlésen 
(1707)  a  végleges  elszakadást  mondatja  ki.  Lajos  azonban 
ekkor  sem  szerződik  vele.  Bekövetkezik  az,  a  mit  neki 
megjósoltak,  de  a  mit  elhinni  nem  akart.  Beigazolódott,  a 
mit  Vetésy,  Rákóczinak  párisi  követe  jelzett,  a  midőn  azt 

írta  a  fejedelemnek,  hogy  ne  bízzék  XIV.  Lajosban,  mert 
ez  a  király  már  sok  embert  vitt  jégre  és  barátsága  olyan, 
mint  a  nádból  formált  bot,  a  mely,  ha  reá  támaszkodni 
akarunk,  összetörik  és  egyik  darabjával  még  meg  is  sebe- 
síti kezünket.  S  igaznak  bizonyult  Vetésy  azon  hite  is, 
hogy  abban  az  esetben,  ha  Rákóczi  a  Habsburgokat 
trónjuktól  megfosztja,  a  nélkül,  hogy  magának  a  franczia 
szövetséget  biztosította  volna,  ez  a  szövetség  nem  is  fog 
létrejönni,  mert  ekkor  Lajos  nem  fog  többé  attól  félni, 
hogy  Rákóczi  Leopolddal  kibékül.  Lajos  csak  azt  akarja, 
hogy  Rákóczi  a  hidakat  maga  mögött  rombolja  le. 

Lajos  úgy  bánt  el  Rákóczival,  mint  a  hogyan  elbánt 
Thökölyvel,  felhasználta,  de  kedvéért  egy  szikrányival  sem 
tett  többet,  mint  a  mennyi  önmagának  volt  javára.  Pénzt 
ad  neki  és  néhány  tisztet  küld  szolgálatába;  de  sem 
nagyobb  hadat  nem  juttat  el  hozzá,  sem  formális  és  állandó 
szerződést  nem  köt  vele,  az  utolsó  években  pedig  még  a 
megígért  segítséget  sem  utalja  ki  részére.  A  franczia  barát- 
ság semmiképpen  sem  bizonyult  kielégítőnek.  Keserves 
tapasztalatokkal  járt.  Nemcsak  Vetésy  jelentése  vált  be 
igaznak,  hanem  beigazolódott  Wratislaw  osztrák  minis- 
ternek  szomorú  jóslata  is,  a  ki  rámutató (t  arra,  hogy 
Lajos  király  a  miatta  tönkrement  fejedelmek  számára 
egész  kórházat  állíthatna  föl  és  hogy  Rákóczi  is  úgy  járhat, 
mint  járt  a  bajor  választó  fejedelem,  a  kinek  kedvező 
békeajánlatokat  tettek,  a  ki  azonban  ezeket  nem  fogadta 
el,  mert  bízott  a  franczia  segítségben,  s  bünhödésképpen 
elvesztette  koronáját  és  földönfutóvá  lett.  Midőn  ez  a  jóslat 
is  beteljesedik  és  Lajos  mostohán  bánik  vele,  Rákóczi 
keseregve  írja,  hogy  Lajos  úgy  tett  vele,  «mint  a  kifacsart 
narancs  héjával*  szoktak  tenni. 

De  még  mielőtt  ez  a  szomorú  vég  bekövetkezett, 
világos  volt,  hogy  a  franczia  támogatás  nem  lesz  kielégítő. 

Rákóczi  tehát  más  szövetséges  után  is  néz.  Török- 
országot nem  akarja  segítségül  hívni.  Jó  viszonyban  igyek- 
szik vele  lenni,  korlátolt  számú  hadat  többször  kér  tőle, 
csapatokat  szeretne  az  albánok  között  toborozni,  s  bizo- 
nyítgatja, hogy  mennyivel  elönyösebb  a  portára  nézve 
a  magyar  szomszédsága,  mint  a  császáré,  a  ki  mindig  ter- 
jeszkedni és  hódítani  kivan.  Egyszer  arra  akarja  a  fényes 
portát  reávenni,  hogy  a  velenczei  köztársaságot  a  császár 
megtámadására  unszolja,  másszor  pedig  a  Havasalföldet 
kéri  tőle,  a  mely  a  szuUánnak  alávetett  keresztény  feje- 
delem alatt  állott,  s  a  melyet  Erdélylyel  együtt  arra  akar 
használni,  hogy  azt  a  katonai  erőt  fokozza,  a  mely  a  magyar 
szabadságot  szolgálta.  De  Rákóczi  a  török  uralom  megújulá- 
sát nem  óhajtja  és  gondosan  óvakodik  tőle,  hogy  « igáját 
nyakunkra  hozzák».  Mint  magyar  és  keresztény  ember 
visszaborzad  attól  a  gondolattól,  hogy  az  a  nagy  csapás 
megismétlődjék,  a  mely  hazájának  annyi  szenvedést  és 
annyi  kárt  okozott.  Thökölyt  megrója  a  törökkel  kötött  szö- 
vetség miatt  és  maga  nem  követi  el  azt  a  hibát,  a  melyért 
mostoha  atyját  korholja.  Sokkal  jobban  ismeri  nemzete  tör- 
ténetét, hogysem  újra  a  pogány ságra  merjen  támaszkodni. 

Egész  politikájában  a  régi  példákon  okul.  Rocskai, 
Rethlen  és  Thököly  Magyarországának  és  magyar  politi- 
kájának utolsó  és  legnemesebb  képviselője.  Politikai  con- 
ceptiójának  talán  egyetlenegy  atomja  sem  új,  mert  hiszen 
a  szabad  királyválasztás,  az  arany-bullának  ellentálló  joga, 
Erdély  önállósága  már  régtől  fogva  a  magyar  politika  fő- 
jelszavai  voltak.  A  Habsburgok  trónrajutása  óta  a  nemzet 
bennök  kereste  önállósága  főbiztosítékait.  Rákóczinak  az 
a  törekvése,  hogy  a  magyar  békét  az  európai  általános 
békébe  beleilleszsze,  szintén  elődjeinek  traditiójához  tarto- 
zott, a  külföldi  fejedelmek  kezességét  pedig  már  Bocskai 
és  Thököly  is  meg  akarták  szerezni. 

Egyesegyedül  a  török  szövetség  traditióját  nem  veszi 
át  Erdély  fejedelmeitől.  E  részben  sokkal  élénkebben  él 
benne  a  Zrinyiek  hagyománya,  mint  a  Rákócziaké  s  a  régi 
kuruczoknak  politikai  eszméjét  az  új  helyzethez,  a  törökök 
legyőzésével  bekövetkezett  új  állapotokhoz  alkalmazza.  Pedig 
legelső  tanácsosa,  Bercsényi,  időnként  a  török  felé  hajol. 
A  régi  időkre  emlékeztető  módon  azt  írja:  «a  törököt  csak 
nem  szeretem,  de  gyűlölöm  a  németet.*  Rákóczi  tekintete 
inkább  észak  felé  terelődik,  mint  délkelet  felé,  észak  felé,  a 
hol   a   hatalmi  helyzet  mélyreható  válságon  ment  ekkor  át. 

A  XVIII.  század  első  évtizede  az  újkori  Európa  tör- 
ténelmének egyik  legvéresebb  szaka.  Háborúban  van  egy- 
mással Európának  csaknem  minden  népe.  Gibraltártól 
Finnországig  vad  öldöklés  folyik.  Míg  a  nyugati  világot  a 
spanyol  korona  örökösödésének  kérdése  borítja  lángba, 
addig  északkeleti  Európában  XII.  Károly  svéd  király  mér- 
téket nem  ismerő  becsvágya  és  csodás  vakmerősége  I.  Péter 
orosz  czár  messzelátó  politikájával  és  vasakaratával  ütkö- 
zik össze. 

Rákóczi  a  két  harcztér  mindegyikének  eseményeit 
hazája  javára  szeretné  gyümölcsöztetni.  Ő  maga  részese  a 
Nyugat-Európában  dúló  harcznak.  Egész  vállalkozása  azon 
a  reményen  alapult,  hogy  azok  a  hatalmak,  a  melyek  a 
spanyol  örökösödési  harczban  a  császár  ellen  foglaltak 
állást,  őt  győzelemre  fogják  segíteni,  midőn  azonban  azt 
látja,  hogy  reménye  nem  vált  be,  minden  igyekezetével 
azon  van,  hogy  az  északi  harcz  hőseit  nyerje  meg  a  maga 
számára  és  hogy  őket  a  császár  ellen  irányítsa. 

XII.  Károly  minden  izében  protestáns  és  nagy  elődjé- 
nek, Gusztáv  Adolfnak  szerepét  szeretné  vinni,  nem  igazo- 
latlan tehát  Rákóczinak  az  a  reménye,  hogy  megnyerheti 
a  magyar  vallásszabadság  ügyének. 

E  reménye  megvalósulásához  Rákóczi  1707-ben  állott 

legközelebb.  Ekkor  Károly,  miután  győzelmes  csatákban 
megverte  Péter  czárt  és  ennek  szövetségesét,  Ágoston 
lengyel  királyt,  koronájától  is  megfosztotta,  s  miután  Len- 
gyelországnak Lescinski  Szaniszló  személyében  új  királyt 
adott,  a  letett  Ágoston  királyt  saját  otthonában.  Szász- 
országban is  üldözőbe  vette  és  ezzel  a  német  birodalom 
semlegességét  megsértve,  annak  a  határát  fegyveres  kézzel 
átlépte.  E  szerint  már  megvolt  a  casus  belli  és  bármely 
pillanatban  megkezdődhetett  a  svéd-német  háború. 

Károly  több  hónapon  át  Szászországban  vesztegel  és 
Németországot  rettegésben  tartja.  Rákóczi  minden  erejét 
megfeszíti,  hogy  Károlyt  további  aggressióra  reávegye.  De 
az  ellentábor  sem  tétlen.  A  császárnak  és  szövetségesei- 
nek érdekében  Marlborough  megy  Károlyhoz,  hogy  sze- 
mélye és  dicsősége  varázsával  Károlyt  a  támadástól  vissza- 
tartsa. Az  angol  nagy  hadvezér  hamar  észreveszi,  hogy 
nincs  miért  félniök  attól,  hogy  Károly  a  francziáknak  és 
Rákóczinak  segítségére  menjen,  mert  lelkén  még  mindig  a 
régi  nagy  szenvedély  uralkodik  és  hogy  a  gyűlölet  lángja 
lobban  föl  szemében,  mihelyt  Péter  czárról  esik  szó. 
S  Marlborough  nem  is  csalódik.  Károly  megegyezésre  jut 
a  császárral  a  sziléziai  protestánsokat  illetőleg,  a  kiket 
védelme  alá  vett,  s  Oroszország  ellen  fordul. 

Ezzel  sokat  veszített  Rákóczi.  Egy  csapásra  megváltoz- 
hatott volna  az  erőknek  egymáshoz  való  aránya,  ha  Károly- 
nak eddig  le  nem  győzött  hadserege  hátulról  támadja  meg 
a  császáriakat.  Rákóczi  legvérmesebb  reményei  is  meg- 
valósulhatnak, ha  sikerül  neki  az  északi  háború  győzelmes 
hősét  a  nyugati  harczokba  belekeverni. 

Rákóczinak  azonban  több  vesszője  van  nyilán. 

Károlynak  nagy  ellenfelét,  Pétert  is  meg  akarta  ügyé- 
nek nyerni  és  ebben  némi  eredményt  ért  el. 

A    mikor    a    czárnak    addigi    szövetségesét.    Ágoston 

királyt,  Károly  arra  kényszerítette,  hogy  a  lengyel  trónról 
lemondjon  és  a  svédekkel  békét  kössön,  Péter  nem  ismeri 
el  a  Károlytól  trónra  emelt  Lescinskit,  hanem  a  lengyelek 
számára  más  királyt  keres.  Péter  első  sorban  Rákóczira 
gondol,  a  kit  arra  is  föl  akar  használni,  hogy  szövetsége- 
sével, a  franczia  királylyal,  együtt  közte  és  Károly  között 
békét  közvetítsen. 

Ptákóczi  Péternek  e  közeledését  a  maga  czéljaira 
akarja  hasznosítani.  A  lengyel  trónt  kész  elfogadni,  de 
nem  magáért  a  trónért,  hanem  azért,  hogy  Péter  barát- 
ságát megnyerje.  Létre  is  jön  a  szövetség  közte  és  Péter 
között,  egyelőre  ugyan  nem  a  császár  ellen  és  a  magyar 
szabadság  érdekében,  de  azért  mégis  megtörténik  e  czél 
felé  az  első  lépés  és  tovább  él  Rákócziban  a  remény,  hogy 
előbb  vagy  utóbb  Magyarországnak  is  megszerezheti  a  czár 
támogatását.  De  az  eredmények  várakozásainak  nem  felel- 
nek meg.  XII.  Károly  nem  akar  Péterrel  békét  kötni  és 
meg  akarja  őt  is  fosztani  trónjától,  a  melylyel  úgy  vél 
rendelkezhetni,  mint  a  hogyan  tett  a  lengyellel.  Az  élet- 
harcz  a  két  titán  között  tovább  folyik  és  Nyugat  ügyeibe 
egyikük  sem  avatkozhatik  bele.  A  harcz  a  magyar  határt 
északnyugattól  délkeletig  végig  kiséri,  de  át  nem  lép  rajta. 
S  Rákóczi  hiába  vár  segítséget.  Hasonló  a  sorsa  ahhoz  a 
gazdáéhoz,  a  ki  epedve  nézi,  miképpen  környékezik  határát 
a  felhők,  a  nélkül,  hogy  száraz  talaját  megáztatnák.  Végül 
a  pultavai  csata  (1709)  Északkelet  sorsát  eldönti. 

Oroszország  győzelmesen  kerül  ki  a  tusából.  A  czél- 
tudatosan  számító  és  a  nagyobb  nyers  erő  kerekedik  felül. 

Rákóczi,  a  ki  eddig  mind  a  két  féllel  tárgyalt  és 
reményét  egy  olyan  béke  létrehozatalába  vetette,  a  melyet 
ő  közvetítene,  most  íőleg  Pétertől  várja  a  szerencsét. 

Rákóczi  conceptiója  az,  hogy  Péter  védelme  mellett 
egy  magyar-lengyel  szövetség  álljon  fönn.   E   végből  kész 

a  magyar  királyságot  a  czár  fiának  is  odaadni,  s  hajlandó 
uralkodónak  azt  megválasztatni,  a  kit  Péter  ajánl.  Később 
legalább  azt  akarja  az  oroszoktól  elérni,  hogy  Munkács 
várát  szállják  meg  és  ott  védjék  meg  öt  és  a  neki  még 
megmaradt  országrészt,  a  nélkül,  hogy  a  császárral  a  czár 
ezért  háborút  kezdjen. 

De  Péter  nem  nagyon  bízix  benne  és  érdekei  is  mások. 

Föczélja  az,  hogy  a  svédekkel  kedvező  békét  kössön. 
De  erre  nemcsak  Rákóczit  és  a  francziákat  használja  föl. 
hanem  a  császárt,  Angliát  és  Hollandiát  is. 

A  czár  egész  egyéniségének  megfelel  és  messzelátó 
politikájának  természetes  következménye  volt  az,  hogy  mi- 
képpen Lengyelországban  döntő  befolyást  szerzett  magá- 
nak, Magyarországban  is  törekedjék  hatalomhoz  jutni. 
Nagyszabású  tervei  vannak  a  Keletre  vonatkozólag.  Kétség- 
telenül érezte,  hogy  terveinek  szolgál  azzal,  ha  Magyar- 
ország kormányzását  magától  függőben  bírja  tartani. 

De  e  tekintetben  sem  követeli  meg  érdeke  azt,  hogy 
föltétlenül  Rákóczi  pártjára  álljon.  Nem  nagy  különbség 
reá  nézve,  hogy  a  császár  mellett  vagy  Rákóczi  mellett 
száll-e  síkra.  Mindkét  esetben  megerősítené  prestigejét  a 
Keleten.  Mindig  kész  tehát  alihoz  a  félhez  csatlakozni,  a 
mely  a  kivánt  békét  a  svédekkel  meg  tudja  neki  szerezni, 
de  egyik  fél  kedvéért  sem  bocsátkozik  új  kalandokba. 

Péter  nagysága  éppen  azon  alapult,  mint  egyáltalában 
minden  nagy  államférfiúé,  hogy  ráismert  távolabbi  érde- 
keire és  ezeket  sem  hanyagolta  el,  de  alája  tudta  őket 
rendelni  a  közvetlenebb,  az  égetőbb  szükségnek.  Ez  pedig 
a  svéd  háború  befejezése  volt,  a  melyet  sürgőssé  tett  még 
az  is,  hogy  Károly  király  a  pultavai  csata  után  török  terü- 
letre szökött  és  ott  mindent  megtett,  hogy  a  szultánt  a 
czár  ellen  izgassa.  Rákóczi  harczának  végső  perczeiben  a 
török-orosz  háború  meg  is  indul. 

Pétertől  tehát  szép  szónál  többet  senki  sem  nyerhet. 
Még  azt  az  igéretét  sem  váltja  be,  hogy  Pvákóczit  a  lengyel 
trónra  emeli. 

A  magyar  ügyekbe  való  beavatkozása  lehetőségét 
mindig  nyitva  tartja,  Rákóczival  az  utolsó  perczig  alku- 
dozik és  azzal  is  biztatja,  hogy  rövid  idő  múlva  egész  had- 
seregével Buda  vára  ellen  fordul,  de  semmit  sem  tesz  és 
Rákóczit  segítségben  nem  részesíti. 

Rákóczi  Poroszország  megnyerésére  is  kísérletet  tett. 
Poroszország  a  császár  pártján  volt  és  katonái  a  francziák 
ellen  harczoltak,  a  miért  uralkodója,  ez  ideig  brandenburgi 
választó  fejedelem,  a  királyi  czímet  is  megkapta.  A  berhni 
udvarnak  ez  a  szövetsége  azonban  nem  szüntette  meg  a 
féltékenységet  a  bécsi  udvar  iránt  és  így  nem  zárta  ki 
annak  a  lehetőségét  sem,  hogy  frontváltozásra  bírható  és 
a  franczia  párt  számára  megnyerhető.  Számottevő  egyének 
képviselték  a  Habsburgok  elleni  politikát  a  királynál. 
Rákóczi  a  magyar  korona  felajánlásával  remélt  Frigyesre 
hatni,  a  ki  nem  is  utasította  ridegen  vissza  az  ajánlatot; 
de  mégis  a  régi  politika  javára  döntött  és  a  császár  mel- 
lett kitartott.  Rákóczi  tehát  sehol  sem  ért  czélt,  sehonnan 
sem  bírt  segítséget  szerezni. 

Rákóczi  gyengébb  ellenfeleinél  és  ezért  külső  segítséget 
keres,  de  éppen  ezért  nem  jut  hozzá.  Rákóczi  diplomatiai 
küldöttjei  uruk  aránylagos  gyengeségének  zsibbasztó  hatását 
mindenütt  erezik.  Jellemzően  írja  Klement,  a  londoni  követ, 
hogy  "Anglia  jóval  többet  tenne  felségedért,  ha  kereske- 
delmére haszon  háramolnék  e  viszonyból ;  látván  azonban, 
hogy  számára  semmi  közvetlen  előny  nem  kínálkozik  be- 
lőle :  némi  indolentia,  a  melylyel  itt  a  távol  eső  országok 
iránt  viselkednek)),  nem  fogja  megengedni,  hogy  « valami 
jelentékeny  történjék  érettünk*.  Nem  akarják  miattunk  a 
császárt  megharagítani,    írja   egy  másik  alkalommal. 

S  Vetésy  Parisban  fájdalmasan  érzi  elhagyatottságát, 
a  mely  Rákóczi  balsikere  arányában  nöttön-nö.  Azt  a  nagy 
igazságot  írja  meg:  « Aztán  a  nagyok  rendszerint  felfalják 
a  kicsinyeket  és  szerencsétlenségünkre  mi  vagyunk  a  leg- 
kisebb." Ha  a  párisi  kabinet  Pvákóczi  követeléseit  színleg 
magáéivá  is  teszi,  ez  Vetésy  véleménye  szerint  csak  arra 
való,  hogy  a  francziák  a  maguk  számára  «jobb  föltételeket 
nyerjenek  a  császártól". 

Máskor  Vetésy  magának  XIV.  Lajosnak  panaszolja 
el,  hogy  miniszterei  azt  tartják:  «A  nagy  fejedelmek  érdeke, 
midőn  háborúban  állanak  egymással,  miszerint  az  egyik 
a  másik  alattvalóit  fellázítsa,  de  ha  megegyeznek",  akkor 
nem  védik  meg  a  felkelők  érdekeit,  «mert  ez  kölcsönösen 
érzékeny  kárukra  fordulhatna ». 

Rákóczi  külpolitikája  nem  vezethetett  tehát  a  kívánt 
eredményhez.  Azok,  a  kiknek  segítségét  kéri,  a  császárt 
valamennyien  erösebbnek  tartják,  mint  őt  és  ezért  a  ma- 
gyarok miatt  a  németekkel  össze  nem  vesznek. 

Az  a  sok  harcz,  a  melyet  a  nemzet  egy  század  óta 
szabadságáért  folytatni  kénytelen  volt  és  az  a  sok  szen- 
vedés, a  melyben  családjának  és  magának  része  volt, 
Rákóczi  szívét  a  dynastiától  teljesen  ehdegenítette.  Ö  maga 
a  legsúlyosabb  büntetés  terhe  alatt  élt :  halálra  és  vagyon- 
vesztettségre  volt  ítélve.  Anyja  és  mostoha  atyja  szám- 
kivetettségben voltak.  Atyja  pénzzel  váltotta  meg  életét. 
Nagyatyja,  Zrínyi  Péter,  a  vérpadon  múlt  ki.  Nagyanyja 
fogságban  volt  és  nagybátyja,  az  utolsó  Zrinyi,  már  szintén 
Leopold  tömlöczében  ült,  hogy  onnan  sohase  meneküljön. 
Mindez  benne  az  elszakadás  vágyát  érlelte  meg. 

Ehhez  az  a  hite  is  járult,  hogy  mivel  a  török  hadak- 
nak régi  félelmes  volta  már  meggyengült,  Magyarország 
többé  nem  szorult  okvetetlenül  olyan  szövetségesre,  mint 
a  minő   a  Habsburg-dynastia   volt.   Bizonyos   tehát,   hogy 

Rákóczi,  ha  teljesen  gyözelmeskedhetnék,  helyreállítaná  a 
független  magyar  királyságot. 

Állandóan  foglalkozik  is  ennek  a  gondolatnak  a  meg- 
valósításával. Ónodon  kimondja  a  Habsburgok  trónvesztett- 
ségét.  S  több  jelöltje  is  van  a  királyságra.  A  legkomolyabb 
és  az,  a  kire  a  legtöbbször  gondol,  a  vitéz  bajor  választó- 
fejedelem .  í,  ti  francziák  szövetségese.  De  a  hochstádti 
csata  után  a  bajor  fejedelem  elveszti  saját  országát  és 
kénytelen  távol  hazájától  franczia  szolgálatba  állni.  Nem 
is  bírna  haddal  Magyarországba  eljutni,  úgyhogy  a  Szent 
István  koronájára  vonatkozó  tervéről  ő  maga  is  lemond. 
Ekkor  Rákóczi  a  franczia  királyi  herczegre,  majd  a  porosz 
trónörökösre  gondol.  Szász  Ágost  lengyel  király  meg- 
választásáról is  szó  van. 

De  a  sok  jelölt  közül  egyik  sem  vállalkozik  a  trón 
megszerzésére,  mert  egyikök  sem  bízik  a  sikerben. 

Rercsényi  büszkén  írja:  «Rizony  találtunk  udvarlót, 
mi  szép  leány  ez  a  regina  Hungarise.')  Udvarlóra  talált 
ugyan,  de  férjre  nem,  mert  valamennyien  észrevették,  hogy 
a  hozomány  nagyon  kétséges. 

Ezért  Rákóczi  hajlandó  kitűzött  czéljából  engedni. 
Tisztában  van  vele,  hogy  Magyarország  gyengébb,  mint  a 
császár.  Látja,  hogy  saját  erejével  a  Habsburgok  hadait 
le  nem  győzheti.  Nap  nap  után  tapasztalja,  hogy  nem  bír 
szövetségesre  sem  találni,  s  ezért  mindig  kész  a  császárral 
békét  kötni.  E  végből  kezdettől  fogva  tárgyal  vele.  Ámbár 
szive  vágyának  az  elszakadás  felelne  meg,  készségesen  le- 
mondana róla. 

Nagy  a  különbség  Rákóczi  és  Kossuth  politikája  között. 

Rákóczi  kezdettől  fogva  a  legjobbnak  az  elszakadást 
találná,  de  az  utolsó  perczig  is  mindig  kész  más  alapon 
békét  kötni. 

Kossuth  eleinte  nem  is  gondol  az  elszakadásra,  később 

Gróf  Andrúsxíj  Gyula  :  Fvnmar adásunk  okai.  ■'" 

azonban  az  elszakadásban  látja  az  egyetlen  helyes  nemzeti 
politikát  és  mindvégig  az  inkompatibilitás  elvi  álláspontjá- 
hoz ragaszkodik. 

Rákóczi  még  mint  emigráns  is  kész  a  királyt  elismerni 
és  vele  békét  kötni,  mert  ö  mindig  azon  az  állásponton 
van,  a  mint  több  levelében  és  fiaihoz  intézett  tanácsában 
kifejti,  hogy  «az  igazságos  harcznak  csak  jó  béke  lehet  a 
czélja>^.  Ha  a  régi  szabadság  új  garanciákkal  volna  bizto- 
sítható, mindig  készségesen  belenyugodnék  a  Habsburgok 
uralkodásának  fönmaradásába,  olyan  megegyezést  azonban 
nem  fogad  el,  a  mely  állandó  béke  megteremtésével  nem 
kecsegtet.  « Bizony  mohón  nyelném  eh>,  írja  «az  osztrák 
háztól  nyújtott  megaranyozott  étket,  ha  nem  tudnám,  hogy 
a  gyógyszerészek  is  meg  szokták  aranyozni  labdacsaikat, 
hogy  azok  szép  külső  színe  elpalástolja  keserűségüket  és 
e  példából  nem  tanultam  volna,  hogy  nem  mind  arany, 
a  mi  fénylik'). 

Többször  mondja,  hogy  150  év  óta  hétszer  kellett  a 
nemzetnek  kardot  rántani  szabadságáért  és  hogyha  most 
óriási  erőfeszítésekkel  sem  ér  czélt,  «nem  lesz  képes  még 
máskor  is  harczba  szállani*.  Királyi  Ígéretekre  pedig  sem- 
mit sem  ad. 

Rámutat  arra,  hogy  Thököly  idejében  is  amnesztiát 
adott  a  király,  de  « azokat  a  csalárd  szinyő  amnesztiaadá- 
sokat követi  az  eperjesi  theátrum  és  más  egyéb  delegátus 
commissiók,  a  melyek  Bocskai  és  az  eleim  solemnis  trak- 
tája  után  sohasem  következtének*). 

Már  zsenge  korától  kezdve  érezte  a  király  Ígéreteinek 
megbízhatatlanságát  és  ez  még  most  «is  íziben  van». 
A  munkácsi  várnak  átadásakor  anyjával  kötött  szerződést 
megszegik,  őt  magát,  mint  fiatal  embert,  a  Leopold  király- 
tól néhány  évvel  azelőtt  szentesített  törvény  ellenére,  meg- 
idézés    nélkül     elfogják    és    törvényes     bíráitól    elvonják. 

A  Leopold  király  világos  esküjével  és  Ígéreteivel  megerő- 
sített törvényeket  mellőzik. 

Ezért  írja  Rákóczi  azt,  hogy  « hamis  a  német,  meg 
akar  minket  csalni))  és  « tanuljunk  a  magunk  példáján ». 
Ezért  írja  azt,  hogy  « annyi  megszegett  eskü,  annyi  meg- 
sértett törvény,  annyi  ártatlanul  párolgó  vér»  után  «a  szét- 
tört igát))  újra  nem  kívánja  felvenni,  hanem  inkább  « győzni 
vagy  halni  készw,  mint  hogy  rossz  békét  kössön. 

Ezért  mondja  az  angol  követnek,  hogy  « Jobban  sze- 
reti a  becsületes  halált  karddal  a  kezében,  mint  a  szégyen- 
teljes életet  a  rabszolgaságban*),  a  melyet  a  nemzetnek 
szenvednie  kellene,  ha  a  császár  uralmának  magát  bizto- 
sítékok nélkül  alávetné. 

Ezért  akarja  Rákóczi  a  békekötésben  a  magyar  sza- 
badságot két  irányú  támasztékkal  ellátni :  külpolitikaiakkal 
és  belpolitikaiakkal.  Mivel  nem  bízik  a  király  Ígéreteiben 
és  esküjében,  a  magyar  békét  a  nemzetközi  békébe  akarja 
beleilleszteni,  s  azt  követeli,  hogy  a  béke  megtartásáért 
idegen  államok  kezességet  vállaljanak.  E  nélkül,  mondja  a 
kuruczoknak  Vaytól  szerkesztett  védőirata,  üvegre  épülne 
az  egész  alkotás  és  hamar  összeomlanék.  Rákóczi  Anglia 
és  Hollandia  kezességét  kívánja,  mert  ezek  a  protestáns 
és  szabad  államok  érdekelve  vannak  a  magyar  vallás- 
szabadság és  a  magyar  alkotmány  föntartásában  és  nagy 
szolgálataiknál  fogva  szavuk  a  bécsi  udvarnál  döntő  súlyú. 
S  még  ezen  kívül  Svédországnak,  Poroszországnak,  Lengyel- 
országnak és  néha  Velenczének  és  a  német  birodalomnak 
is  kezességét  szeretné  megszerezni. 

Nemzetközi  hatalmas  védelem  alá  akarná  helyezni  a 
magyar  szabadságot. 

A  követelt  belső  biztosítékok  között  a  legfontosabbak 
egyike  a  német  hadsereg  kivonulása.  A  török  veszély  meg- 
szűntével   elmúlt   a   seregek   itt   tartásának   minden    oka. 

16* 

A  régi  törvények  és  a  magyar  névnek  becsülete  egyaránt 
megkövetelik,  hogy  az  idegen  hadak  az  országból  kivonul- 
janak. Egetö  szükség  van  arra,  hogy  helyettük  nemzeti  kato- 
naság szerveztessék.  A  nemzet  elszokott  a  háborúskodás- 
tól és  elvesztette  a  képességet,  hogy  önmagát  megvédje. 
Rákóczi  azt  is  követeh,  hogy  ha  idegen  zsoldosokra  mégis 
szükség  találna  lenni,  ők  is  a  magyarok  iránt  való  hűségre 
esküdjenek. 

Rákóczi  a  nemzetnek  azt  a  régi  kívánságát  is  meg 
akarja  valósítani,  hogy  az  egész  kormányzat,  beleértve  a 
katonai  és  a  külügyeket,  a  magyarok  kezében  legyen,  még 
pedig  függetlenül  az  udvari  hatóságoktól.  A  hadügyek  ve- 
zetését a  magyar  rendektől  választott  főkapitányra  akarja 
bízni. 

Ezen  kívül  Rákóczi  az  1687-diki  alkotásokat  el  akarja 
törölni,  a  melyek  segítségével  I.  Leopold  a  dynasztia  ha- 
talmát fokozta. 

Első  sorban  az  elsőszülöttségi  örökösödési  jog  volt 
szálka  a  szemében. 

Az  angol  követtel  szemben  a  fejedelem  reámutat  arra. 
hogy  Ausztria  és  Magyarország  között  a  viszony  olyan, 
mint  Anglia  és  Skóczia  között,  a  melyek  mindegyike  ön- 
álló állam.  Külön  alkotmányuk  és  törvényhozásuk  van  és 
csak  a  fejedelem  személyének  azonossága  egyesíti  őket,  a 
Habsburg-dynasztia  azonban  úgy  tesz,  mint  ha  viszonyunk 
Ausztriával  olyan  volna,  mint  Angliával  szemben  Irlandé. 
a  mely  Angliának  alájavetett  országa  volt. 

S  a  dynastiának  ezen  eljárását  főleg  annak  tulajdo- 
nítja, hogy  a  magyar  koronához  örökjogot  szerzett. 

Rákóczi  azt  tartja,  hogy  mióta  Magyarország  a  dy- 
nastiának örökös  birtoka  lett.  a  Habsburgok  úgy  akarják 
kormányozni,  mint  a  többi  örökös  tartományokat,  a  hol 
jóval  több  joguk  volt,  mint  nálunk,  a  helyett,  hogy  a  ma- 

gyár  törvények  szerint  kormányoznák.  A  Habsburgok,  mint 
született  és  állandó  királyai  az  országnak,  benne  az  ural- 
mat föltétlenül  birni  vélik,  tekintet  nélkül  arra,  hogy  meg- 
tartják-e a  koronázáskor  tett  Ígéreteiket. 

Abba  bele  tudnak  nyugodni  a  kuruczok,  hogy  a  ki- 
rályi czím  és  rang  örökölhető  legyen,  de  már  a  közhata- 
lomnak föltétlen  öröklését  nem  ismerhetik  el,  mert  ez  csak 
a  magyar  törvények  és  jogok  újra  való  megerősítésének 
föltétele  mellett  következhetik  be.  Magyarország  nem  egy- 
szerű tulajdona  az  osztrák  háznak,  itt  nincsenek  a  királynak 
jobbágyai  (Leibeigene),  hanem  szabad  országlakók  élnek  itt, 
a  kiknek  jogai  épen  olyan  szentek,  mint  a  király  jogai,  s  a 
kik  fölött  csak  az  uralkodhatik,  a  ki  törvényeiket  megtartja 
és  jogaikat  tiszteli.  Többször  hivatkozik  Rákóczi  Angliára, 
a  melynek  királya  örökösödés  útján  jut  a  trónra,  de  azért 
mégis  csak  a  törvények  szerint  kormányozhat. 

Rákóczi  az  új  esküformát  és  ennek  szerencsétlen  szö- 
vegezését is  rosszalja  és  vissza  akarná  áUítani  az  alkot- 
mányt védő  törvényeknek  névszerinti  fölsorolását  magá- 
ban foglaló  azon  esküt,  a  melyet  még  I.  Leopold  is  letett. 

A  kuruczok  arról  a  jogról  sem  akarnak  lemondani, 
hogy  szabadságaikat  karddal  kezükben  védjék  meg.  Most 
is  ezzel  a  jogukkal  élnek.  Ennek  a  jognak,  «a  szabadság 
lelkének'),  mint  Vay  Adam  mondja,  köszönhetik  őseik,  hogy 
az  alkotmányt  meg  birták  védeni  és  a  jövőben  is  szükség 
lesz  a  « természeti  jogban »  gyökerező  fegyveres  önvédelemre. 

S  attól  is  tartanak  a  kuruczok,  hogy  az  aranybulla 
záradékának  törlését  a  dynastia  úgy  értelmezi,  mint  ha 
vele  a  nemzet  elismerte  volna,  hogy  a  törvény  kötelező 
ereje  nem  terjed  ki  a  királyra  oly  módon,  a  mint  ez 
szabad  országokban  divatozik,  hanem  csak  az  országla- 
kosoknak szól. 

Rákóczi  Erdély  önállósága  helyreállítását   is   követeli. 


246  VIII.  FEJEZET. 

Erdélynek  ugyanazt  a  szerepet  szánja,  a  melyet  ez  az  or- 
szág Bocskai,  Bethlen  és  I.  B^ákóczi  György  alatt  vitt.  Azt 
kívánja  elérni,  hogy  Erdély  a  magyar  szabadság  fölött, 
mint  elismert  nemzetközi  jogi  személy,  Szent  István  koro- 
nája felsöbbségének  elismerése  melleit  őrködjék.  S  maga 
akar  ezen  történelmi  föladatra  vállalkozni.  Óriási  birtokai, 
Erdélynek  hatalmi  eszközeivel,  alkotnák  az  ünnepélyes 
szerződés  és  külföldi  kezességek  mellett  biztosított  ma- 
gyar szabadság  hátvédjét.  De  kapható  lesz-e  a  császár  az 
ilyen  békére? 

A  császáriak  a  legszívesebben  karddal  teremtenének 
rendet. 

Stepney,  a  bécsi  angol  követ,  a  ki  béketáigyalásokat 
közvetít,  többször  kifejezi  azon  gyanúját,  hogy  az  udvar 
nem  is  akar  Bákóczival  megegyezésre  jutni.  Azt  írja,  hogy 
Bécsben  a  jezsuiták  és  a  bigott  katholikusok  dominálnak 
és  nem  akarnak  a  protestánsoknak  jogokat  adni,  hogy 
egyes  miniszterek  és  tábornokok  a  háborúban  meggazda- 
godnak és  az  elkobzandó  vagyonokra  számítanak,  mások 
meg  elvből  ellenségei  a  szabadságnak,  s  hogy  a  kincstár 
is  többet  vár  a  győzelemtől,  mint  a  békétől. 

Stepney  úgy  látja,  hogy  ők  Magyarországban  «al)so- 
lut  hatalommal  akarnak  kormányozni  és  a  békével  is  csak 
ennek  az  útját  akarják  egyengetni)),  s  megjegyzi,  hogy  a 
bécsi  államférfiak  «ostobának  tartják  a  világot,  mert  apró 
fogásaik  és    szegényes   ravaszkodásaik   nagyon   áttetszők)). 

A  béketárgyalások  közben  az  angol  követ  gyakran  ki- 
fakad a  császári  biztosok  ellen.  Azt  mondja,  az  eredmény- 
hez semmi  sem  kellett  más,  csak  több  önmérséklet  és  óva- 
tosság annak  a  részéről,  a  ki  a  császár  nevében  a  tárgyalá- 
sokat vezette,  a  ki  ellentmondás,  kritika,  kicsinyes  boszantás 
által  vélte  az  egyetértési  és  békülést  előmozdítani,  neki  pedig 
azt  írják  Hágából,  hogy  a    császárnál:   minden   katholikus 

híve  kivétel  nélkül  a  tűzzel  és  vassal  való  gyógyítást 
ajánlja. 

Stepney  többször  felveti  Bécsben  azt  a  kérdést,  hogy 
miért  küldenek  mindig  idegen  embereket  a  béketárgyalá- 
sokra s  miért  nem  magyarokat? 

Az  angol  államférfiú  többször  hibáztatja  Rákóczit  is, 
de  jóhiszeműségében  és  komoly  akaratában  a  béke  létre- 
hozatalára nem  kételkedik  annyira,  mint  a  császáréban. 

Palmes,  Stepny  utódja,  is  azon  a  nézeten  van,  hogy 
az  osztrákok  a  magyarokkal  nem  akarnak  megegyezni,  ha- 
nem végleg  meg  akarják  őket  törni. 

Azt  írja,  hogy  a  magyarok  a  részvétet  és  szabadsá- 
got megérdemlik,  s  hogy  annyira  szereti  őket,  hogy  érde- 
kükben mindent  elkövet.  De  attól  tart,  hogy  hiában  re- 
mélnek ezzel  az  udvarral  tárgyalni. 

De  ezen  tulajdonképpeni  hangulata  ellenére  is  az  ud- 
var kénytelen  tárgyalásokat  folytatni,  főleg  Anglia  és  Hol- 
landia sürgetése  miatt,  a  mely  hatalmaknak  minden  érdeke 
azt  kívánja,  hogy  a  császár  a  magyarokkal  békét  kössön 
és  egész  erejét  a  francziák  ellen  fordítsa,  mert  kü- 
lönben nekik  kell  az  ellenök  való  harcz  összes  terhét  vi- 
selniök.  Hollandiában  egy  időpontban  olyan  nagy  az  elé- 
gedetlenség, hogy  az  angol  miniszterek  azt  hiszik,  hogy  ez 
a  hatalom  a  szövetséget  fölbontja  és  a  francziákkal  békét 
köt,  ha  a  Habsburgok  a  magyar  harcznak  nem  vetnek 
véget,  a  mi  miatt  a  francziák  elleni  háború  terhének 
oroszlánrésze  őket  sújtja. 

Stepney  nem  csak  angol  érdekből,  hanem  a  magyarok 
iránt  érzett  valódi  rokonszenvből  is  a  béke  apostolává  vá- 
lik. Fáj  a  szivének,  hogy  angol  vérrel  és  pénzzel  szerzett 
győzelmeit  a  császár  arra  használja  fel,  hogy  az  angolok 
hitsorsosait  üldözze.  Sajnálta  «a  szerencsétlen*)  nemzetet, 
a  melyet  a  császár  tábornokai  és  miniszterei  « a  nyomor  és 

a  kétségbeesés  legalsó  fokára »  akarnak  jultalni.  Mint  olyan 
ország  fia,  a  mely  csak  az  imént  ment  át  azon  a  dicső 
forradalmon,  a  mely  az  alkotmányt  megmentette  (1688),  s 
mint  olyan  állam  képviselője,  a  melynek  akkori  törvényes 
rendje  a  forradalomra  vezethető  vissza,  Stepney  megérti, 
hogy  a  magyarok  nem  fogadják  el  a  bűnbánó  forradalmárok 
szerepét  és  hogy  nem  kérnek  kegyelmet,  hanem  mint  sza- 
badságért küzdő  nemzet  ünnepélyes  és  kétoldalú  szerző- 
dést kivannak  urukkal  kötni. 

Mindezen  motívumok  hatásánál  fogva  Stepney  a  béke 
érdekében  fáradságot  nem  ismerő  tevékenységet  fejt  ki. 
Hivatkozik  azokra  a  nagy  szolgálatokra,  a  melyeket  Anglia 
és  Hollandia  a  császárnak  tettek,  hivatkozik  a  franczia  há- 
ború érdekeire,  a  melyek  annyit  szenvednek  a  magyar  har- 
czok  miatt.  A  török  támadás  lehetőségével  ijeszt,  a  mely 
elszakítaná  a  császártól  egy  hadjárat  alatt  az  egész  or- 
szágot. Rámutat  arra,  hogy  a  császár,  mint  összes  népei- 
nek atyja,  kétszeresen  veszít,  midőn  megengedi,  hogy 
az  osztrákok  és  a  magyarok  egymás  országait  pusztítsák. 
Olyan  érvekkel  él,  a  melyeket  megszégyenítő  lehetett  ide- 
gentől hallani.  Oly  melegen  szól  az  egyes  magyar  követe- 
lésekről, hogy  lehetetlenné  válik  Bécsben,  s  hogy  a  bécsi 
miniszterek  kérésére  az  angol  kormány  kénytelen  őt  vissza- 
hívni. 

S  szövetségesein  kívül  a  királyt  a  labancz  urak  is 
minden  alkalommal  arra  kérték,  hogy  áUítsa  vissza  a  ma- 
gyar alkotmányt.  A  kuruczok  legtöbb  követelését  helyesnek 
ítélték  ők  is.  Ptákóczi  sérelmeinek  túlnyomó  nagy  részét 
ők  is  magukévá  tették.  A  bécsi  kormány  kénytelen  volt 
meggyőződni,  hogy  nálunk  nincs  talaja  az  absolut  kormány- 
formának, hogy  az  a  rendszer,  a  mely  ellen  Rákóczi  kardot 
rántott,  itt  senkit  sem  elégít  ki  és  hogy  föntartása  eseté- 
ben Magyarországból  erőt  meríteni  nem  lehetséges. 

Már  Esterházy  Pál  nádor  is  megunta  mellőzését.  Oly 
kevéssé  hallgatnak  reá,  hogy  kastélyába  vonul  és  duzzog. 
Annyira  cl  van  keseredve,  hogy  mikor  1707-ben  tanács- 
kozásra hívják  meg,  el  sem  megy  oda,  a  hová  hi^^ák. 
H iában  labancz,,  hiában  hü  a  dynastiához  annyira,  hogy 
a  gyanú  nem  férhet  hozzá,  még  sem  hallgatnak  reá,  mert 
magyar  és  mert  erről  néha  meg  is  emlékezik.  Noha  nem 
birja  magát  az  erélynek  azon  hangjára  elhatározni,  a  mely 
kivánatos  volna,  s  noha  éppen  nem  olyan  önálló  és  bátor, 
mint  a  milyen  atyja  volt,  s  a  vallás  kérdésében  teljesen 
vak,  még  ő  is  a  magyar  törvények  helyreállítását  taná- 
csolja, s  ezért  Bécsben  még  neki  sincs  semmi  súlya.  Atyja 
kisebb  ok  miatt  is  kész  volt  lemondani  állásáról,  de  Pál 
erre  nem  szánja  el  magát,  hanem  megtartja  hivatalát. 
Ezért  a  történtekkel  járó  erkölcsi  felelősségben,  ámbár  nem 
helyeselte  azokat,  ő  is  osztozik  és  Magyarországban  annyira 
elvesztette  befolyását,  hogy  közvetítését  a  kuruczok  el  sem 
fogadják. 

Kívüle  a  két  Pálffy  volt  a  legfőbb  oszlopa  a  császári 
pártnak,  de  ők  is  az  enyhe  eljárásnak  és  a  magyarokkal 
való  megegyezésnek  voltak  a  hívei.  Pálffy  Miklós  volt  az 
egyetlen  magyar,  a  ki  rendesen  részt  vett  a  magyar  ügyek 
tárgyalásával  megbízott  és  idegenekből  álló  titkos  tanácsosi 
bizottság  üléseiben.  A  bécsi  udvar  a  labanczokat  is  mel- 
lőzte  és   teljesen  német  kormányzást  alapított  meg. 

A  magyar  tanács  panaszkodik,  hogy  nem  hallgatják 
meg  és  hogy  a  király  mindent  az  udvari  hatóság  útján 
végez,  a  mit  Stepney  is  többször  hibáztat. 

A  labanczok  közül  leginkább  Széchenyi  Pál  kalocsai 
érsek  válik  ki.  a  ki  évekkel  előbb  elsőnek  mert  Kollonics 
terve  ellen  szót  emelni  és  a  kiről  Pvákóczi  azt  mondja, 
hogy  magyar  érzésű  és  magyar  külsejű  volt.  Most  azt 
meri  az  egyik  miniszternek  írni,   hogy   a   sérelmek   alapja 

a  királyi  szó  meg  nem  tartása.  A  hazafiságnak  és  kö- 
telességtudásnak  sok  martyrja  van  és  közöttük  többen 
vannak,  a  kiknek  megkapóbb  és  véresebb  a  tragédiájuk, 
mint  az  érseké,  de  azért  kevesen  szenvedtek  annyit,  mint 
ő,  a  ki  hiában  törekedett  az  udvar  és  a  kuruczok  körében 
békülékeny  szellemet  fejleszteni,  hiában  utazott  a  táborba 
és  onnan  vissza  az  udvarhoz,  hiában  maradt  hű  a  király- 
hoz és  hiában  volt  lángoló  lelkű  hazafi,  mindenütt  el- 
vesztette befolyását,  mindenütt  lejárta  magát  és  meghalt  a 
nélkül,  hogy  szeretett  hazájának  a  békét  megszerezte  volna. 

«Igaz  magyar  indulatból  cselekszik »,  írja  Rákóczi- 
nak a  már  nem  egyszer  dühöngő  udvaroncznak  is  nyil- 
vánított főpap.  A  király  tanácsosai  meggyanúsítják,  a 
császári  tábornokok  gyűlölik.  Volt  idő,  a  mikor  attól  is 
félt,  hogy  bécsi  ellenségei  megmérgeztetik.  Meg  akarják 
fosztani  a  titkos  tanácsosi  méltóságtól,  birtokait  Heister, 
ez  a  vad  generális  elpusztítja,  de  ő  kitart  meggyőződése 
mellett  s  ámbár  a  kuruczok  is  ellene  fordulnak  és  rossz 
hazafinak  nyilvánítják,  jobbra  és  balra  egyaránt  igazat 
mond  és  mérsékletet  hirdet. 

A  magyar  tanács  1706-ban  a  kuruczok  javaslatainak 
elfogadását  ajánlja  az  uralkodónak  és  azt  írja:  «Ne  engedje 
egyedül  Erdély  igazgatásának  alakja  miatt  elveszni  a  hajdan 
virágzó  országot  Erdélylyel  együtt. »  Annál  kevésbbé  engedje 
ezt,  mert  az  erdélyi  kormányzat  önállóságát  törvény  és 
szerződés  is  követeli.  A  magyar  tanács  az  idegen  államok 
kezességének  elfogadását  is  ajánlja. 

Mikor  a  kuruczok  Ónodon  kimondják  az  ország  fijg- 
getlenségét  és  a  királynak  szüksége  van  ellen-demonstra- 
tióra,  ő  felsége  az  országgyűlést  a  maga  részéről  is  össze- 
hívja. De  itt  hívei  is  követelők,  ők  is  sérelmekkel  állanak 
elő,  ők  is  elitélik  az  eddigi  kormányrendszert  és  jóformán 
mindenben  magukévá  teszik  a  kuruczok  álláspontját,   úgy 

hogy  a  bécsi  miniszterek  sajnálják,  hogy  az  országgyűlést 
összehívták  és  azon  gondolkoznak,   hogyan   oszlassák  fel. 

Rákóczi  azt  írja :  «Gyúlésecskét  tartó  egynéhány  magyar 
urak»  "kemény  és  darabos  szókkal  küldtek  némely  punc- 
tamokat  a  német  császárnak*.  S  mikor  a  végső  perczek- 
ben  levelet  ír  a  királynak,  önérzettel  hivatkozhatik  arra, 
hogy  azon  manifestumban,  a  melyben  a  harcz  okait  évekkel 
azelőtt  kifejtette,  semmi  más  «nem  találtatik,  hanem  csak 
az,  a  mi  most  is  Felségednek  a  Pozsonyban  levő  országos 
gyűlése  által  elibe  adatott ». 

S  a  mit  a  tengeri  hatahiiak  sürgetnek,  a  mit  a  hű 
magyar  alattvalók  kérnek,  azt  a  katonai  helyzet  is  kívá- 
natossá tette.  A  császári  hadak  a  magyarok  és  francziák 
fölött  többnyire  sikereket  vívnak  ugyan  ki,  de  nem  oly 
döntőket,  hogy  túlsúlyuk  teljesen  és  végleg   biztosíttatnék. 

XIV.  Lajos  a  háború  végéig  évenként  olyan  erős  sere- 
get tud  lábra  állítani,  hogy  a  koczka  még  mindig  meg- 
fordulhat. A  császárnak  fölsöbbsége  fentartása  czéljából 
csaknem  minden  évben  új  győzelmekre  van  szüksége. 
A  kurucz  harcz  utolsó  évében  Villard  serege  Németalföldön 
még  egyenrangú  Eugen  és  Marlborough  egyesült  erejével. 
Spanyolországban  pedig  a  francziák  elhatározó  győzelmet 
aratnak  úgy,  hogy  a  Rákóczival  való  hadakozás  kényszerű- 
sége nagyon  erősen  érezhető  hiányt  okoz  másutt  és  meg- 
akadályozza azt,  hogy  a  dynastia  végleg  legyőzze  főellen- 
íelét,  a  Bourbon-dynastiát. 

A  franczia  háború  mindvégig  olyan  komoly  erőfeszí- 
tést követel,  hogy  a  bécsi  udvar  érdeke  a  magyar  kér- 
désnek olyan  megoldását  sürgeti,  a  mely  lehetővé  teszi, 
hogy  összes  erejét  a  Nyugatnak  szentelhesse.  Tekintettel 
azonban  az  egész  magyar  nemzetnek  az  ősi  alkotmányhoz 
való  ragaszkodására,  valamint  arra,  hogy  a  kuruczok, 
ámbár  gyengébbeknek    bizonyulnak    a    császárnál,    végleg 

még  sem  gyözhetok  le  és  még  sokáig  képesek  ellentállani, 
ez  a  czél  csakis  úgy  érhető  el,  ha  a  magyar  törvények 
újra  életbelépnek  és  Magyarországot  újra  magyarok  kor- 
mányozzák. 

Mindezek  következtében  az  udvar  nem  zárkózik  el 
attól,  hogy  a  rebellis  kuruczokkal  tárgyaljon,  kénytelen- 
ségből elfogadja  a  tengeri  hatalmak  közvetítését  és  alkura  lép 
azzal  az  alattvalójával,  a  ki  ellen  Stepney  tanúsága  szerint 
bizonyos  bécsi  körök  még  az  orgyilkos  felbérlését  is  meg- 
engedhetőnek tartják,  a  ki  halálra  van  Ítélve  és  a  kinek 
fejére  vérdíj  van  kitűzve.  De  a  tárgyalás  megindítása  a 
sikert  még  éppenséggel  nem  biztosította. 

A  császári  kormány  hajlandó  megkegyelmezni  a  fel- 
kelőknek, hajlandó  Rákóczinak  és  Bercsényinek  meghagyni 
birtokaikat,  hajlandó  megigérni,  hogy  a  magyar  törvények 
szerint  fog  kormányozni,  hajlandó  az  összehívandó  ország- 
gyűlésen a  sérelmeket  részletesen  tárgyaltatni;  de  ennél 
tovább  nem  akar  menni.  Ilyen  föltételek  mellett  pedig 
Rákóczi  nem  akar  megbékülni. 

Nagy  munkájuk  volt  tehát  a  közvetítőknek.  De  ők 
föladatuk  nehézségeitől  nem  riadnak  vissza  és  nagy  ki- 
tartással el  is  érnek  némi  eredményt, 

A  kezesség  tekintetében,  úgy  tetszik,  a  megegyezés  le- 
hetséges. A  közbenjárók  azt  hiszik,  hogy  államaik  kezessé- 
gével a  kuruczok  beérnék  és  hogy  őket  kezesek  ül  Bécsben  is 
készek  lesznek  elfogadni.  Hiszik,  hogy  az  örökösödés  kérdésé- 
ben is  megegyezéshez  lehet  jutni.  Mivel  a  magyarok  legfőkép- 
pen az  új  törvénynek  azon  értelmezésétől  félnek,  a  mely  sze- 
rint az  örökös  királyi  hatalom  absolut  királyi  hatalmat  jelent, 
reménység  van  reá,  hogy  a  császári  biztosok  azon  kijelen- 
tése, hogy  uruk  nem  így  értelmezi  a  törvényt  és  hogy  a 
magyar  törvények  szerint  akar  és  fog  kormányozni,  a 
kuruczokat   meg   fogja   nyugtatni.    S    mivel    Rákóczi    nem 

annyira  az  örökösödési  jogban,  mint  inkább  abban  látná 
a  nagy  veszélyt,  ha  az  örökösödési  jog  következtében  <'a 
nemzet  lemondana  jogáról :  királyainak  föltételeket  szabni 
(koronázás  előtt  hitlevél  alakjában)  s  őket  ezekre  meg- 
esketni »>.  az  is  remélhető,  hogy  Rákóczi  ezen  jognak  világos 
kifejezésével  talán  meg  fog  elégedni. 

Az  ellenállási  záradék  tekintetében  sem  lehetetlen  a 
megegyezés.  Hisz  a  főakadály  azon  következtetésben  van, 
a  melyet  eltörléséből  az  udvar  levont.  Erdély  kérdésében 
azonban  a  közvetítők  nem  igen  bírnak  eredményt  elérni. 
A  császár  nem  akar  Erdély  kormányrendszerétől  eltérni. 
Az  ügyeket  ott  a  karloviczi  béke  után  kinevezett  guber- 
nium  vezette.  A  császár  ezt  a  kényelmes  és  érdekeit  biz- 
tosító állapotot  nem  hajlandó  szabadon  választott  feje- 
delem uralkodásával  felcserélni,  mert  attól  tart,  hogy  ez 
megint  a  török  védelme  alá  helyezkednék  és  a  belső  békét 
veszélyeztetné.  Másfelöl  meg  Rákóczi  esküt  tett  az  erdélyi 
rendeknek  és  meg  van  róla  győződve,  hogy  Erdély  önálló- 
sága nélkül   minden   törvény   és   Ígéret   holt   betű   marad. 

Úgy  tetszik,  Rákóczi  a  tárgyalások  folyamában  arra 
is  reáállana,  hogy  Erdély  helyett  Magyarországnak  oly 
részét  nyerje  el,  a  mely  nincs  a  török  szomszédságában, 
a  mely  azonban  arra  képesítené,  hogy  anyagi  eszközökkel 
megvédhesse  a  magyar  alkotmányt. 

A  bécsiek  azonban  ebbe  sem  mennek  bele,  hanem  e 
helyett  készek  arra,  hogy  Erdélyért  Rákóczinak  a  küllöldön 
vagyonbeli  ellenértéket  adjanak.  De  Rákóczi  büszkén  vála- 
szolja, hogy  ö  maga  adna  uradalmat  annak,  a  ki  a  jó 
békét  megkötné.  «Nem  az  ő  privatumáról»  van  itt  szó. 
<«ha  tízszerte  többet  adnának  neki  másutt  »>.  akkor  sem 
állhatna  reá  a  cserére,  hanem  szó  van  azon  közhatalom- 
ról, a  mely  nélkül  a  magyar  szabadságot  meg  nem  véd- 
hetné. Az  eszközök  és  a  részletek  tekintetében,  úgy  tetszik. 

lehetne  vele  beszélni,  követelése  lényegét  azonban  követ- 
kezetesen föntartja. 

Abban  az  esetben,  persze,  ő  is  lemondana  Erdélyről, 
ha  ezt  az  odavaló  rendek  kívánnák.  Azt  mondja  róluk, 
hogy  őket  « letett  hitükkel  arra  adigálni  nem  kívánnám, 
hogy  érettem  hadakozzanak  •>. 

Az  sem  tetszik  teljesen  kizártnak,  hogy  a  császár  és 
Rákóczi  egy  más  erdélyi  fejedelem  személyében  megegyeznek. 

1706-ban  a  hollandi  követ  úgy  látja,  hogy  a  két  fél 
már  annyira  közeledett  egymáshoz,  hogy  a  békét  meg 
lehetne  kötni,  ha  a  király  az  erdélyi  fejedelemség  vissza- 
állításába belenyugodnék,  s  a  követ  nem  nevezi  meg 
Rákóczit  az  egyetlen  lehető  fejedelemnek. 

De  a  megegyezés  ezen  közeledések  ellenére  sem  jön  létre. 

A  két  fél  részéről  időnként  tett  engedékeny  nyilat- 
kozatok talán  nem  is  mind  őszinték  és  nem  állandó  és 
végleges  engedmények,  hanem  részben  csak  arra  valók, 
hogy  a  közvetítők  szemében  az  illető  fél  békehajlandóságát 
bizonyítsák,  részben  pedig  a  pillanatnyi  helyzet  következ- 
ményei voltak. 

Tényleg  egyik  fél  sem  adta  fel  végleg  eredeti  álláspontját. 
Rákóczi  az  erdélyi  fejedelemséget  mint  bujdosó  is  követeli. 
A  kezesség  és  a  német  katonaság  eltávolítása  ügyében  pedig 
a  bécsi   kormány  világos   kötelezettséget  sohasem   vállalt. 

Rákóczi  diplomatiai  működésének  tehát  egy  irányban 
sem  volt  sikere.  A  franczia  ki  nem  elégítő  támogatásán 
kívül  sehonnan  sem  bír  segítséget  szerezni. 

Másfelől  elfogadható  békét  sem  tud  kötni,  úgy  hogy 
az  utolsó  szó  ezen  véres  perben  a  magukra  hagyott 
kuruczoké  lesz.  Mielőtt  azonban  ezen  gyilkos  tragédia 
utolsó  fölvonására  térnék  át,  helyén  valónak  látom,  hogy 
itt  megállapodjam  és  Rákóczinak  a  jelen  fejezetben  kifejtett 
politikáját  méltassam. 

Rákóczi  harcza  jogos  volt.  Ha  egyetlen  törvény  sem 
bünteti  az  önvédelem  közben  elkövetett  emberölést,  s  ha 
mindenkinek  általánosan  elismert  joga  van  existentiája 
megvédésére,  hogy  ne  volna  szabad  a  nemzetnek  a  maga 
létéért  küzdeni  mindenki  ellen,  ha  kell,  még  saját  királya 
ellen  is,  söt  talán  különösen  ö  ellene,  a  ki  iránt  hűséggel 
tartozik  ugyan,  a  kinek  azonban  iránta  ugyanazzal  a  hű- 
séggel kell  lennie,  mert  hiszen  a  nemzet  erejét  képviseli 
és  azért  nyeri  a  nemzettől  fényét  és  hatalmát,  hogy  vele 
a  nemzetnek  javára  váljék.  S  ha  valaha  volt  nemzetnek 
oka  önvédelemre.  Rákóczi  korában  a  magyarnak  volt  erre 
oka,  a  midőn  a  király  minden  jog  és  ürügy  nélkül  az 
esküvel  megerősített  alkotmányt  megszegte  és  a  nemzet 
létét  veszélyeztető  egyeduralmat  honosított  meg.  még  pedig 
rövid  idővel  azután,  miután  a  nemzet  a  trón  fényét  és 
hatalmát  önszántából  gyarapította.  Az  ellenállás  nemcsak 
jogos  volt,  hanem  szent  kötelességgé  vált.  Megvetést  és 
pusztulást  érdemelne  az  a  nemzet,  a  mely  eltűrné  az  olyan 
kormányzati  rendszert,  a  minő  a  mienk  volt, 

A  kuruczok  tudatában  is  vannak  joguknak.  Az  arany- 
bulla nemzeti  hagyományának  és  a  természetjognak  alap- 
ján vélnek  állani. 

Az  ónodi  országgyűlés  <'régi  dicső  szabadságunknak  és 

legfelső  törvényes  jussainknak')  erejére  és  autoritására 
hivatkozik,  s  azt  mondja,  hogy  az  ellenállás  joga  «mind 
isteni,  mind  emberi  törvények  szerint  ránk  szállott  és 
származott').  Rákóczi  pedig  azon  büszke  szavakkal  védi 
eljárását,  «hogy  a  magyarok  nem  a  királyok,  hanem  a  tör- 
vények alattvalói)). 

S  utolsó  levelében,  a  melyet  a  királynak  írt.  s  a  mely 
a  szatmári  békére  vezető  tárgyalások  kiinduló  pontja  volt. 
azt  mondja,  hogy  nem  idegen  hadakkal,  hanem  « egyedül 
az  igazságtól  támogatva »  jött  haza  és  « fegyvert  ragadott, 
a  melynek  jogosságát  a  Felséged  boldog  emlékű  atyjától 
is  esküvel  pecsételt  országos  szabadalmak  és  törvények 
szentesítettek'). 

S  a  mikor  ezt  a  nyilatkozatát  Pálffy  kifogásolja. 
Rákóczi  magára  Pálffyra,  arra  a  magyar  úrra  hivatkozik, 
a  kitől  azt  hallotta,  hogy  az  ember  « lelkét  istennek,  vérét 
és  életét  urának  ;-.  a  becsületét  magának  szokta  tartani", 
s  a  ki  ezért  meg  fogja  érteni,  hogy  Rákóczi  magát 
« rebellisnek  nem  agnoscálhatja".  S  ha  az  udvar  nem  is 
ismeri  el,  hogy  törvényeinket  megsértette,  a  fejedelem  erről 
nem  tehet,  s  mint  olyan,  a  ki  «a  törvénysértések  által » 
lett  a  fegyverfogásra  kényszerítve,  az  igazat  nem  hallgat- 
hatja el.  A  nagytekintélyű  Yay  Ádám,  Rákóczi  kanczellárja. 
azzal  védi  a  kuruczok  támadását,  hogy  «a  népek  nem  a 
végre  teremtettek,  hogy  a  fejedelmek  nagyravágyásának  és 
szomorú  játékaiknak  nevetséges  mulatságai  legyenek,  hanem 
a  fejedelmek  a  népeknek  boldogságáért  állíttatnak  elő«. 

De  az  ellenállás  jogosságából  még  éppenséggel  nem 
következik  az  elszakadás  igazoltsága.  A  törvényesen  meg- 
választott dynastia  letétele  erőszakos  és  törvénytelen  volt 
és  az  sem  igazolja,  hogy  a  király  megszegte  esküjét.  Az 
egyik  fél  jogtalan  cselekedete  nem  teszi  jogossá  a  másikét. 
A    Verwirkungs-elmélet,    a   nielvet    1S49   után   a   dynastia 

íölállított,  téves  volt  és  éppen  olyan  kevéssé  igazolta  az 
1848-diki  alkotmány  eltörlését  és  az  absolutismust,  mint 
a  hogyan  a  király  törvénytelen  tette  nem  igazolta  a  nemzet 
törvénytelen  tettét. 

Rákóczi  az  elszakadás  kimondását  más  közjogi  ér- 
vekkel is  törekszik  igazolni.  Azt  állítja,  hogy  József  úgy 
sem  volt  törvényes  király,  mert  királylyá  nem  választották 
meg,  hanem  az  1687-diki  új  törvény  értelmében  egysze- 
rűen megkoronázták,  holott  ez  a  törvény  érvénytelen,  mert 
erőszaknak  köszöni  létrejöttét. 

De  ez  az  érv  sem  állja  meg  a  kritikát. 

Másfél  századdal  a  karucz-kor  után  az  osztrákok  az 
1848-diki  országgyűlés  határozatainak  szentesítéséről  ugyan- 
azt mondották,  a  mit  őseink  az  1687-diki  végzésekről  vitat- 
tak, de  éppen  olyan  kevéssé  tudták  állításaikat  bebizonyí- 
tani, mint  a  kuruczok. 

Csak  kétségtelen  bizonyítékok  és  elvitathatatlan  erő- 
szak esetében  lehetne  azt  a  tételt  elfogadni,  hogy  valamely 
törvényesen  összehívott  és  törvényesen  összealkotott  ország- 
gyűlésnek formailag  szabályszerű  határozatai  érvény  nélkül 
valók  és  hogy  a  királynak  rendes  módon  kifejezett  szen- 
tesítése semmis,  mert  különben  a  jogrend  megszűnnék 
szilárd  lenni  és  utólagos  állításokkal  bármely  törvény  erejét 
kétségessé  lehetne  tenni.  A  jogbiztosság  és  a  jogfolytonos- 
ság nagy  érdeke  megköveteh,  hogy  a  praesumtio  mindig 
az  országgyűlés  határozatainak  érvényessége  legyen,  s  hogy 
csak  mindenképpen  kétségbevonhatatlan  bizonyítékok  eseté- 
ben lehessen  valamely  országgyűlés  megállapodását  tör- 
vényes erő  nélkül  valónak  tekinteni. 

Az  1687 — 88-diki  országgyűlésre  vonatkozólag  azonban 
ilyen  bizonyítékok  nincsenek.  A  kuruczok  általános  szóla- 
moknál mást  nem  is  tudnak  fölhozni.  Az  erőszaknak  vagy 
a  corruptiónak  egy  olyan  esetét  sem  bizonyítják,  vagy  akár 

Gróf  Andrássy  Gyula:  Fünmarodáiunk  okai.  '■• 

csak  próbálják  bizonyítani,  a  mely  az  említett  országgyűlés 
határozatainak  érvénytelenségét  vonhatná  maga  után. 
S  utólag  sem  derült  ki  olyan  tény,  a  mely  hasonló  követ- 
keztetésre jogosítana  föl. 

A  gyűlés  heves  jeleneteknek  volt  a  színhelye  és  úgy 
tetszik,  hogy  a  királyra  való  hivatkozással  egyesek  fenye- 
gető nyilatkozatokat  is  hangoztattak.  Egy  reánk  maradt 
azon  időbeli  följegyzés  valószínűvé  teszi,  hogy  egyes  sza- 
vazatokat Ígéretekkel  szereztek  meg.  De  ezen  korszaknak 
csaknem  valamennyi  országgyűlése  hasonló  körülmények 
között  folyt  le,  s  az  elsőszülött  örökjogának  elismerése 
alig  ha  volt  a  rendek  megvásárlásának  vagy  megfélemlí- 
tésének a  következménye.  Ezt  az  elismerést  mindjárt  az 
országgyűlés  első  napján  egyhangúlag  ajánlották  föl. 

Igaz,  sokaknál  döntök  voltak  az  önző  tekintetek,  a  mi 
az  egyik  minisztert  arra  a  megjegyzésre  indította,  hogy  a 
magyarok  inkább  magánhasznukat  keresik,  mint  a  köz- 
hasznot (1688).  De  az  elhatározó  motívum  mégis  a  poli- 
tikai helyzet  kényszerűsége  volt. 

Bizonyos,  hogy  1687-ben  a  rendeknek  tetemes  része 
éppen  oly  kevéssé  járult  volna  a  szóban  levő  határozatok- 
hoz, mint  a  hogyan  nem  járult  volna  a  király  az  1848-diki 
törvényekhez,  a  politikai  helyzet  kényszere  nélkül.  Csak- 
hogy a  politikai  kényszerítő  helyzet  nem  teszi  érvényte- 
lenné a  befolyása  alatt  keletkezett  határozatokat. 

Deák  Ferencz  Lustkandllal  szemben  ezt  írta:  <i Melyik 
államférfiú  fogja  a  közjogi  törvényeket  jogérvényteleneknek 
tartani  csak  azért,  mert  azokat  a  viszonyok  ereje  s  a  köz- 
vélemény súlya  hozta  létre?  Ilyen  tan  mellett  az  európai 
közjog  s  az  állami  szerződéseknek  legnagyobb  része  érvény- 
telen volna  az  újabb  kor  békekötéseitől  fogva  az  angol 
magna  chartáig. » 

Az  elszakadás  politikája  tehát  jogtalan  volt  és  csak  a 

nemzet  nagy  létérdekeiben  levő  kényszerűség  menthette 
volna  ki.  De  ilyen  kényszerűség  nem  forgott  fenn.  Ellenke- 
zőleg, az  elszakadás  sem  a  momentán,  sem  a  nagy  és 
állandó  érdekeknek  meg  nem  felelt.  A  pillanatnyi  opportu- 
nismus  nem  javalta  az  ónodi  határozatot,  mert  a  nemzet- 
nek nem  volt  ereje  a  dynastia  megsemmisítéséhez  és 
azt  az  elszakadás  kimondásával  elkeserítette  és  kérlelhe- 
tetlen ellenséggé  tette;  mert  a  jogtalan  cselekedet  mindig 
ódiummal  jár,  s  mert,  mint  már  láttuk,  az  elszakadás 
XIV.  Lajost  megerősítette  azon  elhatározásában,  hogy  nem 
kőt  velünk  szövetséget. 

Az  elszakadás  politikája  a  magyar  nemzetnek  nagy 
és  állandó  érdekeivel  is  ellenkezett. 

Igaz  ugyan,  hogy  mióta  csaknem  egész  Magyarország 
fölszabadult  a  félhold  járma  alól,  az  elszakadás  nem  jelen- 
tette többé  a  török  rabságot,  nem  járt  okvetetlenül  azzal 
■a  következménynyel,  hogy  a  törökkel  szövetségben  kell 
a  kereszténység  ellen  harczolni,  s  nem  volt  egyértelmű 
azzal,  hogy  a  nemzet  hűtlen  legyen  százados  traditiójához. 
S  igaz  az  is,  hogy  Magyarország  visszahódított  területével 
az  önálló  lét  anyagi  föltételeivel  birt,  holott  az  a  vékony 
sáv,  a  mely  a  török  időkben  Magyarország  területét  alkotta, 
ennek  is  híjjával  volt;  de  mindezek  mellett  is  az  elsza- 
k:adás  kimondása  nem  volt  az  ország  érdekében. 

Igaz  ugyan,  hogy  mihelyt  Rákóczinak  sikerült  volna 
Ausztriát  Magyarország  elszakadásának  elismerésére  reá- 
kényszeríteni,  országunk  a  gyenge  Lengyelország,  a  mind- 
inkább széjjelmálló  német  birodalom,  a  kis  fejedelemsé- 
gekre és  országokra  oszlott  Olaszország  és  a  hanyatló 
Törökország  mellett  állandó  szövetséges  nélkül  is  meg- 
•élhetett.  De  azért  a  nemzet  java  mégis  azt  követelte,  hogy 
fönmaradjon  a  nyugati  országokkal  való  azon  kapcsolat, 
a  mely  bennünket  a  török  járom  alól  fölszabadított. 

17* 

Magyarország  geographiai  helyzete  ezen  korban  is 
kívánatossá  tette,  hogy  a  rendelkezésére  levő  katonai  ha- 
talom Európának  egyik  legnagyobb  katonai  hatalma  legyen, 
ezt  pedig  a  magában  álló  elszegényedett  ország  el  nem  érhette 
volna.  Az  európai  társadalomnak  keleti  határán,  a  latin- 
germán keresztény  világnak  a  szélén  éltünk,  olyan  helyen, 
a  hol  örökké  ellenséges  erők  támadásai  fenyegettek.  E  miatt 
szorultunk  reá  már  a  XVI.  században  arra,  hogy  a  Nyu- 
gaton állandó  szövetségest  keressünk. 

S  a  mikor  most  a  Nyugat  segítségével  a  muzulmá- 
nokat végre  sikerül  visszaszorítani,  s  a  mikor  önálló  állami 
létre  megint  képesek  volnánk,  a  Keletről  új  veszély  fe- 
nyeget. Alig  szűnik  meg  a  török  aggressio,  azonnal  előtérbe 
nyomul  az  orosz  veszedelem. 

Abban  a  háborúban,  a  mely  a  magyarokat  a  török 
járom  alól  felszabadította,  részt  vesz  Péter  orosz  czár  is, 
mint  a  nyugati  kereszténység  szövetségese.  XII.  Károlylyal 
folytatott  küzdelmei  elvonják  ugyan  Pétert  a  Kelettől,  de  ezen 
harczai  nagyhatalmának  alapjává  válnak.  A  pultavai  csata 
napján  születik  meg  az  a  nagy  világbirodalom,  a  melynek 
ettől  fogva  a  mai  napig  az  európai  kérdésekben  is  nyo- 
matékos szava  van  és  a  mely  az  európai  egyensúlynak 
egyik  fötényezője. 

Ez  a  hatalom  nem  olyan  ellenséges  szellemű,  nem 
olyan  aggressiv  és  hódító,  mint  a  milyen  volt  a  török. 
Hisz  vallására  nézve  keresztény  és  Péter  nem  tűz  ki  biro- 
dalmának Európa-ellenes  irányzatot.  Ellenkezőleg,  vaskézzel 
és  kegyetlen  czéltudatossággal  igyekszik  népét  európaivá 
átformálni.  A  régi  szellemű  Moszkva  helyében  ezért  alapítja 
meg  a  tenger  által  Európához  kapcsolt  Pétervárt  és  ezért 
teszi  át  ide  székhelyét.  De  ezek  ellenére  is  az  orosz  köz- 
állapotok ázsiaiak  maradnak,  a  czár  birodalma  mind  e  mai 
napig    lellábával    Ázsiában    áll,    s    az    oroszok    vallása    a 

nyugat-európai  népek  hitétől  eltér.  Nagy  Péternek  tulaj- 
donítják azt  a  mondást,  hogy  Oroszország  nem  európai 
és  nem  ázsiai,  hanem  orosz  és  ebben  kétségtelenül  van 
igazság.  Oroszország  az  európai  államrend  tagjává  válik, 
de  népe  idegen  marad  tőle  és  különleges  a  természete  és 
fejlődése. 

S  területének  óriási  terjedelménél  fogva  hatalma  ki 
sem  számítható  arányokat  ölthet.  Különösen  nagy  vonzó 
erőt  bir  Európának  azon  részére  kifejteni,  a  hol  mi  lakunk. 
Őseink  a  görögkeleti  Konstantinápoly  befolyása  alatt  álló 
szláv  népcsalád  közé  ékelték  magukat  és  ezzel  meg- 
akadályozták azt,  hogy  az  itt  alakulóban  lévő  szláv  állam 
fejlődése  eredménynyel  járjon.  S  a  mit  a  magyar  a  Duna 
és  a  Tisza  völgyében,  azt  a  török  több  századdal  későbben 
a  Balkánfélszigeten  viszi  véghez.  Ha  a  török  a  kelet-római 
birodalmat  meg  nem  hódítja,  bizonyos,  hogy  a  Balkán- 
félszigeten a  vezető  szerepet  egy  vagy  más  formában  a  déli 
szlávok  veszik  át  és  a  görögkeleti  világ  kultúráját  ők  újítják 
meg.  De  a  szultánok  kardja  megszakítja  fejlődésüknek  ezt 
a  folyamatát,  s  Byzanc  romjaiból  nem  egy  megifjodott 
szláv  jellegű  keleti  keresztény  birodalom  emelkedik  ki, 
hanem  egy  pogány  hatalom. 

A  délkeleti  szlávok  így  nem  birnak  önálló  életet  foly- 
tatni, hanem  mindenütt  más  nemzeteknek  vannak  alá- 
rendelve. 

A  lengyel-szlávok  Rómának  bűvös  körébe  kerülnek 
és  mint  a  nyugati  államcsalád  tagjai  a  keleti  szlávokra 
való  befolyásukat  elvesztik. 

Természetes  ennélfogva,  hogy  a  mint  a  görögkeleti 
vallású  orosz  nép  megerősödik,  s  a  mint  a  czári  hatalom 
elszigeteltségéből  és  ázsiai  barbarismusából  kiemelkedik, 
feléje  fordul  a  görögkeleti  vallásúaknak  rokonszenve  és 
reménységük  benne  pontosul  össze. 

A  mikor  Péter  czár  gyors  léptekkel  előretör  és  az 
európai  politikának  egyik  tényezőjévé  lesz,  a  görögkeleti 
világ  a  szemét  reászegzi.  Főellenségén,  a  törökön,  most 
esik  meg  először,  hogy  a  keresztények  csapásai  megin- 
gatják hatalmát  és  belső  gyengesége  és  hanyatlása  nyilván- 
valóvá válik.  Végső  bukása  lehetőségét  mindenfelől  számba 
veszik.  Ha  az  egész  kereszténység  nagy  várakozással  néz 
ezen  eshetőség  felé,  természetes,  hogy  a  délszláv,  az 
oláh  és  a  görög  új  nemzeti  élete  hajnalhasadását  reméli 
tőle.  A  rájáknak  a  zentai  csata  által  ébresztett  bizalma  a 
görögkeleti  szent  város,  Moszkva  felé  fordul.  Míg  Péter 
czár  sikert  arat  s  míg  Konstantinápoly  népessége  először 
lát  orosz  hadi  hajót  és  először  remeg  meg  az  orosz  hata- 
lomtól, addig  a  német  hadaknak  a  Balkánfélszigeten  elköve- 
tett kegyetlenségei  és  az  odavaló  népekre  nézve  kedvezőtlen 
karloviczi  béke  a  Nyugatról  jövő  segítségbe  vetett  hitet 
megrendítették. 

Életre  kél  a  szláv  sohdaritás  gondolata,  a  mely  kelet- 
kezése perczétöl  mind  e  mai  napig  a  magyar  államot 
komolyan  veszélyezteti.  Kezdetét  veszi  az  oroszok  és  dél- 
szlávok együttes  működése,  a  mely  sok  háborúnak,  sok 
európai  complicatiónak  vált  okozójává. 

Midőn  1711-ben  a  törökök  XII.  Károly  izgatásainak 
hatása  alatt  háborút  üzennek,  a  török  birodalom  keresztény 
lakossága  Oroszország  felé  fordul  és  tőle  vár  segítsé- 
get. A  moldovai  és  az  oláh  hoszpodár  támogatást  ígér  a 
muszkának.  A  török  tengerből  kiemelkedő  Montenegrónak, 
a  keleti  szlávság  ezen  sziklavárinak  népe  a  tőle  távol  élő 
Oroszország  mellett  kardot  ránt. 

Nagy  Péter  czár  harczi  manifestumában  reámutat  a 
ráják  sérelmeire  és  a  keleti  kereszténységet  felkelésre  izgatja. 

S  a  hadjárat  szerencsétlen  vége  ellenére  a  létrejött 
kapcsolat  fönmarad.  Montenegró   az  orosz   politikának  ál- 

landó  csatlósává  válik.  Péter  cyrill  könyveket  küld  a  görög- 
keleti papoknak,  a  kik  közül  sokan  tanulnak  Oroszország- 
ban. A  czár  1722-ben  mondja  azt,  hogy  Oroszország  a 
múltban  kultúráját  a  görög  befolyásnak  köszönhette,  de 
most  a  kölcsönt  visszaadhatja  és  Oroszország  fogja  a 
kultúrát  a  Balkán  keresztény  népei  között  terjeszteni. 

S  Oroszország  befolyása  a  magyarországi  déli  szlá- 
vokra  is  kihat.  A  szláv  propagandát  megkönnyíti  nálunk 
az  a  körülmény,  hogy  a  török  fegyverek  által  keltette  féle- 
lemtől Magyarországba  hajtott  szerbeket,  mint  egészen  új 
jövevényeket,  az  országhoz  semmi  traditio  és  semmi  ér- 
zelem nem  fűzte  s  hogy  ők  nálunk  a  legnagyobb  zűrzavarra, 
a  király  és  az  államot  alkotó  nemzet  kemény  harczára 
találtak. 

Ezen  áldatlan  küzdelmek,  ezen  véres  idők  nem  voltak 
alkalmasak  arra,  hogy  bármelyik  harczoló  fél  maga  iránt 
bennök  benső  ragaszkodást  ébresszen  és  hogy  az  új  haza 
a  szerbekben  olyan  új  eszményeket  termeljen,  a  melyek  a 
régieket  kiszoríthatnák. 

1704-ben  Baschitz  nevű  szerb  Péter  czárnak  a  magyar 
szerbek  szolgálatait  felajánlja  és  fölszólítja,  hogy  vegye 
őket  oltalmába,  a  kik  a  törökországi  szerbekkel  együtt  csak 
benne  bíznak.  A  bécsi  udvar  fél  is  tőle,  hogy  a  magyar- 
országi szerbek  az  oroszokhoz  csatlakoznak  (1707),  és 
midőn  Rákóczi  ellen  a  czár  segítséget  igér,  ezt  az  aján- 
latot a  bécsi  kormány  azért  utasítja  vissza,  mert  attól  tart, 
hogy  nehezebb  lesz  az  orosz  hadakat  Magyarországból  ki- 
vinni, mint  a  milyen  könnyű  őket  ide  behozni. 

Midőn  1711-ben  Péter  czár  a  törökkel  háborúba  keve- 
redik, Bécsben  nagyon  megijednek,  mert,  mint  mondják, 
attól  félnek,  hogy  győzelme  esetében  az  orosz  uralom 
Konstantinápolyig  fog  terjedni,  ez  pedig  veszedelmesebb 
lesz  reá  nézve  még  a  török  uralomnál  is. 

Popovits  magyarországi  szerb  ember  a  háború  előtt 
Moszkvában  járt  (1710)  és  az  idegen  uralom  alatt  élő 
szerbek  felszabadítására  a  czár  segítségét  kérte.  A  háború 
közben  pedig  arról  volt  szó,  hogy  az  orosz  hadakhoz 
19,000  szerb  csatlakozik. 

Maga  Rákóczi  is  látja,  hogy  a  szerbek  a  czárra  hall- 
gatnak és  ezért  a  czár  befolyását  akarja  a  maga  részére 
kiaknázni.  Az  ö  útján  reményli  a  szerbeket  Bécstől  elvonni 
és  a  magyar  ügyhöz  csatolni. 

1734-ben  a  czár  Suwarow  tanítót  400  könyvvel  küldi 
a  magyarországi  szlávokhoz.  1733-ban  Rákóczi  azt  írja  a 
franczia  udvarnak,  hogy  a  ráczok  egy  orosz  hadvezért 
Messiásként  fogadnának. 

De  mind  e  mellett  is  Péter  keleten  sikert  nem  ér  el. 
A  keleten  követett  hódító  politikája  már  az  ő  idejében  sem 
bizonyult  Oroszország  érdekében  levőnek,  a  mint  hogy 
később  sem  szolgált  javára  az  a  becsvágya,  a  mely  annyi 
gyanúsítást  ébresztett  iránta  és  annyi  ellenséget  szerzett 
neki.  Az  orosz  óriásnak  valóságos  hatalma  sohasem  volt 
arányban  területének  nagyságával  és  népessége  számával  és 
sohasem  bírt  az  orosz  a  keleti  probléma  nehézségeivel  meg- 
küzdeni. Keleti  ambitióját  sok  háborúja  és  győzelmei  elle- 
nére soha  ki  nem  elégíthette  és  arra  a  tapasztalatra  kellett 
jutnia,  hogy  Európa  féltékenységénél  és  a  geographiai  hely- 
zetnél fogva  a  Balkánfélszigeten  állandóan  nem  bír  hódí- 
tani, az  általa  felszabadított  keresztény  népek  pedig  füg- 
getlenségük és  erejük  arányában  válnak  vele  szemben  is 
önállókká,  sőt  féltékenynyé  is. 

De  azért  Oroszországnak  óriási  nyers  ereje  és  az  a 
lehetőség,  hogy  vasgyűrűvel  veszi  körül  a  nála  annyival 
kisebb  Magyarországot,  valamint  az  a  tudat,  hogy  Magyar- 
ország határán  belül  is  döntő  befolyást  gyakorolhat  görög- 
keleti   hitsorsosaira,  elkerülhetlenné  tette,  hogy  valamelyik 

európai  nagyhatalom  alkotó  része  legyünk.  Ha  a  czárnak 
nem  sikerült  néha-néha  felelevenedett  tervét  a  Keleten 
megvalósítani,  ez  nagyrészt  annak  volt  tulajdonítható,  hogy 
a  Duna  völgyében  hatalmas  birodalom  állott  fönn,  a  mely 
már  Nagy  Péter  idejétől  fogva  törekedett  a  Keleten  a  ha- 
talmi egyensúlyt  föntartani. 

Helyes  Ítélettel  írja  Rákóczi  egy  orosz  diplomatának, 
hogy  a  czárra  nézve  a  magyar  koronának  a  birtoka  az  első 
lépést  jelenti  a  Kelet  trónjához.  Ha  Magyarország  az  orosz 
befolyása  alá  kerül,  az  orosz  sas  már  kiszorította  volna 
Európából  a  félholdat  és  helyére  került  volna. 

Ha  gyengék  vagyunk  és  Oroszország  protectiójára 
szorulunk,  sorsunk  rosszabb  lett  volna  annál,  a  melyet  az 
orosz  védelem  Lengyelországnak  szerzett.  Miként  Lengyel- 
ország, mi  is  elvesztettük  volna  állami  létünket,  a  nélkül, 
hogy  nemzeti  existentiánkat  annyira  épen  megtarthattuk 
volna,  mint  a  mennyire  megtartották  a  lengyelek,  a  kiknek 
területén  kevesebbek  az  idegen  nemzetiségbeliek.  A  czár, 
miként  a  szerencsétlen  sorsra  jutott  szomszéd  királyság- 
ban tette,  nálunk  is  nagyranevelhette  volna  az  anarchiáig 
fajuló  szabadságvágyat,  s  a  királyválasztás  kérdésében,  mint 
Lengyelországban,  nálunk  is  ő  döntött  volna.  Corruptióval 
és  erőszakossággal,  sajnos,  nálunk  is  sokat  érhetett  volna 
el.  Könnyen  föntarthatta  volna  a  vallásban  és  a  szlavizmus- 
ban  amúgy  is  hatalmas  támasztékra  talált  domináló  állását. 

Rákóczinak  a  muszka  hatalommal  való  kaczérkodása 
az  orosz  befolyást  a  magyar  határokon  belől  már  annyira 
megnövesztette,  hogy  Rákóczi  a  szerbeket  csak  a  czár  köz- 
vetítése mellett  véli  megnyerhetöknek. 

S  a  czár  hatalma  Magyarországon  belől  még  inkább 
megnő,  ha  az  orosz  barátság  megvalósult  volna. 

Rákóczi  már  arra  is  ha,ilandó,  hogy  a  munkácsi  görög- 
keleti püspökséget  a  kievi  érsekségnek,  az  erdélyi  oláhokat 

és  a  délmagyarországi  ráczokat  pedig  az  orosz  állami  egy- 
háznak alája  rendeli,  a  mivel  Moszkvát  Magyarországnak 
egyik  vezető  tényezőjévé  tette  volna. 

S  e  mellett  Magyarország  elszakadása  a  Nyugattól  és 
csatlakozása  a  keleti  rendszerhez  az  orosz  túlsúlyt  a  Bal- 
kán-félszigeten is  hiztosította  volna,  mert  a  befolyása  alatt 
álló  Magyarország  a  délszlávokat  Nyugat-Európától  izolálta 
és  az  orosz  befolyásnak  kizárólagosságot  szerzett  volna. 
Rákóczi  1710  ben  Péter  czárnak  azt  üzente,  hogy  «az  ö 
érdeke  kivánja  Magyarország  önállóságát,  mert  Ausztria 
nem  fogja  megengedni,  hogy  a  törökök  rovására  fogla- 
lásokat tegyen,  holott,  ha  Magyarország  és  Erdély  szaba- 
dok találnak  lenni,  szerencséjüknek  és  kötelességüknek 
tartanák,  ily  körülmények  között  hadaikat  ő  felségéhez  kap- 
csolni és  a  czárnak  segítségére  lenni,  hogy  trónusát  helyre- 
állíthassa Konstantinápolyban.  »> 

S  a  mint  Károlyi  azon  följegyzéseiben  mondja,  a  me- 
lyeket a  királyhoz  való  csatlakozása  után  a  kuruczoknak 
külpolitikai  helyzetére  vonatkozólag  tett,  Rákóczi  azzal  biz- 
tatta a  czárt,  hogy  ha  neki  sikerülne  a  magyar  szabadsá- 
got visszaállítani  és  Francziaországgal  szövetkezve  az  álta- 
lános európai  békét  létrehozni,  egyfelől  lengyel  és  magyar 
hadak,  másfelől  Francziaország  és  Velencze  fogják  a  törö- 
köt megtámadni,  s  így  a  czár  «az  orientale  imperiumot 
egészen  elnyerheti  és  magáévá  teheti ». 

Mi  lett  volna  a  magyar  fajból,  ha  ezt  az  ígéretet 
Rákóczinak  csakugyan  be  kellett  volna  váltania  és  miköz- 
ben azok  a  szálak  megerősödnek,  melyek  a  magyarországi 
görögkeletiek  tömegét  a  czárhoz  fűzték  volna,  Oroszország 
a  Balkán-félsziget  urává  lesz  és  országunkat  két  ölelő  kar- 
jával szorítja  magához  és  összetartó  erejét  kétíelől  is  meg- 
bomlasztja? 

Mivé   lett  volna    állami    függetlenségünk    és    nemzeti 

létünk,  ha  Konstantinápoly,  ez  az  elsőrangú  stratégiai  fon- 
tosságú és  nagy  vonzó  erejű  természetes  központ,  az  orosz 
kezébe  kerül,  s  ha  a  Szerajévóval,  a  Belgráddal,  a  Jasszival 
és  a  Varsóval  is  rendelkező  szláv  hatalom  a  magyar- 
országi horvátoknak,  szerbeknek,  oláhoknak  és  tótoknak 
rokonérzésével  is  rendelkezik? 

A  keleti  szövetség  nem  is  eredt  Rákóczi  szabad  aka- 
ratából. Péter  czár  karjai  közé  őt  csak  kétségbeejtő  álla- 
pota hajtja.  Minthogy  az  ónodi  országgyűléssel  kimondatta 
a  Habsburgok  trónvesztettségét,  s  minthogy  Nyugatról  hat- 
hatós segítséget  nem  kapott,  kényszerűségből  a  Kelet  emel- 
kedő hatalmához  folyamodik. 

Ugyanaz  a  kényszerűség  indította  erre,  a  mely  hasonló 
útra  terelte  Kossuth  Lajost,  a  ki  eredetileg  szintén  a  né- 
mettel való  szövetség  híve  volt.  Mind  a  két  kiváló  embert 
az  a  parancsoló  tekintet  irányította,  hogy  a  mikor  Nyugat- 
tal harczol  a  nemzet,  a  Keleten  találjon  védelemre. 

De  nézetem  szerint  az  orosz  szövetséget  még  a  helyzet 
kényszerűsége  sem  igazolja,  az  orosz  szövetség  szüksége 
ellenben  bizonyítja,  hogy  milyen  hibás  volt  az  a  politika, 
a  mely  ezzel  az  eredménynyel  járt.  A  detronisatióval  terem- 
tett helyzet  nem  igazolja  az  orosz  protectio  keresését,  az 
orosz  szövetség  szüksége  azonban  bizonyítja,  hogy  milyen 
hiba  volt  1707-ben  és  milyen  hiba  volt  1849-ben  a  teljes  el- 
szakadás politikája  és  hogy  milyen  vészes  volt  az  a  politika, 
a  mely  annak  a  védelmére  utalt  bennünket,  a  ki,  ha  nem 
is  ellenségünk  és  a  ki  mellett,  ha  erősek  vagyunk,  háború 
nélkül  talán  örökké  is  megélhetünk,  abban  az  esetben 
azonban,  ha  gyengék  vagyunk  és  segítségére  rászorulunk, 
akár  akarja,  akár  nem  akarja,  a  magyar  államot  elemeiig 
bontaná  szét. 

Rákóczi  hibáját  enyhíti,  hogy  a  nemzetiségi  kérdés- 
ben lakozó  nagy  erőt  nem  ismerte.  A  nemzetiségek  léte  az 

ö  idejében  is  éreztette  ugyan  hatását,  ösztönszerűen  vonzó 
és  taszító  erőt  volt  ugyan  képes  kifejteni  és  államok  fön- 
maradásának  és  megbomlásának  egyik  okozója  volt;  de 
hatalma  még  sem  olyan  nagy  és  nem  is  él  annyira  a  köz- 
tudatban, mint  a  XIX.  században. 

Az  orosz  szövetség  gondolata  semmiképpen  sem  volt 
helyes.  Magyarországnak  nagy  és  maradandó  érdeke  kö- 
vetelte, hogy  támaszt  és  szövetségest  nyugati  tőszomszéd- 
Jánál  keressen.  Ez  az  érdek  kivánta,  hogy  őseink  az  Anjouk 
óta  fejedelmet  rendesen  a  nyugati  szomszédságban  igyeksze- 
nek találni. 

Ezen  érdekünk  döntött  a  mohácsi  vész  után,  midőn 
a  Habsburgokat  annak  ellenére  emeltük  trónra,  hogy  ne- 
vökhöz  sok  keserű  emlék  fűződött.  Ez  az  érdek  tette 
szükségessé,  hogy  mindvégig  kitartsunk  a  dynastia  mellett 
és  hogy  többi  országához  való  viszonyunkat  is  az  első- 
szülöttségi joggal,  majd  pedig  a  pragmatica  sanctio  meg- 
állapításával megszilárdítsuk,  annak  ellenére,  hogy  folyton- 
folyvást  ujabb  viszályok  akadályozták  meg  azt,  hogy  benső 
rokonérzés  fejlődjék  ki  az  egymásra  utalt  tényezők  között. 

Ez  az  érdek  nem  csak  azt  követelte,  hogy  mai  uniónk 
Ausztriával  fönmaradjon,  hanem  megkívánta  azt  is,  hogy 
ha  a  Habsburgoktól  elválunk,  helyüket  egy  másik  német 
dynastiának  adjuk. 

Ez  az  érdek  magyarázza  meg  azt  is,  hogy  azok  a  ma- 
gyar államférfiuk,  a  kik  a  magyar  királyság  számára  teljes 
önállóságot  akartak  biztosítani,  a  szomszéd  német  tartomá- 
nyokat a  magyar  koronához  törekedtek  csatolni  és  a  magyar 
király  részére  a  német  birodalomban  befolyást  igyekeztek 
szerezni.  így  tett  Corvin  Mátyás  és  Bethlen  Gábor.* 


*  A  magyar  nemzetnek  az  az  állandó    és    változatlan    érdeke,    hogy    a 
német  szomszéddal  baráti  viszonyban    legyen,    a    mai    napig   fönnáll    és    két 

Rákóczira  is  hatással  van  ez  az  érdek.  Az  ö  tulaj- 
donképpeni gondolata  nem  irányult  a  teljesen  különálló 
Magyarország  megalapítására,  hanem  más  országok  feje- 
delmét akarta  a  magyar  trónra  emelni.  Elsősorban  a  bajor 
fejedelemre  gondol.  A  Habsburgokat  a  Wittelsbach-dynas- 
tiával  akarná  pótolni. 

Ez  az  első  és  kedvelt  terve  mindenesetre  helyesebb 
volt,  mint  az  orosz  szövetség  gondolata,  a  melyre  csak  a 
kényszerűség  vitte  reá  és  a  melyhez  csak  azután  folya- 
modott, miután  másik  terve  be  nem  vált.  Ha  valamely  né- 


irányban  érvényesült.  Először  abban,  hogy  a  magyar  politikának  egyik  alap- 
elvévé vált  a  nemei  birodalommal  való  nemzetközi  barátság  és  szövetség 
ápolása  ;  másodszor  meg  abban,  hogy  a  monarchia  keretén  belül  a  magyarok 
a  német  faj  jogos  tekintélyét  és  állását  támogatták. 

Midőn  a  XIX.  században  először  akarunk  önálló  külpolitikát  fohiatni,. 
azonnal  arra  gondolunk,  hogy  Németországgal  érintkezzünk  és  vele  szövet- 
kezzünk. 

Az  első  magyar  felelős  minisztérium  első  teendőinek  eg}-ike,  hogy  Frank- 
furtba követet  küld,  azzal  a  föladattal,  hogy  a  német  nemzet  egyesülési  törek- 
vése iránt  rokonérzését  fejezze  ki  és  vele  szövetséget  kössön.  S  az  ország- 
gyűlés képviselőháza  1848  aug.  3-dikán  Gorove,  Teleki  László,  Perczel  Mór,. 
Nyáry  Pál  és  Kossuth  lelkes  csatlakozása  után,  az  összes  pártok  helyeslése 
mellett  egyhangúan  kimondotta,  hogy  ca  német  elemmel  a  legszívesebb  ba- 
rátságban és  szoros    szövetségben  akar  élni*. 

A  főrendiház  meg  azt  mondja  ki,  hogy  Magyarország  hivatása  <■  szoros 
egj'etértésben  a  nagy  Németország  népeivel  a  civilisatio  védfala  lenni*.. 
S  augusztus  17-dikén  újra  kifejezi  rokonszenvét  a  német  egység  iránt  és 
kiemeli  a  két  nemzet  érdekeinek  azonosságát.  Ekkor  Széchenyi  István  és 
Wesselényi  Miklós  is  fölszóialtak  és  a  német  barátság  álláspontjára  helyez- 
kedtek. 

Kossuth  is  a  német  szövetség  hívének  vallja  magát,  még  pedig  nem 
csak  külső  vonatkozásokban,  hanem  a  monarchia  körén  belül  is.  Midőn  az 
országgyűlés  a  német  szövetség  szükségét  kimondja,  Kossuth  is  melletLe  szól. 
S  midőn  a  bécsi  parlament  nem  bocsátja  maga  elé  a  magyar  országgyűlés 
küldöttségét,  Kossuth  hatalmas  szónoklatában  (1848  szeptember  22)  a  német 
barátság  mellett  foglal  állást.  Azt  mondja,  hogy  a  visszautasítás  -csak  az  által 
történhetett  meg,  mert  a  bécsi  országgyűlés  nem  német,  hanem  a  többségre 
nézve  szláv  országgyűlés.  Ha  az  ausztriai  birodalmi  gyűlés  német  gyűlés 
volna,  lehetetlen  volna  a  magyar  barátságot  visszautasítani.*  Kossuth  azt 
mondja,   hogy  a  dynastia   nem    tarthatja   fönn    magát,    ha    megszűnik    német. 

met  dynastia  arra  képes  lett  volna,  hogy  a  németek  szö- 
vetségét számunkra  a  Habsburgok  nélkül  vagy  ellenükre 
biztosítsa,  ugyanazt  a  szolgálatot  tehette  volna  meg  nekünk, 
a  melyet  a  nemzet  a  Habsburgoktól  vár.  De  ez  csak  abban 
az  esetben  lett  volna  lehelő,  ha  ez  a  dynastia  a  Habsbur- 
gok hatalmi  állását  képes  lett  volna  teljesen  megtörni.  Ha 
ez  neki  nem  sikerül  és  a  Habsburgok  territóriuma  választ 
el  bennünket  az  új  király  országaitól,  ez  a  combinatio 
sem  biztosította  volna  számunkra  a  békét  és  nem  merít- 
hettünk volna  belőle  erőt  kifelé,  mert  a  velünk  nem  hatá- 


lenni,  ha  a  béc=i  parlament  nem  lesz  német.  A  Habsburgok  dynasliáját  a 
szlávok  veszélyeztetik  és  Kossuth  nézete  szerint  csak  a  magyar  és  a  német 
elem  szövetsége  mentheti  meg. 

S  midőn  1867-ben  újra  tényezővé  válik  a  magyar,  a  monarchiának  egé- 
szen más  helyzetében  és  egészen  más  intentióknál  fogva  megint  a  német  szö- 
vetség mellett  foglal  állást. 

Andrássy  Gyula  politikájának  pályája  kezdetétől  fogra  annak  végéig  a 
német  barátság  volt  egyik  alapgondolata. 

Már  mint  fiatal  követ  az  1847 — 48-diki  országgyűlésről  Zemplén  vár- 
megye közgyűléséhez  intézett  jelentésében  a  következőket  irta:  ((Magyarország 
íi  legközelebbi  események  által  Európa  czivilizált  és  szabad  népei  között  fon- 
tos helyet  foglalt  el.  Hogy  ezen  helyet  kellően  betöltse,  egyetértésre  van  szük- 
sége és  egj'ségre,  mely  últal  erős  legyen,  s  rokonszenvre,  mely  által  támogat- 
tassék.  Ezen  rokonszenvet  fölgerjeszti  a  szabadság  érzete,  táplálni  és  meg- 
erősíteni az  érdekegység  fogja,  legközelebb  azon  népekkel,  melyeket  a  prag- 
matica  sanctio  által  a  história  és  a  törvény  összekötött,  távolabb  pedig,  nem- 
zetiségünk és  önállásunk  épségben  tartása  mellett,  azon  népfajjal,  mely  a 
civilisatiónak  bölcsője,  s  mely  a  lőporban  és  könyvnyomtatásban  a  szellem 
leghatalmasabb  fegyvereit  számítja  találmányai  közé.» 

S  midőn  a  felsőház  tárgyalta  a  föliratot,  a  fiatal  Andrássy  azon  indít- 
vány mellett  szólalt  föl,  hogy  benne  a  német  barátság  kifejezésre  jusson. 

Andrássy  mint  miniszterelnök  következetesen  kitart  a  német  barátság 
mellett.  Egyrészt  eléri,  hogy  1870-ben  a  francziákat  ne  segítsük,  másrészt  a 
német  hegemóniát  Ausztriában  ő  menti  meg  és  Hohenwarthot  cseh  politikája 
miatt  ő  buktatja  meg.  Mint  külügyminiszter  pedig  megköti  Bismarckkal  azt  a 
szerződést,  mely  az  európai  politika  rendszerének  és  a  világbékének  alapja 
maradt  a  mai  napig,  s  a  mely  nem  csak  azért  a  magyarok  műve,  mert  ma- 
gyar államférfiú  készítette  elő  és  kötötte  meg,  hanem  azért  is,  mert  azóta  is 
a  magyar  nemzetben  találja  fotámasztékát  és  mert  a  magyar  történelmi  hagyo- 
mányokban gyökerezik. 


RÁKÓCZI  POLITIKÁJÁNAK  MÉLTATÁSA.  27 1 

ros  országaikkal  való  uniót  a  Habsburgoknak  állandó  ellen- 
ségeskedése minden  értékétől  megfosztaná. 

Az  elszakadás  esetében  még  a  legkedvezőbbnek  mu- 
tatkozó ezen  megoldás  tehát  szintén  csak  óriási  erőfeszítés 
és  nagy  szerencse  mellett  vált  volna  lehetségessé  és  még 
€  mellett  is  kevés  pozitiv  nyereségünk  származott  volna 
belőle.  Ha  sikerült  volna  a  Habsburg-monarchia  helyett 
egy  Wittelsbach-  vagy  Hohenzollern-monarchiát  megalapí- 
tani, a  magyar  önállóság  alig  nyert  volna  a  cserével. 
A  Bajorországgal  vagy  Poroszországgal  meggyarapodott 
Ausztriához  kapcsolva,  függetlenségünket  alig  lehetett  volna 
könnyebben  megvédeni,  mint  a  mennyire  a  Habsburgok 
alatt  voltunk  reá  képesek. 

A  régi  szövetségnek  ujjal  való  kicserélése  nagy  kocz- 
kázattal  és  irtóztató  küzdelemmel  lett  volna  csak  elérhető 
és  vagy  nem  részesíthetett  volna  bennünket  a  kellő  véde- 
lemben, vagy  pedig  az  előbbeni  szövetségnek  előnyeivel 
annak  hátrányai  is  föléledtek  és  a  védelmünkre  megkíván- 
tató erő  államunk  függetlenségét  veszélyeztette  volna. 

Az  elszakadás  politikáját  tehát  semmiképp  sem  tudom 
helyeselni  és  azt  határozottan  hibának  tartom. 

De  a  szabadságharcz  nem  is  Rákóczi  végső  czéljaiért 
vívatott,  hanem  kedvező  békéért. 

Ezért  még  csak  azt  a  kérdést  kell  megvizsgálnom, 
hogy  helyesek  voltak-e  azok  a  föltételek,  a  melyek  mellett 
Rákóczi  hajlandó  volt  békét  kötni  és  a  melyek  a  békének 
sine  qua  nonját  alkották"? 

Véleményem  az  1687-diki  alkotások  eltörlését  köve- 
telő föltételről  világosan  következik  abból,  a  mit  ezen 
alkotásokról  már  előbb  mondottam. 

Szerintem  ez  a  törekvés  hibás  volt.  De  Rákóczi  haj- 
landó is  volt  jogainknak  megfelelő  magyarázata  mellett  az 
1687-diki  törvényeket  elismerni. 

A  béke  fö  akadálya  Erdély  önállóságának  és  a  külföldi 
hatalmak  kezességének  ügye  volt.  Igaza  volt-e  Ptákóczinak 
abban,  hogy  ezektől  a  követelésektől  nem  tágított? 

A  kezesség  nem  ért  annyi  magyar  vért,  mint  a  meny- 
nyit érte  ontottak.  Igaza  volt  Széchényi  érseknek,  midőn 
azt  irta:  «A  fonák  politika  annyira  elterjedt  már  a  feje- 
delmek között,  hogy  a  kötmények  szentségének  megsérté- 
sét egyik  sem  veszi  komolyan  lelkére*).  Ezért  az  érsek  hat- 
hatósabb kezességet  látott  abban,  hogy  az  idegeneknek 
ügyeinkbe  való  beavatkozását  kizárjuk  és  a  fegyveres  erő- 
vel való  intézkedés  jogát  megnyerjük,  mint  az  idegen  feje- 
delmek kezességében. 

Azok  a  jogok,  a  melyeket  magunk  nem  birtunk  meg- 
védeni és  a  melyek  idegen  hatalmak  kezességére  szorultak, 
valóban  gyenge  lábon  állottak  volna.  A  nemzetközi  garan- 
tiában  rejlő  védelem  jelentéktelenségét  Piákóczi  korának 
története  néhány  klasszikus  példával  bizonyítja. 

A  spanyol  örökösödési  háborúban  a  Francziaország 
ellen  szövetkezett  hatalmak  a  kataloniaiaknak  megigérik,  hogy 
béke  esetében  őket  el  nem  hagyják.  Hálával  is  tartoznak 
nekik,  mert  Károly  föherczeg  királysága  mellett  hősies  el- 
szántsággal küzdöttek.  A  szövetségesek  azonban  elvállalt 
kötelezettségüket  még  sem  teljesítik  és  a  kataloniaiak  a  túl- 
erő áldozatává  váltak. 

•  Anglia  a  császár  háta  mögött  megbékült  XIV.  Lajos- 
sal és  az  angol  hadvezér  a  háború  közben  vezértársának, 
Eugen  berezegnek  tudtán  kivül  az  ellenség  parancsnoká- 
val érintkezésbe  lép. 

Maga  Piákóczi  egyik  ősének,  Rákóczi  Györgynek,  egy 
szerződése  alapján  igényt  támaszt  a  svédek  segítségére,  s 
XIV.  Lajos  igére  tét  is  birja,  hogy  Magyarország  biztosítása 
nélkül  a  császárral  meg  nem  egyezik.  De  hiában  áll  elő 
követeléseivel,  az  adott  szót  nem  váltják  be. 

Az  érdekek  uralkodnak  a  fejedelmeken  és  azok  a  szer- 
ződések, a  melyek  az  államok  magatartását  hosszú  időre 
meg  akarják  állapítani  és  a  melyek  a  változó  érdekektől 
független  állandó  kötelességeket  szabnak  meg,  főleg  ha 
koczkázattal  és  veszélylyel  járnak,  igaz  értéket  nem  kép- 
viselnek. Rájuk  egy  nemzetnek  legdrágább  kincseit  nem 
lehet  bizni. 

Az  ilyen  szerződések  létrehozataláért  alig  volt  érdemes 
nagy  áldozatokat  hozni  és  ha  azok  a  czélok,  a  melyekért 
Rákóczi  küzdött,  csupán  ezen  a  módon  voltak  biztosít- 
hatók, akkor  ezek  erőnket  felülmúlták  és  elérhetetlenek 
voltak,  főleg  illusio  volt  az  olyan  államoknak  a  jövőre  szóló 
garantiáját  nagyjelentőségűnek  tekinteni,  a  melyek  még 
ezen  idő  szerint  sem  akartak  a  magyar  nemzet  védelméért 
vért  ontani  és  koczkázatot  vállalni. 

Erdély  önállóságát  követelni  sem  volt  helyes  politika. 
Apró  voltánál  fogva,  a  török  háttér  nélkül,  ez  az  ország 
a  magyar  szabadságot  meg  nem  védhette.  Önállósága,  a 
vele  járó  partikularisztikus  szellemnél  és  a  kicsinyes  viszo- 
nyoknál fogva,  az  erővel  teljes  gazdasági  és  kulturális  ha- 
ladást inkább  megnehezítette,  mint  könnyítette,  s  egyrészt 
féltékenynyé  téve  a  magyar  királyt,  másrészt  becsvágyat 
támasztva  az  erdélyi  fejedelemben,  vészt  hozhatott  volna 
a  magyar  nemzetre  a  nélkül,  hogy  Erdélynek  elég  hatalma 
lett  volna  az  általa  fölkeltett  veszedelmet  győzelmesen  el- 
hárítani. 

Erdély  különállása  szükséges  volt  mindaddig,  mig 
a  török  Magyarország  szivében  székelt,  a  változott  kö- 
rülmények követelményeinek  azonban  nem  felelt  meg  és 
több  veszélyt  és  viszályt  idézhetett  volna  fel,  mint  a  meny- 
nyit a  szabadság  szempontjából  megért. 

Rákóczi  azonban  osztozik  korának  tévedésében,  a  mely 
nem  értette  meg,  hogy  az  új  helyzetben  a  magyar  nemzet 

egysége  és  ennélfogva  Erdély  egyesülése  az  anyaország- 
gal életbevágó  érdekünk.  Rákóczi  nehézségekbe  is  ütköz- 
nék és  ellenszenvet  ébreszlene.  ha  a  nemzet  egységéért 
törne  lándzsát,  mert  Erdélyben  még  nagy  a  partikularisz- 
tikus  szellem,  ott  a  magyarországi  ember  idegen  számba 
ment,  s  a  Bocskai-  és  Bethlen-hagyományok  túlélték  azon 
viszonyokat  is,  a  melyekből  e  traditiók  keletkeztek. 

Mikor  az  erdélyi  rendek  Rákóczit  fejedelmükké  akar- 
ják megválasztani,  küldöttségük  jelenti  neki,  hogyha  nem 
személyesen  megy  el  közéjük,  hanem,  a  mint  hirlik,  magyar 
urakkal  akarná  magát  helyettesíteni,  Erdély  sorsa  nem  vál- 
nék jobbá,  mint  volt  a  német  aralom  idejében,  mert  a 
magyarországiak  iránt  inkább  ellenszenvvel,  mint  barátsá- 
gosan viselkednek  és  őket  idegeneknek  tartják. 

Rákóczi  reábirta  az  erdélyi  rendeket,  hogy  szövetkez- 
zenek a  magyar  rendekkel,  arról  azonban^  hogy  az  ország 
különállásáról  lemondjanak,  őket  senki  sem  birta  volna  reá 
venni. 

Rákóczi,  azt  hiszem,  helyesebb  úton  járna,  ha  az 
1687-iki  törvények  megváltoztatása,  a  külföld  kezessége  és 
Erdély  önállósága  helyett  Erdélynek  Magyarországgal  való 
unióját  követelné,  s  ha  alkotmányunk  czélszerűbb  kiépítésén, 
a  magyar  haderő  fölállításán  és  olyan  belső  reformok  létre- 
hozatalán fáradna,  a  melyek  a  nemzet  ezer  bajain  segí- 
tenének, s  nevezetesen  a  jobbágyok  helyzetén  javítanának. 
Ez  jelentékenyen  nagyobb  erőt  állított  volna  a  magyar  al- 
kotmány szolgálatába,  mint  az  a  megoldás,  a  melyet  Rákóczi 
óhajtott. 

De  Rákóczinak  a  maga  korát  meghaladó  úttörő  láng- 
észnek kellett  volna  lennie,  hogy  ezt  a  politikát  megértse. 
S  még  azt  sem  tartom  eldöntött  kérdésnek,  helyesen  cse- 
lekedett volna-e,  ha  ezt  a  politikát  követi,  mert  jó  csak  az 
a  politika,  a  melyet  a  maga  kora    megért  és  a  melyet  ke- 

resztül  is  lehet  vinni.  A  magyar  társadalomnak  pedig  sem 
Erdély  egyesítése  Magyarországgal,  sem  a  rendes  magyar 
hadsereg  fölállítása,  sem  a  szükséges  reformok  nem  tetszet- 
tek, s  kérdésesnek  tartom,  hogy  a  nemzet  lelkesedése  és  ál- 
dozatkészsége nem  csökkent  voliia-e,  ha  Rákóczi  harczainak 
czéljai  ennyire  népszerűtlenek. 

Eldöntetlen  kérdés  az  is,  vájjon  elérhette  volna-e 
Rákóczi  ezeket  a  föltételeket.  Ámbár  ezek  kevésbbé  veszé- 
lyeztették volna  a  császár  nemzetközi  hatalmát,  mint  a 
külföldi  államok  garantiája  és  Erdély  függetlensége,  nagyon 
nehéz  lett  volna  a  bécsi  udvarral  elfogadtatni  azt,  hogy 
az  idegen  hadak  Magyarországból  kivonuljanak,  a  magya- 
rok meg  magyar  kormányzat  alatt  álljanak. 

Tény  mindenesetre,  hogy  a  békealkudozások  közben 
a  császár  föltétlen  Ígéretet  ezen  irányban  sem  tett. 

Rákóczi  czéljait  nem  tartom  tehát  mindenben  helyesek- 
nek. De  harczának  megítélésénél  ennek  nincs  nagy  jelentő- 
sége, mert  az  igazában  nem  is  ezen  positiv  czélok  eléréséért 
folyt,  hanem  az  ország  szabadságának  védelméért,  s  nem 
kételkedem  benne,  hogy  ha  a  király  a  háború  folyamatá- 
ban mindazt  elfogadta  volna,  a  mit  föntebb  helyes  czélok- 
ként  jelöltem  meg,  a  béke  létre  is  jött  volna. 

A  béke  csak  azért  nem  jött  létre,  mert  a  király  soha- 
sem akart  többet  adni,  mint  a  korábbi  magyar  alkotmány 
egyszerű  visszaállítását,  ezt  pedig  Rákóczi  nem  tartotta 
elégségesnek,  mert  a  régi  alkotmányt  a  gyakorlat  értékéből 
nagyon  kiforgatta  és  Rákóczi  nem  akarta  a  nemzet  hősies 
harczát  a  régi  nyomorúságos  állapotok  visszaállításával 
befejezni. 

A  kuruczok  helyzete  a  hosszú  harcz  folyamatában 
napról-napra  nehezebb  lett.  Míg  ellenségeik  száma  folyton 
folyvást  emelkedik,  saját  erejük  és  önbizalmuk  nap-nap 
után  mindinkább  csökken. 

Mivel  a  török  járom  alól  fölszabadított  Magyarország 
nagyobb  jelentőségűvé  vált,  mint  a  múltban,  az  udvar,  a 
mely  szükség  esetében  Bethlen  Gáborral  és  Thökölyvel 
még  engedmények  árán  is  kész  volt  megegyezni,  most 
Magyarország  megtartására  veti  a  fö  súlyt.  Inkább  másutt 
veszít,  mint  nálunk.  Láttuk,  hogy  szövetségeseinek  minden 
unszolása  ellenére  engedményeiben  bizonyos  határon  túl 
nem  megy.  Söt  Anglia  és  Hollandia  azon  szemrehányá- 
saira sem  hallgat,  hogy  nem  a  közös  ellenség  ellen,  hanem 
Rákóczi  ellen  fordítja  hadait,  s  hogy  nem  küld  annyi  ka- 
tonát a  francziák  ellen,  mint  a  mennyire  magát  szerződé- 
sileg kötelezte,  hanem  a  spanyol  örökösödési  háborúnak 
reá  nézve  kedvező  lefolyását  arra  használja,  hogy  magyar- 
országi hadait  szaporítja.  A  magyar  háború  utolsó  évében 
már  ötvenezer  embere  harczol  a  kuruczok  ellen,  holott  az 
első  évben  csak  huszonegyezer  embere  tette  ezt.  Ez  lesújtó 
hatással  van  a  magyarokra. 

Év  év  után  mind  kétségesebb  lesz  győzelmük.  S  mi- 
vel a  békealkudozások  sem  járnak  eredmény  nyel  és  a  kül- 

földtől  várt  segítség  is  elmarad,  mindinkább  növekszik  az 
az  aggodalom,  hogy  végre  is  le  fogják  őket  győzni. 

Mennél  rosszabbra  fordul  a  kuruczok  dolga,  annál 
inkább  bomlik  meg  közöttük  az  úgyis  gyenge  fegyelem. 

Hallgassuk  csak  meg  Bercsényinek  1708-ban  nap-nap 
után  tett  keserves  panaszait.  «Soha  nem  tudom:  szaladni 
készül-e,  vagy  az  hatalomnak  engedni?  Mert  Brutus  hitén 
kezdenek  sokan  lenni.  Buta  bestiák. »  «Ezen  had  inkább 
megrémül,  semmire  sem  mehetek  vele."  «Az  mi  erőnkben 
nincsen  mit  bizni." 

Mindenütt  « országos  rémülés »  jelei  láthatók.  « Tíz- 
húsz mértföldnyire  szalad  és  bódul  a  nép.»  «A  reguláris 
jobb  rész  mezítláb  s  lova  patkótalan.»  «Az  hadak  fárad- 
ságuknak panaszát  sem  győzöm  hallani ;  csak  fele  sem 
gyün  be  az  katonának  a  portáról,  csak  faluz  és  vérmez 
az  falukon.))  « Ezzel  az  haddal  mi  bizony  ellenséget  nem 
verünk.  Hacsak  meg  nem  szalad  előttünk,  ha  megriaszt- 
juk, abban  német  uram  bizonyos  legyen,  mi  megszala- 
dunk.-) « Tőlem  mindenki  csak  kérdést  teszen:  mit  paran- 
csolok ;  ha  parancsolok,  azt  mondja,  nem  lehet  ezért  és 
amazért.  Hoc  móres  est  in  nostra  patria.))  « Oly  szerencsét- 
len vagyok,  hogy  csak  egy  puskát  sem  kaphatok,  mert  a 
hollókárogatástul  is  szaladnak.  Száz  szarka  szóra  sem 
térnek  meg.w  «Csak  fogy  a  had,  nem  tudok  semmi  hadat 
szaporítani.))  «Nem  állítja  meg  egyéb  a  télnél  menését  az 
ellenségnek.))  « Valami  bolond  megindul  már  Besztercze 
felől,  Rozsnyóig  mind  reszket  mindenik. »  «Gsak  kenyere  s 
bocskora  vóna  az  hajdúnak  az  lábán  és  valaska  az  mar- 
kában, talán  jobban  maradna.))  Kassánál  azt  látja,  hogy 
a  kuruczok  « mezítláb,  egy  ing  és  gatyában  íeg^^'ertelen 
mennek  az  istrázsára*. 

A  császári  hadak  ellepik  az  országot  és  Rákóczi  ka- 
tonáit mind  szűkebb  körre  szorítják.  Bercsényi  nyilt  levél- 

ben  fordul  a  nemzethez  és  arra  kéri,  hogy  a  táborból  szét- 
oszlott népet,  mint  azelőtt,  most  is  terelje  vissza,  «de  lel- 
kének keserűségére  annyira  meghűlve  látja  a  nemes  vár- 
megyék rendiben  a  szabadság  szeretetét,  hogy  nem  tapasztal 
egyebet  hanyagságnál  »>. 

De  nem  csak  Bercsényi  lát  ilyen  feketén,  hanem  az 
optimistább  Rákóczi  is,  a  ki  kénytelen  azon  aggodalmá- 
nak kifejezést  adni,  hogyha  a  király  amnesztiát  tesz  közzé, 
«hanyathomlok  rohanik  rájuk  ezen  desperatus  nemzetség 
és  elhagy  bennünket". 

1708  szeptember  1-sején  Rákóczi  azt  írja,  hogy  «ha 
isten  nem  consoiál  bennünket,  csak  az  a  reménységem, 
hogy  még  talán  találkozik  4—5000  igazlelkű  magyar,  a  ki 
inkább  kezén  akar  meghalni,  mintsem  tovább  nemzetünk- 
nek gyalázatát  szemlélni".  «Gsak  haszontalan  a  mi  erőnk- 
höz bízni.))  Rákóczi  maga  körött  «sok  halvány  desperatus, 
lefüggesztett  orrú  embert»  lát  és  «sok  lesütött  fülefarkú 
embereket  suttogva  sétálni,  sóhajtani'). 

A  nemzetet  a  lóhoz  hasonlítja,  a  mely,  a  midőn  ki- 
nyire lépik,  büszkén  fentartja  a  fejét;  ha  megsarkantyúz- 
zák (azaz  rosszul  folyik  a  dolga),  a  földnek  viszi  az  orrát 
és  várja,  hogy  fölrángassák  száját)). 

Érthető  a  nemzet  elgyengülése,  mert  valóban  irtózta- 
tók voltak  szenvedései.  Ha  meggondoljuk,  hogy  a  már  sok 
század  óta  dúló  csaknem  örökös  török  harczok,  majd  pe- 
dig a  gyakori  polgári  háború  által  elgyengült  nemzet  1670 
óta  a  kurucz  harczokat  és  azután  a  nagy  török  háborút 
szenvedte  végig,  és  a  nélkül,  hogy  magához  térhetett  volna 
és  a  nélkül,  hogy  régi  sebei  némileg  beheggedtek  volna, 
már  éveken  át  tartó  új  szabadságharczba  fogott;  ha  meg- 
gondoljuk, hogy  ennek  a  sok  évi  harcz  által  kihasznált  és 
kimerült  szerencsétlen  országnak,  a  melyben  a  gazdasági 
munka  pang,  az  összegyűjtött  töke  pusztul,  falvai,  kastélyai, 

majorjai  lángok  martaléka,  a  munkások  száma  megapadt, 
ha  —  mondom  —  meggondoljuk,  hogy  ennek  a  szeren- 
csétlen nemzetnek  minden  évben  új  sereget  kell  kiállítani 
és  ebben  az  elpusztult  országban  minden  évben  újra  kez- 
dődik a  gyilkolás  és  a  rombolás,  akkor  megérthető,  hogy 
az  ország  elveszti  harczi  kedvét  és  bátorságát,  főleg  a  mi- 
kor a  siker  reménye  mindinkább  halványulj  a  szenvedés 
kínjai  ellenben  mindennap  élesebbek  lesznek. 

Már  1705-ben  azt  írja  Piákóczi:  a  végrehajtások  miatt 
«nagy  extremitásra  jutott  a  szegénység  és  alig  használiiat 
valamit  a  consolatio,  peroratio  és  persvasio  az  üres  er- 
szény ellen »,  s  hogy  sehol  nem  akarnak  fizetni  a  szegény 
emberek,   «mert  minden  pénz  az  urak    ládájában   maradó. 

S  mennyit  kellett  a  nemzetnek  még  ezóta  szenvednie. 
A  ráczok,  a  horvátok  és  a  vad  Heister  vezetése  mellett 
néha  a  reguláris  németek  is  embertelen  módon  pusztítot- 
tak és  dúltak.  Széchenyi  érsek  írja:  «A  parasztembernek 
puskaporral  tölték  meg  a  torkát,  száját  és  a  hasán  veti 
ki  magát  a  por,  sütik,  nyúzzák  elevenen  a  szegénységet. 
Az  asszonyokat  emlőiknél  fogvást  kötik  fel  a  gerendába, 
úgy  kínozzák  őket.  A  papokat  ölik,  vagdalják.')  Pálffy  János 
generális  maga  panaszolja,  hogy  horvát  katonáit  nem  bírta 
megfékezni,  hogy  ezek  gyújtogatnak,  fosztogatnak  és  gyil- 
kolnak. S  az  ellenség  ezen  rendszeres  és  kegyetlen  pusz- 
tításához a  kurucz  hadak  garázdálkodása,  felfegyverzésük, 
ellátásuk  és  fentartásuk  szüksége  járul.  Rákóczi  a  tisztek 
kapzsisága  és  a  csapatok  fegyelmetlensége  ellen  kezdettől 
fogva  küzdött.  Azt  írja  Sennyeynek :  ne  törekedjék  meg 
nem  engedett  haszon  után.  Hisz  « meglesz  a  haszon,  csak 
előbb  a  szabadságot  keressük ».  « Mindent  megad  az  Isten 
az  szabadsággal,  az  nélkül  pedig  semmink  sem  lesz.»  El- 
tiltja, hogy  a  katonák  a  búzát  eltulajdonítsák  és  kicsépel- 
jék és  hogy  többet  követeljenek  ellátásuk  fejében,  mint  a 

mennyi  őket  megilleti.  De  mindez  hiábavaló.  «A  kuru- 
czok,  írják  egy  község  lakosai,  valamint  a  természet  sze- 
rint való  ellenség  az  erdőkön,  réteken,  mindenünkben  zsák- 
mányt, prédát  vettek. »  <'A  természet  szerint  való  tatár  sem 
bánt  különben  volna  velünk. » 

Károlyi  Sándor  felesége,  Barkóczy  Krisztina,  keserűen 
fakad  ki  azért,  mert  a  kuruczok  reámentek  majorjaira. 
«Labanczné  koromban  sem  művelték  azt,  a  mit  most  kell 
tőlük  elszenvedni. » 

Nehéz  helyzetben  van  Rákóczy,  csapatait  nem  bírja 
ellátni,  s  ezek  kénytelenek  a  nép  terhén  megélni,  másfelől 
azonban  a  nép  jóakaratára  és  erejére  is  rászorul.  Károlyi- 
nak írja:  «A  vitézlő  rendnek  is  méltó  istancziáját  dene- 
gálni  nem  kívánom,  noha  tagadhatatlan,  hogy  egyik  füle- 
met a  szegénység  átkozódó  és  siránkozó  panaszaira  figyel- 
meztetvén, s  az  másikkal  az  vitézlő  rend  zúgolódó  morgását 
hallván  s  nyomorúságait  szemlélvén,  alig  tud  mely  felé 
hajlani»,  « mivel  ezen  országban  se  a  vármegyék,  se  a  vi- 
tézlő rendek  nélkül  nem  lelietünk». 

A  vármegyék  kifáradtak,  az  áldozatkészség  megapadt. 
Bercsényi  panaszolja,  hogy  «még  az  evő  falatját  is  a  ha- 
daknak ki  kell  sinya-rinya,  morgni  az  vármegyéktől".  «Jobb 
aggybul  lett  az  jobbágy;  most  sok  jobbágybul  lenne  jobb 
ne  ággy>). 

Többen  az  urak  közül  visszatartják  a  hadakhoz  való 
csatlakozástól  a  jobbágyot  és  csak  « koldust  és  istápolyból» 
küldenek. 

Magyarországnak  ez  időben  nem  igen  volt  több  lakos- 
sága két  milliónál,  s  mind  e  mellett  volt  esztendő,  a 
mikor  115  ezer  katonát  tartott,  holott  Francziaországnak 
18  millió  lakosságából,  sokkal  nagyobb  vagyonossága  és  jó 
adminisztrácziója  mellett,  200  ezer  ember  volt  fegyverben. 
A  Habsburgok  valamennyi  hadereje  pedig  III.  Károly  ide- 

jében  180  ezer  ember  tett  ki.  S  meg  kell  fontolni,  hogy 
Magyarország  egy  részét  mindig  megszállva  tartották  a 
császár  katonái  és  hogy  a  ráczok  nem  vettek  részt  a 
harczban. 

S  a  harcz  pusztító  tüze  nem  szorítkozik  az  ország 
egy  részére,  hanem  végig  fut  a  Lajta  és  az  Erdély  keleti 
határai  között  levő  egész  területen.  A  kuruczok  csipkedve, 
portyázva  kisérik  a  császáriakat  és  az  országot  azért  pusz- 
títják, hogy  az  ellenség  eledelt  ne  kapjon  és  meg  ne  pihen- 
hessen. 

Ily  körülmények  között  a  nemzet  az  erőfeszítést  nem 
bírja  tovább.  A  lovak  között  «már  az  éhhel  döglés  sem 
újság').  A  hadsereg  mind  rosszabb  ellátásban  részesül  és 
annál  nagyobb  pusztítást  visz  véghez. 

« Nincs  Uram  lakik  a  profuntházban »,  mondja  Rá- 
kóczi. A  pénz  értéke  pedig  egyre  sülyed  úgy,  hogy  mind 
nehezebb  Rákóczinak  a  h^rcz  költségét  fedezni. 

1708-ban  írja  Máramaros  vármegye:  « Annyira  jutot- 
tak már  szegény  lakosaink,  hogy  exekuczióval  mennek 
tisztjeink  és  merő  tyrannusi  formában  füstre  köttetvén  a 
lakósokat,  félholtan  bocsátják  el,  mégis  semmit  sem  vehet- 
nek rajtok.  « Közép-Szolnok  vármegye  attól  tart,  hogy  «édes 
nemzetünk  irgalmaskodó  birodalma  alatt »  el  kell  pusztul- 
nia, mert  már  dudvát  arattak  és  koldulásból  élnek.  Ugocsá- 
ban  «sir,  jajgat  a  szegénység »,  tehene  nincs,  gyermekei 
számára  teje  nincs,  s  mégis  pénzt  követelnek  tőle.  Sok 
helyütt  tengeri  szárból  és  mogyorófa  rügből  sütött  kenyér- 
rel élnek.  «A  falvak,  medvéknek,  farkasoknak  és  rókáknak 
való  hely  leszen  (1710)  és  in  perpetuum  maradnak  puszta- 
ságban. » 

Rákóczi  keményen  akar  azok  ellen  fellépni,  a  kik  nem 
segítik,  ámbár  tehetnék.  Nyolcz  éve,  írja,  « igazsággal,  mód 
és  rendtartásokkal  semmire  sem  mehettem",  most  úgy  bá- 

nik  majd  el  azokkal,  a  kik  távol  tartják  magukat,  «miiit 
hitetlenekkel  és  hazánk  s  vérem,  nemzetem  árulóival*. 
Nem  lesz  elnéző  «ezen  magukat  kimilö  fösvények  és  pri- 
vatumokat  kereső  a  haza  nem  fiaival'). 

Az  igaz  hazafi  tudja,  «hogy  ha  hazánk  szabadságá- 
ban megmaradna,  az  ő  pénze  is  megtér;  ha  az  elvesz,  jó- 
szágát megtartani  hazája  veszedelmével  nem  kivánja»). 

Mindezen  csapásokhoz  járul  a  pestis  pusztítása  (1709), 
a  mely  nélkül  talán  más  fordulatot  vesz  a  harcz  és  a  nem- 
zet az  európai  béke  létrejöttét  fegyverben  bírja    megvárni. 

Nézzük  megint  Bercsényi  jelentéseit.  Belőlük  látni  azt 
az  irtóztató  rombolást,  a  melyet  ez  a  vész  a  rossz  élet- 
módnak, a  nagy  fáradságnak  és  sok  nélkülözésnek  kitett 
kuruczok  között  véghez  vitt. 

Maga  Bercsényi  meg  van  rémülve.  «Hej  pestis,  pestis, 
ha  te  nem  volnál!  Csak  vezetékben  hordozom  már  a  lel- 
kemet. Félteni  sem  győzöm  már  magamat.  Én  bizony  el- 
szaladok egyfelé.))  « Irtózom  még  szólni  is  emberrel.')  Le- 
vélhez sem  akar  nyúlni,  csak  a  lehető  legfontosabbhoz. 

Mindenki  iníicziálódik  körülötte.  «Az  átkozott  éneke- 
sem is  akkor  bőgött  mellettem;  rajta  volt  a  pestis. »  «Se 
tálam,  se  ruhám,  s  még  az,  ki  nagyobb,  pipám  sem  ma- 
radt.w  "Óránként  várhatom  istenostorát;  többet  sóhajtok 
most  istenemhez,  mint  morgók.') 

Bercsényi  bujkál  az  emberek  elöl  és  mint  a  rettent- 
hetetlen Bákóczi  keserűen  írja,  tisztjei  is  utánozzák,  « mi- 
vel a  generáhs  is  azt  cselekszi'). 

A  pestis  a  legerősebben  a  kuruczoktól  megszállt  vi- 
dékeken dühöng.  «Nagy  galiba  a  pestis  mindenütt,  lehe- 
tetlen csoportoztatni  a  hadat.  Csak  szétmegyen  az  hegyek- 
nek.)) « Kassán  Berthoty  sem  mer  maradni,  az  hajdú  is 
mód  nélkül  szökik  ki,  mert  irtózik  a  pestistől.))  «Az  kaput 
alig  tudja  istrázsáhii;  három  nap  alatt  több  halt  meg  száz 

hajdúnál.  Nincs  hajdúja;  a  ki  van  is,  csak  beteg.  Valaki 
csak  a  kapun  kimehet,  csak  elszökik.  ítélje  Felséged,  mi- 
csoda a  nyomorúság.))  Jászon  nincs  kenyere  a  katonának, 
mert  « ellepte  a  pestis  az  országot').  «Terebes  és  Varanna 
völgyénél  omlik  az  ember  egész  Tokajig.*)  «Az  itt  való 
négy  regiment  ezer  lovast  alig  tesz  ki.»)  «A  lovas  hadak- 
kal úgy  vagyunk,  hogy  Eperjes  körül  alig  tudnak  60  lovast 
tartani.  Nem  is  tudom  leírni  nyomorúságomat,  csak  mi 
katona  sem  maradt. » 

Rákóczi  is  megírja,  hogy  Bercsényi  hada  szétoszlott  és 
a  hazát  legközelebb  ezen  istenostora  a  végső  veszedelembe 
juttatja. 

Bátorságát  végleg  elveszti  a  kurucz  had.  A  kit  a  nyo- 
mor nem  hajt  haza,  azt  a  pestis  üldözi  el  a  táborból. 
A  kit  az  ellenség  nem  ölt  meg  és  a  nélkülözés  beteggé 
nem  tett,  azt  a  pestis  gyilkolja  meg. 

A  pestis  az  országnak  már  úgy  is  satnya  gazdasági 
életét  végképen  megakasztja.  Bercsényi  írja,  hogy  a  Hegyalja 
alatt  «úgy  elterjedt  a  pestis,  hogy  szétgázolta  a  vetést, 
pásztor  nélkül  a  marha ».  A  maga  marhája  és  ménese  is 
úgy  járt.  «Aratatlan  maradnak  sokan,  mert  az  oroszt  tűzzel- 
vassal  sem  űzhetni  le.»)  A  hegyekről  jött  aratók  széjjel- 
futnak, a  mint  köztük  egy  eset  fordul  elő. 

Rákóczi  panaszolja:  «sok  helységben  kihaltának  az 
emberek,  csak  az  bolygó  és  tévelygő  marha  által  tapod- 
tatnak az  vetések)),  s  Zemplén.  Abauj,  Sáros,  Bereg,  Ugo- 
csa,  Szatmár,  Szabolcs  és  Máramaros  vármegyékben  «nem 
hogy  adót  szedni,  de  senki  feléje  is  alig  mer  menni  az 
eszeveszett  és  haláltól  irtózó  szegénységnek*. 

«Az  egész  föld  fut*,  írja  Barkóczy  Krisztina. 

Hozzávető  becslés  szerint  a  pestis  410,000,  a  szabadság- 
harcz  meg  85,000  ember  életébe  került,  a  mi  a  lakosság- 
nak körülbelül  egy  negyedét  tette  ki. 

S  mindezen  belső  okokhoz  járul,  hogy  ezen  időben 
a  pápa,  a  ki  inkább  Lajossal  tartott  és  a  császárral  ellen- 
tétbe, sőt  háborúba  keveredett,  legyőzve  megbékül  a  császár- 
ral és  a  magyar  katholikus  papokat  arra  szorítja,  hogy 
térjenek  vissza  a  húséghez,  a  mit  a  klérus  meg  is  tesz 
és  evvel  a  katholikus  lakosságra  is  hatást  gyakorol. 

A  kuruczok  között  harczuk  kezdetétől  fogva  találkoz- 
tak olyanok,  a  kik  Piákóczinál  olcsóbbak  voltak  és  a  tőle 
követelt  biztosítékok  nélkül  is  készek  voltak  meghódolni. 
Rákóczi  erre  a  tényre  a  franczia  királylyal  szemben  többször 
hivatkozik  is.  A  lutheránusok  körében,  mint  ezt  az  ezen 
felekezethez  tartozó  Okolicsányi  Bécsben  kifejti,  már  a  har- 
czok  első  éveiben  erősen  hódít  az  az  irány,  hogy  a  vallás- 
beli  sérelmek  megszűnte  esetében  a  fegyvert  le  kell  tenni. 
Az  ónodi  országgyűlés  véres  jelenetét  is  a  követek  egy  ré- 
szének lanyha  hangulata  okozza. 

Rákóczi  mindig  félt  attól,  hogy  a  nemzet  « megunja* 
a  harczokat,  hogy  nem  lesz  « állhatatos*)  s  hogy  módot  fog 
adni  arra,  hogy  «az  egyenetlenséget,  a  melylyel  eddig  is 
mindenkor  hazánkon  győzelmet  vett  ellenségünk,  körünk- 
ben hintsék  és  behozzák'). 

S  a  mitől  a  fejedelem  tartott,  az  be  is  következett. 

Az  1708-diki  esztendő  végén  Rákóczi  azt  írja  az  egybe- 
gyúlt rendekről,  hogy  a  békesség  « óhajtásában  annyira  ki- 
adják magukat,  hogy  minden  difii cultás  nélkül  széltiben 
beszélik  desperatióból  esett  kívánságukat »,  s  ezért  arra 
kéri  Károlyi  Sándort,  hogy  a  tiszántúli  hadakat  azzal  az 
utasítással  küldje  el  a  gyűlésre,  hogy  jó  feltételek  nélkül 
békülni  nem  szabad. 

Bercsényi  azt  írja,  hogy  ha  volna  «csak  egy  hurivári, 
mingyárt  feleszméljük  magunkat*  s  « elfelejti  mégis  ez  az 
magyar  kínját,  mint  az  szülő  asszony,  mihelyt  egy  kis 
reménysége))  van. 

De  a  trencséni  csata  óta  (1708)  rohamosan  hanyatlik 
Rákóczi  szerencséje  és  nincs  többé  «hurivári)),  nincs  többé 
« reménysége')  a  kurucznak.  Ezért  fogy  a  bátorsága.  Hisz' 
igaza  volt  Bercsényinek,  midőn  azt  mondja,  hogy  nem 
törvény,  nem  rend,  nem  erény,  hanem  siker  és  remény 
uralkodnak  a  népek  lelkén  s  igaza  volt  Rákóczinak,  a  ki 
azt  jósolja,  hogy,  «ha  jó  lesz  dolgunk,  szent  lesz  a  con- 
foederatio,  ha  rosszul,  lengyel  hit  lesz  belőle ».  Rendesen  így 
szokott  ez  lenni.  A  reménytelenség  olyan  nagy,  hogy,  mint 
Bercsényi  panaszkodik,  «már  az  ördögre  is  hallgatnának, 
ha  könnyebbséget  Ígérne »>. 

A  kuruczok  többé  nem  akarnak  verekedni.  Mind  álta- 
lánosabbá válik  köztük  a  béke  vágya.  Napról-napra  szapo- 
rodik azok  száma,  a  kik  a  király  kegyelmét  kérik  és  a  kik 
a  zászlót,  a  melyre  felesküdtek,  elhagyják.  Számos  őszinte 
kurucz  a  táborból  elmarad  és  ki  elbujdosik,  ki  megadja 
magát  a  győzelmes  császáriaknak.  Mind  kevesebben  tarta- 
nak ki  Rákóczi  zászlói  mellett  és  egyre  összezsugorodik  az 
a  földterület,  a  melyen  hadai  még  uralkodnak  és  a  mely- 
ből élnek. 

S  a  kik  együtt  maradnak,  azok  is  kerülik  a  harczot  és 
nem  akarják  életüket  vesztett  ügyért  koczkáztatni. 

Rákóczi  látja  ügyének  ezen  rohamos  hanyatlását  és 
bizonyosnak  tartja,  hogy  bekövetkezik,  a  mitől  már  koráb- 
ban is  félt  s  hogy  az  ellenállás  lángja  « elalszik  mint 
gyertya.  »> 

Ilyen  helyzetükben  a  kuruczokat  az  egyszerű  fegyver- 
letételtől és  hadaiknak  minden  eredmény  nélkül  való  vég- 
leges föloszlásától  csak  két  körülmény  mentette  meg. 

Az  egyik  az  volt,  hogy  a  császár  olyan  magyart  áhí- 
tott hadai  élére,  mint  a  minő  Pálffy  János  volt;  a  másika 
hogy  Rákóczi  a  békealkut  Károlyi  Sándorra  bízta. 

Rákóczi  megszokott  objectivitásával  azt  írja  ellenfelé- 

röl,  a  magyar  labancz -pártról,  hogy  már  a  múltban  is 
gyakran  «a  nemzet  egy  részét  az  német  hűségében  csak 
azért  conserválta>>,  hogy  ('győzelemkor  ne  prcetendálhassa 
az  idegen  nemzet  az  egész  országnak  hűtlenségét  és  követ- 
kezőképen ne  tulajdoníthassa  magának  ezen  hazát  úgy, 
mint  fegyverrel  nyert  országot".  Rákóczi  igazat  mondott. 
A  labanczok  történelmi  hivatása  az  volt,  hogy  közvetítse- 
nek a  király  és  a  nemzet  között  a  béke  föntartása  érdeké- 
ben, ha  pedig  ez  nem  sikerült,  a  békét  az  alkotmány  meg- 
mentése mellett  hozzák  újra  létre  és  a  győzelmes  udvart 
tartsák  vissza  a  legvégsőtől. 

Pálffy  meg  is  akar  felelni  ezen  kötelességének.  Érzi, 
hogy  legyőzhetné  a  kuruczokat,  de  tudja,  hogy  végleges 
győzelme  esetében  az  alkotmányt  nem  menthetné  meg  s 
ezért  mindenekfölött  békét  akar  közvetíteni.  Lelkes  híve  a 
királynak  és  kész  érte  még  magyar  vért  is  ontani,  de  mégsem 
tagadja  meg  magyar  voltát  és  példás  türelemmel  és  kitar- 
tással fáradozik  a  béke  megkötésén. 

Mint  Vay  Ádám  ősi  kastélyában,  Vayán  Rákóczinak 
mondja,  Pálffy  attól  fél,  hogy  ha  a  császári  hadak  a  kuru- 
czokat leverik,  a  magyarokkal  úgy  bánnak  majd  el,  mint 
a  hogyan  a  harminczéves  háborúban  a  csehekkel  elbántak 
és  ezért  lesz  egész  erejével  a  béke  apostolává.  De  sok  ne- 
hézséggel kell  megküzdenie. 

Bécsben  a  harczot  a  legszívesebben  alku  nélkül  fegy- 
verrel szeretnék  befejezni.  Eugen  berezeg,  a  ki  ebben  az 
időben  a  bécsi  udvarnál  vezérlő  szerepet  vitt  és  a  kinek 
barátjai  foglalják  el  a  miniszteri  állásokat,  következetesen 
azon  az  állásponton  van,  hogy  a  magyarok  kibékítését  nem 
alkura,  hanem  a  fegyverekre  kell  bízni  s  hogy  a  lázadás 
vezetőit  az  amnesliából  ki  kell  zárni.  Mikor  Pálffy  hírt  ad 
az  alkudozások  megkezdéséről  és  arról,  hogy  rövid  fegyver- 
szünetet engedett  a  kuruczoknak,  Eugen  meg  akarja  ezért 

róni,  mert  «nem  jó  a  rebellisekkel  jól  bánni  és  nekik  nagy 
reményeket  adni»).  Eugen  azoknak,  a  kik  kegyelmet  kap- 
nak, csak  10,000  forint  értékű  birtokot  akar  meghagyni. 
« Annyi  kárt  okoztak  az  átalkodott  forradalmárok",  hogy 
jóságot  nem  érdemelnek." 

József  király  mégis  Pálffynak  ad  igazat  és  a  további 
tárgyalásokkal  őt  bizza  meg.  Igaz,  hogy  ellenőrzőül  német 
tanácsost  küld  melléje. 

Józsefet  ez  elhatározására  jóindulatán  kívül  fontos 
érdekek  is  indították. 

Hosszúra  nyúlt  ellenállásunk  és  minden  magyar  ra- 
gaszkodása ősi  szabadságához  Bécsben  azt  a  meggyőződést 
érlelte  meg,  hogy  a  magyar  jogok  helyreállítása  nélkül,  még 
ha  a  nemzet  ki  is  van  merülve,  állandó  békére  számot 
nem  tarthatni.  Nehem  generális  azt  mondta  a  császárnak, 
hogy  adja  meg  az  ország  szabadságát,  «mert  míg  egy 
kenyér  és  egy  tehén  találtatik  Magyarországon,  békesség 
nem  lesz»,  elijesztő  például  állítva  föl  Herbeville  és  Rabu- 
tin  seregeit,  a  melyekhez  hasonló  ármádiája  a  császárnak 
«sem  nem  volt,  sem  nem  lesz*  s  a  melyek  mégis  el- 
vesztek. 

Úgy  tetszik,  a  külföldnek  is  az  a  véleménye,  hogy  a 
magyarok  a  német  zsarnokságát  sohasem  fogják  békével 
eltűrni. 

Palmes  angol  diplomata  azt  írja  miniszterének,  hogy 
a  bécsi  udvar  «despota»  uralmatakarna  meghonosítani,  de 
minden  fajta  magyar  ellenzi  ezt  s  különösen  a  németektől 
gyakorolt  despotismus  gyűlöletes  nálunk,  mert  a  németek 
ellen  nagy  az  ellenszenv  (1710  szeptember).  Bohngbroke, 
a  nagyeszű  angol  államférfiú  pedig  azt  írja  Palmesnek,  hogy 
a  magyarok  « annyira  a  szabadsághoz  szoktak,  hogy  erőszak 
és  elnyomás  sohasem  fogják  őket  arra  szorítani,  hogy  csen- 
desek legyenek   az    osztrák   kormány    alatt.   De   elnézéssel 

könnyen  megszerezhetők  és  igaz  privilégiumaik  helyreállí- 
tásával békés  alattvalókká  tehetők.* 

A  gyors  megegyezést  a  bécsi  udvarra  nézve  az  is 
kívánatossá  teszi,  hogy  azt  a  császár  szövetségesei,  a  ten- 
geri hatalmak,  újra  sürgetik. 

Bécsben  attól  tartanak,  hogy  kénytelenek  lesznek  Anglia 
és  Hollandia  közvetítését  megint  elfogadni  és  ismét  eltűrni, 
hogy  idegen  hatalmak  a  magyar  belügyekbe  beleszóljanak. 

S  ehhez  járul  az  is,  hogy  a  tengeri  hatalmakba  vetett 
bizalom  ezen  időben  Bécsben  megrendült. 

Az  aggódó  osztrák  diplomatia  több  tünetét  látja  annak, 
hogy  Angliában  nagy  fordulat  van  készülőben  és  hogy  ott 
a  béke  pártja  kerekedik  felül.  Marlborough,  a  háború  fő- 
szószólója, elveszti  döntő  befolyását  a  királynő  elhatáro- 
zásaira, barátai  kénytelenek  odahagyni  állásukat  és  ellen- 
felei lesznek  miniszterekké. 

Az  elkeseredett  Gallas,  a  londoni  osztrák  követ,  azt 
írja,  hogy  Anglia  a  «canaille')  paradicsoma  és  hogy  a 
királynő  annyira  gyűlöli  Marlborough  nejét,  a  ki  azelőtt 
mindenható  barátnője  volt,  hogy  képes  volna,  ha  ezzel  őt 
bánthatná,  Angliát  is  tönkre  tenni. 

E  szerint  az  sincs  kizárva,  hogy  a  kimerült  és  elsze- 
gényedett Ausztria  egymaga  lesz  kénytelen  a  harczot  foly- 
tatni, a  mely  reá  nézve  az  utolsó  időkben  még  Spanyol- 
országban is,  a  hol  legtöbb  eredményt  tudott  elérni,  rosszra 
fordult.  Rákóczi  szünetlen  munkája  Péter  czárnál,  a  len- 
gyel királynál  és  a  porosz  királynál  szintén  veszélyes  eshető- 
ségekkel fenyeget.  Hát  ha  sikerül  neki  Pétert,  a  ki  a  béke 
érdekében  közvetíteni  akart  és  a  kit  visszautasításával  és 
czímezésével  az  udvar  megsértett,  a  magyarok  mellett 
harczba  vinni. 

Ezek  a  tekintetek  lehettek  hatással  József  királyra,  a 
mikor  sikerei  ellenére  kész  az  amnestiát  és  mindazt  meg- 

adni,  a  mit  sikerei  előtt  és  reá  nézve  sokkal  kedvezőt- 
lenebb körülmények  között  kilátásba  helyezett  s  kész  lemon- 
dani a  kuruczok  íóllétlen  megadásától  várt  nagy  előnyökről. 

S  ezzel  valóban  nagy  bölcsességről  tanúskodik.  Ősei- 
nek magyarországi  politikájában  kevés  hasonlóan  helyes 
elhatározásra  találni. 

A  mint  eddig  a  királyok  hibája  hajtotta  a  nemzetet 
a  kuruczok  karjai  közé,  most  József  helyes  politikája  jut- 
tatja a  labanczokat  erőhöz  és  hatalomhoz.  József  eljárása 
emlékeztet  Deák  Ferencz  magatartására  1866-ban.  Miként 
a  haza  bölcse  Königgrátz  után  is  csak  azt  követelte,  a  mit 
azelőtt  követelt,  József  győzelmei  után  megadja  a  nemzet- 
nek azt,  a  mit  győzelmei  előtt  kilátásba  helyezett.  És  ezzel 
Józsel  éppen  úgy  használt  a  dynastiának,  mint  magatar- 
tásával Deák  Ferencz  a  maga  nemzetének,  mert  lehetővé 
tette,  hogy  1741-ben  a  nemzet  lelkesedéssel  szálljon  síkra 
a  dynastiáért,  valamint  Deák  Ferencz  biztosította  az  1867-diki 
kiegyezés  létrejöttét  és  a  koronázást.  Ha  József  másképpen 
cselekszik  és  bosszút  akar  állani  a  magyaron;  ha  egyszer 
mindenkorra  végezni  akar  vele;  ha  úgy  tesz,  a  mint  tett 
atyja  a  Wesselényi-féle  összeesküvés  legyőzése  után:  csak- 
nem bizonyos,  hogy  a  dynastia  megbukik,  mert  1741-ben 
a  mikor  az  egész  continens  ellene  fordult,  saját  népei  is 
elhagyták  volna.  Ha  a  pragmatica  sanctio  nem  alkotmá- 
nyos törvény,  nem  szabad  akarattal  hozott  országos  végzés 
következménye,  hanem  reánk  kényszerített  pátens,  akkor 
nem  védte  volna  azt  meg  a  nemzet  és  akkor  nem  vált 
volna  a  leányági  örökösök  sok  százados  uralmának  alapjává. 

Másfelöl  Fiákóczi  a  kuruczok  békevágya  miatt  kényte- 
len békealkudozásokba  bocsátkozni. 

Rákóczi  ugyanazt  a  tapasztalatot  teszi,  a  melyre  koráb- 
ban Bethlen  Gábor  és  Thököly  jutottak  s  a  mit  később 
Kossuth  Lajos  is  keservesen  érzett,   hogy  a  siker  pillana- 

tában  a  nemzet  hamar  támaszt  messzemenő  követeléseket 
és  lelkesedéssel  követi  azt  a  vezért,  a  ki  czéljául  a  legtöbb 
és  a  legtetszetősebb  eredményt  tűzi  ki,  de  mostoha  idők- 
ben és  a  balsors  üldözései  közben  nem  tart  ki  mellette. 
Újra  is  bebizonyul,  hogy  valóban  heroikus  erőfeszítést  a 
nemzet  csak  politikai  defensivában,  csak  létének  és  jogai- 
nak védelmében  fejt  ki  és  hogy  semmi  eskü  és  elv  nem 
birja  arra,  hogy  nehéz  körülmények  között  új  jogok  ki- 
vívásáért állhatatos  harczot   folytasson. 

Mikor  a  nemzet  Pálffy  kinevezéséből  és  jóindulatú 
magatartásából  azt  a  reményt  meríti,  hogy  Bécsben  a  békét 
végül  komolyan  akarják,  a  béke  vágya  ellenállhatatlan  erő- 
vel terjed  és  a  kuruczok  többsége  azokról  a  követelésekről, 
a  melyeket  nemrég  Rákóczival  együtt  állapított  meg,  kész- 
ségesen letesz. 

Ezen  hangulat  miatt  kénytelen  Rákóczi  békealkudozá- 
sokba bocsátkozni. 

Nyiltan  meg  is  mondja  ezt  a  királynak,  a  mikor  a 
béke  megkötése  végett  hozzája  fordul.  (1711  febr.  3.) 

Azt  írja  neki,  hogy  mivel  a  vármegyék  nagyobb  része 
már  úgyis  visszatért  « Fölséged  hívségére,  magam  bosszú- 
állást kévánó  indulatomnak  és  megátalkodásomnak  tulajdo- 
níthatná, ha  az  óhajtott  szent  békesség...  módját  elmulasz- 
tanám)). A  békére  azért  hajlandó,  hogy  hazabeliek  kion- 
tandó vére  mc'gállíttassék,  «hogy  Hazánknak  utolsó  pusztu- 
lása eltávoztassék». 

Rákóczi  az  alkudozással  időt  is  remélt  nyerni.  Azt 
hitte,  hogyha  békeföltételeit  nem  fogadják  el,  mint  eddig 
többször  történt,  ezentúl  is  módjában  lesz  a  tárgyalásokat 
megszakítani. 

E  számítása  azonban  nem  váll  be.  A  tőle  taktikából 
megindított  alku  komolylyá,  sőt  reá  nézve  tragikussá  válik, 
mert  a  nemzet  az  eddig  követett   polilikájácrt  újabb  áldó- 

zatot  hozni  nem  akar  és  mert  az  a  férfiú,  a  kire  Rákóczi 
az  alku  folytatását  bízta,  éppen  arra  való  volt,  hogy  a 
nemzetnek  békevágyát  kielégítse. 

Úgy  tetszik,  Károlyi  Sándor  azok  közé  tartozik,  a  kik 
kezdettől  fogva  kevesebbel  is  beérték  volna,  mint  Rákóczi. 
Rercsényi  már  1705-ben  kifogásolja,  hogy  Károlyi  két  leve- 
lében is  írja:  «Az  Istenért  béküljünk!))  Károlyinak  1706-ban 
már  olyan  kevés  a  reménye,  hogy  ezt  írja  feleségének: 
« Isten  után  egyébben  nem  bizom,  csak  a  törökben. » 

Most  Károlyi  éles  szeme  megismeri,  hogy  a  kuruczok 
állapota  már  teljesen  reménytelen.  Látja,  hogy  fegyverrel 
nem  birnak  többé  ellentállani,  nem  birnak  többé  kedvező 
feltételeket  kierőszakolni  és  látja,  hogy  a  külföldbe  helye- 
zett remény  is  illusio  volt.  Ezért  a  gondviselés  különös  ke- 
gyének tekinti  azt,  hogy  az  ellenség  még  szóba  áll  velük 
és  hogy  kétoldalú  egyezményt  köthetni  azzal,  a  ki  minden 
kikötés  és  feltétel  elfogadása  nélkül  is  a  helyzet  ura  lenne. 

Károlyi  nem  idealista  és  hazája  mellett  önmagára  is 
gondol.  Nem  akarja  elérhetetlen  czélok  kedvéért  saját  va- 
gyonát és  otthonát  elveszíteni.  Nem  szenvedélyes  pártember. 
Azt  írja  magáról,  hogy  sem  nem  kurucz,  sem  nem  labancz, 
hanem  igaz  magyar,  E  mellett  határozott  és  erős  akaratú, 
értelmes  ember,  a  ki  R.ákóczi  nézete  szerint  legjobb  gene- 
rálisává vált,  a  ki  rátermett  arra,  hogy  önálló  útra  térjen 
és  a  ki  akaratát  érvényesíteni  is  birja.  A  mint  Pálífy  ko- 
moly béke-szándékáról  meggyőződik.  Károlyi  teljes  erejé- 
vel és  elszántságával  melléje  áll  és  a  békét  meg  akarja 
kötni.  Rákóczi  azt  hiszi,  hogy  hatalmában  lesz,  ha  feltéte- 
leit visszautasítják,  a  békealkut  megszakítani,  de  a  remény, 
a  melyet  a  tőle  megindított  tárgyalások  felébresztettek,  ná- 
lánál erősebbnek  bizonyul.  Károlyi  a  kuruczság  békehajla- 
mában olyan  hatalmas  szövetségesre  talál,  hogy,  a  mint 
Pálffyval  megegyezésre  jut,  még  a  szeretett  vezérrel  is  meg 

bír  küzdeni.  Rákóczi,  a  ki  a  kuruczok  régi  szellemét  tes- 
tesíti meg  és  a  ki  elöbbeni  czéljaihoz  ragaszkodik,  ellen- 
tétbe jön  azzal,  a  mit  hívei  a  jelenben  akarnak  és  ezért 
elbukik.  Következetessége  izolálja.  Saját  pártja  a  változott 
körülményekhez  alkalmazkodik,  ö  azonban  ezt  nem  véli 
megtehetni. 

Rákóczi  nem  olyan,  mint  Károlyi,  ö  valóban  idealista, 
a  kit  a  sors  megtörni  nem  bír.  De  azért  korántsem  vak. 
Mint  világos  eszű  ember  jól  látja,  hogy  a  kuruczok  mind- 
inkább elgyengülnek  és  hogy  bátorságuk  egyre  fogy.  Látja, 
hogy  a  külföldi  segítség  elérése  is  problematikus.  De  valami 
megmagyarázhatatlan  erö,  a  nemzet  igazába  vetett  meg 
nem  ingatható  bizalom  minden  számítás  ellenére  remé- 
nyeit ébren  tarja. 

Nem  bír  azzal  a  gondolattal  kibékülni,  hogy  annyi 
szenvedés  és  szent  akarat  és  olyan  igaz  ügy,  mint  az  övé, 
czélt  ne  érjen.  Leveleiben  írja,  hogy  «én  mindenkor  csak 
jót  remélek,  mert  Isten  irgalmassága  ellen  való  dolog  volna 
elhagyni  nemzetünket  és  meglátja  Kegyelmed,  a  külső  or- 
szágból segít  meg.»  Többször  írja,  hogy  Isten  nem  hagyja 
el  a  benne  bízókat  és  a  kik  kitartanak,  azok  elérik  czél- 
jaikat.  Annyira  optimista,  hogy  még  a  pestis  kitörése  alkal- 
mával is  azt  reméli,  hogy  az  fogja  a  német  hadakat  meg- 
állítani. A  magyarok  nem  az  Isten  választott  népe,  de  egy 
kis  kitartással  azzá  lehet  és  Isten  megsegíti  őket. 

Miként  a  pestistől  nem  fél  és  Bercsényinek  mondja, 
hogy  ha  kötelességét  teljesíti.  Isten  meg  fogja  oltalmazni, 
éppen  úgy  bízik  nemzete  sorsában  és  azt  hiszi,  hogy  ha 
kitart,  jóra  fog  még  minden  fordulni.  Hisz  —  a  biblia  sze- 
rint —  az  Ígéret  földjét  csak  az  nem  látta,  a  ki  bizalmát 
az  Isten  Ígéreteibe  elvesztette. 

A  fejedelem  bízik  benne,  hogy  fáradhatatlan  munkás- 
sága   meghozza  gyümölcsét    és    hogy   valamelyik   külföldi 

hatalom  megsegíti.  Ez  időben  főleg  Péter  orosz  czárba 
helyezi  reményét.  Az  ő  garantiája  mellett  akarná  a  békét 
megkötni. 

Rákóczi  abban  is  hisz,  hogy  az  európai  általános  béke 
létrejön  és  hogy  abba  a  magyarokat  is  felveszik.  A  békére 
való  hajlandóság  csakugyan  már  olyan  erős  volt  Franczia- 
országban.  Angliában  és  Hollandiában,  hogy  nemsokára 
Rákóczi  bukása  után  ezek  a  hatalmak  egymással  békét 
kötnek. 

Rákóczi  tehát  helyesen  itélt  s  csak  az  erő  hiány- 
zott a  nemzetben  ahhoz,  hogy  a  béke  tényleges  létrejöttét 
még  fegyverben  várja  meg. 

S  optimista  természetéből  eredő  önkénytelen  bizalmán 
kívül  Rákóczit  az  is  tarlóztatja  a  Pálffyval  való  megegye- 
zéstől, hogy  a  királyi  szóban  éppenséggel  nem  bízik. 

Annyira  becsületes  ember  ő  maga,  hogy  azoknak  nem 
hisz,  a  kik  szavukat  megszegték  és  nem  akarja  az  ország 
« törvényei  megtartásának  minden  biztosításául  az  annyi- 
szor megszegett  királyi  szót»  elfogadni. 

S  e  tekintetben  PálíTy  jóakarata  sem   nyugtatja   meg. 

Nevezetes  levelében,  a  melyet  1711  április  18-án  azon 
híveinek  írt,  a  kik  Pálffy  feltételeit  el  akarták  fogadni, 
Rákóczi  azt  mondja,  hogy:  « Elgondoljuk,  hogy  Pálffy  úr- 
nak az  magyarul  szóló  sípja  elbájolta  az  Kegyelmetek 
fülét,  de  Pálffy  úr  nem  parancsol  Bécsnek,  neki  is  német 
parancsol  s  nem  ő  az  németnek,  sőt  maga  is  németül 
szolgál  a  németnek  s  megvallja  végre  magyarul,  hogy  nem 
tehet  róla.  Gondolja  el  Kegyelmed,  lehet-e  nagyobb  pleni- 
potentia  Pálffy  úrnak,  mint  Karaffának  vala*  s  Karaffa 
azon  Ígéreteit,  a  melyeket  a  Thököly-harczok  idejében 
Munkács  A^ára  capitutaliójakor  tett,    mégsem   tartották   be. 

Rákóczi  ezért  nem  hajlandó  lemondani  azokról  a 
követelésekről,  a  melyeknek  az  volt  a  czéljuk,  hogy  a  nem- 

zetet  abba  a  helyzetbe  juttassák,  hogy  írott  jogai  életbe- 
léptetését valóban  biztosítsa.  Ezért  ragaszkodik  a  külhatal- 
mak  garancziájához,  ezért  követeli  Erdély  önállóságát,  ezért 
tiltja  el  Károlyit  a  béke  megkötésétől  s  ezért  nem  járul 
hozzá  a  megkötött  békéhez  sem. 

De  hiábavaló  volt  minden  tiltakozása.  Károlyi  és  Pálífy 
együttes  törekvése  diadalmaskodott.  Ez  a  két  féríiú  nehéz 
és  nagy  munkát  végez.  Mindegyikök  túlmegy  megbízója 
szándékán.  Pálffy  saját  felelősségére  és  veszélyére  fegyver- 
szünetet enged,  Piákóczival  találkozik  és  úgy  tetszik^  mesz- 
szebb  megy,  mint  Bécsben  eleinte  akarták,  a  honnan  azt 
az  utasítást  kapta,  hogy  csak  egyenként  tárgyaljon  az 
elégedetlenekkel  és  egyenként  adjon  nekik  amnestiát,  ö 
ellenben  valamennyi  kuruczra  kiterjedő  békét  köt.  A  hadi- 
tanácsnak melléje  adott  tagja,  Locher  is  nehézségeket  tá- 
maszt és  mivel  nem  bízik  a  magyarokban,  Pálífyt  arra 
unszolja,  hogy  ne  adjon  nekik  annyi  időt,  hanem  indítsa 
meg  ellenük  a  támadást.  Pálffy  azt  írja  róla,  hogy  « nagy- 
nehezen  egy  kis  várakozásra  és  jobb  gondolkozásra  hoz- 
hatta». 

Pálffynak  arra  is  kell  vigyáznia,  hogy,  mint  mondja, 
az  udvarlói  táplált  «gyanosságot»  elkerülje. 

Végül  azonban  mégis  czélt  ér. 

A  bécsi  udvart  József  császárnak  időközben  bekövet- 
kezett halála  nehéz  helyzetbejuttatja  és  békülékenynyé  teszi. 

Mivel  királylyá  lett  Károly,  ugyanaz,  a  ki  Spanyolország 
trónjára  is  igényt  támasztott,  kérdésessé  válik,  akar-e  majd 
Anglia  és  Hollandia  továbbá  is  küzdeni  azért,  hogy  olyan 
Habsburg-birodalom  jöjjön  létre,  a  mely  még  nagyobb 
volna  V.  Károly  birodalmánál?  A  tengeri  hatalmak  a  há- 
borút a  francziáktól  veszélyeztetett  európai  egyensúly 
föntartása  czéljából  indították  meg.  Akarnak-e  majd  újabb 
súlyos    áldozatokat   hozni,   a   mikor   ezt   az   egyensúlyt  a 

Habsburgok  talán  még  inkább  veszélyeztethetik,  mint 
XIV.  Lajosi 

Ez  aggodalom  hatásánál  fogva  a  bécsi  udvar  el- 
fogadja Pálffy  egyezségét,  noha  már  bizalmatlanná  vált 
iránta  és  az  utolsó  pillanatban  vissza  akarta  hivatni, 
nehogy  magyar  alkudjék,  a  kiben  egészen  még  akkor  sem 
bíznak  meg,  ha  hűségéért  ezer  csatában  koczkáztatta  életét. 

így  létrejön  a  szatmári  béke,  a  mely  amnestiát  biz- 
tosít valamennyi  kurucznak,  a  ki  záros  határidőn  belül 
a  hűségre  visszatér,  s  a  mely  azt  az  Ígéretet  foglalja 
magában,  hogy  a  király  az  összes  magyar  törvényeket, 
beleértve  a  protestánsokat  védő  törvényeket  is,  vissza  fogja 
állítani. 

Pálffyt  osztatlan  elismerés  illeti  meg  fáradozásáért. 
Egyesegyedül  hazafiúi  intentióból  vállalt  terhes  felelősséget. 
Valóban  messze  a  középszerűség  fölé  emelkedik  az  ö  ér- 
deme, mert  cselekedeteivel  világosan  bebizonyította,  hogy  a 
haza  érdekét  a  maga  érdeke  fölé  helyezi. 

A  legtöbb  államférfi  és  katona,  a  mikor  a  hazát  szol- 
gálja és  kötelességét  teljesíti,  ezzel  a  maga  dicsőségét  és 
hasznát  is  előmozdítja.  Szellemileg  kiváló  sok  férfiú  talán 
csak  azért  nem  veszíti  el  a  köztiszteletet,  mert  nem  volt 
annak  a  kemény  próbának  kitéve,  hogy  mást  kívánjon 
érdeke  és  mást  meggyőződése.  Pálffyt  sorsa  kitette  ennek  a 
próbának  és  ő  fényesen  kiáltotta  azt.  A  hadvezér  érdeke 
és  dicsősége  az  lett  volna,  hogy  a  biztos  győzelmet  kivívja 
és  magának  a  bécsi  udvar  elismerését  és  háláját  biztosítsa. 
De  ő  a  harczi  eredménynek  fölébe  helyezi  a  béke  áldását 
és  hazája  javát.  Oly  útra  tér,  a  mely  könnyen  kegyvesz- 
tetté is  tehette  volna.  Ámbár  a  kuruczoktól  elkobzott  bir- 
tokokból a  háború  folyamában  nagy  adományt  kapott, 
mégis  azon  fárad,  hogy  oly  békét  kössön,  a  mely  ez 
adomány    megtartását    lehetetlenné   teszi.   Midőn   pedig  a 

békét  megkötötték,  mint  titkárja  Pulay  írja,  a  nélkül,  hogy 
ő  felsége  erre  felszólította  volna,  «hogy  másoknak  is  jó 
példát  adjonw,  e  birtokokat  mind  visszaadta  előbbi  tulaj- 
donosaiknak és  nem  kért  más  kárpótlást,  mint  azt  az  ösz- 
szeget,  a  melyet  e  birtokokba  befektetett. 

Károlyi  magatartását  nem  lehet  ilyen  föltétlen  el- 
ismerésben részesíteni.  Öt  politikai  meggyőződése  mellett 
egyéni  érdekek  is  vezették.  Ámbár  hűtlenséget  követ  el 
Rákóczi  iránt,  azt  az  elhatározását,  hogy  Rákóczi  elle- 
nére is  megköti  a  békét,  mégis  helyeselni  kell.  Ezrek  éle- 
tét és  a  mi  még  több,  az  ország  alkotmányát  mentette 
meg  hűtlenségével.  Sőt  minden  bizonynyal  R.ákóczinak 
is  használni  vélt,  a  mikor  lehetővé  tette,  hogy  visszasze- 
rezze birtokait.  Hibáztatni  kell  azonban,  hogy  Pálffynak 
már  a  tárgyalások  befejezése  előtt  kijelenti,  hogy  szemé- 
lyére nézve  az  amnestiát  minden  esetben  elfogadja.  Ezzel 
kötelezettséget  vállal  arra,  hogy  esetleg  elválasztja  ügyét 
társaiétól  és  hogy  olyan  hűtlenséget  követ  el,  a  mely  csak 
önmagának  válik  javára.  És  csak  sajnálni  lehet,  hogy  el- 
járásáért a  királytól  valami  pénzbeli  jutalmat  fogad  el.  Igaz 
ugyan,  hogy  ebben  a  korban  ilyen  pénzbeli  ügyekben  az 
emberek  kevéssé  voltak  kényesek.  így  például  az  orosz 
követ  Bécsben  a  császár  tanácsosai  között  nagy  összege- 
ket osztott  ki  és  panaszkodott  azon,  hogy  Kaunitz  minisz- 
ter sürgette  a  neki  igért  összeg  átadását,  noha  nem  szol- 
gálta azt  meg.  Ismert  dolog  az  akkori  angol  politikai  világ 
corruptiója.  Rákóczi  követe  Poroszországban  is  ezt  tapasz- 
talja és  azon  panaszkodik,  hogy  pénz  nélkül  ott  sem  ér- 
hetni el  eredményt.  S  igaz  az  is,  hogy  Károlyi  nagy  káro- 
kat szenvedett  vagyonában  a  harczok  közben  és  hogy  nem 
nagy  összeget  kapott  a  királytól,  hanem,  mint  felesége  leve- 
leiből kitűnik,  néha  még  a  béke  megkötése  után  is  pénz- 
szűkében volt.  Mindezen  enyhítő  körülmények  mellett  mégis 

sajnálni  való,  hogy  esküje  megszegéséért  bármi  csekély 
jutalmat  fogadott  el. 

Rákóczinak  a  szatmári  béke  idejében  követett  eljárását 
sem  lehet  mindenben  helyeselni.  Nézetem  szerint  a  fejede- 
lem hibát  követett  el,  a  mikor  a  béke  létrejöttét  meg  akarta 
akadályozni,  mert  nem  volt  joga  a  harcz  folytatását  köve- 
telni, a  mikor  már  nem  birta  a  hazát  megvédeni,  sőt  a 
mikor  követőinek  jövőjéről   sem  volt  képes   gondoskodni. 

Rákóczi  érezte  is  ezt  és  csak  mások  befolyása,  főleg 
Bercsényinek  szenvedélyes  természete  ragadta  magával. 

«Sem  módom,  sem  jogom  nem  volt  elrontani  azon 
egyezséget)),  Írja  emlékirataiban,  «a  melyről  világosan  előre 
láttam,  hogy  a  hazára  veszedelmes  leend".  « Inkább  mások 
háborították  fel»,  mint  mondja,  «mert  a  hibát  az  ország 
nyomorúságainak,  bajainak  és  a  satnyuló  vitézség  nyomá- 
ban járó  tunyaságnak  róttam  föl,  nem  Károlyi  hűtlen- 
ségének és  csalárdságánakt).  Rákóczi  visszaemlékezett  arra, 
hogy  ő  maga  közölte  Károlyival  ügyük  « reménytelen  állá- 
sát)), s  ezért  hajlandó  volt  Károlyi  « igazolására ».  De  fel- 
gerjedt Károlyi  « engedetlensége  miatt)),  a  melyet  azzal 
tanúsított,  hogy  a  maga  felelősségére  más  helyre  és  napra 
hívta  össze  a  kuruczokat,  mint  Rákóczi,  s  hogy  nem  azzal 
bízzák  meg  hívei, hogy  «mint  vezér  vezéreljen)),  hanem  azzal, 
hogy  a  szatmári    megállapodásokat    végrehajtani  segítsen. 

Ezen  fölböszülve,  könnyen  lehetett  neki,  mint  maga 
mondja,  bebizonyítani,   'hogy  Károlyi  árulást  követett  el»). 

E  lelkiállapotában  változtatja  meg  magatartását  és 
a  míg  eddig  egyetlen  lépéssel  sem  nehezítette  meg  a  tár- 
gyalásokat és  noha  már  korábban  ismerte  a  szatmári  pon- 
tokat s  akkor  ezeket  elfogadhatatlanoknak  nem  nyilvání- 
totta, hanem  javítani  igyekezett  rajtuk,  most  szenvedélytől 
izzó  levélben  fordul  ellenük  és  mindent  megtesz  arra,  hogy 
<(a  fegyverek  gyalázatos  letételét*)  megakadályozza. 

A  mikor  azt  látja,  hogy  nélküle  és  ellene  is  készek  a 
békét  megkötni  azok,  a  kikért  ö  annyit  szenvedett  és  a 
kikben  annyira  megbízott,  felforr  a  vére  és  ekkor  követi  el 
azt,  a  miről  emlékirataiban  azt  írja,  hogy,  további  csele- 
kedeteimmel elhagytalak  tégedet  (Istent),  inkább  hajolván 
emberi  tanácsokra,  a  helyett,  hogy  a  te  békés  szellemed- 
hez ragaszkodtam  volna'). 

De  ki  Ítélheti  el  Rákóczit  fölgerjedése  miatt,  a  melyet 
később  ritka  nemességgel  megbánt  és  azokkal  szemben,  a  kik 
vesztébe  akarták  követni,  jóvá  is  tett,  a  mikor  őket  fölmentette 
esküjük  alól  és  azt  mondotta,  hogy  senkitől  sem  veszi 
rossz  néven,  ha  őt  elhagyja.  S  ha  követett  is  el  hibát,  hibá^ 
jávai  hasznot  is  tett,  mert  fenyegető  magatartásával  elő- 
mozdította azt,  hogy  a  kuruczok  jobb  békefeltételeket  értek 
el,  mint  a  minőkkel  Pálffy  az  alkudozásokat  megnyitotta. 
Rákóczi  hajthatatlan  elvhűsége  nélkül  nem  félt  volna  többé 
a  bécsi  udvar,  ha  pedig  nem  tartott  volna  a  magyar  fölkelés 
ismétlésétől,  a  szatmári  békét  sem  lehetett  volna  megkötni. 

S  ha  Rákóczinak  az  utolsó  pillanatban  tanúsított 
magatartását  hibásnak  is  kell  tekintenem,  azt  csak  helye- 
selni lehet,  hogy  maga  nem  ment  át  a  kaudiumi  igán,  a 
melyet  neki  szántak,  s  hogy  nem  tette  le  azt  a  hűségi 
esküt,  a  melyet  tőle  követeltek  és  a  melyben  a  szabadság- 
harczot  « balgatag  tanácstól')  eredőnek  kellett  volna  mon- 
dania. Egész  életének  legszentebb  törekvését  kellett  volna 
letagadnia,  legbensőbb  meggyőződését  kellett  volna  le- 
küzdenie. Ki  nem  ad  igazat  Rákóczinak,  a  mikor  azt  írja. 
hogy  a  nemzet  gyilkosa  lenne,  ha  ő  maga,  a  mozgalom 
feje,  «a  magyar  nemzet  szabadságának  oltalmát  véteknek, 
törvényeink  megadását,  kérését  és  keresését  bolondságnak 
és  consequenter  a  confoederatiót  is  pártütés*nek»  azért 
nevezné,  mert  a  fegyverek  szerencséje  cserben  hagyta  és 
mert  vagyonát  csak  ezen  áron  szerezheti  vissza. 


RÁKÓCZI  BUKÁSÁRÓL.  299 

S  e  hazugsággal  csak  árthatott  vohia  a  nemzetnek. 
Rákóczit  az  a  meggyőződés  vezette,  hogy  a  szabadságot 
leginkább  az  gyengítené,  ha  a  nemzet  önként  adná  föl 
védőbástyáit.  «Az  ország  törvényei  és  szabadságai  erő- 
szakkal el  nem  tiporhatok*,  írta  Rákóczi,  « hanem  a  szö- 
vetség fejének  és  a  senatusnak  önkéntes  hozzájárulása 
árthat  és  a  legnagyobb  kárára  lehet  azoknak ». 

Rercsényi  pedig  azt  írja:  «Ne  várjuk  végét  a  Károlyi- 
féle tractatusnak»,  mert  « talán  jobb,  magukba  menjenek, 
mint  magunk  adjuk  fel  az  országot  gratiára,  hogy  még 
reménységünk  is  elveszszen  örökre*.  «Ne  veszszen  ügyünk, 
ha  földünk  vesz  is. » 

Igazuk  volt.  Rákóczit  és  bujdosó  társait  azon  elv 
vezette,  a  melyet  Deák  Ferencz  1861-ben  olyan  szépen 
fejezett  ki,  a  midőn  azt  mondta,  hogy  «a  mit  erő  és  ha- 
talom elvesz,  azt  idő  és  kedvező  szerencse  ismét  vissza- 
hozhatják; de  a  miről  a  nemzet,  félve  a  szenvedésektől, 
önmaga  lemondott,  annak  visszaszerzése  mindig  nehéz  s 
mindig  kétséges". 

A  magyar  nemzet  súlyos  veszélyek  közben  nem  egyszer 
opportunistává  vált.  A  köpönyegforgatás  napirenden  volt. 
Bercsényi  haragjában  erőteljes  nyelvezetével  « farkacsóváló 
országról"  beszél.  Nemzetünk  tekintélyének  és  hitelének 
meg  is  ártott  a  sok  alkalmazkodás,  a  változott  viszonyok 
között  tanúsított  sok  ravaszkodás,  a  melyet  gyengeségünk 
okozott,  s  a  hizelkedés  olyan  királylyal  szemben,  a  ki  ellen 
harczba  is  szállani  készek  voltunk,  mihelyt  a  körülmények 
ezt  lehetőnek  mutatják.  E  kép  ellensúlyozására  szüksé- 
günk volt  valódi  jellemekre,  történelmi  nagy  nevekre,  a 
kik  következetesek,  idealisták,  nemesek  tudtak  lenni  egészen 
a  martyrumságig. 

Rákóczi  mint  megkegyelmezett,  bűnbánó  alattvaló, 
nemcsak  a  maga,  hanem  a  nemzet  nagyságát  is  csorbította 

volna.  Helyesen  védi  meg  eljárását  azzal,  hogy  <- egészen 
mezítelenül,  úgyszólván  s  alávetéssel  helyeselve  mindazt, 
a  mi  ott  a  törvények  és  szabadságok  ellenére  történik, 
jövendőre  sem  lehetne  hasznát  venni »>.  Milyen  boldog 
gúnymosolylyal  fogadták  volna  Bécsben  a  megjuhászodott 
forradalmár  megalázkodását.  Bünbánása  nemcsak  egy  ember 
vezeklését  jelentette  volna,  hanem  a  magyar  szabadság 
szellemének  meghódolását  az  absolutismus  előtt. 

S  Rákóczinak  szomorú  szerep  jutott  volna  hazájában, 
melyen  általános  lehangoltság  vett  erőt.  Az  opportunismus 
láza  közben,  a  békevágy  sivár  korszakában  R.ákóczinak 
nem  volt  otthon  mit  keresnie. 

Vagy  teljesen  tarthatatlan  helyzetbe  jutott  volna  és 
mint  a  történtekre  visszaemlékezni  nem  akaró  nemzetének 
alkalmatlan  és  tolakodó  lelkiismerete  mindenfelé  csak  bizal- 
matlanságot és  aggodalmat  váltott  volna  ki,  vagy  pedig 
magának  is  alkalmazkodnia  kellett  volna  azon  szellemhez, 
a  mely  mindenben  az  ellenkezőjét  teszi  annak,  a  mit  előbb 
jónak  tartott  és  a  miért  előbb  harczolt. 

Sokkal  jobban  tette,  hogy  nem  maradt  meg  a  hazá- 
jában. 

így  hű  maradhatott  önmagához  és  elveihez,  a  nélkül 
hogy  a  nemzetet  új  életében  feszélyezze. 

-  Lemondva  saját  óriási  vagyonáról  és  lemondva  azon 
nagy  díszről  és  rangról,  a  melyekkel  ellenfelei  megkínál- 
ták, az  utókornak  példát  mutatott,  neve  a  magyar  szabad- 
ság képviselőjévé  vált  s  dicsősége  a  nemzetnek  dísze  lett. 
Nem  képzelhetni  el  magyar  földön  olyan  szabadságmozgal- 
mat, a  mely  ne  merítene  lelkesedést  és  erőt  Rákóczi  emlé- 
kéből s  nem  képzelhetni  el  olyan  szabadságszerető  embert 
bármely  országban,  a  kinek  rokonérzését  Magyarország 
iránt  ne  íokozná  az  olyan  nemes,  önzetlen  martyrium, 
mint  a  Rákóczié. 

Vannak  körülmények,  a  mikor  nem  csak  szebb,  de  a 
nemzetre  nézve  hasznosabb  is  vezető  férfiainak  még  a 
reménytelennek  is  tetsző  elbukott  ügyhöz  való  ragaszko- 
dása, mint  az  okosnak  látszó  opportunistikus  meghódolás. 
Különösen  jótékonyhatású  Rákóczinak  ritka  elvhűsége  az 
olyan  országban,  a  hol  a  Martinuzzik,  a  Bethlen  Gáborok, 
a  Teleki  Mihályok  iskolát  alapítottak  és  a  hol  mindenkor 
nagy  volt  a  hajlandóság  a  bölcseséget  az  alkalmazkodás 
ügyességében  keresni. 

Rákóczi  korszakát  az  1712-ben  kezdődő  országgyűlés 
fejezi  be.  Megegyezésük  óta  Pálffy  és  Károlyi  irányí- 
tása mellett  a  hazafiasabb  labanczok  és  a  mérsékeltebb 
kuruczok  viszik  a  vezérlő  szerepet.  De  nem  volt  könnyű 
közös  politikájukat,  a  szatmári  békehatározatokat,  válto- 
zatlanul végrehajtani. 

A  közjogok  tekintetében  nincs  nehézség,  mert  a  király 
nem  tesz  kifogást  az  eddigi  jogállapotok  egyszerű  meg- 
erősítése ellen,  a  rendeknek  pedig  eszükbe  sem  jut,  hogy 
e  jogok  tényleges  biztosítása  végett  garantiákat  szerezze- 
nek, vagy  e  jogokat  kiterjeszszék. 

Annál  több  nehézséget  okoz  az  amnestia  ügye.  Ebben 
nem  az  udvar  a  hibás,  hanem,  sajnos,  néhány  labancz  úr, 
a  kik  a  háború  idejében  szenvedett  anyagi  kárért  a  le- 
győzött kuruczok  vagyonából  reméltek  recompensatiót  kapni. 
Ezek  az  urak  a  harcz  idejében  jövedelmeik  nagy  részét  el- 
vesztették és  most  zokon  veszik,  hogy  ellenségeik  vagyoná- 
ból nemcsak  jutalomban  nem  részesülnek,  hanem  még 
kárpótlást  sem  kapnak.  Ezek  nem  tudnak  Pálffy  hazafi- 
ságának magaslatáig  emelkedni  és  igazságtalanságot  látnak 
abban,  hogy  nekik,  a  kik  hívek  voltak  a  királyhoz,  vissza 
kell  adniok  a  birtokokat  azoknak,  a  kik  pártütők  voltak. 

Esterházy  nádor  áll  ennek  a  mozgalomnak  az  élén  és 
Pálffy   és   Károlyi   csak   nagy   nehezen   tudnak  vele   meg- 

birkózni.  S  ha  a  kuruczoknak  adott  amnestiát  sikerül  is 
törvénybe  iktatni,  annak  szellemét  megsérti  a  törvénynek 
azon  rendelkezése,  a  mely  «a  gonosz  Rákóczi  párt »>  tagjai- 
tól adott  kölcsönökkel  szemben  előnyöket  biztosít  azoknak, 
a  kik  «ö  felsége  iránt  állandó  jobbágyi  hűségben  meg- 
maradtak » . 

S  az  egész  országgyűlés  a  Rákóczi  ellen  megindult 
reactio  jegyében  áll. 

Keserves  lehetett  Károlyira  és  a  régi  kuruczokra  nézve, 
hogy  ennyire  meg  kellett  változtatniok  nézeteiket  és  hogy 
mindazt  meg  kellett  tagadniok,  a  miért  tegnap  még  lelke- 
sedtek és  küzdöttek.  De  ez  a  renegátok  rendes  sorsa.  A  ki 
hűtlen  lesz  önmagához,  annak  mindig  számolnia  kell  azzal, 
hogy  önérzetét  és  becsületét  bántó  körülmények  közé  jut. 

S  az  önmegtagadás  és  következetlenség  első  meg- 
nyilatkozása újabb  önmegtagadást  és  következetlenséget 
szokott  maga  után  vonni.  Most  is  így  volt.  A  kik  Rákóczit 
és  Rercsényit  szerették  és  követték  éveken  keresztül,  azok- 
nak most  azt  a  törvényt  kellett  megszavazniuk,  a  mely  e 
férfiakat,  mint  « királyuknak  és  a  hazának  nyilvános  ellen- 
ségeit)), mint  « árulókat))  és  «az  egész  szabadság  íelforgatóit» 
"mindenütt  üldözendőknek  és  el  fogatandóknak))  nyilvá- 
nítja. A  kik  megalkotásában  résztvettek,  kénytelenek  a 
Rákóczi  idejében  hozott  valamennyi  országos  határozatot 
megsemmisíteni.  Károlyi,  a  ki  maga  rántott  kardot  Rakovszky 
és  Okolicsányi  ellen,  most  rehabilitálja  őket  és  elfogadja 
azt  a  törvényt,  a  mely  öt  magát  is  megbélyegzi,  a  midőn 
azt  mondja,  hogy  e  férfiakat  «az  istentelen  Rákóczi-párt 
megölte)). 

A  kik  az  arany-bulla  ellenállási  záradékának  védel- 
mére kardot  rántottak,  most  «az  árulás  és  a  felségsértés* 
ellen  szigorú  törvényt  hoznak,  a  mely  kimondja,  hogy 
előzetes  idézés  nélkül  le  lehet  tartóztatni  oa  szörnvű  bűn 

elkövetőjét*),  s  a  mely  a  királyra  bizza  a  bíróság  kiküldé- 
sét azzal  az  egyetlen  korlátozással,  hogy  az  magyarokból 
álljon  és  a  magyar  törvények  szerint  járjon  el. 

A  ki  a  német  hadaknak  az  országból  való  kitiltását 
követelte,  most  megszavazza  azt  a  határozatot,  hogy  «úgy 
bennszülöttekből,  mint  külföldiekből  álló  rendes  katona- 
ságot kell  tartani'),  a  nélkül,  hogy  ezen  katonaság  szer- 
vezetét és  vezérletét  szabályozták  és  magyar  kormányzatát 
és  jellegét  biztosították  volna. 

A  ki  az  országgyűlés  hozzájárulása  nélkül  kivetett  adó 
beszedése  ellen  harczolt,  megszavazza  azt  a  rendelkezést, 
hogy  a  fentebb  említett  zsoldosok  fizetésére  szükséges 
« segélyek  és  adók))  az  országgyűlés  elé  tartoznak  ugyan, 
de  «ha  a  véletlen  ellenséges  betörésnek  rendkívüli  esete 
merülne  föl,  vagy  a  változó  és  előre  nem  látható  rögtönös 
háború  tekintete')  az  országgyűlés  tárgyalásait  meg  nem 
engedné,  a  király  a  zászlós  urakat,  a  vármegyéket  és  váro- 
sokat, ca  mennyire  lehet  és  minél  nagyobb  számban  az 
országban')  összehívhassa  s  ez  a  tanács  az  adó  kivetése 
dolgában  határozhat. 

A  szatmári  békével  végképpen  letűnő  Rákóczi-kor  éle- 
sen megvilágítja  a  magyar  társadalomnak  kirivó  hibáit  és 
fénylő  tulajdonságait,  a  mint  a  szerencsétlen  viszonyok 
hatásánál  fogva  kifejlődtek. 

Megnyilatkozik  az  a  széjjelhúzás  és  az  a  fegyelmezet- 
lenség, a  melyet  a  mostoha  körülmények  nagyra  neveltek 
s  a  mely  nemzetünknek  a  mai  napig  annyi  kárt  okozott. 
A  kuruczok  vezetői  egymás  ellen  áskálódnak.  Bercsényi 
nem  fér  meg  Károlyival  és  Bottyánban  nem  bízik.  Az 
utóbbiról  azt  írja:  «Stultus  rossz  marha.w  "Bottyánnak 
rossz  a  lába.  vak  a  szeme,  tök  a  feje,  lóra  nem  ülhet. » 
Kétségtelen  becsületessége  ellenére  nem  egyszer  árulónak 
tartja.  Andrássy  Györgyöt  ('korcsmai  generálisnak »  csúfolja. 

A  legtöbb  kuruczvezért  leszólja.  Forgách  nem  akar  Vayval 
találkozni,  «mert  nem  jó  lesz  az  dolog,  mind  a  ketten  el- 
veszünk)). Esterházy  Antal,  Forgách  és  Károlyi  sem  férnek 
meg  egymással.  Bercsényi  egy  alkalommal  a  kuruczok  si- 
kertelenségét azzal  magyarázza,  hogy  « Csáki  Andrásit  hívta 
Pálfyra,  Andrási  Csákit  Haisterre",  de  egyik  sem  hallgatott 
a  másikra,  mert  egyik  azt  gondolta:  «új  vagyok »,  másik 
azt  gondolta:  «ifjú  vagyok)),  s  hogy  e  torzsalkodás  köz- 
ben a  kedvező  « alkalmatosság  elmúlt ».  S  ilyen  eset  szám- 
talan volt. 

A  felekezeti  szempont  is  belejátszik  a  dologba.  Ber- 
csényi haraggal  jegyzi  meg,  hogy  « keservesen  érzi  a  katho- 
likus  status »,  hogy  Rákóczi  « udvarának  miniszterjei  mind 
akatholikusokból  állanak)).  « Nincs  már)),  kérdezi  ő  «elég 
okos  pápista)),  « nincs  hív,  nincs  vitéz*  közöttük?  « Eddig 
is  pápista  tisztekkel,  fegyverrel  és  észszel  volt))  ö  «őrállója 
a  hazának)). 

Napirenden  van  a  kölcsönös  gyanúsítgatás.  Maga  Rá- 
kóczi szükségesnek  tartja  annak  bizonyítgatását,  hogy  nem 
lop.  A  rágalmazás  annyira  elharapódzik,  hogy  R.ákóczi 
kisebb  bajnak  tartja  a  visszaélés  esetleges  büntetlenségét, 
mint  az  örökös  gyanúsítást  s  azt  írja,  hogy  ha  vannak  is 
olyanok,  a  kik  «a  maguk  privatumára  vigyáznak)),  «ez 
csekély  dologért  nem  kell  a  nagyobbon  gátlást  tenni, 
kevesebb  kára  az  országnak  azokat  szenvedni,  mintsem 
izetlenkedö  egyenetlenségekre  és  egymás  közt  való  gyülöl- 
ségekre  okot  adni)). 

Az  aristokratia  egy  része  kivonja  magát  az  áldozatok- 
ból és  vagy  Bécsbe  menekszik,  vagy,  ha  kényszerülve  ku- 
ruczczá  is  lesz,  a  szent  ügyért  semmit  sem  tesz,  úgy  hogy 
Bercsényi  azt  írja,  hogy  «igen  félek  rajta,  kifáradunk  mi 
ebből  az  aristokratiából)>. 

A  jobbágyok  közül  sokan  csak  azért  állnak  be  Rákóczi 

katonáinak,  hogy  kedvezményeket  kapjanak,  de  nem  moz- 
dulnak ki  községükből  és  puskapori  nem  szagolnak. 

Sok  emberben  feltámad  a  demagógia  irigysége.  Rákóczi 
azt  írja:  «A  véres  szájú,  ezüst  pénzt  kivan ó,  németet  azon- 
ban kerülő  szegény  legények  folyton  elégedetlenkednek  és 
azon  panaszkodnak,  hogy  az  ilyen- ilyen  adta  nemes  ember 
fia,  ö  hizlalja  a  hasát,  én  ontom  a  véremet.  >>  Van  elég 
olyan  beszéd,  hogy  « fűtőznek  az  urak  és  fázik  a  rongyos 
katona').  A  fejedelmet  magát  is  megkritizálják,  pedig  ő  úgy 
kíván  « tűrni,  szenvedni,  mint  a  legmezítelenebb»,  s  ha 
néha  pompát  fejtett  ki,  ezt  nemcsak  azért  tette,  mivel 
kedve  telt  benne,  hanem  az  ország  tekintélyének  emelé- 
seért is. 

Ptákóczi  szidja  a  « vakmerő,  megátalkodott,  minden 
szabadságot  magának  követelő,  fegyvert  nem  viselő  paraszt- 
nak szófogadatlanságát»). 

A  lutheránusok  közül  sokan,  ámbár  az  ő  jogaikért  is 
folyik  a  harcz,  titokban  összejátszanak  a  császáriakkal  és 
ha  megadnák  nekik  a  lelkiismereti  szabadságot,  feláldoznák 
az  ország  szabadságait. 

A  kurucz  világ  utolsó  éveiben  Rákóczi  híveinek  a  zöme 
ügyes  opportunizmussal  az  ellenség  táborához  csatlakozik 
és  forradalmárból  királypárti  lesz,  s  ki  eddig  Rákóczit 
szolgálta  és  dicsőítette,  az  most  proskribálja.  A  ki  a  «pro 
libertate*)  jelszóra  esküdött,  a  császári  had  soraiban  har- 
czol  a  szabadság  ellen.  Egyesek  undok  árulásra  vetemednek 
és  a  mint  önzésből  lettek  kuruczokká,  a  szerencse  for- 
dultával kuruczokból  labanczokká  lesznek,  mint  a  korunk- 
ban megint  közismertté  vált  Ocskai  brigadéros. 

Sokan  kivonják  magukat  a  pénzáldozatokból  s  Rákóczi 
felháborodással  beszél  azokról,  a  kik  nem  látják  be,  hogy 
ők  sem  boldogulhatnak,  ha  a  haza  tönkremegy. 

A  nemesség  az  élet-halálharcz  közben  sem  tud  a  fény- 
erő/" Atidrássy  Gyula:  Fönmaradásunk  okai.  20 

üzésröl  letenni  s  a  hollandi  követ  gúnyosan  jegyzi  meg, 
hogy  az  ö  nemzete  nem  ilyen  fényes  öltözetben,  hanem 
koldusruhában  mentette  meg  a  szabadságot.  Széchenyi  Pál 
kemény  ítéletet  mond  a  nemzetről.  1704-ben  arra  inti 
Rákóczit,  ne  bízzék  a  magyarok  kitartásában.  Azt  írja  neki : 
« Felséged  ismeri  a  magyar  nép  állhatatlanságát,  engedet- 
lenséget, azt,  hogy  a  közjót  elhanyagolja  és  csak  saját 
érdekére  gondol. » 

Mindezen  sötét  árnyak  mellett  azonban  valóban  tündöklő 
érdemei  is  vannak  ezen  kornak,  olyan  érdemei,  a  melyek 
messze  túlhaladják  fogyatkozásait.  A  megférhetetlenség  és 
fegyelmetlenség  nem  egyszer  a  legnemesebb  tulajdonságok- 
kal vegyül.  Bercsényinek  pezsgő  vére,  éles  nyelve  és  gya- 
nakvóan biráló  esze  volt  a  vezérek  közt  támadt  egyenet- 
lenség egyik  főokozója,  de  e  mellett  cselekedeteiben  párját 
ritkító  lángoló  hazafiság  és  a  sírig  tartó  törhetetlen  hűség 
nyilatkozik  meg.  Ö,  a  ki  szintén  nagy  vagyon  tulajdonosa, 
elveiért  és  Rákóczihoz  való  ragaszkodásból  önszántából 
földönfutóvá  lesz  s  távol  hazájától,  szeretett  barátjának  és 
vezérének  karjai  között  múlik  ki.  Tudja,  hogy  még  saját 
pártján  is  gyűlölik,  mert  mindig  és  mindenütt  áldozatot 
kell  követelnie,  de  nem  törődik  vele,  mert  kötelességét 
akarja  teljesíteni.  Becsületes  és  valódi  férfiúhoz  méltón  írja: 
« Régóta  tudom  én,  hogy  minden  rossznak  reám  ragad  az 
oka»,  de  « mivel  másoknak  velem  és  nekem  nincs  kivel  (ma- 
gamat) fedeznem,  el  kell  ezt —  már  régen  tudom  —  viselnem 
hazámért.  Felségedet,  Kegyelmes  Uram,  azért  nem  sérte- 
getik, mert  még  teli  nem  lett  az  szájuk  velem.  Istennek 
szent  neve  áldassék  érette.  Csak  legyen  jobb  dolgunk, 
mindjárt  jobb  leszek  én  is.»  Örül  a  maga  népszerűtlen- 
ségén, mert  vele  Rákóczi  népszerűségét  védte  meg. 

Ki  merne  pálczát  törni  a  felett  az  aristokratia    fölött, 
a  mely  Rákóczit,  Bercsényit,  Pálffyt,  Károlyit  és  Széchenyit 

Pált  produkálta,  s  a  mely  ez  elsőrangú  osztályosain  kívül  sok 
vitéz  harczost  adott  a  szabadság  ügyének.  Ki  ne  tisztelné  a 
jobbágyok  ezreit,  a  kik  elnyomva,  jog  nélkül,  az  udvar 
csábítgatásainak  ellentállva,  az  ország  függetlenségeért  hő- 
siesen harczolnak"?  S  ki  merné  kicsinyelni  az  egész  nem- 
zetnek hosszú  küzdelmét,  kitartását,  vérben  és  pénzben 
hozott  áldozatait?  Kevés  nemzet  szenvedett  annyit  eszmé- 
nyeiért, mint  a  magyar.  S  a  magyar  ritkán  állott  ki  annyi 
megpróbáltatást,  mint  a  kurucz-korban. 

S  egyeseknek  egoismusát  ellensúlyozza  másoknak  hősi 
halála  és  Rákóczi  legbensőbb  híveinek  fönséges  hűsége, 
annyi  lelki  és  anyagi  lemondással  járó,  önkéntesen  vállalt 
hazátlansága  és  koldusbotja. 

Melyik  nemzet  büszkélkedhetik  olyan  maityrokkal,  a 
kik  haza  jöhetnének  és  itthon  jólétben  élhetnének,  de  elv- 
hűségből és  ragaszkodó  szeretetből  a  haza  és  a  vezér 
iránt,  a  száműzöttség  keserveire  szabad  akaratból  vállal- 
koznak. 

S  ha  a  társadalom  zöme  opportunista,  még  ez  sem 
ered  pusztán  egyéni  önzésből,  hanem  része  van  benne  a 
nemzet  igaz  érdekei  mérlegelésének  is.  Hazájukról  a  győ- 
zelmes hadak  előtt  meghódoló  kuruczok  közül  a  legtöb- 
ben a  veszély  és  kétségbeesés  perczeiben  sem  feledkeznek 
meg.  Nem  kell  elfelejteni,  hogy  havannák  is  olyanok,  a  kiket 
Ígéretekkel  vásároltak  meg,  a  kik  az  ország  állapotával 
a  legkevesebbet  sem  törődnek  és  az  egyik  szélsőségből 
a  másikba  átcsapnak :  a  legtöbb  kurucz  csak  azután  hagyja 
el  pártját  és  csak  azután  dugja  hüvelyébe  kardját,  miután 
megígérték  neki,  hogy  a  megsértett  magyar  alkotmányt 
újra  vissza  fogják  állítani.  Igazában  csak  azokról  a  kíván- 
ságokról mondanak  le,  a  melyeket  a  megromlott  kurucz- 
had  úgy  sem  érhet  el  és  ennek  a  fejében  biztosítják  az 
elérhető  czélokat.   Nem   lesznek   hűtlenekké   legfőbb   köte- 

20* 

lességükhöz  és  legfőbb  czéljukhoz,  ahhoz,  hogy  a  nemzet 
létét  megvédelmezzék. 

Joggal  fordulunk  el  utálattal  atiól,  a  ki  azért  hagyja 
cserben  a  szent  ügyet,  a  melynek  szolgálatába  állott,  mert 
megfizetik,  vagy  mert  az  ellenségtől  rangot  és  hatalmat  vár. 
De  igazolt- e  a  kérlelhetetlen  ítélet  azzal  szemben,  a  ki  be- 
látta, hogy  a  harcz  folytatása  hiábavaló  s  a  ki  csak  azután 
tette  le  a  fegyvert,  miután  biztosítottnak  hitte  hazája  leg- 
életbevágóbb  érdekét?  S  szabad-e  a  gyengének,  a  sors 
üldözte  páriának  életföntartási  ösztönét  olyan  keményen 
korholni  és  elítélni,  mint  a  nagyravágyók  és  haszonlesők 
számítását?  A  sokszor  túlhajtott  opportunismus  mentsége 
a  nemzet  gyengesége  volt. 

A  súlyos  viszonyok,  mint  mindig  és  mindenütt,  a 
kurucz  korban  is  egyesekben  csúnya  egoismust  váltottak  ki^ 
de  e  mellett  a  szokottnál  több  és  párját  ritkító  fenkölt  nemes- 
lelkűséget  és  önfeláldozást  is  észlelünk,  A  nemzet  zöme  a 
középúton  maradt.  Minden  idealismustól  mentes  számítás- 
sal jár  el.  Hálás  elismeréssel  kell  azonban  kiemelnünk, 
hogy  fajáról  és  hazájáról  nem  feledkezik  meg,  s  önzése 
nem  csupán  egyéni,  hanem  faja  megóvásáért  hevülő  érzés. 
Mindig  azt  az  utat  keresi,  a  mely  a  legkevesebb  nehéz- 
séggel a  legtöbb  hasznot  hajtja  az  országnak  és  magának, 
még  ha  ez  az  út  nem  is  a  legegyenesebb.  Ha  kell,  meg- 
tagadja Rákóczit,  ha  kell,  hízeleg  a  királynak,  a  kit  csak 
az  imént  trónjától  akart  megfosztani.  De  sohasem  téveszti 
szem  elől  az  ország  fönmaradásának  ügyét  és  kész  a 
nemzet  lételéért  áldozni  és  szenvedni.  Miképpen  a  török 
háborúkban,  a  katholikusok  és  a  reformátusok  között  dúló 
villongásokban,  vagy  az  absolutismus  más  támadásainak 
idejében  is:  az  egyéni  egoismussal  és  opportunismussal 
kevert,  de  azért  erős  és  tettre  kész  faji  érzés  volt  a  Rákóczi- 
korszaknak is  egyik  fő  jellemvonása  és  egyeseknek  fenkölt 

hősiessége  és  nemessége,  vagy  lelkiismeretlen  számítása 
mellett  a  tömegnek  jellegzetes  tulajdonsága. 

A  kuruczok  küzdelme  nem  is  volt  hiábavaló.  Rákóczi 
nemcsak  nemes  alak,  a  kinek  neve  hallatára  sebesebben 
dobog  a  magyar  szíve,  a  kinek  lelke  tisztasága  és  dicső- 
sége a  magyar  név  történelmi  értékét  fokozza,  nemcsak  a 
szabadságszeretetnek  és  a  hazafiságnak  példaképe,  a  ma- 
gyar nemzeti  gondolkozás  és  érzés  egyik  irányítója,  hanem 
nehéz  viszonyok  közt  megmentőnk  is  volt.  Küzdelmeivel, 
igaz,  hogy  óriási  szenvedések  árán,  de  mégis  megmentette 
az  ősi  alkotmányt.  Azt  a  támadást,  a  melyet  nagy  győzelmei 
ntán  Leopold  a  magyar  állam  és  a  magyar  nemzet  ellen 
intézett,  a  kuruczok  hősiessége  visszaveri. 

A  visszaszerzett  alkotmány  új  erősségekre  és  új  intéz- 
ményekre nem  tesz  ugyan  szert,  s  a  kuruczok  nem  birnak 
-az  1687-ben  a  király  javára  reformált  és  a  káros  gyakorlattal 
már  annyira  meggyengített  alkotmánynak  a  visszaállításá- 
nál többet  elérni.  De  azért  mégsem  lehet  tagadni,  hogy 
küzdelmeik  a  magyar  szabadságot  új  értékkel  és  új  erővel 
gyarapították.  A  nemzet  soha  azelőtt  még  nem  áldozott  és 
nem  szenvedett  annyit  szabadságért,  mint  Rákóczi  idejében. 
S  ez  az  áldozat  és  ez  a  szenvedés  nem  volt  eredmény  nél- 
kül való,  mert  minden  jog,  minden  szabadság  csak  annyit 
ér  és  csupán  annyi  tiszteletben  és  elismerésben  részesül,  a 
mennyit  érette  valamely  nemzet  áldozni  mer.  Az  a  félelem, 
a  melyet  az  éhező  és  elrongyosodott  ruhájú  kurucz  és  az 
elhagyott  és  legyőzött  Rákóczi  kelteni  birt;  azok  a  tekin- 
tetek, a  melyek  a  hatalmas  dynastiát  győzelmei  ellenére  is 
arra  indították,  hogy  szakítson  a  Kollonich-féle  politikával 
és  a  letört  kuruczoknak  1711-ben  megadja  mindazt,  a  minél 
többet  1704-ben  és  1705-ben  a  Récs  kapui  előtt  pusztító 
és  diadalmaskodó  R.ákóczinak  sem  akart  megadni;  az  a 
vélemény,  a  melyet  Nehem,  Palmes  és  Rolingbroke  kifejez 

és  a  mely  kétségtelenül  megfelelt  az  akkori  közhangulat- 
nak :  mindez  nagyobb  becsű  a  nemzetre  nézve,  mint  a  mit 
írott  jog  alakjában  elérhetett  volna. 

A  komoly  és  férfias  eltökéltség  a  nemzet  szabadságá- 
nak megóvására  a  tartalomban  szűkölködő  és  gyengébb 
alkotmányt  is  életrevalóvá  teszi,  gyávaság  és  túlhajtott 
opportunismus  ellenben  a  legtökéletesebb  alkotmánynyal 
biró  nemzetet  is  a  szolgaság  számára  érleli  meg. 

Rákóczi  munkássága  a  nemzetet  védő  intézményeket 
egyetlenegy  részletecskével  sem  javította  meg,  de  olyan  példát 
mutatott,  olyan  emlékeket  ébresztett,  a  melyek  a  nemzeti 
létnek  leghatalmasabb  védelméül  szolgáltak. 

És  ha  Rákóczi  küzdelmei  eredményével  nem  is  lehe- 
tett megelégedve,  azt  a  határozottan  magyarellenes  politikát,, 
a  mely  kezébe  kardot  nyomott,  mégis  legyőzte  és  a  tőle 
megdöntött  rendszer  a  XVIII.  század  végéig  hazánkban 
nem  bírt  úira  lábra  állani. 

A  Wesselényi-féle  összeesküvésnek  csúfos  és  meg- 
szégyenítő lefolyása  az  Ampringen-féle  absolutismust  nya- 
kunkra hozta.  Rákóczi  hősi  harcza  ellenben,  bukása  daczára,, 
a  bécsi  udvart  a  Kollonich-féle  politikától  hosszú  időre  el- 
ijesztette. 

A  véres  válságoknak  az  a  sorozata,  a  mely  Básta 
garázdálkodásaival  és  Bocskai  támadásával  indult  meg  é& 
a  vasvári  békével  jutott  legveszedelmesebb  szakába,  Rákóczi- 
val végződik.  Rákóczi  kuruczainak  tragédiája  hosszú  belsa 
békét  készít  elő.  A  királyok  és  a  nemzet  annyi  kárt  szen- 
vedtek a  meg-megújuló  harczok  közben,  hogy  mindegyikük 
az  eddiginél  mérsékeltebb  szellemű  polilikát  akar  folytatni. 
A  XVIII.  század  nagy  részének  története  a  kurucz-kor  tanul- 
ságainak hatása  alatt  áll. 

A  dynastia  és  a  nemzet  politikájukat  hozzájuk  alkal- 
mazzák. 

A  dynastiát  a  kuruczok  megtanították  arra,  hogy 
veszedelmes  a  magyar  alkotmány  megsemmisítésére  törni. 
Véres  betűkkel  írták  az  emléklapokra,  hogy  «ne  bántsd 
a  magyart".  A  dynastia  erösebbnek  bizonyult,  mint  a  nem- 
zet, előbb  legyőzte  a  törököt,  aztán  Rákóczi  kuruczaival 
végzett,  de  a  sok  véres  harcz  közben  megértette,  hogy  a 
nemzet  az  idegen  absolutismus  ellen  a  végletekig  fog  véde- 
kezni és  hogy  ennek  eröszakolása  Magyarországban  min- 
dig olyan  gyűlöletet  fog  ébreszteni,  a  mely  a  monarchia 
hatalmát  a  külfölddel  szemben  komolyan  fogja  gyengíteni. 

Thököly  és  Rákóczi  a  dynastia  létét  nem  egyszer  a 
végső  veszély  felé  sodorták. 

A  császárok,  sok  szerencse  és  érdem  ellenére,  a  török- 
kel, vagy  a  francziával  nem  boldogulnak  annyira,  mint  a 
mennyire  boldogultak  volna,  ha  nincs  kurucz-mozgalom 
és  országaikban  béke  honol.  Sok  vér  ontatott  és  sok  pénz 
költetett  el  a  nélkül,  hogy  Magyarországon  a  csend  és  rend 
állandóan  biztosítható  lett  volna,  s  a  nélkül,  hogy  a  magya- 
rok ellenállása  egyszer  és  mindenkorra  letörtnek  lett  volna 
tekinthető. 

A  dynastia  mindezekből  sokat  tanult.  Ha  nem  is  vonja 
le  tapasztalatai  valamennyi  következményét,  e  részben  mégis 
nagy  lépést  tesz  előre,  nagyobb  lesz  az  óvatossága  és  József 
óta  tiszteletben  akarja  tartani  a  szabadságnak  azt  a  mini- 
mumát, a  mely  nélkül  nálunk  békés  kormányzásra  nem 
számíthatni. 

S  e  korban  a  magyarok  is  sok  keserű  leczkében  ré- 
szesültek. 

Be  kellett  látniok,  hogy  az  elszakadás  politikája  kép- 
telenség, hogy  a  'dynastia  hatalmasabb  náluknál,  s  ezért 
nem  erőltetik  többé  annak  a  teljes  szabadságnak  életbe- 
léptetését, a  melyet  Bocskai  rövid  időre  elért  és  a  melyért 
Rákóczi  olyan  hősies  kitartással  küzdött. 

Magyarország  történelme  e  kettős  tapasztalat  révén  új 
korszak  küszöbéhez  jutott.  Kisebbek  az  ellentétek,  a  melyek 
sorsán  uralkodni  akarnak,  mint  a  mohácsi  vész  óta  bár- 
mikor. 

A  szatmári  béke  történetünknek  nagy  forduló  pontja, 
mert  megkötése  után  a  XVIII.  század  a  labanczpolitika 
jegyében  fog  állani,  holott  a  XVII.  század  kurucz  befolyás 
alatt  állott. 

A  XVI.  században  a  mohácsi  vész  után  a  Nyugattal 
és  a  Keletlel  való  szövetség  ellentétes  politikája  tépte  ketté 
a  nemzet  testét,  de  Martinuzzi  megadja  a  túlsúlyt  a  nyu- 
gati szövetség  gondolatának  és  Erdély  is  elismeri  a  Habsburg- 
királyt. A  század  végén  Báthory  Zsigmond  fejedelem  II.  Ru- 
dolf hadaival  együtt  a  török  ellen  harczol. 

A  nagy  Hunyadiak  hagyományai,  a  török  ellen  vívott 
hősi  harczok  emlékei  a  mohácsi  vész  után  eleinte  Sza- 
polyai  pártját  erősítették,  tőle  várták  a  régi  dicsőség  föl- 
élesztését.  De  ez  a  hangulat  csakhamar  megváltozott.  Az 
új  hatalmi  viszonyok  mellett  az  önálló  magyar  királyság 
nem  volt  többé  Corvin  Mátyás  magyar  királysága,  hanem 
a  török  hűbérévé  vált  és  ezért  a  régi  hagyományok  a  szent 
háború  folytatását  inkább  a  Habsburgoktól  várják,  mint 
magyar  nemzeti  királytól.  Ha  a  Habsburgok  ezt  a  helyze- 
tet kiaknázzák,  a  nemzet  lelkének  is  uraivá  lehetnek. 

De  ezt  nem  teszik  meg.  Nem  harczolnak  komoly  aka- 
rattal a  török  ellen,  a  defensivára  szorítkoznak  és  inkább 
avval  foglalkoznak,  hogy  Magyarország  megmaradt  részei- 
ben szabadon  uralkodhassanak,  mint  azzal,  hogy  Magyar- 
ország régi  határait  visszaszerezzék. 

Ez  ad  erőt  a  kurucz  hangulatnak.  Ennek  a  következ- 
tében lesz  a/  uralkodó  szellem  Magyarországban  az  egész 
XVII.  századon  át  kuruczczá. 

A  labancz-párt  életföltételei    ez   időben    megjavulnak. 

mert  az  uralkodónak  vallása,  a  katholicismus,  újra  hódít 
és  terjed,  A  labanczoknak  néha  valóban  kiváló  vezéreik  is 
vannak.  A  kurucz  szellemből  is  több  van  bennök,  mint  a 
XVIII.  század  labanczaiban.  A  labancz  fő  tulajdonsága,  a 
mérséklet  mellett  nem  egyszer  erős  ellenállást  is  mutat- 
nak. De  a  királyok  hibái  nem  engedik  meg,  hogy  e  párt 
a  nemzet  rokonérzését  megszerezze  és  a  nemzet  idealis- 
musát  magának  meghódítsa.  A  királyok  hibájából  a  kuru- 
czok  uralkodnak  a  nemzet  lelke  fölött,  ök  a  népszerűebbek, 
úgy  annyira,  hogy  csak  idegen  katonasággal,  csak  erő- 
szakkal szoríthatók  vissza. 

De  a  kuruczok  nem  'bírják  czéljukat  elérni.  Szaka- 
datlan harczok  után  a  kurucz  szellem  II.  Rákóczi  Ferencz- 
czel  együtt  megbukik  és  helyt  ad  a  labancz-szellemnek. 

A  labanczok  győzelmét  egyrészt  a  kurucz  politikával 
járó  nagy  áldozatok  és  a  harczok  eredményének  elégtelen 
volta,  másrészt  pedig  épen  hősies  erőfeszítésüknek  erkölcsi 
hatása  idézte  elő,  a  mely  a  királyt  azon  túlhajtásoktól  tar- 
tóztatta, a  melyek  a  labanczokat  lejáratták  és  a  nemzetet 
kuruczczá  tették  mindig  és  mindig  azzá  fogják  tenni. 

A  kuruczok  legjobbjainak  czéljai  nagyszabásúak  és 
kápráztatók  voltak.  Néha  az  önálló  magyar  királyságot  akar- 
ták az  árnyékvilágból  az  életbe  visszavarázsolni,  néha  el- 
fogadták a  Habsburgok  uralmát  is,  de  intézményes  bizto- 
sítékot kívántak  teremteni  arra  nézve,  hogy  az  állami  lét 
minden  részét  a  magyar  rendi  állam  független  közegei  lás- 
sák el,  ne  pedig  a  nemzettől  teljesen  független  és  idegen 
udvari  hatóságok.  E  nagy  czélokért  azonban  rendkívül 
súlyos  koczkázatra  is  kénytelenek  voltak  vállalkozni. 

Ha  eredményt  érnek  el  és  politikájukat  a  Habsburgok- 
kal kötendő  békében  érvényre  bírják  juttatni,  óriási  szol- 
gálatot tehetnek  az  országnak;  de  ha  czéljaikért  folytatott 
küzdelmeik    közt    végleg   elbuknak,    magukkal    ránthatták 

volna  a  nemzetet  és  az  általuk  fölidézett  reactiónak  orszá- 
gostul martalékává  váltak  volna. 

A  kuruczok  harczainak  végleges  eredménye  sem  olyan 
jó  nem  volt,  mint  a  milyenre  ök  gondoltak,  sem  nem  volt 
olyan  végzetes,  mint  a  labanczok  hitték.  A  nemzetet  semmi- 
esetre sem  elégítették  ki. 

A  kurucz-politika  sok  pénzbe  és  vérbe  került,  a  dy- 
nastia  és  a  nemzet  között  a  harmónia  föntartását  sok  ke- 
serves emlék  íölhalmozásával  megnehezítette,  1  alán  a  török 
uralmat  is  meghosszabbította,  de  a  nemzet  létét,  a  magyar 
állam  eszméjét  megmentette  és  a  magyart  sok  dicsőséggel 
gazdagította.  Bethlen  és  a  Rákócziak  tettei,  a  kuruczok 
hősies  küzdelmei,  a  török  elleni  harczok  mellett  a  leg- 
dicsőbb  emlékeink  közé  fognak  mindig  tartozni  és  min- 
dig a  magyar  hazafiúi  érzés  legjobb  táplálékai  lesznek. 

Egészében  véve  azonban  a  kurucz-kor  szenvedéseivel 
reactiót  készített  elő. 

A  szatmári  béke  után  a  magyar  közvélemény  abban 
a  hitben  van,  hogy  ha  csak  közbe  nem  vetik  magukat  a 
labanczok,  s  József  és  Károly  királyok  nem  mérséklik  ma- 
gukat, Rákóczi  küzdelme  az  alkotmány  bukásával  végző- 
dött volna,  s  azt  látja,  hogy  az  alkotmány  föntartásáért 
hozott  nagy  áldozatok  és  óriási  koczkázatok  daczára  annak 
csak  romjai  maradtak  meg. 

Karaffa  és  Kollonics  rendszere,  a  melytől  megmentett 
bennünket  a  kuruczok  utolsó  harcza,  már  a  múltra  tar- 
tozott és  ezért  emlékük  nem  bírja  ellensúlyozni  annak  a 
nyomornak  és  azoknak  a  szenvedéseknek  elijesztő  hatását, 
a  melyek  a  kuruczvilág  nyomában  jártak. 

Valamely  politika  méltatásánál  a  siker  szokott  az 
iránytadó  tekintet  lenni.  Rákóczi  bukása  népszerűségét 
meglehetősen  nagy  időre  eltemeti  és  varázsától  a  kurucz 
nevet  is  megfosztja. 

Az  erőviszonyok  is  a  nemzet  hátrányára  változtak 
meg,  Erdély  nincs  a  török  védelme  alatt  és  ezért  a  nem- 
zet az  új  hatalmi  helyzethez  akarja  magatartását  alkal- 
mazni. A  labancz-politikától  várja  boldogulását. 

De  nem  fog-e  csalódni?  Lesz-e  sikere  a  labancz- 
politikának^ 

A  labancz  szerényebb  a  kurucznál,  czéljai  sokkal  cse- 
kélyebbek és  ezért  azt  hiszik,  hogy  inkább  elérhetők.  De 
csakugyan  azok  voltak-e  ? 

A  labanczok  legjava,  azok,  akiket  nem  önzés,  hanem 
a  haza  érdeke  vezet,  nem  álmodnak  elszakadásról,  sőt 
arról  is  lemondanak,  hogy  független  magyar  állami  szer- 
vek gyakorolják  az  összes  kormányzatot,  megelégednek  azzal 
az  autonóm  jogkörrel,  a  melyet  a  magyar  rendi  állam  a 
Habsburgok  uralma  idejében  tényleg  betöltölt;  de  ennek 
fejében  azt  vélik  elérhetni,  hogy  a  király  egész  erejé- 
vel erősítse  a  magyart,  a  maga  nagy  hatalmával  a  ma- 
gyarok érdekében  éljen,  s  néha  azt  is  kívánják  biztosí- 
tani, hogy  a  király  nagy  felségjogainak  gyakorlását  magya- 
rokra is  bízza.  A  labancz  szívesebben  venne  ennél  többet 
is,  de  a  legfőbb  igyekezete  lévén  a  király  jóakaratának 
megszerzése,  czéljaiért  nem  akar  küzdeni.  Egyáltalában 
ezen  fő  tekinteténél  fogva  még  az  eddigieknél  messzebb- 
menő mellőzés  sem  igen  fogja  keményebb  és  hosszabb, 
habár  csak  alkotmányos  harcz  megindítására  rávenni. 

De  nagy  kérdés,  hogy  hűsége  és  szerénysége  mellett 
is  eléri-e  czélját. 

Képes  lesz-e  a  királyt  a  magyar  állam  eszméjével 
megbékíteni  és  nem  inkább  azzal  a  gondolattal  fogja-e  a 
magyar  nemességet  megbarátkoztatni,  hogy  olyan  össz- 
birodalom  részese,  a  mely  megszüntette  a  magyar  állam 
létét?  Lesz-e  a  királynak,  ha  nem  is  legfőbb,  de  egyik  íő- 
czélja  a  magyar   nemzet   segélyforrásainak   kifejlesztése,   a 

magyar  sajátosság  föntartása  mellett  a  magyar  állam  erő- 
sítése, s  fogja-e  a  fejedelem  hatalmát  magyarokkal  is  ke- 
zeltetni, vagy  legalább  fogja-e  azt  a  magyarok  javára  gyü- 
mölcsöztetni ? 

Nem  fog-e  a  béke  áldásai  közben  a  magyar  hazafiság 
meggyengülni  s  nem  fognak  e  a  kicsinyes  viszonyok  mel- 
lett a.  rendi  egoismas  és  a  hatalmasok  osztályérdekei  a 
közérdek  és  a  szabadság  helyett  előtérbe  lépni? 

Széchenyi  István,  a  lángelméjü  nagy  hazafi,  «Adó  és 
két  garas >)  czímű  munkájában  azt  ü'ja,  hogy  a  kuruczok 
eljárása  rendesen  bizonyos  «daczczal»  jár,  a  labanczok 
ellenben  a  <'servilismus»  felé  hajolnak. 

Valóban  találó  e  megjegyzés,  s  ha  a  kurucz  dacz  néha 
elkerülhető  harczokat  provokált,  ha  néha  veszélyes  össze- 
koczczanást  idézett  elő,  s  ha  az  m^alkodóházat  sértve,  néha 
a  vele  való  békés  megélést  lehetetlenné  tette,  másfelől 
attól  kellett  tartani,  hogy  a  labancz  servilismusa  mellőzést 
és  szolgaságot  von  maga  után.  s  ha  az  uralkodó  úgy 
akarja,  arra  vezet,  hogy  Magyarország  az  ő  többi  országá- 
nak végleg  cs  jogilag  és  alája  rendeltessék. 

Széchenyi  azt  is  mondotta,  hogy  a  kuruczok  csak  a 
törvényt  látták,  csupán  azt,  hogy  jogszerint  minőnek 
kellene  uralkodónk  többi  országához  való  viszonyunknak 
lenni,  de  nem  vették  észre  tényleges  helyzelünket,  nem 
akartak  hozzá  alkalmazkodni,  s  ezért  jártak  el  úgy,  mint 
ha  önálló  állam  volnánk,  holott  a  labanczok  a  való- 
ságos életet  nézték,  a  mely  provinciális  jellemű  volt.  nem 
pedig  a  Corpus  Juris-íéle  önállóságot,  s  ezért  úgy  cseleked- 
tek, mint  ha  provincia  volnánk  és  megelégedtek  azzal,  ha 
mint  a  császár  egyik  tartományának  jó  dolgunk  volt. 

Ezen  mesteri  jellemzés  is  igaz  és  az  következik  belőle, 
hogy  a  kurucz-politika  a  Habsburg-birodalom  többi  részé- 
vel való  végzetes  harczokhoz  vezethetett,  a  labaucz-politika 

meg  oda  juttathatott  el  bennünket,  hogy  előbb  állami,  az- 
után nemzeti  létünket  is  elveszüjük,  még  pedig  elveszítjük 
végleg,  mert  saját  hozzájárulásunkkal. 

A  labanczok  hite  szerint  politikájuk  nem  volt  vesze- 
delmes. Ha  el  is  ismerem,  hogy  nem  végződhetett  olyan 
véresen,  mint  a  kuruczok  politikája,  kérdezem,  nem  jár- 
hatott volna-e  még  csúfosabb,  még  szomorúbb  eredmény- 
nyel, a  magyar  állam  végleges  fölbomlásával,  a  nemzetnek 
önkéntes  meghódolásával,  a  mi  után  föltámadás  nincs  többé, 
mert  a  politikai  léteilel  az  önérzet  és  a  becsület  iselveszett. 

A  XVIII.  század  története  megfelelt  erre  a  kérdésre 
is:  a  labancz-politika,  úgy  mint  a  kurucz  is,  nem  volt 
olyan  hasznos,  mint  követői  gondolták,  s  nem  volt  olyan 
káros,  mint  a  minőnek  ellenfelei  hitték. 

A  nemzetet  a  királyság  nem  gondozta  úgy,  mint  a 
hogyan  remélni  lehetett  volna.  A  mérsékelt  politikától  várt 
positiv  haszon  nagy  része  elmaradt,  s  a  nemzet  nem  ha- 
ladt úgy,  mint  a  hogyan  kellett  és  lehetett  volna.  De  a 
labancz-kor  békésebb,  mint  a  kurucz,  a  dynastiával  modus 
vivendire  talál,  a  mire  a  kuruczok  nem  voltak  képesek,  s 
a  magyar  nemzeti  öntudatot  és  életerőt  mégis  annyira 
ébren  tartja,  hogy  a  nemzet  hanyatlásából,  a  rizsporos 
korszakból,  a  bécsi  élet  veszélyeiből,  a  megcsontosodott 
osztályérdek  egoismusából  újra  ki  bírt  emelkedni  és  új 
fejlődésnek  indult. 

De  elég  volt  e  thémáról  itt  ennyit  írnom. 

Reménylem,  módomban  lesz  munkám  jövő  kötetében 
e  problémát  bővebben  tárgyalni  és  a  labancz-korszaknak 
kevésbbé  dramatikus,  kevésbbé  rokonszenves,  de  azért  nagy 
érdekű  és  gazdag  tanulságú  történetével  foglalkozni,  s  azo- 
kat az  okokat  kutatni,  a  melyek  a  labancz-politikával  járó 
veszélyeket  ellensúlyozták  és  a  mikor  a  nemzet  valóban 
közel  volt  már  sírjához,  új  fejlődését  indították  meg. 

Most  annak  a  megállapítására  szorítkozom,  hogy  a 
jelen  kötetben  tárgyalt  korszakban,  a  kurucz-harczok  idejé- 
ben, a  nemzet  azért  maradt  fönn,  mert  szabadságáért  kész 
volt  minden  áldozatra  és  mert  érette  olyan  erőfeszítésre 
volt  elszánva,  a  mely  a  kormányt  előbb  vagy  utóbb  mind- 
annyiszor arra  tanította  meg,  hogy  jobb  a  nemzettel  meg- 
alkudni, jobb  alkotmányát  visszaállítani,  mint  ellene  a 
harczot  folytatni,  s  hogy  igaza  volt  Széchenyi  Istvánnak, 
a  mikor  azt  mondotta,  hogy  szabadságunkat  azért  nem 
vesztettük  el,  mert  sokan  voltak,  «a  kik  nem  tudtak,  nem 
akartak  egyebek  lenni,  mint  szabad  magyarok". 

MielöLt  tovább  mennék  és  annak  vizsgálatába  bocsát- 
koznám, hogy  Magyarország  szabadságát  az  utolsó  két 
század  idejében  milyen  körülmények  segítették  föntartani, 
meg  kell  állapítani,  hogy  a  szatmári  béke  korában  igazán 
létezett-e  még  souverain  magyar  állam. 

Több  osztrák  író  azt  törekszik  bebizonyítani,  hogy  a 
Habsburgok  uralkodásuk  első  századjaiban  országaikból 
valóságos  összbirodalmat,  összállamot  alapítottak  és  a  ko- 
rábban teljesen  souverain  Magyarország  e  nemzetközi  új 
egység   egyik  része  lett. 

E  fölfogás  szerint  Magyarország  megtartotta  ugyan 
belső  kormányzati  autonómiáját  és  rendi  alkotmányát,  de 
elvesztette  nemzeti  önálló  souverainitását,  államiságát. 
A  Habsburgokat  megillető  különféle  fejedelmi  jogok  mind 
beleolvadtak  a  császári  méltóságba  és  f  magyar  király  ön- 
álló jogi  személyisége  megszűnt.  A  Habsburgok  különböző 
uralkodói  személyéből  a  császári  összszemély  fejlődött  ki 
(Gesammtpersönlichkeit).  A  magyar  királyi  czím  csak  belső 
használatra  volt  már  alkalmazható  és  európai  jelentőségét 
elvesztette.  A  király  helyett  kifelé  jogosan  a  császár  be- 
szélt és  cselekedett. 

De  ez  a  felfogás  téves. 

A  Habsburgok  különböző  fejedelmi  jogai  egygyé  nem 
olvadtak.  A  Habsburgoknak  minden  egyes    fejedelmi  joga 


320  XI.  FEJEZET. 

megtartotta  a  maga  individuális  jellemét,  külön  czimét^ 
czímerét,  közjogi  tartalmát  és  bizonyos  területlel  való  össze- 
függését. 

A  dynastia  nem  volt  valamennyi  országának  örökös 
ura  sem.  Örökös  jogai  sem  voltak  egyenlő  eredetűek  és 
egyenlő  tartalmúak.  Az  sem  volt  jogilag  biztosítva,  hogy 
azok  a  fejedelmi  jogok,  a  melyek  a  dynastiának  állandóan 
birtokában  voltak,  mind  a  dynastiának  ugyanazon  tagjait 
llessék  meg  és  megoszthatók  ne  legyenek. 

A  német  császári  méltóság  teljesen  szabad  választás 
tárgya  volt  és  elérése  mindig  kétségtelenül  biztosítva  sem 
volt.  III.  Ferdinánd  csak  nagy  nehezen  birta  fiát,  IV.  Fer- 
dinándot, megválasztatni,  s  a  mikor  ez  a  nélkül  halt  meg, 
hogy  testvére,  Leopold,  a  római  koronát  megszerezte  volna, 
interregnum  állott  be.  A  szabad  választás  útján  esetröl- 
esetre  megszerezhető  császári  koronát  a  Habsburgok  dy- 
nastiájához,  vagy  ennek  más  koronáihoz  semmi  jogi  kap- 
csolat sem  fűzte.  Jogi  szempontból  teljesen  véletlennek 
mondhatni,  hogy  olyan  sokáig  volt  egy  személy  birtoká- 
ban a  császári  és  a  magyar  vagy  a  cseh  korona. 

A  cseh  királyság  a  II.  Ferdinánd  győzelmei  után  ki- 
bocsátott új  Landesordnungjáig  (1627)  részben  legalább 
szintén  választási  monarchia  volt,  a  mennyiben  a  rendek 
I.  Ferdinánd  feleségének,  Annának,  örököli  jogát  a  trón- 
hoz ugyan  elismerték  és  Ferdinándot  és  utódait  ennek 
alapján  emelték  a  trónra,  az  örökösödés  rendjét  azonban 
nem  határozták  meg  és  nem  mondottak  le  arról  a  jogról, 
hogy  a  mint  Ferdinándot  megválasztották,  úgy  örököse 
megállapításánál  is  szavuk  legyen. 

Jogilag  lehető  volt,  hogy  a  cseh  rendek  I.  Ferdinánd- 
nak olyan  utódját  tegyék  királyukká,  a  kinek  semmi  más 
országa  nem  volt.  Tényleg  nem  egyszer  volt  szó  a  rendek 
körében  az  ilyen  jelöltekről. 

1627-ben  a  fehérhegyi  csata  után  II.  Ferdinánd  házi 
törvénynyel  az  elsőszülött  jogát  Csehországban  érvényre 
emeli  ugyan,  de  ezzel  a  rendeknek  azon  követelésével,  hogy 
a  királyi  ház  tagjai  közül  az  uralkodó  személyét  ök  álla- 
pítsák meg,  végleg  le  nem  számolt,  a  mint  hogy  még 
ÍII.  Ferdinánd  is  fél  attól,  hogy  fia  helyett  testvére  jut  a 
trónra.  S  ez  az  új  rendezés  sem  mondja  ki  azt,  hogy  a 
cseh  király  ugyanazon  személy  legyen,  a  ki  a  Habsburg- 
ház más  országait  birja. 

A  Habsburgoknak  a  német  birodalomhoz  tartozó  többi 
tartományai  sincsenek  jogi  kapocscsal  a  fejedelem  más 
országaihoz  fűzve.  Birtoklásuk  rendje  eltér  a  Venczel  ko- 
ronájáétól. Azok  a  tartományok  az  uralkodó  megválasz- 
tásának szokását  nem  ismerték.  Náluk  az  örökrendet  a 
német  fejedelmi  jog  és  régi  szerződések  szabályozzák.  S  ezek 
a  tartományok,  ámbár  a  cseh  koronával  és  a  magyar  koro- 
nával szemben,  bizonyos  mértékig  legalább,  összetartó 
egészet  képeztek,  A^alódi  közjogi  egységet  még  egymaguk  kö- 
zött sem  alkottak. 

Egységük  abban  állott,  hogy  V.  Károly  császár  ezeket 
az  országokat,  mint  összetartozó  birodalmi  hűbéreket,  együt- 
tesen ruházta  át  testvérére,  I.  Ferdinándra,  azzal  a  meg- 
hagyással, hogy  Ferdinándnak  és  utána  magának  Károly- 
nak utódjaira  szálljanak.  De  ez  az  egység  teljes  nem  volt, 
s  még  az  sem  volt  biztosítva,  hogy  az  egész  osztrák  hű- 
bér egy  kézben  maradjon,  hanem  meg  volt  osztható. 

I.  Ferdinánd  tényleg  m.eg  is  osztja  a  reá  ruházott 
osztrák  hűbért,  úgy  hogy  ez  időtől  fogva  a  Habsburgok- 
nak kétségtelenül  örökös  tartományai  három  részre  sza- 
kadnak. 

S  míg  alkotmánya  szerint  Csehországnak  csak  egy 
királya  lehetett,  e  hűbérek  több  fejedelemnek  lehettek 
ugyanegy    időben    alávetve,   a    mit   az   is   bizonyít,    hogy 

Gróf  Andrássy  Gyula:  Fönmaradásunk  okai.  "1 

a  mikor  Ferdinánd  föherczeg,  a  tiroli  ág  feje,  örökös 
hátrahagyása  nélkül  halt  meg,  a  tiroli  örökrész  a  fön- 
maradt  két  ág  együttes  birtokába  jutott.  Az  egyik  föher- 
czeg az  összes  család  közös  megbízásából  e  tartomány 
kormányzójává  lett  és  a  melléje  állított  tanácsba  minden 
ág  két-két  tagot  küldött.  A  kormányzó  bizonyos  uralkodói 
tényeket  az  « érdekelt  föherczegek')  hozzájárulása  nélkül 
nem  végezhetett.  E  condominium  mindaddig  fönmaradt, 
míg  a  kormányzó  föherczeg  örökösödési  szerződések  útján 
a  tulajdonjogot  Tirolra  nézve  meg  nem  szerezte  (1625). 

S  míg  Tirolban  a  közös  birtoklás  fejlődött  ki,  a  két 
Ausztriában  és  Stiriában  az  elsőszülöttségi  jog  vert  gyö- 
keret. A  későbbi  alakulásra  különös  fontossága  van  annak, 
hogy  II.  Ferdinánd  császár  a  feloszthatatlanságot  és  az 
elsöszülötti  jogot  a  stíriai  ág  összes  birtokaira  nézve  meg- 
állapította, s  hogy  ez  az  ág  I.  Leopold  császár  személyé- 
ben (1665)  az  I.  Ferdinándtól  megosztott  habsburgi  tar- 
tományokat végleg  egyesítette.  Minthogy  ezen  korban,  mint 
fentebb  láttuk,  már  Csehországban  is  érvényben  volt  az  első- 
szülött fiu  örök  joga,  ez  időtől  fogva  a  Habsburgoknak  a 
német  birodalomhoz  tartozott  államai  és  tartományai  mind 
azonos  tartalmú  örökösödési  jog  alatt  állottak,  a  nélkül 
azonban,  hogy  ez  országok  unióját  más  kapocs  biztosítaná, 
mint  az  örökrend  hasonlatossága.  Ez  a  kapocs  pedig  jo- 
gilag teljesen  laza  volt.  Egyrészt  az  örökrendet,  a  mely 
egyesegyedül  az  uralkodó  elhatározásából  eredt,  minden 
uralkodó  megváltoztathatta,  a  mit  a  dynastia  meg  is  tesz, 
a  midőn  1703-ban  a  spanyol  örökségről  I.  Leopold  és  fia, 
József,  lemondanak  és  azt  Károlynak,  József  testvérének 
adják  át,  s  a  midőn  1705-ben  I.  Leopold  végrendeletében 
kimondotta,  hogy  a  mennyiben  Károly  a  spanyol  örökséget 
el  nem  érné,  osztrák  területtel  kárpótoltassék,  másrészt  az 
örökrend   azonossága   csak   addig   terjedt,   a  míg  a  német 


MAGYARORSZÁG  JOGI  ÖNÁLLÓSÁGA  1526— 1715-IG.  323 

Habsburgok  élnek.  A  mint  I.  Ferdinánd  fiu  örökösei  ki- 
haltak, Csehország  választói  joga  föléledt  volna,  holott  a 
többi  tartomány  a  spanyol  ágra  szállott  volna.  Már  I.  Fer- 
dinánd végrendeletében  maga  is  megemlékezett  annak  a 
lehetőségéről,  hogy  Csehország  és  az  osztrák  tartományok 
egymástól  elválnak  és  az  elöbbeni  egyik  leányára,  az  utób- 
biak pedig    V.   Károlyra   szállanak. 

Teljes  egységgé  tehát  a  Habsburgoknak  még  a  német 
birodalomhoz  tartozó  részei  sem  olvadtak  össze.  Ezek  az 
országok  1665-ig  nem  uraltak  mind  egy  személyt  és  azóta 
is  el  voltak  választhatók,  s  a  közöttük  létrehozott  kapcsolat 
nem  volt  végleges  és  állandó,  hanem  a  Habsburg-család 
német  ága  fönmaradásának  feltételéhez  volt  kötve.  II.  Fer- 
dinánd azzal  a  gondolattal  foglalkozik,  hogy  az  osztrák 
tartományokból  Magyarország  nélkül  egy  királyságot  és  egy 
államot  formál;  de  az  ezen  ügyben  megindított  tárgyaláso- 
kat abbanhagyja,  minélfogva  ez  országoknak  egymástól 
való  jogi  önállósága  is  érintetlen  marad. 

A  hozzájuk  tartozó  egyes  országoknak  a  német  biro- 
dalomhoz  való  jogviszonya  is  eltérő  volt. 

A  tulajdonkpépeni  osztrák  tartományokat  V.  Károly 
császár  1530-ban,  mint  birodalmi  búbért^  a  Habsburgok 
egész  családjára  ruházza,  a  cseh  koronát  azonban  már 
korábban,  1536-ban,  attól  teljesen  függetlenül  és  saját  ágát 
mellőzve,  csak  Ferdinándra  és  Annára  hagyja,  s  ezen  túl 
is  minden  egyes  új  uralkodó  külön  aktusban  kapta  meg 
az  osztrák  tartományokra  és  külön  a  cseh  koronára  szóló 
birodalmi  megbizást. 

És  Magyarországot  sem  fűzte  a  Habsburgok  többi 
országának  egyikéhez  sem  a  legkisebb  jogi  kötelék. 

A  magyar  korona  a  csehországihoz  hasonlóan  csak  a 
választási  és  az  örökösödési  elv  keveréke  útján  szerezhető 
meg.  A  törvény  (1547.  5.)  mondja,  hogy  a  nemzet   magát 

21- 

«nem  csak  ő  felsége  (Ferdinánd),  hanem  örökösei  uralmá- 
nak és  hatalmának  is  örök  időkre  alávetette  úgy.  hogy  az 
1526-diki  választás  óta  a  magyar  királyok  csak  Habsbur- 
gok lehetnek;  de  mivel  az  elsőszülöttnek  abí^olut  jogát 
atyja  örökéhez  a  magyar  alkotmány  addig  soha  el  nem 
ismerte  és  a  nemzet  szokása  mindig  az  volt,  hogy  a 
dynastia  férfitagjai  közül  maga  választotta  meg  az  ural- 
kodót, s  mivel  e  jogáról  a  nemzet  nem  mondott  le  sem 
akkor,  a  mikor  Ferdinándot  és  a  Habsburgokat  megválasz- 
totta, sem  más  alkalommal,  a  nemzet  ezentúl  is  igényt 
tart  arra,  hogy  Ferdinándnak  leszármazói  közül  a  királyt 
maga  válaszsza  meg. 

Ferdinánd  maga  sem  tagaja,  hogy  választott  király. 
Többször  hivatkozik  is  a  választás  tenyéré.  De  a  válasz- 
tás hatályát  a  magyar  alkotmány  szerint  másképpen  magya- 
rázza, mint  a  magyarok,  s  erősen  ragaszkodik  ahhoz,  hogy 
íiát,  Miksa  főherczeget,  választás  nélkül  koronázzák  meg, 
mert  választásra  semmi  szükség  nincs.  Szerinte  a  magyar 
alkotmány  úgy  is  meghatározza,  hogy  a  magyar  király- 
nak idősebbik  fia  legyen  az  országnak  született  királya,  a 
kit  a  rendek  a  koronázás  alkalmával  « királyukul  kinyilat- 
koztatnak)), s  választásnak  csak  a  király  magvaszakadása 
esetén  van  helye.  S  ámbár  a  magyar  tanács  más  vélemé- 
nyen van,  Ferdinánd  még  sem  enged  s  1563-ban  keresz- 
tül is  vitte,  hogy  fiát  az  országgyűlés  formális  választás 
nélkül  «királylyá  fogadja,  kijelentse  és  közmegegyezéssel 
megkoronáztassa ». 

Miksa  szintén  meg  akarja  kerülni  a  « választás*  szót 
és  a  mikor  1573-ban  a  rendek  arra  kérik,  hogy  "válasz- 
tassa meg»  fiát,  ö  a  jóakaratot  megköszöni  és  «a  koroná- 
zás végrehajtására))  új  országgyűlés  egybehivását  igéri  meg. 
S  noha  a  rendek  nevében  beszélő  esztergomi  érsek  úgy 
tünteti  fel  a  dolgot,  mint  ha  Rudolfot,  Miksa  íiát  negyértel- 

műlegw  magyar  királylyá  választották  volna  meg.  mégis 
Rudolf  győzött,  merf  külön  e  czélra  összehívott  ország- 
gyűlésen végbemenő  formális  választás  nélkül  sikerült  neki 
fiát  megkoronáztatni.  Magában  az  ezen  országgyűlésen  alko- 
tott törvényben  nincs  « választásról')  szó,  hanem  csak  arról, 
hogy  a  rendek  a  király  fiát  «ő  felsége  törvényes  utódjául» 
«kijelenteni  kérték»,  s  hogy  öt  királylyá  « nyilvánították". 
De  a  királyoktól  elért  ezen  eredmények  igazában  csak 
látszólagosak.  Nem  jelentették  azt,  hogy  a  rendek  lemon- 
dottak arról  a  jogról,  hogy  hozzájárulásuk  és  határozatuk 
nélkül  senki  magyar  király  ne  lehessen,  hanem  csak  azt, 
hogy  opportunitási  szempontból  olyan  compromissumot 
fogadtak  el,  a  mely  a  rendek  közreműködését  a  király 
személyének  megállapításánál  föntartja  ugyan,  de  «a  vá- 
lasztás* kifejezését  mellőzi. 

S  e  gyenge  eredmény  is  teljesen  elvész  II.  Mátyás 
király  óta.  A  Bocskai  győzelmei  következtében  szükségessé 
vált  trónváltozásnak  egész  politikai  jellege  természetessé 
teszi,  hogy  a  választás  tényét  palástolni  többé  nem  lehet,  s 
éppen  úgy  maga  Mátyás,  mint  I.,  II.,  III.  és  IV.  Ferdinánd, 
valamint  I.  Leopold  trónjukat  világosan  kifejezett  választás- 
nak köszönik,  a  mit  maga  a  dynastia  is  elismert,  midőn  az 
arra  vonatkozó  törvényeket  szentesítette,  a  melyek  mind- 
egyike nem  csak  választásról  szól,  hanem  elősorolja  a 
választás  « föltételeit »  is,  úgy  hogy  a  választás  szabadsága 
formailag  teljesen  kifejezésre  jut. 

Az  udvar  azonban  ezek  ellenére  sem  mond  le  eredeti 
álláspontjáról,  s  midőn  győzelmeinek  hatása  alatt  1687-ben 
az  elsőszülött  örökjogát  a  magyar  országgyűléssel  elfogad- 
tatja, nagy  jelentőséget  tulajdonít  annak,  hogy  ez  ne  lát- 
szassék  új  jognak  és  ezért  a  törvénybe  fölvéteti,  hogy  ccaz 
1547.  évi  V.  és  más  e  felől  alkotott  t.-czikkek)>  ugyanazt 
határozták,  a  mit  a   rendek   most   törvénybe   iktattak. 


326  XI.  FEJEZET. 

A  törvénynek  ezen  kijelentése  azonban  nem  ennek  az 
állításnak  igaz  voltát,  hanem  a  kimlynak  akkori  túlhatal- 
mát  bizonyítja,  a  melynek  sem  a  rendek,  sem  a  történeti 
hűség  ellentállani  nem  bírtak. 

Ezen  törvény  ellenére  igazat  kell  adni  a  hollandi  kö- 
vetnek, a  ki,  midőn  Rákóczi  idejében  a  császári  udvar 
régi  jogát  újra  vitatja,  miután  mindkét  fél  érveit  hallotta, 
egészen  a  magyar  álláspontra  helyezkedik  és  ugyanazzal 
a  perdöntő  érvvel  él,  a  melyet  a  mi  korunkban  Deák  Fe- 
rencz  Lustkandl  ellen  felhozott.  Azt  írja  ugyanis  kormányá- 
nak, hogy  az  udvar  szerint  az  örökösödés  joga  régtől  fogva 
meg  van  határozva  és  az  1687-diki  törvény  ezt  a  régi  álla- 
potot csak  elismerte,  holott  világos,  hogy  ez  nincs  így, 
mert  ha  régebben  létezett  is  volna  az  örökösödési  jog, 
annálfogva,  hogy  nagy  számú  habsburgi  király  választás 
útján  jutott  a  trónra,  a  mit  e  királyok  maguk  is  mindig 
elfogadtak  és  « választásnak"  neveztek,  ez  a  jog  megszűnt. 
S  hozzá  teszi,  hogy  ha  az  ugyanezen  családból  való  foly- 
tonos választás  az  örökjog  létét  bizonyítaná,  akkor  a 
Habsburg- dynasti a  magát  a  német  birodalom  örökös  urá- 
nak is  tarthatná,  mert  a  németek  is  császárjuknak  szaka- 
datlanul egymásután  Habsburgokat  választottak. 

1687-ig  tehát  semminemű  jogi  akadálya  sem  volt 
annak,  hogy  a  magyarok  ne  azt  a  Habsburgot  válaszszák 
meg  magyar  királylyá,  a  ki  német  császár  vagy  a  ki  cseh 
király  volt. 

Magyarország  és  a  dynastia  többi  országai  és  tarto- 
mányai között  még  a  personal-unio  is  oly  kevéssé  volt 
jogilag  biztosítva,  hogy  H.  Mátyás  megválasztása  után  né- 
hány évig  a  magyar  korona  a  császári  és  a  cseh  koronától. 
el  is  válik.  1687-ben  azonban  sikerül  a  dynastiának  Ma- 
gyarországgal is  elfogadtatni  az  elsőszülött  örökösödési 
jOgát,    s    ezzel   ez    az   elv   válik  valamennyi   országukban 

egyedül  uralkodóvá.  De  ezen  elv  győzelmével  sem  volt 
a  personal-unio  teljesen  biztosítva,  mert  egyrészt  a  közös 
uralkodó  akarata  nincs  minden  országra  vonatkozólag 
megkötve  és  ö  a  Lajtán  túli  részeket  szabad  akarata  sze- 
rint megoszthatja,  másrészt  az  örökrend  azonossága  nem 
állandó,  hanem  megszűnik  a  Habsburgok  német  ágának 
kihalása  esetében.  Mivel  Magyarországra  nézve  az  1687-diki 
törvény  ez  esetben  a  spanyol  ág  örökjogát  is  kimondja,  a 
magyar  korona  elválhatott  volna  a  cseh  koronától,  a  me- 
lyet I.  Ferdinándnak  nőágbeli  leszármazol  örököltek  volna. 

S  hogy  mennyire  nem  jelentette  az  örökrendnek  ezen 
hasonlatossága  a  különféle  íejedelmi  jogok  egybeolvadását, 
az  bizonyítja,  hogy  néhány  évvel  ezen  egyöntetűség  el- 
érése után  a  Habsburgok  monarchiájának  végleges  meg- 
oszlása nemcsak  lehetővé,  hanem  valószínűvé  is  vált.  Rö- 
vid idővel  az  elsőszülöttség  jogának  törvényes  megállapí- 
tása után  a  magyar  rendek,  ha  úgy  akarják,  a  Habs- 
burgoknak többi  országaitól  és  tartományaitól  végleg 
elválhatnak,  mert  míg  1713-ban  az  utolsó  Habsburg- 
ivadék.  Károly  császár,  a  leányági  örökösödést  és  ennek 
sorrendjét  országainak  a  német  birodalomhoz  tartozó  ré- 
szeire nézve  kimondja,  1715-ben  olyan  magyar  törvényt 
szentesít,  a  mely  megállapítja,  hogy  ha  az  I.  Leopoldtól 
"leszármazó  fiuneműeknek  magva  szakad,  a  királyválasz- 
tásban a  rendeknek  ősi  és  helybenhagyott  szokása  és  elő- 
joga fog  előtérbe  lépni*. 

S  az  így  visszaszerzett  választójog  nem  tartalom 
nélkül  való  elméleti  jog,  hanem  nagyon  komoly  hatalmat 
ad  a  rendeknek,  mert  1715-ben  Károly  király  Leopoldnak 
utolsó  férfi  ivadéka  volt,  úgy  hogy  a  szabad  választás 
megnyíltának  perczétöl  az  országot  csak  egy  ember  élete 
választotta  el. 

Erről  a  teljesen   szabad   választási  jogról,   a   mely  a 

personal-uniót  a  Habsburgok  többi  országaival  is  meg- 
szüntethette volna,  őseink  csak  1723-ban,  a  pragmatica 
sanctióban  mondanak  le.  Ekkor  a  választás  jogával  előre 
élnek  és  Mária  Teréziát  emelik  a  trónra  és  megállapítják 
az  örökösödés  mai  jogát.  S  csak  ebben  a  törvényben 
mondják  ki  azt  az  elvet  is,  hogy  a  Habsburg-dynastia 
souverénitása  alatt  álló  országok  egymástól  el  nem  vá- 
laszthatók és  együtt  birtoklandók. 

A  pragmatica  sanctióig  tehát  jogi  absardum  a  Habs- 
burgokat megillető  különféle  fejedelmi  jogoknak  teljes 
egybeolvadásáról  és  országaiknak  valóságos  real-uniójáról 
beszélni.  Ennek  első  föltétele,  sine  qua  non-ja  a  puszta 
personal-unio  jogi  megállapítása  lett  volna,  pedig  ez  sem 
volt  törvényekkel  és  intézményekkel  biztosítva,  hanem 
minden  uralkodó  halálakor  megszűnhetett.  A  császári 
méltóság  nem  vált  a  többi  fejedelmi  jogok  gyűjtő  nevévé, 
hanem  ettől  teljesen  függetlenül  csak  szabad  választás 
útjáQ  megszerezhető  méltóság  maradt,  a  mely  régi  'világ- 
történelmi jellegét  megtartotta  és  nem  vált  a  Habsburgok 
házi  czimévé,  hanem  a  Habsburgok  házi  hatalma  fölé 
helyezett  hűbérúrnak  czíme  maradt.  A  római  császár,  a 
cseh  király  és  az  osztrák  főherczeg  nem  egy  jogi  személy, 
hanem  egymással  hűbéri  viszonyban  álló  különböző  jogi 
személyek.  A  magyar  király  pedig  az  amazokat  egy  biro- 
dalomhoz fűző  kapcsoktól  is  teljesen  független  fejedelmi 
jog  birtokosa,  a  mely  jog  1687-ig  ugyanazt  a  családot 
illeti  ugyan  meg,  mint  a  cseh  királyság  és  Ausztria,  azóta 
pedig,  a  mennyiben  egyik  uralkodó  sem  akarja  másképpen, 
ugyanazon  személyt  is,  a  nélkül  azonban,  hogy  a  külön- 
féle országok  között  előállott  kapcsolat  föntartása  bár- 
melyik ország  kötelessége  lett  volna  és  a  nélkül,  hogy 
Magyarország  a  többi  országokhoz  más  viszonyba  lépne, 
mint  abba,  hogy  ugyanaz  a  személy  a  fejedelmük. 

Ennek  megfelelöleg  I.  Ferdinándtól  III.  Károlyig,  mi- 
ként a  törvények  szentesítésének  formájából  is  látható, 
minden  egyes  uralkodó  más  és  más  időpontban  lett 
római  császárrá,  magyar  királylyá  és  cseh  királylyá  és 
minden  egyes  uralkodó  mindegyik  méltóságot  külön  ak- 
tussal szerzi  meg. 

Csak  III.  Károlytól  fogva,  a  ki  az  első  választás  nél- 
küli magyar  király  volt,  esik  össze  a  cseh  és  a  magyar 
korona  megszerzésének  időpontja. 

S  a  míg  Csehország  régi  alkotmánya  kimondja,  hogy 
területe  feloszthatatlan,  a  Habsburgoknak  különféle  orszá- 
gait ilyen  kötelék  sem  fűzi  egymáshoz,  s  a  Habsburgok  ezen 
időben  még  nem  is  törekszenek  arra,  hogy  valamennyi 
államukat  összecsatoló  ilyen  köteléket  teremtsenek.  S  míg 
Csehország  és  Magyarország  csak  egy-egy  uralkodó  hatalmá- 
nak lehet  alávetve,  Tirol  az  egész  dynastia  condominiumá- 
nak  van  alája  rendelve. 

Mivel  tehát  a  fejedelmi  jogok  egybe  nem  olvadtak, 
még  csak  az  a  kérdés,  nem  pótolta-e  ezt  az  egységet  a 
rendeknek  olyan  állandó  megállapodása,  a  mely,  bizonyos 
tekintetekben  legalább,  országaikat  szerves  egységgé  for- 
málja és  a  mely  az  országokat,  ha  nem  is  egyszer  és 
mindenkorra,  de  legalább  addig,  míg  a  personál  unió  kö- 
zöttük fönnáll,  intézményileg  egymáshoz  fűzte"? 

I.  Ferdinánd  többször  igyekszik  ugyan  különféle  orszá- 
gait közös  tárgyalásra  összegyűjteni,  de  ezek  a  tárgyalások 
semminemű  szerves  egységet  nem  hoztak  létre.  Egyrészt 
annak  sincs  semmi  nyoma,  hogy  ezen  tanácskozásokkal  az 
lett  volna  a  czélja,  hogy  valamennyi  országát  egymáshoz 
kapcsoló  szerves,  állandó  intézményt  alkosson,  hanem  azok 
bizonyos  közös  érdekeknek  olyan  esetröl-esetre  való  meg- 
vitatását czélozták,  a  minőre  egymástól  teljesen  idegen 
államok  között  is  van  példa,  másrészt  ezek  a  tanácskozá- 

sok  nem  is  jártak  eredménynyel.  A  Habsburgok  vala- 
mennyi országának  képviselői  egyszer  sem  jöttek  össze  és 
majd  a  csehek  tartották  azokat  előjogaikkal  ellentétben 
levőknek  (1529.),  majd  más  tartomány  rendéi  maradtak 
el  onnan.  A  magyarok  pedig  csak  egy  esetben  jelentek 
meg  (1541.)  a  tanácskozások  színhelyén,  de  akkor  sem 
vettek  bennök  részt,  hanem,  mint  Biedermann  osztrák  író 
írja,"^  a  « kongresszus »  vezetőivel  a  kulisszák  mögött  tár- 
gyaltak. Pedig  a  közös  tanácskozások  czélja  első  sorban 
éppen  minket  érdekelt,  mert  a  törökök  ellen  adandó  se- 
gítségről volt  szó. 

Ferdinándnak  ezen  sikertelen  kísérletei  óta  nincs 
érintkezés  a  rendek  között  1606-ig. 

1593-ban  a  király  a  magyar  országgyűlésnek  azt  a 
propositiót  teszi,  hogy  az  osztrák  rendekkel  « nemcsak  a 
véghelyek,  hanem  a  kölcsönös  védelem »  tárgyában  is 
lépjen  érintkezésbe.  A  rendek  azonban  azt  mondják,  hogy 
szívesen  fognak  ugyan  a  véghelyek  ügyében  tárgyalni,  de 
e  végett  csak  olyan  követeket  küldenek,  a  kik  nekik  elő- 
terjesztést tehetnek  és  teljhatalommal  nem  ruházzák  föl 
őket. 

A  Bocskai-féle  harczokat  befejező  bécsi  béke  tör- 
vénybe iktatott  kapcsolatot  hoz  ugyan  létre  Magyarország 
és  uralkodójának  többi  országai  és  tartományai  között, 
de  ez  a  kapcsolat  nem  a  közös  államélet  alapjait  rakja 
le.  Tartalma  és  szövege  olyan,  hogy  azt  külön  uralkodók 
alatt  álló  országok  is  megköthették  volna.  Czélja  a  ma- 
gyar állam  önállóságának  megvédése  volt,  a  mi  természe- 
tes és  nem  is  lehetett  másként  akkor,  a  mikor  ez  a  szö- 
vetség Bocskai  diadalának  hatása  alatt  jön  létre.  A  bécsi 
béke  világosan  kimondja,  hogy  az  osztrák  rendekkel  kötött 

szövetség  azért  jött  létre,  hogy  a  magyar  szabadságot  védő 
bécsi  béke  többi  föltétele  « annál  nagyobb  és  hathatósabb 
erőt  nyerjen  és  a  Bocskai  úrral  tartóknak  a  szívében  a 
bizalmatlanságnak  minden  csírája  gyökeresen  megsemmi- 
süljön és  hogy  ez  az  egyezség  és  kibékülés  annál  állan- 
dóbb legyen*). 

Az  a  szövetség,  a  melynek  czélja  "biztosítékot  nyújtani 
a  felöl  »>,  hogy  a  császár  a  magyar  szabadságot  garantirozó 
bécsi  békét  «minden  részében  sértetlenül  meg  fogja  tartani", 
nem  lehetett  olyan,  a   mely  a   magyar   szabadságot   sérti. 

Tartalma  a  bécsi  békéért  vállalt  kezességen  kívül  csak 
az,  hogy  «úgy  a  magyarok,  mint  a  szomszédos  tartomá- 
nyok a  jó  szomszédságot  és  a  kölcsönös  szeretetet  élesz- 
teni és  keresztények  között  innen  is,  túl  is  a  szabad 
érintkezést  mindenekben  fönn  fogják  tartani))  (28.  szakasz) 
s  hogyha  mindnyájuk  érdeke  szerint  való  békét  nem  le- 
hetne a  törökkel  kötni,  ezek  az  országok  « egyesített  erő- 
vel és  a  szentséges  császári  felség  hadaival  együttesen » 
fogják  a  háborút  folytatni. 

Midőn  Ptudolf  nem  akarja  a  bécsi  békét  végrehajtani, 
új  szövetség  jön  ugyan  létre  a  magyar  és  osztrák  rendek 
között  a  csehek  nélkül,  a  kik  Rudolffal  tartanak,  de  ez  a 
szövetség  sem  akar  valamely  új  államot  szervezni.  Ellen- 
kezőleg, a  czélja  és  eredménye  az,  hogy  ideiglenesen  leg- 
alább Magyarországot  és  a  két  szomszéd  osztrák  főherczeg- 
séget  Mátyás  számára  megszerezze  és  a  cseh  koronától 
és  a  német  császári  méltóságtól  elszakítsa.  Ez  a  szövet- 
ség, a  mely  Pozsonyban  folytatott  közvetlen  tárgyalások- 
nak az  eredménye  és  a  decentralizációt  erősíti  meg,  Ru- 
dolf zsarnoksága  ellen  akarja  a  rendek  szabadságát  és 
különállását  is  megvédeni  és  éppenséggel  nem  gondol  arra, 
hogy  ennél  messzebb  menve,  a  megerősített  önállósággal 
ellentétben  levő  állami  egységet  alakítson. 

II.  Mátyás  1614-ben  Linzbe  gyűlésbe  hívja  a  Habs- 
burgok uralma  alatt  álló  összes  országok  képviselőit.  Ide 
a  magyarok  is  küldenek  követeket,  a  kik  ép  oly  önállóan 
képviselik  ott  a  magyar  nemzet  souverain  jogait,  mint 
akár  a  spanyol  korona  megbízottjai,  kik  szintén  részt 
vesznek  a  Linzi  gyűlésen,  sőt  Linzben  a  magyar  megbí- 
zottak felszólalása  döntő  súlylyal  meghiusítja  II.  Mátyás 
miniszterének  a  német  birodalomra  vonatkozó  pohtikai 
terveit.  A  különböző  örökös  tartományok  rendjei  követeket 
küldöttek  még  az  1619-iki  pozsonyi  magyar  országgyű- 
lésre is. 

II.  Ferdinánd  ellenzi  a  rendeknek  szövetségét  és 
neki  tulajdonítja  azt  a  cseh  felkelést,  mely  a  harmincz- 
éves  háborút  megindította. 

Az  ilyen  közös  értekezletek  ez  időtől  fogva  el  is  ma- 
radtak. A  magyarok  a  rendi  jogok  szempontjából  és  a 
bécsi  békében  biztosított  « szabad  érintkezés »  érdekében  a 
törvénybe  ezentúl  is  fölvették  ugyan  a  szomszéd  tartomá- 
nyokkal kötött  békeegyezséget  (1622.,  1638.  és  1659.),  de 
ezzel  még  csak  a  szabad  kereskedelemnek  tényleges  érvé- 
nyesülését sem  birták  elérni. 

A  békeegyezség  ezen  többszöri  beczikkelyezésének 
valóban  semminemű  gyakorlati  értéke  sem  volt.  Az  ural- 
kodónak, a  kinek  túlhatalma  az  osztrák  és  a  cseh  tarto- 
mányokban a  harminczéves  háború  óta  kétségtelenné  vált. 
nem  tetszettek  azok,  merc  folyton  emlékeztettek  a  rendi 
érdekek  közösségére  és  Bocskai  korának  szellemét  látszottak 
ébren  tartani,  úgy  hogy  midőn  az  uralkodó  akaratának 
megfelelően  eltűnnek  a  törvénykönyvből,  semmi  nyomukat 
nem  lehet  észlelni.  Szervi  egységet  a  szövelségek  létesíteni 
nem  akartak  és  nem  is  bírtak. 

A  pragmatica  sanctióig  tehát  sem  a  Habsburgok  kü- 
lönféle   fejedelmi    jogai    eíívbe    nem    olvadtak,    sem     ál- 


MAGYARORSZÁG  JOGI  ÖNÁLLÓSÁGA  1526  — 171 5-IG.  333 

lami  uniót  megszabó  szövetség  a  rendek  között  létre 
nem  jön. 

Még  általános  és  állandó  védő  és  támadó  szövetség- 
nek sincs  nyoma.  A  bécsi  békében  egyesegyedül  a  török 
ellen  vállalt  kölcsönös  védelmi  kötelezettségnek,  az  egyet- 
len ilyen  természetű  törvényes  erejű  megállapodásnak, 
sem  állandó  a  jellege,  hanem  csak  az  akkor  folytatott 
harczokra  vonatkozik  és  a  zsitvatoroki  béke  megkötésével, 
tehát  még  keletkezésének  évében,  végleg  meg  is  szűnik. 
Maga  ezen  megállapodás  szüksége  is  bizonyítja,  hogy  köl- 
csönös védelmi  kötelesség  sem  állott  fönn  a  Habsburg- 
dynastia  egyes  országai  között.  Ha  a  magyar  urak  királyuk 
többi  országaitól  segítséget  kérnek,  az  uralkodóhoz  for- 
dulnak és  az  ö  közvetítésével  élnek,  vagy  direkt  küldött- 
séget menesztenek  a  német  birodalmi  rendekhez,  vagy  az 
osztrák  rendekhez  (az  1593:1.  t.-cz.,  az  1609:LXVIII.  és 
1655:  XVII.  t.-cz.).  Államjogi  egységből  és  állandó  köteles- 
ségből származó  igényt  nem  támasztanak  és  nem  is  tá- 
maszthatnak, hanem  mindig  az  illető  ország  érdekére  hi- 
vatkoznak, mint  pl.  az  1578:1.  t.-cz. -ben,  a  mikor  azt 
mondják,  hogy  «a  többi  országoknak  és  tartományoknak 
megmaradása  könnyen  beláthatólag  egyedül  Magyarország 
megmaradt  részeitől  függ*.  Másfelöl  azon  harczokban,  me- 
lyeket a  kiráh',  mint  a  német  birodalom  feje,  vagy  mint 
Ausztria  territoriális  ura  folytat,  a  magyar  rendek  nem 
tartoznak  részt  venni  és  sem  a  fejedelem,  sem  az  orszá- 
gok nem  áhítják,  hogy  ilyen  kötelességük  volna. 

Ilyen  körülmények  közt  min  alapul  az  az  elmélet, 
hogy  a  XVI.  és  XVII.  századokban  összállammá  alakultak 
a  Habsburgok  országai  ?  "♦^ 

*  Lustkandl  volt  az  első  osztrák  tudós,  a  ki  ezzel  az  elmélettel  elő- 
állott, de  mivel  az  ő  érveit  Deák  Ferencz  oly  fényesen  megczáfolta,  hogy 
Lustkandl    követői   maguk    is    elismerik   nagy    részüknek   téves    í  oltat,  velők 

Egy-egy  érvet  ez  az  elmélet  a  Habsburgbeli  uralko- 
dóktól használt  czimekböl  merít.  így  Tezner  az  ezen  jel- 
legű érvek  közül  a  legnagyobb  súlyt  a  törökkel  kötött 
zsitvatoroki  békének  második  szakaszára  veti,  a  mely  azt 
mondja,  hogy  a  szerződő  félek  mindegyike  a  másikat 
« császárnak  nevezze  és  ne  királynak*,  s  a  mely  császár- 
ság, mivel  a  « római »  jelző  nincs  ott,  az  osztrák  tudós 
szerint  a  német  birodalomnak  császárjára  nem  vonatkozik, 
hanem  ettől  független  méltóságra,  az  új  Habsburg-biroda- 
lom fejére,  a  Habsburg-császárra. 

De  ez  a  példa  Tezner  thezise  mellett  nem  bizonyít, 
mert  a  reá  nézve  legjobb  esetben,  még  ha  el  is  fogadhat- 
nók  azt,  hogy  a  zsitvatoroki  szerződés  az -új  összállamnak 
és  fejedelme  czímének  elismerését  kívánta  biztosítani,  ez 
az  elismerés  legfölebb  csak  addig  maradt  volna  érvény- 
ben, amíg  fönnáll  maga  a  szerződés,  a  mely  pedig,  ámbár 
később  többször  meghosszabbították,  eredetileg  csak  húsz 
évre  szólott  és  legfölebb  csak  a  töröktől  való  elismerésre 
adott  volna  jogot.  Valóban  merész  gondolat  egy  új  nem- 
zetközi személy  és  birodalom  keletkezését  a  fejedelem 
czimének  egyetlen  egy  hatalommal  kötött  és  ideiglenes 
érvényű  szerződésben  használt  czimezésére  alapítani  akarni, 
s  nehéz  elhinni,  hogy  ha  a  dynastia  új  nemzetközi  rangot 
akart  volna  magának  szerezni  és  új  birodalmat  akart  volna 
a  nemzetközi  jogba  bevezetni,  ezt  először  és  egyesegyedül 


csak  annyiban  kell  indirecte  foglalkoznom,  a  mennyiben  egj-es  részüket  az 
ujabb  írók  is  átvették.  Az  elmélet  terén  ma  Tezner  az  előharczosa  a  biro- 
dalmi eszmének.  Mivel  tudományos  nagy  apparátussal  törekszik  igazát  be- 
bizonyítani, s  mivel  iránya  a  Lajtán  túl  erős  gyökeret  vert  és  Németország- 
ban is  talajra  talál,  az  ő  dolgozatait  vettem    jelen    fejtegetésem  alapjául. 

A  tőlem  használt  munkái :  Der  oesterreichische  Kaisertitel,  das  oíster- 
reichische  Staatsrecht  und  die  ungarische  Publicistik  (1899.).  Die  Wand- 
lungen  der  oesterreichisch-ungarishen  Reichsidee  (1905).  Ausgleichsrecht  und 
Ausgleichspolitik  (1907).    Der  Kaiser  (1909). 

csak  meghatározott  időre  szóló  békekötésben  és  egyedül 
csak  az  európai  népcsaládba  fel  nem  vett  és  teljesen  izo- 
lált török  portával  akarta  volna  elismertetni  és  egy  lépést 
sem  tett  volna  a  végből,  hogy  a  német  birodalom  vagy  a 
franczia  király,  vagy  a  római  pápa  is  tudomást  vegyenek 
a  német  koronától  független  új  császári  méltóság  meg- 
alapításáról. Midőn  a  dynastia  1804-ben  tényleg  új  czimet 
akart  fölvenni,  nem  így  tett,  szándékát  nem  próbálta  a 
nemzetközi  jogba  észrevétlenül  belopni,  hanem  nyiltan, 
minden  kétséget  kizáró  módon  járt  el  és  vette  föl  az 
osztrák  császári  czimet. 

És  azt  is  nehéz  elhinni,  hogy  éppen  a  zsitvatoroki 
békében  akarta  volna  II.  Rudolf  a  maga  királyi  czíme 
helyett  a  Magyarországot  birodalmába  olvasztó  új  császári 
czimet  elismertetni,  a  mikor  tudjuk,  hogy  ezt  a  békét 
Bocskai  közvetítette,  a  ki  a  magyar  államnak  kormányzati 
teljes  önállóságát  védte  és  ezt  jobban  bírta  a  királylyal 
elismertetni,  mint  a  hogyan  más  korszaknak  bármikor  si- 
került, jobban,  mint  1848-ban  is. 

De  nincs  is  szükség  e  valószínűtlen  magyarázat  el- 
fogadására. A  császári  czím  használatának  van  más  oka 
és  teljesen  kielégítő  más  magyarázata. 

Rudolf  azért  kívánta  császári  czímét  a  szultánnal  el- 
fogadtatni, mert  eddig  Mohamed  próféta  utóda  sohasem 
akarta  a  keresztény  fejedelmeket  magával  egyenrangúaknak 
elismerni  és  mindig  lenézéssel,  kicsinyléssel  bánt  az  idegen 
államok  fejedelmeivel  és  képviselőivel.  Ezért  akart  Rudolf 
a  legfelsőbb  czímmel  élni,  olyannal,  a  melynél  fényesebbet 
a  szultán  sem  kívánhatott  meg  a  maga  részére  s  ezért 
kezdődik  a  szóban  levő  szakasz  azzal  a  kijelentéssel,  hogy 
a  szerződő  felek  « mindenféle  írásokban,  levelekben  és  vizs- 
gálatokban illedelmes  eljárást  kövessenek ».  Ezen  iUedelmes 
eljárás  biztosítására,  a  paritás  és  az  egyenrangúság  kidom- 

borítására  szolgált  a  császári  czím  kikötése,  nem  pedig  egy 
új  közjogi  rang  megalapítására. 

S  ez  magyarázza  meg  azt  is,  hogy  e  szakaszban  a 
császári  czím  minden  jelző  nélkül  fordul  elö. 

Hisz  a  keresztény  uralkodó  tekintélyének  megóvására 
nem  szabatos  és  részletes  czímzésre  volt  szükség,  hanem 
csak  arra,  hogy  öt  is  a  szultán  legfelsőbb  uralkodói  czíme 
illesse  meg.  Ha  nem  ez  lett  volna  a  szerződés  czélja,  ha- 
nem egy  addig  ismeretlen  új  császárnak  akartak  volna 
polgárjogot  adni,  akkor  nem  kerülhették  volna  el,  hogy  az 
új  méltóságot  valamely  jelzővel  meg  ne  jelöljék,  mert  új 
közjogi  méltóság  elismertetésének  első  feltétele  annak  olyan 
jelzése  lett  volna,  a  mely  mint  ilyent  föltünteti.  így  történt 
ez,  a  mikor  I.  Ferencz  lemondott  a  német  császári  méltó- 
ságról és  az  « osztrák  császárié  czímet  vette  föl.  E  nélkül 
nem  vehettek  volna  föl  új  rangot,  hanem  legfeljebb  köz- 
jogi talányt  adtak  volna  föl. 

S  a  « római »  jelző  kimaradása  azért  sem  bizonyít 
semmit  sem,  mert  a  szerződés  más  helyei  világosan  kifeje- 
zésre juttatják  azt,  hogy  a  második  szakaszban  kikötött 
császári  czímnek  mi  a  tulajdonképpeni  közjogi  értelme. 

A  Corpus  Juris  ugyanis  a  szerződést  «a  római  császár 
és  a  török  császár  között »  kötött  békének  czímzi  és  a 
szerződés  nyolczadik  szakasza  a  szerződést  megkötő  Ru- 
dolfot « római »  császárnak  nevezi,  úgy  hogy  a  legkisebb 
kétség  sem  férhet  ahhoz,  hogy  a  mikor  a  « római »  császár 
azt  köti  ki,  hogy  őt  császárnak  nevezzék,  ezen  czím  alatt 
csakis  a  « római*  császári  czímet  érthette. 

Tezner  a  zsitvatoroki  békének  még  egy  másik  szaka- 
szára is  hivatkozik. 

Abból,  hogy  a  szerződés  negyedik  szakasza  azt  mondja, 
hogy  a  béke  Magyarországra  és  «a  két  császárhoz  tartozó* 
minden  más  országra  is  kiterjed,  azt  következteti,  hogy  a 

második  szakaszban  elismert  új  császári  méltóságnak  Ma- 
gyarország is  alá  volt  vetve. 

Nézetem  szerint  ez  téves  okoskodás.  Ez  az  egész  szer- 
ződés annyira  pongyolán  van  szövegezve,  hogy  valóban 
lehetetlen  egyes  szavaiból  bárminemű  közjogi  következte- 
tést levonni. 

E  szerződés  megkötésénél  a  felek  éppenséggel  nem 
gondolhattak  arra,  hogy  benne  a  maguk  és  országaik  kö- 
zött fönforgott  közjogi  viszonyokat  szabályozzák. 

Ha  a  szerződésből  azt  lehetne  következtetni,  hogy 
Magyarország  is  a  császárhoz  mint  ilyenhez  tartozik, 
akkor  belőle  azt  is  ki  lehetne  olvasni,  hogy  a  két  csá- 
szárhoz tartozik  az  egész  világ  is :  Piudolíhoz  a  keresz- 
tény, a  szultánhoz  a  pogány  világ.A  harmadik  szakasz- 
ban ugyanis  a  szultán  azt  mondja,  hogy  «a  békében  a 
tatárok  és  a  többi  nemzetek  is  benne  foglaltak  legyenek » 
és  ezek  «a  keresztény  országoknak  és  tartományoknak 
semmi  kárt  ne  tegyenek »,  a  negyedik  szakaszban  pedig  a 
békét  a  két  császár  között  « minden  helyre »  kiterjeszti,  ((fő- 
képpen Magyarországra,  valamint  a  két  császár  alá  tar- 
tozó más  országokraw,  tehát  a  Habsburgok  alá  rendelt 
összes  országokra,  sőt  bizonyos  esetben  a  spanyolkirály- 
ságra is. 

Lehet-e  azon  szerződésnek  egyes  szavaiból  messze- 
menő közjogi  következtetéseket  levonni,  a  mely  « minden 
helyről »  intézkedik,  az  összes  többi  nemzetekről  és  az 
összes  keresztény  országokról  szól,  s  mindezekre  a  békét 
kiterjeszti,  ámbár  hozzá  semmi  joga  sincs. 

A  szerződés  különben  nem  azt  mondja,  hogy  Magyar- 
ország a  császárhoz  mint  ilyenhez  tartozik,  hanem  csak 
azt,  a  mi  igaz  is  volt,  hogy  Rudolf  császárhoz  tartozik. 
A  hiba  csak  az,  hogy  a  királyi  czímet  nem  említi.  Lehet-e 
azonban   ebből   bármit   is    következtetni,  a  mikor    tudjuk, 

Gróf  Andrássy  Gyula:  Fönmar adásunk  okai.  22 

hogy  ez  a  szerződés  éppen  azt  kívánta,  hogy  a  szultán 
Rudolfot  mindig  császári  czímén  nevezze  1 

S  hogy  mennyire  helytelen  a  zsitvatoroki  békéből  a 
magyar  királyságnak  a  császár  alá  rendeltségét  következ- 
tetni, azt  e  szerződés  tizenkettedik  szakasza  bizonyítja,  a 
mely  ellentétben  e  szerződés  terminológiával,  de  a  jog- 
viszonyoknak megfelelően,  a  békébe  «ő  felségének  minden 
törvényes  örökösét  és  utódját,  Magyarország  királyait"  is 
belefoglalja,  s  ezzel  arra  az  eshetőségre  látszik  gondolni, 
hogy  a  császári  méltóság  birtokosa  nem  lesz  Magyarország 
királya  és  a  békét  ezen   esetre   is   biztosítani  akarja. 

Tezner  az  új  császári  méltóságra  abból  is  von  le 
következtetéseket,  hogy  a  magyar  törvényekben  gyakran 
fordul  elő  a  « császári")  elnevezés.  Igaz,  hogy  a  « római ». 
De  itt  a  római  császár  Tezner  szerint  tulaidonképpen  nem 
az  igazi  római  császárt  jelenti,  hanem  azt  a  Habsburg- 
császárt, a  kit  a  zsitvatoroki  béke  ilyennek  elismertetett  s 
a  ki  csak  azért  él  a  «római»  melléknévvel,  mert  az  új 
méltóságnak  semminemű  olyan  jelzője  nem  volt,  a  mely 
azt  megkülönböztette,  és  mert  nehéz  lett  volna  minden 
magyar  vonatkozásban  azt  a  czímet  használni,  a  melyet 
hivatalosan  még  csak  a  török  szultán  ismert  el. 

De  Tezner  szerint  a  « római »  jelző  itt  mást  jelent, 
mint  rendesen  és  csak  kölcsön  van  véve  az  új  méltóság 
részére  a  régi  méltóságtól. 

De  miért?  Mi  bizonyítja  azt,  hogy  a  mindenfelé  el- 
ismert, nagy  múltú  és  világtörténelmi  nagy  jelentőségű 
<•  római »  császári  czím  kivételesen  és  csak  a  magyar  törvé- 
nyekben egy  ismeretlen  és  új  nemzetközi  más  méltóságot 
jelent"? 

Ha  kétségtelenül  be  volna  bizonyítva  az,  hogy  a 
Habsburgok  nem  csak  « római »  császárok  voltak,  hanem 
még  egy  más   császárságot   is   szereztek  maguknak,  akkor 

talán  el  lehetne  hinni,  hogy  a  magyar  törvényekben  elő- 
forduló császár  alatt  ezen  új  méltóság  rejtőzik.  De  ezen 
méltóság  lételét  semmiképpen  sem  bizonyíthatja  az,  hogy 
a  magyar  törvényekben  nincs  megnevezve,  hanem  bennük 
a  közismert  római  császári  méltóság  szerepel. 

S  ha  igaza  van  Teznernek,  valóban  érdekes  volna 
megtudni,  miképpen  lehet  megismerni,  hogy  a  római  csá- 
szári elnevezés  mikor  jelenti  a  közismert  és  világtörténelmi 
jelentőségű  méltóságot,  s  mikor  azt  a  másikat,  a  melyet 
megnevezni  nem  lehetett,  a  mely  elismerve  nem  volt,  a 
melyet  kölcsön  vett  név  alá  kellett  bujtatni? 

Ha  jól  értem  meg,  Tezner  abból  indult  ki,  hogy  a 
magyar  törvényekben  a  római  császárnak  nem  lehet  sze- 
repe, mert  Magyarország  a  német  birodalomhoz  nem  tarto- 
zott és  ezért  a  császári  czím  magyar  vonatkozásokban  csak 
a  magyar  királyi  méltóságot  is  magában  foglaló  Habsburg- 
császárt jelentheti. 

De  kérdem,  mire  alapítja  azt  az  állítását,  hogy  az 
utóbbinak  a  magyar  törvényekhez  köze  lett  volna?  Éppen 
ezt  kellene  bebizonyítania,  a  bebizonyítandó  thesis  pedig 
nem  szerepelhet  mint  bizonyíték. 

Különben  is  a  Corpus  Juris  Tezner  ellen  bizonyít. 
Minden  egyes  törvény  szövegéből  világosan  kitűnik,  hogy 
semmiféle  császárnak  sem  volt  köze  a  magyar  törvényekhez 
és  a  császári  czímen  való  megszólítás  csak  a  mindenütt 
szokásos  udvariasság  következménye  volt. 

A  császári  czim  a  törvény  bevezetésében,  a  hol  az 
uralkodó  magáról  beszél,  szokott  előfordulni.  De  itt  a  fe- 
jedelem valamennyi  szokásos  czímét  fölsorolja,  nemcsak 
a  római  császárit,  hanem  összes  többi  czímét  is,  a  mi 
egymaga  megdönti  azt  a  föltevést,  mintha  az  ott  elősorolt 
€zímekkel  azt  a  közjogi  méltóságot  akarná  jelezni,  a  mely 
neki   hatalmat   ad  ahhoz,  hogy  a  magyar  törvényhozásban 

22* 

részt  vegyen  s  a  mi  egymagában  kétségtelenné  teszi,  hogy 
az  uralkodó  minden  más  politikai  gondolat  nélkül,  pusztán 
csak   nevével   és  tényleges  czímével  é\.^ 

Magában  a  szövegben  az  uralkodóról  mindig  a  legrö- 
videbb megszólítás  formájában  történik  említés.  Minden 
rendszer  nélkül  néha  « császári  királyi",  néha  « császári  és 
királyi  szent  Fölség»-nek,  néha  csak  « királyi »,  néha  « csá- 
szári Felség»-nek  neveztetik.  De  ez  sem  jelenti  azt,  hogy 
a  császár  mint  ilyen  magyar  fejedelmi  hatalommal  bír. 

A  « császári"  czím  gyakori  használata  abból  ered,  hogy 
a  közös  uralkodó  tényleg  császár  volt  és  a  császári  méltó- 
ság adta  neki  a  legnagyobb  rangot.  A  római  császári  czím^ 
a  melyet  hajdanában  az  egész  művelt  világ  valódi  urai 
viseltek,  ekkor  már  kevés  valóságos  hatalmat  ad,  de  a 
világ  első  fejedelmi  rangja  marad.  Mi  sem  természetesebb 
tehát,  mint  az,  hogy  az  uralkodó  elvárta,  hogy  írásban  és 
szóban  a  magyarok  és  mások  ezen  a  néven  nevezzék,  mert 
mindenkit  rendesen  a  legfelsőbb  czímén  szoktak  megszólí- 
tani. Az  ellenkezője  tiszteletlenség  lett  volna. 

De  a  császári  elnevezés  azonnal  megszűnik,  mihelyt 
az  uralkodó  a  törvényben  tulajdonképpeni  közjogi  actust 
végez. 

Magából  a  törvénykönyvből  is  teljes  világossággal  ki- 
derül, hogy  a  közös  uralkodó  a  magyar  törvényeket  nem 
császári  minőségében,  hanem  egyesegyedül  királyi  tiszté- 
ben szentesítette. 

Ez  kifejezésre  jut  a  törvények  bevezető  részében,  a 
hol  a  király  maga  magáról  beszél  és  elmondván,  hogy  az 

*  így  pl.  az  1546-iki  törvény  bevezetése  igy  szól:  iMi,  Ferdinánd.  Isten 
kegyelméből  a  római  birodalomnak,  Magjarországnak,  Csehországnak,  Dalma- 
tiának,  Horvátországnak,  Szlavóniának  stb.  mindenkor  felséges  királya.  Spanyol- 
ország infansa,  Ausztria  foherczege,  Burgundia,  Brabant  herczege,  Morvaország 
őrgrófja  stb.  adjuk  jelen  levelünk  rendén  emlékezetére  és  tudtára  mindenki- 
nek, a  kiket  illet»   stb. 

ország  rendéi  elébe  léptek  és  bizonyos  czikkelyeket  mutat- 
tak neki,  ehhez  hozzáteszi,  hogy  alázatosan  esedeztek, 
hogy  a  fölterjesztett  czikkelyeket  « királyi  hatalmunknál 
fogva  helyeselni,  jóváhagyni  és  kegyesen  megerősíteni 
méltóztassunk*). 

A  szentesítésnek  közjogi  actusában  sohasem  szerepel 
a  császári  czím  és  majdnem  kivétel  nélkül  mindig  világo- 
san ki  van  emelve  az,  hogy  a  királyi  hatalom  lép  functióba. 
A  szentesítésnek  régtől  fogva  szokásos  formája  az,  hogy 
«az  elébünk  terjesztett  czikkelyeknek  királyi  jóváhagyásun- 
kat adtuk))  és  azokat  « királyi  hatalmunknál  fogva  elfogad- 
tuk"). Csaknem  valamennyi  törvényünknek  pongyola  a 
szerkezete,  ebben  az  egyben  azonban  századok  óta  állan- 
dóan valóban  következetesek. 

A  Gorpus  Jurisban  előforduló  czímzésekből  tehát  nem 
lehet  közös  souverainitást,  összbirodalmat  kiolvasni,  ha- 
nem azt  a  tényt,  hogy  fejedelmünk  magyar  törvényt 
magyar  királyi  hatalmánál  fogva  adott,  de  mivel  római 
császár  is  voH,  ezen  legfelsőbb  és  mindig  használt  czímét 
a  magyar  törvényekben  is  megemlíti. 

Semmit  sem  bizonyít  azon  további  tény  sem,  hogy  a 
sóhivatalok  és  a  dohánymonopóliumok  nálunk  is  császári 
sast  használtak  czímerképpen. 

Ez  annak  volt  a  következménye,  hogy  az  állami  czí- 
mert,  mint  ez  az  Anjouk  és  Hunyadi  idejében  is  gyakran 
történt,  az  uralkodó  czímere  is  pótolhatta  és  hogy  a  két- 
fejű sast  az  uralkodó  czímerének  tekintették. 

Azt,  hogy  a  sast  a  rendek  a  király  czímerének  tekin- 
tették, az  1733.  évi  XGVIII.  czikk  bizonyítja,  a  mely  azt 
mondja,  hogy  a  magyar  királyi  helytartótanács  «ő  császári 
királyi  fölsége  pecsétjét  használja  sast  mutató  körforgattal » . 

Különben  ezen  időben  a  kétfejű  sas  nem  volt  az 
uralkodó  birodalmának   egységes   symboluma,   mint  a  mi- 

nővé  azt  később  tették.  Hiszen  a  sast  a  császári  hadsereg 
zászlóinál  sem  használták  rendszeresen. 

Általában  tarthatatlan  minden  okoskodás,  a  mely  a 
császári  czím  használatából  vél  egy  összfejedelmi  személy 
keletkezésére  következtetést  levonhatni,  vagy  a  császári 
czímben  vél  az  állítólag  újonnan  létrejött  összmonarchia 
fejedelmének  czímére  találni,  mert  ha  alakult  volna  egy 
egységes  Habsburgbeli  fejedelmi  személy,  ennek  bármi  más 
lehetett  volna  a  czíme,  csak  nem  császár,  mert  csak  olyan 
czímet  viselhetett  volna,  a  mely  jogilag  a  dynastiáé  volt, 
nem  pedig  a  császárit,  a  mely  csak  a  véletlenül  megvá- 
lasztott egyén  személyi  rangja  volt,  nem  pedig  a  dynastiáé. 
A  magyar  rendeknek  volt  igazuk,  a  midőn  föliratukban 
1835-ben  azt  mondották,  hogy  addig,  míg  a  római  császári 
czím  volt  használatban,  nem  félhettek  attól,  hogy  a  magyar 
királyság  a  választáson  alapuló  császárságba  beolvadottnak 
tekintessék  és  ezért  aggodalom  nélkül  nézhették,  hogy  ha 
a  magyar  királyok  esetleg  azon  sorszámmal  éltek,  a  mely 
őket  mint  német  császárokat  megillette;  de  mióta  a  dy- 
nastia  az  örökös  osztrák  császári  czímet  vette  föl,  azóta 
ezt  többé  nem  tehetik,  mert  ebből  arra  lehetne  következ- 
tetni, hogy  a  magyar  állam  az  osztrák  birodalomnak  alája 
rendelt  részévé  vált. 

De  az  osztrák  publiczisták  okoskodásukat  nemcsak 
az  eddig  említett  külsőségekre  alapítják.  Van  komolyabb 
érvük  is.  Nemcsak  egyes  czímekből  és  czímerekből  követ- 
keztetnek, de  az  összállamot  megalkotó  erőre  és  annak  köz- 
jogi  tartalmára  is  igyekeznek  rámutatni. 

Szerintük  az  összállamot  a  fejedelemnek  központosító 
kormányzata  és  a  központi  szervek  útján  kifejlődött  szokás- 
jog keltette  életre. 

Ezen  fölfogás  szerint,  mivel  a  Habsburgok  összes 
országainak    külügyeit,    hadügyeit   és    részben    pénzügyeit 

egy  és  ugyanazon  fejedelmi  közeg  vezette,  ezen  országok 
is  egygyéolvadtak. 

Ezen  fölfogás  szerint  az  egyesített  kormányzat  az 
összállam  hatáskörét  is  megállapította,  a  mely  abból  állott, 
hogy  a  külső  biztosságról  és  a  hatalmi  állásról  gondos- 
kodjék és  e  végből  a  külügyekre  és  a  hadügyekre,  vala- 
mint az  ezekhez  szükséges  pénzügyekre  terjedt  ki. 

Nézetem  szerint  azonban  ezen  egész  okoskodás  el  van 
hibázva.  Először  is  nem  olvaszthatta  egygyé  a  kormányzat 
közössége  ezeket  az  államokat,  mert  ők,  mint  láttuk,  egymástól 
minden  király  halálakor  el  is  válhattak.  De  még  ha  a  per- 
sonal-unio  jogilag  biztosítva  is  lett  volna,  akkor  sem  lehetett 
volna  ezen  az   úton  jogi  érvénynyel   összallamot  alakítani. 

Ez  a  módszer  megkönnyebbíthetett  egy  új  államala- 
kulást, a  közjogi  összeolvadás  számára  a  tényleges  viszo- 
nyokat előkészíthette,  új  államot  azonban  a  végrehajtó 
hatalom  egyes  szerveinek  ilyen  közössége  egymaga,  az 
egyesülést  czélzó  és  kimondó  határozott  actus  nélkül,  az 
allamakaratnak,  azaz  a  törvénynek  ilyen  irányú  megnyilat- 
kozása nélkül,  nem  alapíthatott  meg. 

Jogi  léttel  bíró  új  állam,  általában  egymástól  független 
országok  valóságos  összeolvadása  csak  abban  az  esetben 
keletkezhetik,  ha  az  egyes  országok  legfelsőbb  akarata  ön- 
magának szabadságát  megszüntette,  vagy  legalább  bizonyos 
vonatkozásokban  korlátolta  és  más  állam  akaratával  össze- 
olvadt, vagy  más  államakaratnak  magát  alárendelte  volna. 
A  míg  azonban  a  közösség  csak  egyes  kormányzati  ágakra 
szorítkozik,  a  míg  a  törvényhozás  önállóságát  nem  érinti 
és  csak  az  egyes  országok  szabad  akaratából  keletkezik, 
a  míg  a  közösséget  az  egyes  országok  egyoldalú  akarata 
megszüntetheti,  addig  összállam  nem  alakulhatott  meg. 
A  magyar  állam  pedig  saját  akaratával  szabadságát  semmi 
más  állam  javára  nem  kötötte  le. 

A  közös  intézmények  mind  magyar  jog  alapján  állot- 
tak. Ezt  az  igazságot  éppen  az  osztrák  írók  igyekeznek  be- 
bizonyítani, a  mikor  az  uralkodó  lényeinek  érvényességét 
a  királynak  a  magyar  rendi  alkotmányban  elfoglalt  nagy 
állásával  próbálják  igazolni,  s  a  mikor  azokat  a  magyar 
törvényeket  is  mind  felkutatják,  a  melyek  a  közös  intéz- 
ményeket, ha  csak  egy  szóval  is,  elismerni  látszanak,  a 
nélkül,  hogy  még  csak  meg  is  kísérelnék  olyan  valami 
tényre  rámutatni,  a  melyből  arra  lehetne  következlelni,  hogy 
a  magyar  király  vagy  a  magyar  törvényhozás  valamely  ide- 
gen jogi  tényezővel  szemben  bármilyen  lekötelezettséget 
fogadott  volna  el  és  hogy  azon  jogát  elvesztette  volna,  hogy 
a  tőle  létrehozott  kapcsolatot  föl  is  oldja.  Az  idegen  ténye- 
zővel szemben  le  nem  kötött  szabad  magyar  állami  akarat 
pedig  nem  fejleszthetett  egy  önmaga  fölé  emelkedett,  tőle 
függetlenné  vált  birodalmi  jogot. 

A  mit  a  magyar  király  vagy  a  magyar  törvényhozás 
megállapít,  azt  meg  is  változtathatják.  Ha  tehát  valaki  az 
udvari  hatóságoknak  különféle  országokra  kiterjedő  hatás- 
köréből összállam  alakítását  akarja  következtetni,  annak 
legalább  azt  kellene  kimutatnia,  hogy  a  létrehozott  kor- 
mányzati egységet  a  magyar  állam  több  más  országnak 
hozzászólása  és  megengedése  nélkül  nem  szüntetheti  meg. 
De  ezt  senkisem  bizonyította,  senkisem  törekedett  kimu- 
tatni, de  senki  nem  is  bizonyíthatja,  mert  tudjuk,  hogy 
ilyen  megkötöttség  sohasem  jött  létre.  S  tudtommal  a 
dynastia,  a  mely  ellen  kormányzati  rendszere  miatt  ná- 
lunk gyakran  támadást  intéztek,  egyetlen  egyszer  sem  vé- 
dekezett azzal,  hogy  a  létrehozott  kormányzati  kapcsolatot 
a  német  birodalom,  vagy  a  cseh,  vagy  az  osztrák  rendek 
hozzájárulása  nélkül  jogi  érvénynyel  meg  nem  szüntethetni. 

A  közös  intézmények  nem  az  érdekelt  országok  egy- 
más iránt  vállalt   kötelezetlségének  a   következményei,  ha- 

nem  az  egyes  államok  összevágó  és  megegyező  akaratának 
az  eredménye,  a  melyet  minden  állam  egyoldalulag  meg- 
változtathat, vagy  még  inkább  az  uralkodó  akaratának  a 
következményei,  a  ki  különböző  természetű  fejedelmi  jogai 
alapján  egy  intézkedéssel  valamennyi  országát  kötelező  jog- 
szabályokat ad  és  ezeket  a  jogszabályokat  egyik  országa 
számára  bármikor  hatályon  kívül  helyezheti,  a  nélkül,  hogy 
ezzel  többi  országán  jogsérelem  esnék. 

Igaz,  hogy  Tezner  szerint  a  közös  uralkodónak  az  az 
intézkedése,  a  melylyel  az  udvari  hatóságot  életbe  lépteti 
és  hatáskörrel  ellátja,  nem  különböző  fejedelmi  jogainak 
együttes  működéséből  ered,  hanem  összeolvadásukból  ke- 
letkezett fejedelmi  össz-személye  elhatározásából.  De  ezt  az 
állítást  igazolni  nem  lehet. 

Habár  ezek  az  intézkedések  nem  történtek  külön-külön 
az  egyes  országok  számára  kibocsátott  parancsokban  és 
egymásétól  eltérő  formában,  hanem  egy  okiratban  az  ural- 
kodó valamennyi  országa  számára,  ez  a  tény  nem  azt 
bizonyítja,  hogy  a  Habsburgok  birtokában  levő  különféle 
fejedelmi  rangok  és  jogok  egygyéolvadtak,  hanem  ez  e 
kornak  a  közjog  terén  észlelhető  pongyolaságával  magya- 
rázható meg.  A  fejedelem  intézkedéseinek  érvényessége 
nem  volt  olyan  formákhoz  kötve,  mint  van  ma.  Miniszteri 
ellenjegyzésre  nem  volt  szükség.  A  király  intézkedése  akkor 
is  érvényes  volt,  ha  a  császáréval  ugyanazon  oklevélen 
szerepel.  Az  udvari  hatóságoknak  egységes  akarattal  való 
megalkotása  csak  azon  esetben  bizonyítaná  azt,  hogy  ez 
az  egységes  fejedelmi  jog  kifolyása  volt,  ha  ezt  a  tényt 
másképpen  nem  lehetne  megmagyarázni.  Minthogy  azon- 
ban ez  nincs  így  és  az  uralkodót  megillető  többféle  feje- 
delmi jognak  egy  és  ugyanazon  aktussal  való  gyakorlása  a 
kor  szokásainak  megfelelt:  ez  a  tény  titkosan  megalakult  és 
névtelenül  maradt  új  fejedelmi  személy  létét  nem  bizonyítja. 

Azok  a  fejedelmi  oklevelek,  a  melyekkel  az  uralkodó 
udvarát  több  országára  kiterjedő  hatáskörrel  ruházta  föl, 
különféle  fejedelmi  jogainak  a  mai  kor  fölfogása  szerint 
helytelen,  de  ama  századokban  nem  rendkívüli  együttes 
gyakorlásából  erednek  és  a  magyar  állam  souverainitásá- 
nak  megszűntét  éppenséggel  nem  bizonyítják. 

A  magyar  állam  souverainitása  nem  veszhetett  el, 
mert  a  suprema  potestas  nála  maradt  és  a  magyar  állam- 
akarat semmi  más  ország  vagy  birodalom  akaratának  alá- 
vetve nem  lett. 

A  létesült  kormányzati  kapcsolat  a  mai  osztrák-magyar 
monarchiának  egész  terrénumát  magában  foglaló  államot 
már  azért  sem  alapíthatott,  mert  ha  a  tej  edeimi  kormányzat 
szerveinek  azonossága  egymaga  államot  alapíthatott  volna, 
akkor  ezen  államot  alapító  ereje  azon  egész  területre  ki- 
hatott volna,  a  melyre  hatásköre  kiterjedt  és  másra  nem. 
De  akkor  azon  furcsa  következtetésre  kellene  jutni,  hogy  a 
míg  a  német  birodalom,  a  magyar  királyság,  a  Németalföld 
és  az  olasz  tartományok  ezen  századokban  mind  egy 
államot  alkottak,  addig  a  mai  Lajtán-túl  egy  része  kü- 
lön állami  életet  folytatott.  A  közös  uralkodónak  udvari 
hatóságai  ugyanis  semmit  sem  törődtek  azon  viszony  jogi 
természetével,  a  mely  az  egyes  országokat  a  dynastiához 
kapcsolta  s  nem  nézték,  hogy  hol  van  az  uralkodónak  örökös 
fejedelmi  joga,  hol  van  meg  annak  az  előfeltétele,  hogy 
összefoglaló  munkájuk  valódi  új  államot  alakítson,  hanem 
mindenhová,  ahol  uruk  fejedelmi  jogokat  gyakorolt,  be- 
avatkozni törekedtek.  A  német  birodalmi  ügyekkel  csak 
úgy  foglalkoztak,  mint  a  cseh  királyság,  az  osztrák  főher- 
czegség,  vagy  a  magyar  királyság  ügyeivel,  a  Németalföld- 
del csak  úgy,  mint  az  olasz  tartományokkal.  De  igen  so- 
káig nem  avatkozhattak  be  Tirol  és  Styria  ügyeibe,  azon 
örökös  Habsburg-tartományokéba,   a   melyeknek   ura   nem 

volt  a  Habsburg-dynastia  feje.  A  Hofkriegsrat  például  a 
német  birodalmi  ügyekkel  éppen  úgy  foglalkozott,  mint  a 
magyarországiakkal,  de  éppen,  mert  udvari  közeg  volt,  nem 
terjedt  ki  a  gráci,  vagy  az  innsbrucki  udvarok  területére, 
a  melyek  hasonló  természetű  külön  udvari  hatóságok  alatt 
állottak.  És  ezek  a  hatóságok  csak  1709-ben  lettek  végleg 
és  tényleg  a  bécsi  hatóságoknak  alávetve,  s  a  kormányzati 
egység  csak  Mária  Terézia  idejében  lett  véglegessé. 

S  a  közös  kormányzat  léte  a  Habsburgok  különféle 
országait  és  tartományait  még  azért  sem  olvaszthatta 
össze,  mert  a  birodalmi  kormányzatot  az  egyes  országok- 
hoz semmi  szervezeti  kapocs  sem  kötötte,  hanem  az  tisz- 
tán és  kizárólag  fejedelmi  udvari  hatóságokból  állott,  a 
melyeknek  tagja  nemcsak  magyar  vagy  osztrák  alattvaló 
lehetett,  hanem  bárki,  a  kit  az  uralkodó  oda  kinevezett  és 
a  melyek  éppen  azért  véltek  a  magyar  ügyekbe  éppen  úgy 
befolyni,  mint  a  németekbe,  mert  az  uralkodó  udvarának 
kiegészítő  része  voltak,  a  mely,  ha  nem  is  volt  magyar, 
nem  is  volt  osztrák,  vagy  német  sem,  s  nem  volt  az  ural- 
kodó egyik  államának  sem  szerves  alkotó  része. 

A  Habsburg-dynastiát  ebben  a  korban  nem  is  irá- 
nyítja az  a  gondolat,  hogy  összbirodalmat  alakítson.  Fő 
törekvése  nem  az,  hogy  új  közjogi  személyt  teremtsen  és 
elméleti  egységet  hozzon  létre,  hanem  az,  hogy  gyakorlati 
czéloknak  szolgáljon.  Nagy  és  sokoldalú  föladatai  közepett 
a  dynastiának  főleg  az  ö  érdekét  szolgáló  tanácsadókra 
és  eszközökre  volt  szüksége,  olyanokra  akik  az  egyes  or- 
szágok külön  érdekeivel  és  jogaival,  a  rendi  alkotmánynyal 
keveset  törődtek  és  csupán  a  dynastiát  szolgálták,  a  kik 
csak  tőle  függtek  és  a  kikben  ezért  föltétlenül  megbízhatott. 

A  Habsburgok,  mint  a  dynasztiák  rendesen,  a  feje- 
delmi jogokat  minden  egyes  országukban  ki  akarták  ter- 
jeszteni és  minden  egyes  országukban  a  rendi  alkotmány- 

nak  és  a  kiváltságoknak  visszaszorításán  dolgoztak.  Ezért 
terjesztik  ki  az  udvari  hatóságok  hatáskörét.  A  központi 
kormányzati  rendszer,  a  mely  egyaránt  mindenhová  kiha- 
tott, a  hol  a  Habsburgok  uralkodtak,  akár  ideiglenes,  akár 
állandó  volt  a  jogczímük,  feladatának,  rendesen  legalább, 
nem  azt  tekintette,  hogy  a  Habsburgok  különböző  eredetű 
fejedelmi  jogaiból  új  jogi  személyt  segítsenek  alakítani, 
hanem  azt,  hogy  a  különböző  eredetű  fejedelmi  jogokat 
lehetőleg  mind,  vagy  legalább  a  legfőbbeket,  egységes  elvek 
és  az  uralkodó  akarata  vagy  érdeke  szerint  kezelje.  Ez 
irányban  az  egyik  fejedelem  messzebb  ment,  mint  a  másik. 
Az  az  uralkodó,  a  kinek  a  természete  erőszakosabb  volt, 
vagy  a  kinek  a  körülmények  inkább  kedveztek,  az  állami 
élet  valamennyi  vonatkozására  ki  akarta  terjeszteni  az  ab- 
solut  fejedelmi  jogát,  mint  például  H.  Rudolf  és  I.  Leopold 
a  Wesselényi-féle  összeesküvés,  majd  pedig  a  törökökön 
kivívott  győzelem  után  tették.  De  míg  egyrészt  ezekről  sem 
lehet  bebizonyítani,  hogy  állandóan  és  tudatosan  valamely 
összállamot  akartak  volna  alakítani,  addig  minden  egyes 
Habsburg-király,  még  a  legalkotmányosabban  gondolkozó 
is,  az  is,  a  ki  esküjét  meg  kívánta  tartani,  azon  volt,  hogy 
a  külpolitikát  és  a  katonai  ügyeket  saját  közegeivel  intéz- 
tesse, s  hogy  pénzét,  bárhonnan  eredjen  is,  kénye-kedve 
szerint  szabadon  használhassa. 

Érdekük  nem  is  engedte  volna  meg,  hogy  ennél  mesz- 
szebbmenő  terveik  legyenek.  Semmi  sem  nehezítette  volna 
meg  annyira  azt,  hogy  a  közös  uralkodó,  a  német  császár, 
a  magyar  királyi  és  a  cseh  királyi  jogait  kiterjessze  és  sa- 
ját közegei  által  gyakoroltassa,  mint  az,  ha  elárulta  volna, 
hogy  Nagy  Károlynak,  Szent  Istvánnak  és  Venczelnek  tör- 
téneti zománczú,  dicső  koronáit  udvari  hatóságainak  kohó- 
jában modern  öntetű  egy  koronává  akarja  összeolvasztani. 
Semmi  sem  lett  volna  annyira  rövidlátó  politika  és  semmi- 

sem  ellenkezett  volna  annyira  a  kor  szellemével,  mint  az 
ilyen  törekvés.  Ez  lehetett  talán  egy-egy  fejedelemnek  vagy 
miniszternek  múló  gondolata,  de  a  dynastia  állandóan  és 
következetesen  föntartott  akarata  nem  voU.  Valóban  aligha 
csalódom,  ha  mindezekből  nemcsak  azon  következtetést 
vonom  le,  hogy  a  Habsburgok  a  XVI.  és  XVII.  században 
különféle  országaikból  nem  alakítottak  egységes  államot, 
hanem  azt  is,  hogy  politikájuk  kulcsa  nem  az  a  törekvés 
volt,  hogy  ilyen  államot  alakítsanak,  hanem  az.  hogy  a  kü- 
lönböző fejedelmi  jogaikból  eredő  azon  összes  eszközök- 
kel, a  melyek  a  dynastiának  kifelé  való  hatalmi  állását 
biztosíthatták,  lehetőleg  a  rendek  közreműködése  nélkül 
önmaguk  rendelkezhessenek. 

De  a  királynak  joga  sem  volt  Szent  István  koronája 
önállóságát  megszüntetni.  Kormányzati  fényein  alapuló 
szokásjog  a  magyar  államnak  sok  százados  önállóságát 
jogi  érvénynyel  sohasem  szüntethette  meg.  Hisz  még  a 
királynak  ünnepélyes  akaratnyilvánítása  sem  tehette  volna 
ezt.  Ha  a  királynak  ünnepélyes,  de  egyoldalú  akaratnyilvá- 
nítása Magyarországot  egy  másik  országába  bekebelezte 
volna,  ez  a  tény  is  érvénytelen  lett  volna,  s  amennyiben 
a  rendek  hozzá  nem  járultak,  legfeljebb  egyoldalú  kény- 
szerrel föntartott  tény  lett  volna.  Csak  erőszakos  végre- 
hajtás és  hosszú  fenmaradása  által  válhatott  volna  joggá 
úgy,  mint  minden  hódítás  és  nemzetközi  erőszak.  Mert 
valamely  ország  függetlenségét  jogi  érvénynyel  csak  az 
ország  legfölsöbb  akarata  adhatja  föl,  a  melynek  hatá- 
rozatát más  tényező  nem  módosíthatja  és  a  mely  min- 
den más  eredetű  jogszabályt  megszűntethet  vagy  módosít- 
hat. Csehországnak  jogérvényű  beolvadását  az  osztrák  bi- 
rodalomba az  absolutismus  meghonosítása  előzte  meg. 
A  fehérhegyi  csata  után  a  király  vált  egyedüli  törvény- 
hozóvá és  királyi  törvény  alakította  át  a   cseh   királyságot 

osztrák  tartománynyá.  Nálunk  ezen  jogi  evulutio  előfölté- 
tele  hiányzott,  s  ezért  nem  jött  létre  a  következménye  sem. 
Magyarországon  a  legfőbb  hatalom  nem  a  királyé,  hanem 
a  törvényhozásé  maradt,  a  melynek  a  király  csak  egyik 
tényezője  volt  és  ezért  nálunk  a  királyi  praerogativa  kö- 
rében létrejött  tények  a  törvény  által  védett  önállóságot 
meg  nem  szüntethették. 

Tezner  nagy  tanulmányokat  tett  annak  kimutatása 
végett,  hogy  a  régi  magyar  alkotmány  nem  volt  a  mai 
alkotmányos  államéhoz  hasonló,  hanem  minden  izében 
rendi  volt,  s  hogy  a  rendi  szellem  és  jog  szerint  általában 
és  a  magyar  rendi  közjog  szerint  különösen  a  király  min- 
denható volt.  Tanulmányaiban  sok  igazságot  hoz  fel. 
Kétségtelenül  tág  látókörű  jogász.  A  rendi  jog  termé- 
szetét helyesen  magyarázza,  változékonyságát,  a  hatáskö- 
rök megállapítását  jellemző  szabatosság  hiányát,  azt  a 
sok  önkényt  és  eröszakot,  a  melyet  az  uralkodó  elkö- 
vethet és  a  melybe  a  többi  érdekelt  is  gyakran  bele- 
nyugodni kénytelen,  mind  alaposan  világítja  meg.  Igaza 
van  abban  is,  hogy  a  modern  értelemben  vett  parlamenti 
kormányrendszertől,  sőt  még  a  modern  értelemben  vett 
alkotmányosság  fogalmától  is  nagyon  eltér  a  rendi  alkot- 
mány általában  és  eltér   a   magyar    alkotmány   különösen. 

De  azért  következtetései  még  sem  fogadhatók  el.  Tezner 
a  régi  magyar  alkotmány  szellemét  meg  nem  érti.  Nálunk 
nem  volt  olyan  rendi  állam,  mint  a  milyen  volt  pél- 
dául a  franczia,  a  hol  a  király  saját  '  patrimoniális  joga 
alapján  és  a  rendek  saját  jogaik  és  privilégiumaik  alapján 
állottak  egymással  szemben,  hanem  Magyarországban  a 
királyi  hatalom  régtől  fogva  közhatalom  volt,  a  rendek 
pedig  a  nemzet  egészét  képviselték  és  nemzeti  jogokkal 
bírtak.  Ha  ezen  fogalmak  a  szomszédok  fölfogásának  és  a 
dynastia   álláspontjának    hatásánál    fogva    tisztaságukat    a 

Habsburgok  korában  érintetlenül  nem  is  óvják  meg  mégis 
kétségtelen,  hogy  nálunk  sokkal  nagyobb  mértékben  fej- 
lődtek ki,  mint  Németországban  vagy  Francziaországban 
és  hogy  a  törv^ényhozás  kérdésében  mindig  érvényesül- 
tek. A  törvényhozás  a  királynak  és  a  rendeknek  együttes 
közjoga  volt  régtől  fogva  és  maradt  a  Habsburgok  idejé- 
ben is. 

Különben  az  alkotmányosságnak  azt  az  alaptételét, 
hogy  a  törvény  a  leghatásosabb  jog  forrása  és  csak  a  ki- 
rály és  a  rendek  közös  akaratából  fakadhat,  a  rendi  állam 
is  ismerte.  Az  alkotmánynak  ezen  alapgondolata  nincs  a 
rendi  állam  fogalmával  ellentétben.  A  rendi  alkotmányos 
állam  a  rendi  államnak  egyik  alfája. 

A  középkori  jogi  elmélet  az  alkotmányos  élet  ezen  alap- 
tételét jól  ismerte.  Az  angol  Bracton  a  XHI.  században  azt  írja, 
hogy  a  király  nincs  embernek  alávetve,  hanem  Istennek 
és  a  törvénynek,  mert  a  törvény  alkot  belőle  királyt.  «Adja 
a  király  a  törvénynek,  a  mit  a  törvény  ad  neki:  uralmat 
és  hatalmat.  Mert  nem  a  király,  hanem  a  törvény  akarata 
uralkodik.')  A  római  jognak  azon  tétele,  hogy  wa  mit  a 
király  akar,  az  törvény  erejével  birw,  nem  a  király  szemé- 
lyes akaratát  jelenti,  hanem  azt,  a  mely  tanácsosainak 
tanácsával  van  megállapítva.  Az  uralkodó  csak  addig 
király,  a  mig  jól  kormányoz.  Ha  elnyomja  a  nemzetet,  nem 
kiraiy,  hanem  tyrannus  lesz   belőle. 

Egy  másik  angol  író,  Fortescue,  azt  mondja,  hogy  van 
egymással  ellentétes  két  kormányrendszer,  az  egyik  a  «re- 
gal»,  a  királyi,  a  mely  szerint  a  király  az  absolut  úr,  a 
másik  a  «political»>,  azaz  politikai,  a  mely  szerint  a  nem- 
zet akarata  dönt.  Az  angol  alkotmány  e  kettőnek  a  keve- 
réke:  királyi  és  politikai.  A  királynak  «souverain  hatalma 
politikai  törvényekkel  van  korlátolva".  Itt  a  törvényt  a  ki- 
rály és  a  parlament   együtt   adják.    A    király  a   törvények 

hatalma  alatt  áll  és  ez  a  rendszer  felel  meg  a  király  és  a 
nemzet  érdekének. 

Még  Dante,  a  középkornak  egyik  nagy  szelleme,  sem 
helyezkedik  az  absolutismus  álláspontjára,  hanem  azt 
mondja,  hogy  «a  nép  nincs  a  királyért,  hanem  a  király 
van  a  népért ». 

A  XI.  században  Lautenbach  Mangold  azt  írja,  hogy  a 
királyság  hivatal,  a  mely  arra  való,  hogy  a  nemzetet  szol- 
gálja, mely  azért  teszi  viselőjét  uralkodóvá,  hogy  jól  kormá- 
nyozzon. Ha  megszegi  ezt  a  kötelességét,  le  is  lehet  tenni. 

Páduai  Marselius  elmélete  szerint  a  nemzet  a  törvény- 
hozónak van  alárendelve. 

Aquinói  Tamás  a  XII.  században  proklamálja  a  nem- 
zet jogát  fegyveres  ellenállásra. 

Gusanus  Miklós  szerint  pedig,  a  ki  a  baseli  zsinat 
idejében  élt,  az  Isten  és  a  természet  törvényei  szerint  csak 
az  a  törvény  kötelezhet,  a  melyhez  a  nemzet  maga  is 
hozzá  járult. 

Pot  a  XV.  században  azt  mondotta,  hogy  ca  királyi 
méltóság  hivatal*).  « Világos,  hogy  a  király  magától  az 
állam  fölött  nem  határozhat.  A  rendek  helyeslése  szente- 
síti a  megtörtént  tényeket;  ellenökre  és  tanácsuk  nélkül 
semmi  jogosan  és  szilárdul  fönn  nem  állhat ». 

Ámbár  Luther  a  felsöség  iránt  való  engedelmesség  elvi 
alapján  állott,  mégis  kimondja,  hogy  a  védelem  meg  van 
engedve,  ha  a  fejedelem  «jogtalan  eröszakot  akarna  alatt- 
valóin elkövetni",  s  hogy  «a  nyilvános  erőszakosság  jure 
naturae  minden  kötelezettséget  megszüntet  az  alattvaló  és 
főúr  között ». 

Grotius  Hugó  (1583—1645.)  a  szabad  államot  sokkal 
jobban  szereti  és  tiszteletreméltóbbnak  tartja,  mint  az  ab- 
solutismust  és  az  a  véleménye,  hogy  a  királyoknak  Ígére- 
teiket és  az  alaptörvényeket  meg  kell  tartaniok. 

Milton  (1608—1674)  az  egyeduralom  fölött  pálczát  tör 
s  azt  mondja,  hogy  az  uralkodó  minden  jogát  a  néptől 
kapja  és  azért  a  nép  tőle  jogait  el  is  veheti,  hogy  a  király 
a  népnek  felelős  és  hogy  köteles  a  törvényeket  meg- 
tartani. 

Spinoza  (1632—1677),  az  államnak  végső  czélját  a 
szabadságban  keresi  és  azt  írja,  hogy  « tévedés  azt  hinni, 
hogy  kizárólag  -egy  embar  maga  birja  a  legfőbb  állami 
hatalmat*,  s  hogy  «minél  korlátlanabb  valamely  király, 
annál  kevésbbé  aisaját  ura  és  annál  szerencsétlenebbek 
alattvalói)),  s  azt  tartja  szükségesnek,  hogy  legyenek  olyan 
tanácsadá  testületek  (^^arlamentek),  a  melyek  nélkül  «a 
királynak  semmit  seni' szabad  határoznia». 

Pufendorf  (16S2^1697)  ámbár  a  szabadságnak  eny- 
nyire  mégsem  híve,  inég^s  elismeri  a  korlátolt  monarchia 
jogosultságát  és  annak  helyes  voltát,  hogy  az  uralkodót 
a  törvény  korlátozza;      - 

Leibniz    (t646 — 1716)  helyesebbnek  tartja  a  korlátolt 
monarchiát    a- korlátlannál,    mert    szerinte   a  korlátlanság 
kétélű  fegyver  és  minél  korlátlanabb   valamely   királyi  ha 
talom,  annál  nagyobb  veszélyekkel  jár  az  ránézve   is. 

Locke  ;( 1632 ---1704),  egészen  a  szabadság  álláspont- 
jára helyezkedik.  A  királyi  hatalmat  a  nép  akaratára  ve- 
zeti vissza.  A  király  kötelessége    a    törvényt   végrehajtani. 

Bluntschli  Locke  elméletét  abban  foglalja  össze,  hogy 
ha  a  király  «a  köztprvény))  akarata  helyébe  « saját  ma- 
gának akaratát)  ült^íii,)  evvel  maga  vetkőzteti  le  magáról  a 
nyilvános  Jelle^ti  és  tisztán  hatalom  nélkül  való  magán 
személlyé  lesz,  ;a(  kinek  engedelmességgel  nem  tartoznak)), 
s  hogy-  a'  királyi.'^ogok  a  néptől  a  végből  adott  hatalom, 
hogy  ött;  a  hola  töriirény  fogyatékos,  a  király  járjon  el. 

ThomasiuiS  is  Glj655  -1728),  ámbár  inkább  az  aukto- 
ritás híve,  mégis  elismeri   a    korlátolt  monarchia    létjogo- 

sultságát,  a  melyben  a  király  az  alaptörvényeket  és  szer- 
ződéseket tisztelni  tartozik. 

Ug>-anígy  okoskodik  Wolff  Keresztély  (1679-1754),  a 
ki  minden  hatalmat  a  népre  visz  vissza  és  kiemeli,  hogy 
a  nép  a  hatalom  egyrészét  magának  tarthatja  fönn.  A  nép 
jóváhagyásával  hozott  alaptörvények  az  uralkodót  szerinte 
is  kötelezik  és  ha  a  király  azokat  nem  tartja  meg,  a  nép- 
től függ,  vájjon  akar-e  neki  továbbá  is  engedelmeskedni. 
S  ha  a  király  a  népnek  föntartott  jogokat  sértené  meg,  a 
nép  szabadon  védheti  magát  és  jogainak  tiszteletére  kény- 
szerítheti a  királyt. 

Vico,  az  olasz  tudós,  (1668 — 1744)  történelmi  alapon 
állva,  az  absolutismusnak  csak  relativ  jogosultságot  ad  és 
csak  bizonyos  viszonyok  mellett  tartja  helyesnek.  Az  ideális 
államformát  a  szabad  demokrácziában  látja,  a  melyben,  ha 
van  is  király,  a  törvények  szerint  kell  kormányoznia  és 
csak  az  által  emelkedik  ki  a  polgárok  köréből,  hogy  a 
külső  hatalom  reá  van  bizva.  És  Montesquieu  nagy  hatású 
művében  az  absolut  módon  kormányzott  Francziaországban 
is  győzelemhez  segíti  az  elmélet  terén  az  angol  alkotmány 
eszméjét. 

De  elég  volt  a  kitérésekből  és  az  idézetekből.  Csupán 
azt  akartam  velük  igazolni,  hogy  azt  a  felfogást,  a  mely 
szerintem  a  magyar  jogban  kifejezésre  jut,  az  egész  rendi 
korszakban  ismerték  és  hogy  az  az  állam  ügyeivel  toglal- 
kozó  tudósok  nagy  részének  uralkodó  nézete  volt. 

S  ezen  elméletek  gyakorlati  politikai  törekvésekkel  és 
helyenként  politikai  eredménnyel  is  jártak.  Több  ország 
alkotmányában  érvényre  jutott  az  a  fölfogás,  hogy  a  tör- 
vények hozatalában  a  társadalom  részt  vesz.  Castiliában  a 
törvényeket  rendesen  cortes  és  király  együtt  hozzák.  1328-ban 
a  király  megígéri,  hogy  adót  nem  vet  ki  a  cortes  meg- 
egyezése nélkül,   s    hogy   mivel  a  királyságnak   fontosabb 


MAGYARORSZÁG  JOGI  ÖNÁLLÓSÁGA  1526— 1715-IG.  355 

Ügyeiben  az  alattvalók  tanácsa  megkívántalik,  s  mivel  ezt 
a  régi  hagyományok  is  megkövetelik,  a  cortest  mindig  össze 
fogja  hívni,  valahányszor  komoly  ügyek  kerülnek  döntés 
alá.  A  királylyal  szemben  az  ellenállás  is  meg  van  engedve, 
mert  helytelen  magaviseletével  több  kárt  okozhat,  mint 
bárki  más. 

Aragóniában  hasonló  a  jog  fejlődése.  A  nagyok  ha- 
talmát jellemzi,  hogy  uruknak  azt  mondották :  hűséget  es- 
küszünk, ha  törvényeinket  és  kiváltságainkat  tiszteletben 
tartja,  ha  pedig  nem  teszi  meg,  nem  tartozunk  neki  hú- 
séggel. 1282-ben  a  király  kénytelen  kijelenteni,  hogy  sem 
törvényt  nem  hoz,  sem  adót  nem  vet  ki,  sem  háborút  nem 
üzen  a  cortes  megegyezése  nélkül.  Az  aragoniai  cortes  a 
király  örökrendjét  is  szabályozza. 

•  Később  a  spanyol  királyok  hatalma  megnövekszik,  de 
csak  nagy  nehézséggel  és  sok  küzdelem  árán  sikerül  a 
rendek  hatalmát  megtörni.  S  még  V.  Károly  és  II.  Fülöp 
is  kénytelenek  velők  számolni. 

AngUában"''  az  angol-szászoknak  ősi  szabadságát  meg- 
szakítja az  I.  Vilmos  hódításán  alapuló  normann  állam. 
De  a  nemzetgyűlés  csakhamar  megszerzi  korábbi  politikai 
és  jogi  szerepét.  A  hatalmas  I.  Eduárd  már  kifejezetten  el- 
ismeri azt  az  elvet,  hogy  a  király  törvényt  csak  a  parla- 
menttel együtt  hozhat  s  II.  Eduárd  1322-ben  ezt  az  elvet 
törvény  erejére  is  emeli.  II.  Richárd  letételénél  a  rendek 
Ítéletének  egyik  felsorolt  indoka  Richárdnak  az  a  felfogása, 
hogy  a  rendek  nélkül  adhat  törvényt. 

Erskine  May,  az  angol  alkotmány  nagy  tekintélyű 
ismerője,  helyesen  mondja,  hogy  az  1688-diki  dicső  for- 
radalom után  hozott  azon  törvény,  a  mely  szerint  mind- 
azokat meg  kell  büntetni,  a  kik  azt  állítják,  hogy  a  törvény 

*  L.  e  munka  L  kötetét. 

jaem^elég  erős  a  korónátíkorlátozni,  örökrendjét  megszabni, 
kormányzati  módját  megállapítani,  s  a  Petition  of  rights, 
a  .mely  kimondja,  hogy  a  királynak  a  parlament  hozzá- 
jáculása  nélkül  törvényeket  fölfüggeszteni,  a  törvények  alól 
kivételeket  megállapítarii' nincs  joga,  nem  volt  új  elv,  hanem 
az  angol  parlamenttől  gyakran  hangoztatott  jog  meg- 
erősítése. 

:  r  .  IJI.  Eduárd  idejébeti  a  parlament  a  rendeknek  már 
elismert  törvényhozói  jogából  olyan  következtetést  von  le, 
a^.mely  azt  az  álláspontomat,  hogy  nem  lehetett  Magyar- 
ország függetlenségét  egyoldalú  királyi  intézkedéssel  jogosan 
megszüntetni,  egyenesen  igazolja,  midőn  kimondja,  hogy  a 
•rendek  hozzájárulása  nélkül  a  király  az  országot  más 
idegen  hatalomnak  alá  nem  rendelheti  és  a  királynak  eset- 
leges ilyen  Ígérete  érvénytelen  és  semmis.  .  . 
•■:■  -  -Az  angol  parlánfíentnek  ezen  nagyfontosságú  elvi  ki- 
jelentése azért'  áltáláiios  érvényű  s  azért  alkalmazható 
Magyarországra  is.  mert  nem  alapul  tételes  angol  törvé- 
nyen, hanem  természetes  következése  volt  annak  az  állás- 
nak, a  melyet  az  angol  rendi  parlament,  mint  a  törvény- 
hozásnak egyik  tényezője,  az  alkotmányban  elfoglalt,,  s  a 
mely  nagyon  hasonlított  ahhoz,  a  melyet  a  magyar  ország- 
gyűlés egészen  1848-ig  betöltött. 

Az  angol  parlament  szerint  a  király  az  országot  füg- 
getlenségétől azért  nem  foszthatta  meg,  mert  akarata  nem 
,Yolt  a  legfőbb  'állami  akarat,  hanem  a  törvénynek  alája 
volt  rendelve.  ■>     . 

'/  Angliában  a  parlamenti  törvényhozás  joga  a  XIV.  és 
a-  XV.  századbáil  annyira  kétségtelenné  válik,  hogy  a 
királyok,  akkor  sem  szüntetik  meg,  a  mikor  nagy  hatalmuk- 
nál fogva  ezt  még  is  tehetnék,  s  a  Tudorok  többnyire  a 
parlamentet  használják  föl  arra,  hogy  saját  akaratukat 
ennek  szentesítése  mellett  hajtsák  végre. 

Magyarországnak  is  ilyen  a  jog  fejlődése.* 
Magyarország  is  az  alkotmányos  rendi  államok  egyiké 
és  nála  is  uralkodó  jogelv  volt,  hogy  a  királ/  csaká 
nemzetgyűléssel,  illetőleg  a  rendekkel  együtt  hozhat  tör- 
vényt, s  hogy  a  király  is  köteles  a  törvényt  megtartania- 
Az  ismétlés  veszélye  ellenére  legyen  szabad  ezen  al- 
kotmányos alapelv  fejlődését  röviden  előadnom. 

Mint  az  angoloknál  a  normann  hódítás,  nálürik  Szent 
István  királysága  szakítja  meg   a  nomád  korszakból  fön- 
maradt  szabadság  fonalát,  de  a  hagyománynál  fogva  meg- 
szentelt szabadság  csakhamar  nálunk  is  új  erőre  tesz  szert; 
Sőt    az   első    magyar  királyok    nagy   hatalma'  sem    bírja 
a   vezérek   korabeli    szabadság   hagyományát    egészen    el^ 
meríteni,   s   ha  ők   a  rendek  részvételét  a   törvényhozás- 
ban néha  mellőzték,   azt   sohasem   szüntették   meg;  Étlen - 
kezőleg,  maga  István  első   decretuma,   a   Corpus  lurisríak 
első  fejezete,   a  mely  nem  törvény  ugyan,  de  fiához  ihtéM 
zett  tanácsképpen  István  fölfogását  és   kormányzati  'elveit 
foglalja  magában,  azt  bizonyítja,  hogy  .István  a  tánácscsal 
való   kormányzást   tartja    helyesnek    és    hogy    á  rendekét 
nem  akarja  a  törvényhozás  jogától  megfosztani'.  A  hetfedik 
íeiezetben  azt  írja,  hogy  «hasznos  a  tanácskozás*,  és 'hogy 
«a  tanács  állat    királyokat,   kormányoz   országokat,   vé'del-' 
mezi  a  hazát)),   és   óva   inti   fiát,   ne   legyen   elbizakodott^ 
legyen  irgalmas,  «mert  a  kegyetlenséggel   és  gonoszsággal 
fertőzött   király  haszontalanul   keres   királyi    nevet,    miVel 
bitorlónak  mondatik)),  «s   ha  a   főemberekkel   i'gaz'Ságtátlán 
lenne,  elvesztené  koronáját*.  A  főemberek,   országnagyok^ 
ispánok,  nemesek,  írja  István,   legyenek  « neked   atyá'íd'-'^'á 
testvéreid".   Legyenek    « vitézlő  rend»  «és   ne  szolgarend^'í 
A  ki  ennyit  ad  a  tanácsra,  a  ki  ehsmeri,  hogy  á' király  is 

*  L.  e  munka  I.  kötetét,  a  mely  a  két  ország  fejlődését 'osszeHáVonlílJa-? 

bitorló  lesz,  ha  rosszul  kormányoz,  a  ki  atyát  és  testvért 
lát  a  rendekben,  nem  pedig  csapán  alattvalót,  az  absolu- 
tistice  aligha  kormányozhatott.  Tényleg  a  tőle  fönmaradt 
törvény  második  decretuma  nem  egyoldalú  királyi  akarat 
folyománya,  mint  Tezner  állítja,  hanem,  mint  István  király 
a  bevezetésben  kiemeli  és  a  decretum  sok  czikkében  külön 
is  hangoztatja,  « tanácsi  elmélkedésből)),  «a  királyi  tanács 
végzéséből)),  « nagyjaink  tanácsából",  « köztanácskozások- 
ból ered». 

A  későbbi  Árpád-királyok  törvényeinek  egynémelyiké- 
ből  nem  derül  ki  a  rendek  hozzájárulása,  de  az  ismert 
törvények  többsége  az  Árpádház  idejében  is  a  rendekkel 
együtt  hozott  törvény,  úgy  hogy  bizvást  lehet  állítani,  hogy 
sohasem  volt  korszak,  a  melyben  elfogadott  elvnél  vagy 
jogszabálynál  fogva  a  nemzet  a  törvényhozói  jogból  ki  lett 
volna  zárva  és  sohasem  volt  korszak,  a  mikor  a  nemzet- 
gyűlés ezt  a  jogát  ne  gyakorolta  volna. 

Szent  László  király  első  decretumában,  miután  meg- 
emlékezik arról,  hogy  a  király  « szent  zsinatot  ült»  jobbjai- 
val, azt  mondja,  hogy  «a  szent  zsinat  szerzé  a  végzéseket*^ 
azaz  nem  királyi,  hanem  zsinati  szabályokról  beszél.  Szent 
László  több  decretumából,  valamint  Kálmán  második  tör- 
vényéből kitűnik  a  rendek  hozzájárulása.  Szent  László 
«a  király  és  a  nagyok  törvényeiről"  beszél  (IH.  könyv 
15-dik  szakasz).  Az  aranybulla  formájából  nem  lehet  ugyan 
a  rendek  hozzájárulását  megismerni,  de  a  bulla  nem  is 
volt  rendes  törvényhozásnak,  hanem  ellenséges  táborok 
között  folytatott  tárgyalásoknak  gyümölcse.  S  ha  a  király 
látszik  is  a  törvényt  adni,  tényleg  mégis  a  rendek  aka- 
rata az  irányadó.  Ez  nemcsak  a  törvény  tartalmából 
világlik  ki,  hanem  abból  is,  hogy  az  ellentállásra  vonatkozó 
záradék  az  egész  törvényt  szerződésnek  nevezi.  A  rendek- 
nek  már  az   Árpádok   korában  az  állami   életre  gyakorolt 

befolyását  nemcsak  a  törvények  hozatalában  való  rész- 
vételük bizonyítja,  hanem  az  is,  hogy  királyt  a  nemzetnek 
Árpád  leszármazol  közül  ugyan,  de  mégis  ök  választják. 
A  rendi  souverainitas  bizonyítéka  és  következménye  az, 
hogy  a  királyi  méltóságot  is  ök  adják  meg,  úgy  hogy 
végső  elemzésében  a  királyi  hatalom  is  a  nemzet  hatalmá- 
ból ered. 

Midőn  az  Árpádok  kihalnak,  a  rendiség  túlhatalma 
már  komoly  veszélylyé  váUk,  s  Róbert  Károly  nagy  bajok- 
tól menti  meg  az  országot,  a  mikor  az  ohgarchiát  meg- 
töri. Erős  királyságra  annyira  rászorul  a  nemzet,  hogy 
Róbert  Károly  ideig-óráig  a  törvények  hozatalánál  is  mel- 
lőzhette a  rendek  hozzájárulását.  De  ez  az  állapot  nem 
vált  állandóvá,  hanem  már  Lajos  idejében  megváltozik  és 
a  rendek  korábbi  szerepkörüket  visszafoglalják. 

Lajos  nagyobb  szabású  külföldi  vállalatai  miatt  a  har- 
czias  nemzetre  rászorult.  Nem  fél  ennek  túlkapásaitól.  Saját 
erejét  érzi.  Ezért  hatalmát  a  rendekkel  újra  megosztja, 
újra  velők  együtt  hoz  törvényt  és  újra  megerősíti  az  arany- 
bullát. 

Halála  után  a  rendek  hatalma  mindinkább  előtérbe 
nyomul.  Az  a  véletlen  körülmény,  hogy  a  királyok  fiú- 
örökös hátrahagyása  nélkül  halnak  meg,  a  rendeknek 
különös  fontosságot  ad.  A  királyválasztás  útján  az  állam- 
nak valódi  uraivá  válnak.  Gyakran  magával  a  koronával 
is  rendelkeznek,  s  országos  dolgokban  a  király  nélkül  is 
döntenek.  így  midőn  Mária  királynő  fogsága  közben,  hozzá- 
járulása nélkül,  saját  joguknál  fogva  férjében,  Zsigmond- 
ban, melléje  társas  királyt  rendelnek  és  megosztják  a 
királyi  hatalom  gyakorlását.  így  V.  László  kiskorúsága 
idejében,  midőn  a  király  nélküli  nemzet  önmagát  kor- 
mányozza, a  királyi  jogoknak  miképpen  való  ellátásáról 
gondoskodik,  háborút  folytat  és  békét  köt. 

A  rendek  souverain  legfőbb  hatalmukat  gyakorolják 
akkor  is,  a  mikor  Ulászló  megválasztása  után,  megkoroná- 
zása előtt,  kimondják,  hogy  «miveh  a  királyok  koronázása 
mindig  a  rendek  akaratától  függ,  a  korona  hatása  és  ereje 
az  ő  jóváhag^^ásukon  rej  lik »,. ennélfogva  az  eddig  használt, 
de  ekkor  a  Habsburgok  kezén  lévő,  Szent  István  koronájá- 
nak « minden  hatását,  jelentését,  mysteriumát  és  erejét" 
más  koronára  és  az  ezen. ..koronával  való  megkoronázás 
következtében  a  királyi  hatalmat  Ulászlóra  ruházzák. 

Lehet-e  csodálkozni,  ha  ilyen  hatalmi  és  jogi  állás 
mellett  a  király  a  törvényhozóii  jogot  csak  a  rendekkel 
együtt  gyakorolja?  Ez  az  e-zen  korból  fön,maradt  vala- 
mennyi törvényben  is  kifejezésre  jut.  . 

V.  László  első  decretumának  .3-dik  czikkelye  szerint 
úgy  látszik,  hogy  a  király  előre  kötelezi  magát,  hogy  a 
rendeknek  bizonyos  határozatait  elfogadja,  midőn  azt  a 
törvényt  szentesíti,  a  mely  kimondja,  hogy  a  király  úr 
mindazt,  a  mit  a  külföldiek  alkalmazása  tárgyában  a  rendek 
a  jövő  gyűlésen  « határozni  (és  végezni  fognak,  szilárdul 
megtartja ». 

Midőn  az  országgyűlés  Mátyást  meghatározott  időre 
királylyá  választja,  kormányzót  rendel  melléje,  s  a  mikor 
a  fiatal  király  Szilágyi  Mihály  befolyása  alól  magát  eman- 
cipálni akarja,  a  királyi  hatalom  gyakorlását  az  ország- 
gyűlés által  ruháztatja  át  a  saját  személyére. 

Üjra  az  volt  a  veszély,  hogy  a  királyi  hatalom  el- 
veszti erejét  és  hogy  az  ország  a  szabadság  túlhajtásánál 
fogva  fog  elvérezni. 

De  Mátyás  király  erős  kormánya  a  kellő  egyensúlyt 
újra  helyreállítja,  a  nélkül  azonban,  hogy  a  rendi  jogok 
lényegét  érintené  és  a  rendeket  a  törvényhozásból  kiszorí- 
taná. Ellenkezőleg,  alatta  világosan  kifejezésre  jut  azon  jogi 
felfogás,  a  mely  tényleg  már  régtől  fogva  uralkodott.  Tör- 

vényeiből  határozottan  kiderül  a  rendek  hozzájárulása;  még 
pedig  néha  a  király  akaratával  teljesen  egyenrangú  akarat 
formájában,  mint  például  az  1481-diki  ötödik  decretumá'- 
ban,  a  melyben  Mátyás  azt  mondja:  a  rendekkel  "gondol^ 
kodván  és  tanácskozván*), azok  egyetértő  akaratával  «a  követ- 
kező czikkelyekben  állapodtunk  meg».. Mátyás  világos  Ígéretet 
tesz,  hogy  az  egyszersmindenkorra  megállapított  adón  kívül 
« rendkívüli .  vagy  szokatlan  adót»  a  rendeknek  «akarata 
ellen »  nem  fog  kivetni,  a  u\\  többször  a  törvénybe  is  bek- 
foglaltatik.  Hivatalos  okiratában  rjiondja  ki  Mátyás  azon 
alapelvet,  hogy  « mindazon,  ügyek,  melyek  az  ország  köz-^ 
javát  tárgyazzák,  az  összes  nemzet  közös  tanácsaiban  vita- 
tandók meg  és  döntendők  el »,  Mátyás  1486-diki  hatodik 
decretumának  78-dik  czikkejye  is  tanúskodik  arról,  hogy 
az  akkori  fölfogás  szerint  miképpen  lehetett  törvényt  meg- 
változtatni, illetőleg  törvényt  hozni.  Ez  a  szakasz  az  azon 
évi  decretumot  örök  érvényben  akarja  tartatni"  és  ezért  el 
akarja  zárni  az  annak  megváltoztatásához  vezető  minden 
módot,  a  melyeket  ezért  mind  elősorol.  E  czikkely  azt 
mondja,  hogy  az  országgyűlés  határozatain  «sem  új  királyok 
választásakor,  vagy  megkoronázásakor,  sem  pedig  ország* 
gyűlésen,  vagy  az  ország, lakósok  közönséges,  avagy  rész- 
leges gyűlésein  bármit  változtatni  vagy  másítani  nem 
szabad*.  Azt  azonban,  liogy  a  király  egyoldalúlag  meg* 
nyilatkozó  határozatával  módosítsa  a  törvényt,  nem  tartja 
szükségesnek  megtiltani,  piert  tudja,  hogy  ehhez  a  király- 
nak úgy  sincs  joga. 

S  ha  a  törvénynek  az  országgyűlésen  történő  változta- 
tása esetén  kívül  a  decretum  a  királyválasztásról  és  aköroná'- 
zásról  is  beszél,  ez  alatt  sem  érthetni  a  királyi  hatalomnak 
egyoldalú  megnyilatkozását.  Éppen  a  választáskor  és  a  koro- 
názáskor volt  ez  teljesen  kizárva,  minthogy  a  választás  és  a 
koronázás  mindig  csak   országgyűlésileg   történhetett  meg. 

S  a  mitől  a  rendeket  Nagy  Lajos  és  Mátyás  királynak 
vaskeze  és  parancsoló  akarata  sem  fosztotta  meg,  azt 
Mátyás  utódjai,  a  gyenge  Jagellók,  sem  tehetik  kétségessé. 
Alattuk  a  rendi  alkotmány  megint  túlhajtott  fejlődést  ér  el. 
A  király  nemcsak  megosztja  a  törvényhozás  jogát  a  ren- 
dekkel, a  mi  minden  törvényben  világosan  kifejezésre  jut, 
hanem  velők  szemben  függő  viszonyba  kerül. 

A  végrehajtó  hatalmat  is  a  rendek  befolyásolják. 
Inkább  a  királyi  jogok  forognak  veszélyben,  mint  a  rendiek. 
S  midőn  e  korszak  végén,  a  mohácsi  vész  előtt,  a  köz- 
nemesség a  királyi  hatalmat  a  nagyok  mindenhatósága  és 
rakonczátlankodásai  ellen  meg  akarja  védeni,  ezt  is  a 
törvény  uralmát  biztosító  módon  teszi  meg.  Mert  a  királyt 
a  törvény  jogosítja  föl  arra,  hogy  jogaival  éljen.  A  rendek 
« egyértelmű  megegyezéssel  határozták  és  kérték  a  királyi 
felséget,  hogy  méltóztassék  az  őt  megillető  hatalmat  fel- 
használni, úgy  azt,  a  mi  ő  felsége  jövedelmeinek  rendes 
beszerzését  és  gyarapítását,  mint  mást,  a  mi  az  ország 
védelmét,  szabadságát  és  egyéb  szükségeit  illeti))  (1526. 
hetedik  decretum  első  szakaszai),  s  megállapítják  azt  is,  hogy 
a  király  «az  ő  mostani  tisztjeit  vagy  megtarthatja,  vagy  a 
mikor  akarja,  a  maga  tetszése  szerint  másokat  állíthat  be» 
(második  szakasz).  Fölhatalmazást  adnak  arra.  hogy  a  fölség 
jogait  gyakorolhassa,  és  legeminensebb  fölségjogaira  vonat- 
kozólag utasítást  adnak,  a  midőn  egy  haditanács  szerve- 
zését és  a  jövő  hadjárat  számára  két  főparancsnok  ki- 
nevezését rendelik  el  (13.  és  18.  szakasz). 

Ezen  kor  fölfogását  a  törvényhozás  módjáról  az. 
1498-diki  6-dik  és  az  1500-diki  10-dik  szakasz  is  bizonyítja, 
midőn  elrendeli,  hogy  a  szokásjogot  gyűjtsék  össze  és 
terjesszék  a  király  és  az  országgyűlés  elé,  a  mely  tényezők 
együtt  döntenek  a  fölött,  hogy  mi  maradjon  a  szokás- 
ból jog. 

És  a  Verbőczy-féle  Hármas  Könyv  is  világosan  ki- 
fejezésre juttatja  a  rendek  törvényhozói  jogát.  A  Hármas 
Könyv  íöleg  azért  fontos  bizonyíték,  mert  nem  a  pilla- 
natnyi hangulatnak,  nem  a  hatalmi  helyzetnek,  s  nem  a 
szerző  egyéni  nézetének  eredménye,  hanem  a  törvény 
utasítása  szerint  az  ország  szokásjogát  és  a  magyar  alkot- 
mány valódi  és  régi  szellemét  juttatja  kifejezésre,  s  mert 
a  magyar  társadalomtól  elfogadott  jogforrássá  válik.  Ámbár 
a  maga  egészében  nem  is  czikkelyeztetett  be  törvényeink 
közé,  mégis  jogforrásképpen  szerepel,  mert  több  törvény 
hivatkozik  tartalmára,  mint  jogszabályra,  mert  a  birói  ítéle- 
teknél alkalmazták  és  mert  oly  híven  tükrözteti  vissza  a 
magyar  rendek  jogi  fölfogását,  előítéleteit  és  erkölcseit, 
hogy  sok  kérdésben,  mint  például  a  jobbágyok  költeke- 
zésének tárgyában,  az  élet  inkább  alkalmazkodott  Verbőczy 
könyvének  szabályaihoz,  mint  azon  tételes  törvényekhez, 
a  melyek  a  pillanatnyi  helyzet  hatása  alatt  keletkeztek  és 
néha  eltértek  a  nemzetnek  azon  alapfelfogásától,  a  mely  a 
Hármas  Könyvben  érvényesült. 

S  ez  a  Hármas  Könyv  éppen  egy  későbbi  törvénynyel 
expressis  verbis  érvényre  emelt  részében  világosan  ki- 
mondja a  nemzetnek  törvényhozói  jogát,  midőn  a  második 
könyv  3-dik  szakaszában  előadja,  hogy  a  vezérek  korában 
a  törvényhozás  joga  csak  a  népé  volt,  mióta  azonban  az 
ország  királysággá  lett  és  a  király  adja  a  törvényeket,  azóta 
«a  királyok  a  határozatokat  a  népek  összehívása  és  meg- 
kérdezése mellett  kezdték  alkotni,  mint  ez  korunkban  is 
történni  szokott «,  s  midőn  azt  mondja,  hogy  a  tőrvény 
két  módon  jön  létre,  vagy  úgy,  hogy  a  király  megkérdezi 
a  népet  (a  nép  alatt  a  rendeket  értvén),  vájjon  törvény- 
javaslatai tetszenek-e  neki,  vagy  sem,  vagy  úgy,  hogy  a 
nép  tesz  javaslatokat  a  királynak. 

Verbőczy  ezen  tanulságtételével  már  azért  is  befejez- 

hetem  azon  thesis  bizonyítását,  hogy  midőn  a  HabsiVurgok 
foglalják  el  a  magyar  trónt,  a  törvényhozói  hatalom  a 
nemzet  és  a  király  között  oszlott  meg,  mert  a  Hármáé 
Könyv  szerkesztése  és  I.  Ferdinánd  megválasztása  köpött 
csak  néhány  év  telt  el,  úgy  hogy  a  Hármas  Kanyv  íöl- 
fogása  azon  kor  fölfogását  tükrözi  vissza,  a  melyben 'a 
Habsburgok  uralma  megkezdődik.  vi  .,  l^íí;-^ 

És  már  ezen  időkben  a  magyar  jognak  szintén  el- 
ismert szabálya  volt  az,  hogy  a  törvény  a  tirályt  is  köte-^ 
lezi,  és  hogy  a  királynak  saját  akaratát  a  törvény  akaratá- 
nak alája  kell  rendelnie.  Ezen  jogi  fölfogás  világos  kifeje- 
zésre jut  az  aranybulla  31-dik  czikkelyében,  a  mely  jogot 
ad  az  összes  nemeseknek,  hogy  «a  szerződés"  ellen  vétő 
királynak  « minden  hűtlenség  és  szégyenvallás  nélkül  elleföt- 
állhassanak  és  ellentmondhassanak  mindörökké ».  A  szer- 
ződést a  nemzet  a  király  akaratánál  erősebbnek  tartja 
és  ezért  megállapítja,  hogy  azt  fegyverrel  is  meg  szabad 
védeni.  ...  '■-'•> 

S  különös  fontosságot  nyer  az  aranybullának  ezen 
záradéka,  mert  Nagy  Lajostól  kezdve  I.  Leopoldig  minden 
király  újra  megerősítette,  úgy  hogy  a  törvény  felsöbbségé^^ 
nek  az  ellenállás  jogában  foglalt  elismerése  közjogunknak 
általános  tudatban  élő  és  mindig  újra  ismételt  állandó  elve 
maradt.  '  '    ""'  '•  •    '- 

I.  Albert  király  óta  (1439)  állandó  szokássá  válik  Qz; 
hogy  a  király  a  törvények  befejezésénél  megígéri^ 'é$' 'tön 
vénybe  iktatja,  hogy  aa  törvényt  megtartja*  és  mások  állal 
megtartatja,  minélfogva  minden  egyes  törvénynél  köteles- 
séget vállal  a  rendekkel  együtt  hozott  jogszabályok  tisz- 
teletben tartására.  '  ^ó  '    .  ;5 

S  vannak  egyes  törvények,  melyek  a  király  köteles- 
ségét, hogy  a  törvényeket  megtartja,  még  külön  sanotióval 
is  ellátják.  Ilyenek  a  többek  között  a  Mátyás  király  ideje- 

ben  hozott  1471.  törvény  12-dik  és  31-dik  czikkelyei,  a 
jí>eJlyek  kimondják,  hogy  «ha  valaki  tőlünk  (a  királytól)  a 
maga^  részére ^  ezen  decretummal  ellenkező  levelet  eszkö- 
zölne^^kiy  ezt  nem  kell  megtartani".  Ilyen  a  II.  Ulászló 
.idejében-  1495-ben  hozott  második  decretum  második  sza- 
kasza,, a  mely  szerint  a  királyoknak  a  törvény  ellen  tett 
adományai,  ^hiábavalók,  semmisek  és  egyáltalában  erőt- 
lenek legyenek ».  Ilyen  az  1507.  V.  törvényczikk,  a  mely 
azt  a  nagy  elvet  mondja  ki,  hogy  a  mit  a  királyok  ta- 
nácsosaik tudtán  kívül  tennének,  « annak  semmi  ereje  és 
.hatálya, ne  legyen". 

n  iv'Néha  a  törvények  a  királynak  bizonyos  dolgokat  meg- 
.hagyxLak,  vagy  bizonyos  dolgoktól  eltiltják  őket.  Ulászló 
1492-diki  első  decretuma  10-dik,  11-dik  és  112-dik  czik- 
■kejyei  I tiltják,  hogy  a  király  «birói  Ítéletekbe  avatkozzék*, 
a  -törvény  útján  kívül  és  a  fél  meghallgatása  nélkül  « senkit 
íie:  akadályoztasson  valami  módon  sem  személyére,  sem 
birtokaira,  sem  más  dolgaira  nézve »,  és  hogy  a  király  «nem 
íog:  alkalmat  kigondolni  vagy  keresni)),  hogy  bárkinek  is 
«akár.  személyében,  akár  vagyonában  ártson».  Az  1495. 
XXJÍIV.  törvényczikk  útján  pedig  a  rendek  a  királynak  kor- 
mányzati, jogaira  vonatkozólag  mintegy  utasítást  adnak, 
midőn  a  törvény  azt  mondja,  hogy  « méltóztassék  ő  felsége 
az  összes  tiszteitől  événkint  számadást  követelni*.  Az  ehhez 
hasontó  törvények  közül  még  csak  az  1518  diki  második 
decretum  5-dik  czikkét  említem  meg,  a  mely  meghagyja, 
hogy  a  király  a  birói  ítéleteket  és  ítélő  leveleket  végre- 
hajtani tartozzék.  Ha  pedig  őt  «a  közjónak  némely  hábo- 
r^tqi  j-eávennék,  hogy  ezt  ellenezze  és  megtagadja*,  a 
kincstárnokok  -«nem  kevésbbé  kötelesek  ezt  a  végrehajtást 
foganatosítani ». 

Verböczy  is  világosan  kifejezi,   hogy   a  király   a   tör- 
vények alatt  áll,  midőn  a   második   rész   ötödik   czímében 

azt  írja,  hogy  a  törvények  « elsősorban"  magát  a  fejedel- 
met kötelezik,  a  ki  azokat  a  nép  kívánságára  közzéadta, 
miképpen  a  közmondás  tartja:  «vesd  magad  alá  a  tör- 
vényeknek, a  melyeket  magad  hoztál*,  a  midőn  a  magyar 
királyt  ellentétbe  állítja  a  pápával  és  a  római  császárral, 
«a  kik  nem  tartoznak  a  törvényeknek  engedelmeskedni",  s 
a  midőn  azt  mondja,  hogy  a  királytól  adott  olyan  kivált- 
ságoknak, a  melyek  «a  közönséges  jogot  és  az  általános 
rendeleteket,  törvényeket*  sértik,  « ereje  nincsw. 

Lehet-e  ilyen  szokások  és  ilyen  világos  törvények 
ellenére  kételkedni  azon,  hogy  a  magyar  alkotmány  szerint 
a  törvényt  a  rendek  és  a  király  együtt  voltak  hivatva 
alkotni,  és  hogy  a  törvény  volt  az  a  legfelsőbb  jogszabály, 
a  melynek  a  király  is  tartozott  engedelmeskedni?  Lehet-e 
azon  kételkedni,  hogy  a  magyar  alkotmány  azok  közé  tar- 
tozott, a  melyeket  Fortescue  korlátolt  monarchiabelinek 
nevez,  a  mely  nem  tisztán  királyi  és  nem  tisztán  poli- 
tikai, s  hogy  a  királyok  a  rendek  nélkül  törvényeket  nem 
hozhattak,  s  hogy  ennélfogva  a  királyok  a  rendek  hozzá- 
járulása nélkül  nem  korlátozhatták  a  törvényhozás  önálló- 
ságát? Ezt  minden  kétséget  kizáró  biztossággal  főleg  a 
Habsburgok  korát  közvetlenül  megelőzött  időszakra  nézve 
lehet  megállapítani.  Csak  az  a  kérdés  van  tehát  hátra, 
nem  alakul-e  át  a  magyar  jog  a  Habsburgok  túlhatalmá- 
nak  hatása  alatt,  a  XVL  és  a  XVH.  századokban  nem 
veszítik-e  el  a  rendek  a  törvényhozásban  való  részvét  jogát 
és  nem  emelkedik-e  a  király  a  törvények  fölébe? 

A  Habsburg-királyok  kivétel  nélkül  mindnyájan  esküt 
tesznek  a  jogok  megtartására.  A  Jagellók  korabeli  jog- 
állapotot L  Ferdinándtól  L  Leopoldig  minden  király  eskü- 
vel tartja  fönn. 

A  már  sok  százados  önálló  magyar  souverainitás  az 
esküvel  megerősített  jogok  között  van. 

S  e  jogok  között  van  az  országnak  törvényhozói  joga 
is,  azaz  hatalmi  köre.  a  melynél  fogva  nélküle  a  régi  sou- 
verainitást  nem  volt  szabad  megszüntetni. 

I.  Ferdinánd  arra  esküszik  meg,  «hogy  az  ország 
íőpapjait,  a  bárókat,  nemeseket,  szabad  városokat  és  az 
ország  minden  lakósát  megtartjuk  és  megvédjük  minden 
szabadságaikban,  jogukban  és  törvényes  jó  szokásaikban*. 
Ezen  szzabadságaik  és  jogaik  egyik  legfontosabbika  az, 
hogy  önálló  államot  alakítanak,  a  melynek  törvényt  szabni 
nélkülök  nem  lehetett. 

Az  1537:  XXIX.,  1546:  XV.,  1548:  XXII.,  1552:  XXX., 
1567  :XL.,  1572:11.,  1582:  VIII.,  1583:1.,  1588:  XI.,  1622: 
II.,  1638:1.  és  az  1659:1.  t.-czikkekben  minden  király 
I.  Ferdinándtól  I.  Leopoldig  külön  megerősíti  az  ország 
összes  szabadságait,  a  melyek  legelseje  abban  a  korban, 
melyben  a  Habsburgok  a  trónt  elfoglalták,  az  volt,  hogy 
az  ország  nélkül  törvényt  hozni  nem  lehetett. 

Ilyen  körülmények  között  csak  abban  az  esetben  szűn- 
hetett volna  meg  a  rendeknek  azon  joga,  hogy  törvény 
csak  az  országgyűlés  hozzájárulásával  keletkezzék,  s  hogy 
a  törvény  legyen  a  legfőbb  jogszabály,  ha  valamely  törvény 
a  megvédendő  jogállapot  alól  ezt  a  szabályt  időközben 
kivette  volna. 

De  ez  nem  történt  meg.  Ellenkezőleg,  sok  új  törvény 
bizonyítja,  hogy  e  részben  a  régi  jogi  állapot  változatlanul 
fönmaradt. 

Először  is  minden  törvény  ismétli  azt  a  régi  és 
I.  Albert  király  óta  állandóan  tett  Ígéretet,  hogy  a  király 
megtartja  a  hozott  törvényeket. 

S  a  decretumok  kijavítását  elrendelő  törvények  ez 
időben  is  mindig  megállapítják,  hogy  ez  országgyülésileg 
történjék  meg  (1527:111.,  1548:  XXL,  1550  :X.  és  XI., 
1558:  XV.,  1563:  XXX.,  1606:  XI.,  1609  :  LIX.). 

A  törvény  felsöbbségét  a  királyi  hatalom  fölött  bizo- 
nyítja az,  hogy  a  törvény  a  legeminensebb  felségjogot  is 
korlátolja  és  hogy  a  törvénnyel  ellenkező  királyi  intézke- 
dést érvénytelennek  nyilvánítja,  mint  például  az  1543 : 
XXX.  t.-cz.,  a  mely  ázt  mondja,  hogy  bizonyos  fajta  «ha- 
talraaskodóknak  a  királyi  kegyelem  semmiképpen  se' hasz- 
nálhasson*)'. Azt  is  törvény  állapítja  meg,  hogy  a  felség- 
jogot ki  gyakorolja.  A  törvény  tiltja  meg,  hogy  az  ural- 
kodó király  életében  ■  a  megkoronázott  fiatal  király  az 
országgyűlés  hozzájárulása  nélkül  felségjogot  gyakoroljon 
(1659^.  koronázási  hitlevél)  s  az  1563:LXIV.  t.-cz.  meg- 
engedi, hogy  Miksa  föherczeg  I.  Ferdinánd  királyi  távol- 
létében királyi  jogokkal  éljen.  S  egyes  törvények  'á  tör^ 
yényhozásra  vonatkozó  rendi  jogot  kifejezetten  megerősí- 
tik .és  ,iöntartják,  úgy  hogy  e  részben  semmi  kétsége  sem 
foroghat  fönn.     ' '^     "■' 

Az  1543  :  X'XXI.  "t.-czikk  azzal  a  jogtétellel  okolja 
meg  parancsát,  hogy  a  « közhatározatoknak  és  ama  tör- 
vényeknek, a  melyeket  -a  királyi  felség  megerösítött,  'éírvé- 
nyeseknek  és  sérthetetleneknek  kell  lenniök».  Az  1548: 
^IV.  és  XV.  t.-C2ikkekben  a  rendek  a  királynak  ^zoti-  ja- 
vaslatára, hogy  oly  törvényeket  hozzanak,  a  melyek  biz^ 
tosítják,  hogy  a  királynak  mindenki  engedelmeskedjék; 
azt  a  határozatot  iktatják  törvénybe,  hogy  mindenki  enge- 
delmeskedni tartozik  a  királynak  és  hogy  azokatv  á  'kik 
ezt  nem  teszik,  «rendes  hatalmánál  fogvaw  megbüntetheti, 
üj  sanctióval  azonban  nem  látják  el  az  engedelmesség 
kötelességét,  mert  «a  királyi  felség  az  összes  rendek  egyet* 
értésével  akkora  és  olyan  kiterjedt  hatalmat  és  jogot 
nyert)),  hogy  erre  szükség  nincs.  Ez  a  törvény  világosan 
kimondja,  hogy  a  király  hatalmát  a  rendek  « egyetértésé- 
vel •)  szerezfle.  •  - ' '  >       :  -  ■ '    ^.fLi^e-a- v^ 

Igaz  ugyáh",  liögy  I.  Ferdinánd  két  ízben  ^aga^dja  Yftrcg 

az  olyan  törvény  szentesítését,  a  mely  határozottan  ki- 
mondja, hogy  törvénytelen  parancsainak  engedelmeskedni 
nem  kell,  de  egy  esetben  sem  emel  kifogást  az  elv  ellen, 
a  melyet  a  rendek  erősen  hangoztatnak,  hanem  ürügygyei 
áll  elő.  1545-ben,  ámbár  a  rendek  kívánsága  a  törvényben 
kifejezésre  jut  (XXXIII.  t.-cz.),  mégis  csak  azon  érvvel  él 
Ferdinánd,  hogy  parancsai  úgyis  megfelelnek  az  ország 
decretumainak  és  tartalmuknál  fogva  mind  olyanok,  hogy 
nekik  nem  engedelmeskedni  «sem  lehetséges,  sem  tisz- 
tességes" nem  volna.  1559-ben  pedig,  midőn  a  rendek 
egyik  föliratukban  kimondják,  hogy  törvénytelen  rendele- 
tek « megtartására  az  ország  törvényei  és  ősi  szokásai 
értelmében  senki  sem  köteles »,  mert  ha  ez  nem  így  volna, 
akkor  nem  is  volna  értelme  az  országgyűlés  tartásának, 
Ferdinánd  czélszerűségi  okokkal  védekezik  és  azt  mondja, 
hogy  ö  úgyis  meg  akarja  tartani  a  törvényt  és  hogy  ilyen 
határozat  veszedelmes  volna,  mert  ürügyet  adna  arra, 
hogy  a  legüdvösebb  rendeleteket  is  kifogásolják.  De  nem 
mondja,  hogy  a  királyi  akarat  nagyobb  vagy  akárcsak 
egyenlő  is  a  törvény  akaratával.  1550-ben  Ferdinánd  szen- 
tesíti azt  a  tételt  (LXXVI.  t.-cz.),  hogy  a  király  az  ország 
decretumait  és  törvényeit  kegyesen  meg  fogja  tartani. 

Midőn  II.  Rudolf  úgy  akarja  az  országgyűlés  törvény- 
hozói jogát  a  maga  számára  bitorolni,  hogy  az  ország- 
gyűlési végzések  közé  «a  szent  felség  önkényes  elhatáro- 
zásából és  királyi  teljhatalmánál  fogva»  (1604: XXII.  t.-cz.) 
utólag  egy  czikkelyt  iktatott,  a  bécsi  békekötés  (1606.)  ki- 
mondja, hogy  ez  a  beiktatott  czikkely  hatálytalan,  Amint- 
hogy az  országgyűlésen  kívül,  az  országlakók  beleegyezése 
nélkül  volt  hozzáadva ».  Igaz,  hogy  ez  a  törvény  a  R.udolf 
által  végbevitt  utólagos  beszúrás  következtében  vált  szük- 
ségessé, de  a  törvény  ezen  a  körön  túlmenve,  a  benne 
fölhozott    indoknál    fogva   azt    is  kimondja,  hogy  a  király 

Gróf  Andrássy  Gyula-'  Fönmar adásunk  okai,  24 

az  országgyűlésen  kívül  az  ország-lakosok  beleegyezése 
nélkül  törvényt  nem  hozhat. 

Az  1635:  XVIII.  t.-cz.  szintén  kifejezésre  juttatja  a 
rendek  törvényhozói  jogát,  midőn  bevezető  részében  azt 
mondja,  hogy  «a  törvények  és  statútumok  alkotásának 
hatalma  és  szabadsága  a  királyt  és  az  országot  illeti  meg-), 
s  a  midőn  rendelkező  részében  azt  mondja,  hogy  Ver- 
bőczy  Hármas  Könyvének  a  törvények  hozatalára  vonat- 
kozó azon  fejezetével,  mely  a  rendek  törvényhozási  jogát  el- 
ismeri, ellenkező  módon  keletkezett  törvény  erővel  nem  bír. 

Teljes  határozottsággal  ugyanezen  jogi  fölfogás  nyi- 
latkozik meg  az  1715:111.  t.-czikkben,  a  mely  azt  mondja, 
hogy  ő  felsége  «sem  akarja  a  Karokat  és  a  Rendeket  más- 
képp kormányoztatni  és  felettük  uralkodni,  mint  magának 
Magyarországnak  eddig  alkotott  vagy  jövőre  országgyúlé- 
sileg  megállapítandó  saját  törvényei  szerint». 

Az  udvar  is  tisztában  van  a  rendeknek  törvényhozói 
jogával  és  a  rendek  jogát  általában  nyomasztóan  nagynak 
tartja.  1687-ben  a  miniszterek  azt  írják  uruknak,  hogy  ha 
mindazok  a  « felségjogok,  a  melyek  a  királyt  birodalmában 
megilletik,  nem  egyedül  a  király  személyében  és  legfelsőbb 
fejében,  hanem  közösen  a  király  és  a  rendek  között  ma- 
radnának, sem  békés  királyi  kormányzás,  sem  jó  viszony 
az  úr  és  alattvalói  között  nem  volna  remélhető". 

S  Kinsky  azt  mondja:  nem  szabad  megtartani  a  ren- 
deknek azon  eddigi  «condominium»-át  és  azon  rendi  jo- 
gokat, a  melyeket  a  királynak  egyik  elődje  sem  « tarthatott 
meg»,  másképp  nemcsak  Magyarország,  hanem  Ausztria 
és  a  dynastia  is  a  legnagyobb   veszélyekbe  jutottak  volna. 

Beszélnének-e  így  a  miniszterek,  ha  a  fejedelmi  aka- 
rat volna  törvény  és  jog  szerint  is  a  legfelsőbb  állami 
akarat  ? 

S  Leopold  császárnak  egyik  udvari   papja   azt   írja  a 

fejedelem  elé  terjesztett  emlékiratában  (1701.),  hogy  «az 
ország  szabadságai  oly  nagyok,  hogy  azokat  vagy  meg 
kell  tartani,  vagy  korlátolni  kell.  Ha  teljesen  megtartatnak, 
Felséged  fején  ingadozik  a  korona,  mert  a  tekintély  az  or- 
szágban fog  székelni,  nem  az  udvarban,  s  mert  a  minisz- 
térium magyar  leszen,  nem  idegen »>.  Ha  pedig  a  király 
nem  tartaná  meg  az  ország  szabadságait,  ez  lázadáshoz 
vezethet,  úgy  hogy  e  tanácsadó  szerint  csak  egy  mód 
marad  és  ez  a  magyar  alkotmány   megváltoztatása. 

Ilyen  volt  in  camera  caritatis  a  császár  híveinek  a 
véleménye  a  magyar  alkotmány  tulajdonképpeni  értelméről. 

A  rendeknek  törvényhozói  jogát  1706-ban  azon  hiva- 
talos válaszában,  melyet  Piákóczi  békeajánlatára  ad  a  ki- 
rály, maga  is  hangsúlyozza,  midőn  azt  írja,  hogy  «csak 
országgyűlésen  lehet  azt  megszűntetni  vagy  megváltoztatni, 
a  mi  az  országgyűlésen  lett  megállapítva'),  s  midőn  azo- 
kat a  kéréseket,  a  melyek  valamely  törvény  magyarázására 
és  végrehajtására  vonatkoznak,  az  országgyűlés  egybe- 
gyűltéig  akarja  elhalasztani,  mert  azok  «az  országgyűlésen 
lettek  megállapítva,  megváltoztatva  vagy  megszüntetve »  s 
így  más  módon  azokat  módosítani  nem  lehet. 

Teljes  joggal  mondhatta  tehát  ki  az  1790-diki  törvény, 
hogy  nem  új,  hanem  « dicsőült  elődjétől  maradt  a  királyra* 
az  az  elv,  hogy  a  törvények  alkotásának,  « eltörlésének  és 
magyarázatának  hatalma')  a  királyt  és  a  rendeket  együtt 
illeti  meg. 

Mindezen  törvények  világos  szavai  kétségtelenné  teszik, 
hogy  a  Habsburgok  korában  a  rendeknek  azon  joga, 
a  melynél  fogva  a  törvényhozásban  részt  vesznek,  nem 
szűnt  meg,  s  hogy  a  Habsburgok  idejében  a  nemzet  ezt 
a  jogát  minden  elhomályosítás  nélkül  a  maga  egész  kiter- 
jedésében gyakorolta  és  hogy  ennélfogva  a  Habsburgok- 
nak jogukban  sem  lett  volna   egyoldalú   intézkedésekkel  a 

magyar  államakarat  szabadságát  más  állam  akaratának 
alárendelni. 

Ha  a  királynak  sikerült  is  saját  kormányzati  jogait  a 
rendek  befolyásától  függetlenné  tenni  és  az  Európában 
divatozó  fölfogást  a  királyi  hatalom  patrimoniális  jellegéről 
nálunk  is  néha  érvényre  juttatni,  a  törvényhozás  kérdé- 
sében a  hagyományos  fölfogás  érintetlen  maradt. 

S  a  törvényeknek  világos  szavaival  szemben  valóban 
semmit  sem  bizonyít  az,  a  mit  Tezner  a  király  törvény- 
hozói joga  mellett  mégis  föl  bír  hozni.  Mit  nyomhat  pél- 
dául a  latban  azon  okoskodás,  hogy  mivel  a  Gorpus 
Juris  aránylag  kevés  törvényt  foglal  magában,  kevesebbet, 
mint  a  mennyi  valószínűleg  keletkezett  és  mint  a  mennyit 
ugyanebben  az  időben  más  országokban  alkottak,  föl  kell 
tenni,  hogy  az  ismert  törvényekben  nem  szabályozott 
ügyeket  a  király  országgyűlésen  kívül  rendezte,  még  pe- 
dig egyoldalúan  kibocsátott  törvényekkel.  Mit  bizonyíthat 
ez  az  okoskodás,  a  mely  nem  is  érven  alapszik,  hanem 
két  olyan  föltevésen,  a  melyeknek  egyike  sem  helytálló? 
Először  is  valószínűtlen,  hogy  sok  ügyletet  országosan 
szabályoztak,  mert  Magyarország  ez  időben  mindinkább 
decentralizálódolt,  s  a  legtöbb  közügyet  a  törvényhatósá- 
gok intézték  el.  A  vármegyék  szabályozták  a  jobbágyok 
életviszonyait,  nevezetesen  költözködésük  ügyét,  a  melyet 
előbb  törvény  rendezett,  lassanként  azonbon  a  megye  vont 
magához.  A  vármegyék  alkottak  statútumokat  a  kártyázás, 
a  káromkodás,  az  istenkáromlás,  a  pálinkaivás  és  a  do- 
hányzás dolgában.  A  vadászati  ügyekben,  a  közutak  és  a 
hidak  kérdésében,  az  árak  megállapítása  tárgyában,  az 
öltözködés  dolgában  ők  határoztak.  Szóval  a  vármegye 
gondoskodott  a  mindennapi  élet  ezerféle  igényeiről,  a  vár- 
megye volt  a  rendőri  és  közigazgatási  hatóság,  valóságos 
kis  ország  volt  s  a  központi  hatóságok  hatáskörét  teljesen 

háttérbe  szorította,  úgy  hogy  sokkal  kevesebb  ügy  volt  az 
országos  szabályozás  tárgya,  mint  a  hogyan  Tezner,  kül- 
földi példák  után  Ítélve,  feltételezi. 

De  még  ha  több  ügy  lett  volna  is  országosan  ren- 
dezve, akkor  sem  bizonyítéka  ez  annak,  hogy  ez  törvények 
útján  történt.  Ellenkezőleg,  ez  csak  a  törvény  hatályának 
alávetett  és  a  törvényt  pótló  rendeletek  útján  történhetett 
meg.  Ki  hiheti,  hogy  a  magyar  társadalom  jogi  fölfogása 
mellett  és  a  törvények  világos  parancsai  ellenére  a  király- 
nak egyoldalú  törvényhozása  ellen  a  rendek  panaszt  sem 
emeltek  volna  és  hogy  erre  czélzás  egyetlen  országgyűlé- 
sen sem  történt  volna? 

Azzal  az  érvvel  is  találkozunk  Tezner  könyvében, 
hogy  Szent  István  törvénye  szerint  a  király  jogából  nem 
volt  szabad  semmit  sem  föladni,  minélfogva  az  első  kirá- 
lyoknak hatalmi  körét  szűkítő  ilyen  szokások  és  törvények 
érvénytelenek  voltak. 

Igaz,  hogy  Tezner,  ez  a  művelt  jogász,  ezt  az  érvet 
expressis  verbis  nem  teszi  és  nem  is  teheti  magáévá,  de 
nagy  csodálkozásomra  mégis  fölhozza,  mint  a  tőle  vita- 
tott fölfogás  helyességének  egyik  bizonyítékát,  a  nélkül, 
hogy  ellene  egyetlen  szóval  is  állást  foglalna.  Ezért  foglal- 
kozom vele  én  is. 

Örök  érvényű  törvény  nincs  és  Szent  Istvánnak  jo- 
gában sem  lett  volna  az  utókort  törvényhozói  szabad  jo- 
gától megfosztani.  S  miért  lett  volna  éppen  csak  Szent 
István  törvénye  örök  érvényű,  a  mikor  maga  nem  is  mondja 
azt  megváltozhatatlannak,  s  mikor  a  jogi  fölfogás,  helye- 
sen, még  azokat  a  törvényeket  is  megváltoztathatóknak  és 
eltörölhetőknek  tartja,  a  melyek  magukat  a  mulandóság- 
nak általános  érvényű  szabálya  alól  emanczipálni  akarták, 
mint  a  milyen  a  többek  között  az  Arany  Bulla,  a  melyet 
a  törvény  tényleg  megszüntetett. 

Különben  Szent  István  törvényét  nem  is  lehet  úgy 
értelmezni,  mintha  a  királyi  hatalomnak  törvény  útján  való 
korlátozását  is  ki  akarná  zárni.  (II.  decretum  3-dik  fejezet.) 

Midőn  a  szóban  levő  decretum  azt  mondja,  hogy  va- 
lamint megengedte  a  király,  hogy  kiki  vagyonával  szabadon 
rendelkezzék,  megállapítja  azt  is,  hogy  a  király  javai,  vité- 
zei, szolgái  és  "valamelyeka  királyi  méltósághoz  tartoznak  »>, 
épségben    maradjanak. 

Ez  a  szöveg  nem  tesz  különbséget  a  király  vitézei, 
szolgái  és  saját  méltóságai  között,  úgy  hogyha  azt  mon- 
dotta volna  valaki,  hogy  a  királyi  méltóság  törvény  útján 
sem  módosítható,  ezzel  azt  is  kimondotta  volna,  hogy  a 
király  vitézeinek  és  szolgáinak  jogai  sem  változtathatók 
meg.  De  hogy  ezt  az  absurdumot  Szent  István  nem  akarta 
kifejezni,  hanem  csak  arra  gondolt,  hogy  a  királyi  hatal- 
mat és  vitézeinek  jogait  senkise  bitorolhassa,  azt  világosan 
bizonyítja  a  föntebb  tett  kijelentése  után  következő  azon 
mondat,  hogy  « senki  valamit  azokból »,  a  király  javaiból, 
vitézeiből  és  szolgáiból  és  «a  királyi  méltósághoz  tarto- 
zókból el  ne  ragadjon  vagy  el  ne  sikkasszon,  sőt  valaki 
az  előbb  mondottakban  a  maga  számára  kedvezést  keresni 
ne  merészeljen)). 

Tezner  a  törvénynek  kötelező  ereje  ellen  fölhozza  azt 
is,  hogy  a  magyar  törvényekben  a  rendek  alázatos  kérés- 
sel fordulnak  a  királyhoz  s  hogy  a  szövegben  a  rendek 
akarata  nem  mutatkozik  a  király  akaratával  egyenrangú 
jogalkotó  hatályúnak.  De  ez  a  forma  mitsem  bizonyít, 
mert  csak  a  királyi  méltóság  iránt  tartozó  tiszteletből  ere- 
dett,  mert  nem  is  éltek  mindig  vele  és  mert  a  törvények 
gyakran  egyenesen  parancsoló  és  határozott  hangon  szó- 
lanak.  Ez  az  alázatos  forma  szokásban  volt  Angliában  is 
egészen  VI.  Henrikig,  a  mikor  pedig  kétségtelenül  köte- 
lező sok'  határozat  jött  létre. 

Nálunk  az  Arany  Bulla  annak  a  klasszikus  példája, 
hogy  az  alázatos  kérelem  formájába  öntött  törvény  köte- 
lező jogszabályt  alkothat.  Hisz  ez  a  törvény,  a  mely  azzal 
kezdődik,  hogy  a  király  a  nemesség  « sürgető  könyörgé- 
se'>-röl  beszél,  azzal  végződik,  hogy  a  törvényt  örök  érvé- 
nyűnek és  « szerződés »-nek  nevezi  és  a  törvény  kötelező 
voltának  biztosítása  végett  az  ellenállás  jogát  is  megadja. 

Mihelyt  a  király  a  rendek  alázatos  esedezéseit  jóvá- 
hagyta, ezek  reá  nézve  éppen  olyan  kötelező  erejűvé  vál- 
tak, mintha  a  rendek  a  maguk  akaratát  követelő  formában 
juttatták  volna  kifejezésre.  Hisz  a  király  az  ilyen  alakban 
létrejött  törvényt  is  megtartani  igéri.  Hisz  ilyen  törvényre 
is  reáillik  az  az  általános  eskü,  hogy  a  király  a  törvények 
értelme  szerint  fog  uralkodni.  A  világos  szavakkal  a  tör- 
vényben magában  hangsúlyozott  közös  megegyezés  a  tör- 
vény kritériuma,  akármilyen  is  annak  a  stylusa,  s  a 
rendi  akarat  alázatos  kifejezése  a  törvénynek  jogi  erejét 
nem  módosítja. 

A  föntebb  elősorolt  törvényekkel  szemben  azok  az 
érvek  sem  bizonyítanak  semmit  sem,  a  melyeket  Tezner 
abból  a  nagy  szerepből  következtet,  a  melyet  a  király  a 
törvényhozásnál  magának  néha  vindikált  és  néha  bizto- 
sított is. 

A  király  törvényhozói  jogának  bizonyítékát  véli  Tez- 
ner abban  találni,  hogy  a  fejedelem  nem  szorítkozik  min- 
dig a  rendektől  hozzá  föltei;] esztett  végzéseknek  egyszerű 
megerősítésére  vagy  egyszerű  meg  nem  erősítésére,  hanem 
azokat  néha  módosítva  iktatta  a  törvénykönyvbe  (1547: 
IX.,  1597.,  1598.,  1599:  XXXI.  és  XXXV.,  1603:  XIV., 
1604:  XXII.),  vagy  a  rendek  javaslataitól  eltérő  határoza- 
tait királyi  válaszképpen  a  decretumok  végéhez  csatolta 
(1543.,  1547.,  1548.,  1588.,  1597.)  s  ezzel  egyoldalú  akara- 
tát látszott  törvény  erejére  emelni. 

Már  az  első  tekintetre  is  szembeszökő,  hogy  a  sanctio 
megadása  alkalmával  gyakorolt  ezen  királyi  jogok  nem 
bizonyíthatják  azt,  hogy  a  király  a  rendeknek  minden 
közreműködésétől  függetlenül  saját  egyoldalú  rendelkezé- 
seivel és  intézkedéseivel  törvényerejű  és  a  törvényeket 
is  módosító  jogszabályokat  állapíthatott  meg,  mert  a  Tez- 
nertől  vitatott  jogot  a  király  a  rendek  által  hozzákül- 
dött  előterjesztések  táigyaira  nézve  is  csak  ezek  szentesí- 
tésekor gyakorolta  s  rendelkezései  törvényerőre  legfeljebb 
csak  azzal  emelkedtek,  hogy  az  országgyűlés  czikkelyei 
közé  lettek  iktatva,  s  mert,  ha  egyáltalában  a  gyakorlattól 
statuált  kivételt  a  törvények  szövegével  és  az  általánosan 
elismert  jogszabállyal  szemben  el  lehetne  fogadni,  ezt 
csak  szigorúan  és  szűk  értelmezés  mellett  lehetne  tenni. 
Ezt  a  kivételt  legfeljebb  csak  minden  tágító  magyarázat 
nélkül  és  a  gyakorlatnak  pontosan  megfelelő  esetekben 
lehetne  alkalmazni.  Ilyen  jog  alapján  tehát  a  fejedelem  a 
magyar  állam  souverainitását  valamely  idegen  állam  alá 
csak  úgy  helyezhette  volna,  ha  ezt  az  alárendelést  a  rendi 
propositiók  szentesítésekor  törvénybe  iktatta  volna.  Mivel 
azonban  a  magyar  állam  souverainitását  korlátozó  szabály 
a  törvénykönyvben  egyáltalában  semmiféle  alakban  elő 
nem  fordul,  sem  a  rendek  hozzájárulása  formájában,  sem 
a  nélkül,  a  király  az  ország  önállóságát  a  föntebb  vitatott 
joga  útján  föl  nem  adhatta. 

Különben  a  királynak  semmiféle  alakban  nem  volt' 
önálló  törvényhozói  joga.  A  király  a  rendek  nélkül  tör- 
vényt nem  alkothatott,  sem  a  rendek  végzéseinek  módosí- 
tása, sem  bővítésük  alapján,  sem  a  rendi  végzésekkel  kap- 
csolatosan, sem  tőlük  függetlenül.  A  Teznertől  emlegetett 
szokás  e  korszak  szokásainak  közjogi  pongyolaságából  a 
rendek  hibájánál  fogva  keletkezett  és  jogalkotó  hatással 
nem   lehetett.  Ez  az  egész  szokás  a  királyt   megillető  jog- 

nak  erőltetett  és  kifogásolható  alkalmazása  volt,  nem  pedig 
új  jog  eredete. 

Már  a  Jagellók  idejében  megtörtént,  hogy  a  rendek 
zöme  az  országgyűlési  tárgyalások  befejezése  előtt  szét- 
oszlott és  a  végzéseket  a  király  emberei  és  a  még  ott 
maradt  rendek,  a  kik  erre  az  országgyűléstől  néha  meg- 
bízást kaptak,  másszor  meg  ilyen  megbízás  nélkül  jártak 
el,  együtt  szövegezték,  s  megtörtént,  hogy  ilyenkor  a 
király  saját  akarata  szerint  alakította  át  az  országgyűlés 
határozatait.  Az  ott  maradt  egyes  egyének  könnyebben 
hajoltak  a  fejedelem  szavára,  mint  az  összes  országgyűlés. 
De  az  így  szövegezett  törvény  nem  akart  egyoldalú  királyi 
törvény  lenni  és  a  hátramaradt  egyének  belenyugvása  a 
rendek  hozzájárulásának  tekintetett. 

A  Habsburgok  korában  ehhez  a  helytelen  szokáshoz 
az  is  járult,  hogy  az  országgyűlési  tárgyalásokat  legtöbb- 
nyire  nem  a  király  maga,  hanem  egyik  főherczeg  vezette, 
úgy  hogy  az,  a  mit  a  királynak  ez  a  megbízottja  a  ren- 
dekkel végzett,  még  nem  volt  jogerős  határozat,  hanem 
rászorult  a  király  szentesítésére,  a  ki  ezt  az  alkalmat  arra 
használta  fel.  hogy  a  rendek  megállapodásait  utólag  mó- 
dosítsa. A  mit  rendesen  a  rendek  hátramaradt  tagjaival 
együtt  tettek  meg,  azt  most  néha  nélkülök  végezték  el. 

A  királynak  ilyen  tényeiből  azonban  olyan  gyakorlat, 
mely  neki  önálló  törvényhozói  jogot  adhatott  volna,  már 
annál  fogva  sem  keletkezhetett,  mert  a  törvényhozás  má- 
sik tényezője  —  az  országgyűlés  —  sohasem  nyugodott 
bele  abba,  hogy  hozzájárulása  nélkül  törvényeket  lehessen 
hozni.  A  rendek  mindig  tiltakoztak  ezen  szokás  ellen. 
Igaz,  hogy  néha  következetlenek  voltak  és  eljárásukkal 
nem  egyszer  könnyítettek  a  szokás  lábrakapásán  és  hogy 
e  szokás  nem  keletkezhetik,  ha  a  rendek  a  király  szente- 
sítéséig  együtt    maradnak.   Néha   az   is  megtörtént,   hogy 

bizonyos  ügy  végleges  eldöntését  a  rendek  maguk  bizták 
a  királyra.  így  történt,  hogy  egy  ízben,  a  mikor  a  két 
tábla  nem  bírt  egymással  megegyezni,  a  rendek  a  függő- 
ben maradt  kérdés  eldöntését  a  királyra  bízták.  így  tör- 
tént, hogy  a  midőn  a  föherczeggel  nem  bírtak  megegyezni, 
a  rendek  a  vitás  ügy  eldöntését  a  király  elé  terjesztették 
(1559.).  Az  is  megtörténik,  hogy  a  rendek  jelentéktelen 
ügyeket  érintő  királyi  határozatokba  belenyugosznak  és 
csak  a  tartalmuknál  fogva  súlyosabb  változtatások  ellen 
emelnek  elvi  kifogást,  a  mi  jogi  álláspontjukat  nagyon 
gyengíti.  így  1559-ben  a  rendeknek  az  országgyűlés  szín- 
helyén maradt  tagjai  eleinte  azt  a  túlzott  követelést  tá- 
masztják, hogy  a  király  a  rendek  szétosztása  előtt  felter- 
jesztett utolsó  felirat  minden  javaslatát  változatlanul  fo- 
gadja el,  mert  szerintük  az  összes  rendek  végzéseit  csak  az 
összes  rendek  módosíthatják.  S  a  mikor  a  rendek  azt  sem 
akarják  elismerni,  hogy  a  királynak  joga  van  a  föherczeg- 
től  el  sem  fogadott  javaslattól  beleegyezését  megtagadni, 
egyes  jelentéktelenebb  pontokban  a  király  módosításába 
maguk  is  belenyugosznak.  S  a  midőn  kisebb  fontosságú 
ügyekben  az  elvet  megsértik,  azon  határozatok  meg  nem 
erősítése  ellen,  a  melyek  fontosabb  ügyekre  vonatkoznak, 
elvi  alapon  tiltakoznak. 

De  a  rendek,  a  királyság  javára  szolgáló  ezen  túlzá- 
sok és  következetlenségek  ellenére,  a  királynak  a  törvények 
szentesítésekor  történt  változtatásait  legtöbbnyire  olyan 
határozottsággal  ellenezték,  hogy  az  ö  hozzájárulásukkal 
létrejött  jogszokásról  beszélni  nem  lehet. 

1559-ben,  a  mikor  a  király  a  rendeknek  most  emlí- 
tett eljárásából  arra  merít  bátorságot,  hogy  tiltakozásuk 
ellenére  a  tőlük  megállapított  szakaszokat  egyoldalú  nyi- 
latkozatával hatályuktól  megfosztja,  több  vármegye  az  azon 
évi  országgyűlés  összes  törvényeit  érvényteleneknek  nyilvá- 

nitja  és  nem  akarja  az  általa  megajánlott  adót  behajtani. 
A  magyar  királyi  tanács  pedig  azon  a  véleményen  van, 
hogy  a  király  hirdesse  ki,  hogy  a  rendek  javaslatait  nem 
változtatta  meg,  hanem  végrehajtásukat  halasztotta  el. 

A  XVI.  század  kilenczvenes  éveiben  különösen  gyak- 
ran tiltakoznak  a  rendek  a  királynak  többször  ismétlődő 
hasonló  beavatkozása  ellen.  így  1598-ban  az  országgyűlés 
elején  a  rendek  óvást  tesznek  az  ellen,  hogy  az  azelőtt 
való  országgyűlésnek  a  föhorczegtöl  is  elfogadott  egyik  ha- 
tározatát a  király  utólag  módosította.  Szerintök  ez  ellen- 
kezik a  törvénynyel  és  ha  ilyen  megtörténhetik,  akkor 
minden  törvény  hozatala  csak  játék  és  szemfényvesztés, 
így  1599-ben  a  rendek  a  király  toldásának  törlését  és  a 
királytól  utólog  módosított  szakasznak  a  törvénykönyvbe 
való  változatlan  fölvételét  követelik.  így  1600-ban  az 
1599-ben  véghezvitt  utólagos  változás  miatt  nagy  a  fel- 
háborodás és  a  rendek  arra  hivatkoznak,  hogy  a  szóban 
levő  határozatra  nézve  a  teljhatalmú  főherczeggel  meg- 
állapodás jött  létre,  A  király  magyar  tanácsa  engedékeny- 
séget ajánl  a  fejedelemnek  és  a  mikor  a  rendek  oppor- 
tunizmusánál fogva  a  vihar  végül  mégis  elül,  a  föherczeg 
azt  jelenti  a  királynak,  hogy  a  rendek  küzdelmeinek  ko- 
ráatsincs  vége.  Jóslata  beváhk,  a  harcz  nemsokára 
megújul. 

1603-ban  Rudolf  újra  módosítja  az  országgyűlési  meg- 
állapodást és  1604-ben  a  vallásra  vonatkozólag  egészen 
új  czikket  iktat  a  törvénybe,  a  mi  a  Bocskai-féle  szabad- 
ságharcz  egyik  okává  válik.  Ezen  harcz  elején  a  gálszécsi 
részleges  gyűlés  kimondja,  hogy  a  királytól  a  törvény- 
könyvbe utólag  beszúrt  czikk  nem  létezik,  semmis,  nem 
kötelező  és  Bocskai  országgyűlésének  meghívója  arról  be- 
szél, hogy  «a  római  császár  országunk  törvényei  ellen, 
csak  proprio  motu,  elviselhetetlen  iszonyú  artikulust»)  ho- 

zott.  És  Bocskai  győzelemre  juttatja  ezt  az  álláspontot. 
A  bécsi  béke  a  királyi  czikket  eltörli. 

Az  1618.  évi  XXVIII.  törvény  minden  ilynemű  vissza- 
élésnek egyszersmindenkorra  véget  vet,  midőn  kimondja, 
hogy  «a  Karok  és  Rendek  végzéseihez,  a  melyeket  ő  Fel- 
sége elé  megerősítés  végett  terjesztettek  vagy  ezután  ter- 
jesztenek, semmit  hozzá  ne  adjanak,  sem  pedig  belőlük 
semmit   el  ne  vegyenek ». 

Azóta  nem  is  fordult  többé  elő  hasonló  eset,  ámbár 
ezentúl  is  sok  viszásságot  okozott  az,  hogy  legtöbbnyire 
nem  eleve  elkészített  törvényjavaslatok  fölött  határozott  az 
országgyűlés,  hanem  a  föliratokban  és  leiratokban  létrejött 
elvi  megegyezést  utólag  a  kanczellária  és  az  országgyűlés 
megbízottai  szövegezték.  Még  a  napóleoni  korszak  egyik 
országgyűlésén  is  érzik  azt  a  fonákságot,  hogy  a  szövege- 
zést egyesekre  bízzák,  a  mikor  a  király lyal  való  elvi  meg- 
egyezés még  létre  sem  jött.  Az  országgyűlés  ekkor  ki  is 
akarta  mondani,  hogy  ez  az  eljárás  ezentúl  ne  legyen  meg- 
engedve. S  még  Metternich  berezeg  birodalmi  kanczellár 
is  reámutatott  arra,  hogy  a  magyar  országgyűlésnek  egyik 
főbaja  az,  hogy  a  kormány  nem  terjeszt  eléje  kész  törvény- 
javaslatokat, a  mi  azonban  csak  1848  óta  vált  gyakorlattá. 

De  ezen  tökéletlenségeken  alapuló  szokás  annál  ke- 
vésbbé  vezethetett  a  király  önálló  törvényhozói  jogához, 
mert  a  rendeknek  azon  meggyőződésével,  hogy  a  királynak 
nincs  ilyen  joga,  nem  is  áll  szemben  a  királynak  azon 
állandó  elvi  meggyőződése,  hogy  önálló  törvényhozói  joga 
van.  Ezt  látszik  legalább  az  bizonyítani,  a  mit  e  tárgyban  a 
király  álláspontja  védelmére  mondanak.  1559-ben,  a  mikor  a 
király  a  rendek  javaslatait  módosítja,  ennek  okául  azt  hozza 
fel,  hogy  az  idegenekre  vonatkozó  határozatokat  változatla- 
nul azért  nem  hagyhatja  jóvá,  mivel  Szent  István  törvénye 
szerint  az  idegeneknek  kedvezni   kell.   a   király    pedig   ezt 

a  törvényt  meg  nem  változtathatja,  mert  esküt  tett  reá, 
a  mivel  nem  tulajdonít  magának  önálló  törvényhozói  jo- 
got, hanem  ellenkezőleg,  még  a  rendekkel  együtt  való  tör- 
vényhozói jogát  is  korlátoltnak  tartja. 

1599-ben  az  országgyűlést  vezető  Mátyás  főherczeg 
ugyan  azt  mondja,  hogy  a  királynak  jogában  van  a  hozzá 
fölterj  esz  tett  czikkeket  megváltoztatni,  vagy  a  törvény- 
könyvbe bele  nem  foglalni,  de  állítása  támogatására 
semminemű  érvet  sem  hoz  fel.  1600-ban  a  király  törvény- 
hozói jogának  hivatalos  védelme  az,  hogy  a  király  a  rendi 
végzéseket  nem  változtatta  meg,  hanem  csak  ((mérsékelte* 
és  « korlátozta*.  Ehhez  pedig  joga  volt,  mert  evvel  a  jog- 
gal élt  I.  Lajos  1355-ben  és  I.  Ferdinánd  1543-ban,  1545- 
ben  és  1547-ben.  És  azt  is  felhozza,  hogy  a  vita  tárg>'át 
tevő  javaslat  nem  is  érint  közjogot,  hanem  inkább  magán- 
érdekűnek tekinthető  és  ezért  nem  is  helyes  róla  törvényt 
alkotni. 

II.  Rudolf  is  a  vallás  ügyére  vonatkozó  beszúrását 
avval  védi,  hogy  a  vallás  ügye  magánsérelem  és  az  e 
tárgyra  vonatkozó  panasz  inkább  a  király  ítélőszéke  elé 
tartozik,  mint  a  törvényhozás  elé. 

Midőn  végül  Bocskaival  megindulnak  a  béketárgyalá- 
sok és  az  udvar  látja,  hogy  a  királytól  a  törvénykönyvbe 
szúrt  1604.  évi  XXII.  t.-czikket  nem  lehet  föntartani, 
maga  Khlesl  bíboros.  Mátyás  főherczeg  főtanácsadója,  áll 
elő  azzal  az  indítványnyal,  hogy  világosan  mondják  meg 
az  új  törvény  törlésének  igazi  okát  és  javasolja  annak 
kijelentését,  hogy  ama  czikk  azért  töröltetett,  mert  «az 
országgyűlésen  kívül  és  a  rendek  beleegyezése  nélkül  tol- 
dották be».  Khlesl  ezt  azért  teszi,  mert  azt  hiszi,  hogy  az 
így  megindokolt  törlés  kevésbbé  védi  meg  a  vallás  sza- 
badságát, mintha  ezen  alkotmányjogi  okot  nem  említenék 
és  a  törlést  a  törvénynek  a  vallás  szabadságát   sértő   tar- 

talma  okolná  meg.  De  ezzel  mindenesetre  bizonyítja  azt, 
hogy  az  udvari  körök  is  törvénytelennek  tartották  az 
eddigi  gyakorlatot  és  hogy  inkább  állottak  reá  arra,  hogy 
ezt  a  törvény  világosan  kifejezze,  mint  hogy  a  vallás  sza- 
badságát védő  intézkedés  benne  maradjon. 

Úgy  tetszik,  hogy  II.  Pvudolf  uralkodása  idejében 
főleg  egy  ember  próbált  a  király  számára  a  régi  praecze- 
densekből  jogot  konstruálni  és  ez  Himmelreich  kanczel- 
lári  titkár  volt,  a  ki  többször  kifejti  azon  véleményét, 
hogy  mivel  előbb  néha  előfordult  hasonló  eset,  azért  a 
királynak  joga  van  a  hozzá  szentesítés  végett  fölterjesztett 
végzéseket  módosítani,  egyes  részeket  belőlük  kihagyni 
vagy  bizonyos  föltételek  mellett  megtoldásokkal  azokat  ha- 
tálytalanokká tenni.  így  1599-ben  azt  a  véleményét  nyilvá- 
nítja, hogy  a  rendeknek  dolga  a  czikkeket  « megszerkesz- 
teni és  engedelmesen  Jienyujtani,  ő  felségének  mint  királynak 
pedig  joga  a  benyújtottakat  javítani,  változtatni  és  kedve 
szerint  konfirmálni,  a  mint  ez  mindig  szokásban  is  volt». 

De  hogy  ezen  álláspont  alig  lehetett  őszinte  jogi  meg- 
győződés kifejezése  még  Himmelreichnál  sem,  hanem  a 
király  hatalma  terjedésének  érdekében  levő  ügyeskedés, 
ezt  az  is  valószínűvé  teszi,  hogy  ámbár  Himmelreich  azt 
a  tételt  állítja  fel,  hogy  a  királynak  olyant  nem  szabad  a 
rendek  végzései  közé  iktatni,  a  miről  ők  határozatot  nem 
hoztak,  1604-ben  mégis  ő  szövegezte  azt  az  ominózus 
czikket,  a  mely  a  királyhoz  felterjesztett  rendi  végzéseket 
a  vallás  ügyére  vonatkozó  határozattal  toldotta  meg,  noha 
a  vallás  ügyét  illetőleg  a  rendek  semmiféle  határozatot 
nem  hoztak. 

Azon  törvények  tartalma,  a  melyekben  a  király  ön- 
álló akarata  látszik  kifejezésre  jutni,  máskülönben  sem 
bizonyíthatja  azt,  hogy  a  királyok  önálló  törvényhozói 
joggal  véltek  bírni. 

Az  esetek  egyik  csoportja  tulajdonképpen  semmi  rend- 
ellenességet nem  matat  föl.  Ezek  azok  az  esetek,  a  me- 
lyeknél az  országgyűlés  tanácskozásai  folyamában  a  király 
és  a  rendek  között  compromisszum  jön  létre  és  e  compro- 
missum  eredményeit  maguk  a  rendek  iktatták  törvénybe. 
Ilyen  az  1569 :  XXXVIII.  t.-cz.,  a  melyben  a  rendek  a 
nemzet  függetlenségének  teljes  helyreállítását  kérik,  végül 
azonban  a  királynak  korlátozó  válaszát  tudomásul  veszik 
és  ezt  a  választ  saját  kérésükkel  együtt  törvénybe  iktatják. 
Ilyen  az  1558:  VI.  t.-cz.,  az  1552:111.  és  XXXI.  t.-cz,,  az 
1563:  XXXIV.  t.-cz.,  az  1599:XLIII.  t.-cz.,  a  melyek  mind 
a  törvényhozás  összes  tényezőinek  megegyező  akarata 
alapján  jöttek  létre  és  szabályszerűen  keletkezett  tör- 
vények. 

Törvényeinknek  azon  másik  csoportja  pedig,  a  melyek 
szövegében  önálló  királyi  akarat  jut  kifejezésre,  a  királyt 
valóban  megillető  jog  gyakorlásából  eredt,  nem  pedig  a 
királynak  önálló  törvényhozói  jogából. 

Ilyenek  azok  a  királyi  válaszok,  a  melyek  megokolt 
hozzájárulásából,  illetőleg  megokolt  hozzá  nem  j árulásából 
vagy  pedig  a  végső  döntés  elhalasztásából  állottak. 

Hozzájárulás  volt  az  1543-ban  adott  királyi  válasz, 
az  1545.  és  1547.  évi  decretumhoz  csatolt  királyi  válasz, 
valamint  az  1559- diki  « megerősítés  és  befejezés »>.  Megin- 
dokolt vetőt  foglalt  magában  az  1545.  és  1585-diki  decre- 
tumokhoz  csatolt  királyi  válasz.  A  királyi  döntés  későbbre 
való  halasztása  volt  az  1543.  és  1545-diki  királyi  válasz, 
az  1566.  XXVIII-.  törvényczikk,  az  1597-diki  befejezés,  az 
1599.  XXXI.  és  XXXVI.  valamint  az    1603.   XIV.  t.-czikk. 

Ezeknél  az  eseteknél  joggal  kifogásolhatták  a  rendek 
azt,  hogy  a  király  a  jóhiszeműség  szabálya  ellen  cseleke- 
dett, a  midőn  a  tőle  teljhatalommal  fölruházott  főherczeg- 
gel  létrejött  megállapodásokat  utólag  semmibe  sem  vette,  s 

vetó  jogával  csak  akkor  élt,  a  mikor  a  rendek  már  nem 
voltak  azon  helyzetben,  hogy  a  maguk  ajánlásait  módo- 
sítsák, kétségtelen  azonban,  hogy  a  meg  nem  erősítés  és 
a  döntésnek  kitolása  nem  ment  túl  azon  a  hatáskörön, 
a  melyet  a  kor  fölfogása  szerint  a  királyok  maguk  szá- 
mára igénybe  véltek  vehetni,  s  hogy  ennél  fogva  ezen 
esetek  előfordulta  nem  bizonyítja,  hogy  a  királyoknak  meg- 
volt a  megerősítésnél  tovább  terjedő  egyoldalúan  törvényt 
alkotó  joga. 

S  az  akkori  kor  közjogának  szempontjából  még  azok 
a  királyi  válaszok  sem  föltétlenül  eiitélendők,  a  melyekben 
a  király,  a  sanctio  jogánál  messzebb  menve,  szabad  el- 
határozását és  intézkedő  jogát  magának  tartja  fönn,  s  azok 
sem  bizonyítják,  hogy  a  király  önálló  törvényhozó  jogot 
vélt  gyakorolhatni.  Ezek  ugyanis  tudtommal  mind  a  ren- 
deknek olyan  javaslataira  vonatkoznak,  a  melyek  a  király 
jogkörét  érintik  és  olyan  ügyeket  akarnak  szabályozni,  a 
melyekben  hite  szerint  a  király  országgyűlésen  kívül  is 
intézkedhetett.  Ilyen  volt  például  az,  midőn  1545-ben  az 
L.  czikkely  a  nyers  ezüst  árát  akarja  emelni  és  a  király, 
visszautasítva  minden  érdemleges  választ,  föntartja  magá- 
nak elhatározó  szabadságát,  mondván,  hogy  «ez  az  ö.  nem 
pedig  másnak  tisztéhez  tartozik ».  Ilyen  volt  például  az, 
midőn  ugyanezen  évben  az  LIII.  czikkely  arra  kérte  a 
királyt,  adjon  kegyelmet  Perényi  Péternek  és  ő  felsége  erre 
azt  válaszolja,  hogyha  majd  Egervára,  a  melyet  Perényi 
jogtalanul  bír,  tőle  visszakerül,  akkor  a  rendek  kérését 
« méltó   és   igazságos   tekintetbe  fogja  venni. » 

Hasonló  kitérő  választ  ad,  a  mikor  a  rendek  az  LVI. 
czikkben  arra  kérik,  hogy  Lika  várát  Pekrynek  adja  vissza. 
S  midőn  a  rendek  az  1547.  XI.  t.-czikkben  a  királyt  arra 
kérik,  hogy  az  országnak  pénzével  tartott  katonákat  a  vá- 
lasztott kincstárnok  fizesse,  a  király  azéit  érzi    magát  föl- 

jogosítottnak  ezt  csak  azzal  a  hozzátétellel  elfogadni,  hogy 
a  választott  kincstárnokot  tetszése  szerint  elbocsáthassa  és 
hogy  melléje  maga  is  megbízottakat  küldhessen,  mert  föl- 
fogása szerint  ezen  ügyekben  a  rendek  hozzájárulása  nél- 
kül is  intézkedhetett. 

Mindezen  esetekben  a  felségjognak  miként  való  gya- 
korlásáról volt  szó,  a  melyekre  vonatkozólag  nem  is  any- 
nyira  új  törvények  alkotására  volt  szükség,  mint  inkább 
an-a,  hogy  a  rendek  a  királytól  új  Ígéretet  szerezzenek 
maguknak. 

Ha  a  király  ezen  esetekben  a  rendek  kérésétől  eltérő 
módon  intézkedik,  ez  nem  bizonyítja  törvényhozói  jogát,  ha- 
nem azon  kormányzati  jogait,  a  melyektől  nem  engedi  magát 
az  által  megfosztani,  hogy  a  rendek  hozzá  kéréssel  fordulnak. 

Egészen  II.  Rudolf  vallásügyi  czikkelyéig  tudtommal 
egyszer  sem  történt  meg,  hogy  a  király  olyan  általános 
jogszabályt  kívánt  utólag  és  egyoldalú  törvénybe  iktatás 
útján  érvényre  emelni,  a  mely  a  törvényhozás  körébe  tar- 
tozó kérdést  rendezett.  Midőn  ezt  1604-ben  tette,  preece- 
dens  nélkül  járt  el  és  az  előző  esetek  félremagyarázása 
mellett  teljesen  jogtalan  térre  lépett. 

A  királynak  törvényhozói  joga  mellett  Tezner  azon 
körülményből  is  érvet  kovácsol,  hogyha  a  király  valamely 
törvényt  végre  nem  hajtott,  a  mi  pedig  gyakran  tőrtént 
meg,  a  rendek  sokszor  ugyanazokban  a  tárgyakban  új  tör- 
vény alkotását  kérték  és  ezzel  maguk  is  elismerték,  hogy 
a  király  ténye  a  törvényt  hatályon  kívül  helyezi  és  hogy 
a  király  cselekedete  által  hatályától  megfosztott  jogszabály- 
nak érvényt  csak  új  tőrvény  adhat.  A  Corpus  lurisnak  azon 
jellemvonásában,  hogy  ugyanazt  a  jogelvet  számtalanszor 
ismétli,  a  királynak  törvényt  bontó  jogára  véltek  ismer- 
hetni. S  mivel  a  király  a  tőle  megsértett  törvényt  néha 
nem    akarta    megújítani,    vagy   újra   való   beczikkelyezését 

csak  módosított  formájában  fogadta  el,  a  rendek  meg  a 
kívánt  módosításhoz  hozzájárultak,  ebből  azt  következtet- 
ték, hogy  a  király  a  törvény  végre  nem  hajtása  útján  azt 
hatályon  kívül  helyezhette  és  meg  is  változtathatta. 

De  ez  csak  látszat.  A  törvényeket  a  király  hajtja 
végre.  A  rendeknek  nincs  módjukban  a  királyt  másképpen, 
mint  fegyveres  erővel  a  törvények  megtartására  kénysze- 
ríteni. A  rendkívüli  hadiadó  megtagadása  kétélű  fegyver- 
mert az  adókra  legtöbbnyire  a  nemzetnek  van  szüksége  és 
a  király  nem  is  belőlük  él,  hanem  külföldi  és  azon  jöve- 
delmeiből, a  melyeket  Magyarországból  időről-időre  való 
megszavazás  nélkül  állandóan  kapott. 

A  király  nemcsak  Magyarország  ura,  hanem  sok  más 
országé  is,  a  világnak  egyik  leghatalmasabb  fejedelme,  úgy 
hogy  katonailag  és  anyagilag  túlsúlyban  van.  A  törvény- 
tisztelet minimális  és  a  király  semmiféle  skrupulust  nem 
csinál  magának  abból,  hogy  a  törvényt  megszegje. 

Ezen  helyzettel  szemben  a  rendek  a  megsértett  tör- 
vények végrehajtását  legtöbbnyire  csak  úgy  hiszik  bizto- 
síthatni, hogy  erre  nézve  maguknak  a  királytól  ünnepélyes 
új  Ígéretet  adatnak.  Ilyen  újabb  Ígéretek  sürgetése  végett 
országgyűlési  végzéseket  alkotnak,  a  melyek  a  királyhoz 
intézett  fölirásokba  belefoglaltatnak  és  azután  a  király 
Ígéreteivel  kiegészítve  más  panaszok  és  sérelmek  elintézé- 
sével együtt  a  törvénykönyvbe  kerülnek,  de  nem  azért, 
mert  e  tárgyakban  törvény  alkotására  szükség  van,  hanem 
csak  azért,  mert  az  országgyűléstől  hozott  és  a  királytól 
elfogadott  végzés  a  legünnepélyesebb  ígéret  és  az  ilyen 
végzés  megtartása  inkább  valószínű,  mint  a  törvények  közé 
nem  iktatott  más  királyi  nyilatkozaté. 

Igaz,  hogy  némely  ilyen  törvény  szövegéből  nem  tet- 
szik ki,  hogy  az  érvényben  lévő  és  a  királyt  is  kötelező 
törvénynek  a  végrehajtását  szorgalmazza,  hanem  úgy  hang- 

zik,  mintha  új  jogszabály  alkotásáról  volna  szó.  De  ezt 
€sak  a  kor  jogi  műveletlensége  és  a  szövegezésnek  meg- 
szokott pongyolasága  okozta. 

S  hogy  ugyanazon  törvénynek  gyakori  ismétlése  nem 
azt  jelenti,  hogy  a  korábbi  törvényt  ennek  meg  nem  tar- 
tása hatályától  megfosztotta,  ezt  az  is  bizonyítja,  hogy  az 
ilyen  ismétlés  nem  csak  a  királlyal  szemben  vált  szüksé- 
gessé, hanem  előfordul  olyan  tényezőkkel  szemben  is,  a 
melyekről  nevetséges  volna  föltenni,  hogy  a  törvény  iránt 
való  engedetlenségük  a  törvény  hatályát  gyöngíthetné.  így 
1486-tól  1555-ig  huszonegy  törvény  mondja  ki  azt,  hogy 
a  főispán  esküt  tartozik  tenni,  pedig  egészen  bizonyos, 
hogy  a  főispánok  vonakodása  a  megszabott  eskü  letételétől 
annak  törvényes  voltát  a  legkevésbbé  sem  tehette  kétsé- 
gessé. 

Különben  nem  egy  positiv  bizonyítékunk  is  van  arra 
nézve,  hogy  senki  sem  hitte,  hogy  a  király  a  törvényt 
ennek  meg  nem  tartása  által  megszűntethette. 

Ezen  elvet  a  királyok  sem  vallották.  Nincs  nyoma 
annak,  hogy  ők  maguk  azt  állították,  hogy  a  törvényeket 
ezek  megsértése  és  esküjök  megszegése  áhal  jogérvénnyel 
hatályon  kívül  helyezhették. 

A  magyar  hagyományos  fölfogást  pedig  e  részben  Vay 
Ádám,  Rákóczi  kanczellárja,  hűn  fejezi  ki,  a  midőn  a  ku- 
ruczok  nevében,  a  császárnak  békeajánlataira  válaszolva 
(1706),  a  császári  biztosok  azon  megjegyzésére,  hogy  bizo- 
nyos törvényeket  súlyos  tekintetek  miatt  kellett  megsérteni, 
gúnyosan  kérdi,  hogy  milyen  tekintetek  lehetnek  súlyosab- 
bak a  király  esküjénél,  s  világosan  megmondja  azt  az 
igazságot,  hogy  a  ((törvényt  éppen  olyan  kevéssé  lehet  ki- 
rályi jóváhagyás  nélkül  meghozni,  mint  a  király  egyoldalú 
akaratával  hatályon  kívül  helyezni*. 

A  rendek  ezt  a  fölfogásukat  nem  egyszer  nyíltan  han- 

25* 

goztatiák.  így  az  1563-diki  fölirat  a  király  esküjét  említi, 
a  mellyel  eljárása  össze  nem  egyeztethető.  I.  Ferdinánd 
király  fölháborodással  utasítja  vissza  ezt  a  vádat,  de  nem 
azzal  az  érveléssel,  hogy  öt  a  törvényekre  tett  eskü  nem 
kötelezi,  hanem  azzal,  hogy  sohasem  feledkezett  meg  a 
harmincz  év  előtt  letett  esküjéről. 

A  rendek  álláspontja  a  királytól  szentesített  törvény- 
ben magában  is  kifejezésre  jut.  így  az  1582-diki  törvény- 
ben a  rendek  nem  azt  kérik  a  királytól,  hogy  új  törvények 
alkotásával  emelje  érvényre  a  tőle  hatályon  kívül  helye- 
zett előbbeni  jogállapotot,  hanem  "hazaszeretettől  és  ő  fel- 
sége iránt  való  tisztelettől  indíttatva »  azt  kérik  tőle.  «hogy 
az  ország  közszabadságának  ellenére  már  régóta  elhara- 
pódzott visszaéléseket  és  sérelmeket  kegyelmesen  megszün- 
tesse" és  hogy  állítsa  vissza  az  országnak  «a  káros  vissza- 
élésekkel meggyalázott  szabadságait,  a  melyekkel  ö  felsége 
java  és  magas  állása  mindenkor  egybe  volt  forrva».  S  a 
rendek  az  adót  abban  csak  azért  adják  meg,  mert  ő  fel- 
sége őket  úgy  írásban,  mint  szóval  megnyugtatta  az  iránt^ 
hogy  sérelmeiket  meg  fogja  szűntetni. 

így  az  1583-diki  törvény,  a  mely  azt  mondja,  hogy 
a  rendek  «azon  föltétel  mellett »  adnak  segélyt,  hogy  a  ki- 
rály azt,  a  mit  a  törvények  elöirnak  és  a  mire  «ö  császári 
fölségét  ünnepélyes  esküje  alatt  kötelezik^^  « valósággal  és 
tettleg))  teljesíteni  fogja.  így  az  1635-diki  törvény,  a  mely 
az  1630-diki  törvény  megtartását  rendeli  el. 

A  törvények  gyakori  ismétlésének  szüksége  valóban 
nem  volt  a  király  törvényt  változtató  jogának  következ- 
ménye, hanem  tisztán  csak  annak  a  bizonysága,  hogy  az 
erő  hatalmasabb  volt  a  jognál  és  hogy  a  királyok  a  tör- 
vényeket folyton  megsértették. 

Tezner  győzelmesen  mutat  ugyan  reá  a  királynak  a 
törvény  ezen  szakaszában   is  megnyilatkozó   tulhatalmára, 


MAGYARORSZÁG  JOGI  ÖNÁLLÓSÁGA  1 526  —  17 15-lG.  389 

mint  thesisének  egyik  bizonyságára,  de  tévesen,  mert  a 
hatalom  jogtalansága  nem  alapít  Jogot,  s  a  kérdés  közöt- 
tünk nem  az,  hogy  volt-e  a  királynak  hatalma  a  magyar 
állam  önállóságának  mellőzésére,  hanem  az,  volt-e  hozzá 
joga  is. 

S  ha  a  rendek,  a  királyra  hallgatva,  a  régi  törvényt 
változtatott  alakban  újítják  meg,  ezzel  nem  a  királynak 
önálló  törvényhozói  jogát  ismerik  el,  hanem  megint  csak 
politikai  nagy  hatalmát,  a  melynél  fogva  a  rendek  szüksé- 
gesnek vagy  legalább  okosnak  tartották,  hogy  a  törvénynek 
azon  módosítását  elfogadják,  a  mely  a  királyt  kielégíti  és 
ennélfogva  valószínűvé  teszi,  hogy  a  király  a  módosított 
törvényt  végre  fogja  hajtani.  Az  így  keletkezett  új  törvény 
nem  a  király  egyoldalú,  hanem  a  király  és  a  rendek  egyező 
akaratának  jogi  következménye,  a  melyet  a  király  poli- 
tikai hatalma  létesített  ugyan,  a  mely  azonban  jogérvényét 
csakis  a  király  és  az  országgyűlés  együttes  akaratának  kö- 
szönheti. 

Abból  is  érvet  kovácsol  Tezner  a  királynak  törvény- 
hozói joga  mellett,  hogy  a  fejedelem  megkoronázása  alkal- 
mával bizonyos  törvényeket  néha  meg  nem  erősített, 
illetőleg  fölavató  hitlevelében  bizonyos  törvényeknek  expres- 
sis  verbis  való  kiemelését  megtagadta,  a  mivel  Tezner  föl- 
fogása szerint  ezeket  törvény erejöktől  megfosztotta. 

Igaz,  hogy  1687-ben  Leopold  nem  akarja  fia  nevében 
azt  a  hitlevelet  kibocsátani,  a  melyet  maga  1659-ben  tör- 
vénybe iktatott,  s  keresztül  is  viszi,  hogy  az  új  hitlevél 
csak  pár  pontból  álljon  és  ne  sorolja  elő  mindazokat  a 
törvényeket,  a  melyeket  az  eddigi  hitlevelek  megemlítettek. 

De  az  elő  nem  sorolt  törvényes  szabályok  ezzel  nem 
fosztatnak  meg  joghatályuktól.  Az  a  körülmény,  hogy  vala- 
mely törvény  nem  szerepel  azok  közt,  a  melyeket  megko- 
ronázásakor a  király  külön  igért  megtartani,  semmiképp  sem 

szüntette  meg  annak  az  érvényét.  Hisz  a  király  a  hitlevél- 
ben és  az  esküben  az  összes  törvények  megtartását  meg- 
ígérte, s  nem  csak  azokét,  a  melyekről  külön  megemlé- 
kezett. 

Minden  esküben  megtalálni  azt  a  tételt,  hogy  a  király 
«az  ország  szabadságait,  mentességeit,  kiváltságait,  statú- 
tumait, jogait  és  szokásait  összesen  és  egyenkint»  meg 
fogja  tartani. 

S  midőn  1687  ben  a  király  a  fiának  szóló  hitlevélből 
kihagyja  az  1659-diki  hitlevél  legtöbb  pontját,  az  esküben 
mégis  megmarad  az  az  Ígéret,  hogy  « minden  országlakost 
mentességeiben,  szabadságaiban,  jogaiban,  kiváltságaiban, 
régi  jó  és  helybenhagyott  szokásaiban »  megerősít,  a  mi 
azokra  a  jogokra  is  kiterjed,  a  melyeknek  külön  megemlí- 
tését a  király  visszautasította. 

A  királyok  ezt  nem  is  vonták  kétségbe.  Midőn  1741-ben 
a  rendek  részletező  új  hitlevelet  kivannak,  Mária  Terézia 
arra  utal,  hogy  ez  fölösleges,  mert  úgyis  megígéri  az  ösz- 
szes  törvények  megtartását. 

Ha  a  királyi  hitlevél  kibocsátása  alkalmával  fönnálló 
törvényeket  akartak  megváltoztatni,  ez  nem  akképpen  tör- 
tént, hogy  az  illető  törvényt  a  koronázási  hitlevél  külön  nem 
említi  meg,  mert  ez  nem  érintette  a  szentesített  törvény 
hatályát,  hanem  akként  történt  meg,  hogy  a  királyi  eskü 
hatása  alól  az  eltörlendő  törvényt  kifejezetten  kivették.  így 
történt  ez  1687-ben  az  aranybulla  ellentállási  záradékára 
nézve,  a  mikor  az  esküben  és  a  hitlevélben  világosan  ki- 
fejezték azt,  hogy  hatályuk  alól  az  ellenállás  joga  ki  van 
zárva,  s  ezenkívül  még  külön  t.-czikkben  mondották  ki, 
hogy  az  ellenállásra  vonatkozó  jogszabály  érvényét  veszíti. 

Különben  a  törvénynek  a  királyt  is  kötelező  volta  nem 
is  származik  a  király  esküjétől  és  hitlevelétől.  Ös  időktől 
fogva  ez  az  alkotmány  alapelve  volt  és  a  meg   nem  koro- 

názott,  tehát  esküt  nem  tett  királynak  éppen  úgy  szólott, 
mint  annak,  a  ki  esküt  tett. 

De  ha  ez  így  van,  az  a  kérdés  vetődik  föl :  mire  való 
volt  az,  hogy  az  esküben  és  hitlevélben  bizonyos  törvé- 
nyeket mégis  elősoroltak'? 

A  modern  jogász  ezt  talán  nem  érti  meg.  A  ki  azon- 
ban a  történelemben  járatos,  könnyen  reátalál  ennek  a  ma- 
gyarázatára. 

A  törvényt  nem  tisztelték,  maguk  az  országgyűlési 
végzések  sincsenek  hivatalosan  összegyűjtve,  az  egyes  vég- 
zések jogi  természetéhez  és  kötelező  voltához  gyakran  ké- 
tely fér.  Sok  az  ellentétes  tartalmú  törvény.  A  szokásjog 
egyes  törvényeket  hatályonkívül  helyezett.  E  zavaros  álla- 
pot miatt  a  rendek  a  jogbiztosság  fokozása  szempontjából 
nagy  súlyt  veinek  arra,  hogy  a  legfontosabb  jogszabályo- 
kat, azokat,  a  melyek  a  nemzet  önállóságát  és  a  nemesség 
kiváltságait  védik,  necsak  a  jog  kötelező  erejének  védő- 
pajzsa fedezze,  hanem  az  új  királynak  egyéni  Ígérete  és 
becsülete  is  biztosítsa.  Igaz,  hogy  néha  ez  a  védelem  sem 
volt  elégséges,  de  mindenképpen  érthető,  hogy  a  rendek 
jelentőséget   tulajdonítottak   ezen  garantiának. 

Tezner  azzal  is  törekszik  a  maga  tételét  igazolni,  hogy 
szükség  esetében  a  királynak  joga  volt  a  törvényeket  meg 
nem  tartani. 

Állítása  bizonyításául  több  példát  hoz  föl,  de  néze- 
tem szerint  sikertelenül. 

Az  1536:XLIII.  törvényczikk  látszik  még  leginkább 
mellette  szólani,  de  ez  a  példa  sem  ad  neki  igazat. 

Mivel  ebben  a  törvényczikkben  a  király  egyik  törvé- 
nyes kötelessége  elmulasztásának  igazolása  végett  kényszer- 
helyzetére hivatkozik  és  a  rendek  ezt  a  hivatkozását  tudo- 
másul vették,  Tezner  ebben  annak  az  elismerését  látja,  hogy 
a  királynak  joga  volt  reá,  hogy  szükség  esetében  a  törvénye- 

ket  megszegje,  a  mi  pedig  az  imént  említett  tényből  épen 
nem  következik. 

A  rendek  ez  alkalommal  (1536:XLII.)  nem  azt  kér- 
ték, hogy  a  király  érvényt  szerezzen  a  törvényben  meg- 
állapított szabálynak,  hanem  csak  azt,  hogy  a  várak  tisztjei- 
nek kinevezésénél  <« tartsa  magát  a  királyi  felség  Magyar- 
ország királyaihoz,  a  kik  öt  megelőzték",  s  a  király  erre 
a  kérésre  nem  azt  válaszolja,  hogy  neki  joga  van  a  tör- 
vényeket meg  nem  tartani,  hanem  azt,  hogy  "a  kényszerű- 
ségnél fogva >)   "kimentheti  magát ». 

Azt  mondja,  hogy  nem  is  tehetett  másképen,  mint  a 
hogyan  tett  és  megígéri,  hogy  a  mint  a  kényszerhelyzet 
megszűnik,  a  mint  az  ország  állapota  békésebb  lesz,  a 
rendeknek  nem  lesz  többé  okuk  e  tekintetben  sem  panaszra, 
a  mi,  reményli,   «rövid  idő  múlva  meg  fog  történni ». 

Jogról  tehát  nem  is  beszél,  hanem  csak  az  elkerül- 
hetetlen kényszerűséggel  törekszik  magát  menteni  és  ezért 
a  rendek  ez  okfejtés  elfogadásával  semminemű  felségjogot 
sem  ismernek  el,  hanem  csak  a  király  mentségében  nyu- 
gosznak  meg. 

Az  1536:XLIII.  törvényczikkben  nem  az  az  elvi  meg- 
győződés nyilatkozik  meg,  hogy  a  királynak  alkotmányos 
joga  van  a  törvények  meg  nem  tartására,  hanem  ez  a  tör- 
vény abból  a  fölfogásból  ered,  a  mely  az  1545 :  L.  törvény- 
czikkben jutott  kifejezésre,  a  mely  azt  mondja,  hogy  ('lehe- 
tetlen dolgokra  senkit  sem  lehet  kényszeríteni".  Ez  a  föl- 
fogás senkinek  sem  akar  positiv  jogot  adni  arra.  hogy  a 
törvényektől  eltérjen,  hanem  csak  azt  mondja,  hogy  tör- 
vénytelen cselekedete  számára  bárki  is  mentséget  találhat, 
a  mely  fölfogás  egyaránt  alkalmazható  a  királyra  és  másokra, 
s  a  mely  megfelel  a  kor  szokásának,  csekély  törvénytiszte- 
letének, s  ürügyet  és  védelmet  keres  a  gyakori  törvénytelen 
cselekedetek  számára. 

S  különben  az  a  felségjog,  a  melyet  a  legjobb  eset- 
ben is  a  törvényből  ki  lehetne  olvasni,  olyan  csekély  tar- 
talmú és  olyan  korlátolt  volna,  hogy  belőle  semmiképen 
sem  következnék  az  a  jogkör,  a  melyet  Tezner  a  király- 
nak tulajdonít,  semmiképen  sem  következnék  belőle  az, 
hogy  a  király  az  országgyűlés  hozzájárulása  nélkül  az  or- 
szág önállóságát  csorbíthatja. 

Ez  a  törvény  legfeljebb  arra  adhatna  jogot,  hogy 
kényszerűség  esetében  a  király,  ha  mást  nem  tehet,  ideig- 
lenesen eltérjen  a  törvény  parancsától,  de  semmiesetre 
sem  arra.  hogy  ilyen  kényszerűség  nélkül  intézményileg 
és  állandóan  megszüntesse  a  magyar  állam  sokszázados 
önállóságát. 

Teznernek  többi  példája  még  kevesebbet  bizonyít  a 
király  jus  eminense  mellett,  mint  az  1536-diki  törvény. 

Fölhozza,  hogy  több  törvény  (1608: XXII.,  1715:  GIV., 
1790:  XII.  és  XX.  1807:  VI.)  a  királynak  megadja  azt  a 
jogot,  hogy  szükség  esetében  a  törvényben  megállapított 
szabálytól  eltérjen,  s  nem  veszi  észre,  hogy  ezzel  maga 
ellen  érvel,  mert  ha  létezett  volna  olyan  általános  jogtétel, 
a  mely  a  királynak  megadja  a  jogot,  hogy  szükség  eseté- 
ban  a  törvényektől  eltérjen,  akkor  nem  kellett  volna  e  jogot 
minden  egyes  törvényben  esetről-esetre  megadni. 

Azért  adott  a  törvény  a  királynak  jogot,  hogy  paran- 
csaitól eltérjen,  valahányszor  előre  lehetett  látni,  hogy  ez 
esetleg  szükséges  lesz.  mert  olyan  alkotmányos  elv  nem 
létezett,  a  mely  speciális  meghatalmazás  nélkül  a  király- 
nak jogott  adott  szükség  esetében  a  törvény  parancsától 
való  eltérésre.  A  magyar  alkotmány  tehát  nem  ismeri, 
mint  magát  Tezner  kifejezi,  « alaki  és  tartalmi  korlátrendeleti 
szükségjogot))  és  a  király  a  törvénytől  jogosan  csak  vagy  a 
rendek  utólagos,  vagy  pedig  előleges  hozzájárulása  eseté- 
ben, azaz  fölmentő,   vagy   följogosító   törvény  alapján  tér- 

hetett  el,  egészen  úgy,  a  mint  ez  a  mai  jogfölfogás  szerint 
történik. 

Különben  1807-ben  a  Karok  és  Rendek  házában  azt 
a  meghatalmazást,  hogy  a  király  szükség  esetében  a  só 
árát  az  országgyűlés  nélkül  is  meghatározhatja,  úgy  akar- 
ták értelmezni,  hogy  ez  a  szükség  csak  akkor  áll  elő,  ha 
országgyűlést  nem  lehet  tartani. 

A  rendek  a  szükség  jogára  vonatkozó  fölfogásukat 
1811-ben  világosan  kifejezték.  Midőn  a  királya  pénzügyek 
terén  tett  intézkedéseit  azzal  indokolta,  hogy  azokat  a  szük- 
ség « kierőszakolta)),  az  országgyűlés  ez  ellen  fölir  és  azt 
mondja,  hogy  az  ilyen  eljárást  «<sem  az  állam  czéljaival, 
sem  sarkalatos  törvényeinkkel  összeegyeztetni"  nem  tudják. 
«A  törvények,  a  melyek  a  segélynyújtásra  és  az  adózásra 
vonatkozólag  országgyülésileg  hozzattak,  érvénytelekké  vol- 
nának».  A  rendek  « erősen  hiszik*,  hogy  a  király  nem  akarja 
jogait  « kiterjeszteni",  a  minek  tekintenék,  ha  a  király  a  tör- 
vényektől szükség  esetében  mindig  szabadon  eltérhetne, 
de  azért  mégis  óvást  emelnek  eljárása  ellen,  nehogy  belőle 
később  káros  következményeket  vonjanak  le. 

Mielőtt  az  eddigieket  összefoglalnám  és  tovább  men- 
nék, szükségesnek  tartom  megvizsgálni  Turbának  a  jelen 
munka  írása  közben  közzétett  közjogi  elméletét."*' 

Túrba  ugyanis  történelmi  szempontból  valóban  érde- 
kes művében  azt  állítja,  hogy  az  az  eskü,  a  melyet  a  ki- 
rályok 1687  óta  tesznek,  s  az  a  hitlevél,  a  melyet  koro- 
názáskor adnak,  őket  a  törvények  megtartásának  köte- 
lessége alól  felmentette  és  jogot  adott  nekik  arra,  hogy  a 
szentesített  törvényeket  ne  hajtsák  végre,  a  mi,  ha  igaz 
volna,  munkámban  levont  következtetéseimet  tetemesen 
gyengítené. 

*   «Die  Giundlage  der  Pragmatischen  Sanction.» 

Túrba  ezt  az  elméletet  azzal  igazolja,  hogy  a  királyi 
esküben,  a  melyet  I.  József  és  utána  valamennyi  meg- 
koronázott király  letett,  valamint  azon  hitlevélben,  a  me- 
lyet koronázása  alkalmával  adott,  olyan  föltétlen  Ígéret 
nincs,  mint  a  milyen  a  korábbi  eskükben  és  hitlevelekben 
volt,  mert  azt  a  záradékot  foglalja  magában,  hogy  a  király 
a  törvényt  úgy  fogja  tiszteletben  tartani,  mint  a  hogyan 
« értelmezése  és  használata  felett))  az  országgyűléssel  meg 
fog  egyezni  s  hogy  ennélfogva  addig,  míg  ez  meg  nem 
történt,  a  király  a   törvény   megtartására   nincs    kötelezve. 

De  ez  az  okoskodás  meg  nem  állhat.  A  király  köteles- 
sége a  törvény  végrehajtására  éppen  olyan  föltétlen  ma, 
mint  a  milyen  volt  a  régibb  időkben  és  raita  az  eskü  for- 
mája semmit  sem  változtatott. 

Nagyfontosságú,  mondhatnám  forradalmi  jelentőségű 
lett  volna  az  eskü  és  a  hitlevél  új  szövege,  ha  Turbának 
igaza  volna.  Míg  eddig  a  törvény  a  királyt  mindaddig 
föltétlenül  kötelezte,  a  míg  a  rendek  a  törvény  megvál- 
toztatásához hozzá  nem  járultak,  addig  Túrba  szerint  a 
királynak  módjában  van  a  szentesített  törvény  érvényét 
a  rendek  hozzájárulása  nélkül  magára  nézve  legalább  fel- 
függeszteni. 

Szerinte  ugyanis  a  király  azzal,  hogy  oly  magyarázatot 
ad  valamely  törvénynek,  a  melyet  a  rendek  nem  fogadnak 
el,  vagy  azzal,  hogy  a  törvényt  nem  hajtja  végre  és  így 
ez  nincs  használatban,  azt  a  kötelességét  megszűntethette, 
hogy  a  törvényt  alkalmazza  és  így  a  rendek  hozzájárulása 
nélkül  is  szabadulhatott  a  neki  kellemetlen  törvényektől. 
Minthogy  pedig  másokkal  szemben  az  uj  eskü  a  törvényt 
érvényétől  nem  fosztotta  meg,  a  király  az  országot  továbbá 
is  kötelező  szabály  alól  magát  fölmenthette. 

Valóban  páratlan  és  csodálatos  jogszabály  volna  ez, 
olyan  páratlan  és  csodálatos,  hogy  csaK:  az  esetben  ismer- 

hetnök  el  létét,  ha  kétségbevonhatatlanul  be  volna  bizo- 
nyítva. 

De  a  bizonyítás  Turbának  nem  sikerült. 

Az  eskü  és  a  hitlevél  szó  szerint  való  szövege  nem 
azt  jelenti,  a  mit  Túrba  belőle  kiolvas,  mert  egyetlen  szóval 
sem  mondja,  hogy  a  királynak  bármikor  és  bármilyen  kö- 
rülmények között  joga  van  a  törvényt  meg  nem  tartani; 
ellenkezőleg,  azt  mondja,  hogy  a  király  a  törvényeket  meg- 
fogja tartani  és  meg  fogja  tartatni,  s  csak  azt  teszi  hozzá, 
hogy  ezt  úgy  fogja  megtenni,  a  mint  azok  « értelme  és 
használata  fölött»  a  rendekkel  meg  fog  egyezni. 

És  nézetem  szerint  indirect  utón  sem  sikerült  Turbá- 
nak tételét  igazolnia. 

Nem  tudta  azt  bebizonyítani,  hogy  az  egész  törvény- 
hozás egybehangzó  intencziója  az  ilyen  jogszabály  felállí- 
tása lett  volna,  sőt  Túrba  még  semmiféle  olyan  tényt 
sem  említ  meg,  a  mely  azt  bizonyítaná,  hogy  legalább  a 
császár  tanácsosai  az  esküt  és  a  hitlevelet  úgy  magyaráz- 
ták, mint  ahogyan  ma  Túrba  teszi.  Egyetlen  olyan  nyilat- 
kozatra sem  hivatkozik,  a  melyet  csak  így  lehetne  meg- 
érteni. S  föl  sem  lehet  tenni,  hogy  az  esetben,  ha  vala- 
melyik illetékes  tényező  az  új  eskü  jelentőségét  akként 
értelmezte  volna,  mint  ahogyan  Túrba  teszi,  a  magyar 
rendek  ahhoz  az  uj  szöveghez  hozzájárultak  volna,  a  mely 
a  magyar  alkotmányt  aláássa. 

Az  udvari  körök  sem  hitték,  hogy  az  eskü  által  a 
király  a  rendektől  is  elfogadott  jogot  nyert  arra,  hogy  a 
törvényeket  bármikor  felfüggesszék  és  végre  ne  haitsák.  Ezt 
bizonyítja  az  a  memorandum,  a  melyet  néhány  évvel  az 
új  eskü  letétele  után  az  egyik  tanácsos,  Fralre  Angelo 
Gábriellé,  a  császár  számára  írt.  a  melyben  messzemenő 
reformtervek  kifejtése  után  azt  mondja,  hogy  azokat  csak 
a  törvények   megváltoztatásával   lehet   megvalósítani,   nem 


MAGYARORSZÁG  JOGI  ÖNÁLLÓSÁGA  1526  -1715-IG.  397 

pedig  az  esküben  foglalt  jogosítvánnyal.  S  a  nehézségek 
eloszlatására  —  folytatta  —  csak  három  módot  ismer: 
apostoli  feloldást  a  király  esküje  alól,  maguknak  a  ren- 
deknek hozzájárulását,  vagy  pedig  olyan  egyházi  és  világi 
végzést,  a  mely  az  egész  nemzetet  fölségárulásban  marasz- 
talja el.  Pedig  ezen  módok  egyikéhez  sem  kellett  volna 
nyúlni,  ha  maga  az  eskü  gondoskodott  volna  arról,  hogy 
megtartása  ne  váljék  szükségessé. 

Túrba  magyar  részről  eredő  két  nyilatkozatból  akarja 
azt  bebizonyítani,  hogy  az  esküt  nálunk  is  úgy  értelmez- 
ték, mint  a  hogyan  ő  teszi. 

Egyik  bizonyítéka  az,  hogy  1688-ban  az  országgyűlés 
keservesen  panaszkodott  az  új  eskü  miatt  és  azt  mon- 
dotta, hogy  az  az  alkotmánynak  részleges  vagy  teljes  el- 
törlését czélozza. 

A  másik  II.  Rákóczi  Ferencz  nyilatkozata. 

De  az  országgyűlés  följajdulásának  Turbától  közölt 
szövege  semmit  sem  bizonyít,  mert  ezen  töredékes  szöveg 
szerint  a  rendek  panasza  nem  az  volt,  hogy  az  új  esküvel 
a  király  jogot  nyert  arra,  hogy  a  törvényeket  meg  ne 
tartsa,  hanem  az,  hogy  az  a  jog,  a  mely  «annyi  száza- 
dok alatt  soha  kétségbe  nem  vonatott,  az  új  országgyűlés 
által  el  volna  törölhető. 

Rákóczi  az  új  esküformát  valóban  úgy  magyarázta, 
mint  Túrba,  de  tanúságtétele  nem  döntő. 

Rákóczi  nem  szerepelt  azok  között,  a  kik  az  1687-diki 
törvényeket  megalkották,  az  ő  véleményének  tehát  e  tör- 
vények interpretácziójánál  döntő  súlya  nincs.  A  törvényes 
alkotások  igazi  intencziójának  és  értelmének  megítélésénél 
azok  nyilatkozatának  van  a  legkisebb  bizonyító  ereje,  a  kik 
azokat  az  alkotásokat  ellenezték  és  ellenük  harczot  folytattak. 

Különösen  csekély  azon  nyilatkozatoknak  bizonyító 
ereje,  a  melyek  a  harcz  tüzében  keletkeznek,  azzal  a  nyíl- 


398  XI.  FEJEZET. 

vános  czélzattal,  hogy  a  támadás  erejét  fokozzák.  így  nem 
egyszer  akarták  Kossuth  Lajosnak  az  1867-diki  törv^ények 
ellen  intézett  azon  vádját,  hogy  állami  létünket  föladták, 
a  magyar  souverainitás  ellen  harczba  vinni. 

De  ez  hiábavaló  törekvés. 

Kossuth  Lajos  nyilatkozatai  nagyjelentöségúek  a  negy- 
vennyolczadiki  törvények  magyarázatára  nézve,  mert  azok- 
nak ő  volt  egyik  legbefolyásosabb  szerzője  s  az  ö  inten- 
eziója  ama  törvények  intencziójává  is  vált.  De  nem  lehet 
az  1867-diki  törvények  magyarázatára  nézve  ugyanilyen 
súlyt  adni  nyilatkozatának,  mert  ezek  a  törvények  nem 
az  ő  intenczióját  testesítették  meg  és  mert  nyilatkozatai 
harczi  nyilatkozatok  voltak,  talán  azzal  a  politikai  czél- 
zattal, hogy  e  törvények  ellen  izgassanak,  nem  pedig  a 
törvény  értelmének  objektív  magyarázatául  szolgáljanak. 
Talán  a  hazafiúi  keserűség  és  kétségbeesés  kifakadásai 
azok,  de  semmiesetre  sem  a  hidegen  mérlegelő  jogász  tár- 
gyilagos véleménye. 

Ugyanez  áll  Rákóczira  nézve.  Ö  harczra  szólítja  föl 
a  nemzetet  és  ezért  feketén  fest  és  túloz.  Harczi  riadója 
nem  tarthat  arra  számof,  hogy  a  törvénymagyarázat  tá- 
masztékául szolgáljon. 

S  annál  kevésbbé  fogadhatni  el  Rákóczi  felfogását, 
mert  a  labancz  királyi  tanácsosok,  nagyrészt  azok.  a  kik 
az  1687-diki  esküt  törvénybe  iktatták,  tehát  intenczióját 
jobban  ismerték,  mint  Rákóczi,  más  véleményt  fejeztek 
ki.  Ezek  az  urak  ugyanis  1708-ban  az  országgyűlés  össz- 
ehívását éppen  azért  kívánják,  mert  azon  hit  terjedése  elé 
akarnak  gátat  emelni,  hogy  a  király  azért  nem  tartja  meg 
az  esküjét,  mert  ez  az  esküje  feltételes,  «a  mit  nyilvánosan  és 
szerteszéjjel  hirdettek  (Rákócziék)  és  terjesztettek »>,  s  hogy 
az  eskü  következtében  föltételes  a  királyi  méltóság  is. 

S  míg  Turbának  egyetlen  bizonyítéka  sincs  azon  jog- 

szabály  léte  mellett,  a  melyet  az  esküben  fölfedezni  vélt, 
addig  több  tény  egyenesen  arra  mutat,  hogy  a  királynak 
sohasem  volt  joga  a  törvényeket  meg  nem  tartani. 

Ilyen  az,  hogy  ámbár  többször  lett  volna  reá  alkalom 
és  ámbár  a  törvényeket  I.  József  óta  valamennyi  király 
nem  egyszer  megszegte,  tudtommal  legalább  egyik  sem 
védte  magát  azzal  az  érvvel,  hogy  az  eskü  felhatalmazza 
a   törvény   meg   nem   tartására. 

Ha  Turbának  igaza  volna,  a  koronázó  eskü  nem  volna 
többé  alkotmányos  jogaink  biztosítéka,  nem  korlátozná 
többé  a  király  akaratszabadságát,  söt  az  eskü  a  király 
hatalmát  fokozná.  Hisz  kétségtelen,  hogy  ezen  eskü  nél- 
kül a  király  köteles  volna  a  törvényeket  megtartani  és 
hogy  csak  az  eskü  adna  a  királynak  arra  jogot,  hogy  ezen 
kötelessége  alól  magát  kivonja. 

Hogyan  történhetett  mégis,  hogy  ezek  ellenére  az  a 
király,  a  ki  a  törvények  ellen  akart  uralkodni,  a  koroná- 
zási eskütől  mindig  félt.  Ha  igaza  volna  Turbának,  nem 
lehetne  megérteni,  hogy  H.  József  és  hogy  jelenlegi  kirá- 
lyunk miért  vonakodtak  olyan  sokáig  attól,  hogy  az  alkot- 
mányban megszabott  esküt  letegyék,  holott  ez  eskü  jogossá 
tehette  volna  azon  kormányzási  rendszert,  mely  nélküle 
jogtalan  volt? 

Ha  a  koronázási  eskünek  az  az  értelme  volna,  a  me- 
lyet neki  Túrba  tulajdonít,  az  elmúlt  századnak  hatvanas 
éveiben  a  király  érdeke  ez  eskü  letételét  egyenesen  meg- 
követelte volna.  A  negyvennyolczadiki  alkotmány  nem  volt 
használatban  és  annak  a  mi  felfogásunktól  eltérő  magya- 
rázata volt  a  véres  polgárháború  egyik  oka,  úgy  hogy  ha 
valaha  szabad  lett  volna  az  1867-iki  eskünek  záradékát 
alkalmazni,  ezt  az  akkori  helyzetben  lehetett  volna  meg- 
tenni. 

Túrba   elmélete   szerint    a    király    az   alkotmány  leg- 

lényegesebb  részeinek  végrehajtását  teljes  joggal  felfüg- 
gesztve tarthatta  volna  mindaddig,  a  míg  annak  értelme- 
zése és  használata  iránt  az  országgyűléssel  meg  nem 
egyezett. 

Deák  Ferencz  az  absolntismus  idejében  az  1860-diki 
októberi  diploma  és  az  1861-diki  februári  pátens  ellen  a 
törvény  erejéből  és  a  jogfolytonosság  elvéből  hatalmas 
fegyvert  kovácsolt,  a  mely  ellen  óriási  kárára  az  akkori 
kormány  sehogy  sem  tudott  védekezni.  Deák  Ferencz- 
nek  ezen  hatalmas  fegyvere  pedig  egész  erejét  elveszti, 
ha  Turbának  igaza  van.  Ha  az  eskünél  fogva  nem  áll 
Deák  Ferencznek  az  a  fő  tétele,  hogy  a  törvényt  addig, 
míg  a  törvényhozás  meg  nem  változtatta,  föltétlenül  végre 
kell  hajtani,  hogyan  történhetett  meg,  hogy  ez  esküformára 
senkisem  hivatkozott?  Ha  az  eskü  jogot  adott  volna  a 
királynak  arra,  hogy  a  törvényeket  végre  ne  hajtsa,  hogyan 
magyarázható  meg,  hogy  Deák  Ferencz  argumentatióját 
az  egyetlen  helytálló  érvvel  meg  nem  támadták?  Ellehet-e 
fogadni  azt  a  föltevést,  hogy  a  király  jogát  senki  sem  is- 
merte, a  mikor  pedig  annyi  embertől  követelte  érdeke  és 
kötelessége,  hogy  az  uralkodót  szolgálja  1  Megtörténhetett, 
hogy  Lengyelország  árnyékkirályának  jogait  a  feledés  ho- 
málya borította  és  megérthetni  azt  is.  hogy  a  királyi  ha- 
talom győzelme  perczében  a  nemzet  jogaira  senki  sem 
gondol;  de  a  lélektan  törvényeibe  ütközik  az  a  föltevés, 
hogy  a  győzelmes  egyeduralom  jogait  senki  se  vegye  észre. 
A  király  országgyűlési  leiratokban,  Lustkandlék  a  tudo- 
mány fegyvereivel  kutatják  az  uralkodó  jogait,  el  lehet-e 
tehát  képzelni,  hogy  a  sok  őszinte  és  fizetett  ügyvéd  ne 
talált  volna  reá  az  esküben  rejlő  fegyverre  ? 

Mondhatni  ugyan,  hogy  ez  az  eset  legfeljebb  azt  bi- 
zonyítja, hogy  a  XIX.  században  nem  adták  az  eskünek 
azt  a  magyarázatot,  a  melyet  Tnrba  neki    ad.    nem    pedig 

azt,  hogy  a  XVII.  és  XVIII.  századokban  is  így  tettek. 
A  lefolyt  két  század  alatt  az  eskü  eredeti  értelme  lassan- 
ként kiesett  az  emberek  emlékezetéből.  Mivel  nem  éltek  a 
belőle  következő  joggal,  a  királyok  annak  a  tudatát  is 
elveszítették,  hogy  az  mit  jelent. 

De  nagyon  valószínűtlenné  teszi  ezt  a  föltevést  az, 
hogy  1687  óta  az  eskü  által  megszerzett  jogot  annyiszor 
lehetett,  sőt  kellett  volna  alkalmazni,  hogy  az  nem  mehetett 
volna  ki  a  szokásból  és  nem  merülhetett  volna  feledékeny- 
ségbe. Hisz  1687-től  1867-ig  a  törvénytelen  kormányzati 
cselekedetek  tradicziója  szakadatlan  egymásutánban  állott 
fönn  ? 

Hisz  már  Rákóczi  idejében  is  szükség  lett  volna  az 
új  eskü  alkalmazására,  a  mikor  pedig  még  friss  emlékben 
lehetett  annak  értelme.  Hogyan  történhetett  meg,  hogy 
mégsem  hivatkoztak  reá  és  annyira  elfelejtették,  hogy 
Turbának  kellett  azt  fölfedeznie  olyan  időben,  a  mikor 
semmiféle  gyakorlati  szükség  nem  vetette  föl  az  eskü  értel- 
mezésének kérdését"? 

És  míg  ezen  egész  idő  alatt  egyetlen  olyan  esetet  nem 
jegyzett  föl  a  történelem,  hogy  a  király  törvénybe  ütköző 
eljárását  esküjének  tartalmával  igazolta,  a  rendek  nem 
egyszer  hivatkoztak  a  királyi  esküre,  mint  az  alkotmány 
védelmére.  így,  hogy  egy  példát  hozzak  föl,  1825-ben  Bars- 
megye  írja  a  királynak:  azt,  hogy  ő  (a  király),  «a  kit 
Európa  hitetartónak  s  a  legvallásosabbnak  tisztel,  esküvel 
pecsételt  koronázási  hitlevelét  sértse  meg,  látjuk  ugyan 
csodálkozunk  fölötte,  de  még  sem  hihetjük  el.D  Beszélhet-e 
így  vármegye,  ha  a  hitlevél  a  törvények  meg  nem  tartását 
teszi  lehetővé? 

Különben  az  1715  :III.  t.-cz.  kétségbevonhatatlanul  bi- 
zonyítja, hogy  az,  a  mit  a  föntebb  előadott  történelmi 
tények  úgyis   valószínűvé   tesznek,   meg  is   felel   az   igaz- 

Ságnak,  s  hogy  a  József  óta  a  mai  napig  letett  koronázási 
eskü  a  királynak  nem  adott  jogot  arra,  hogy  a  törvények 
megtartásának  kötelessége  alól  magát  kivonja,  vagy  legalább 
semmiesetre  sem  adott  ilyen  jogot  1715  óta  Az  idézett 
törvény  ugyanis  azt  mondja,  hogy  ö  felsége  «nera  akarja 
a  Karokat  és  Rendeket  másképp  kormányoztatni  és  felettük 
uralkodni,  mint  magának  Magyarországnak  eddig  alkotott 
vagy  jövőre  országgyülésileg  megállapítandó  saját  törvé- 
nyei szerint*)  és  minden  félreértés  elkerülése  végett  ezt  az 
általános  tételt  az  eskü  záradékára  maga  alkalmazza,  midőn 
azt  mondja,  hogy  a  rendek  ezek  alapján  megnyugodhat- 
nak, hogy  a  király  ezt  a  záradékot  nem  fogja  sem  az  ország 
integritásának  kárára  használni,  sem  pedig  arra,  hogy  az 
országot  más  tartományainak  példája  szerint  kormányozza. 

Túrba  ezt  a  törvényt  úgy  magyarázza,  hogy  ez  az 
esküzáradékot  korlátozza  és  a  törvénytől  való  eltérés  jogát 
csak  a  benne  említett  két  esetre  nézve  zárja  ki. 

De  ez  nem  helyes  magyarázat.  A  király  a  törvénybe 
iktatott  Ígérete  által  nemcsak  a  benne  expressis  verbis  elő- 
sorolt két  esetre  nézve  vállalja  el  a  törvényes  kormányzás 
kötelességét,  hanem  általában  minden  esetre  nézve,  és 
nemcsak  erre  a  két  esetre  nézve  zárja  ki  a  törvénytől  való 
eltérés  lehetőségét,  hanem  minden  más  esetre  nézve. 
A  két  esetet  csak  példaképpen  említi  meg  és  rájuk  alkal- 
mazza azt  az  általános  szabályt,  hogy  a  király  a  törvé- 
nyek szerint  fog  Magyarországon  uralkodni.  A  két  esetet 
azért  említi  meg  külön,  mert  a  rendek  főleg  tőlük  féltek. 

A  törvény  nem  akart  valamely  általános  szabályt  korlá- 
tozni, a  mint  ezt  Túrba  magyarázza,  hanem  az  általános 
szabályt  ezen  két  esetre  mint  a  két  legfontosabbra  még 
külön  is  alkalmazza. 

A  törvény  nem  azt  jelenti,  hogy  a  törvényektől  való 
eltérésnek  általános  jogát    az    elősorolt   két   esetben    nem 

fogja  gyakorolni,  hanem  kétségtelenül  ennek  éppen  az 
ellenkezőjét,  azt  ugyanis,  hogy  a  király  azért  nem  fogja 
az  ország  integritását  megsérteni  és  azért  nem  fogja  az 
országot  idegen  minta  szerint  kormányoztatni,  mert  a  tör- 
vényeket megtartja. 

Az  elősorolt  két  veszély  ellen  az  1715-cliki  törvény 
nem  azzal  védi  meg  a  rendeket,  hogy  reájuk  nézve  meg- 
szünteti a  királynak  az  új  esküben  fentartott  jogát,  hanem 
annak  a  kimondásával,  hogy  mivel  a  király  a  törvényeket 
megtartja  és  mivel  ezen  az  eskü  záradéka  semmit  sem 
sem  változtat,  ezért  ne  tartsanak  a  rendek  attól,  hogy  a 
király  általában  a  törvények  ellenére  cselekedjék  és  külö- 
nösen a  törvények  ellenére  az  ország  területe  épségét  meg- 
sértse,  vagy  osztrák    minta    szerint   kormányozzon. 

Az  1715:111.  t.-cz.  tehát  a  Turba-féle  magyarázat  ellen 
bizonyít  és  minden  valószínűség  szerint  egyenesen  azért 
alkották,  mert  Rákóczi  elmélete  nyugtalanította  a  közvéle- 
ményt. Véget  akartak  vele  vetni  az  ilyen  magyarázat  le- 
hetőségének, a  mely  a  királyi  pártnak  ártott,  mert  nem 
képzelhetni  el,  hogy  találkozott  volna  olyan  magyar,  még 
ha  labancz  is  volt,  a  ki  az  eskünek  Rákóczitól  adott  ér- 
telmezését hajlandó  lett  volna  elfogadni. 

S  ez  az  új  törvény  annál  állandóbb  hatású  lett,  mert 
azt  a  pragmatika  sanctiónak  nevezett  1723:111.  t.-cz.  is- 
métli, ezt  a  törvényszakaszt  pedig  az  1867  :  XII.  t.-cz. 
expressis  verbis  újra  megerősíti,  úgy  hogy  az  1715:111.  t.-cz. 
más  törvények  által  meg  nem  változtatott  részében  ma  is 
érvényben  van. 

Ezek  után  még  csak  az  a  kérdés,  hogy  mi  volt  az 
esküforma  új  megállapításának  intencziója  és  mi  a  tény- 
leges értelme? 

Intencziójára  következtetést  lehet  vonni  azokból  az 
adatokból,   a   melyeket  Tuba    értékes    történelmi  kutatásai 

közben  összegyűjtött.  Elismerésre  méltó  érdeme,  hogy  mint 
igazán  lelkiismeretes  történetiró  minden  adatot  közöl,  ám- 
bár azok  saját  thezise  ellen  is  szólanak. 

Az  eskü  és  a  hitlevél  megváltoztatásának  czélja  az 
alkotmány  revíziójának  előkészítése  volt.  A  király  érezte 
katonai  nagy  erejét,  hisz  győzelmes  seregei  az  egész  or- 
szágban uralkodtak  és  ezt  az  erőt  az  alkotmány  átalakítá- 
sára akarja  használni.  Reformterveinek  két  pontja  érvé- 
nyesül is.  Az  1687-diki  törvény  a  magyar  alkotmányból  a 
királyválasztást  és  az  ellenállás  jogát  teljesen  kiküszöbölte. 
Csakhogy  a  bécsi  udvarnak  még  messzebbmenő  tervei  is 
voltak.  Ezeket  a  további  reformterveket  az  új  király  eskü- 
tétele előtt  szerette  volna  keresztülvinni,  nehogy  ő  esküt 
tegyen  arra,  a  mit  nem  akar  megtartani,  hanem  meg  akar 
szüntetni.  Minthogy  azonban  az  akkori  országgyűlésen  a 
háború  miatt  az  alkotmány  reformját  befejezni  nem  lehe- 
tett, s  mert,  a  mint  e  rendek  később  (1712)  magyarázták, 
József,  a  kinek  az  esküt  le  kellett  tennie.  « gyenge  és  gyer- 
meki idejében  volt»,  az  udvar  olyan  eskűíbrmát  kivánt 
megállapítani,  a  mely  a  revisiót  nem  nehezíti  meg  és 
Józsefnek  nagykorúsága  idejére  biztosítja  a  jogot  a  káros- 
nak tartott  törvények  módosításának  követelésére.  Leopold 
és  kormánya  attól  tartottak,  hogy  a  létező  jog  föntartására 
letett  eskü  a  további  reformoknak   útját  állhatja. 

Egyízben  maga  az  udvar  is  úgy  értelmezte  a  koroná- 
zási esküt,  hogy   miatta  a  létező  jogot  nem  módosíthatja. 

Midőn  ugyanis  a  rendek  tőle  az  idegeneknek  Magyar- 
országból kivonását  kérték,  a  király  azt  válaszolta,  hogy 
ezt  nem  teheti  meg,  mert  ezzel  Szent  István  decretumát 
semmisítené  meg,  ennek  megtartására  pedig  esküt  tett. 
Olyan  esküre  volt  tehát  szükség,  a  mely  az  új  király 
lelkiismeretét  a  legkevésbbé  sem  köti  meg  és  teljesen  szabad 
kezet   ad  neki  a  törvény   megváltoztatásának  követelésére. 

a  minek  a  legközelebbi  országgyűlések  egyikén  kellett  volna 
történnie.  Sok  törvényt  eddig  nem  hajtottak  végre  és  nem 
is  akarják  végrehajtani.  Miért  esküdjék  meg  tehát  rájuk 
az  új  király? 

Ezen  czélból  az  udvar  az  egész  actiót  a  miniszterek- 
nek a  magyar  főurakhoz  intézett  azon  kérdésével  indítja 
meg,  s  ez  a  kérdés  világítja  meg  a  legjobban  szándékai 
magvát,  hogy  miként  lehetne  a  törvények  revisióját  már 
előre  biztosítani  és  miként  tehetne  az  új  király  már  előre 
esküt  a  később  létesülendő  magyarázatra? 

Az  első  javaslat,  a  melyet  a  király  e  tárgyban  a  ren- 
dek elé  terjeszt,  olyan  esküformára  gondol,  a  mely  a  tör- 
vények közül  «a  kéteseket,  ártalmasokat  vagy  épen  imprac- 
tikusokat  illetőleg"  a  megegyezés  szabadságát  számára  biz- 
tosítja. 

Ezen  intenlióknak  vélnek  megfelelni  azok  a  javasla- 
tok is,  a  melyeket  a  király  tanácsosai  a  tárgyalás  közben 
neki  tesznek.  Az  egyik  annak  a  kimondását  ajánlja,  hogy 
a  revisio  «a  legközelebbi  országgyűlésen",  vagy  "időveszte- 
ség nélkül  az  országgyűlésen"  történjék  meg.  Esterházy 
nádor  azt  javasolja,  hogy  a  revisio  azon  törvényekre  szo- 
rítkozzék, a  melyek  « talán  homályosak  és  kétségesek". 

A  király  azonban  ezen  javaslatoknál  még  homályo- 
sabb szöveg  mellett  dönt,  a  mellett,  a  mely  később  csak- 
ugyan az  eskübe  belekerült,  valószínűleg  azért,  mert  azt 
hiszi,  hogy  mennél  kevésbbé  szabatos  az  Ígérete,  utódjá- 
nak annál  inkább  szabad  lesz  a  keze. 

A  czél  azonban  ezen  formulánál  is  az  volt,  hogy  a 
rövid  idő  múlva  összeülő  országgyűlés  az  alkotmánynak 
új  értelmet  adjon  és  hogy  a  király  ígérete  ne  állja  útját 
az  alkotmány  gyökeres  revisiójának. 

Az  udvar  nagy  súlyt  vet  az  eskü  új  szövegére,  mert 
az  érvényben  levő  jogot  tűrhetetlennek  tartja  és  úgy  véli, 

hogy  nagy  lépést  tesz  czélja  felé,  ha  az  alkotmány  revisió- 
jának  szükségét  az  eskü  tudomás  vétele  alkalmával  maguk 
a  rendek  elfogadják  és  ha  annak  az  ellenvetésnek,  hogy 
a  király  azt  akarja  megváltoztatni,  a  minek  megtartására 
magát  esküvel  kötelezte,  elejét  veszi. 

A  rendek  ellenben  félnek  az  új  esküformától.  Eleinle 
úgy  tesznek,  mintha  félreértették  volna  a  király  javas- 
latát és  úgy  szövegezik  a  szóban  levő  passzust,  hogy  a 
király  az  eddig  hozott  és  az  ezentúl  hozandó  törvények 
megtartását  megígéri. 

A  király  azonban  kitart  saját  szövege  mellett  és  a 
rendek  csak  azután  járulnak  hozzá  az  új  szöveghez,  miután 
a  király  befejezett  tényt  teremtett  és  közös  megállapodás 
létrejötte  előtt  az  esküt  megváltoztatott  szövegben  teszi  le. 
De  utóvégre  belenyugosznak  a  történtekbe,  mert  nem  adnak 
vele  fel  semmit  és  ellentállást  a  revizió  alkalmával  még 
mindig  fejthetnek  ki  s  mert  nem  értelmezik  az  esküt  úgy, 
mintha  benne  a  királynak  jogot  adnának  arra,  hogy  ha  a 
revisióra  vonatkozólag  megegyezés  nem  jönne  létre,  a  tör- 
vényeket meg  ne  tartsa.  De  azért  mégis  félnek  tőle,  hogy 
a  királyok  az  alkotmányt  ezen  az  úton  ki  fogják  értéké- 
ből vetkőztetni  és  a  régi  törvényeknek  az  országra  nézve 
káros  magyarázatát  fogják  erőszakolni  akarni.  Az  eskü- 
formának pongyola  szövege  mindenféle  félremagyarázásra 
vezethet  és  visszaélések  ürügye  lehet. 

Az  új  szöveg  értelme  és  czélja  a  1741-diki  VIII.  tör- 
vényből is  kiviláglik.  Ez  a  törvény  ugyanis  azt  mondja, 
hogy  a  rendi  kiváltságok  és  különösen  az  adómentesség 
«a  hitlevélbe  iktatott  és  a  törvények  használatáról  és  értel- 
mezéséről szóló  záradék  magyarázata  alá  egyáltalában  ne 
legyenek  vonhatók »,  a  mi  alatt  azt  értette,  hogy  ezek  a 
kiváltságok  az  országgyűlésben  vita  tárgyává  se  tehetők, 
hanem  örökösök  legyenek. 

Ez  a  törvényczikk  ugyanis  a  királyi  válasz  azon  részé- 
nek törvényformába  öntése  volt,  a  mely  azt  mondotta, 
hogy  a  király  «a  nemesség  kiváltságait  és  különösen  azon 
szabadékát,  a  mely  szerint  maga  adózni  nem  köteles,  maga 
is  úgy  érti,  hogy  e  kiváltság  országgyűlésen  vitatkozás 
tárgya  sem  lehet ». 

Az  eskünek  1687- diki  záradéka  a  törvények  revisióját 
akarta  biztosítani,  a  rendek  ellenben  kiváltságaikat  örökö- 
sökké akarják  tenni  és  azért  ezeket  ennek  a  záradéknak 
hatása  alól  elvonják. 

Az  a  jogi  fölfogás  is  el  volt  közöttük  terjedve,  hogy  a 
sarkalatos  törvényeket  nem  szabad  módosítani,  a  mit  még  a 
XIX.  században  is  gyakran  hangoztattak.  Ezért  féltek  az  új 
esküformától.  Azt  hitték,  hogy  az  jogi  fölfogásukat  tartha- 
tatlanná fogja  tenni,  mert  benne  a  király  magának  azt  a 
jogot  biztosította,  hogy  minden  törvényt  újra  tárgyalás  alá 
vétethessen,  s  mert  a  rendi  jogokat  mind  az  új  magyarázat  és 
rendezés  lehetőségének  Damokles-kardja  alá  helyezte.  Ezért 
akarják  a  rendek  1741-ben  saját  legbecsesebbeknek  tartott 
kiváltságaikat  a  revisiót  biztosító  eskü  hatása  alól  kivonni,  s 
mint  Deák  Ferencz  mondja,  biztosítani  maguknak  azt, 
hogy  azok  «soha  országgyűlési  egyezkedések  tárgyai  ne 
lehessenek)). 

Az  új  eskü  ezen  czéljára  világot  vet  az  a  munka  is,  a 
mely  az  1687-diki  királyi  propositiókat  magyarázza,  dicsőíti 
és  valószínűleg  az  országgyűlés  tárgyalásai  közben  készült."*' 

*  Czirae :  Das  durch  cesterreichische  Clemenz  wiederum  verquickíe 
Königreich  Ungarn,  das  ist  ausführlicher  Anzeig,  wie  das  Königreich  üngarn 
bei  erfreulicher  Inthronisirung  Königs  Josepbi,  aus  dem  glora-ürdigsten  Erz- 
hause  Oesterreich,  nicht  alein  aus  dem  Uebel  der  innerlicben  Spaltungen 
in  eine  beilwürdige  Einmüthigkeit  erhoben,  sondern  auch  in  seinen  Privi- 
legiis,  Juribus,  Libertatibus  und  Gerechtigkeiteu  festgesetzt  und  rehabilitirt 
worden. 

Durch  sonderbare  Anmerkungen  über  die  Diaetal-Propositionen  de  dato 
31.  Október  1687  verfasset  von  /.  N. 

Ez  a  munka  a  királyi  propositio  azon  mondatát,  hogy 
József  az  esküben  a  törvényeket  csak  akként  Ígérje  meg- 
tartani, a  mint  a  kétesek,  ártalmasak  vagy  épen  impracti- 
kabilisok  érvényessége  iránt  megegyezés  fog  létrejönni,  azzal 
védi,  hogy  a  törvények  nem  örökösök,  s  hogy  azokon  az 
idők  változásával  változtatni  kell.  A  mi  jó  volt,  a  mikor 
hozták,  most  rossz  lehet.  Mivel  az  időt  nem  lehet  a  tör- 
vényekhez, ezeket  kell  az  időhöz  alkalmazni.  A  rendek 
sokszor  azt  állítják,  hogy  a  sarkalatos  törvényeket  és  a 
íontosabb  privilégiumokat  nem  lehet  megváltoztatni,  de  ez 
sehol  sincs  így.  A  törvényeket  mindenütt  módosítják  és 
változatlanságuk  bele  is  ütköznék  az  országok  érdekébe. 
A  király  hadi  jogon  bírja  Magyarország  nagy  részét  és 
ezért  joga  volna  önkényesen  eljárni,  új  törvényeket  adni, 
de  ezt  nem  akarja  tenni.  A  rendeket  eddigi  munkakörük- 
ben meghagyja  és  az  ország  közügyeiről  velők  akar  tár- 
gyalni és  határozni,  csak  az  ellenállás  záradéka  eltörlését 
követeli  és  azt,  hogy  « kétes,  káros  és  impractikabilis  tör- 
vények dolgában  olyan  nyilatkozat  határoztassék  el,  a  mely 
a  méltóságos,  szent  és  sértetlen  felségnek  nem  káros  és  a 
királyságnak  üdvös  és  hasznos  lehet ». 

De  bármi  volt  az  új  esküíorma  indoka,  az  tényleg 
semmiféle  eredménynyel  sem  járt. 

Az  udvari  kormány  sokat  foglalkozik  ugyan  reform- 
tervekkel és  bizottságot  is  alakít  a  magyarországi  refor- 
mok tárgyában,  de  a  létrejött  tervek  nem  kerültek  ország- 
gyűlés elé.  Sokáig  nincs  országgyűlés  és  a  Rákóczi  har- 
czai  közben  összehívott  országgyűléstől  nem  lehetett  re- 
ményleni, hogy  elfogadja  az  udvar  reformjait,  úgy  hogy  ezek 
elébe  sem  terjeszttettek. 

A  kívánt  revisio  így  sohasem  jött  létre.  Annak  sincs 
semmi  nyoma,  hogy  a  királyok  az  új  eskü  következtében 
magukat  a  törvények  megtartásának  kötelessége    alól   sza- 

hadaknak  érezték  volna  és  erre  hivatkoztak  volna.  Ellenkező- 
leg, a  Rákóczival  folytatott  harczok  közhen  a  király  töhh- 
ször  és  ünnepélyesen  is  újra  megigérte,  hogy  törvény  sze- 
rint fog  kormányozni. 

Ezért  enyhült  az  eskütől  való  félelem  és  mikor  József 
halála  után  Károly  is  az  új  szövegú  esküt  tette  le  és  ennek 
sem  volt  káros  következménye,  s  mivel  az  1715:111.  tör- 
vényczikk  az  ellen  biztosította  az  országot,  hogy  az  esküt 
félre  nem  magyarázzák,  az  1741 :  VIII.  t.-czikk  pedig  a 
nemesi  kiváltságokat  az  eskü  hatása  alól  kivonta,  az  or- 
szág fokonkint  megbékült  vele  és  az  új  eskü  ismételten  a 
törvénykönyvbe  került,  a  nélkül,  hogy  bárkinek  is  eszébe 
jutott  volna  az  eskü  formájában  nagy  jelentőségű  közjogi 
elvfit  látni.  Az  a  conservativ  szellem,  a  mely  a  szabadság 
gyakorlásában  megnőtt  nemzeteknél  ilyen  kérdésekben  min- 
dig uralkodni  szokott,  meghagyta  a  régi  formát,  ámbár  el- 
múlt az  az  ok,  a  melyből  eredt  és  ámbár  teljesen  fölös- 
legessé vált,  mert  az  alkotmány  revisiójának  jogi  lehető- 
ségét ma  már  senkisem  vonja  kétségbe  és  az  az  1687  előtt 
letett  eskü  forma  mellett  éppen  olyan  biztosan  fönnállana, 
mint  az  új  záradék  mellett.  Nézetem  szerint  e  záradéknak 
ma  nincs  is  bármiféle  érvényes  jogi  tartalma. 

1687-ben  az  országgyűlés  aggodalmainak  megnyugta- 
tására Esterházy  nádor  azt  mondja,  hogy  az  eskü  záradé- 
kát a  király  alkotmányosan  és  szó  szerint  értelmezte. 

Ha  az  esküformának  ma  általában  még  volna  jogi 
tartalma,  valóban  csak  ezen  szó  szerint  való  értelme  ad- 
hatná azt  meg  neki.  Ha  azoknak  az  intentiója  ^^zemponljá- 
ból,  a  kik  a  záradékot  alkották,  ez  csakugyan  túléltnek  is 
tekinthető,  az  a  kérdés,  nem  él-e  a  létrejött  jogszabály  al- 
kotóinak akaratától  független  életet  és  nem  hozott-e  létre 
olyan  hatásokat,  a  melyekre  a  törvényhozók  annak  idejé- 
ben nem  is  gondoltak? 

De  nézetem  szerint  az  esküszövegnek  szó  szerint 
való  értelme  semminemű  néven  nevezendő  jogszabályt 
nem  állapít  meg,  mert  a  mit  a  szövegből  a  történelmi 
előzmények  és  czélok  ismerete  nélkül  ki  lehetne  olvasni, 
azt  a  magyar  törvényhozás  nem  akarta  kötelezően  meg- 
szabni, sem  az  esküszöveg  keletkezésekor,  sem  azóta  bár- 
mikor. 

Az  új  eskü  1687-ben  a  király  kezdeményezésére  és 
az  ő  érdekében  keletkezett,  a  rendek  mindig  ellene  voliak 
és  csak  akkor  szűntek  meg  tőle  félni,  amikor  minden  je- 
lentőségét elvesztette. 

Szó  szerint  való  értelme  pedig  nem  ad  a  királynak 
új  jogot,  ellenkezőleg,  olyan  korlátot  látszik  elébe  emelni, 
a  melyre  a  magyar  nemzet  sohasem  gondolt,  s  a  mely 
nemcsak  rendi  államban  volna  nagyon  hátrányos  a  király- 
ságra nézve,  de  még  a  legmesszebben  vitt  parlamentaris- 
mus  mellett  sem  valósult  meg,  s  megvalósulása  nem  is 
volna  az  állam  érdekében. 

Az  eskü  szövege  ugyanis  magát  a  végrehajtó  hatal- 
mat a  király  és  az  országgyűlés  között  megosztani  látszik, 
midőn  a  hitlevél  azt  mondja,  hogy  a  király  úgy  fogja  a 
törvényeket  megtartani  és  másokkal  megtartatni,  a  hogyan 
a  rendekkel  azok  értelme  és  használata  iránt  meg  íog 
egyezni,  minélfogva  a  n)ár  létrehozott  törvények  haszná- 
lata és  végrehajtása  tekintetében  sem  járhat  el  önállóan, 
holott  nemcsak  rendi  államban,  hanem  parlamenti  or- 
szágokban is  a  király,  illetőleg  közegei  hajtják  végre  a  tör- 
vényeket, a  nélkül,  hogy  erről  az  országgyűléssel  tárgyalni 
és  vele  megállapodásra  jutni  kellene.  Régente  közegei  ezt 
felelősség  nélkül  végezték;  ma  felelősség  mellett  teszik,  de 
mindig  a  nélkül,  hogy  határozataikat  és  intézkedéseiket  az 
országgyűléssel  meg  kellene  beszélni. 

A  felelős  minisztert  a  parlament  megbuktathatja,  vád 

alá  helyezheti,  elitélheti,  de  kormányzati  jogainak  gyakor- 
lását a  maga  akaratától  függővé  nem  teheti. 

Az  új  eskünek  tulajdonképpeni  czélja,  az  ugyanis,  hogy 
az  alkotmány  revisióját  lehetővé  tegye,  ma  tárgytalanná 
vált,  mert  senki  sem  vonja  többé  kétségbe,  hogy  minden 
törvény  módosítható  és  az  örök  időre  megállapított,  meg 
nem  változtatható  jogok  ideje  úgyis  elmúlt,  a  záradéknak 
szó  szerint  való  értelme  pedig  sohasem  felelt  meg  a  tör- 
vényhozás intentiójának,  minélfogva  az  eskünek  ez  a  része 
értéktelenné  vált. 

1835-ben  Pest  vármegye  egyik  követe  a  rendek  táblájá- 
ban azt  mondotta,  hogy  esküjének  ezen  záradéka  követ- 
keztében a  király  a  törvényt  országgyűlés  nélkül  nem 
magyarázhatja,  a  miben  azon  általános  jogelvnél  fogva, 
hogy  a  törvényt  csak  az  magyarázhatja,  a  ki  azt  meg- 
hozta, s  az  1791-diki  törvénynél  fogva  föltétlenül  igaza 
volt  ugyan,  de  nem  az  esküforma  miatt,  a  mely,  mivel 
szerencsétlen  és  pongyola  szöveggel  olyan  jogszabályt  akart 
kifejezni,  a  melyre  ma  már  nincs  szükség,  mert  magától 
értetődik,  tulajdonképpen  semminemű  jogi  jelentőséggel 
nem  bír. 

De  ezzel  elválok  Turbától,  azzal  a  conclusióval,  hogy 
az  új  eskü,  a  melynek  történelmi  nagy  fontosságára  ö 
mutatott  először  reá,  a  király  helyzetét  az  alkotmányban 
és  viszonyát  a  törvényekhez  nem  módosította  és  azt  a 
tételemet  nem  döntötte  meg,  hogy  a  király  a  törvényeket 
egyoldalúlag  nem  módosíthatta  és  nem  adott  neki  a  tör- 
vények fölé  emelkedő  oly  állást,  hogy  az  országnak  sok 
százados   függetlenségét  jogérvényesen    eltörölhette  volna. 

S  ezek  után  rátérek  az  összegezésre  és  összefoglalom 
azokat,  amikre  fejtegetéseimből  következtetek. 

A  kor  csekély  jogtisztelete,  az  a  rossz  szokás,  hogy 
az  országgyűlés  végzéseiben  sok  kérés  és   concret   panasz 

általános  érvényű  jogszabályokkal  van  vegyítve,  a  király- 
nak az  a  sokszor  sikeres  törekvése,  hogy  akaratát  bele- 
csempéssze az  országgyűlés  végzéseibe,  az  érvényes  tör- 
vények tényleges  mellőzése  és  a  rendek  gyöngesége,  a 
melynél  fogva  a  legvilágosabb  törvénytelenségek  fölött  is 
nem  egyszer  napirendre  kellett  térniök,  a  törvényeknek 
homályos  és  egymásnak  gyakran  teljesen  ellentmondó  fo- 
gyatékos szövegezése,  mindez  módot  adott  arra,  hogy  a 
király  hatáskörén  túllépjen,  nem  egyszer  kétségessé  tehette, 
azt  is,  vájjon  az  országgyűlésnek  valamely  végzése  valódi 
törvény  volt-e  s  lehetővé  tetle  azt,  hogy  a  király  közegei 
különbséget  tegyenek  kétoldalú  szerződésen  alapuló  tör- 
vények között,  a  melyek  a  királyt  is  kötelezik  s  az  olyan 
(magán)  törvények  között,  a  melyek  a  királyt  nem  köte- 
lezik, s  nehézzé  tette  minden  esetben  annak  a  megállapí- 
tását, hogy  a  királynak  melyik  ténye  volt  jogos  és  melyik 
jogtalan,  s  hogy  mi  volt  a  határvonal  a  királyi  praerogativa 
és  az  ország  joga  között. 

De  azért  maga  az  az  államjogi  két  nagy  tétel,  hogy 
törvényt  hozni,  módosítani  vagy  eltörölni  a  király  és  a 
rendek  együttes  joga  volt  s  hogy  a  törvény  a  királyt  is 
kötelezte,  minden  kétségen  felül  áll.  Macaulay  a  középkori 
Angliáról  mondja,  hogy  a  rendek  törvényhozói  joga  nem 
volt  kétséges,  csak  e  jog  határai  voltak  vitásak.  így  volt 
ez  nálunk  is.  A  különbség  csak  az  volt,  hogy  Anglia  a 
XVII.  században  a  nagy  harczok  tiszlitó  tüzében  már  le- 
küzdi alkotmányának  ezt  a  bizonytalanságát,  mi  pedig 
még  a  XVIII.  században  is  benne  vagyunk  a  középkori 
chaosban. 

S  mivel  törvényt  Magyarországban  a  király  egymaga 
nem  alkothatott,  egyoldalú  cselekedeteivel  jogerősen  az 
állam  önállóságát  sem  adhatta  föl.  Nálunk  is  kétségtelenül 
igaz  az,  a  mit  az   angolok    már   a    középkorban,  már  III. 

Eduárd  idejében  magukról  mondanak,  hogy  a  rendek, 
hozzájárulása  nélkül  a  király  az  állam  önállóságát  nem' 
szüntethette  meg.  Nálunk  is  csak  a  rendek  hozzájárulásá- 
val és  országgyűlési  végzés  utján  mondhatott  volna  le  a 
magyar  állam  azon  önállóságáról,  a  melyet  keletkezésének 
perczétöl    kezdve    élvezett.    Ez    pedig    nem    történt    meg. 

S  önállóságunkat  a  szokásjog  sem  szüntette  meg.  Igaz 
ugyan,  hogy,  mint  Verböczy  mondja,  a  szokás  nálunk 
« törvénytrontó »  erővel  birt,  az  állam  önállóságát  azonban 
csak  azon  tényezőknek  állandó  és  következetes  cselekmé- 
nyei veszélyeztethették  volna,  a  melyek  a  magyar  állam 
önállóságát  akaratának  ily  szellemben  való  formális  meg- 
nyilatkozásával föladhatták  volna:  tehát  csak  az  egész  tör- 
vényhozás állandó  gyakorlata. 

A  magyar  állam  önállóságát  csak  a  király  és  az 
országgyűlés  olyan  együttes  eljárása  veszélyeztethette  volna, 
a  mely  valamely  idegen  hatalom  akaratnyilvánításának 
magát  alávetette  volna,  és  ez  a  maga  részéről  azt  a  jog- 
alkotó akaratot  árulta  volna  el,  hogy  ezen  így  teremtett  fel- 
sőbbség állandósuljon. 

Minthogy  azonban  ilyen  törvényhozói  szokásnak  semmi 
nyoma  sincs  és  minthogy  a  rendek  mindig  hangoztatták 
önállóságukat,  s  a  törvények  az  ország  jogainak  fönmara- 
dását  folyton  kiemelték,  az  államakarat  függetlensége  és  a 
magyar  állam  souverainitása  az  idegen  hatóságok  befolyása 
daczára  érintetlenül  fönnáll  és  Tezner  elmélete  nézetem 
szerint  téves.">^ 

*  Az  a  közjogi  elmélet,  a  melylyel  e  fejezetben  foglalkozom,  nem  is 
annyira  közjogi  és  történelmi  érdekből  keletkezett,  mint  inkább  politikai  czél- 
ból.  Nem  annyira  II.  Rudolf,  mint  I.  Ferencz  József  és  talán  különösen  Feiencz 
Ferdinánd  trónörökös  birodalmának  jogi  természete  érdekli  azon  irók  nagy 
részét,  a  kik  a  föntebb  emiitett  elmélettel  előállottak.  Az  osztrák  publiczis- 
ták  azt  akarják  bebizonyítani,  hogy  az  osztrák-magyar  monarchia  ma  is 
egységes  állam,  hogy  igaza   van    az    osztrák    kiegyezési   törvénynek,    a    mely- 

nek  az  a  czírne :  az  osztrák  monarchia  valamennyi  országaira  nézve  közös 
ügyekről  és  hog>',  a  mint  ezt  Tezner  kifejtette,  az  18G7 :  XH.  t.  czikkben 
föntartolt  fejedelmi  jogok,  nem  magyar  fejedelmi  jogok,  hanem  az  osztrák 
császár  fejedelmi  jogait  jelentiL  Ezt  a  thezisüket  egyes  törvényekre  nem 
alapithatják.  Ezért  kell  a  Habsburgok  uralma  első  századaiban  kifejlődött 
gyakorlathoz  íolyamodniok.  Mivel  az  1867  :  XII.  t.  czikk  mindenben  történeti 
alapon  áll,  mivel  továbbá  a  császári  czimnek  1804-ben  elhatározott  fölvétele 
föntartja  a  magyar  államnak  addigi  jogait,  s  mivel  ugyanezt  teszi  a  pragmatica 
sanctio  is,  azt  kellett  az  osztrák  publiczistáknak  bebizonyítani,  hogy  az 
egybeolvadás  már  ezen  események  előtt  következett  be,  s  hogy  ezek  föntar- 
tották  a  létrejött  Habsburg-államot,  a  melynek  egyik  alkotó  részévé  vált 
Magyarország. 

Az  1867  :  XU.  t.  czikk  nem  statuált  osztrák  birodalmi  fejedelmi  jogot. 
Azoknak  az  osztrák  Íróknak  tehát,  a  kik  császári  jogot  akarnak  a  katonai  fel- 
ségjogokban nálunk  is  látni,  azt  kellett  bebizonyitaniok,  hogy  a  magyar  had- 
ügyi felségjogok  az  elmúlt  századokban  alakultak  át  osztrák  felségjogokká. 

De  az  osztrák  íróknak  ezen  politikai  czélja  nem  szolgál  hibájuk  ment- 
ségére. Ellenkezőleg. 

Én  azt  a  politikát,  a  mely  ezeket  az  urakat  irányítja,  hibásabbnak  tar- 
tom még  közjogi  elméletüknél  is,  mert  veszélyes  is.  Ha  valaha  komoly  kísér- 
letet tennének  elméletük  megvalósítására,  a  Nagy-Ausztria  jelsza\a  mellett 
meginduló  actio  Ausztriának  és  Magyarországnak  ma  meglévő  összetartozását 
is  összetörné.  A  ki  a  jövőben  létre  akarná  hozni  azt,  a  mi  ezen  iskola  tanai 
szerint  már  a  múltban  megvolt  és  a  minek  szerinte  jogszerűen  a  jelenben  is 
lennie  kellene,  az  a  monarchia  tönkretételén  dolgoznék.  A  magyarok  létér- 
deke az  Ausztriával  való  belső  kapcsolatot  követeli  ugyan  meg,  de  az  Auszt- 
riával való  egybeolvadásunk  olyan  öngyilkosság  volna,  hoiiy  reá  a  magyar  soha- 
sem lesz  kapható.  A  ki  túlságos  nagy  egységet  akar  Ausztria  között  és  közöt- 
tünk teremteni,  az  veszélyezteti  az  összetartozásnak  azt  a  mértékét  is,  a  mely 
szükséges  és  elérhető.  A  magyar  nemzet  ellen  a  monarchiát  nem  lehet  fön- 
tartani,  a  magyar  nemzet  pedig  soha  és  semmiféle  körülmények  között  nem 
fog  állami  létéről  lemondani. 

A  ki  a  nagj'hatalmi  állást  olyan  formák  mellett  akarja  biztosítani,  a  me- 
lyeket Magyarország  el  nem  fogadhat,  mert  ezeréves  állami  öntudatába  ütköz- 
nek, az  nem  csak  a  nagyhatalmi  állást  fogja  tönkretenni,  hanem  a  monarchia 
létét  is  koczkára  fogja  vetni. 

Az  osztrák  elméletek  máris  nagy  károkat  okoztak.  A  bizalmatlanságot 
és  az  idegenkedést  az  egymásra  utalt  két  társadalom  között  máris  fokozták. 
Nehézzé  teszik  annak  a  harmóniának  létrehozatalát,  a  mely  Ausztriának  is, 
Magyarországnak  is,  a  dynastiának  is  nagy  érdeke. 

MAGYARORSZÁG  TÉNYLEGES  FÜGGÉSE. 

Magyarország  önállósága  csak  jogi  tény,  a  valóságban 
az  ország  hajdani  függetlenségét  elvesztette.  Széchenyi 
István  reámutat  arra,  hogy  a  kurucz  és  a  labancz  közötti 
különbség  oka  a  jogi  és  a  tényleges  állapot  közötti  ellentét, 
mert  az  egyik  a  jogból  következtet,  a  másik  a  valóságra 
alapítja  magatartását. 

Csakugyan  ez  az  ellentét  történelmünknek  egyik  leg- 
individuálisabb vonása,  sok  sajátosságunk  magyarázata. 

A  nemzet  minden  erőfeszítés  ellenére  sohasem  birt 
tőle  szabadulni.  A  XVII.  század  véres  harczai,  a  Bocskaitól 
Rákóczi  idejéig  folytatott  szabadságharczok  sem  bírják  füg- 
getlenségünket tettleg  és  igazán  biztosítani.  A  jogilag  nem 
létező  összbirodalom  tényleg  fönnállott.  A  német  császári 
méltóság,  a  mely  csakis  véletlen  választás  utján  illette  meg 
ugyanazon  személyt,  a  kinek  a  fejét  Szent  István  koronája 
ékesítette,  a  magyar  királyt  tényleg  elhomályosítja  és  nem- 
zetközi személyiségét  eltünteti.  A  császár  cselekszik  a  király 
helyett,  ámbár  semminemű  jogi  kötelék  nincs  a  császár 
és  a  király  között.  A  Habsburgok  különféle  országai  mind 
egységes  külpolitikát  folytatnak  s  ezt  a  politikát  ugyanaz 
a  közeg  állapítja  meg,  hajtja  végre  és  képviseli,  egészen 
úgy,  mintha  a  különböző  országok  mind  egy  államot  al- 
kotnának. A  Habsburgok  nemzetközi  politikájával  és  hatalmi 

állásával  összefüggő  ügyek,  minden  egyes  államnak  kül- 
ügye, hadügye  és  bizonyos  fokig  pénzügye,  a  Habsburgok 
udvari  hatóságainak  keze  közé  kerülnek,  s  ezek  a  hatóságok 
nemcsak  hogy  teljesen  függetlenek  a  magyar  rendektől  és 
a  magyar  állammal  semminemű  szervezeti  kapcsolatban 
nincsenek,  hanem  alig  is  van  magyar  tagjuk. 

A  legfőbb  ilyen  szervezet  a  császári  titkos  tanács.  Ez 
a  testület  előbb  a  maga  egészében,  majd  a  belőle  alakult 
kisebb  tanács  formájában  a  császárnak  legfőbb  politikai 
tanácsadója,  a  melyet  minden  fontos  ügyben  meghallgatott, 
a  német-birodalmi  ügyekben  éppen  úgy,  mint  a  magyarok- 
ban, a  külügyekben  éppen  úgy,  mint  a  belügyekben,; 
a  melynek  azonban  önálló  hatásköre  nem  volt,  a  mely 
nem  határozott,  nem  parancsolt,  a  melynek  nem  voltak 
alárendelt  szervei,  a  mely  nem  volt  közigazgatósági  hatóság, 
hanem  pusztán  csak  véleményt  adott. 

Igaz,  hogy  e  mellett  a  szervezet  mellett  fönnállott  az 
ősi  magyar  királyi  tanács,  de  ez  elveszti  minden  tényleges 
befolyását  a  királyra,  a  ki  inkább  politikai  versenytársát, 
a  rendek  képviseletét  látja  benne,  mint  saját  tanácsadóját. 
Hogyan  bizhatnék  meg  benne?  Az  ő  érdekének  kellő  mél- 
tatását hogyan  várhatná  meg  ezen  testülettől,  a  mely  a 
magyar  nemzet  sérelmeit  érzi,  jogait,  habár  nagyon  sze- 
rényen és  alázatosan,  néha  mégis  hangsúlyozza  és  meg- 
védeni törekszik? 

A  mikor  a  király  a  tanácstól  arra  nézve  kér  véle- 
ményt (1545.,  1558.,  1569.),  hogy  miképpen  lehetne  az 
országgyűlés  összehívása  nélkül  adót  kivetni,  azt  felelik 
neki,  hogy  ez  törvénybe  ütközik  és  egyszer  azt  mondják, 
hogy  azok,  a  kik  ilyen  kísérlethez  hozzájárulnának, « önmagu- 
kat megbélyegezve,  az  egész  ország,  sőt  még  az  idegen  népek 
előtt  is  méltán  örök  gyalázatnak  tennék  ki  magukat »,  s  hogy 
az  ilyen  rendeletnek  a  megyék   nem   engedelmeskednének. 

Ilyen  tanácsot  a  király  «nem  szívesen »  hallott,  mert 
azt  remélte,  hogy  olyan  ügyhen,  a  mely  a  közjót  illeti, 
nem  fogják  az  ország  törvényeit  és  kiváltságait  hangoztatni. 

S  azt  is  nagy  csodálkozással  olvasta  a  király  (1563., 
1566.),  hogy  a  tanács  a  királyválasztást  sürgeti,  holott  ő 
a  választást  meg  akarja  kerülni. 

Az  idegen  miniszterek  gondoskodnak  is  róla,  hogy 
uruk  a  magyar  tanácsosok  iránt  hizalommal  ne  legyen. 
A  magyar  részről  eredő  legszerényebb  ellenvéleményt  gya- 
nús szemmel  nézik.  így  például  még  Esterházy  Pálról, 
erről  az  aulikus  államíérfiuról  is,  még  pedig  éppen  akkor, 
a  mikor  a  legmesszebbmenő  buzgóságot  fejti  ki  az  udvar 
érdekében,  az  1687-diki  országgyűlés  idejében  azt  n;ják  a 
császárnak  az  osztrák  miniszterek,  hogy  urát  valószínűleg 
meg  akarja  csalni. 

A  magyar  tanács  tagjai,  mivel  érzik,  hogy  a  császár 
bizalmatlan  irántuk,  néha,  főleg  az  országgyűlési  előkészü- 
leti munkák  tárgyában,  szabadulni  akarnak  a  felelősség- 
től, a  melylyel  úgy  is  fölöslegesnek  bizonyult  vélemény- 
nyilvánításuk járt,  s  arra  hivatkoznak,  hogy  ők  az  ország- 
gyűlésen száladon  nem  tárgyalhatnának,  ha  nézetüket  már 
előzetesen  előadnák. 

Az  országgyűlési  tárgyalásoknál  a  magyar  tanács 
inkább  a  közvetítő  szerepét  viszi,  mint  a  király  tanácsosáét. 

Az  1587-dik  országgyűlésen  a  m  igyar  tanács  a  rendek 
álláspontja  számára  kivánja  a  királyt  megnyerni  s  nagy 
fáradsággal  compromissumot  hoz  létre  a  német  tanácsosok- 
tól támogatott  föherczeg  és  a  rendek  közölt. 

Egy  ízben  Pálffy  Miklós  csak  Harrach  német  tanácsos 
útján  és  a  császári  tanács  megkérdezése  után  eszközölhet 
ki  a  magyar  tanács  számára  kihallgatást  az  országgyűlési 
tárgyalásokat  vezető  főherczegnél. 

Az  1687-diki  országgyűlésen  a  magyar  tanács  félszeg 

Gróf  Andrássy  Gyula:  Fönmaradásunk  okai.  ^' 

helyzete  a  külsőségeken  is  meglátszik.  Az  uralkodó  tervét 
minden  részletében  az  idegen  tanácsosokkal  állapította 
meg  és  csak  a  kész  elaboratumokat  közlik  a  magyar  na- 
gyokkal. S  nem  a  nádor  tolmácsolja  a  király  üzenetét, 
hanem  Stratmann,  az  osztrák  kanczellár  és  a  király  nevé- 
ben Dietrichstein  főudvarmester  üdvözli  őket. 

Nem  is  tanácsukra  van  szükség,  hanem  azt  várják 
tőlük,  hogy  a  király  akaratát  a  rendeknél  képviseljék. 

S  midőn  az  így  bevezetett  országgyűlés  közben  a 
császár  a  katonák  elszállásolása  ügyét  akarja  tanácsosai- 
val tárgyaltatni,  az  osztrák  miniszterek  azt  a  javaslatot 
teszik,  hogy  a  tanácskozásoknál  a  magyar  urak  ne  legye- 
nek jelen,  mert  különben  bizonyos,  hogy  a  magyar  rendek 
a  beszélgetések  tartalmát  azonnal  megtudják  és  maguk- 
tartását ehhez  fogják  szabni. 

S  a  német  miniszterek  annyira  idegeneknek  és  veszé- 
lyeseknek tartják  a  magyar  nagyokat,  hogy  a  király  figyel- 
mét arra  is  fölhívják,  hogy  a  magyarokat  csak  akkor  vonja 
be  a  tárgyalásba,  a  mikor  a  nem  magyar  tanácsosok 
mind  egy  véleményen  vannak,  mert  ha  a  magyarok  meg- 
tudnák, hogy  nézeteltérés  van  az  osztrák  tanácsosok  kő- 
zött, ez  őket  fölbátorítaná. 

A  császár  a  jelentésre  sajátkezűleg  azt  írja,  hogy 
erről  gondoskodni  fog. 

A  magyar  tanács  olyan  kevéssé  bírja  az  uralkodónak, 
illetőleg  az  uralkodót  képviselő  főherczegnek  bizalmát, 
hogy  az  országgyűlési  tárgyalásokat  is  legtőbbnyire  idegen 
tanácsosok  segítségével  vezetik  s  a  király,  ha  nincs  maga 
az  országgyűlésen  jelen,  vagy  nem  küldött  oda  egy  fő- 
herczeget,  az  országgyűlés  vezetésének  nagyfontosságú 
közjogi  actusát  legtőbbnyire  idegen  tanácsosokra  bízza.  És 
az  idegen  miniszterek  nem  egyszer  megjelennek  az  ország- 
gyűlésen, ott  személyesen  adják  át   a   királyi   előtérj  észté- 

seket  és  a  nádori  állásnak  kivel  való  betöltésére  irányuló 
követelésüket  (1681.)  s  ilyenkor  a  rendek  őket  ünnepélye- 
sen is  fogadják."*^ 

A  császári  tanácsnak  véleményt  adó  testületén  kívül 
valóságos  birodalmi  kormányzati  hatóságok  alakulnak. 
A  legfontosabb  ilyen  testület  az  udvari  hadi  tanács  volt, 
a  mely  a  katonai  ügyek  élén  állott.  Ez  a  hatóság  már 
nemcsak  tanácsot  ad,  hanem  kormányoz  is  és  hatalmas 
administratio  élén  áll,  a  mely  a  Habsburgoknak  minden 
országára  kiterjed.  A  király  minden  katonai  ügyben  tőle 
kér  véleményt.  így  a  íelöl,  hogy  mit  kérjenek  a  magyar 
rendektől  és  mit  válaszoljanak  az  ő  előterjesztéseikre. 
Szavának  még  a  magyar  törvények  hozatalánál  is  nagy 
a  súlya.  Gyakran  jelen  van  az  országgyűlés  színhelyén 
s  a  királynak  vagy  legfelsőbb  '  megbízottjának  fölvilá- 
gosításokat  és  tanácsokat  ad.  Ezenkívül  a  magyarországi 
parancsnokok  neki  engedelmeskednek.  A  hadi  tanács  az, 
a  mi  jelenleg:  a  hadügyminiszter  és  a  Generalstab:  a 
katonai  közigazgatás  feje  és  a  hadi  működések  legfőbb 
irányítója.  A  magyar  közjogban  hozzá  hasonló  hatóság 
nincs.  A  régi  törvények  szerint  a  nádor  volt  ugyan  a  ne- 
mesi fölkelés  főkapitánya,  de  nem  a  királyi  hadak  fő- 
parancsnoka. Ezek  fölött  és  a  katonai  administratio  fölött 
általában,  a  mennyiben   valamely   concret   esetben   a   tör- 

*  Tezner  ebből  is  azt  a  következtetést  vonja  le,  hogy  a  magyar  feje- 
delmi jog  egybeolvadt  a  többi  fejedelmi  joggal,  különben  nem  lehetett  volna 
császári  hivatalnok  a  magyar  királynak  képviselője.  Pedig  ez  csak  azt  bizo- 
nyítja, hogy  ebben  a  korban  a  király  képviseleie  nem  volt  valamely  határo- 
zott közjogi  közeg  föladata  és  hogy  a  rendek  azt  fogadták  el,  a  kit  a  király 
megbízott.  Ezek  az  urak  többnyire  magyar  indigenák  voltak;  ha  azonban 
esetleg  valamelyikük  nem  volt  az,  ez  csak  azt  bizonyítja,  hogy  a  magyarok 
sem  zárták  mindig  ki  állami  életükből  az  idegent,  a  mint  a  császárok  is  al- 
kalmaztak hivatalaikban  idegent.  Nem  egyszer  küldte  a  király  császári  kanczel- 
lárját  az  országgyűlésre,  de  nem  hivatalánál,  hanem  azon  bizalomnál  fogva, 
a  melyet  személye  iránt  érzett. 

vény  a  király  kezét  meg  nem   kötötte,   a   király   szabadon 
rendelkezett. 

További  központi  kormányzó  testület  volt  az  udvari 
kamara.  Ez  intézi  az  uralkodó  valamennyi  pénzügyét,  a 
melynek  kiegészítő  része  a  magyar  király  pénzügye.  Mel- 
lette a  magyar  kamara  is  fönmarad  ugyan,  de  teljesen 
alá  van  rendelve  az  uralkodó  személye  mellett  lévő  udvari 
hatóságnak.  Miképpen  a  cseh  kamara,  a  magyar  is  az 
udvari  hatóságtól  kapja  utasításait,  az  ö  útján  érintkezik 
a  királylyal  s  neki  szolgáltatja  át  a  pénzt.  A  harminczados 
hivatalok  egy  része  és  a  bányák  egyenesen  a  bécsi  ka- 
mara alatt  vannak.  A  szepesi  kamara,  a  mely  a  pozsonyi 
főkamarának  van  alárendelve,  ennek  megkerülésével  szin- 
tén közvetlenül  a  bécsivel  érintkezik  és  utasításait  egye- 
nesen tőle  kapja. 

Az  országgyűlés  elé  kerülő  királyi  propositiók  meg- 
állapításánál is  rendesen  a  bécsi  kamara  kéri  be  a  ma- 
gyar karaaráknak  véleményét,  és  ezen  jelentéseket  saját 
véleményével  együtt  úgy  terjeszti  a  király  elé,  mintha  a 
magyar  kamarák  fölöttes  hatósága  volna.  Az  udvari  ka- 
mara viszi  a  birodalmi  pénzügyminiszter  szerepét,  míg  a 
magyar  kamara  egy  autonómiával  bíró  tartomány  hatósá- 
gának megfelelő  állást  foglal  el.  Csak  rövid  ideig  szünetelt 
e  százados  gyakorlat.  A  XVII.  század  elején  lUésházi  nádor 
és  egy  ideig  Thurzó  György  nádor  életbeléptették  nagy- 
jában a  magyar  pénzügy  és  az  ezzel  kapcsolatos  hadügy 
törvényes  függetlenségét.  Ez  a  rövid  időköz  kidomborítja 
a  jogi  állapotot,  de  a  viszonyok  törvénytelen  fejlődését 
meg  nem  akaszthatta. 

És  a  német-birodalmi,  majd  pedig  az  ennek  helyébe 
kerüli  osztrák  udvari  kanczellária  is  beavatkozik  a  magyar 
ügyekbe.  A  császári  kanczellária  a  császár  titkársága, 
a  mely  a  császári  intézkedéseket,  parancsokat   és   adoma- 


MAGYARORSZÁG  TÉNYLEGES  FÜGGÉSE. 


421 


nyokat  kibocsátja,  s  ámbár  van  magyar  kanczellária,  a 
magyar  ügyeket  gyakran  az  udvari  kanczellária  intézi  el. 
A  külügyi  levelezés  nagy  részét,  a  dynastia  családi  ügyeit 
mind  szabályszerűleg  akkor  is  ez  a  hatóság  végzi,  a  mikor 
azok  Magyarországra  is  vonatkoznak.  Mindezek  a  szervek 
tényleg  a  törvényes  magyar  kormányzó  hatóságok  fölött 
állanak,  úgy  hogy  a  magyar  kormány  a  birodalmi  kor- 
mánynak alárendelt  közegévé  válik. 

S  a  központi  kormány  alatt  a  magyar  államnak  más 
szervei  is  összekapcsolódnak  a  király  többi  országainak 
szerveivel.  A  legelső  sorban  a  hadsereg. 

A    Habsburg-uralkodók   védereje   különféle  jogi   ere- 
detű csapatokból  alakult  és  mégis  egységes  volt  a  vezetése. 
Ez  a  sereg  magyar  és  idegen  pénzen  fizetett   magyar 
és  idegen  zsoldosokból  áll.   A   király  rendes  magyar  jöve- 
delmeiből idegeneket  is  fizetett,  a  mint  tették  a   régi   ma- 
gyar  királyok,    a   mint   tette    Hunyadi    Mátyás,    a    kinek 
fekete   serege  nagy  részt  csehekből  állott,  s  a  mint   tették 
az    angol   királyok,   s   a   mint   e  korban  általában  divatos 
volt.  S  ezen  különféle   zsoldos   hadak  fölött   az    uralkodó 
császári,  illetőleg  királyi  hatalmánál  fogva   szabadon   ren- 
delkezelt, s  őket  úgy  kezelte,  mintha  egységes  hadseregnek 
alkotó  elemei  volnának.  Ezen  királyi  hadakkal  sok  tekintet- 
ben egybekeveredik  azon  zsoldos  had,  a  melyet  a  király  az 
országgyűléstől  e  czélra  külön   megajánlott   hadi   adójából 
fizetett,  vagy  a  melyet  a  rendek   a   törvényben   megállapí- 
tott számban  maguk  állítottak  ki  és  fizettek. 

Ezen  hadaktól  független  lett  volna  az  általános  vagy 
részleges  országos  nemesi  fölkelés  hada,  a  melynek  ma- 
gyar vezérlet  alatt  kellett  állnia,  és  a  melynek  törvény 
szerint  a  nádor  volt  a  főparancsnoka,  a  melyet  azonban 
tényleg  legtöbbnyire  szintén  a  császári  hadakat  vezető 
generális  parancsa  alá  helyeztek. 

A  várakat  idegen  és  magyar  hadak  együtt  tartották 
megszállva.  A  magyar  pénzen  tartott  zsoldosok  tisztjei 
gyakran  idegenek  voltak,  úgyszintén  a  várak  parancsnokai 
és  azok  a  főkapitányok  is,  a  kik  bizonyos  országrészeknek 
katonai  kormányzatát  vezették,  úgy  hogy  a  török  ellen 
harczoló  különböző  eredetű  és  jellegű  császári  és  királyi 
hadak  összekeveredtek  és  egységes   sereg   képét   mutatták. 

Még  ennél  is  teljesebb  egységgé  lett  a  külügy.  Míg  a 
legfelsőbb  vezetés  a  titkos  tanácsnak,  a  kanczelláriának  s 
a  török  politikára  vonatkozólag  a  hadi  tanácsnak  kezébe 
van  letéve,  a  Habsburgok  országainak  diplomatiája  is 
egybeolvad.  A  Habsburg-monarchiának  minden  ügyében 
egyaránt  a  császár  követje  jár  el. 

Ezen  kormányzati  rendszer,  a  melyet  Rákóczi  azzal 
jellemez,  hogy  az  állami  élet  legfőbb  functióit  « rólunk 
nélkülünk')  teljesítette,  két  nagy  hátránynyal  járt.  Az  egyik 
az  volt,  hogy  a  külpolitika  és  a  harczok  vezetése  nem 
történt  kizárólag  vagy  első  sorban  a  törökök  elleni  háború 
szempontjából.  A  magyar  specziális  érdek  nem  részesült 
kellő  tekintetben,  hanem  csak  a  dynastiának  és  csak  a 
Habsburgok  birodalmának  együttes  érdeke.  Láttuk  ezt  a 
vasvári  és  a  karloviczi  békénél. 

Mindkét  Zrinyi  Miklósnak  is  ez  volt  a  tragikuma. 
Ezért  vérzett  el  Szigetvárott  az  első,  és  ezért  esik  két- 
ségbe éppen  akkor  a  második,  a  mikor  a  legnag^'obb  tevé- 
kenységet fejthetné  ki  és  a  mikor  a  legtöbb  dicsőséget 
arathatná.  Ezért  gondol  halálára  éppen  akkor,  a  mikor 
élete  a  nemzetre  nézve  a  legértékesebb  lehetett  volna.  Mi- 
vel azonban  a  dynastiának  valóságos  érdeke  a  magyarok- 
nak keleti  érdekeivel  azonos  volt,  s  mivel  a  dynastiára 
reákényszerített  háborúban  Lotharingiai  Károly  és  Savoyai 
Eugen  győzelmei  a  XVH.  század  második  felében  helyre- 
ütik azt,  a  mit  a  császárnak  a  magyarok   iránt   érzett  fél- 

tékenysége  és  nyugati  érdekei  mindaddig  késleltettek,  meg- 
szűnnek a  magyarok  háttérbe  szorításának  ezen  rossz  kö- 
vetkezményei és  végül  mégis  elérjük  a  törökkel  szemben 
mindazt,  a  mi  után  Martinuzzi,  Esterházy  Miklós,  Pázmány 
Péter   és    Zrínyi  Miklós  hiában  áhítoztak. 

De  a  nélkülünk  folytatott  kormányzat  másik  következ- 
ménye, annak  lélektani  hatása  még  ma  is  érezhető.  Nem 
szólva  azon  már  többször  említett  bizalmatlanságról  és  ér- 
zelmi elhidegedésröl,  a  melyet  ez  a  rendszer  a  dynastia  és 
a  nemzet  között  előidézett,  provincziális  helyzetünk  szellemi 
fejlődésünkre  is  kártékony  hatással  volt.  Míg  a  török  ura- 
lom idejében  Magyarországnak  belső  története  nemzet- 
közi erők  működéséhez  kapcsolódott,  s  míg  Erdély  és 
a  kuruczok  állandó  összeköttetést  tartottak  fönn  Európa 
politikai  életével  s  a  magyar  nemzet  nem  veszíti  el  a  con- 
tactust  a  külvilággal,  addig  a  szatmári  béke  után  látni 
fogjuk,  hogy  az  állami  élet  csonka  volta  miként  fejlesz- 
tette az  osztályegoismust,  a  korlátolt  kicsinyes  fölfogást 
és  miképpen  gyöngítette  a  nemzet  érzékét  a  világot  moz- 
gató nagy  erők  fölfogása  és  a  külpolitika  iránt.  Még  ma 
is  érezhető  annak  a  hátránya,  hogy  sokáig  csakis  saját 
kicsinyes  viszonyaink  foglalkoztatták  nemzetünket  és  hogy 
állami  életünk  nem  juttatott  bennünket  összeköttetésbe  a 
külfölddel.  Angliát  szigetbeli  helyzete  sokáig  megóvta  az 
invázió  veszélyétől  és  ugyanakkor  a  világ  lüktető  életéhez 
kapcsolta,  úgy  hogy  az  országot  körülövező  tenger  neki 
az  izoláltság  és  a  központi  fekvés  előnyeit  együttesen  biz- 
tosította. Magyarországnak  geographiai  és  politikai  hely- 
zete éppen  az  ellenkező  befolyással  volt  sorsára.  Mi  a  nagy 
harczok  országútján  éltünk  és  mégis  el  voltunk  zárva  a 
világtól.  Az  izoláltság  és  a  központi  fekvés  hátrányai 
együttesen  súlyosodtak  reánk. 

Még   csak   azt   kívánom   ecsetelni,  hogy  mi  volt  ezen 

kormányzati  kapcsolat  alapja,  pusztán  csak  királyi  túlkapás 
és  zsarnokság-e,  vagy  pedig  jogszabály? 

Nézzük  ezt  az  egyes  közös'  szerveknél  I.  Ferdinánd 
király  megválasztásának  időpontjától  kezdve  egészen  a 
Rákóczi-mozgalom  befejezéséig. 

A  császári  titkos  tanács  hatásköre  Magyarországon 
híján  volt  a  jogalapnak.  Magyar  törvény  semmiféle  hatás- 
kört sem  juttat  neki.  Igaz,  hogy  a  titkos  tanácsosi  czím 
egyes  nevek  mellett  néha  előfordul  törvénykönyveinkben, 
de  ennek,  noha,  úgy  tetszik,  Tezner  a  titkos  tanács  tör- 
vényes elismerését  véli  benne  találhatni,  nézetem  szerint 
semminemű  jelentősége  nincs,  s  csak  arra  mutat,  hogy  a 
magyar  rendek  is  a  titkos  tanácsosságot  jogosan  viselhető 
czímnek  tekintették.  Ha  az,  hogy  magyar  törvény  valamely 
czímet  megemlít,  azt  fejezné  ki,  hogy  a  magyar  törvény- 
hozás e  czímeket  szentesíti  és  magyar  intézményekké  teszi, 
akkor  a  spanyol  haditanács,  a  Windischmark  marsallja, 
Kariiithia  fölovászmestere  és  sok  más  hasonló  czím  is 
magyar  jellegűvé  vált  volna,  mert  ezekről  a  méltóságokról 
is  tesz  említést  a  törvény,  mint  a  benne  megnevezett  egyes 
egyének  cziméröl.  Ezen  valóban  semmit  sem  jelentő  ese- 
teken kívül  a  törvény  az  idegen  tanácsosokat  ugyan  még 
másszor  is  említi,  de  ennek  sincs  semmi  fontossága. 
A  törvény  tanácsosokról  beszél  1559-ben,  a  mikor  a  király 
a  rendek  kérésére  azt  a  választ  adja,  hogy  eddig  sem 
mulasztotta  el  «hú  tanácsosainak,  úgy  a  magyaroknak, 
mint  a  többinek  tanácsához  képest »  a  magyarok  szenve- 
désein enyhíteni.  De  mivel  a  király  ezt  a  választ  az  or- 
szággyűlés feloszlatása  után  adta  és  ezen  országgyűlé- 
sen a  rendek  éppen  azt  kívánták  törvénybe  iktatni,  hogy 
idegen  tanácsosok  a  magyar  ügyekbe  ne  avatkozza- 
nak, a  nem  magyar  tanácsosoknak  ilyetén  megemlítése 
éppenséggel  nem  jelenti   azt,   hogy  a  rendek    is  helyesel- 

ték,  hogy  az  idegen  tanácsosok  magyar  ügyekbe  avatkoz- 
zanak. 

A  másik  ilyen  eset  a  bécsi  béke,  a  melynek  beveze- 
tése azt  mondja,  hogy  Rudolf  császár  « belső  titkos  és 
más  tanácsosainak"  meghallgatásával  bizonyos  megállapo- 
dások jöttek  létre  közötte  és  Bocskai  kőzött. 

De  a  belső  titkos  tanács  ezen  megemlítése  sem  bizo- 
nyítja azt,  hogy  a  magyar  törvény  ezt  az  intézményt  mint 
magyarországi  közjogi  szervezetet  el  akarta  ismerni,  mert 
a  szóban  levő  szerződés  nemcsak  a  magyar  király  és  a 
Bocskai,  hanem  a  szomszéd  tartományok  és  a  Bocskai 
között  fönforgó  ügyeket  is  rendezte  és  annak  sok  szakasza 
vonatkozik  Ausztriára  és  Csehországra,  úgy  hogy  a  csá- 
szári titkos  tanácsosoknak  ezen  tárgyalásokba  való  be- 
vonása teljesen  igazolt  volt. 

A  magyar  törvények  seholsem  ismerik  el  a  császári 
tanácsosoknak  a  magyar  ügyekbe  való  beavatkozása  jogát, 
sőt  ellenkezőleg,  a  magyar  királyi  tanácsot  fönn  akarják 
régi  méltóságában  tartani  és  azt  tekintik  az  egyetlen  ille- 
tékes szervezetnek.  Ezen  czélból  sok  törvény  a  magyar 
tanács  hatáskörét  bizonyos  ügyekre  nézve  külön  megál- 
lapítja. 

Ilyenek  például  azok  a  törvények,  a  melyek  kimond- 
ják, hogy  a  pénzverésnél,  a  papi  birtokok  eladásánál  és 
elzálogosításánál,  az  országos  főkapitányok  kinevezésénél, 
a  jobbágyok  ingyen  munkájának  meghatározásánál,  a  hadi 
adók  fönmaradt  részének  fölhasználásánál,  a  Lengyel- 
országgal kötendő  békénél,  az  élelmezési  mester  megvá- 
lasztásánál, az  országos  tisztségek  és  a  véghelyi  kapitá- 
nyok és  tiszttartóságok  kinevezésénél,  a  Németbirodalomhoz 
küldött  követeknek  adandó  utasításoknál,  a  törökökkel 
folytatott  alkudozásoknál  és  a  velők  való  béke  megköté- 
sénél, a  véghelyi  kapitányoknak  adandó    utasításoknál,  az 

idegenek  honfiusításánál  és  több  más  esetben  a  király  a 
magyar  tanács  tanácsával  éljen. 

Ezenkívül  a  törvények  a  magyar  tanács  kizárólagos 
illetékességét  általános  érvényű  jogszabálylyal  is  meg  akar- 
ják erősíteni. 

Már  a  minden  egyes  Habsburg-király  esküje  által 
újra  elfogadott  régi  magyar  jog  is  kimondotta,  hogy  idegen 
a  magyar  ügyekre  vonatkozólag  tanácsot  ne  adjon.  így  az 
1492  :  VII.  t.-czikk  azt  a  szabályt  állítja  íöl,  hogy  a  király, 
«a  mikor  Magyarországnak  és  az  alájavetett  részeknek  dolgai 
és  ügyei  forognak  szóban,  azok  fölött  másokkal,  mint  magyar 
tanácsosokkal  tárgyalásokat  és  tanácskozásokat  ne  tartson 
és  más  idegen  nemzeteket  az  ilyen  tárgyalásokhoz  és  ta- 
nácskozásokhoz ne  bocsásson)). 

A  mohácsi  vész  után  ezt  az  elvet  a  rendek  újra  ki 
akarják  fejezni.  Eleinte  azonban  csak  elmosódva  kerül  bele 
a  törvénykönyvbe.  így,  midőn  az  1546  :  IV.  törvény  azon 
szabály  megindokolásául,  hogy  a  király  a  török  béke  meg- 
kötésénél magyarok  tanácsával  éljen,  azt  mondja,  hogy 
ezt  azért  tegye,  mert  « Magyarország  dolgai  forognak  szó- 
ban és  a  magyarok  tanácsával  mindent  helyesebben  és 
czélszerübben  lehet  eldönteni  és  eligazítani').  így,  midőn 
az  1553  :  III.  törvény  azt  mondja,  hogy  a  király  azt,  a  mi 
« ennek  az  országnak  javát  és  hasznát  érinti »,  a  magyar 
tanácsosoknak  « tanácsával  vállalja  és  foganatosítsa ».  így, 
midőn  az  1559:  VIII.  t.-czikk  a  királyt  arra  kéri,  hogy 
«a  magyar  ügyekben  méltóztassék  az  ország  törvényeit, 
szabadságait  ismerő  magyar  tanácsosainak  A'éleményét 
meghallgatni)),  mert  ezek  ö  felségének  ojobb  tanácsot  ad- 
hatnak*, mint  az  idegenek,  « kiket  másnak  veszedelme  nem 
aggaszt))  és  mert  igazságos,  hogy  miképpen  tisztán  idegen 
országokra  vonatkozó  ügyekben  magyarokat  sohase  alkal- 
mazzon, éppen  úgy  a  tisztán  és  kizárólag  Magyarországot 

és  kiváltságait  illető  ügyek  tárgyalásában  idegenek  be  ne 
vonassanak,  s  midőn  a  király  csak  azt  igéri,  hogy  ezt  a 
kérést  «az  ügyeknek  és  a  dolgoknak  a  minőségéhez  és 
kívánalmaihoz  képest')  fogja  foganatba  venni  (IX.  czikkely). 
így,  midőn  az  1582:1.  törvényczikk  azt  kéri  a  királytól, 
hogy  a  magyar  tanácsot  helyezze  vissza  «régi  méltóságába »>. 
így,  midőn  az  1588:111.  törvényczikk  azt  mondja,  hogy  a 
király  a  tanácsnak  «az  öt  megillető  és  a  dolog  természe- 
téhez illő  és  nélkülözhetetlen  hatalmát  adja  vissza »>.  Az 
utóbbi  törvény  hosszú  és  heves  küzdelmek  után  jött  létre. 
A  rendek  azt  kívánták  a  törvényben  kimondani,  hogy  min- 
den magyar  ügy  a  királyi  tanács  elé  való  és  hogy  a  tanács 
határozatait  a  kanczellár  által  ki  is  adassa,  az  udvar  ellen- 
ben csakis  a  tisztán  magyar  ügyekre  nézve  akarta  a  magyar 
tanács  illetékességét  ehsmerni  és  magának  akarta  annak 
az  eldöntését  föntartani,  hogy  mi  « vegyes  ügy».  Végül 
olyan  compromissum  jött  létre,  a  melyet  mindegyik  fél  a 
maga  javára  magyarázott  és  a  mely  a  kérdést  tényleg  meg- 
oldatlannak hagyta. 

De  Bocskai  győzelmei  után  mindezeknél  világosabban 
jut  kifejezésre  az  az  elv,  hogy  csak  a  magyar  tanácsnak 
van  joga  magyar  ügyekben  a  királynak  tanácsot  adni.  Az 
1608-iki  koronázás  előtti  X.  t.-czikk  ugyanis  azt  mondja, 
hogy  a  rendek  « megállapítják,  hogy  a  király  ő  felsége  az 
egész  kormányzást  és  a  magyar  tanácsnak  a  méltóságát  .  .  . 
tettleg  visszaállítsa  és  magyar  ügyekben  .  .  .  csakis  magya- 
roknak tanácsával  ...  és  ne  másokéval  éljen »,  a  mivel  a 
törvény  az  idegen  tanácsot  minden  magyar  ügy  intézésétől 
teljesen  eltiltja.  Ezt  a  törvényt  az  1715  :  XLI.  t.-czikk  és 
Mátyástól  kezdve  egészen  I.  Leopoldig  minden  koronázási 
hitlevélnek  3-dik  és  19-dik  feltétele  megerősítette,  úgy  hogy 
Bocskai  kora  óta  az  idegen  tanácsnak  ügyeinkbe  való 
avatkozása  nemcsak  minden  törvényes  alapnak  hijával  van. 

hanem  egyenesen  beleütközik  a  törvény  tilalmába.  Nem- 
csak régi,  elavult  törvények,  hanem  új  törvények  és  új 
ünnepélyes  ígéretek  védik  a  magyar  tanács  kizárólagos 
hatáskörét. 

A  király  talán  azért  szentesítette  nagyobb  nehéz- 
ség nélkül  ezeket  a  törvényeket,  mert  végrehajtásuk  egyes- 
egyedül  tőle  függött  és  a  rendeknek  nem  volt  módjukban, 
hogy  tettleg  megakadályozzák  azt,  hogy  a  király  a  törvény 
ellenére  is  őket  mellőzze  és  annak  a  tanácsát  hallgassa 
meg,  a  kinek  a  véleményére  súlyt  helyezett.  Tényleg  a 
király  ezen  törvények  után  is  mindig  a  császári  tanácsot 
hallgatta  meg  és  ennek  a  véleménye  szerint  járt  el.  S  annál 
kevésbbé  vált  szükségessé  a  szóban  levő  törvények  meg- 
változtatása, mert  a  rendek  azok  végre  nem  hajtásáért, 
mivel  tudták,  hogy  úgysem  javíthatnának  a  helyzeten,  s 
mivel  az  egyesek  érdekeit  az  idegen  tanácsosok  meghall- 
gatása, közvetlenül  legalább,  nem  sértette,  komoly  és  ál- 
landó harczot  nem  is  folytattak. 

Másképpen  állott  a  dolog  azon  közegekre  nézve,  a 
melyeknek  kormányzati  jogkörük  volt,  elsősorban  a  hadi 
tanácsra  nézve,  a  melynek  hatáskörébe  utalta  az  ura'kodó 
az  intézmény  szervezése  alkalmával  a  magyarországi  ügye- 
ket is.  A  haditanács  az  ügyes-bajos  magyarokkal  köz- 
vetlen érintkezésben  volt,  s  a  katonai  közigazgatás  köz- 
pontjává Bécs  városát  tette,  s  ezzel  egyeseknek  pénzbeli 
költséget  és  sok  alkalmatlanságot  okozott.  így  ezen  hatóság 
volt  a  legnagyobb  ostromnak  kitéve.  De  a  király  részéről 
is  az  ellenállás  itt  volt  a  legkeményebb.  Ezen  hatóság 
hatalmából  a  fejedelem  minden  bizonynyal  már  azért 
sem  akart  még  papiroson  sem  engedni,  mert  e  ható- 
ságnak szüksége  volt  rá,  hogy  a  magyar  alattvalók  el- 
ismerjék, ez  pedig  kérdésessé  válhatott,  a  mint  műkö- 
dését  a   törvény    expressis    verbis   elitélte.   Mivel    a    kirá- 

lyoknak  régtől  fogva  megvolt  az  a  joguk,  hogy  a  hadügyek 
kormányát  tetszésük  szerint  rendezzék  be,  a  felségjogok 
ezen  területen  erösebbek  is  voltak  a  rendeknél,  minél- 
fogva a  rendeknek  azon  kísérlete,  hogy  a  haditanácsnak  a 
magyar  ügyekre  való  befolyását  megszüntessék,  eredmény- 
nyel nem  járt.  Az  1553  :  III.  t.-czikk  kimondja  ugyan,  hogy 
«az  ilyen  hadviselésről  s  egyéb  az  ország  védelmére  és 
föntartására  tartozó  dolgokról  .  .  .  minden  időben  magyar 
tanácsosaival  értekezzék  »>,  de  a  királynak  már  1569-ben 
sikerült  álláspontját  a  törvénynyel  elismertetni.  Az  1569: 
XXXVIII.  t.-czikk  compromissum  a  rendek  és  a  király 
álláspontja  között.  De  olyan  compromissum,  a  mely,  a 
lényeget  tekintve,  a  király  fölfogását  juttatta  érvényre. 
A  rendek  álláspontja  a  törvényben  magában  kifejezett  azon 
kérésük  volt,  hogy  a  király  «hű  magyarjainak  az  ügyében 
magyarok  tanácsával »  éljen.  A  király  álláspontja  pedig 
azon,  szintén  a  törvénybe  fölvett,  válaszában  jut  kifejezésre, 
a  mely  szerint  «a  had  körébe »  tartozó  ügyeket  «az  eddig 
követett  szokáshoz  képest  >>  a  haditanácscsal  fogja  tárgyal- 
tatni. A  compromissum,  a  melyet  a  törvény  elfogadott, 
abban  áll,  hogy  a  katonai  ügyek  tényleg  a  haditanácsnál 
maradnak,  de  kötelezöleg  kimondolták,  hogy  két  magyar 
tanácsos  legyen  mindig  ö  felsége  mellett,  «a  kikkel,  a  hol 
a  szükség  megkívánja,  az  ország  hadügyeiről  értekezni  fog». 
És  ezenfelül  «azon  czélból,  hogy  a  felek  a  haditanácsnál 
annál  gyorsabban  végezhessék  ügyeiket  és  hogy  az  ügyek 
elintézése  olcsóbb  legyen,  a  haditanácsnál  két  ingyen  dol- 
gozó tolmács  legyen*). 

A  rendek  ezzel  az  állapottal  nem  bírnak  megbékülni 
és  egymás  után  több  országgyűlésen  annak  megváltozta- 
tásán fáradoznak.  De  hiába,  a  király  szívósan  ragaszkodik 
az  elért  eredményhez.  1576-ban  elvi  álláspontját  akként 
fejezi  ki,  hogy  «a  kamarai   és  hadi   ügyek   ilyetén   kezeié- 

seben,  a  melyek  különben  is  hozzánk  tartoznak,  inkább 
mint  bármi  máshoz  %  annál  kevésbbé  lehet  változtatást 
tenni,  «mert  Magyarország  pénz-  és  hadi  ügyeit  a  többi 
országok  és  tartományok  hasonló  ügyeitől  különválasztani 
alig  lehet ». 

S  ámbár  1578-ban  is  erélyesen  sürgetik  a  magyar 
kormányzat  meghonosítását,  a  király  a  « vegyes  ügyekre 
nézve »,  azokra,  a  melyek  többi  országait  is  illetik,  nem 
enged,  s  midőn  Rudolf  a  hadi  ügyek  intézését  Ernő  és 
Károly  főherczegekre  bízza,  a  törvény  csak  annyit  mond 
ki,  hogy  ők  «a  magyar  ügyekben,  még  ha  ezek  a  had 
körébe  tartoznak  is,  a  tanácsba,  az  ügyek  minőségéhez 
képest,  magyarokat  is  alkalmazzanak »  (1578  :  XV.). 

S  ugyanezen  törvényben  a  rendek  a  haditanácsnak 
a  magyar  katonai  ügyekre  való  befolyását  is  elismerik 
azzal,  hogy  a  jobbágyoknak  a  hadi  czélokra  szolgáló 
ingyenmunkáját  a  haditanács  meghallgatása  után  hatá- 
rozzák meg  (1578:  XXVII.). 

A  80-as  évek  reformtörekvései  sem  járnak  kielégítő 
eredménnyel,  hanem  az  1588:  IX,  t.-czikkelylyel  végződnek. 
Az  országgyűlés  ekkor  világosan  kimondja  programmját. 
a  mely  abban  áll,  hogy  a  hadügyek  élén  csak  a  nádor, 
a  pénzügyek  élén  pedig  a  kincstárnok  legyen,  s  minden 
magyar  ügy  a  királyi  tanács  elé  kerüljön,  s  ennek  ellené- 
ben kénytelen  azzal  a  határozattal  megelégedni,  hogy  a 
magyar  tanácsosok  közül  többen  állandóan  legyenek  ő 
felsége  személye  mellett,  hogy  velők  a  hadügyek  « tárgyal- 
hatók és  tanácskozás  alá  vonhatók  legyenek ».  Ez  a  törvény 
tehát  nem  szüntetti  meg  az  1569-diki  törvényt  és  csak 
annyiban  jobb  amannál,  a  mennyiben  ennek  a  törvény- 
nek csak  a  magyarokra  nézve  kedvező  rendelkezését  is- 
métli, s  míg  arról  hallgat,  hogy  a  haditanács  tárgyalja  a 
hadi  ügyeket,   addig    ismétli    a    magyaroknak    adott    azon 

garantiát,  hogy  a  király  mellett  magyar  tanácsosok  tar- 
tózkodjanak, a  nélkül  azonban,  hogy  ezek  meghallgatását 
kötelezővé  tenné. 

Miként  az  1569-diki,  ez  is  módot  akar  a  királynak 
arra  adni,  hogy  a  magyar  tanács  véleményét  meghall- 
gassa, ezzel  azonban  a  rendek  keveset  érnek  el,  mert 
nem  az  volt  a  baj,  hogy  a  királynak  módjában  nem 
volt  a  magyar  tanács  meghallgatása,  hanem  az,  hogy  a 
király  nem  akart  vele  élni.  A  haditanács  ezen  törvény 
után  is  annyira  az  elfogadott  és  a  rendes  katonai  hatóság, 
hogy  az  1593  :  XXIII.  t.-czikk  Ungnadot,  a  haditanács 
elnökét,  azért  fogadja  a  magyarok  közé,  «mert  a  hadi- 
tanácsban »>  «az  országlakóknak  úgy  nyilvánosan,  mint 
magánúton  hasznára  volt". 

A  nyolczvanas  évek  mozgalma  nem  jár  eredménynyel, 
mert  csak  forradalom  utján  lehetne  a  « vegyes »  ügyek 
tényleges  különválását  elérni,  a  nyolczvanas  években  pedig 
a  rendek  csupán  az  adómegajánlás  fegyverével  élnek. 

Bocskai  a  forradalom  eszközéhez  is  nyúl.  Fegyverrel 
akar  véget  vetni  az  udvari  hatóság  kormányzatának.  Sikert 
is  ér.  Az  1608  :X.  t.-cz..  a  melyről  már  megemlékeztem, 
nemcsak  azt  mondja,  hogy  a  király  «a  magyar  ügyekben. . . 
csakis  magyaroknak  tanácsával  és  ne  másokéval  éljen)), 
hanem  azt  is,  hogy  « Magyarországnak  a  kormányzásába 
külföldi  nemzetek  és  más  nemzetbeli  emberek  soha  bele 
ne  avatkozzanak »,  s  ezzel  kizárja  az  idegeneket  a  had- 
ügyekből is,  a  melyeket  Bocskai  kora  mindenesetre  a  ma- 
gyar kormányzat  körébe  valóknak  tartott. 

Az  utókor  azonban  nem  bírja  megvédeni  és  föntar- 
tani  azt,  a  mit  Bocskai  és  Illésházy  kedvező  körülmények 
között  az  országnak  szereztek. 

Az  1608-diki  törvényt  pontosan  talán  sohasem  haj- 
tották  végre.    A   gyakorlat   mihamar   egészen    visszatér  a 

régi  Útra.  S  a  törvény  is  csakhamar  megbarátkozik  a  g\^a- 
korlattal  és  az  1649:  VIII,  t.-cz.  már  elfogadja  a  hadi  ta- 
nács hatáskörét,  a  midőn  kimondja,  hogy  «ö  felsége  hadi 
tanácsában  a  tisztán  magyar  ügyekre  nézve  az  ö  magyar 
tanácsosai  közül  legalább  is  két  olyannak  a  tanácsával 
kell  élni,  a  kik  a  magyar  ügyeket  és  a  végvidék  állapotát 
jól  ismerik'). 

Az  1635:  VII.  t.-cz.  pedig  azt  rendeli  el,  hogy  a  ma- 
gyarországi A'ezérlö  tiszteknek  szintén  « bizonyos  magyar 
tanácsosok  odavonásával  az  ország  törvényeivel  megegyező 
utasítást  adjon*.  S  az  1662:  XIX.  t.-cz.  a  török  kézbe  jutott 
magyar  várak  ellen  emelendő  védelem  tervezését  a  hadi  ta- 
nácsból és  a  magyar  tanácsból  összeállított  bizottságra  bízza. 

A  hadi  tanácsnak  az  1681-diki  országgyűlés  több  tör- 
vényczikke  is  ad  hatáskört.  így  az  V.  és  VI.  törvények 
megállapítják,  hogy  a  véghelyek  megerősítésének  módoza- 
tait a  nádor  és  a  haditanács  beszéljék  meg.  így  a  VII. 
t.-cz.,  a  mely  azt  mondja,  hogy  a  rendek  az  ingyenmunkát 
a  haditanácscsal  való  megállapodás  után  osztják  be.  így 
a  IX.  t.-czikk  a  haditanácsra  és  a  nádorra  bízza,  hogy  a 
német  katonaságot  bizonyos  várakból  eltávolítsák.  így  a 
XLIX.  törvényczikk  ugyancsak  e  két  hatóságra  bízza,  hogy 
az  egyik  országos  főkapitány  székhelyét  megállapítsa. 

Az  udvari  haditanács  ezen  törvények  értelmében  tehát 
a  magyar  katonai  ügyekbe  is  beleavatkozhatott.  Az  1608: 
X.  t.-cz.,  a  mely,  mint  láttuk,  ezen  kor  végéig  érvényben 
maradt,  s  a  melyet  többször  megújítottak,  a  föntebb  em- 
lített későbbi  törvények  által  a  hadi  ügyekre  vonatkozólag 
odamódosult,  hogy  a  haditanács  magyar  katonai  ügyekbe 
is  beleavatkozhatott,  s  csak  azt  kötötték  ki^  hogy  a  király 
a  haditanácsban  «a  tisztán  magyar  ügyekre  nézve*  (1649. 
VIII.)  magyarokat  is  meghallgasson,  a  többi  ügyekben  pedig 
meghallgathasson  (1588.  IX.). 

De  a  törvény  sohasem  tette  meg  a  haditanácsot  az 
egyetlen  katonai  kormánynyá.  Ellenkezőleg,  majd  a  nádor- 
nak, majd  a  magyar  tanácsnak  adott  hatáskört,  a  nélkül 
azonban,  hogy  ezen  konkurráló  hivatalok  teendőit  szaba- 
tos jogszabálylyal  körülhatárolta  volna.  A  valóságban  a 
tulajdonképpeni  főhatóság  egyedül  csak  az  udvari  hadi- 
tanács volt. 

Az  udvari  kamara  szintén  a  királytól  szerzeit  be- 
folyást a  magyar  ügyekre,  még  pedig  egyrészt  a  királynak 
azon  jogánál  fogva,  hogy  a  maga  jövedelmeit,  a  mennyi- 
ben a  törvény  másképpen  nem  rendelkezik,  tetszése  sze- 
rint kezelhette,  másrészt  azon  jogánál  fogva,  hogy  kor- 
mányzati teendők  végzésére  kormányzati  hatóságokat  szer- 
vezhetett. A  rendeknek  nem  tetszenek  ezen  intézkedések, 
de  nem  bírnak  olyan  törvényeket  hozni,  a  melyek  az  ud- 
vari kamarát  a  magyar  pénzügyek  kormányzatából  teljesen 
kizárnák.  Általános  frázisokkal  tiltakoznak  az  idegen  be- 
avatkozás ellen,  de  ezek  a  szólamok  nem  eléggé  szabato- 
sak arra,  hogy  az  idegen  beavatkozást  lehetetlenné  tegyék. 

Ilyen  szabály  az,  hogy  a  rendeknek  « minden  szabad- 
sága)) «a  magyarországi  jövedelmeknek  kormányzását))  ille- 
tőleg fönmarad  (155í2  :  XXX.  t.-cz.). 

S  ha  a  törvények  ki  is  mondják,  hogy  a  harmincza- 
dok  és  a  többi  magyar  jövedelem  kezelői  magyarok  legye- 
nek (1552:  XXX.,  1553:  XIX.  t.-cz.),  s  ha  a  harminczado- 
sokat  a  magyar  kamara  alá  is  helyezik  (1546  :LIV.,  1553: 
XIX.,  1554:  XI.  t.-cz.),  a  rendeknek  abba  mégis  bele  kell 
nyugodniok,  hogy  a  bányákat  külföldi  tisztviselők  is  kezel- 
hetik. S  teljesen  független  magyar  királyi  pénztárt  és  pénz- 
ügyi  kormányzatot  nem  állítanak  fél. 

A  mikor  a  rendek  1569-ben  az  idegen  hatóságok 
beavatkozását  a  pénzügyek  terén  is  ki  akarják  zárni  s  azt 
kérik,    hogy    a    király    «az    ő    hű   magyarjainak   ügyeiben 

magyarok  tanácsával  éljen »,  a  pénzügyek  terén  még  rosz- 
szabbul  járnak,  mint  a  hadügyekben,  s  el  kell  fogaclniok, 
hogy  a  király  a  kamarai  dolgokat  udvari  kamarájánál  fogja 
tárgyaltatni,  a  nélkül,  hogy  két  magyar  olyan  pénzügyi 
tanácsosi  állás  szerveztetnék.  mint  a  milyen  a  haditanácsra 
nézve  megállapíttatott,  s  csak  azt  érik  el,  hogy  két  tolmács 
legyen  az  udvari  kamaránál,  a  kik  a  felek  terhén  könnyí- 
tenek  (1569:  XXXVIII.  t.-cz.). 

A  nyolczvanas  évek  erőteljesebb  reformtörekvése  is 
kevesebb  eredményt  ér  el  a  pénzügyek  terén,  mint  a  had- 
ügyekén. Az  1588:  XI.  t.-cz.  ugyanis  azt  mondja,  hogy  a 
magyar  kamara  hatalmára  nézve  ö  felsége  a  magyar  ta- 
nács meghallgatása  után  azt  állapítsa  meg,  a  mi  neki  <«a 
leghelyesebbnek  tűnik  föl»,  ezzel  pedig  a  magyar  kamara 
független  működésének  megállapítását  éppen  arra  a  ténye- 
zőre bízza,  a  mely  ezt  a  függetlenséget  eddig  is  figyelmen 
kívül  hagyta. 

A  Bocskai-féle  mozgalom  tehát  a  pénzügyi  független- 
ség ügyét  teljesen  védtelen  állapotban  találta;  de  annál 
nagyobb  eredményt  ért  el.  Az  1608-diki  koronázás  előtti 
X.  t.-czikken  kívül,  a  mely,  mint  láttuk,  a  magyarországi 
kormányzat  függetlenségét  minden  irányban,  tehát  a  pénz- 
ügyek terén  is,  kimondja,  s  az  idegen  tanácsosokat  is  ki- 
zárja a  magyar  ügyek  kormányzatából,  még  külön  törvény 
is  szól  a  pénzügyi  kormányzatról.  Az  V.  t.-cz.  elhatározza, 
hogy  a  magyar  tanácsból  kinevezendő  <«főkincstárnok»  sem 
az  udvari,  sem  az  osztrák  kamarától  ne  függjön  s  hogy 
idegenek  az  országnak  semmiféle  jövedelmébe  ne  avat- 
kozzanak. 

Az  ekkor  elért  eredmények  véglegesek  is  maradnak. 
Míg  a  magyar  hadügyi  függetlenségre  vonatkozó  vívmá- 
nyokat a  nemzet  nemsokára  megint  elveszti  és  a  törvé- 
nyek e  részben  az  1569-diki  alapra  helyezkednek,  addig  a 

pénzügyi  kormányzatnak  az  udvari  kormányzattói  való 
függetlenségét  a  XVII.  században  a  törvényeknek  egész 
sorozata  liangsúlyozza.  Ilyen  az  1609:  XXL,  az  1622: 
XVIII.  és  XXIV.,  az  1647:GXLVI.,  az  1655:XI.,  az  1681: 
XIII.  és  az  1715:  XVIII.  t.-czikkek,  a  melyek  mind  kimond- 
ják, hogy  a  magyar  kamara  az  udvari  kamarával  egyen- 
rangú és  tőle  független  legyen.  Ezt  a  törvények  egynéme- 
lyike  különösen  erősen  hangoztatja,  mint  pl.  az  1622-diki, 
a  mely  kimondja,  hogy  « ezeket  a  czikkelyeket  az  ö  valódi 
értelmükben  kell  venni,  gyakorlatba  hozni  és  tettleg  meg- 
tartani)). Szintúgy  az  1647.  és  az  1681-diki  törvények, 
a  melyek  kimondják,  hogy  «a  törvények  ellenére  elhara- 
pódzott minden  visszaélést  meg  kell  szüntetni ».  Más  tör- 
vények a  jövedelmeket  kezelő  személyzetnek  a  bécsi  kor- 
mánytól való  függetlenségét  és  magyarságát  ismételten 
hangsúlyozzák.  Csak  a  bányáknál  engedik  meg  az  idegen 
tisztviselők  alkalmazását,  de  ezeket  is  magyar  bíróságok 
alá  helyezik. 

De  azért  a  teljesen  önálló  magyar  állami  kormányzat 
a  pénzügyek  terén  sincs  teljesen  biztosítva,  még  pedig  a 
törvény  betűje  szerint  sem.  Mivel  az  akkori  fölfogás  sze- 
rint a  pénzt,  mely  a  kincstárba  adatott,  a  király  szemé- 
lyes vagyonának  tekintették,  a  melynek  miként  való  föl- 
használására az  országgyűlés  befolyást  csak  a  legritkább 
esetekben  gyakorolt,  s  mivel  nem  volt  budget,  a  mely  a 
kiadásokat  törvény  útján  állapította  meg,  hanem  a  királyi 
kormányzat  költségeinek  fedezése  a  király  dolga  volt:  a 
függetlenséget  hangoztató  törvények  ellenére  sok  tekin- 
tetben a  királynak  szabadkeze  maradt.  A  király  saját 
pénzének  kezelését  és  elszámolását,  valamint  a  kiadások 
kiutalványozásának  legnagyobb  részét  saját  udvari  ható- 
ságával végeztethette,  a  nélkül,  hogy  ebben  magyar  törvény 
expressis  verbis  gátolta  volna.  Az  önálló  magyar  pénzügyi 

kormányzat  a  törvények  éltelmében  is  csak  a  jövedelmek 
beszedésére  vonatkozik,  a  mely  jövedelmeket  a  pozsonyi 
magyar  kamara  rendesen  a  bécsi  udvari  kamarának  mint 
olyannak  adott  át,  a  niply  az  uralkodó  székhelyén  a  feje- 
delem személyes  pénzügyeit  igazgatta. 

A  rendek  az  1545:XLII.  t.-czikkben  ezen  az  állapoton 
annyiban  akartak  változtatni,  hogy  kimondották,  liogy  a 
király,  az  évi  hadi  adóról  nem  szólva,  a  melynek  kezelé- 
sét és  hovafordítását  a  törvény  úgyis  maga  szokta  meg- 
határozni, a  magyarországi  többi  rendes  jövedelmeket  is 
mind  Magyarország  védelmére  fordítsa  és  a  magyar  kincs- 
tárral kezeltesse. 

De  a  kísérlet  nem  járt  eredménnyel.  I.  Ferdinánd 
nem  fogadta  el  a  rendeknek  ezen  javaslatát  és  a  törvénybe 
iktatott  királyi  válaszában  kijelentette,  hogy  eddig  is  több 
pénzt  adott  saját  nem  magyarországi  jövedelmeiből  az 
országnak,  mint  a  mennyit  innen  kapott,  és  hogy  a  ma- 
gyar jövedelmeket  önszántából  ezentúl  is  erre  fogja  for- 
dítani, de  «sem  illőnek,  sem  szükségesnek  nem  tartja», 
hogy  köztörvény  erre  kötelezze,  mert  «mint  bárki  más», 
jövedelmeivel  ő  is  szabadon  rendelkezhetik  és  azokat  aka- 
rata szerint  kezelheti. 

Ezen  határozottan  hangzó  vető  óta  a  rendek  a  ma- 
gyarországi jövedelmek  kezelésébe  nem  avatkoznak,  csak 
a  mennyiben  az  országgyűléstől  megszavazott  hadisegély 
hovafordításáról  intézkednek.  Ámbár  az  udvari  kamara 
magyarországi  fizetéseket  állandóan  teljesít,  ez  ellen  a 
törvénynek  egyetlen  szava  sincs,  sőt  a  törvény  erről  tudo- 
mást is  vesz,  a  midőn  az  1659  :V.  és  166:2:  XXI.  t.-czikk- 
ben ő  felségének  udvari  kamarájára  bízza,  hogy  a  Dras- 
kovich-féle  pénzeket,  a  melyek  nála  hevernek,  az  érsek- 
újvári sáncz  építésére  fordítsa. 

S  míg  a  törvény  pl.  a  császári  titkos  tanácsról  tudó- 

mást  nem  vesz  és  egy  szóval  sem  rendezi  a  magyar  ta- 
nácsnak hozzá  való  viszonyát,  addig  a  magyar  törvény  az 
udvari  kamarával  nemcsak  a  tiltakozás  formájában,  hanem 
positiv  alakban  is  foglalkozik. 

Sőt  a  magyar  törvények  az  udvari  kamarának  a  ma- 
gyar kamarához  való  viszonyát  is  tudomásul  veszik  és 
szabályozzák.  így  az  16^:2:  XVIII.  t.-cz.  a  két  testületet 
«egymás  mellé  rendelteknek"  nevezi  (1647 :  CXLVI.,  1681: 
XIIL,  1715:  XVIII.).  Az  1609:  XXL  törvény  azt  mondja, 
hogy  «jó  egyetértésben  álljanak»  egymással,  s  az  1715: 
XVIII.  t.-cz.  megállapítja,  hogy  a  király  és  a  magyar  ka- 
mara között  az  érintkezést  az  udvari  kamara  közvetítse, 
«a  mely  folyton  a  király  oldala  mellett  van,  míg  a  magyar 
távol  van  töle»,  s  hogy  az  utóbbinak  az  irományait  és 
végzéseit  szintén  az  udvari  kamara  terjessze  ö  felsége 
elé,  s  a  « legkegyelmesebb  elhatározásokat »  a  magyar  ka- 
mara véleménye  alapján  eszközölje  ki. 

Igaz,  hogy  a  törvény  ezen  közvetítésnél  az  udvari 
kamarának  csak  a  posta  szerepét  akarja  juttatni,  a  mit  az 
a  megállapítása  is  kidomborít,  hogy  ö  felsége  a  magyar 
kamarának  magyar  tanácsosai  közreműködésével  adjon 
utasítást.  De  az  élet  nem  alkalmazkodik  a  törvénynek 
ezen  intentiójához.  A  postás  legtöbbnyire  tanácsadóvá 
és  íelülbirálóvá  lesz.  S  így  érthető,  hogy  az  ezen  kor- 
ban utolsó  nak  hozott  törvény,  a  mely  a  pénzügyi 
kormányzatról  szól,  kénytelen  kimondani  azt,  hogy  a 
magyar  kamara  függése  az  udvari  kamarától  ((megszűn- 
jék*) (1715:),  a  mivel  elismeri,  hogy  eddig  ezen  függés 
főnnállott. 

A  kanczellária  tekintetében  már  az  1546:  XV.  t.-cz. 
kimondja,  hogy  a  király  minden  « magyar  ügyben  a  ma- 
gyar kanczellária  leveleivel  éljen-)  és  hogy  e  leveleknek  a 
nálunk  tartózkodó  idegenek  is  engedelmeskedjenek,  a    kik 

ellen  <«  általános »  a  panasz,  hogy  azokat  « tiszteletben  nem 
tartják  vagy  azokra  semmit  sem  adnaka. 

Némileg  változó  kifejezésekkel  1715-ig  minden  törvény 
ezen  az  alapon  áll. 

Az  1552:  XXX.  t.-cz.  a  kanczelláriára  vonatkozó  <•  min- 
den szabadságot))  megerősít. 

Az  1567  :XL.  t.-cz.  arról  szól,  hogy  azok  a  levelek, 
a  melyek  «tisztán  és  egyenesen  az  ország  jogainak  és 
szabadságainak  az  ügyét  illetik)),  a  magyar  kanczelláriából 
adassanak  ki. 

Az  1608  :X.  t.-cz.  azt  határozza  el,  hogy  a  király  «a 
kanczehária  hatalmát  tettleg  visszaáUítsa)). 

Az  1618: VIII.  t.-cz.  pedig  azt  mondja,  hogy  «a  kan- 
czelláriának  a  méltósága  és  hatalma  sértetlenül  maradjon 
és  minden  magyar  ügyet  magyar  tanácsosok  intézzenek 
és  határozzanak  meg,  a  kiadványokat  a  magyar  kanczel- 
lária  tegye  meg». 

Az  1630:  XXIX.  és  az  1635:  XXVIII.  t.-czikkek  «az 
ország  és  az  országlakósok  ügyeinek  tárgyalását  és  elinté- 
zését)) mondják  a  kanczellária  hatáskörének. 

S  ezen  jogkör  biztosítása  czéljából  az  1608:  IX.  és 
X.  t.-czikkek  megállapítják,  hogy  az  adománylevelek  ér- 
vénytelenek legyenek,  ha  «a  magyar  kanczellárián  kívül 
bárhonnan  kiadattak »,  s  hogy  «más  nemzetbeli  tanácso- 
soktól és  titkároktól))  származó  bármilyen  kiadvány  ér- 
vénytelen legyen. 

A  kanczellária  hatáskörének  biztosítására  szolgál  az 
is,  hogy  Bécsben,  tehát  a  király  közelében,  székel  és  hogy 
a  törvény  elrendeli,  hogy  a  kanczellária  mellett  mindig 
legyen  két  magyar  tanácsos  (1630:  XXIX.,  1635:  XXVIII., 
1655  :L.,  1687:  VIII.  t.-cz.).  Az  1638: XVI.  t.-cz.  pedig  el- 
határozza, hogy  a  kanczellária  azokat  a  rendelkezéseket, 
a  melyeket  ö  bocsát  ki,  maga  terjessze   ö   íélsége   elé.   Az 

1715:XVIL  és  XVIII.  t.-czikkekben,  a  melyek  újra  hang- 
súlyozzák a  kaiiczellária  teljes  önállóságát,  azt  kötik  ki, 
hogy  a  kanczelláriának  adandó  utasításokat  a  magyar  ta- 
nácsosok hozzák  a  királynak  javaslatba. 

Az  udvari  kanczelláriáról  a  törvény  csak  a  beavatko- 
zási tilalalom  alakjában  tesz  említést  és  semminemű  föl- 
hatalmazást nem  ad  neki.  Magyarországon  való  működé- 
séről tudomást  sem  vesz. 

Az  idegen  kanczelláriának  tehát  nem  volt  meg  a  tör- 
vényes alapja  arra,  hogy  Magyarországra  vonatkozólag 
munkásságot  fejtsen  ki.  A  jog  látszatával  legfölebb  azon 
a  résen  fészkelhette  be  magát  a  magyar  ügyekbe,  hogy 
a  magyar  kanczellária  hatásköre  nem  volt  szabatosan  kö- 
rülírva. Mindig  vitatható  volt,  hogy  melyek  az  ország  és 
az  országlakók  ügyei,  s  melyek  azok  az  ügyek,  a  melyek 
egyenesen  és  tisztán  «csak  ezen  jogokat  és  szabadságokat 
érdeklik  1')  Ide  tartoznak-e  a  királyi  ház  ügyei  és  ide  azok 
az  ügyek,  a  melyek  nem  kizárólag  Magyarországot  érde- 
kelték, hanem  a  dynastia  többi  országait  is  ?  A  királyi  jog 
és  hatalom  nagysága  ezt  a  rést  fölhasználhatta  és  tényleg 
saját  kanczeháriája  végezte  mindvégig  a  külügyre  vonat- 
kozó iratváltásokat,  a  dynastia  családi  viszonyaira,  úgy- 
mint házassági  szerződésekre,  testamentumokra,  joglemon- 
dásokra vonatkozó  szerződéseket  és  nyilatkozatokat. 

Mivel  pedig  ezek  a  levelezések  egyesek  érdekeit  nem 
igen  sérthették,  ez  a  szokás  gyökeret  verhetett  a  nélkül, 
hogy  ellene  expressis  verbis  törvények  hozattak  volna, 
minélfogva  az  idegen  kanczellária  működése  sem  volt  min- 
den részében  kétségtelenül  törvénybe  ütköző.  A  királynak 
oly  nagy  volt  a  jogköre,  hogy,  a  mennyiben  világos  tör- 
vény nem  tiltotta  el  tőle,  legspeciálisabb  jogára  vonatkozó 
ilynemű  intézkedését  alig  lehet  jogtalannak  nevezni. 

S  hogyan  vagyunk  a  hadsereggel  ? 

A  Habsburgok  magyar  és  nem  magyar  katonái  össze- 
vegyűlésének  jogi  alapjai  ezen  korszakban  különböző  stá- 
diumokon mentek  át,  a  melyek  közül  az  első  a  Bocskai-féle 
mozgalommal  ér  véget.  Ezen  első  korban  a  rendek  idegen 
hadaknak  Magyarországon  való  tartózkodását  nem  ellen- 
zik, sőt  ellenkezőleg  szükségesnek  tartják.  így  az  1546 : 
XIX.  törvény  a  rendek  initiativájára  azt  mondja,  hogy 
« szükséges,  hogy  a  királyi  felségnek  az  országban  nemcsak 
magyarokból,  hanem  idegen  neaizetbeliekből  álló  .  .  .  had- 
serege legyen »  oly  számban,  hogy  az  országot  a  külellen- 
ség  és  a  belső  engedetlenség,  zavargás  és  lázadás  ellen  is 
megvédje.  így  az  1547  :  VI.  t-cz.,  mely  a  királyt  arra  szó- 
htja íel,  hogy  «a  külföldi  csapatok  mellé »  mennél  töbli 
magyar  katonát  fogadjon,  a  kik  nagy  számban  találhatók 
az  otthonukból  kizavart  lakosság  körében.  így  az  ugyan- 
ezen év  XVI.  t.-czikkelye,  a  mely  azt  mondotta,  hogy  a 
császári  és  a  birodalmi  csapatokra  van  szükség,  mert  «a 
magyar  segély  egymagában  semmi  szín  alatt  nem  lesz 
elégséges».  így  az  1550:  IX.  t.-cz..  a  mely  azt  mondja, 
hogy  Ferdinánd  Magyarországot  a  török  ellen  «a  szent 
császári  és  királyi  felség  halalmával  és  erejével  védje 
meg».  így  az  1596:  IV.  t.-cz.,  a  mely  a  királyt  arra  kéri. 
hogy  « miképpen  eddig,  úgy  most  is  egyebünnen  segély- 
csapatokat és  sereget  szerezzen ». 

A  törvény  azt  is  elismeri,  hogy  az  idegen  és  magyar 
hadak  ugyanegy  föhadvezér  alatt  álljanak,  a  nélkül,  hogy 
e  főhadvezérnek  magyarnak  kellene  lennie.  így  az  1547-diki 
törvény,  a  mely  többször  említi  meg  Salm  « generális  fő- 
kapitányt'), a  kinek  föladata  az  országot  a  törökök  ellen 
megvédeni  és  az  engedetlenkedöket  megbüntetni  (17-dik 
szakasz).  így  az  1596:  XXIV.  t.-cz.,  a  mely  az  élelmezési 
szerek  árának  megállapítását  a  fővezérnek  és  a  többi  ka- 
pitánynak   föladatává    teszi,    s    az    ugyanazon    évi    XXVI. 

t.-cz.,  a  mely  a  főkapitány  kötelességévé  teszi,  hogy  a  tá- 
borban a  magyarok  számára  vásármestereket  állítson, 
így  az  1597 :  X.  és  az  1603 :  V.  t.-cz.,  a  melyek  a  fővezér- 
nek jogot  adnak  arra,  hogy  a  magyar  rendi  hadakat  szemle 
alá  vegye.  így  az  1598  :XVÍ.  t.-cz.,  a  mely  kimondja,  hogy  a 
megszavazott  adóból  fölfogadott  magyar  katonák  a  főhad - 
vezérnek  legyenek  alárendelve.  így  ugyanezen  törvény 
XX.  czikke,  a  mely  megengedi,  hogy  a  föhadvezér  a  ma- 
gyar főkapitányok  útján  fölkelést  hirdessen.  így  az  1601  : 
IV.  t.-cz.,  a  mely  «a  magyar  mezei  hadcsapatok »  élén 
álló  magyar  főkapitányokat  arra  utasítja,  hogy  « a  hadvezér- 
rel érintkezésben  legyenek)).  így  az  1601  :X.  t.-cz.,  a  mely 
megállapítja,  hogy  a  személyes  fölkelés  közzététele  vele 
eg)^etértve  történjék  meg. 

A  törvény  arról  is  tudomást  vesz,  hogy  ennek  a  fö- 
hadvezérnek  a  hatásköre  az  uralkodó  többi  országaira  is 
kiterjed  (1547: XIX.  t.-cz.).  Azt  mondja  róla,  hogy  ő  «több- 
nyire  az  országon  kívül  ő  felsége  más  országainak  és  tar- 
tományainak az  ügyeivel  szokott  elfoglalva  lenni ». 

De  ezen  engedékenységük  ellenére  a  rendek  a  ma- 
gyar állam  önállóságát  a  hadügyekben  is  kifejezésre 
akarják  juttatni. 

A  katonai  bíráskodást  több  törvény  a  magyar  kato- 
nákra nézve  a  nem  magyarokétól  eltéröleg  állapítja  meg. 
így  az  1548:  XX.  t.-czikk,  a  mely  kimondja,  hogy  míg  a 
külföldi  katonák  ca  királyi  fölség  hadseregében »  a  had- 
vezér birói  hatalma  alatt  álljanak,  addig,  ha  valaki  «az 
ország  honfiai  közül »  háborún  kívül  erőszakoskodik,  az 
ország  rendes  birái  előtt  is  felelősségre  vonható.  így  az 
1595:  XXV.  t.-cz.,  a  mely  azt  rendeli,  hogy  a  táborba 
« három  igazságtevő  kapitányt  kell  kirendelni »,  egyet  né- 
metet, egyet  magyart  és  egyet  olaszt,  a  kiknek  mindegyike 
a  vezér  utasításához  képest  «a   maga  nemzetéhez   tartozó 

elemeket  féken  tartsa ».  Máskülönben  azonban   a   csapatok 
fölött  a  király  szabadon  intézkedhetik. 

Az  állami  önállóságot  a  rendek  azzal  is  biztosítani 
akarják,  hogy  a  végvárak  őrizetét  magyarokra  kívánják  bízni. 

Az  országgyűlés  azonban  nem  bír  állandó  eredményt 
elérni.  Míg  az  1536:XLIII.  t.-czikkben  a  király  a  rendek- 
nek az  idegen  kapitányok  tartását  kifogásoló  panaszára 
azt  válaszolja,  hogy  «erre  nézve  kimentheti  magát »,  mert 
a  "kényszerűségnél  fogva  .  .  .  másképen  nem  cselekedhe- 
tett»,  s  megígéri,  hogy  a  mint  c-az  ügyek  békésebb  és  sza- 
bályosabb állapotba  jutnak  »>,  a  rendeknek  « semmi  pana- 
szuk)) sem  lesz  többé,  s  míg  az  1548:  XXII.  t.-czikkben 
a  király  még  határozottabban  megígéri,  hogy  az  országon 
belül  létező  várakat  nem  fogja  idegenekre  bízni,  már  az 
1552:  XXX.  t.-czikkben  a  rendek  beérik  ö  felségének  azon 
kijelentésével,  hogy  «az  ö  felsége  kezén  levő  váraknak 
várnagyait  némely  okokból  oly  rögtönösen  el  nem  bocsát- 
hatja)), hanem  az  idegen  várnagyok  csak  a  végvárak  öri- 
zetére fognak  szorítkozni  és  a  várak  jövedelmeit  magya- 
rok fogják  kezelni. 

Az  1563:  XXXIV.  t.-czikk  már  abba  is  belenyugszik, 
hogy  ö  felsége  az  idegen  kapitányok  elbocsátását  meg- 
tagadta s  csak  az  van  a  törvényben,  hogy  a  rendek  « mi- 
vel ezt  az  ország  egyik  legfőbb  szabadsága  megköveteli », 
a  jövőben  sem  fognak  ezen  kérésükkel  fölhagyni.  S  ezen 
időtől  fogva,  ámbár  a  végvárakban  sok  az  idegen  kapi- 
tány, a  törvények  a  régi  tilalmat  többé  nem  ismétlik.  Sőt 
a  törvény,  a  végvárak  kapitányairól  szólva,  többször  em- 
lítést tesz  nem  magyar  kapitányokról  is,  s  ezzel  a  tény- 
leges állapotot  szentesíti  (1567  :  XVIII. .  1578  :  XXXIV., 
1601: XXXV.,  1604: XIV.  t.-cz.).  A  magyar  érdekek  védel- 
mét abban  keresik,  hogy  az  összes  végvárakat  a  magyar 
országos  főkapitányok  alá  rendelik  (151)6:XXXI.  t.-cz.) 

Több  sikert  érnek  el  a  rendek  azon  seregekre  nézve^ 
a  melyeket  a  király  nem  rendes  jövedelmeiből  fizetett, 
hanem  maga  az  országgyűlés  állított  ki  és  tartott  fönn. 
Ezek  az  országos  seregek  különböző  jellegűek  voltak.  Vagy 
az  általános,  vagy  a  részleges  fölkelésből  eredtek,  vagy  a 
rendek  által  bizonyos  kulcs  szerint  kiállított  zsoldos  ha- 
dakból alakultak,  vagy  pedig  azokból  a  katonákból,  a  kiket 
bizonyos  időre  az  e  czélból  megajánlott  rendkívüli  hadi 
adókból  fizetlek.  Mindezen  hadak  a  törvény  értelmében 
magyar  jellegűek  voltak.  Midőn  az  országgyűlés  a  segélyt 
megadta,  mindig  megállapította  a  tőle  felállított  csapatok 
szolgálati  viszonyait.  A  törvény  ezeket  a  « magyar  mezei 
hadakat)*  vagy  « magyar  mezei  hadseregbelieket))  «ö  felsége 
hadseregétől))  (1548:  XX.  és  1595:  XX.  t.-czikkek)  egészen 
külön  szervezi,  s  azokat  külön  magyar  közegek  fogadják 
föl  és  veszik  szemle  alá.  E  csapatok  a  vármegyék  zászla- 
jával az  alispán  vagy  a  vármegyétől  választott  kapitány 
vezetése  alatt  állottak. 

A  törvény  világos  parancscsal  kizár  minden  nem  ma- 
gyart ezen  országos  hadak  vezérletétől.  Kivételt  csak  a 
főhadvezérre  vonatkozólag  tesz,  a  kinek  ['elsőbbségét  el- 
ismeri. 

Eleinte  még  ezekre  a  csapatokra  nézve  is  nehézségre 
akadtak  a  magyar  rendek.  Midőn  1593-ban  az  országtól 
megajánlott  adóval  magyar  mezei  hadakat  akartak  tartani, 
a  császári  tanács  ettől  megijed,  s  mivel  « ilyen  emberek- 
ről)), a  minők  szerinte  a  rendek  voltak,  minden  rosszat 
föl  lehet  tenni,  attól  tart,  hogy  e  sereget  az  elszakadás 
kivívására  fogják  használni,  s  a  királynak  sikerül  is,  a 
magyar  hadak  szervezése  kérdésének  elejtésével,  a  tőle 
kért  adókat  megszavaztatni. 

De  a  hosszú  török  háború  idejében  már  a  császári 
tanács    sem    támaszt   nehézséget.    1595-től  kezdve  1604-ig 

egymásra  következő  tíz  törvény  szervez  magyar  haderőt, 
a  melyet  a  rendek  fogadnak  föl  és  a  melyet  a  királyi  had- 
sereghez csak  a  fővezérlet  közössége  kapcsol. 

A  rendek  a  magyar  hadi  ügyek  függetlenségét  azzal 
is  kívánták  híztosítaní,  hogy  országos  főkapitányi  álláso- 
kat rendszeresítenek,  melyek  viselői  a  magyar  hadak  élén 
állottak  és  csak  a  fővezérnek  voltak  alárendelve.  Ezeknek 
a  főkapitányoknak  kötelessége  volt  az  összes  külföldi  és 
belföldi  hadak  között  a  fegyelmet  fentartani.  Az  ő  jog- 
hatóságuk alá  helyezte  több  törvény  a  véghelyeket  és  az 
ott  levő  idegen  kapitányokat  is.  Ok  tartoztak  a  birói  végre- 
hajtásokat foganatosítani  (1547:  XIII.,  XVII.,  XIX.,  XX., 
1569:  XXXIV.,  1588  :V.,  1593:  XIX.  t.-czikkek.). 

Ilyen  volt  a  magyar  hadügyek  jogi  helyzete  a  Bocskai- 
féle mozgalomig,  a  mely  nagy  fordulatot  idézett  elő,  mert 
ettől  fogva  a  függetlenségnek  még  hiányzó  postulatumai 
is  nagyrészt  mind  megvalósultak.  Az  idegen  hadak  kér- 
dését e  korszak  azzal  oldotta  meg,  hogy  őket  az  országból 
kitiltotta  és  hogy  kimondotta,  hogy  háborút  indítani  és 
idegen  hadakat  behozni  csak  az  ország  előleges  tudtával 
szabad  (1608  k.  e.  d.Il.,  1609:  XI.,  1618:  XXVII.  t.-cz.). 

Ez  a  rendelkezés  persze  csak  olyan  időkre  szólott, 
a  mikor  nem  volt  nyílt  háború,  mert  ezen  esetre  nézve  a 
rendek  fönn  akarták  tartani  az  idegen  hadi  segély  lehető- 
ségét. Ezt  világosan  kifejezi  az  1609  :Xí.  t.-czikk,  a  mely 
azt  mondja,  hogy  az  idegeneket  a  rendek  nem  ('gyűlölet- 
ből zárták  ki.  s  nem  mint  ha  a  vett  jótéteményekről  meg- 
feledkeztek volna »,  hanem  csak  azért,  mert  «az  összes 
kereszténység  többi  országai  és  tartományai  példájára  (a 
melyekben  a  kormányzat  összes  tisztségeit  közöttük  nem 
idegeneknek,  hanem  a  saját  nemzetükhöz  tartozó  embe- 
reknek szokták  adományozni),  valami  hasonlót  kellett 
megállapítani",    s    hogy    «a    rendek   továbbá    is  azt  a  re- 

ményt  táplálják  . .  .  hogy  nyílt  háború  esetén  az  idegen 
nemzetek  Magyarországnak,  mint  az  összes  kereszténység 
véd  bástyájának  védelmére  ...  a  lehető  legnagyobb  számú 
katonaságot  fogják  kiállítani".  Erre  az  esetre  a  törvény 
előre  nem  állapította  ugyan  meg  ezen  hadak  viszonyát  a 
magyar  hadakhoz,  azt  azonban  biztosította,  hogy  ez  kellő 
időben  megtörténhessék,  mivel  az  ország  előleges  tudtán 
kívül  idegen  hadaknak  nem  lett  volna  szabad  az  országba 
bejönniök.  A  törvény  a  véghelyeket  mind  született  magyar 
parancsnokok  alá  helyezte,  kivévén  a  győrit,  a  mely  vár- 
nak idegen  lehet  a  kapitánya  (1608k.  e.  d.  XI.,  1613:  VI. 
t.-czikkek).  De  ezen  engedmény  fejében  kimondották,  hogy 
még  a  győri  kapitány  is  a  nádornak  legyen  alárendelve, 
a  magyar  törvényeknek  engedelmeskedjék  és  hogy  a  vár 
alkapitánya  magyar  legyen. 

Az  1622:  XXIII.  t.-cz.  abba  is  belenyugszik,  hogy  a 
király  iránti  <•  alázatos  kedveskedésből »  a  komáromi  pa- 
rancsnok is  idegen  legyen,  de  kimondja,  hogy  az  összes 
véghelyek  utasításaikat  a  magyar  tanácstól  kapják. 

A  nádornak  katonai  hatáskörét  is  megújítják,  a  mi- 
dőn a  véghelyeket  mind  a  nádor  alá  helyezik  (1608.  évi 
k.  e.  XI.,  1613:  VII.,  1622:  XXIII.  t.-czikkek),  s  a  midőn 
kimondják,  hogy  ellenséges  támadás  esetében  a  nádor  a 
magyar  fölkelésnek,  valamint  ő  felsége  és  a  saját  zászlaja 
alatt  álló  csapatoknak  élére  álljon  (1622:  XXI.  t.-cz.). 

Sőt  a  magyar  tanácsnak  is  adnak  hatáskört,  a  midőn 
az  1608.  k.  e.  d.  XI.  czikke  azt  mondja,  hogy  a  király  a 
véghelyi  tiszttartóságokat  és  kapitányságokat  «az  ő  magyar 
tanácsából))  adományozza,  s  a  midőn  az  1622  :  XXIII. 
t.-cz.  kimondja,  hogy  a  győri  és  a  komáromi  kapitányok- 
nak «az  ország  törvényeivel  egyező  utasításokat  a  magyar 
tanácsból  adjanak ». 

E   Bocskai   korában    szerzett    vívmányokat   a   rendek 

ezentúl  is  törekedtek  megóvni.  A  XVII.  században  számta- 
lan törvény  erősíti  meg  a  hadügyekre  vonatkozó  magyar 
fönhatóságot.  Ámbár  pontosan  sohasem  hajtották  végre 
ezeket  a  határozatokat,  a  törvényben  folytonosan  ismétlődik 
az  a  szabály,  hogy  a  végvárak  kapitányai  magyarok  legye- 
nek és  a  magyar  országos  főkapitányok  alatt  álljanak. 
(A  koronázási  hitlevélnek  harmadik  feltétele,  továbbá  az 
1638:  XVII.,  1647  :LXL,  LXII.,  az  1649:LXIX.,  az  1655: 
XIX.,  XX.,  az  1659S:  XXVII.  és  az  1681:  XXVII.  t.-czikkek.) 

S  a  tanácsnak  a  véghelyek  tiszttartóira  és  kapitá- 
nyaira vonatkozó  hatáskörét  is  több  törvény  erősíti  meg, 
úgy  mint  a  hitlevél  « negyedik  föltétele »,  az  1647:  LXII., 
1649:  IX.,  1655:  XX.,  1659:  XIV.  és  az  1662  :  IV.  t.-czikkek. 
A  kapitányoknak  adandó  utasítás  tárgyában  azonban  úgy 
tetszik,  hogy  a  hadi  tanács  marad  az  illetékes  hatóság 
(1649.). 

S  ha  a  rendek  nem  bírtak  a  kívánságukkal  szemben 
álló  nagy  érdekek  súlyával  megbirkózni,  úgy  akartak  a 
kényszerűséggel  leszámolni,  hogy  az  elv.  az  ország  had- 
ügyi fönhatósága,  érintetlenül  maradjon. 

A  véghelyek  őrségére  vonatkozólag  a  rendek  kijelen- 
tik, hogy  «a  jelen  idők  veszedelmes  volta  miatt  a  vég- 
helyekről  most  az  idegen  katonákat  eltávolítani  nem  le- 
het", mindazonáltal  eddigi  elvi  határozatukat  íóntartják 
és  mindazokat  a  garantiákat  is,  a  melyek  arra  szolgálnak, 
hogy  az  idegen  hadak  magyar  akarat  befolyása  alatt 
legyenek  (1625:  XXIV.,  1635  :LIX.,  1638 :  XLVI.  és  az 
1647  :LXV.  t.-czikkek.). 

Ugyanígy  jár  el  a  törvény  az  idegen  hadakKal  általá- 
ban. Mivel  ezek  az  ország  előzetes  engedélye  nélkül  és  a 
törvények  ellenére  többször  az  országba  hozattak,  a  ren- 
deknek nincs  módjukban,  hogy  bejövetelüket  feltételekhez 
kössék,    hanem    utólag   törekszenek    helyzetüket   rendezni 

és  a  magyar  hadi  joggal  összhangzásba  hozni.  Minthogy 
a  török  veszéllyel  szemben  e  hadakat  nem  lehetett  nélkü- 
lözni, másrészről  azonban  a  rendek  nem  akartak  azon 
elvi  állásponttól  eltérni,  hogy  idegen  hadak  ne  tartózkod- 
janak Magyarország  területén,  az  eddigi  tilalmat  föntar- 
tották,  de  záros  határidőre  megengedték  az  idegen  csapa- 
toknak az  országban  maradását  és  megállapították,  hogy 
ezen  időig  a  nádor  és  a  magyar  főkapitányok  alatt  állja- 
nak (1655:  XIX..  1659:  XXV.,  1662:11.  t.  czikkek.).  Ezen- 
kívül a  nemesi  fölkelést  újra  a  nádor  és  a  magyar  kapi- 
tányok alá  helyezik  (1662:  VII.  t.-cz.). 

S  a  rendek  befolyását  az  általuk  megajánlott  királyi 
zsoldosokra  az  is  bizonyítja,  hogy  a  király  «elöteijeszté- 
sére*)  (1609: XII.  t.-cz.)  a  törvény  állapítja  meg  a  zsoldot 
és  a  törvény  kötelezi,  hogy  «a  zsoldos  katonák  mind- 
nyájan, valamint  ezeknek  a  tiszttartói  és  kapitányai  is»  a 
királynak  esküt  tegyenek  (1613  :  XIV.  és  1647  :  LXII. 
t.-czikkek.).  A  Bocskai-féle  harcztól  fogva  a  Magyarország- 
ban levő  idegen  és  belföldi  hadak  tehát  nem  alkotnak 
egy  hadsereget  és  az  idegen  hadak  ittléte  a  törvény  sze- 
rint csak  ideig-óráig  eltúrt  kivétel. 

A  magyar  törvények  a  magyar  hadügyek  függetlensé- 
gének elvi  alapján  állanak,  az  idegen  hadakat  kitiltják  az 
országból  s  addig  is,  a  míg  ezt  a  törvényt  nem  lehet 
végrehajtani,  az  összes  hadakat  a  nádor  és  a  magyar 
fö-  és  alparancsnokok  vezénylete  alá  helyezik. 

S  ezzel  nincs  ellentétben  a  törvénynek  azon  rendel- 
kezése, a  mely,  mint  láttuk,  megengedi,  hogy  a  hadi- 
tanács bizonyos  kormányzati  ügyeket  végezzen  és  bizo- 
nyos beavatkozást  gyakoroljon,  mert  a  haditanács  nem 
vezeti  a  hadsereget,  nincs  is  a  harcz  színterén,  hanem 
csak  a  távolból  irányítja  a  hadi  működést  és  intézi  a  hadi 
administratiót   és  mert  a   magyar   törvény    sohasem    tette 

meg   az   udvari    hadi    tanácsot    az    egyedüli    katonai    kor- 
mánynyá. 

De  egy  nagy  gyöngéje  mégis  volt  ezen  rendszernek. 
Az  anyagilag  kimerült  ország  nem  bírta  el  a  védelemmel 
járó  terheket.  Midőn  függetlenné  akarta  magát  tenni,  foly- 
ton kénytelen  volt  a  szomszédok  segélyét  kérni.  Az  összes 
koronázási  hitleveleknek,  a  melyek  az  ország  függetlensé- 
gét hangsúlyozzák,  nyolczadik  föltétele  (1608:  XII.  t.-cz.) 
a  király  kötelességévé  teszi,  hogy  külföldről  segítséget  sze- 
rezzen. Az  1608:  XII.  t.-cz.,  a  mely  meghagyja,  hogy  bizo- 
nyos várakból  távolítsák  el  a  német  katonákat,  ugyan- 
ekkor ezen  várak  megerősítését  és  az  őrség  zsoldját  a 
szomszéd  országoktól  kérte. 

Ez  a  helyzet  már  I.  Ferdinánd  idejétől  kezdve  állan- 
dóan súlyos  érvet  szolgáltatott  a  kormányzati  függetlenség 
ellen.  Midőn  a  magyar  rendek  arra  hivatkoznak,  hogy 
természetellenes  és  jogtalan,  hogy  idegenek  avatkozzanak 
bele  a  magyar  ügyekbe,  a  császár  azzal  érvelhetett,  hogy 
éppen  olyan  csodálatos  és  szokatlan  dolog  volna  annak  a 
befolyását  kizárni,  a  ki  katonát  és  pénzt  ad,  s  hogy  mivel 
Magyarország  védelméhez  idegen  hadak  nélkülözhetetlenek, 
ezek  élére  idegen  tiszteket  kell  állítani,  mert  ezek  a  hadak 
éppen  annyira  idegenkednének  a  magyar  tisztektől,  mint  a 
magyarok  az  idegenektől  (157:2  és  1582.),  s  nem  is  enge- 
delmeskednének a  magyar  tanácsnak  (1600.). 

A  magyar  rendek  érzik  is  ezen  helyzetük  visszás  vol- 
tát. Az  1552.  évi  országgyűlésen  több  szónok  hangoztatja, 
hogy  csak  idegen  segítség  mellőzésével  lehetne  «az  ide- 
genek száját  bedugni »,  a  kik  azzal  kérkednek,  hogy  a 
magyarok  hazájukat  az  ő  pénzükkel  tartják  fönn,  s  hogy 
szabadságuk  csak  akkor  lesz  biztos,  ha  saját  erőfeszítésük 
vívja  azt  ki.  De  ehhez  nincs  elegendő  erejük  és  néha 
talán  annyi  áldozatot  sem  hoznak,  mint  a  mennyire  képesek. 

Úgy  hogy  fönmarad  az  idegen  segítség  és  vele  a  függés 
az  egész  XVII.  században. 

S  mivel  a  hadak  vezetése  úgyis  mindig  fölségjog  volt, 
a  király,  a  szükségre  és  a  méltányosságra  hivatkozva, 
még  könnyebben  teheti  magát  túl  a  függetlenséget  bizto- 
sító törvényeken,  mint  a  többieken.  Ennek  a  következ- 
ménye, hogy  a  jelen  kötetben  tárgyalt  korszak  legvégén  a 
rendek  a  XVII.  században  következetesen  elfoglalt  állás- 
pontjuktól maguk  is  elállanak.  Elállanak  az  idegen  hadak 
eltávolításának  követelésétől,  még  pedig  a  nélkül,  hogy 
ezen  idegen  hadaknak  miképpen  való  vezetését  szabá- 
lyoznák. 

Érdekes,  hogy  a  labancz  országgyűlés,  a  mely  akkor,  a 
mikor  még  folyik  a  szabadságharcz  és  még  fegyverben  álla- 
nak a  kuruczok,  maga  is  kuruczkodik  és  1708-tól  1710-ig 
keményen  megáll  a  katonai  követelések  alapján,  s  a  katonai 
kérdést  illetőleg  hivatkozik  azon  « alaptörvényekre,  a  me- 
lyeken az  országnak  védelme  és  biztossága  nyugszik », 
ugyanez  az  országgyűlés  a  szatmári  béke  után  már  tel- 
jesen elfogadja  a  bécsi  álláspontot,  a  melyet  eddig  vissza- 
utasított. Míg  még  1710-ben  a  királynak  azon  leiratát, 
hogy  más  « nemzeti  és  idegenekből  szervezett*  rendes  se- 
regre van  szükség  és  hogy  bizonyos  rendkívüli  esetekben 
az  országgyűlés  nélkül  is  lehessen  a  seregek  föntartásá- 
ról  gondoskodni,  a  rendek  visszautasítják,  1715-ben  a 
felülről  kijelölt  elvi  alapokra  helyezkednek  és  megalkotják 
azt  az  1715:  VIII.  t.-czikket,  a  melyről  Deák  Ferencz  joggal 
mondja,  hogy  rossz  törvény  volt.  Ez  a  törvény  visszatér 
azon  alapra,  a  melyet  az  1546.  és  1547-diki  törvényczikkek 
foglaltak  el,  s  a  magyarokból  és  idegenekből  álló  hadsereg 
tartását  teszi  a  király  kötelességévé,  a  nélkül,  hogy  ezen 
hadsereg  kormányzatának  és  vezetésének  szabályait  meg- 
állapítaná, a  mi  tág  teret  nyit  a  király  czentralizáló  tenden- 

tiáinak,  s  a  nélkül,  hogy  a  hadsereg  magyar  részének  magyar 
jellegéről  gondoskodnék. 

Ezen  törvény  óta  a  magyar  befolyás  és  a  magyar 
jelleg  törvényes  biztosítéka  csak  az  országos  felkelésre  ter- 
jedt ki,  a  mely  tovább  is  a  nádor  alatt  áll  (1715  :XXÍ. 
t.-cz.),  s  az  «úgy  bennszülöttekből,  mint  külföldiekből 
álló  rendes  katonaságra')  nézve  csak  esetről-esetre  azon 
föltételek  mellett  szerezhető  meg,  a  melyeket  a  rendek  a 
pénzbeli  segély  vagy  az  újonczok  megajánlása  alkalmából 
kikötöttek. 

Ezek  után  még  csak  a  külügyek  központi  kezelésének 
jogi  alapjait  kell  megvizsgálnunk. 

A  külügyekről  a  maguk  általánosságában  eg^'etlen 
törvény  sem  beszél.  A  külügyi  politika  vezetése  a  régi 
magyar  szokás  szerint  változatlanul  királyi  felségjog  ma- 
radt. De  törvényeink  szerint  ezt  a  királyi  felségjogot  nem 
volt  szabad  nem  magyar  közegek  által  gyakorolni.  Nem 
volt  szabad  először  is  azért,  mert  a  többször  megerősített 
1608  :X.  t.-cz.  az  egész  magyar  kormányzatból  kizárja  az 
idegeneket;  továbbá  azért,  mert  több  törvény  a  külügyek 
egyes  részeit  külön  magyar  hatóságok   hatáskörébe  utalja. 

így  az  1546:  IV.  t.-cz.  a  török  békét  és  a  fegyver- 
szünetet azért  utalja  a  magyar  tanácsosok  elé,  mert  azok- 
ban « Magyarország  dolgai  forognak  szóban".  így  az  1608: 
II.  t.-cz.  és  a  koronázási  hitlevél  második  föltétele,  a  mely 
kimondja,  hogy  az  országnak  előzetes  tudta  és  beleegye- 
zése nélkül  a  király  háborút  nem  indíthat.  így  több  tör- 
vény a  nádornak  annak  a  kimondásával  akar  befolyást 
a  külpolitikára  biztosítani,  hogy  a  török  követ  érkezését 
vagy  a  Konstantinápolyba  való  követ  küldését  a  nádornak 
idejekorán  tudtul  adják  (1649:  VII.,  1655  :L.,  1659:  XIII., 
XIV.,  1681:  IV.,  1715  :XLI.  t.-czikkek.). 

Több  törvény  mondja,   hogy   a   közbékét   és   a  török 

békét  «a  magyar  tanácscsal  kell  tárgyalni  és  intézni') 
(1681  :IV.,  továbbá  1715:XLI.  t.-czikkek.). 

Ezen  okoknál  fogva  és  mivel  semmiféle  törvény  sem 
létezik,  a  mely  a  külügyek  vezetését  valamely  udvari 
szervre  ruházza:  kétségtelen,  hogy  a  királynak  a  törvény 
értelmében  a  külügyeket  is  magyarok  tanácsával  kellett 
volna  vezetnie. 

Ezt  a  kötelességét  nem  alterálja  az  sem,  hogy  a  ma- 
gyar jog  ismerte  a  különbséget  a  tisztán  magyar  ügyek 
és  a  nem  tisztán  magyar  ügyek  között  (1559:  VIII.  t.-cz.), 
s  a  külügy  nem  volt  tisztán  magyar  ügy,  hanem  a  Habs- 
burgoknak többi  országait  egyaránt  érdekelte,  mert  az 
1608.  évi  törvények  ezen  különbséget  nem  fogadták  el 
és  az  összes  magyarországi  ügyeket  minden  kivétel  nél- 
kül a  magyar  kormányzat  körébe  akarták  juttatni  és 
semmiféle  törvény  sem  utalta  mindazokat  az  ügyeket,  a 
melyek  nem  voltak  tisztán  magyar  ügyek,  az  udvari 
hatóságokhoz.  Egyébként  pedig  ez  a  megkülönböztetés 
sem  volt  állandó  és  szabatosan  megtartott  fogalma  a 
magyar  közjognak.  Sőt  az  1546  :  IV.  t.-czikk  éppen  a 
külügyet  nevezi  magyar  ügynek,  midőn  a  török  békéről 
szólva,  azt  mondja,  hogy  az  Magyarország  dolga  s  ezt  az 
1715  :XLI.  t.-czikk  ismétli,  a  midőn  azt  mondja,  hogy 
azokat  «a  mik  a  közbéke  és  más  magyar  ügyekre  tartoz- 
nak*), magyarokkal  kell  tárgyalni.  S  az  1649:  VIII.  t.-cz. 
bizonyos  hadi  ügyeket  annak  ellenére  is  magyar  ügyeknek 
nevez,  hogy  ezek  intézését  meghag^^'a  az  udvari  hatóságok 
hatáskörében,  a  midőn  a  haditanácsra  nézve  elrendeli, 
hogy  az  «a  tisztán  magyar  ügyekben »  magyarok  tanácsá- 
val éljen. 

Különben  az  országgyűlés  a  külügyekre  is  gyakorolt 
némi  befolyást.  így  az  1547:11.  t.-czikkben  a  király  a 
törökökkel  kötött  fegyverszünetet   és   ennek   feltételeit    «az 

29* 

ő  híveinek  bejelentette »>  és  ekkor  a  rendek  a  fegyverszünet 
egyik  pontjának  megváltoztatását  is  kivánták. 

Ilyen  befolyást  gyakoroltak  a  rendek  a  külügyek  ve- 
zetésére, a  midőn  törvénybe  iktatták  a  zsitva-toroki  békét 
és  az  Erdélylyel  kötött,  némileg  legalább  külügyi  jellegű  több 
szerződést  (1613  :V.,  1622: XXIX.,  1647: XX.  t.-czikkek.). 

A  külképviselet  terén,  úgy  látom,  a  magyar  ország- 
gyűlés nem  kivan  a  teljes  önállóság  jogával  élni. 

Igaz,  több  törvény  megállapítja,  hogy  a  török  szul- 
tánhoz magyar  követet  kell  küldeni  (1618:  XXXVII.,  1630: 
XXXVL,  1635:  XXVII.  t.-czikkek),  de  az  egész  külképviselet 
önállóságát  ezek  a  törvények  nem  mondják  ki.  Csak  azt 
mondják,  hogy  ö  felsége  (császári)  követe  mellé  egy  ma- 
gyart, vele  « egyenlő  méltósággal  és  hatalommal »  kell  kül- 
deni (1647  :  LXXIV.  t.-cz.)  és  hogy  «a  császári  követ  és 
biztos  a  magyar  dolgokat  a  minden  alkalommal  melléje 
adandó  magyar  követtel  és  biztossal  egyetértve  és  közösen 
tanácskozva  tárgyalja  és  igazítsa  el»,  a  mi  ennek  a  csá- 
szári követnek  a  magyar  ügyekbe  való  beavatkozásra  jogot 
ad  (1649:  VII.,  1655:XI1I.  és  XIV.,  1681  :IV.,  1715: 
XLI.  t.-czikkek.). 

A  többi  állandó  jellegű  követségről  a  magyar  törvény 
hallgat.  Ha  fontosnak  tartja,  esetről-esetre  gondoskodik  az 
országgyűlés  magyar  követség  küldéséről.  így  az  1593 : 
I.  t.-czikkben,  a  mely,  hivatkozva  arra,  hogy  I.  Ferdinánd 
alatt  ez  már  többször  történt,  a  királytól  azt  az  engedélyt 
nyeri,  hogy  a  rendek  az  összes  keresztény  fejedelmekhez 
a  törökök  elleni  segély  tárgyában  követet  küldjenek.  így 
az  1596 :  LX.  t.-czikkben,  a  mely  a  Lengyelországgal  kö- 
tendő béke  tárgyalása  czéljából  küldöttséget  állít  össze, 
így  az  1609 :  LXVIII.  t.-czikkben,  a  melyben  az  ország- 
gyűlés « segítségük  kérése  czéljából >>  a  magyar  koronáról 
már  lemondott  11.  Rudolf  császárhoz,  Csehországhoz  és  a 

Tómai  német  birodalom  fejedelmeihez   követeket   küld,   az 
utasítás  megadását  azonban  II.  Mátyás  királyra  bízza. 

így  az  1655  :  XVII.  t.-czikkben,  a  mely  ugyanezen 
€zélból  a  Német-birodalomhoz  a  magyar  tanács  utasítása 
mellett  magyar  követeket  küld. 

De  egyetlen  törvény  sem  mondja  azt  ki,  hogy  a  ma- 
gyar király  külföldi  udvaroknál  állandó  magyar  követet 
tartson.  S  ha  meggondoljuk,  hogy  noha  szabály  szerint  a 
€sászár  követe  képviselte  a  magyar  királyt  is,  a  rendek  ez 
€llen  egyszer  sem  tiltakoznak ;  ha  meggondoljuk,  hogy,  a 
mint  láttuk,  a  törvény  világosan  elismeri  azt,  hogy  a  feje- 
delem nem  magyar  követet  küldhet  idegen  udvarokhoz, 
söt  ennek  az  idegen  közegnek  a  magyar  ügyekben  a  ma- 
gyar követével  egyenlő  hatalmat  ad,  akkor  valószínűvé 
váhk,  hogy  a  rendek  nem  is  gondoltak  önálló  állandó  dip- 
lomáczia  alakítására  és  nem  kívánták  az  önálló  kormány- 
zásra vonatkozó  törvényes  szabályokat  a  külképviseletre 
is  kiterjeszteni. 

De  állapodjunk  meg.  Végignéztünk  azon  összes  kor- 
mányzati szerveken,  a  melyek  a  Habsburg-uralom  ezen 
első  két  századában  magyar  állami  jellegüket  elvesztették, 
s  abban  a  helyzetben  vagyunk,  hogy  a  létrejött  kormány- 
zati kapcsolat  jogi  természetéről  magunknak  véleményt 
alkossunk  és  e  jogi  tanulmány  végső  következtetéseit  meg- 
állapítsuk. 

Mindenesetre  jogos  volt  az  idegeneknek  a  magyar 
ügyekbe  való  az  a  beavatkozása,  a  melyet  a  törvény  tudo- 
másul vett. 

így  föltétlenül  jogos  volt  a  haditanácsnak  és  a  kon- 
stantinápolyi császári  követnek  bizonyos  magyar  ügyekbe 
való  beavatkozása,  s  jogos  volt  1569-től  fogva  a  XVII. 
század  elejéig  az  udvari  kamaráé  is,  de  azért  mindegyik 
hatóság  tényleges  hatásköre   messze   túlhaladta   törvényes 

jogát.  Föltétlenül  jogos  volt  a  XVI.  században  és  1715  óta 
az  is,  hogy  a  király  idegenekből  és  magyarokból  álló  ka- 
tonaságot tartott. 

Az  udvari  hatóságoknak  a  magyar  törvények  által 
expressis  verbis  el  nem  ismert  beavatkozását  azonban  csak- 
nem minden  esetben  jogtalannak  tartom. 

Kétségtelenül  jogtalanok  voltak  első  sorban  azok  a 
királyi  intézkedések,  a  melyek  az  illető  tárgyra  vonatkozó 
specziális  törvénybe  ütköztek,  mint  például  az  udvari 
kanczelláriának  magyar  ügyekbe  való  avatkozása,  az  udvari 
kamaráknak  a  magyarországi  jövedelmek  beszedése  tárgyá- 
ban kifejtett  működése  és  a  magyar  kamarához  való  fel- 
sőbbségi  viszonyuk.  S  jogtalan  volt  Bocskai  óta  1715-ig 
az  is,  hogy  a  király  Magyarországban  idegen  hadakat  tar- 
tott és  a  véghelyeket  idegen  kapitányokra  és  katonákra 
bízta.  Jogtalan  volt  a  titkos  tanács  beavatkozása,  mert  az 
eléje  került  ügyek  részben  speciális  törvények  által,  részben 
általános  meghatalmazásnál  fogva  a  magyar  tanács  hatás- 
körébe voltak  utalva. 

S  többnyire  jogtalan  volt  az  udvari  hatóságok  beavat- 
kozása akkor  is,  a  mikor  az  a  királynak  saját  hatásköré- 
ben tett  intézkedésén  alapult  és  a  törvény  ezen  ügyről 
említést  sem  tesz.  Még  pedig  nem  annyira  azért,  mert  a 
király  joga,  főleg  nálunk,  a  hol  Szent  István  koronájá- 
nak elmélete  a  királyi  jognak  közhatalmi  jellegét  fön- 
tartotta,  nem  terjedhetett  odáig,  hogy  gyakorlását  idege- 
nekre ruházza  és  elvegye  a  nemzettől  azt  a  hatalmat,  a 
melyet  tőle  kapott  és  a  mely  a  magyar  állanuiak  egyik 
alkotó  eleme  volt.  Hisz-e  korban  az  ilyen  elvi  természetű 
tekintetek  nem  vollak  annyira  általánosan  elismertek,  mint 
ma  és  Szent  István  koronájának  közhatalmi  jellege  a  dy- 
nastiának  ezen  korban  Európa-szerte  uralkodó  azon  patri- 
moniális  fölfogását,  a  mely  szerint  az  uralkodó   fejedelem 

jogaival  olyan  szabadon  élhet,  mint  valamely  magánszemély 
saját  privát  jogaival,  nem  bírta  egészen  háttérbe  szorítani. 
Hanem  az  udvari  hatóságok  beavatkozása  inkább  a  tör- 
vénynek általános  érvényű  határozatai  miatt  volt  jogtalan. 
.  Miként  már  láttuk,  az  1608  :  X.  t.-czikk,  a  melyet 
koronázása  alkalmával  minden  király  tiszteletben  tartani 
ígért,  világosan  kimondja,  hogy  idegenek  a  magyar  kor- 
mányzásba ne  avatkozzanak,  az  16ii2  :  XXIV.  t.-czikk  meg 
azt  mondja,  hogy  «a  külföldi  nemzetiségű  emberek  az 
összes  magyar  ügyek  kormányzatától . . .  elzárva  legyenek ». 

Jogosan  kifejlődőiteknek  legfeljebb  azon  királyi  intéz- 
kedéseket lehet  tartani,  a  melyek  külön  törvénybe  nem 
ütköztek,  hosszú  ideig  szakadatlanul  gyakoroltattak  és  a 
melyeket  a  rendek  sohasem  támadtak  meg. 

Verböczy  szerint  a  szokás  a  törvényt  módosíthatja  és 
megszüntetheti,  a  királyoknak  következetes  eljárása  és  a 
rendeknek  következetes  hallgatása  pedig  ilyen  szokásjogot 
alapíthatott.  Annak  bizonyságául  szolgálhatott  ez,  hogy  a 
törvényhozásnak  mindkét  tényezője  azon  akaratban  meg- 
egyezett, hogy  az  idegeneket  a  kormányzatból  kizáró  tör- 
vény bizonyos  esetekre  ne  alkalmaztassák. 

Ilyen  volt  az  az  eset,  a  mikor  a  király  magyar  köve- 
teket az  európai  udvarokhoz  nem  küldött,  hanem  császári 
követ  járt  el  magyar  ügyekben  is,  s  a  magyar  rendek  ezen 
állandó  gyakorlat  ellen  kifogást  egyszer  sem  tesznek. 
A  király  rendelkezése  és  a  rendek  hallgatása  azt  látszik 
bizonyítani,  hogy  a  törvényhozásnak  egyik  tényezője  sem 
tartotta  az  összes  külügyi  érdekeket  olyan  magyar  ügyek- 
nek, a  melyeket  okvetetlenül    magyaroknak   kell   ellátniok. 

Ilyen  volt  az  az  eset,  a  mikor  a  király  a  dynastiának 
valamennyi  családi  ügyét  udvari  kanczelláriája  által  végez- 
teti, s  a  magyar  rendeknek  ez  ellen  soha  semmi  szavuk 
nincs,  úgy  hogy   ez   esetben   is   föl   lehet   tenni,   hogy   ők 

sem  tekintették  a  dynastiának  ezen  családi  ügyeit  olyan 
magyar  érdeküeknek,  amelyekre  az  1608 :X.  t.-czikket  kell 
alkalmazni. 

A  rendektől  kifogásolt  valamely  királyi  intézkedés, 
persze,  egészen,  máskép  Ítélendő  meg.  Az  egyszerűen  hi- 
torlás,  a  mely  szokásjogot  nem  alkothat,  bármilyen  sokáig 
marad  is  életben,  s  a  melynek  engedelmességet  nem  a  jog, 
hanem  csak  a  hatalom  biztosít.  Századokon  át  folytatott 
visszaélés  sem  módosíthatja  jogszerúleg  a  törvényt,  a  me- 
lyet csak  az  összes  jogosult  tényezőknek  egybehangzó  aka- 
rata változtathat  meg. 

Ezek  szerint  kétségtelen  ugyan,  hogy  a  magyar  alkotmány 
szerint  nem  volt  minden  nem  magyar  egyén  beavatkozása 
a  magyar  állam  ügyeibe  föltétlenül  és  állandóan  jogtalan, 
de  nagy  része  az  volt.  A  jogos  beavatkozás  ritkább  volt, 
mint  a  jogtalan.  Hisz  a  magyar  törvény  idegeneknek  soha- 
sem adott  Kizárólagos  jogot  bizonyos  kormányzati  tevé- 
kenységre, a  magyar  kormányzást  meg  nem  szüntette  és 
ennek  hatáskörét  semmiféle  kormányzati  ágból  ki  nem 
zárta,  holott  a  kormányzás  nagy  részét  tényleg  idegenek 
végezték. 

Ha  a  törvényeket  megtartják,  a  magyar  állam  nem 
tette  volna  a  tartomány  benyomását  és  nem  vesztette  volna 
el  élete  sokoldalúságát. 

A  magyar  állam  megengedte,  vagy  elnézte,  hogy  ki- 
rálya saját  hatalmát  udvari  méltóságai  által  is  gyakorol- 
tassa, tekintet  nélkül  arra,  hogy  e  méltóságok  nem  voltak 
szerves  kapcsolatban  a  rendi  magyar  állammal  és  hogy 
nem  volt  biztosítva,  hogy  azokat  a  magyar  nemességhez 
tartozók  viseljék;  de  idegen  hatalomnak  sohasem  adott  jogot 
a  magyar  ügyekbe  való  avatkozásra  és  az  udvari  hatósá- 
gok minden  jogát  a  magyar  törvény,  vagy  a  magyar  király 
bármely  perczben  egyetlen  tollvonással  eltörölhette. 

Az  udvar  hatásköre  nem  szüntette  meg  a  magyar 
állam  önállóságát.  A  törvénytelen  hatáskör  nem  változtat- 
hatta meg  az  országnak  törvényes  függetlenségét.  A  tör- 
vényeknek megfelelő  hatáskör  pedig  a  jogi  önállóságnak 
nem  negálása,  hanem  folyománya  volt, 

Azok  az  idegenek,  a  kik  a  magyar  állam  ügyeibe 
avatkoznak,  nem  valamely  idegen  állam  hatóságai,  hanem 
az  uralkodónak  személyes  szolgái:  a  fejedelemnek  többi 
országaitól  is  független  udvari  hatóságok.  Magyarországon 
nyert  hatáskörük  nem  idegen  országoknak  hatásköre,  nem 
jelenti  azt,  hogy  a  mi  ügyeinkre  más  ország  befolyást 
szerzett,  nem  kapcsolja  az  uralkodó  különböző  államait 
egy  jogi  egységgé,  s  csak  az  uralkodónak  ad. fokozott  ha- 
talmat valamennyi  országában. 

S  ezek  az  udvari  hatóságok  nálunk  hatáskört  csak 
magyar  jog  alapján  szereztek,  nem  pedig  Magyarország 
fölött  álló  más  birodalmi  jog  alapján.  Ha  nincs  az  alkot- 
mányban gyökerező  megfelelő  jogczímük,  szereplésük  ná- 
lunk egyszerűen  bitorlás. 

S  mivel  csak  magyar  jog  alapján  állanak,  a  magyar 
jog  őket  hatáskörüktől  bármely  pillanatban  meg  is  foszt- 
hatja. 

Magyarország  más  módon  sem  olvadt  össze  királya 
többi  országával. 

Nincs  egyetlen  olyan  törvény,  a  mely  a  Habsburgok- 
nak különféle  országaiból  bárminő  jellegű  egységet  alakí- 
tott volna. 

Sokáig  még  egyenlő  és  általánosan  elismert  örökrend 
sem  biztosítja  a  personal-uniót  sem.  S  mikor  az  örökrend 
azonossá  válik,  a  personal-unio  lesz  az  egyetlen  törvényes 
kapcsolat  a  Habsburgok  országai  között.  Mihelyt  az  örök- 
rendnek megegyező  tartalmánál  fogva  biztosított  közösség 
megszűnnék,  Magyarországnak  teljes  és  tökéletes  önállósága 

Gróf  Andrássy  Gyula:  Fünmaradásunk  ok"i. 

ipso  iure  visszaállana.  Nincs  semminemű  államjogi  szer- 
ződésünk a  dynastiának  többi  országaival,  sem  olyan,  a 
mely  valamely  fajtájú  közjogi  uniót  mondana  ki,  a  mely 
a  personal-uniót  kötelezően  elrendelné,  sem  olyan,  a  mely 
bizonyos  állami  teendőt  közössé  tenne  és  bizonyos  ügy 
közös  kormányzatát  megállapítaná. 

Mindezek  alapján  a  közjogra  vonatkozó  fejtegetéseimet 
azzal  végzem,  hogy  a  magyar  állam  souverainitása  ezen 
kornak  végéig  érintetlenül  fönmaradt,  a  királyi  hatalom 
azonban  a  magyar  állami  és  rendi  szervek  helyére  saját 
udvari  hatóságait  állította  és  hogy  tényleg  a  magyar  állam 
függetlensége  nagyon  csekély  körre  terjedt  ki. 

Valóban  önálló  életet  a  nemzet  főleg  vármegyei  éle- 
tében élt.  A  vármegye  szabadsága  érintetlen,  a  vármegye 
intézi  a  kormányzat  legnagyobb  részét  és  ezzel  ébren  tartja 
a  nemességben  a  kormányzati  képességet.  A  zsarnokság 
elleni  küzdelem  a  vármegye  önálló  erejére  támaszkodik  és 
a  vármegye  közhatalmából  indul  ki  Bocskai  mozgalma  és 
II.  Rákóczi  Ferencz  szabadságharcza.  A  Corpus  lurisba 
lefektetett  jog  és  a  vármegyékben  folytatott  teljesen  sza- 
bad élet  ellentétben  vannak  az  állami  ügyek  nagy  része 
vitelének  módjával,  úgy  hogy  azoknak  új  kormányzati 
rendszere  nem  felelt  meg  a  nemzet  Ízlésének  és  szabad 
akaratának.  A  nemzet  azt  nem  helyeselte,  hanem  csak 
belenyugodott,  mert  nem  változtathatott  rajta.  Kimerült- 
sége, alkotmányos  eszközeinek  gyöngesége  és  a  királyi 
hatalom  túltengése  volt  e  rendszer  létének  az  alapja.  Az 
a  király  nagy  hatalmának  volt  a  következése  és  minden- 
ben az  ö  kezdeményezésére  vezethető  vissza.  A  nemzet 
teljesen  önálló  szerveket  akart.  Többször  vérzett  is  értük. 
Bocskai  a  törvénykönyv  lapjain  meg  is  valósította  az  önálló 
magyar  kormányzatot.  A  jelen  kötetben  tárgyalt  korszaknak 
utolsó    dicső   füllobbanása   a    szabadságért   vívott   hosszú 

küzdelem  volt.  Rákóczi  azon  álláspontjának,  hogy  a  status 
qao  ante  helyreállítása  fejében  nem  akarl  békét  kötni,  a 
tényleges  helyzetnek  nyomorúságos  volta  és  népszerűtlen- 
sége adott  erőt. 

De  a  nemzet  gyengesége  e  korszak  végével  aj  irányt 
juttatott  felszínre. 

Már  a  kurucz-korszakban  kezdenek  egyesek  azzal  a 
gondolattal  megbarátkozni,  hogy  a  függetlenség  nem  lévén 
elérhető,  helyette  a  közös  ügyeknek  eddig  Magyarország 
befolyása  nélkül  folytatott  kormányzatában  kell  részt  kérni. 
így  már  1687-ben  Esterházy  Pál  nádor  arra  kéri  a  királyt, 
hogy  az  udvarnál  levő  minisztériumoknál  «más  nemzet- 
béliekkel   magyarokat))    is  alkalmazzon. 

S  a  Rákóczi  harcz  befejezte  után  1712-ben  már  va- 
lamennyi vezérférfiú  magáévá  teszi  Esterházynak  ezen  kí- 
vánságát, s  fölvetik  a  jövő  kor  legfontosabb  problémáinak 
egyikét,  a  midőn  többé  már  nem  ellenzik  a  közös  kor- 
mányzatot és  csak  azt  akarják  biztosítani,  hogy  benne 
magyarok  is  részt  vegyenek. 

De  erről  és  ezen  törekvés  sikeréről  munkám  jövő 
kötetében  szólok. 

